
PRATARMĖ 


Du „Lietuvos architektūros ir dailės istorijos“ tomus skiria dešimties metų laikotar- 
pis. Autorius jų nesulaukė, pirmoji knyga pasirodė praėjus porai mėnesių po jo 
mirties. Liko antrojo ir trečiojo tomų rankraščiai. 

Per tą laiką pasikeitė istorinė situacija, dailėtyros akcentai, metodologija. 
Atsirado naujų rimtų XIX a. dailės tyrinėtojų. Archyvų bylose po pirmuoju, tėvo 
padėtu parašu, nusitęsė virtinės signatūrų. Kadaise unikali rankraščių medžiaga 
virto eiliniu puslapiu Vilniaus meno mokyklos ir laikotarpio tarp sukilimų dailės 
metraštyje. 

Knygoje ne viskas atitinka šiandieninę dailės istorijos dėstymo sampratą. Gerb- 
dama tėvo keliasdešimties metų darbą, nesiryžau per daug koreguoti ir trumpinti 
kūrinių aptarimo, palikau išplėstą „Architektūros ir dailės katedrų“ skyrių, dide- 
les J. Rustemo, K. Jelskio kūrybos apžvalgas — apie juos tėvas buvo paruošęs 
medžiagą monografijoms. Tačiau pasigedau kai kurių kitų duomenų, rankraš- 
čiuose nepavyko rasti literatūros nuorodų, jos sąrašo. Tai, ką sugebėjau atkurti iš 
naujo versdama archyvus ir leidinius, gal ir nėra pakankamai detali dokumenta- 
cija. 

Vis dėlto tai pirmas vadovėlis, kuriame sistematizuojama XVIII a. pabaigos — 
XIX a. vidurio architektūra ir dailė, aprėpti visi, tame tarpe ir netyrinėti klodai. 
Dėkoju už tai, kad šioji knyga galų gale pasirodė. Esu skolinga R. Rachlevičiūtei, 
atvedusiai mane į Dailės akademijos leidyklą. Dėkoju varginančio darbo nepabū- 
gusiam A. Butrimui ir visam leidyklos kolektyvui. Didelis ačiū redaktoriams R. Ja- 
nonytei ir A. Lagunavičiui. Visiems, kurių pastangos apsaugojo nuo užmaršties 
Tado Adomonio darbą. 


Nijolė Adomonytė 

LAIKOTARPIO (1770-1860) BENDRA 


APŽVALGA 


XVIII a. pabaiga — XIX a. pirmoji pusė 
daugumos Europos valstybių istorijai ne- 
pagailėjo dramatiškų įvykių. Vyko revoliu- 
cijos ir karai, žemės buvo plėšiamos ir da- 
lomos, sklido sukilimų bangos, kilo tautų 
išsivadavimo kovos. Dailė, jautriai reaga- 
vusi į laiko akcentus, sukūrė savą vilties ir 
pasipriešinimo nervingai epochai formulę 
— stoišką klasicizmą ir nostalgišką roman- 
tizmą. 

Klasicizmas, paskutinė didelė stilistinė 
sankloda, turėjo ilgą istoriją. XVIII amžius 
džiūgavo atradęs Herkulanumo (1738 m.) ir 
Pompėjos (1748 m.) gyvąją klasiką, tačiau 
dialogas su graikais ir romėnais buvo prasi- 
dėjęs kur kas seniau. Atgimusi renesanso lai- 
kais antika jau negrįžo į užmarštį. XVII a. jos 
paveldą skrupulingai studijavo baroko did- 
meistris Peteris Paulas Rubensas (1577— 
1640 m.) ir prancūzas Nicolas Poussinas 
(1594— 1665 m.), mitologiniais siužetais 
mėgavosi kiti anuometiniai tapytojai. Val- 
dant Liudvikui XIV (1661-1715 m.) Pran- 
cūzijoje klasicizmas susiformavo į nuoseklią 
sistemą. Architektūroje siejo vietinį baroką 
ir santūrias graikų formas — buvo įmantrus, 
bet konstruktyvus, lengvai „skaitomas“; dailė 
tęsė N. Poussino tradicijas — racionalų, siste- 
matizuoti tinkamą stilių. Didelę paramą 
klasicizmui suteikė 1648 m. įsteigta Kara- 
liškoji tapybos ir skulptūros akademija bei 


1671 m. atidaryta Karališkoji architektūros 
akademija. Tačiau įtrauktas į oficialias pro- 
gramas stilius netruko virsti šablonų rinki- 
niu, prarado gyvybę ir herojinę dvasią. 

XVIII a. pradžioje akademinį nuobo- 
dulį pamėgino sklaidyti rokokas — rafinuo- 
tas, kriauklės motyvais išdailintas stilius. 
Regentystės laikotarpiu (1715—1726 m.) jis 
naudojosi vėlyvojo baroko formomis, 
Liudviko XV viešpatavimo metais (1726— 
1774 m.) sklendėsi kamerinėse erdvėse, 
žaidė juslinga, susmulkinta ornamentika. 
Rokoku užsikrėtė tapytojai Giovanni Bat- 
tista Tiepolo (1696—1770 m.), Antoine 
Watteau (1684—1721 m.), Francois Bou- 
cher (1703—1770 m.), Jean Honore Fra- 
gonard (1732-1806 m.). Stilius įsigalėjo 
Italijos, Austrijos, Čekijos architektūroje, 
ypač turtingas buvo Bavarijoje, Balthasa- 
re'o Neumanno (1687-1753 m.) su- 
kurtuose pasaulietiniuose statiniuose, Do- 
minikuso Zimmermanno (1685— 1766 m.) 
bažnyčiose, prancūzo Francois de Cuvil- 
les (1695—1768 m.) rūmuose ir sakralinė- 
je architektūroje; 1738 m. išleisti Cuvilles 
raižinių aplankai labai išpopuliarino rokai- 
lio ornamentą. 

Klasicizmas (neoklasicizmas), XVIII a. 
antroje pusėje — XIX a. pradžioje apėmęs 
visą Europą, buvo ne tik garbinga antikos 
tradicijų tąsa ir reakcija į rokoką. Stilius 


brendo konkrečioje istorinėje terpėje, bu- 
vo susijęs su feodalizmo ideologijos krize 
ir naujų visuomeninių struktūrų forma- 
vimusi. Šis laikmetis apėmė Prancūzijos 
didžiąją revoliuciją 1789—1794 metais ir Na- 
poleono karus (1799—1804, 1804— 1814 m.), 
1815 m. Vienos kongreso žemių perdaliji- 
mą. Nemažą įtaką klasicizmui darė tech- 
nikos, gamtos, filosofijos mokslų plėtotė. 
Tačiau ypatingas vaidmuo formuojant kla- 
sicistinį kūrybos metodą teko švietimo ide- 
ologijai bei estetikai, aukštinusiai žmogų, 
jo proto galią, šlovinusiai harmoniją. 

Prancūzijoje kilęs Švietimo sąjūdis 
kvietė taikiu būdu reformuoti visuome- 
nę. Jo ideologai skelbė, kad apšvieta, tiesos 
ir gėrio idėjos gali perauklėti visuomenę, 
pakeisti jos įpročius. Švietėjai skelbė ra- 
cionalistinę filosofiją — moralę ir etiką 
grindė nekintamu žmogaus protu. Senti- 
mentalistinės pakraipos atstovas Jean Jac- 
gues Rousseau (1712—1778 m.) tikino, kad 
protas žmogui duotas gamtos ir yra toks 
pat kaip gamta teisingas, kvietė grįžti į 
gamtą, apsidrausti nuo visuomenėje sly- 
pinčio blogio. 

Neikainojama švietėjų paslauga visuome- 
nei buvo 28 Enciklopedijos tomai, jų ragini- 
mai šviesti liaudį ir konkrečios pastangos. Ta- 
čiau sąjūdžio ideologai nesitenkino vien 
moksline apšvieta, svarbi dorovinė -auklėja- 
moji misija buvo numatyta ir menui. Fran- 
gois Marie Voltaire (1694— 1778 m.), Denis 
Diderot (1713—1784 m.) ir kiti Prancūzijo- 
je, Gottholdas Ephraimas Lessingas (1729— 
1781 m.), Johannas Gottfriedas Herderis 
(1744— 1803 m.) ir kiti Vokietijoje, Alexan- 
deris Pope'as (1688— 1744 m.), Johnas Milto- 
nas (1608-1674 m.) Anglijoje — veik visi 
Švietimo lyderiai buvo menininkai, tad ir sa- 
vo idėjas realizavo per kūrybą. Švietėjų idea- 
lai — protas, teisingumas, demokratija, pilie- 
tiškumas, herojizmas ir kitos vertybės — 
buvo perimti iš antikos. Garbingai švietė- 
jiškai misijai pasirengusi dailė taip pat nu- 
kreipė žvilgsnį į antiką. 


Klasicizmo teorinius pagrindus sufor- 
mulavo Johannas Joachimas Winckel- 
mannas (1717-1768 m.), vokiečių istori- 
kas, archeologas, menotyros pradininkas, 
Vatikano vyriausiasis antikvaras. Jis fana- 
tiškai mylėjo antiką ir sugebėjo savo aist- 
ra užkrėsti kitus — Winckelmanno knygos 
buvo neregėtai populiarios, dailininkai ir 
poetai jas laikė po ranka kaip maldakny- 
ges. Gyvendamas Dresdene, parašė pirmąjį 
veikalą „Mintys apie graikų kūrinių pa- 
mėgdžiojimą“ („Gedanken ūber die Na- 
chahnung der griechishen Werke“, 
1755 m.), tais pat metais išvykęs į Romą, 
dar keletą veikalų — „Antikos dailės isto- 
riją“ („Geschichte der Kunst der Alter- 
tum“, 1764 m.), „Nepublikuotus antikos 
paminklus“ („Monumenti antichi inedi- 
ti“, 1767 m.), kitus. Antikos menas Win- 
ckelmannui buvo etinis ir estetinis kelro- 
dis, vienintelė reali galimybė išgyvendinti 
baroko reliktus, atnaujinti dailę, susieti ją 
su gamta — su „tobula natūra“. Jis vylėsi, 
kad suartėjimas su antika (jos imitavimas) 
padės sukurti naujas, natūraliai paprastas, 
pakilias dailės formas. Pamokomas kūri- 
nio turinys ir tobulos jo formos turėjo ug- 
dyti visuomenės skonį, diegti kilnias min- 
tis ir pilietines dorybes. Klasicizmo dailės 
ob-jektas buvo stiprus žmogus, viską pa- 
jungiantis savo valiai ir pilietinei pareigai, 
trokštantis laisvės ir lygybės. Kūrinys tu- 
rėjo deklaruoti harmoningą proto, valios, 
jausmų pusiausvyrą. Winckelmanno kny- 
gos ir praktinė veikla siejo du esminius ne- 
oklasicizmo stimulus — švietėjišką etikos 
sampratą ir tiesioginį kontaktą su anti- 
kos paveldu, mokslinius—archeologinius 
tyrimus. Ir viena, ir kita ėmė įgauti pagrei- 
tį XVIII a. viduryje ir nusitęsė į XIX am- 
žių. 

Tapyboje klasicizmą ženklino aiški, la- 
koniška paveikslo struktūra, horizontalus 
figūrų dėstymas. Tikslus linijinis piešinys 
rėžė grakštų siluetą, skyrė pagrindines fi- 
gūras tarp kitų. Toninis formų modeliavi- 

mas, saikinga šviesokaita, glotnių potėpių vi- 
suma kūrė skulptūrinio reijefo įvaizdį, šykš- 
ti spalvų paletė sklido rusvais, žalsvais, mė- 
lynais tonais. Skulptūra akcentavo veido ir 
kūno grožį, idealizuodama žmogų, mėgavo- 
si lygiu modeliavimu, glotnias plokštumas 
supriešino grafiškam detalių piešiniui. Gra- 
fika sureikšmino vientisą liniją, vertino iš- 
raiškingą siluetą, santūrų, kone monochro- 
mišką brūkšniavimą. 

Iš esmės pakito architektūra. Sumažėjo 
sakralinių statinių, jų vietoje kilo pasau- 
lietiniai pastatai ir ansambliai. Klasicistai 
kūrė didingą, griežtą, ramių tūrių archi- 
tektūrą. Grįžo ir įsigalėjo orderinė siste- 
ma — paprastai ja buvo akcentuojami por- 
tikai. Pastatus skaidė saikingos vertikalės 
ir horizontalės, išsidėstė simetriškai saikin- 
gos klasicistinio ornamento detalės. Inter- 
jerų sienas puošė plokščio reljefo braukos 
ir mentės. 

XVIII a. pabaigoje svarbiausias klasi- 
cizmo centras ir autentiškiausia mokykla 
buvo Roma - į ją plūdo ekspedicijos, me- 
nininkai, šiaip smalsuoliai, čia kūrėsi dai- 
lininkų kolonijos, buvo atidarytas Prancū- 
zų dailės akademijos filialas. Romos 
Šv. Luko akademijai vadovavo vokietis An- 
tonas Raphaelis Mengsas (1728—1779 m.), 
antrinęs savo bičiulio Winckelmanno te- 
oriją, kvietęs studijuoti graikų paveldą, an- 
tikizuoti dailę; tačiau nusausintas jo tapy- 
bos klasicizmas toli gražu neprilygo paties 
Mengso anksčiau pamėgtam rokokui. Ita- 
lijoje garsėjęs vietinis skulptorius Antonio 
Canova (1757-1822 m.) taip pat neįkvėpė 
klasicizmui gyvybės, gal tik buvo „grynes- 
nis“ už kitus tėvynainius, nes italų dailėje 
dar buvo gausios baroko —rokoko atsargos, 
be to, klasicizmas dažnai linko į akademiz- 
mą. Romoje dirbo danas, plastikos virtuo- 
zas Bertelis Thorvaldsenas (1768— 1844 m.), 
vėliau grįžęs į Daniją ir padaręs didžiulę 
įtaką aplinkinių kraštų skulptūros rai- 
dai.Romoje kūrybinį kelią pradėjo dauge- 
lis garsių klasicizmo dailininkų. 


Ryškiausias XVIII a. dailės epizodas 
yra prancūziškojo neoklasicizmo herojiš- 
kas tarpsnis — Jacgues Louis Davido 
(1748-1825 m.) „Horacijų priesaika“ 
(1784 m.), kai kurie vėliau nutapyti pa- 
veikslai. Įaudrintoje Paryžiaus atmosfero- 
je „Horacijų priesaika“ nuskambėjo kaip 
startinis šūvis. Tikėtina, kad didžiulis vi- 
suomeninis kūrinio atgarsis priartino Pran- 
cūzijos revoliuciją, tačiau nėra abejonės, 
kad pirmiausia įvykdė meno perversmą. Šis 
paveikslas ne tik nurodė grynojo klasiciz- 
mo idealus, bet ir liko nepasiekiama jo vir- 
šukalne — nei iki jo, nei vėliau dailė nebe- 
sukūrė tokio harmoningo idėjos ir formos 
sąskambio. Paryžiuje Davidui talentu pri- 
lygo gal tik Jeanas Auguste Ingres (1780— 
1867), nors jo švietėjiški siekiai ir talentas 
realizavosi portreto žanre. Kiti — Pierre 
Paul Prud'honas (1758— 1823 m.), Francois 
Gerard'as (1770—1837 m.) pasireiškė kuk- 
liau, buvo Davido pasekėjai; prancūzų 
skulptūrą garsino Jeanas Antoine Houdo- 
nas (1741—1828 m.), antikos rėmuose iš- 
saugojęs subtilumą. Vokiškos kilmės išgry- 
ninto meno idėjos, atrodo, nepadarė rei- 
kiamo įspūdžio vokiečių dailininkams, jų 
kūriniuose klasicizmas nebuvo nuoseklus 
— jame išliko aristokratiškos rokoko ma- 
nieros, vėliau atsirado romantizmo požy- 
mių. Nuosekliau stiliaus kanonų laikėsi Mi- 
chelangelo gerbėjas Asmusas Jackobas 
Karstensas, sentimentalistinių drobių tapy- 
toja Angelica Kauffmann (1741—1807m.), 
peizažo meistras Johannas E A. Tischbei- 
nas (1750—1812 m.), efektingą skulptūri- 
nę plastiką kūręs Gottfriedas Schadowas 
(1764-1850 m.), Brandenburgo kvadrigos 
autorius. Anglijoje, jau XVIII a. įgyven- 
dinusioje pramonės perversmą, klasiciz- 
mas labiausiai klestėjo taikomosios dailės 
baruose; žymiausia figūra čia buvo Joh- 
nas Flaxmanas (1755—1826) — puikus pie- 
šėjas, projektavęs pseudograikiškas kera- 
mines vazas garsiam Wedgwoodo fabrikui. 
Rusijoje stilius pasireiškė Michailo Koz- 

lovskio (1753— 1802 m.) monumentalioje 
patriotinėje skulptūroje, tapytojų Aleksan- 
dro Ivanovo (1806— 1858 m.) ir Karlo Briu- 
lovo (1799—1852 m.) gyvai interpretuotoje 
antikoje, didinguose pasaulietiniuose Va- 
silijaus Baženovo (1737—1799 m.), Jeano 
Vallino de la Mothe (1729—1800 m.), Gia- 
como Ouarenghi (1744—1817 m.), Char- 
leso Camerono (po 1730—1812 m.) pa- 
statuose. Originaliausius Lenkijos meno 
rinkinius sudarė piešiniai: puikaus piešėjo 
Jeanno Pierre Norblino (1745-1830 m.) 
rokokiškai lengvos improvizacijos, poetiš- 
ki Zygmunto Vogelio (1764— 1826 m.) vaiz- 
dai, Norblino mokinių Michalo Plonskio 
(1778-1812 m.) pašmaikštavimai ir remb- 
rantiškos scenelės, Aleksanderio Orlow- 
skio (1777-1832 m.) karikatūros. Lenkų 
dailininkai tebetapė sarmatiškus portretus, 
karaliaus dvare būrėsi baroko besiilgintys 
italai Marcello Bacciarelli (1731—1818 m.), 
Johanas Baptistas Lampis (1751— 1830 m.), 
Josephas Grassi (1757—1838 m.); naujos 
tapybos tendencijos atsispindėjo prancū- 
ziškajam klasicizmui artimoje Antonio 
Brodowskio (1784—1832 m.) tapyboje, 
akademiniuose Aleksanderio Kokularo 
(1793— 1846 m.) kūriniuose. Skulptoriai 
sekė Thorvaldseno maniera, Varšuvoje bu- 
vo pastatyti danų skulptoriaus paminklai 
Poniatowskiui ir Kopernikui. 
Architektūros plėtra taip pat nebuvo 
vienalytė, nors visas klasicizmas radosi iš 
angliškojo paladizmo, XVIII a. septinta- 
jame dešimtmetyje atgijusio brolių Ada- 
mų, Roberto (1728—1792 m.) ir Jameso 
(1734—1794 m.) kūriniuose — aiškiose, pa- 
prastose graikų antikos formose. Anglai 
ne tik pradėjo klasicizmą, bet ir ilgam jį iš- 
saugojo (Robertas Smirke, 1781—1867 m., 
1857 metais pastatė klasicizmo stiliaus Bri- 
tų muziejų Londone), bet tuo pat metu 
buvo gerokai pralenkę kitus techniniais už- 
mojais — plačiai vartojo geležies konstruk- 
cijas ir stiklą, statė sudėtingus metalo til- 
tus. Prancūzijoje neoklasicizmo pradžia, 


Liudviko XVI (1774-1793 m.) stilius dar 
turėjo rokoko elegancijos; jo subtilybės at- 
siskleidė Jacgues Ange Gabrielio (1698— 
1782 m.), Versalio operos ir Mažojo Tria- 
nono autoriaus statiniuose, ankstyvojoje 
Claude Nicolas Ledoux (1736-1806 m.), 
Liudviko XVI rūmų architekto, kūryboje. 
Brandusis stilius, racionalus jo geometriz- 
mas įsitvirtino vėlesniuose Ledoux projek- 
tuose, Jacgues Germaino Soufflot (1713— 
1780 m.) architektūroje — Panteono cen- 
trizme, idealaus Šo miesto projekte. Liud- 
viko XVI stilius gerokai praturtino Var- 
šuvos architektūrą — aistringas rokoko 
gerbėjas Stanislovas Augustas, negalėjęs 
nepaisyti į madą atėjusio klasicizmo, ten- 
kinosi šiuo tarpiniu variantu; paladizmas 
buvo priimtinesnis dvarų sodybų rūmams. 
Berlyne dirbo Karlas Friedrichas Schinke- 
lis (1781—1841 m.), originalaus talento 
architektas, formavęs praktišką, bet dva- 
singą prūsiškąjį klasicizmą, vienas pirmų- 
jų susidomėjęs neogotika. Vėlyvojo klasi- 
cizmo atmaina ampyras, antikos formas 
papildęs egiptietiškomis, paliko didingus, 
karine simbolika dekoruotus statinius. Am- 
pyro „tėvai“ -— vyriausiasis Prancūzijos im- 
perijos architektas Pierre Francois Fontai- 
ne (1762—1853 m.) ir Charles Percier 
(1764—1838 m.) 1806 m. pastatė Triumfo 
arką Karuselės aikštėje Paryžiuje, dekora- 
vo Tiuilri, Luvro, Fonteneblo interjerus, 
paruošė pavyzdinį albumą „Rinkinys inter- 
jerui dekoruoti“; dar vieną Triumfo arką 
(Žvaigždės aikštėje) suprojektavo Jeanas 
Francois Chalgrinas (1739— 1811 m.). Į 
prancūziškąjį buvo panašus Peterburgo 
ampyras, originaliau kūrė Andrejanas Za- 
charovas (1761-1811 m.), Admiraliteto 
architektas. Ampyro ansamblių buvo pa- 
statyta ir kitose šalyse. Dar viena klasi- 
cizmo atšaka — bydermejeris amžiaus vi- 
duryje transformavo didįjį stilių į pato- 
gų, kuklų variantą, tinkamą vidutiniškai 
pasiturintiems miestiečiams. Bydermeje- 
ris plito Vokietijos, Austrijos, Lenkijos 

miestuose. Po Prancūzijos didžiosios re- 
voliucijos, kai Napoleono karai skleidė re- 
voliucines nuotaikas ir naikino Europoje 
absoliutizmą, kai buržuazija ėmėsi vado- 
vauti visuomenės raidai — klasicizmas ir 
jo stilistinis žodynas prarado aktualumą. 
Epocha kėlė ant pjedestalo naują herojų 
— maištingą, laisvės trokštantį žmogų, 
konfliktuojantį su inertiška visuomene. 
Romantizmas, Vakarų Europoje da- 
tuojamas maždaug 1800— 1860 m., forma- 
vosi kaip dvasinė priešprieša racionaliai 
švietėjų pasaulėjautai. Stipriausios roman- 
tizmo ideologų pajėgos koncentravosi Vo- 
kietijoje. Pirmieji klasicizmo normatyvais su- 
abejojo „Audros ir veržimosi“ („Sturm und 
Drang“) atstovai — Johannas Gottfriedas 
Herderis (1744—1803 m.), Johannas Wolf- 
gangas Goethe (1749—1832 m.), Friedri- 
chas Schilleris (1759—1805 m.) ir kiti, nors 
jų pažiūros buvo artimos švietėjiškam senti- 
mentalizmui. Jei didiesiems poetams la- 
biausiai imponavo jausmingo herojaus 
nesutarimas su aplinka, tai sąjūdžio teore- 
tikas, filosofas J. G. Herderis prabilo apie 
platesnio pobūdžio prieštaravimus, apie is- 
torijos dinamizmą: jo įsitikinimas kiekvie- 
nos epochos, kiekvienos tautos savitumu pa- 
dėjo formuoti nacionalinį romantizmą. 
Universalaus romantizmo lopšys buvo 
Jenos universitetas. Čia įsikūrė profesorių 
ir studentų romantikų būrelis, suvedęs drau- 
gėn Friedrichą Wilhelmą Schellingą (1775— 
1854 m.), Augustą Wilhelmą Schlegelį 
(1767-1845 m.), Johanną Ludwigą Tiecką 
(1773—1853 m.), Novalį (1772-1801 m.) ir 
kitus, buvo leidžiamas žurnalas „Athenae- 
um“. Pastarajame 1798— 1800 m. ir ryškėjo 
pagrindiniai romantizmo postulatai — jaus- 
mo pranašumas prieš protą, vaizduotės ir in- 
tuicijos — prieš bedvasį išprotavimą. Roman- 
tizmo atstovai, priešingai švietėjams, skelbė, 
kad žmogus ir visuomenė gali tobulėti tik per 
jausmus ir kad jausmai yra vienintelė tikra 
pasaulio pažinimo priemonė. Visata glūdi pa- 
čiame žmoguje, teigė jie, ir atsiveria tik per 


jį, todėl stiprūs jausmai (kūrybinė euforija, 
religinė ekstazė, meilė, kančia) įmena dau- 
giau gamtos paslapčių negu mokslinės pa- 
stangos. > 

Romantizmo idėjas platino literatūra: 
Anglijoje — Williamas Wordsworthas 
(1770— 1850 m.), Samuelis Tayloras Co- 
leridge'as (1772-1834 m.), George'as 
Gordonas Byronas (1788—1824 m.)., Per- 
sey Bichopas Shelley (1792-1822 m.), 
Prancūzijoje — Rene F Chateaubriand'as 
(1768—1848 m.), Victoras Hugo (1802- 
1885 m.), Alphonse'as de Lamartine'as 
(1790—1869), Alfredas de Musset'as 
(1810—1857 m.), Italijoje — Giacomo Leo- 
pardis (1798—1837 m.), Lenkijoje — Ado- 
mas Mickevičius (1798—1855 m.), Julius 
Slovackis (1809— 1849 m.), kiti rašytojai ir 
poetai. Privilegijuota literatūros padėtis bu- 
vo juntama ir dailėje — čia, kaip ir klasi- 
cizmo mene, ypač rūpintasi paveikslų tu- 
riniu, puoselėtos jo atviros ir slaptosios 
prasmės. Romantizmas rinkosi naujus 
siužetus — Homeras užleido vietą Shakes- 
peare'ui, antiką užgožė viduramžiai, vie- 
nareikšmius pamokymus — abejonės, dra- 
matiškos, konfliktiškos, prieštaringos situa- 
cijos. Romantizmas neigė universalias 
tiesas, vertindamas visas unikalumo apraiš- 
kas; stebėjo savo herojų vienatvę, skatino 
mistines ir religines vizijas, leidosi į egz0- 
tiškus kraštus ir istorines tolumas, mėga- 
vosi slaptingais gamtos reiškiniais, „nak- 
ties poezija“. Kosmopolitiškam klasicizmui 
iškėlė kaip priešpriešą tautinio savitumo 
ženklus — etnografiją, istorinius peizažus, 
didingą krašto senovę bei aktualijas. 

Romantizmas nesuformavo savarankiš- 
ko stiliaus. Jo subjektyvizmas nepripažino 
taisyklių, trynė meno rūšių, stilių, žanrų 
ribas, siekdamas visų raiškos priemonių 
sintezės. Tačiau romantinių poreikių įvai- 
rovėje būta ir bendrų tendencijų. Naują 
idėjinę ir estetinę dailės fazę ženklino in- 
tuityvus, aistringas menas, neprognozuo- 
jami poliariški jausmai — patosas ir ironi- 

ja, lyrizmas ir dramatizmas, susižavėjimas, 
nerimas, baimė. Romantizmas vertino ge- 
rą akademinį piešinį, bet nebepajėgė įsi- 
sprausti į kompozicijų rėmus. Spontaniška 
dailė pamėgo laisvas, ekspresyvias išraiškos 
priemones, dinamišką erdvę, formų, spal- 
vų, šviesų kontrastus.Tapyba teikė pirme- 
nybę portretui, į aukštesniųjų žanrų rangą 
pakilo peizažas, kito istorinės tapybos sam- 
prata. Žmonių atvaizdai atsikratė akade- 
minio sąstingio, veiduose atsirado vidinės 
energijos atšvaitų. Sudėtingais planais į to- 
lumas ėmė driektis gamtovaizdžiai, gyvos 
daugiafigūrės kompozicijos. Drąsesni pa- 
sidarė teptuko mostai, atkuto spalvos, 
įsigalėjo priešingų tonų, šviesos ir tamsos 
kontrastai. Ieškant laisvesnės, dinamiškes- 
nės raiškos, grafikoje tobulinta raižybos 
technika: linijos ir brėžiai pasidarė guvūs, 
jausmingai prabilo stipri šviesos ir šešėlių 
priešprieša. Sviesokaitos problema buvo ak- 
tuali ir skulptūrai — temperamentingo ju- 
desio, turtingų faktūrų plastikai. 

Pirmieji romantizmo simptomai archi- 
tektūroje pasireiškė vadinamuose angliš- 
kuose parkuose — su grotomis, pseudog- 
raikiškomis šventyklėlėmis ir kitais žaisli- 
niais nameliais. Romantizmo architektūra 
ir taikomoji dailė savitų formų nesukūrė, 
jos tik atvėrė vartus istorizmui — senųjų is- 
torinių stilių imitavimui, orientalistinės ar- 
chitektūros intarpams. Labiausia romantiz- 
mą pavergė gotika (duoklė viduramžiams). 
Gotikos formas pirmiausia prisiminė Vo- 
kietijos architektai ir anglai, vėliau jos pri- 
gijo kitose Europos šalyse. Didelė parama 
nacionaliniam romantizmui buvo akmens 
mūro (lapidinė) architektūra, dėmesinga re- 
gioninių statybų tradicijoms. 

Romantizmo dailės neapibrėžtumas iš- 
ryškėjo atskirų mokyklų akivaizdoje — vo- 
kiečių, anglų, prancūzų, ispanų dailės beveik 
niekas nesiejo. Anglijoje dirbo svajingas, į 
simboliką linkęs Williamas Blake'as 
(1757-1827 m.), barokiškas Heinrichas 
Fūssli (1741—1825 m.), mistiškas Williamas 


Turneris (1775—1851 m.), temperamentin- 
gas Johnas Constable'is (1776— 1837), kles- 
tėjo peizažas. Amžiaus viduryje trumpam 
susibūrė „prerafaelitai“ (1848—1853 m.) — 
labai jauni, į mistiką linkę tapytojai: Dante 
Gabrielis Rossettis (1828—1882 m.), Joh- 
nas Everettas Millais (1829— 1896 m.), kiti. 
Rafinuotą, dekoratyvią jų plastiką netruko 
perimti taikomoji dailė, o vėliau — moder- 
no stilius. Vokietijoje vyravo kieta linijinė 
tapyba, įdomiau suskambanti Gasparo 
Friedricho (1774— 1840 m.) subtiliuose sim- 
boliniuose peizažuose ar Philippo Otto 
Runge (1777-1810 m.) panteistinėse dro- 
bėse. Romantizuotu klasicizmo variantu ga- 
lima pavadinti tiroliečio Josepho Antono 
Kocho (1768—1839 m.) herojinius gamto- 
vaizdžius, graikiškus Carlo Rottmanno 
(1797—1850 m.) peizažus, „nazaretiečių“ 
dailę — pastarieji, 1809 m. Vienoje susiėję 
į Šv. Luko draugiją, vėliau dirbę Romoje 
Šv. Izidoriaus vienuolyne, parafrazavo re- 
nesanso tapybą. Vokiečių ir austrų dailėje 
labai išpopuliarėjo miestietiška romantiz- 
mo atmaina bydermejeris — pedantiškas, 
jaukiai provincialus, kamerinių formatų ir 
kamerinių užmojų stilius, giminingas ma- 
žųjų olandų tapybai: žymiausi jo atstovai 
Ferdinandas Georgas Waldmūlleris (1793— 
1865 m.) Vienoje, Ludwigas Richteris 
(1803— 1884 m.) Dresdene, Georgas Fried- 
richas Kerstingas (1785— 1847 m.). Pran- 
cūzijoje romantizmas vėlavo, iš lėto smel- 
kėsi į didžiųjų klasicistų — J. L. Davido, 
P. P. Prud'hono, F. Gerard'o kūrinius, pa- 
lietė ankstyvąsias „napoleoniškas“ Antoine 
Jeano Groso (1771—1835 m.) drobes. Aist- 
ringa Theodore Gericault (1791—1824 m.) 
tapyba datuojama antrojo-trečiojo d-me- 
čių sandūra, Eugene Delacroix (1798 
1863 m.) — dar vėlesniais metais. Tačiau 
Delacroix kūriniai yra tarsi romantizmo 
kondensatas — ir tematinio diapazono, ir 
vaizdo požiūriu: jie herojiški, tragiški, gai- 
vališki, kompozicijos barokiškai judrios, ta- 
pyba koloristinė, teptuko mostai ryžtingi. 

Romantizmo skulptūra neprilygo tapybai, 
pasireiškė ribotai — bene ryškiausia figūra 
buvo Paryžiuje kūręs Francois Rude'as 
(1784—1855 m.), Triumfo arkos reljefų au- 
torius. Įdomiausi romantizmo grafikos epi- 
zodai buvo ispano Francisco Goya (1746— 
1828 m.) groteskai, prancūzo Honore Dau- 
mier (1808— 1879 m.) karikatūros. 

XIX a. ketvirtajame dešimtmetyje ro- 
mantizmo banga aprimo, jis nustojo būti 
varomąja dailės jėga. Tačiau Rusijoje ir 
Skandinavijoje, kur nebuvo stambios indust- 
rijos, arba tose šalyse, kurioms buvo aktua- 
lūs tautinio išsivadavimo, pažangesnės san- 
tvarkos klausimai — Italijoje, Vengrijoje, 
Lenkijoje, Čekijoje, Rumunijoje — roman- 
tizmas užsibuvo iki XIX a. pabaigos. 

Amžiaus viduryje manifestuota dar 
viena istoriškai svarbi dailės sritis — rea- 
lizmas. Jo požymių būta jau romantizmo 
kūriniuose — bydermejerio dailėje, pirmų- 
jų pleneristų prancūzų „barbizoniečių“ 
gamtovaizdžiuose, F. Goya, H. Daumier 
kūriniuose. Tačiau aiškesnę, socialiai ir po- 
litiškai angažuotą formą realizmas įgavo 
tik po 1848 metų revoliucijos, nuvertusios 
Prancūzijos liepos monarchiją. 1848 m. įvy- 
kiai nukreipė į realizmą du perspektyviau- 
sius kandidatus — romantiką Gustave 
Courbet (1819—1877 m.) ir galantiškų sce- 
nų meistrą Jeaną Fragois Millet (1814— 
1875 m.). Courbet 1849 m. tapė garsiuo- 
sius „Akmenskaldžius“, Millet paniro į kai- 
mo buitį. Akademistų nepasitenkinimas 
realizmu, kaip menkaverčiu „tobulo gro- 
žio“ užribiu, pasitarnavo pastarajam: kai 
1855 m. dailininkai realistai nebuvo įleidžia- 
mi į pasaulinę parodą, Courbet atidarė per- 
sonalinę parodą, pavadintą programiniu žo- 
džiu „Realizmas“. 

XVIII a. pabaigoje- XIX a. pirmoje 
pusėje Europoje vyko ne tik stilistinės per- 
mainos. Kito dailės situacija, jos gyvavimo ir 
vystymosi sąlygos. Meno užsakovės ir me- 


cenatės vaidmenį perėmė buržuazija, plės- 
dama meno rinką ir jai tarpininkaujančias 
institucijas. Kaip ir anksčiau valstybės glo- 
ba gaubė akademijas, o pastarosios sten- 
gėsi kontroliuoti visą dailės gyvenimą. 
Tačiau išsiplėtusi kultūrinio bendravimo 
erdvė, naujos jo formos sudarė sąlygas 
laisvesniam meno vyksmui. Susibūrė ne- 
priklausomos dailininkų grupuotės, suren- 
gusios pirmąsias nepriklausomo meno pa- 
rodas. Intensyvus, visuomenei atviras 
dailės gyvenimas vyko oficialių parodų pa- 
vilionuose. Europos sostinėse pradėta 
rengti pasaulines pramonės pasiekimų ir 
meno parodas, miestuose veikė dailės sa- 
lonai. Ypač ryški ir visai Europai aktuali 
Paryžiaus salonų praktika. 1784 m. Salone 
eksponuota „Horacijų priesaika“ ženklino 
klasicizmo pradžią, 1819 m. Salone Geri- 
cault „Medūzos plaustas“ pradėjo Prancū- 
zijoje romantizmo kovą su klasicizmu, 
1827 m. Salonas paskelbė romantizmo per- 
galę; apie salonus būrėsi visuomenė ir kri- 
tikai, vienų ar kitų dailininkų pusę palai- 
kantys žurnalai. 

Vakarų Europa kūrė sąlygas skatinti 
dailės raidai, joje dalyvauti. Ji taip pat rū- 
pinosi, kad būtų prieinamas kultūros pavel- 
das. 1753 m. atidarytas Britų muziejus Lon- 
done, pradėjo veikti du muziejai Vienoje — 
piešinių ir grafikos muziejus Albertina 
(1769 m.) ir Paveikslų galerija (1781 m.). 
1793 m. duris atvėrė Luvras, 1802 m. Milano 
muziejus Brera, 1806 m. Nacionalinis Neapo- 
lio muziejus, 1819 m. karališkieji Prado rin- 
kiniai paskelbti atviru Madrido tapybos ir 
skulptūros muziejumi, 1836 m. suvalstybin- 
ta Dresdeno paveikslų galerija. Po paskuti- 
niojo Jungtinės Respublikos padalijimo Len- 
kijoje, Pulavų rezidencijoje Čartoriskiai ėmėsi 
rinkti ir gelbėti tautos turtus. 1823 m. tuo pa- 
čiu tikslu Varšuvoje įsteigtas Mokslo bičiulių 
draugijos muziejus. Šiose kolekcijose būta 
daug meno kūrinių iš Lietuvos. 

LAIKOTARPIO REIŠKINIAI LIETUVOJE 


Lietuvos istorija nestokoja paradoksų. Bene 
didžiausias ir aktualiausias jų — politinės 
ir kultūrinės situacijos „žirklės“: išdrasky- 
ta, nuniokota valstybė Rusijos imperijos 
pakraštyje ir tuo pat metu — stiprus inte- 
lektualinis sąjūdis joje, gyvas kultūros vyks- 
mas. Baigiantis XVIII-ajam amžiui prasi- 
deda okupuoto krašto istorija ir visiškai 
nauja Lietuvos dailės fazė. Ją ženklina ne 
tik stilių permainos, bet ir iš esmės paki- 
tusios aplinkybės: pirmą kartą į visuotinį 
klasicizmo bei romantizmo judėjimą oriai 
įsijungia savi dailės profesionalai ir pirmą 
kartą vietinė dailė seka Europos dailės 
kontekstu beveik nevėluodama. 

Lietuvos ir Lenkijos valstybės ekono- 
minis ir politinis nuosmukis prasidėjo jau 
XVII a. antrojoje pusėje, kai, susilpnėjus 
karaliaus valdžiai išaugo didikų šeimų ga- 
lia ir savivalė, įsiliepsnojo konfederacinės 
kovos. Kraštui pražūtingi vidaus vaidai ne- 
siliovė ir XVIII amžiuje. Svarbiausioji vi- 
suomeninė politinė ir kultūrinė krašto jėga 
žemvaldžiai bajorai buvo politiškai susi- 
skaidžiusi, moraliai pakrikusi masė. Kraš- 
te buvo gyvos sarmatizmo tradicijos, kon- 
servatyvioji bajorija, nostalgiškai menanti 
didingą Respublikos praeitį, priešinosi bet 
kokioms į ateitį nukreiptoms pertvarkoms. 
Sarmatiškų pažiūrų bajorija buvo stipri 
opozicija švietėjiškų idėjų šalininkams. 


Valdant paskutiniajam Jungtinės Respub- 
likos karaliui Stanislovui Augustui Ponia- 
tovskiui (1764—1795 m.), jo giminaičiai 
Čartoriskiai, švietėjiškos orientacijos poli- 
tikai, dar mėgino imtis reformų valstybei 
stiprinti, tačiau jų priešininkai, pasirūpi- 
nę Jekaterinos II globa, atstatė ikirefor- 
minę tvarką. 1772 m. Rusijos, Austrijos 
ir Prūsijos pasirašyta sutartis įtvirtino pir- 
mąjį Lietuvos ir Lenkijos valstybės pada- 
lijimą. 

Žlungančios Respublikos situacija iš- 
provokavo Ketverių metų seimo (1788— 
1792 m.) dekretus: pastarieji turėjo sustip- 
rinti ir pertvarkyti valstybę, apsaugoti ją 
nuo Rusijos politinės priežiūros. Bet vėl 
pasikartojo ankstesnė schema — reformų 
priešininkai, Targovicos konfederatai pa- 
siprašė Rusijos užtarimo ir Jekaterina II 
atsiuntė kariuomenę. 1793 m. žiemą Ru- 
sija ir Prūsija sutarė dėl antrojo valstybės 
padalijimo. 

Trečiąjį padalijimą paspartino nepasi- 
tenkinimas antruoju. 1794 m. Keturmečio 
seimo pertvarkų šalininkai sukilo prieš Tar- 
govicos konfederatų režimą, reikalaudami 
„laisvės, nedalomų žemių ir nepriklauso- 
mybės“. Šio, Tado Kosciuškos vadovauja- 
mo sukilimo nuslopinimas reiškė Lietuvos 
valstybingumo pabaigą. 1795 m. Rusija, Prū- 
sija ir Austrija Peterburge pasidalino liku- 

sias Respublikos žemes. Visa LDK terito- 
rija atiteko Rusijai, Užnemunė — Prūsijai. 

Išdraskyta valstybė neprarado iliuzijų. 
1805—1807 m. karų metu Napoleonas at- 
ėmė iš Prūsijos dalį buvusių lenkų žemių 
ir Užnemunę. Iš jų buvo sudaryta Varšu- 
vos kunigaikštystė, nepriklausoma konsti- 
tucinė monarchija — ją valdė Saksonijos 
karalius Friedrichas Augustas I. Lietuvos 
bajorija įtikėjo, kad Prancūzijos impera- 
torius padės restauruoti valstybę. 1812 m. 
į Vilnių įžengęs Napoleonas atkūrė LDK 
su marionetine Laikinąja vyriausybe, ta- 
čiau ši duoklė bajorijos ambicijoms blan- 
ko slogios realybės akivaizdoje: Lietuva, 
Rusijos-Prancūzijos karų arena, o nuo šiol 
ir dalyvė buvo siaubiama, deginama, ma- 
rinama. 

Prancūzijai pralaimėjus karą, 1815 m. 
Vienos kongresas didžiąją dalį Varšuvos 
karalystės žemių atidavė Rusijai. Buvo su- 
daryta Lenkijos karalystė — rusų carui 
pavaldi, tačiau iki 1831 m. politiškai auto- 
nomiška konstitucinė monarchija. Lietu- 
vos bajorų pageidavimas prisijungti prie 
Lenkijos Aleksandrui I nebuvo priimtinas. 
Žlugo dar viena viltis įgyti bent dalinį sa- 
varankiškumą. 

Vis labiau ribojama savivalda, svetimos 
ideologijos ir kultūros ekspansija skatino 
krašte anticarines, antirusiškas nuotaikas. 
1830 m. Prancūzijos liepos revoliucija bu- 
vo tolima kibirkštis, įžiebusi ilgai brendu- 
sius įvykius. 1831 m. sukilimas, prasidėjęs 
Lenkijos karalystėje ir apėmęs visą Lietu- 
vą, turėjo bendrą tikslą išsivaduoti iš Ru- 
sijos gniaužtų, tačiau konkretesnių politi- 
nių ir socialinių nuostatų sukurti neįstengė. 
Tai paspartino jo baigtį, nuvertino užmo- 
jus. Padariniai buvo sunkūs. Prasidėjo 
tremtys ir dvarų konfiskavimas, apribotos 
bajorų teisės. Uždaryta dauguma vienuo- 
lynų, 1841 m. konfiskuotos jų žemės, at- 
imtos vyskupysčių ir seminarijų, apkarpy- 
tos parapijų valdos. Imtasi sistemingos 
rusifikacijos. 1832 m. uždarytas Vilniaus 


universitetas, likviduota Vilniaus švietimo 
apygarda. ; 

XVIII a. pabaiga — XIX a. pirmoji pu- 
sė paliko ne tik istorines nuoskaudas. Jau 
po pirmojo padalijimo, panaikinus Jėzui- 
tų ordiną, 1773 m. įkurta Edukacinė ko- 
misija — pirmoji Europoje pasaulietinė 
švietimo įstaiga. Perėmusi švietėjų ideolo- 
giją, Edukacinė komisija rūpinosi ne tik 
pilietiniu, bet ir tautinės kultūros ugdymu. 
LDK mokyklas suskirstė atskiromis apy- 
gardomis į lietuviškas bei žemaitiškas, ru- 
siškas (baltarusiškas, ukrainietiškas) ir len- 
kiškas (Balstogės) pagal gimtąją kalbą ir 
kitus etninius bruožus, atverdama kelius 
tautinei savivokai. Edukacinė komisija 
ėmėsi reformuoti ir Vilniaus universitetą 
(iki 1781 m. vadintą Vilniaus jėzuitų aka- 
demija, 1781—1803 m. Lietuvos vyriausiąja 
mokykla), pertvarkė jį pažangiausių Eu- 
ropos mokyklų pavyzdžiu. Kai Lietuva pa- 
teko į Rusijos sudėtį, Vyriausioji mokykla, 
1803 m. pavadinta Vilniaus imperatoriškuo- 
ju universitetu, buvo didžiausias universi- 
tetas imperijoje. Aleksandras I, pertvarky- 
damas Rusijos švietimo sistemą, rėmėsi 
Edukacinės komisijos ir Lietuvos vyriausio- 
sios mokyklos patirtimi. 

Universitetas formavo Vilniaus kultū- 
ros vyksmą, apie jį telkėsi intelektualinis 
elitas. XIX a. pradžioje Lietuvos kultūri- 
nis gyvenimas buvo suvaržytas kur kas ma- 
žiau, negu galėta tikėtis iš užkariautojų. 
Universitetas sekė Europos įvykius, ben- 
dravo su stambiausiais užsienio mokslo 
centrais, vystė mokslo tyrimo darbus, lei- 
do knygas, periodiką, turėjo didžiulę bib- 
lioteką. Universitetas globojo legalias Me- 
dicinos, Labdarybės, Spaudos ir kitas drau- 
gijas, glaudė po savo stogu konspiracines 
grupuotes, kurių, kaip ir visur Europoje, 
Lietuvoje steigėsi daugybė. 1816—1821 m. 
klestėjo masonija — jai priklausė Univer- 
siteto kuratorius Adomas Jurgis Čartoris- 
kis (1770—1861 m.), nemažai profesorių, 
šviesiausi laikmečio žmonės. Apipintos pa- 

slaptimi, teatralizuotos masonų ložės 
svarstė populiarius meto klausimus — pra- 
dedant maksimalistiniais laisvės ir lygybės 
siekiais, baigiant realiomis filantropinėmis 
idėjomis, konkrečia parama. Kūrėsi kitos 
draugijos — 1817 m. įsteigta deritualizuota 
masoniška draugija „Nenaudėliai“ („Szub- 
rawcy“), studentiški Filomatų (1817- 
1823 m.), Spindulingųjų (1820 m.), Filare- 
tų (1820—1823 m.) sambūriai, daugybė 
prie Filomatų prisišliejusių ar jų inspiruo- 
tų draugijų. Veik visos, iš pradžių apelia- 
vusios į švietėjiškąsias ir etines vertybes, 
vėliau persiėmė revoliucinėmis nuotaiko- 
mis. Aleksandras I, šiaip jau toleravęs ma- 
sonybę, buvo priverstas reaguoti. 1822 m. 
uždraustos masonų ložės, 1823 m. Uni- 
versiteto studentų draugijos apkaltintos an- 
tivyriausybine veikla ir pradėtas politinis 
procesas. 

Universiteto kultūrinėje aplinkoje su- 
simąstyta ir apie tautinę savimonę. Iki 
XIX a. pradžios šis klausimas nesusilaukė 
deramo dėmesio. Bajorai, kalbėję lenkų 
ar prancūzų kalbomis, vadino save „Llitvi- 
nais“, turėdami omenyje ne etninę, o teri- 
torinę, valstybinę priklausomybę. Tačiau iš 
Europos sklindantis romantizmas, jo dė- 
mesingumas tautų istorijai, kalbai, liaudies 
kultūrai provokavo lietuviškosios inteligen- 
tijos patriotizmą. Ryškiausias nacionalinės 
savivokos epizodas Vilniaus universitete 
buvo 1822 m. susikūręs žemaičių studen- 
tų būrelis. Jo nariai, dar prieš sueidami 
draugėn, klausė Joachimo Lelevelio (1786— 
1861 m.). Igno Žegoto Onacevičiaus (1780— 
1845 m.), Igno Danilavičiaus (1787- 
1843 m.) paskaitų, profesorių pasakojimų 
apie Lietuvos istoriją, kalbą, tautosaką. Že- 
maičių būrelio nariai — Simonas Daukan- 
tas (1793—1864 m.), Kajetonas Nezabitaus- 
kis (1800—1876 m.), Simonas Stanevičius 
(1799—1848 m.) ir kiti susiėjo turėdami aiš- 
kų tikslą — rūpintis gimtąja kalba, šviesti 
liaudį, puoselėti tautinę kultūrą. 1824 m. iš- 
siskirstę, grupelės nariai neatsisakė užsi- 


brėžto tikslo — skatino lietuvybės sąjūdį, 
ieškojo bendraminčių. 

Iškilo meno tautinio savitumo klausi- 
mas. Šia prasme akivaizdžiausi pokyčiai 
vyko literatūroje. J. Herderio inspiruotas 
mintis apie tai, kad kiekvienos tautos meną 
lemia daugybė istorinių veiksnių (klimato 
sąlygos, laikmetis, santvarka, religinės ir 
politinės aplinkybės, tautos būdas, papro- 
čiai ir pan.), dėstė literatūros profesorius 
Leonas Borovskis (1784—1846 m.), nors ir 
niekino lietuvių kalbą bei raštiją. Tą pačią 
mintį perėmė ir išplėtojo Adomas Micke- 
vičius (kilęs iš senos lietuvių Rimvydų-Mic- 
kevičių giminės), skelbė, kad kiekviena 
tauta turi savo istoriją ir jos sąlygotą savi- 
tą meną. Meile Lietuvai alsavo lenkų kalba 
rašiusių Universiteto auklėtinių, romanti- 
kų Juliaus Slovackio, Felikso Bernatovi- 
čiaus (1786— 1836 m.), Juzefo Ignaco Kra- 
ševskio (1812—1887 m.) kūriniai, istorikų 
Teodoro Narbuto (1784—1864 m.), Myko- 
lo Balinskio (1794 —1864 m.), kitų veika- 
lai. Lietuvių kalba jau buvo išleisti Antano 
Strazdo (1760— 1833 m.), Dionizo Poškos 
(apie 1757—1830 m.), S. Daukanto, S. Sta- 
nevičiaus, K. Nezabitauskio darbai. 1845 m. 
pradėti leisti Lauryno Ivinskio (1811- 
1881 m.) kalendoriai — juose spausdinti ori- 
ginalūs lietuvių literatūros kūriniai, publi- 
kuota tautosaka. Tais pat metais grįžęs į Var- 
nius Motiejus Valančius (1801- 1875 m.) 
baigė rašyti „Žemaičių vyskupystės istori- 
ją“ ir ėmėsi diegti lietuvybę... 

Dailėje etniniai požymiai reiškėsi san- 
tūriau. Antiką šlovinusiame klasicizmo 
mene nacionalinis savitumas buvo dar la- 
bai ribotas: visai jį prarado į akademizmą 
nukrypęs vėlyvasis klasicizmas. Tautiniai in- 
teresai pasidarė aktualesni tik romantikų 
kūryboje. Dailininkai ėmė vaizduoti savo 
tautos istorinius įvykius, didvyriškas kovas 
su kryžiuočiais, atkreipė dėmesį į lietuvių 
etnografiją ir papročius, tėviškės gamto- 
vaizdžius. Tautinę dailę puoselėjo ir tie 
menininkai, kurie gimė Baltarusijos vaka- 

Jokimas Chreptavičius (1729—1812). 
Dail. J. Damelis 


rinėje dalyje, kitose LDK vietose, tačiau 
gyveno ir dirbo Vilniuje ar kitur Lietuvo- 
je. Didelė paskata domėtis nacionaline kul- 
tūra buvo Baublio senienų rinkinys — 
1812 m. D. Poškos įkurtas pirmasis kraš- 
totyros muziejus. 

Sunku pervertinti dar vieną faktą, su- 
sijusį su Vilniaus universitetu — lietuvių 
profesionaliosios dailės pradžią. Univer- 
sitete įsteigtos Architektūros ir Dailės ka- 
tedros ne tik paruošė pirmuosius vietinius 
profesionalus, bet ir padėjo sureikšminti 
visuomeninį dailininko statusą, apsaugojo 
nuo provincialaus nepilnavertiškumo — ka- 
tedrų auklėtiniai natūraliai adaptavosi eu- 
ropinės dailės situacijoje. Vilnius tapo svar- 
biausiu dailės centru buvusiose Jungtinės 
Respublikos žemėse. Akademinė mokymo 
sistema, pirmos Universiteto organizuotos 
parodos, dailės kritikos atsiradimas — vi- 
sa tai kūrė sąlygas normaliai dailės plėto- 


tei. Todėl itin skaudi netektis buvo Vilniaus 
universiteto uždarymas 1832 m. 

Išretėjo ir Dailės katedrų auklėtinių 
gretos: vieni buvo areštuoti už dalyvavimą 
sukilime, kiti patys emigravo į Rusiją ar 
austriškąją Lenkijos dalį, treti tiesiog už- 
sisklendė, pasitraukė iš visuomeninio gy- 
venimo. Tačiau likusieji ėmėsi konkrečios 
veiklos, stengdamiesi užpildyti atsiradusią 
tuštumą. Savo dailės studijas įsteigė Ka- 
nutas Ruseckas, Karolis Ripinskis, Vincen- 
tas Dmachauskas, iš tremties Vologdos 
gubernijoje sugrįžęs Eduardas Jonas Re- 
meris. Kiti Universiteto auklėtiniai ir dės- 
tytojai dailės mokė privačiai, dirbo pieši- 
mo mokytojais gimnazijose ir pensionuose. 
Visi jie stengėsi išsaugoti Vilniaus meno 
mokyklos tradicijas. 

Istorinės aplinkybės įtakojo ir dailės 
mecenatystę. Uždarius Universitetą likvi- 
duotas vienintelis valstybinis dailės mece- 
natas. Universitetas nebuvo galingas glo- 
bėjas, jo mokamos stipendijos, pašalpos, 
premijos vargiai tenkino studentų porei- 
kius. Mecenatystė labiau reiškėsi kaip pa- 
vienių žmonių iniciatyva, kaip kuratoriaus 
A. J. Čartoriskio suinteresuotumas ir pro- 
fesorių labdara. Dėstytojai negailėjo lai- 
ko reformoms ruošti, tikėdamiesi patobu- 
linti ir praplėsti dailės disciplinas, už jų 
pinigus ir iš jų privačių kolekcijų buvo for- 
muojami modelių kabinetai. Kai kurie sa- 
vo lėšomis išlaikė studentus, kiti, negalė- 
dami patys padėti, ieškojo mokiniams tur- 
tingų rėmėjų. 

Lietuvoje buvo nemaža privačių dai- 
lės kolekcionierių. Pavyzdį rodė Stanislo- 
vas Augustas, Žymiausias valstybės mece- 
natas, jo globa buvo ir privati ir valstybi- 
nė. Jis aistringai kolekcionavo kūrinius, 
dailei skyrė didžiules lėšas. Buvo įsteigęs 
karališkąsias Tapytojų dirbtuves, kurios at- 
stojo dailės akademiją, drauge su minist- 
rais nuveikė didelį švietėjišką darbą. Su ka- 
raliumi galinėjosi kunigaikščiai Čartoris- 
kiai, turėję Pulavuose kraitinį Izabelės Fle- 

Adomas Jurgis Čartoriskis (1770—1861) 
Dail. J. Oleškevičius 


mingaitės senienų rinkinį ir Kazimiero 
Čartoriskio bei sūnaus Adomo Jurgio su- 
pirktus kūrinius. Privačiai tapybos ir tai- 
komosios dailės kūrinius kolekcionavo VIl- 
niaus vaivada Jonušas Radvila, Antanas, 
Ignas ir Konstantinas Tyzenhauzai, Joki- 
mas Chreptavičius, jo sūnus Adomas, My- 
kolas Kazimieras ir Mykolas Kleopas 
Oginskiai, Adomas Pliateris, Dominykas 
Daugėla (Siesikuose). Tapybą ir grafiką 
rinko Ignas Masalskis, Aleksandras Voel- 
kas, Kazimieras Vilčinskis, Rapolas ir Ka- 
milė Slizieniai, T: Narbutas, J. I. Krašev- 
skis, Benediktas Tiškevičius, Obelių savi- 
ninkas Liudvikas Petkevičius ir kiti pasitu- 
rintys bajorai. 

Lietuviškosios mecenatystės istorijoje 
būta gražių švietėjiškų momentų (A. Ty- 
zenhauzo paskutinė valia įsteigti Pasto- 
viuose piešimo mokyklą, A. Chreptavičiaus 
įkurtas kultūrinis centras ir litografija Ščor- 


suose, J. K. Vilčinskio ir kitų šviesuolių 
pastangos populiarinti lietuvių dailę), būta 
nesavanaudiškos ir dosnios paramos vieti- 
niams dailininkams. Meno globa pasireiškė 
ir kitomis, „uždelsto veikimo“ formomis. 
XIX a. antrajame dešimtmetyje turtingi 
kolekcionieriai Juozapas Kosakauskas ir 
kun. Juozapas Konstantinas Boguslavskis 
įrengė pirmąsias paveikslų galerijas, kiek 
vėliau ėmė veikti privatūs literatūros ir me- 
no salonai. 

Kolektyvinė mecenatystė, amžiaus 
pradžioje pasireiškusi finansiškai ribota 
Labdarybės ir Medicinos draugijų bei ma- 
sonų ložių veikla, amžiaus viduryje gavo 
solidžią paspirtį: 1855 m. Eustachijus Tiš- 
kevičius įkūrė Archeologijos komisiją ir 
prie jos, Vilniaus universiteto patalpo- 
se, Senienų muziejų (1856 m.). E. Tiške- 
vičius, komisijos nariai Antanas ir Kon- 
stantinas Tiškevičiai, Adomas Kirkoras, 
T. Narbutas, J. K. Vilčinskis, Liudvikas Si- 
rokomlė ir kiti dovanojo pirmam viešam 
muziejui senienų rinkinius, testamentu vi- 
są savo paveikslų galeriją muziejui paliko 
L. Petkevičius. Komisija ne tik rėmė dai- 
lininkus, bet ir buvo reikšmingiausias 
anuomet kultūrinis sąjūdis, jos narių 
moksliniai darbai, muziejinė veikla ir ryž- 
tas darė realiomis slaptas viltis atkurti Vil- 
niaus universitetą. 

Tačiau regima meno vartotojų gausa 
ne visai tiksliai atspindėjo realią padėtį. 
Privatūs kolekcionieriai pirmenybę teikė 
užsienio dailei, neskubėjo pirkti vietinių 
kūrinių. Geradarys, parėmęs užsienio 
studijas, buvo atlyginamas vakarietiškų 
paveikslų kopijomis. Dailininkų kūriniams 
stigo komunikacinės erdvės — originalūs 
paveikslai patekdavo tiesiai į kolekcijas, į 
uždaras rūmų sienas. Neretai tose sienose 
užsisklęsdavo ir pats dailininkas, užgyven- 
damas duoną portretais ar kitais darbda- 
viui aktualiais kūriniais. 

Žeminanti priklausomybė nuo užsako- 
vo, utilitari dailės padėtis buvo itin skaudi 

švietėjiškų siekių kontekste. Auklėjamasis 
meno vaidmuo aukštino dailininką, teikė 
jam garbingą visuomeninį statusą. Tačiau 
kūrėjas, Universiteto laikais dar skatintas 
būti gėrio ir grožio šaukliu, vėliau buvo 
priverstas taikytis su siaurais asmeniniais 
užsakovo interesais — privatūs asmenys ne- 
rėmė švietėjiškos misijos, o ir nebuvo pa- 
rodinės erdvės ėjimui į viešumą. Pavienės 


filantropinės pastangos negalėjo esmingai 
pakeisti situacijos — laisvai kūrybai nebu- 
vo rinkos. XVIII a. pabaigoje — XIX a. 
pradžioje dailės plėtotės sąlygos nebuvo 
palankios laisvam kūrybinės asmenybės 
vystymuisi. Bet Lietuvos profesionalioji 
dailė pradėjo savo istoriją, ir Universiteto 
dėstytojų bei auklėtinių kūrybinis pavel- 
das vertas pagarbaus dėmesio. 


Žana 

VILNIAUS UNIVERSITETO ARCHITEKTŪROS 
IR DAILĖS KATEDROS <Katedrų raida* Studentai + Mokymo 


priemonės * Architektūros katedra * Piešimo ir tapybos katedra + Raižybos 


katedra * Skulptūros katedra » Pagalbiniai mokslai * Parodos 


XVIII a. paskutiniame dešimtmetyje ir 
XIX a. pradžioje Vilniaus universitetas ta- 
po Lietuvos kultūros centru ir naujų meno 
krypčių židiniu. 

Švietėjiškos idėjos pažadino visuome- 
nės viltį, kad menas bus svarbus veiksnys 
stabdant ekonominį bei politinį Lietuvos 
ir Lenkijos valstybės smukimą. Pažangioji 
šviesuomenė pakeitė požiūrį į meną: ak- 
centavo jo auklėjamąjį vaidmenį, kvietė de- 
klaruoti mene patriotinius, demokratinius, 
moralinius idealus. Sureikšminus dailės 
vaidmenį, pakito ir požiūris į dailininką — 
visuomeninį jo statusą, jam keliamus rei- 
kalavimus. Cechinį mokymą pakeitė sis- 
teminga architektūros ir dailės katedrų 
pedagogika, amatininkus — profesionalai, 
užsieniečius — vietinio universiteto auklėti- 
niai. Architektūros ir dailės katedrų profe- 
sūra, o vėliau ir jų studentai sugebėjo pelnyti 
visuomenės pagarbą, tapo stipriu intelektu- 
aliniu jos potencialu. 

Dirvą architektūros ir dailės kated- 
roms atsirasti parengė Vilniaus akademi- 
joje buvusios meno specialybės. Pirmosios 
žinios apie architektūros dėstymą siekia 
1732 metus — šiais metais datuotas Anta- 
no Hatovskio rankraštis „Scientia Natura- 
lis seu Physica in Academia et Universita- 
te Vilnensi explicata“!, kuriame yra dideli 
civilinės ir karinės architektūros skyriai ir 


kuris galėjo būti naudojamas kaip vado- 
vėlis. Akademijai perėjus Edukacinės ko- 
misijos žinion, jau pirmaisiais 1773—1774 
metais Akademijos tvarkaraštyje buvo ci- 
vilinės architektūros specialybė. Praktinį 
architektūros kursą dėstė prof. Martynas 
Knakfusas (Marcin Knackfuss, 1740— 
1821 m.), vokiškos kilmės architektas, 
ankstyvojo klasicizmo atstovas, gimęs 
Lenkijoje, savarankiškai dirbęs tik Lietu- 
voje. Inžinerinius dalykus 1 matematiką 
dėstė vietinės jėzuitų akademijos auklė- 
tinis Motiejus Kiselevskis (minimas 
1770—1802 m.). Architektūros specialybė 
buvo patvirtinta 1775—1776 metais, greta 
įvestas piešimo kursas. Teorinį ir praktinį 
architektūros kursą iki 1777 m. pavasario 
dėstė tik prof. M. Knakfusas. Konstruk- 
cijų skaičiavimo metodų studentai mokė- 
si taikomosios matematikos kurse pas Ta- 
dą Kundzičių (1747-1829 m.). 1777- 
1781 metais architektūros kursą dėstė 
M. Kiselevskis. 1782 m. jam išėjus į pen- 
siją ir neradus kito dėstytojo, iki 1793 m. 
architektūros kursas buvo nutrauktas. 
1786—1787 metais šį kursą mėgino skai- 
tyti T. Kundzičius, bet vėliau atsisakė. 
Apie visų šių asmenų programas ir dėsty- 
mo metodiką žinių nėra. 

Visos Europos dailės akademijos 
orientavosi į akademistų paruoštą archi- 

tektūros ir dailės mokymo programą, dau- 
giausia paremtą prancūzų akademijos pro- 
gramomis. Jose akcentuota piešimo dis- 
ciplinos, kaip visos dailės mokymo pagrin- 
do, svarba. Tad 1775—1776 metais Vilniaus 
akademijoje įvestas mokomasis piešimo 
kursas. 

Dominikonas Gaudislavas Eimontas, 
remdamasis vidurinių mokyklų dėstymo 
patirtimi, 1802 m. išleido originalų piešimo 
vadovėlį.? Lietuvos vyriausioje mokykloje 
piešimo kursui kurį laiką galėjo vadovauti 
tapytojas Ignotas Egenfelderis (Ignacy Eg- 
genfelder, Ekkenfelder, minimas 1751-— 
1791 m.), nes Alfredas Remeris (Romer) 
rašo, kad Vilniaus akademijos (LDK vy- 
riausios mokyklos — taip Universitetas 
pavadintas 1781 m.) rektorius 1786 m. 
I. Egenfelderį išsiuntė iš Vilniaus. Pieši- 
mo kursas pakartotinai minimas 1794 m., 
kai dėstomųjų dalykų tvarkaraštyje jam bu- 
vo paskirtos valandos. Vėliau Universite- 
te mokęsis Vincentas Smakauskas mini, 
kad tada piešimą dėstė kažkoks prancū- 
zas, mokęs piešti gėles, gyvulius, paukš- 
čius3 Sprendžiant iš dailininko Gasparo 
Barausko atsiminimų,* nuo 1795 m. (iki 
mirties 1807 m.) piešimą ir tapybą dėstė 
Pranciškus Smuglevičius. Jo pagalbininkas, 
o vėliau įpėdinis buvo Jonas Rustemas, 
dėstęs 1798— 1832 metais. 

Edukacinė komisija, pertvarkydama 
akademiją į Lietuvos vyriausiąją mokyklą, 
ir taikydamasi prie krašto ekonominių, ide- 
ologinių bei kultūrinių poreikių, numatė 
praplėsti ir racionalizuoti architektūros ir 
dailės specialybes. Tuo tikslu kaip ir mokslų 
specialybėse įvesta katedrinė dėstymo sis- 
tema. 


Architektūros ir dailės katedrų raida 


1793 m. buvo atgaivinta architektūros spc- 
cialybė, šiuokart jau katedros teisėmis. Pa- 
gal Edukacinės komisijos programą, ca- 
rinei administracijai neprieštaraujant, Vy- 
riausioje mokykloje pamėginta organizuoti 
ir dailės katedras. 1797 m. į katedra per- 
tvarkyta piešimo ir tapybos specialybė. Ki- 
tų katedrų organizavimas kiek užtruko be- 
ieškant dėstytojų. Tik 1803 m., pertvarkius 
Vyriausiąją mokyklą į Vilniaus universite- 
tą, įsteigta Skulptūros, o 1805 m. Raižy- 
bos katedra. 

Katedra (kartais vadinta mokykla) su- 
darė vienos ar kelių specialybių savaran- 
kišką padalinį, buvo pagrindinė aukštosios 
mokyklos mokymo grandis. Savo struktū- 
ra tai buvo nauja, demokratiška instituci- 
ja. Katedrai vadovavo profesorius, renka- 
mas viešu konkursu. Rasti profesorius, be 
kita ko, privalėjusius turėti daktaro laips- 
nį, buvo nelengva. Kuratoriui ir Universi- 
teto vadovybei tekdavo ieškoti pagarsėju- 
sių vietinių architektų ir dailininkų — jie 
buvo sąžiningesni, ilgiau dirbdavo, juto 
krašto poreikius, visuomenės estetinę 
orientaciją. Neradus savų, būdavo kvie- 
čiami užsieniečiai. Profesoriams dėstyti 
padėdavo adjunktai. Jei kurį laiką profe- 
soriaus nebūdavo, jį pakeisdavo taip pat 
adjunktas, 

Architektūros katedros pirmasis pro- 
fesorius buvo Laurynas Gucevičius, Pieši- 
mo ir tapybos — Pranciškus Smuglevičius, 
Skulptūros — Andre Le Brenas, Raižybos 
— Izidorius Veisas, vėliau prof. Juozapas 
Saundersas. Jiems teko visi organizaciniai 
sunkumai. 

Pagal mokymo profilį (daug bendrų 
disciplinų) Architektūros katedra priklau- 
sė Fizikos-matematikos fakultetui. Dailės 
katedros, atiduotos Literatūros ir meno fa- 
kultetui, užsiėmimų pobūdžiu labai skyrė- 

si nuo kitų fakulteto katedrų. Todėl pagal 
1803 m. Universiteto statutą šiame fakul- 
tete buvo sudarytas Dailės skyrius, jungęs 
visas tris dailės katedras. Visos katedros 
mokymo lygiu stengėsi nenutolti nuo Eu- 
ropos ir Rusijos dailės akademijų. Dėsty- 
mo metodika buvo pagrįsta švietėjiško kla- 
sicizmo, vėliau romantizmo estetika. 

Profesorių autoritetas priklausė ne tik 
nuo pedagoginių sugebėjimų, jiems tek- 
davo pasireikšti ir kūrybiškai: Universiteto 
akademiniuose susirinkimuose jie skaity- 
davo pranešimus dailės klausimais, archi- 
tektai turėdavo skirti laiko Universiteto sta- 
tyboms ir perstatymams. 

Architektūros ir dailės katedrų teisinė 
bei ekonominės padėtis buvo daug bloges- 
nė negu mokslų katedrų. Aukštuomenė ir 
Universiteto vadovybė, nepaisant Eduka- 
cinės komisijos akcentuojamos meno 
svarbos, jį traktavo kaip amatą, netinka- 
mą dėstyti aukštojoje mokykloje. Univer- 
siteto valdžia, generalgubernatoriaus ver- 
čiama dalį lėšų atiduoti ne Universiteto 
reikalams, architektūros ir dailės kated- 
roms gailėjo pinigų, neaprūpino jų tinka- 
momis patalpomis. Tai labai ribojo šių ka- 
tedrų užmojus. 

Architektūros katedros ir Dailės sky- 
riaus mokymo lygi kėlė (kartais ir smuk- 
dė) įvairios reformos. Esminė jų buvo pa- 
ruošta 1810 m. A. J. Čartoriskio pasiūly- 
mu, prof. J. Saundersas ir adjunktas 
J. Rustemas parengė mokymo sistemos 
pertvarkymo projektą (jį koregavo 
pats A. J. Čartoriskis). Buvo numatyta 
Dailės skyrių sujungti su Architektūros ka- 
tedra ir pavadinti Vilniaus universiteto 
meno mokykla. Joje mokslo lygis ir sąly- 
gos turėjo būti tokios pat, kaip dailės aka- 
demijose. Mokslas turėjo tęstis iki 6 me- 
tų, nuo dalykinės sistemos pereinant prie 
kursinės. Mokslus buvo numatyta pradė- 
ti užsiėmimais Piešimo katedroje ir tik 
pramokę piešimo studentai galėjo rinktis 
specialybę. Piešimo dėstymas taip pat bu- 


vo skirstomas kursais, nustatant kiekvie- 
nam jų tam tikrus reikalavimus. Sukonkre- 
tinti ir susisteminti visi mokymo nurody- 
mai. Nutarta rengti kasmetines parodas. 
Pasiūlyta priimti laisvais klausytojais vi- 
sus besidominančius meno klausimais. 
1811 m. Universiteto vadovybė ir Rusijos 
švietimo ministerija projektą patvirtino, 
tačiau jame neliko tų pastraipų, kurių re- 
alizavimui reikėjo didesnių išlaidų: atkri- 
to nemokamas bendrabutis studentams, 
premijavimas, išvykos į užsienį, solides- 
nės lėšos mokymo priemonėms. Architek- 
tūros katedra, kurioje mokslas buvo 
daugiašakis, liko Fizikos-matematikos fa- 
kultete. 

Po filomatų proceso (1822— 1823 m.) 
1826 metais buvo parengtas esminės re- 
formos projektas, kurio turiniu itin rūpi- 
nosi kuratorius Nikolajus Novosilcevas, su- 
interesuotas, kad Universitetas auklėtų 
„Dievui ir carui ištikimus pavaldinius“. Pro- 
jektas turėjo pakeisti 1803 m. Universite- 
to statutą. 

Architektams, dailininkams ir muzikos 
mokytojams rengti projekte numatytas Me- 
no institutas, turėjęs sujungti Piešimo, 
Architektūros, Tapybos, Skulptūros, Rai- 
žybos ir litografijos bei Muzikos katedras. 
Tai turėjo būti internato pobūdžio institu- 
tas, mat, studentų išlaikymą žadėjo finan- 
suoti valstybė. Projektas nebuvo patvir- 
tintas dėl rusų vyriausybės nepalankumo 
Universitetui po Filomatų bylos; be to, sti- 
go lėšų ir dėstytojų. Tik kai kurie refor- 
mos pasiūlymai buvo prisiminti mokymo 
metu. 

Esminėms pertvarkoms nepavykus, 
Universitete taip ir liko Dailės skyrius ir 
Architektūros katedra, arba Vilniaus me- 
no mokykla. Ji rengė architektus, statybos 
inžinierius ir darbų vykdytojus, piešimo 
mokytojus Vilniaus apygardos vidurinėms 
mokykloms, tapytojus, skulptorius, lipdy- 
tojus, drožėjus, reprodukcinės ir kitokios 
grafikos meistrus. 

Studentai 


Katedrose viešpatavo demokratiškos nuotai- 
kos. Visi stojantieji į Architektūros kated- 
rą turėjo laikyti egzaminus, o į dailės ka- 
tedras — atnešti savo piešinius, pagal 
kuriuos buvo nustatomi kandidato suge- 
bėjimai. 

Pasiruošti stojimui buvo galima priva- 
čiose dailininkų dirbtuvėse, gimnazijose, 
pavietų mokyklose (pastarosiose po 
1775 m. seimo švietimo reformų taip pat 
pradėta mokyti piešimo ir architektūros pa- 
grindų). Piešimas, statybos planų bei 
paprastų ūkinių pastatų braižymas ir ka- 
ligrafinis rašymas nuo 1780 m. dėstytas Vil- 
niuje veikusioje Mokytojų seminarijoje. 

Studentai buvo skirtingo išsilavinimo 
ir amžiaus, didžioji jų dalis — smulkių ba- 
jorų ir miestelėnų vaikai. Nuo 1824 m. stu- 
dentais buvo užrašomi tik pateikusieji 
gimnazijos ar pavieto mokyklos baigimo 
pažymėjimą. Jo neturintys vadinti moki- 
niais, o norėdami gauti piešimo mokytojo 
teises, jie turėdavo papildomai ruoštis iš 
vidurinės mokyklos kurso. Katedras lankė 
ir laisvieji klausytojai — dažniausiai vyres- 
nio amžiaus amatininkai, kurių darbui rei- 
kėjo mokėti piešti, lipdyti ar išmanyti sta- 
tybas. 

Architektūros ir dailės katedrų auklė- 
tinių tikslai buvo įvairūs. Dauguma ketino 
mokytojauti. Gabesnieji, katedrų remiami, 
ruošėsi tapti architektais ir dailininkais, 
siekė akademinių laipsnių. Įgiję magistro 
ar daktaro laipsnį, galėjo dėstyti Universi- 
tete (gavę kandidato laipsnį, sukūrę tam 
tikrus kūrinius ir išlaikę egzaminus). Tre- 
čiąją nemažą grupę sudarė kitų specialy- 
bių studentai (ir net profesoriai), kuriems 
buvo aktualu orientuotis architektūros es- 
tetikoje ir statybose, kvalifikuotai vertinti 
dailės kūrinius, apipavidalinti savo moks- 
linius darbus. 


Architektūros ir dailės katedrų studen- 
tams buvo privalomi ir rekomenduotini da- 
lykai. Daugiausia laiko skirta piešimui ir pa- 
sirinktai specialybei. Tai matyti iš Piešimo 
ir tapybos katedros studentų, gyvenusių Mo- 
kytojų seminarijos bendrabutyje, darbo lai- 
ko pasiskirstymo. Keldavosi 6 val. Rytines 
valandas (nuo 8 iki 12) skyrė specialybei 
arba klausė paskaitų kitose katedrose. Pie- 
tų pertrauka būdavo tarp 12 ir 14 val. Po- 
pietines (14—16) ir vakarines (17—19) va- 
landas skirdavo piešimui. Po vakarienės 
(20—22 val.) buvo laisvo skaitymo laikas. 
Specialūs Universiteto tarnautojai „pede- 
liai“ ir stropesnieji studentai prižiūrėdavo, 
kad tvarkaraščio būtų laikomasi. 

Studentus iš vieno kurso į kitą kelda- 
vo pagal pusmetinius egzaminus. Dėl sun- 
kių buitinių sąlygų, o kartais ir dėl paviršu- 
tiniško dėstymo arba paskaitų svetima kal- 
ba buvo daug nepažangių studentų. Sunkiai 
besiverčiantiems katedros leisdavo imtis pri- 
vačių užsakymų, praleisti užsiėmimus, 
dažnai kuriam laikui ar visai nutraukti stu- 
dijas. Mokymo laikas nebuvo griežtai ribo- 
tas, priklausė ne tik nuo studento finansi- 
nių išgalių, bet ir nuo jo sugebėjimų. 

Tik Dailės skyriaus studentai, patekę į 
Mokytojų seminarijos bendrabutį ir pasi- 
žadėję mokytojauti, buvo nemokamai iš- 
laikomi. Kiti meno katedrų studentai 
stipendijas gaudavo retai. Išimtį sudarė 
Raižybos katedros auklėtiniai, nes jos ve- 
dėjas J. Saundersas sugebėjo iškovoti tris 
stipendijas po 50 sidabro rublių, vėliau — 
keturias po 100 rublių. Už stipendijas rei- 
kėdavo 6-8 metus atitarnauti valstybei. 

Gabiausieji studentai, baigę mokslus, 
buvo siunčiami tobulintis. Paprastai Uni- 
versitetas siųsdavo kandidatą į Peterburgo 
dailės akademiją. Vėliau, gavęs akademi- 
jos rekomendacijas, jis galėdavo važiuoti į 
užsienį. 

Mokymo priemonės 


Stiprinant mokymo bazę, palaipsniui kau- 
pėsi mokymo priemonės, inventorius, bib- 
lioteka, paveikslų galerija. Architektūros 
katedra mokymui turėjo įvairių konstrukci- 
jų modelių, orderių maketų, statybų mecha- 
nizavimo, apdailos medžiagų, architektūros 
ornamentikos ir grafinių darbų pavyzdžių. 
Dailės skyriaus katedros buvo dar turtin- 
gesnės, nors visą laiką skundėsi. Vien tik Pie- 
šimo ir tapybos katedra 1807 m. turėjo 
1006 vienetus raižinių ir piešinių, 14 gipso 
liejinių, 331 antikinių gėmų ir monetų sie- 
ros liejinį, vadinamą „sulfu“. J. Rustemo 
laikais įsigyti keli aukštos kokybės antikos 
skulptūrų gipso modeliai — Laokoono gru- 
pė, Belvederio Apolonas, Medičių Vene- 
ra, tuometinės skulptūros pavyzdžiai. Ta- 
čiau geriausiai buvo aprūpinta Raižybos 
katedra, turėjo didelę raižinių kolekciją. 
Perduodant uždarytosios katedros turtą 
(1833 06 21) Kijevo universitetui, buvo 10 
aplankų raižinių, albumų, knygų, skulptūros 
gipsinių liejinių, mašina gruntavimui, raiži- 
nių spaustuvė, presas, litografija, įrankiai rai- 
žybai ir kt. Šiai katedrai dalį savo rinkinių 
buvo paaukoję Stanislovas Kostka-Potockis 
ir A. J. Čartoriskis, dešimtis raižinių dova- 
nojo J. Saundersas. Savo katedras šelpė ir ki- 
ti dėstytojai (ypač — K. Jelskis, J. Rustemas), 
savo lėšomis apmokėję mokymo reikmes. 
Kiekviena katedra daug dėmesio skyrė 
specialybės literatūros komplektavimui. 
Architektūros ir dailės katedros laikė būti- 
niausius architektūros, statybos, dailės, pagal- 
binių mokslų istorijos, teorijos ir praktikos 
veikalus, albumus. Dailės skyriaus darbą la- 
bai sunkino tai, kad Vilniuje stigo gerų dailės 
kūrinių. Todėl Dailės skyrius rūpinosi orga- 
nizuoti paveikslų galeriją (jos pagrindu tapo 
Vilniaus akademijos laikais pradėta steigti ga- 
lerija, minima 1798 m.). Paveikslų komplek- 
tavimu rūpinosi prof. P. Smuglevičius ir ypač 


J. Rustemas, kuris (1827 m.) kūrinių skaičių 
nuo 18 padidino iki 30. Pastarasis išsirūpino, 
kad tobulintis siunčiami stipendininkai kas- 
met nukopijuotų po vieną garsiųjų dailininkų 
paveikslą iš Ermitažo ar Vakarų Europos dai- 
lės muziejų. Šios kopijos papildė Universite- 
to mokomąją galeriją, susijusią su modelių ka- 
binetu. 


Architektūros katedra 
(1793-1832 m.) 


Pirmasis Katedros vedėjas buvo architek- 
tas Laurynas Gucevičius (1753—1798 m.). 
1793 m. jam buvo suteiktas Universiteto 
architektūros profesoriaus vardas. Tais pa- 
čiais metais L. Gucevičius ėmė vadovauti Ar- 
chitektūros katedrai. 

Iš pradžių profesorius spėjo padirbėti 
tik du mėnesius. Prasidėjus 1794 m. sukili- 
mui, L. Gucevičius įsitraukė į jį, vadovavo 
dideliam Vilniaus miestiečių daliniui. Su- 
kilimui nepasisekus pašalintas iš Universi- 
teto. Tačiau 1797 m. rudenį konkurso keliu 
L. Gucevičius vėl užėmė Architektūros ka- 
tedros vedėjo vietą ir dirbo iki mirties. 

Vadovaudamas katedrai L. Gucevičius 
rėmėsi Paryžiaus aukštųjų mokyklų dėsty- 
mo sistema, koreguodamas ją pagal vietos 
sąlygas ir asmeninę patirtį. Apie L. Gucevi- 
čiaus dėstymą galima spręsti iš 1797— 1798 
metais paskelbto programinio prospekto, nu- 
matyto trėjiems metams. 

Profesorius dėstė civilinę ir karinę 
architektūrą. Civilinės architektūros pa- 
skaitose dažniau buvo aptariami meno 
klausimai, karinės — inžineriniai. Būdamas 
klasicistas aukštino senovės romėnų ir grai- 
kų architektūros principus, aiškino orde- 
rio sistemą ir jos panaudojimą įvairios paskir- 

Laurynas Gucevičius. Dail. J. H. Glovackis 


ties pastatuose, akcentavo simetrijos reikšmę, 
atskirų dalių darną ir jų santykį su visuma. 
Dėstė braižomąją geometriją, pastatų projek- 
tavimą ir planavimą, pabrėždamas paprastų, 
aiškių tūrių bei subtilių detalių grožį, patogu- 
mo, patvarumo, ekonomiškumo reikšmę, pa- 
statų ryšį su aplinka, statybos technologijos 
pradmenis, medžiagų atsparumą, statybinę 
statiką, mechaniką, fiziką. Jis pirmasis Vil- 
niaus universitete pradėjo dėstyti architektū- 
ros konstrukcijas, statybos darbų mechaniza- 
vimo klausimus. 

1797—1798 metais L. Gucevičiaus padė- 
jėju buvo paskirtas adjunktas Mykolas Sulcas 
(1769—1812 m.). 1798 m. spalio 23 d., susir- 
gus L. Gucevičiui, jis jau skaitė civilinės ir 
karinės architektūros kursą. Pedagoginiame 
ir kūrybiniame darbe tebesilaikė klasicizmo 
principų. Po L. Gucevičiaus mirties, 1799 m. 
M. Šulcas buvo išrinktas profesoriumi ir ėmė 
vadovauti Architektūros katedrai. Jis (gal ir 
ne savo iniciatyva) sutrumpino architektūros 
kursą: metus buvo dėstoma civilinė, metus — 
karinė architektūra. Civilinę architektūrą dės- 

tė pagal L. Gucevičiaus programą. Gal kiek 
kitaip interpretavo architektūros estetines 
problemas, laisviau traktavo klasicizmo for- 
mas. Funkcijos ir estetinio išradingumo 
reikšmę aiškino remdamasis vietinėmis są- 
lygomis ir technikos naujovėmis. Prospek- 
tuose skelbė nuosekliai dėstysiąs apie sta- 
tinio paskirtį — pradedant valstietiškais 
namai, baigiant sudėtingais pastatais. Ar- 
chitektūros istoriją ir teoriją grindė kon- 
krečiais faktais iš statybos praktikos. Tei- 
gė, kad architektas kūrėjas turi žinoti ne 
tik architektūros istoriją, bet ir fiziką, ge- 
ometriją, chemiją, išmanyti amatus bei 
vaizduojamąją dailę, pažinti gamtos 
dėsnius. 

M. Šulcas buvo geras teoretikas, ta- 
čiau Katedros vedėjo pareigas ėjo atmes- 
tinai. Užsiėmęs Universiteto statybomis, 
beveik nesidomėjo Katedros mokslo ly- 
giu, net nesurado nuolatinių patalpų 
darbui. 

1807 m. architektūra buvo įtraukta į 
bendrą Fizikos-matematikos fakulteto 4 me- 
tų kursą. Pirmaisiais metais visi studentai 
turėjo lankyti elementariosios matematikos, 
gamtos mokslų, fizikos, chemijos paskaitas 
ir topografinio piešimo užsiėmimus. Išlai- 
kę pusmetinius egzaminus, mokėsi jau 
pagal atskirų specialybių programas. Ant- 
raisiais metais turėjo studijuoti aukštąją 
matematiką, chemiją ir optinį, geometrinį 
bei topografinį piešimą. Trečiaisiais — stu- 
dijavo taikomąją matematiką, civilinę ir ka- 
rinę architektūrą, lankė specialybei tin- 
kančius piešimo užsiėmimus. Ketvirtaisiais 
metais studijavo vien civilinę architektūrą 
ir galėjo rinktis temą disertacijai. 

1812 m., mirus M. Šulcui, katedros 
adjunktas Mykolas Kado architektūros ne- 
dėstė, nors ir teorinio, ir praktinio pasi- 
ruošimo jam pakako — buvo rašęs apie 
hidraulinę architektūrą, tiltų statybą. M. Ka- 
do Vilniuje dėstė topografinį ir žemėlapių 
piešimą. 1815 m. persikėlė į Varšuvos uni- 
versitetą, kuriame, naudodamasis Vilniaus 

universiteto Architektūros katedros prak- 
tika, organizavo architektūros studijas. Vil- 
niuje nuo L. Gucevičiaus laikų buvo orien- 
tuojamasi į „kaimo architektūrą“ — dvarų 
gyvenamuosius, ūkinius pastatus, kaimo 
bažnyčias. Ši kryptis pabrėžiama ir M. Ka- 
do projekte, jo planuotuose teoriniuose ir 
praktiniuose užsiėmimuose. 

Kandidatu į Architektūros katedros 
dėstytojus Universiteto vadovybė parinko 
gabų auklėtinį Karolį Podčašinskį (1790— 
1860 m.). K. Podčašinskis Fizikos-matema- 
tikos fakultete ėmė studijuoti 1813 m., 
1814 m. pavasarį gavo filosofijos magistro 
laipsnį ir tais pat metais buvo pasiųstas į 
Peterburgą. Grįžo į Vilnių 1816 m. pabai- 
goje ir, 1817 m. bandomuoju laikotarpiu 
paskaitęs architektūros kursą, buvo pripa- 
žintas tinkamu dėstytoju. 1817—1819 me- 
tais universiteto lėšomis pasiųstas į kūry- 
binę kelionę — per Berlyną į Prancūziją ir 
Italiją. Jau vykstant į Peterburgo dailės 
akademiją, K. Podčašinskiui buvo reko- 
menduota pasidomėti Durand'o (Durand 
Jean Nicolas, 1760—1834 m.) leidiniais, gi- 
lintis į architektūros konstrukcijas, domė- 
tis ne tik rūmais ir bažnyčiomis, bet taip 
pat kaimo ūkiniais pastatais, tiltų ir kari- 
ne statyba, ne tik antikos, bet ir gotikos 
tradicijomis, pastatų patogumu, puošnu- 
mu. Todėl Berlyne domėjosi neogotika ir 
susipažino su K. F. Schinkeliu, Paryžiuje 5 
mėn. mokėsi privačiai pas Durand'ą ir 
klausė jo paskaitų I'Ecole Politechnigue, 
Pietuose studijavo antikos paminklus. Tik 
1819—1820 mokslo metais pradėjo dėstyti 
architektūrą Vilniaus universitete. 1822 m. 
išrinktas ordinariniu profesoriumi, išbuvo 
juo iki 1832 m., Universiteto uždarymo. 
K. Podčašinskis domėjosi pedagoginiu dar- 
bu, mėgo jį. Universiteto vadovybės pa- 
geidavimu jis reorganizavo architektūros 
mokymą. 1822 m. parengė Architektūros 
mokyklos projektą, kuriame numatė sustip- 
rinti architektūrinės kompozicijos ir staty- 
bos technikos kursus. Nekonkretaus projek- 


to atsisakyta, tačiau kai kurios jo idėjos buvo 
įgyvendintos. Be bendrojo kurso (žymiai iš- 
samesnio už M. Šulco), K. Podčašinskis dės- 
tė pagal Paryžiaus Politechnikos mokyklos 
profesorių Durand'o ir Rondelet'o (Ronde- 
let Jean Baptist) paskaitų užrašus (Diurand'as 
pasisakė už pastato patogumą, ekonomišku- 
mą, nuvainikavo klasikinį orderį). K. Podča- 
šinskis daug laiko skyrė techniškoms staty- 
bų problemoms ir gerokai mažiau kompo- 
zicijai. Po teorinių aiškinimų siūlė grafiškas 
pratybas. Matematiką mokėjo silpnai, bet ge- 
rai piešė ir studentus to mokė. Zinioms pa- 
gilinti rekomendavo literatūrą. Akademi- 
niam jaunimui išleido „Architektūros prad- 
menis“ (1828—1829 m.) dvi knygas ir 
1855 m. — trečiąją.5 Jose yra duomenų apie 
pastatų konstrukcijas (pamatus, rūsius, sic- 
nas, stogą, perdangas). Tai buvo pirmas Lie- 
tuvoje tokios paskirties ir lygio veikalas. Be 
to, išliko jo rankraštis „Architektūros paskai- 
tų konspektas pagal Durand'ą...“6 (1816 m.). 
K. Podčašinskio dėstymo lygis nedaug tesi- 
skyrė nuo kitų anuometinių architektūros 
mokyklų lygio.? 

Matyt, architektūros specialybė buvo 
gilinama, nes paskutiniaisiais Katedros gy- 
vavimo metais dirbo jau keli adjunktai: 
Fulgentas Rimgaila dėstė turbūt inžineri- 
nius dalykus (nes, išvykęs studijuoti į Pa- 
ryžių, Prancūzijoje kurį laiką dirbo gele- 
žinkelių statyboje); Valerijonas Gurskis 
dėstė praktinį mechanikos, skaitė kanalų, 
kelių ir tiltų kursą. Nuo 1830 m. adjunk- 
tais buvo priimti Julijonas Grosas ir Tomas 
Tišeckis. 

Į architektūros specialybę įstodavo 
apie 20 jaunuolių. Maždaug du trečdaliai 
pasirinkdavo architekto profesiją, kiti tap- 
davo statybos darbų vykdytojais. 

Piešimo ir tapybos katedra 
(1797-1832 m.) 


Dailės skyriuje ne tik iš pradžių, bet ir vė- 
liau svarbiausia buvo Piešimo ir tapybos 
katedra. Ji buvo ne tik mokomasis viene- 
tas, bet ir Vilniaus švietimo apygardos pie- 
šimo mokymo metodinis centras. Šioji Ka- 
tedra, jos profesorių ir auklėtinių veikla 
skatino naujų europinių tendencijų įsiga- 
lėjimą Lietuvos dailėje, tapo svarbiu meni- 
nės kultūros centru, kurio dėka Vilniuje 
„intelektualinis gyvenimas virė netgi gy- 
viau, negu Varšuvoje“.š 

Pirmasis Katedros vedėjas buvo gar- 
sus tapytojas Pranciškus Smuglevičius 
(Šmuglevičius, 1745-1807 m.). Jis mokė- 
si pas savo tėvą, vėlyvojo baroko tapytoją 
Luką Šmuglevičių ir dailininką Simoną 
Čechavičių. 1763-1784 metais gyveno 
Romoje. Pirmaisiais metais užsienyje mo- 
kėsi privačiai, nuo 1766 m. — San Luko 
akademijoje; pastarosios mokymo pagrin- 
das buvo antikos ir senųjų meistrų darbų 
kopijavimas. Tačiau Romoje būta ir Pran- 
cūzų dailės akademijos filialo, garsėjusio 
naujausiąja pedagogika — čia buvo kopi- 
juojami amžininkų kūriniai, piešiamas gy- 
vas modelis. 

Vadovaudamas Piešimo ir tapybos ka- 
tedrai, P. Smuglevičius palaipsniui formavo 
piešimo ir tapybos dėstymo programą bei 
metodiką pagal jam žinomų dailės akade- 
mijų pedagoginę praktiką, pagal gyvenimo 
poreikius. Mokymo praktinėms užduotims 
suformulavo teorinius pagrindus. Prospek- 
tuose ir tiesiog dėstydamas akcentavo pie- 
šinio reikšmę tapyboje. Aiškino, ko reikia 
geram piešiniui, pabrėžė žmogaus kūno ir 
daiktų proporcijų reikšmę. Propaguodamas 
klasicizmą, aukštino graikų meno grožį, 
siūlė juo sekti ir lyginti su natūra, kad stu- 
dentas pajustų formų atrankos ir apiben- 


Pranciškus Smuglevičius. Dail. J. Pivarskis 


Jonas Rustemas. Autoportretas 

drinimo svarbą, „skirtumą tarp tobulos ir 
netobulos natūros“. 

P. Smuglevičiaus piešimo kursas, kaip 
ir dailės akademijose, buvo trijų etapų. 
Pirmajame etape studentai turėjo įsisavin- 
ti piešimo pagrindus: buvo kopijuojami 
profesoriaus piešiniai ir garsių meistrų va- 
rio raižiniai (kopferštrichai), kad studen- 
tas suvoktų daikto formą, gero piešinio es- 
mę, pažintų meistrų piešimo būdą. Antra- 
jame etape studentai mokėsi suvokti ir po- 
pieriaus plokštumoje perteikti erdvinę ap- 
imtį; jie kopijuodavo antikinius gipso mo- 
delius, kad pajustų klasikinį grožį, žmogaus 
kūno proporcijas, formos ir šviesokaitos 
santykius. Trečiasis etapas — natūros pie- 
šimas praktikuotas rečiau. 

1798 m. pavasarį P. Smuglevičius pra- 
dinį piešimo kursą perdavė pavaduotojui, 
Katedros adjunktui Jonui Rustemui. Pats 
profesorius pasiliko papildomą piešimo ir 
tapybos kursą. Papildomą piešimą jis pra- 
dėdavo antrojo etapo užduotimis — Romos 
imperatorių ir konsulų, graikų biustais, vė- 
liau figūros dalimis ir visa figūra, gabes- 
niems vyresniųjų kursų studentams siūly- 
davo piešti vienas kitą. Tai matyti iš Jono 
Damelio studijos (LDM). 

Dėstydamas tapybą, P. Smuglevičius 
aptardavo jos spalvų optiką, estetines 
savybes, mokė aliejinės tapybos pradme- 
nų. Kalbėdamas apie perspektyvą, spalvų 
ir tonų derinius, nurodydavo jų ryšį su 
kitais mokslais — matematika, fizika, 
chemija. Praktinių užsiėmimų metu stu- 
dentai tušu, akvarele, aliejiniais dažais ta- 
pydavo gipso modelius, savo profeso- 
riaus, kitų meistrų paveikslus. Gabesnie- 
ji ir toliau pažengusieji tapė gyvą modelį, 
peizažą, savarankiškas istorines ir buiti- 
nes kompozicijas. Jo pirktas Žiulio Lan- 
franko (Jules Isidores Lanfrance) kupo- 
lo freskų eskizas ir „Gibraltaro tvirtovės 
puolimas“ rodo, kad studentai būdavo 
supažindinami ir su sieninės tapybos spe- 
cifika. 


P. Smuglevičiaus piešimo užsiėmimus 
lankė apie 20, tapybos — 14 studentų. Pa- 
lyginus su bendru Universiteto studentų 
skaičiumi (apie 340), tai buvo gana daug. 
Apie P. Smuglevičiaus dėstymą liko labai 
prieštaringos žinios. Programinius užmo- 
jus vykdyti jam sekėsi sunkiai, bet per daug 
nuo jų nebuvo nutolstama. Pedagoginio 
darbo lygiui atsiliepė modelių stygius, o dar 
labiau — intensyvi paties dailininko kūrybi- 
nė veikla, atimdavusi kone visą laiką. 

Mirus P. Smuglevičiui, Universiteto 
vadovybė dėl finansinių sunkumų Katedrai 
naujo profesoriaus neskyrė. Piešimo ir ta- 
pybos katedroje pagal 1810 m. reformą 
laikinai nutrauktas tapybos dėstymas, ji re- 
organizuota į trimetę Piešimo katedrą (mo- 
kyklą). Pastaroji turėjo parengti studentus 
meno specializacijai, tęsti piešimo užsiėmi- 
mus su Architektūros ir Dailės katedrų auk- 
lėtiniais. Piešimo katedra ruošė piešimo mo- 
kytojus vidurinėms mokykloms. Parengė 
mokymo metodiką, programas, piešimo pa- 
vyzdžių albumus. Dėstytojai vizituodavo 
mokyklas, atestuodavo vidurinių mokyklų 
piešimo mokytojus, egzaminuodavo asme- 
nis, norėjusius dėstyti piešimą. 

1819 m. vadovauti Katedrai paskirtas 
Jonas Rustemas (1762—1835 m.), 1811 m. 
pakeltas į piešimo profesorius. J. Ruste- 
mas mokslus ėjo Varšuvoje. Studijavo pas 
Norbleną (Norblin Jean Pierre, 1745 — 
1830 m.), vėlyvojo baroko, klasicizmo ir 
ankstyvojo romantizmo dailininką, demok- 
ratiškų pažiūrų žmogų. Mokėsi karališkojo 
dvaro dirbtuvėje pas italą Bačiarelį (Mar- 
cell Bacciarelli, 1731 —1818 m.), sentimenta- 
laus rokoko atstovą, kūrusį portretus ir 
istorinio žanro kompozicijas. 1788 m. buvo 
išvykęs studijuoti į Vokietiją, kur domėjosi 
europinės dailės aktualijomis. Ir vėliau, jau 
gyvendamas Vilniuje, dailininkas, mokėjęs 
keletą užsienio kalbų, spaudoje įdėmiai se- 
kė Europos dailės naujienas. 

J. Rustemas neturėjo tokių tvirtų pagrin- 
dų, kaip P. Smuglevičius, todėl autoritetą 


28 


stengėsi pelnyti atkakliu darbu. Dėstydamas 
perėmė viską, kas buvo vertinga P. Smug- 
levičiaus pedagoginiame darbe. Tačiau nau- 
jos romantinės tendencijos ir Vokietijoje 
kritikuota akademinė dėstymo sistema ver- 
tė keisti kryptį. Jei P. Smuglevičiaus moky- 
mo prospektuose vyravo klasicistinis racio- 
nalizmas, tai J. Rustemo dėstymo metodi- 
koje išprotauta kūryba buvo priešinama su 
emocijų ir betarpiškumo svarba. 

Dėstydamas piešimą, o vėliau tapybą 
(jos dėstymas atnaujintas 1819 m.), turėjo 
naudotis Katedros modeliais. Stengdavo- 
si juos rinkti kuo įvairiau ir įdomiau. Pie- 
šimo salėje paruošdavo keletą nevienodo 
sudėtingumo ekspozicijų. Vyresniųjų kur- 
sų studentams skirdavo iš karto keletą už- 
duočių: viduryje ant paaukštinimo būdavo 
anatominė, antikinė arba šiuolaikinė figū- 
ra, kartais — gyvas modelis, o kraštuose ant 
postamentų — gipsiniai biustai. Modelius 
nušviesdavo žibaline lempa arba sietynu, 
kad kristų ryškūs šešėliai. Žinodamas stu- 
dentų sugebėjimus, retai kada statydavo su- 
dėtingas figūras (tarkim, Laokoono grupę). 
Vienai ekspozicijai duodavo mėnesį laiko. 
Piešiant gipso modelius, profesorius ne- 
pritardavo pasyviam kopijavimui. Ir su ša- 
lia stovinčiu draugu siūlydavo lyginti ne 
tam, kad, anot P. Smuglevičiaus, pajustų 
„Ištobulintą natūrą“, bet, priešingai — gy- 
vos natūros pranašumą. 

J. Rustemo studentai sistemingai dirb- 
davo su gyvais modeliais. Ypatingą dėme- 
sį jis skirdavo portretui — ir žodžiais, ir 
savo kūryba įrodydamas, kad svarbiausia 
išreikšti žmogaus psichologinę būseną, jo 
dvasią. Galimas daiktas, kad profesorius, 
pats piešdavęs gatvių scenas, tą patį reko- 
menduodavo studentams. J. Rustemo sis- 
tema, metodika pasižymėjo impulsyvia im- 
provizacija, padiktuota studentų sugebė- 
jimų, įgūdžių, jų darbo būklės. 

Praktinius užsiėmimus pratęsdavo 
teorinėmis disciplinomis, įėjusiomis į aka- 
deminio piešimo ir tapybos dėstymo pro- 

gramas. J. Rustemas.mokė linijinės perspek- 
tyvos ir optikos, aiškino šešėlių teoriją ir 
šviesos ypatybes (spindulių lūžimą, atspin- 
džius, pustonius ir t. t.), dėstė plastinę 
anatomiją. 1816 m. keliems Piešimo ka- 
tedros studentams ėmė dėstyti aliejinę ta- 
pybą. Palaipsniui tapybos dėstymas buvo 
įteisintas, ir 1819 m. atkurta Piešimo ir 
tapybos katedra. Jos vedėjas J. Rustemas 
patvirtintas tapybos profesoriumi. Jis dės- 
tė aliejinę tapybą ir akvarelę, planavo dės- 
tyti sieninės al fresco tapybos techniką; 
rengė portretistus, istorinio ir buitinio 
žanro tapytojus, peizažistus. Jausdamas 
savo ribotumą ir žinodamas Katedros plė- 
tojimosi perspektyvas, į Peterburgo dai- 
lės akademiją siunčiamam V. Smakaus- 
kui, būsimam Katedros adjunktui, davė 
nurodymus: specializuotis koloristikoje, 
išklausyti peizažo tapybos metodikos kur- 
są, susipažinti su miniatiūrų tapyba, pas- 
telinės tapybos technika, parvežti keletą 
freskos pavyzdžių. V. Smakauskas 1829 m. 
pradėjo eiti adjunkto pareigas ir perėmė 
dalį J. Rustemo krūvio. 

J. Rustemas kasdien dirbdavo su studen- 
tais, per savaitę po 12 valandų. Turėjo apie 
60 studentų. Kadangi trūko darbo vietos, 
studentai galėdavo tapyti namuose. Dėsty- 
tojas kopijavimui skolindavo paveikslus ir 
užsukdavo pakoreguoti. Ne darbo laiku leis- 
davo studentams piešinius ir tapybos darbus 
atsinešti į dirbtuvę. 

XIX a. trečiajame dešimtmetyje J. Rus- 
temo — pedagogo ir organizatoriaus autori- 
tetas labai išaugo. Jis vadovavo Dailės skyriui, 
energingai komplektavo paveikslų galeriją, 
organizavo studentų dailės parodas. Ieškojo 
rėmėjų nepasiturintiems studentams, rūpino- 
si baigiančiųjų mokslo laipsniais ir stipendi- 
jomis, pasiuntus juos tobulintis į Peterburgą 
ar užsienį. J. Rustemas buvo paruošęs Dai- 
lės skyriaus pertvarkymo į Dailės fakultetą 
projektą (1819 m.). Šiam projektui nesulau- 
kus atgarsio, aktyviai dalyvavo rengiant 
1825—1826 metais naują Universiteto statutą. 

1825 m. profesoriui buvo paskirta pen- 
sija, tačiau J. Rustemas dirbo iki Univer- 
siteto uždarymo. 


Raižybos katedra (1805-1632 m.) 


Vilniaus universiteto valdžia, atsižvelgda- 
ma į mokslo ir spaudos poreikius, Raižy- 
bos katedroje numatė rengti reprodukcinės 
grafikos specialistus (XIX a. pradžioje ši 
grafikos technika buvo populiariausia eu- 
ropietiškosios grafikos atmaina). Grafikos 
studija buvo įrengta „Franko name“ (dab. 
Didžioji g. 3/2), kurio patalpos pagal 
M. Šulco projektą 1804 m. pritaikytos Uni- 
versitetui. 

Raižybos katedros dėstytoju laikinai 
paskirtas Vilniaus universiteto spaustuvės 
dailininkas, dailės reikmenų ir paveikslų 
parduotuvės Vilniuje savininkas, Austrijoje 
gimęs vokietis Izidorius Veisas (Weiss, 
1774—1864 m.), mokęsis Vienoje. Jis bu- 
vo reprodukcinės grafikos raižytojas, mokė 
vario raižybos oforto technikos ir spausdi- 
nimo. I. Veiso mokymo lygis nepateisino 
vilčių. Jis nesugebėjo paruošti raižytojų, ge- 
bančių piešti ir tiksliai perteikti originalą. 
Tarp studentų raižyba buvo nepopuliari, I. 
Veisas turėdavo 2-3 studentus. Universite- 
to kuratorius A. J. Čartoriskis, nepaten- 
kintas tokia padėtimi, 1810 m. iš Rusijos 
atsikvietė europinio garso portretų ir vin- 
ječių raižytoją anglą Juozapą Saundersą 
(1773—1845 m.). Jis gimė ir mokėsi Lon- 
done, mirė Kremenece (Ukrainoje). Buvo 
Londono, Sankt Peterburgo ir Stokholmo 
dailės akademijų narys. 1794 m.Saunder- 
sas atvyko į Peterburgą ir dirbo Ermitaže, 
raižydamas tapybos paveikslų kopijas lei- 
džiamam albumui. Iš čia 1810 m. jis ir 
buvo pakviestas į Vilnių. Atvykdamas 


Juozapas Saundersas. Dail. V. Smakauskas 


J. Saundersas atsivežė iš Peterburgo Vil- 
niaus universiteto užpirktas grafikos mo- 
kymo priemones: spaustuvą, šriftų pavyz- 
džius, mokomąjį raižymo rinkinį, lentelių, 
dažų, rūgščių, knygų. 

J. Saundersas patvirtintas Raižybos ka- 
tedros vedėju, gavo ordinarinio profesoriaus 
vardą. Užėmęs Tapybos katedros profeso- 
riaus etatą, tvarkė visą Dailės skyrių. Jo 
veikla Universitete datuojama 1810— 1821 
metais, nors jau 1818 m. rudenį, pairus svei- 
katai, J. Saundersas išvyko į Italiją gydytis. 
Tikėjosi grįžti, užsakinėjo Universitetui 
reikalingas knygas. Bet 1820 m. padavė pa- 
reiškimą pensijai gauti. 

J. Saundersas buvo plačių užmojų ir pa- 
žiūrų pedagogas. 1810-1811 metais 
A. J. Čartoriskio prašymu apmąstė moky- 
mo reformavimo galimybes ir parengė Pie- 
šimo mokyklos programą: nustatė Raižy- 
bos katedros pedagoginio darbo gaires, 
dėstymo metodiką. Jo profesoriavimo me- 
tais raižyba tapo pagrindine dailės discip- 
lina (per tai kentėjo skulptūra, ypač tapy- 
ba), nors dėmesys raižybai buvo ne tik Saun- 
derso, bet ir Universiteto rektoriaus J. Snia- 

deckio nuopelnas — pastarasis jai, kaip vie- 
ninteliam praktiškai naudingam menui, bu- 
vo pakantesnis. 

J. Saundersas, kaip ir kiti dailės kated- 
rų profesoriai, studentų įgūdžius lavino 
duodamas kopijuoti. Taip mokė populia- 
riausios grafikos technikos — vario raižy- 
bos, supažindino su akvatinta, ofortu, ksi- 
lografija. Palaipsniui mokė raižyti figūri- 
nius ir architektūrinius piešinius, vinjetes, 
geografinius žemėlapius, šriftą. Vėliau ga- 
besnieji studentai turėdavo specializuotis, 
pasirinkdami portretą, istorinius siužetus, 
peizažą arba knygų iliustravimą ir apipa- 
vidalinimą. Greta Piešimo katedroje prof. 
J. Rustemo vedamo piešimo, J. Saunder- 
sas papildomai dėstė gipsinių modelių pie- 
šimą, siedamas jį su raižymu (pavyzdžiui, 
piešimą plunksna). Jam norėjosi paruošti 
grafikus, ne tik profesionaliai techniškai 
raižančius spaustuvėms, bet ir gebančius sa- 
varankiškai kurti. Savo studentus J. Saun- 
dersas suskirstė grupėmis pagal reikalin- 
giausius Lietuvai raižymo žanrus. Sil- 
pniausieji raižė rašmenis, mokėsi šrifto, 
topografinio piešimo. Gabesnieji kopija- 
vo portretus, istorinio žanro, peizažo rai- 
žinių pavyzdžius, vėliau — tapybos darbus, 
iliustracijas, jų ir šrifto kompozicijas. Nuo 
kopijavimo buvo pereinama prie kūrybinio 
komponavimo, pavyzdžiui, gerai kopijuo- 
jantys portretus galėdavo imtis portreto na- 
tūroje (tarkim, Bogumilas Kislingas pagal 
savo piešinį išraižė J. Rustemo portretą). 
Įpratus kopijuoti iliustracijas, leista jas rai- 
žyti savarankiškai — J. Saundersui prižiū- 
rint, M. Podolinskis pagal J. Rustemo pie- 
šinius vario raižiniais iliustravo Adomo 
Mačuskio knygą „Apie draugystę ir drau- 
gus“,?ojos titulinį puslapį išraižė Vincen- 
tas Slaveckis. Studentai ėmė gauti ir kitų 
užsakymų. 

Kuratoriui A. J. Čartoriskiui J. Saunder- 
sas pažadėjo ūkiskaitos būdu Raižybos 
katedroje parengti Vilniaus apygardos mo- 
kykloms ir Universitetui reikalingų moky- 


mo žemėlapių, piešinių, kitų mokymo prie- 
monių. Pusė pajamų turėjo likti Raižybos 
katedrai, kita pusė — profesoriui ir stu- 
dentams. Raižybos katedrai priklausydavo 
vidutiniškai 6 studentai, tačiau Saunderso 
paskaitas lankydavo ir kitų specialybių dai- 
lininkai. 

1820 m., J. Saundersui išėjus į pensi- 
ją, Raižybos katedra pavesta prof. J. Rus- 
temo globai. Kadangi Saundersas jau porą 
metų gyveno Italijoje, raižybą dėstė Myko- 
las Podolinskis (1783—1856 m.), studijavęs 
tapybą ir grafiką Peterburgo dailės akade- 
mijoje (1802—1808 m.) ir baigęs istorinių 
paveikslų raižybos specialybę pas J. Saun- 
dersą. Vilniaus gimnazijoje mokytojavęs 
M. Podolinskis su Universitetu siejo dide- 
les viltis, tad, tikėdamasis paskyrimo, 
1818—1820 metais dėstė jame nemokamai 
(pagal savo profesoriaus programą). Tačiau 
katedrą nuspręsta patikėti Raižybos kabi- 
neto globėjui Gotlibui Kislingui, kurį 
J. Saundersas (ir toliau palaikęs ryšį su 
Universitetu) rekomendavo pradžiai iš- 
siųsti pasitobulinti į užsienį. 

Gotlibas Kislingas (Gottlieb Kiesling, Kis- 
sling, 1790—1846 m.) Raižybos katedroje 
mokėsi nuo 1814 m., 1816 m. gavo meno kan- 
didato laipsnį. 1822 m. savo lėšomis išvyko 
tobulintis į Vokietiją, o 1823 m. rudenį gavo 
dvimetę Universiteto stipendiją, kuri vėliau 
buvo pratęsta ir padidinta. Iki 1828 m. tobu- 
linosi Florencijoje ir Milane.Tuo metu lygi- 
namosios anatomijos profesorius Liudvikas 
Bojanus (1776—1827 m.) 1819 m. pasiūlė 
Katedros vedėjo vietai savo statytinį vokietį 
iš Darmštato, grafikos technikos meistrą Fryd- 
richą Lemaną (Friedrich Lehman, 1787— 
1834 m.). 1822 m. jis paskirtas Katedros 
vedėju ir dirbo iki 1828 m., kas treji metai 
pratęsdamas sutartį. Jis priimtas iš dalies 
gal ir dėl to, kad, be darbo Katedroje, įsi- 
pareigojo paruošti raižinius prof. J. Lele- 
velio suprojektuotiems Lietuvos guberni- 
jų žemėlapiams (12-ai), visos Rusijos atla- 
sui. F Lemanas dėstė raižymo ir nuodiji- 

mo techniką, meninį, kaligrafinį ir topog- 
rafinį raižymą pagal J. Saunderso nustaty- 
tą instrukciją. 

1828 m. iš Italijos grįžęs G. Kislingas iš- 
kart buvo paskirtas Katedros adjunktu ir kurį 
laiką dirbo drauge su F. Lemanu. G. Kislin- 
gas pagal savo konspektus dėstė meno teoriją 
ir dailės kūrinių raižybą. Universitetui atsi- 
sakius pratęsti sutartį su F. Lemanu, G. Kis- 
lingas buvo paskirtas Raižybos katedros ve- 
dėju ir toliau dėstė vienas. 

1816—1817 metais Vilniaus universite- 
te susidomėta neseniai išrasta litografijos tech- 
nika, daug paprastesne ir pigesne negu raižy- 
mas. 1819 m. Universiteto kuratorius pasiū- 
lė rektoriui organizuoti litografijos mokyklą. 
Lėšas litografijai steigti davė A. Chreptavičius. 
Rektorius darbą pavedė prof. J. Rustemui. Šis 
sutiko pirkti litografijos įrengimus ir organi- 
zuoti mokyklą, jeigu jis, gražinęs Universite- 
tui išlaidas, liks litografijos savininkas. Kura- 
torius nesutiko. 1820 m. Universiteto taryba 
sudarė komitetą, į kurį įėjo profesoriai 
J. Saundersas, L. Bojanus, J. Rustemas ir 
J. Lelevelis. Komitetas turėjo užsakyti litog- 
rafijos įrengimus, paruošti litografijos ir jos 
mokyklos veiklos nuostatų projektą. Vykdy- 
toju ir litografu paskirtas Vincentas Slavec- 
kis, 1817—1820 metais studijavęs Peterbur- 
go dailės akademijoje plieno raižybą ir kie- 
to akmens graviravimą. 

1821 m. pradėjusi veikti litografija pri- 
klausė Dailės skyriui. Studentai mokėsi li- 
tografijos J. Rustemo prižiūrimi. Be moko- 
mosios paskirties, litografija turėjo tarnauti 
Universiteto poligrafijos tikslams: dauginti 
mokykloms mokymo priemones, tenkinti li- 
teratūros, meno ir kitus poreikius, taip pat 
ūkiskaitos pagrindais priimti visuomenės už- 
sakymus. 1823 m. komiteto pavedimu mo- 
kyklai ir litografijai ėmėsi vadovauti Juoza- 
pas Hilaris Glovackis (1789-1858 m.), nuo 
1821 m. dėstęs perspektyvą. 1825 m. jam iš- 
vykus iš Vilniaus litografai nuolat keitėsi. Tik 
nuo 1829 m. iki 1832 m. litografijoje dirbo 
Motiejus Pšibilskis (1794—1867 m.). Nors 


Vilniaus universiteto litografijos mokyklai 
nebuvo lemta ilgai gyvuoti, joje suspėta pa- 
rengti keletą litografų. 


Skulptūros katedra (1803-1826 m.) 


Šios Katedros veikla buvo ribota ir trumpa- 
laikė. Ją organizavęs Andre Le Brenas (An- 
dree Le Brun, van Bruyn, 1737—1811 m.) 
buvo garsus skulptorius. Jis mokėsi Pary- 
žiaus karališkojoje dailės akademijoje pas 
Žaną Baptistą Pigalį (Jean Baptiste Pigal- 
le), baigė Prancūzų dailės akademiją Romo- 
je. Le Brenas buvo Romos Šv. Luko dailės 
akademijos ir Marselio dailės akademijos 
narys. 1768 m. atvykęs į Lenkiją, tapo kara- 
liškojo dvaro skulptoriumi. Kūrė figūrines 
skulptūras, biustus Varšuvos pilies ir Lazien- 
kų rūmams. Po paskutiniojo Žečpospolitos 
padalijimo 1795 m., kai karališkasis Stanis- 
lovo Augusto Poniatovskio (valdė 
1765—1795 m.) dvaras nustojo egzistuoti, 
Le Brenas persikėlė į Rusijos imperatoriš- 
kąjį dvarą. Universiteto kuratorius A. J. Čar- 
toriskis jį pakvietė iš Peterburgo į Vilnių. Le 
Brenas gavo profesoriaus laipsnį. 

Atvykęs į Vilnių, A. Le Brenas sirgo ir 
dėstyti ėmė tik nuo 1804 m. birželio pa- 
baigos. Jo parengtas mokymo prospektas 
nedalykiškas, dėstymo programa ir meto- 
dika neaiškios. Senu akademiniu metodu 
skulptūros salėje profesorius dirbdavo sa- 
vo darbą, kad studentai galėtų stebėti kū- 
rybos procesą. Lygiagrečiai studentus su- 
pažindindavo su skulptūros pagrindais, 
duodavo kopijuoti reljefinės ir apvaliosios 
skulptūros liejinius, atsivežtus ir Peterbur- 
go. Mokė modeliuoti iš molio, o gal ir drož- 
ti iš medžio. Universiteto vadovybė Skulp- 
tūros katedrą ignoravo, lėšų skyrė mažai, to- 
dėl molį, metalą karkasams, medį ir kitas 

medžiagas turėjo pirktis patys studentai. Pas- 
tarųjų buvo tik trys. 

A. Le Breno sveikata neleido tikėtis, 
kad jis ilgai vadovaus Skulptūros kated- 
rai. Todėl 1810 m. Vilniaus universiteto 
Dailės skyriaus pertvarkyme šioji nebuvo 
numatyta (projekto autorius J. Saunder- 
sas stengėsi Skulptūros katedros lėšas gau- 
ti Raižybos katedrai). Tačiau po A. Le Bre- 
no mirties, 1811—1814 metais skulptūrą 
nemokamai dėstė buvęs Katedros auklėti- 
nis Kazimieras Jelskis (1782-1867 m.), 
norėdamas išsaugoti specialybę ir tikėda- 
masis gauti Katedros vedėjo vietą. K. Jels- 
kis buvo gabus skulptorius, mokęsis pas 
tėvą ir Skulptūros katedroje, o architektū- 
ros — pas prof. M. Šulcą ir kitus. 1809 m. 
jis gavo meno mokslų kandidato laipsnį. 
Tų pačių metų rudenį tris mėnesius tobu- 
linosi Peterburgo dailės akademijoje, kur 
tuo metu skulptūrą dėstė klasicistai Iva- 
nas Martosas (1754—1835 m.), Feodosi- 
jus Ščedrinas (1758—1828 m.) ir Ivanas 
Prokofjevas (1751—1825 m.), gerai žino- 
ję Vakarų Europos skulptūrą. K. Jelskis, 
atrodo, daugiau domėjosi I. Prokofjevo kū- 
rybine ir pedagogine veikla. Peterburge 
K. Jelskis išsiugdė skulptoriaus įgūdžius, 
ypač studijuodamas gyvą natūrą, įsigilino 
į Akademijos dėstymo metodiką. Be to, su- 
sipažino su vietine rusų skulptūra ir už- 
sienio kraštų skulptūros rinkiniais. 
1810 m., išlaikęs egzaminus, Vilniaus uni- 
versitete gavo magistro laipsnį ir pasiliko 
čia dirbti. 1814 m. pabaigoje K. Jelskis ga- 
vo iš Universiteto pirmą nedidelį premi- 
jinį atlyginimą už skulptūros salės ir pie- 
šimo modelių priežiūrą. Nuo 1815 m. jam 
buvo mokama po 300 aukso rublių me- 
tams (už skulptūros kabineto priežiūrą). 
Tik 1822 m. K. Jelskis patvirtintas ad- 
junktu ir pradėjo eiti skulptūros profeso- 
riaus pareigas (gaudamas 500 rub. metinį 
atlyginimą). 

Dėstydamas jis perėmė vertingiausią 
prof. A. Le Breno praktiką, kitų dailės ka- 


Kazimieras Jelskis. Autoportretas 


tedrų dėstytojų patyrimą, nepamiršdamas 
Peterburgo dailės akademijos paskaitų. 
Nedrąsūs užsiėmimai išaugo į gerai meto- 
diškai organizuotas praktines ir teorines 
pratybas. Praktiniuose užsiėmimuose 
K. Jelskis nuosekliai mokė pastatų ekster- 
jero ir interjero ornamentikos, bareljefinės 
ir apvaliosios skulptūros, jos taikymo kon- 
krečiai architektūrai. Iš piešinių, raižinių ar 
gipso liejinių studentai kopijavo architek- 
tūrinius ornamentus, vazas, antikines galvas, 
o gabesnieji — ir sudėtingo judesio figūri- 
nes plaketes. Apvaliosios skulptūros praty- 
bas pradėdavo kapitelių, po to vazų, žmo- 
gaus galvos, kūno dalių ir figūrų kopijavi- 
mu. Pajėgiems studentams duodavo lipdyti 
Apolono iš Versalio, Medičių Veneros, am- 
žininkų sukurtų skulptūrų kopijas, gyvo mo- 
delio galvą, biustą. Vyresniųjų kursų studen- 
tai naudojosi tam tikra kūrybine laisve. Be 
lipdymo, mokė sukurtus darbus drožti iš 
medžio, atlieti iš gipso, paruošti terakotinę 
skulptūrą, stengėsi, kad būtų įvestas, o vė- 
liau gal ir įvedė ornamentikos ir biustų ka- 
limą iš akmens. K. Jelskio knygelė „Apie 
architektūros, skulptūros ir tapybos tarpu- 
savio ryšį“!? liudija, kad akcentuodavo 
skulptūros ryšį su kitais menais. 

K. Jelskio mokiniai buvo Architektūros, 
Piešimo ir tapybos katedrų studentai. Pusme- 
tinius egzaminus laikė apie 20 studentų, o 
skulptūros studiją lankė daugiau. Be skulptū- 
ros, K. Jelskis Dailės skyriaus studentams dės- 
tė plastinę anatomiją. 

Literatūros ir laisvųjų menų fakultetas, 
įvertindamas K. Jelskio pastangas ir suge- 
bėjimus, 1816 m. pasiūlė Universiteto va- 
dovybei pasiųsti jį į Romą ir Paryžių pasito- 
bulinti. Carinė švietimo ministerija labai 
ribojo tokias komandiruotes, ir K. Jelskis 
neišvyko — dėstė toliau. Augo skulptūros 
populiarumas studentų tarpe, Universiteto 
vadovybei teko pripažinti, kad skulptūra 
dėstoma ne blogiau už kitus dailės dalykus. 
Ta proga K. Jelskis 1824 10 21 d. įteikė rek- 
toriui pareiškimą, prašydamas atgaivinti 
Skulptūros katedrą, skirti kelias stipendijas 
studentams, pasiųsti jį į Paryžių pasitobu- 
linti ir gerų antikinės skulptūros liejinių bei 
įrankių marmuro apdorojimui parvežti. Ta- 
čiau, išaiškėjus antirusiškai, anticarinei Fi- 
laretų ir kitų draugijų veiklai, Vilniaus 
universitetas pateko į nemalonę. 1826 m. 
pradžioje imperatoriaus aplinkoje nuspręs- 
ta, kad Vilniuje Skulptūros katedra nerei- 
kalinga. Studentus liepta perkelti į Peterbur- 
go dailės akademiją, K. Jelskiui 1826 m. 
rugsėjo pradžioje Universiteto valdžia įsa- 
kė išlaisvinti skulptūros salę ir kabinetą, tur- 
tą perduoti Piešimo ir tapybos katedrai. Tai 
buvo pirmas žingsnis į Vilniaus universite- 
to uždarymą. 


Pagalbiniai mokslai 


Be pagrindinių specialybių, Dailės skyriaus 
ir Architektūros katedros studentai turėjo 
daug papildomų disciplinų. Apie architek- 
tus jau kalbėta. Dailės skyriaus studentai 

papildomai mokėsi ne tik piešimo, bet ir 
skulptūros, perspektyvos, šviesos ir šešė- 
lių teorijos, meno istorijos ir teorijos. Iš 
anatominių gipso liejinių ir prospektų ma- 
tyti, kad ir iki K. Jelskio buvo dėstoma 
plastinė anatomija, kalbama apie žmogaus 
kūno formas, proporcijas. Norintiems nuo- 
dugniau išmanyti anatomiją, buvo reko- 
menduojama lankyti chirurgų lyginamosios 
anatomijos užsiėmimus. Tokius užsiėmi- 
mus lankė J. Oleškevičius, K. Jelskis, Ka- 
zimieras Kavaliauskas. 

Meno istorijos ir teorijos kursas Dai- 
lės skyriaus studentams įvestas 1803 m. 
Pradžioje literatūros profesorius Gotfry- 
das Ernestas Grodekas (1762— 1825 m. dėstė 
nuo 1804 m. iki mirties) skaitė Antikinės ar- 
cheologijos kursą, detaliai aptardamas 
Graikijos ir Romos menus bei kultūrą. 
E. Grodekas buvo vokiškosios mokyklos ne- 
ohelenistas, garbinęs klasikinę senovę, tačiau 
jo mintys apie grožį, apie vaizduotės ir kūry- 
binio įkvėpimo galią buvo artimos romantiz- 
mo estetikai. Profesorius, Universitete garsė- 
jęs bjauriu būdu, buvo didžiausias autoritetas 
studentams, stipriai veikė jų estetines pažiū- 
ras. 

1810—1818 metais išsamų meno isto- 
rijos ir teorijos kelių metų kursą prancūzų 
kalba skaitė prof. J. Saundersas. 1810 m. 
rugsėjo 4 d. paskelbtame prospekte sako- 
ma, kad kursas apims dailės istoriją nuo 
Egipto iki XIX a., kad ypatingas dėmesys 
bus kreipiamas į Graikijos „tobulą meną“. 
Profesorius taip pat ketino supažindinti su 
kiekviena meno sritimi — skulptūra, tapy- 
ba, grafika, jų specifika, technika. J. Saun- 
dersas akcentavo pažintinę meno istorijos 
reikšmę. Dėstė remdamasis švietėjiška 
nuostata apie nekintamą, objektyvų grožį, 
apie meno universalumą. Meną siejo su 
visuomenės gyvenimu, kultūra, dailės kles- 
tėjimo ir nuosmukio periodus motyvavo vi- 
suomeniniais veiksniais. Priekaištavo kla- 
sicizmo teoretikams, kad jų aukšti idealai ir 
antikos heroika menkai veikia visuomenę, 

tačiau ir pats tikino, kad menas turi mokyti 
žmones taurumo, patriotizmo. Skaitydamas 
paskaitas, J. Saundersas naudodavosi knygų 
iliustracijomis, raižiniais, Universiteto dailės 
rinkiniais. 

Studentų kultūrai ir pasaulėjautai ugdyti 
padėjo jau Vyriausioje mokykloje dėstytas 
retorikos ir literatūros kursas, kuriame pla- 
čiai nagrinėti estetikos klausimai. Piešimo 
mokytojams šis kursas buvo privalomas, ki- 
tiems — rekomenduojamas. Pirmasis Lite- 
ratūros ir retorikos katedros profesorius 
Dovydas Pilchovskis (1735-1803 m., 
dėstė 1783—1793 m.) ir vėliau iš jo Kated- 
rą perėmęs Pilypas Nereušas Golianskis 
(1753—1824 m., dėstė 1793—1824 m.) 
rėmėsi švietėjiška estetika. Architektūros 
ir dailės klausimus prisimindavo tik ret- 
karčiais, tačiau akcentuodavo, kad menas 
turi tarnauti visuomenei. D. Pilchovskio pa- 
skaitos dėstytos lenkų kalba (pirmą kartą 
Lietuvos vyriausioje mokykloje), skatino ne 
tik lenkiškąsias tautines aspiracijas. 

1811 m. Retorikos ir poezijos kated- 
ros profesoriumi išrinktas Euzebijus Slo- 
vackis (1773—1814 m.) dėstė literatūrą ir 
bendrąją estetiką, buvo nuosaikus klasicis- 
tas, besiremiantis vokiečių ir iš dalies pran- 
cūzų estetika. 1814 m. kursą perėmęs Leo- 
nas Borovskis (1784—1846 m., dėstė iki 
Universiteto uždarymo) derino klasicizmo 
ir romantizmo menines pažiūras. Kaip ir 
pirmtakas E. Slovackis, orientavosi į vokie- 
čių estetikų darbus, tačiau grožį vertino kaip 
subjektyvų, jausmams pavaldų dalyką. 

Nuo 1815 m. Dailės skyriaus studen- 
tai, anksčiau privalėję lankyti retoriką ir 
literatūrą, tame pat fakultete ėmė klausyti 
istorijos ir filosofijos paskaitų. Didžiausią 
klausytojų auditoriją surinkdavo istorikai 
Joachimas Lelevelis (1786—1861 m., dėst. 
1815-1818 ir 1821-1824 m.) ir Ignas 
Onacevičius (1780-1845 m., dėst. 1818— 
1821 m.), filosofas Juozapas Goluchovskis 
(1797-1858 m., dėst. 1823-1824 m.). 
Pirmieji du buvo rimti mokslininkai, pra- 


turtinę istoriją naujais tyrimo metodais ir 
pažiūromis, J. Onačevičius pirmasis Lie- 
tuvos-Lenkijos istoriją išskyrė iš visuotinio 
istorijos kurso. Minėtieji istorikai skatino 
studentų susidomėjimą gimtojo krašto pra- 
eitimi, žadino tautinę savimonę. Panašūs 
dalykai, matyt, išpopuliarino ir J. Golu- 
chovskį: įkvėptas F Schellingo, jis rutulio- 
jo mintį apie tai, jog filosofija yra tautos 
dvasios išraiška. 

Dailės skyrius, kaip ir visas Literatū- 
ros ir meno fakultetas, daug dėmesio skyrė 
bendram išsilavinimui. Prof. P. Smuglevi- 
čius jau 1799 m. prospekte skelbė: „Kas 
įstos labiau išsilavinęs, turėdamas daugiau 
žinių iš kitų mokslų, tas ir tapyboje greitai 
pažengs į priekį...“ Specialybės profesorius 
nustatydavo, kuriuos bendrojo lavinimo 
dalykus reikėtų klausyti pas kitus profeso- 
rius ir kaip juos derėtų sieti su specialybe 
(pavyzdžiui, skaitant istoriją, rekomenduo- 
ta eskizuoti istorines scenas). 

Tiems, kurie ruošėsi būti piešimo mo- 
kytojais, reikėjo mokytis pedagogikos. 
Daug laiko studentai skyrė užsienio kal- 
boms. Universitete sustiprėjus rusų admi- 
nistracijos kontrolei, tapo privalomas sta- 
čiatikybės mokymas. 


Parodos 


Dailės skyrius visuomenėje populiarinda- 
mas savo specialybes ir dailę, taip pat ska- 
tindamas studentus pasirodyti, ėmė rengti 
studentų ir baigusiųjų darbų parodas. Pir- 
mąją grafikos darbų parodą 1812 m. 
surengė prof. J. Saundersas. Tačiau dėl Na- 
poleono kariuomenės invazijos ji, atrodo, 
nebuvo atidaryta. 1820 m. prof. J. Ruste- 
mas surengė visų dailės katedrų kūrinių pa- 
rodą, o nuo 1822 m. jos buvo rengiamos 

kas dveji metai, pavasarį. Parodos rodė ka- 
tedrų darbo kryptį, metodiką, studentų pro- 
fesinį pasirengimą ir sugebėjimus. Jose stu- 
dentai galėdavo parduoti kai kuriuos dar- 
bus arba gauti užsakymų. Didžiausią susi- 
domėjimą sukėlė pirmoji J. Rustemo orga- 
nizuota paroda, į kurią buvo atrinkti kelių 
metų kūriniai. Apie ją gana plačiai rašė Vil- 
niaus spauda. Buvusių dailės katedrų auk- 
lėtinių straipsniuose minėtos ir gerosios, 
ir silpnosios mokymo pusės.!! Tai padėjo 
tobulinti mokomąjį darbą, padidino kated- 
rų svorį Universiteto vadovybės, profesū- 
ros, visuomenės akyse. Apie antrąją paro- 
dą rašyta mažai,!? apie vėlesnes spaudos 
atsiliepimų visai nerandama. Veikiausiai, 
tai buvo parodos-pardavimai, kurios stip- 
rino suinteresuotų žiūrovų ryšį su studen- 
tais ir dėstytojais. 

Architektūros ir daidės katedrų veikla 
nutrūko 1832 m., po sukilimo uždarius Vil- 
niaus universitetą. Neilgai gyvavusios kated- 
ros dar tik ruošėsi normaliam darbui — daž- 


nai persitvarkydamos, besirūpindamos 
savais dėstytojų kadrais, mokymo patalpo- 
mis, lėšomis, mokymo priemonėmis. Vis 
dėlto ir šiomis sąlygomis kai kurių ener- 
gingų, pedagogikai pasišventusių profesorių 
ir adjunktų pastangomis, architektūros ir 
dailės katedros palaipsniui stiprėjo. 
Vilniaus meno mokykla savo pedago- 
gika orientavosi į Peterburgo, kitas Euro- 
pos dailės akademijas, stengdamasi neatsi- 
likti. Formalieji katedrų darbo ir jų auklė- 
tinių kūrybiniai pasiekimai europiniame 
kontekste atrodo kuklūs. Tačiau Lietuvos 
mastu jos reikšmę sunku pervertinti. Archi- 
tektūros ir dailės katedros stipriai veikė ben- 
drą kultūros situaciją, buvo pagrindinis eu- 
ropinės kultūros tendencijų laidininkas. 
Vilniaus meno mokykla išugdė pirmuosius 
vietinius dailės profesionalus. Jos profeso- 
rių ir auklėtinių darbai pradeda Lietuvos 
profesionaliosios dailės istoriją. 

klasicizmas * Brandusis klasicizmas * Vėlyvasis klasicizmas *Ampyras * Ro- 


mantizmas * Dvarų sodybų kompleksai * Sakralinė architektūra 


XVIII a. paskutiniojo ketvirčio istoriniai ir 
ideologiniai pokyčiai inspiravo ir naujas me- 
no užduotis. Racionalesnei mąstysenai buvo 
nepriimtina vėlyvojo baroko architektūra, 
jos dinamizmas ir tapybiškumas: sudėtingai 
laužytos formos, neaiškiai apibrėžti tūriai, 
emocionali, struktūrą slepianti šviesos ir še- 
šėlių žaismė. Užsakovai ėmė domėtis aiškes- 
ne, konstruktyvia architektūra. Lietuvoje 
palaipsniui įsigalėjo klasicizmas: didingi ge- 
ometriniai, žmogaus mastelį atitinkantys tū- 
riai ir proporcijos, kanonizuota orderinė 
sistema. Stiliui formuotis didžiausią įtaką da- 
rė trijų epochų patirtis — antika, Italijos vė- 
lyvasis renesansas (A. Palladio) ir XVIII a. 
prancūzų klasicizmas. 

Klasicizmo architektūros raidą Lietuvo- 
je apytikriai galima skirti į dvi fazes: 1770— 
1795 m. — ankstyvąjį ir brandųjį, 1795 — 
1860 m. — vėlyvąjį klasicizmą. 

Klasicizmo pradžiai būdingas rokoko ir 
vėlyvojo baroko formų dialogas. Klasicizmo 
brandą simbolizuoja Lauryno Gucevičiaus 
figūra, jo į Lietuvą atneštas išgrynintas 
(griežtas, simetriškas, santūriai dekoruotas) 
stilius. Ankstyvojo ir brandžiojo tąsa vėly- 
vasis klasicizmas — jau su ampyro ir roman- 
tizmo požymiais. Vietinis ampyras pasireiškė 
ribotai, daugiau administraciniuose pasta- 
tuose: atvykėliai rusų meistrai propagavo pe- 
terburgišką jo variantą. Romantizmas 


ryškesnis periferijos dvarų sodybų ansam- 
bliuose ir maldos namuose: juose nutolta 
nuo klasikinio kanono ir kreiptasi į kitus is- 
torinius stilius. 

Po 1831 m. sukilimo statybų pastebimai 
sumažėjo. Aktyviai reiškėsi tik valdiniai gu- 
Šildhauzas (Szyldhauz), Džozefas Pusjė 
(Poussier), Nikolajus Čaginas, Karolis Gre- 
gotovičius, Dominykas Kulakovskis, Teodo- 
ras Helmholcas, V. Kulikauskas ir kiti. Šie 
architektai modifikuodavo valdiškų pasta- 
tų (pašto stočių, sargybinių, iždinių, kalėji- 
mų) tipinius projektus, kurių pavyzdžius 
buvo paruošęs rusų architektas A. Zacha- 
rovas. 

XVIII a. klasicizmas beveik nepakeitė 
statybinių medžiagų ir konstrukcijų. Kaip ir 
anksčiau, įvairiais būdais buvo rišamos skir- 
tingų dydžių plytos, tinkuojamos sienos; sti- 
lius atsispindėjo ir medinėje architektūroje, 
aplenkė tiktai tradicinę kaimo statybą. 
XVIII a. pabaigoje, o ypač romantizmo lai- 
kais provincijoje išplito lapidinė (akmens 
mūro) statyba. 

Miestų planavimas ir statyba 


Pramonės vystymas skatino miestų augimą 
ir naują jų planavimą, todėl klasicizmas pir- 
miausiai pasirodė miestų architektūroje. 
XVIII a. klasicizmo architektai pastato ry- 
šiui su aplinka skyrė itin daug dėmesio: har- 
monijos pojūtį turėjo žadinti ne tik konkre- 
tus statinys, bet ir visas akimis aprėpiamas 
vaizdas. Į tai buvo atsižvelgiama planuojant 
miestus, sodų ir parkų projektuose. 

Miestus imta plėtoti pagal 1791 m. pri- 
imtą Miestų statutą. Klasicistiniuose planuo- 
se turėjo būti numatytas taisyklingas gatvių 
tinklas, racionalus erdvės panaudojimas, ap- 
galvota miesto augimo perspektyva, žmonių 
gyvenamųjų ir darbo vietų ryšys, susisiekimas. 

Baigiantis XVIII a. didžiuosius miestus 
jau puošė iškilūs klasicizmo stiliaus statiniai, 
tačiau išorinis siluetas menkai tebuvo paki- 
tęs. Vilniuje ir toliau vyravo barokas, ryškūs 
istorijos ženklai — Aukštutinės ir Žemuti- 
nės pilių, miesto vartų, gynybinių sienų griu- 
vėsiai; Kauno vaizde išliko gotikos, renesan- 
so stilių dominantės. Klasicistiniai statiniai 
buvo reikšmingesni vidinei miestų erdvei, 
įvairino jos perspektyvas. 

1808 m. Lietuvos miestus imta tvarkyti 
pagal rusiškus įstatymus — jie suskirstyti į 
gubernijų ir apskričių miestus. Perspektyvi- 
niai miestų planai sudarinėti rusiškojo kla- 
sicizmo pavyzdžiu. Šiuose planuose buvo ka- 
tegoriškai numatoma stačiakampė gatvių 
schema, suvienodintos taisyklingos kvarta- 
lų apybraižos. Tai, be abejo, pažeisdavo ur- 
banistikos tradicijas, miestų gamtinės padė- 
ties išraišką. 

Esminės pertvarkos vyko sunkiai, nesku- 
bėta miestų plėsti, daugiau stengtasi re- 
konstruoti, padidinti senus statinius. Tačiau 
laikui bėgant pagausėjo mūrinių ir sumažė- 
jo medinių namų, intensyvėjo administraci- 
nių pastatų statybos. Pagerėjo techninė ir 
sanitarinė gatvių būklė, pakito jų meninis 


vaizdas. Gubernijų miestuose Vilniuje ir 
Kaune išryškėjo skirtumas tarp miesto cen- 
tro ir priemiesčių. Augant administraciniams 
centrams, Vilniui, o vėliau ir Kaunui, buvo 
parengti perspektyvinės ir karinės statybos 
planai. 

V. Gesčio ir Dž. Pusjė 1817 m. sudarytas 
Vilniaus planas! apėmė nemažus naujus 
plotus abipus Neries. Upė tapo miesto pla- 
no kompozicijos ir pusiausvyros ašimi. Nauja 
teritorija tiesiomis gatvėmis suskirstyta į kla- 
sicistinius stačiakampius kvartalus ir 12 nau- 
jų aikščių. Gyvenamieji namai surikiuoti 
taip, kad kiekvieną pasiektų saulė. Sodybi- 
nio uždarumo neteko rūmai — jie taip pat 
buvo orientuojami į gatvę. Naujieji kvarta- 
lai organiškai supo senamiestį. Pagarbiai elg- 
tasi su žymesniais pastatais: Vilniaus domi- 
nante turėjo tapti Katedra ir Pilies kalno 
kompleksas. 1834 m. suprojektuota nauja 
Georgijaus gatvė (dab. Gedimino pro- 
spektas), turėjusi suformuoti ir naują mies- 
to centrą. 

1837 m. paruoštas dar vienas planas, ku- 
riame perimtos tik kai kurios 1817 m. pro- 
jekto idėjos.!4 Georgijaus gatvė taip ir liko 
pagrindine ašimi: tiesi, orientuota į Kated- 
rą. Atsirado dabartinės Lukiškių aikštės 
kontūrai (toje vietoje įrengta turgavietė), 
aptvarkyta Katedros aikštė. M. Knakfusas 
dabartinį Tauro kalno rajoną suskirstė kvar- 
talais. Naują vaizdą įgavo senamiestis: 
nugriauti miesto sienų su bokštais ir Žemu- 
tinės pilies likučiai, Aukštutinės pilies Va- 
karų bokšte įrengtas medinis optinio telegra- 
fo prietaisas. Keitėsi miesto vidinės erdvės, 
jo išoriniai kontūrai, 

Klasicizmo įsigalėjimo laikotarpiu stam- 
biems kariuomenės kontingentams apgyven- 
dinti Lietuvoje, ypač Vilniuje, buvo perdir- 
binėjami konfiskuoti vienuolynų pastatai 
(prie Šv. Kazimiero, Šv. Ignoto bažnyčių), 
didikų rūmai. Pagal rusų architekto Fara- 
fontjevo projektus perstatyti Pacų rūmai 
(dab. Didžioji g. 9), Oginskių rūmai (dab. 
Arklių g. 5). Iš esmės pakito 1843 m. per- 

Vilniaus miesto planas. 1840 


statyti puošnieji Sapiegų rūmai Antakalny- 
je, pritaikius juos kariuomenės ligoninei. 

1846 m. patvirtintas Vilniaus generalinis 
fortifikacijos planas. Šnipiškių rajone, abi- 
pus Neries ir Vilnios vyko karinės statybos. 

Planuojant miestus, iš anksto buvo nu- 
matomi ir jų parkai, gatvių želdiniai. 

Apie 1787 m. Universitetas nupirko Bo- 
tanikos sodą Sereikiškėse, kurio steigėjas bu- 
vo Ferdinandas Špicnagelis (1760— 1826 m.). 
Sodas plytėjo Gedimino kalno pietinėje 
pašlaitėje, vėliau (1807 m.) — dešiniajame 


Vilnios krante ir Plikojo kalno pašlaitės da- 
lyje. Iš pradžių sodo teritorija sudalyta geo- 
metriškai, o nuo XIX a. antrojo ketvirčio — 
pagal peizažą: su vingiuotais kalno takeliais, 
Vilnios kilpa, nedidele sala, tilteliais ir ka- 
nalais. Sode augo apie 12 000 rūšių vietinių 
ir egzotiškų augalų (tai buvo turtingiausias 
sodas Rytų Europoje), kuriuos tvarkė prof. 
S. B. Jundzilas. Jo introdukuoti medžiai bei 
krūmai vėliau buvo persodinami į kitus par- 
kus ir sodus. 1841 m. Botanikos sodas likvi- 
duotas. 

Greta Botanikos sodo buvęs Bernardi- 
nų sodas XVIII a. pabaigoje pertvarkytas į 
gražiai apželdintą uždarą parką. Maždaug 
tuo pat metu iš natūralaus pušyno prie Ne- 
ries pradėta formuoti Vingio parką. XIX a. 
viduryje didelis miesto sodas žaliavo Rasų 
priemiestyje (pradėtas planuoti 1840 m.). 
Jau XVIII a. pabaigoje kai kurios Vil- 
niaus gatvės apsodintos medžiais ir krūmais. 
XIX a. pradžioje panašiai patvarkytas Ne- 
ries pakrantės bulvaras, tapęs mėgstamiau- 
sia vilniečių pasivaikščiojimų vieta. XIX a. 
antrajame ketvirtyje imta želdinti dabarti- 
nes Savivaldybės ir S. Daukanto aikštes. 
Kaunas klasicizmo laikotarpyje buvo iš- 
sidėstęs Nemuno ir Neries santakoje iki da- 
bartinio Miesto sodo. Pontoninis tiltas jun- 
gėjisu Vilijampolės priemiesčiu. Tuo pačiu 
metu kaip ir Vilniuje suplanuotas tvirtovės 
kompleksas Žaliakalnyje, turėjęs apimti ir 
švedmečio laikų įtvirtinimus šiaurinėje 
miesto dalyje. XIX a. viduryje Kaunas ėmė 
augti kaip prekybos centras. 1547 m. patvir- 
tintas perspektyvinis stačiakampės struk- 
tūros miesto planas, kuriame numatytos 
statybos rytų kryptimi.!5 Pagrindine gatve ta- 
po Nikolajaus prospektas (dab.Laisvės al.), 
plane pažymėtos trys naujos aikštės ir trys 
miesto sodai (Kauno ąžuolyne atsirado da- 
bartinio Vytauto parko užuomazgos). Kei- 
tėsi miesto panorama, atsivėrė sudėtinges- 
nės erdvių ir vizualinės perspektyvos.!6 
Kiek kitaip planuota Prūsijai priklausiu- 
si Klaipėda. Ją reikėjo atstatyti po XVIII a. 
karų. Atkuriamieji darbai Klaipėdoje suin- 
tensyvėjo po 1807 m. karo, kai Napoleono 
kontinentinės blokados metu nuošaliame 
uostamiestyje vyko intensyvi prekyba, augo 
pramonė (didžiąją dalį naujų statybų vėliau 
sunaikino 1854 m. gaisras.).Rekonstrukcijos 
plane miestą numatyta plėsti į dešinįjį Da- 
nės krantą — Krūmamiestį. Senamiestį supo 
seni pilies ir miesto sutvirtinimai. Šiaurinė- 
je pusėje suplanuotos kelios tiesios gatvės 
su pailga aikšte, tačiau smulkus šio rajono 
gatvių tinklas beveik nepasikeitė. Naujoje 


miesto dalyje gatvės buvo platesnės, dalis jų 
kryžiavosi. Klaipėdoje vengta ilgų, viena aši- 
mi išdėstytų trasų, ieškota uždaresnių erd- 
vių. Miesto panoramą įvairino gausybė vėjo 
malūnų (1821 m. jų buvo 37). Įvairaus aukš- 
čio ir didumo, nevienodų formų, dažniau- 
siai kepuriniai olandiški malūnai stovėjo 
aukštose vietose, net ant gynybinių bastionų. 
Daugelyje malūnų buvo įrengtos lentpjūvės, 
todėl jie turėjo gaterius, buvo statomi arčiau 
Danės ar marių (sielių plukdymui). Miesto si- 
luetą formavo ir siauri, aukštesni nei 15 m san- 
daliniai (fachverkiniai) pirklių sandėliai. Jų 
savita architektūra traukė akį medžiagų bei 
spalvų įvairove, grafišku karkaso raštu. Se- 
namiestyje išliko to meto tašytų akmenų grin- 
dinio, akmeninių plokščių šaligatvių, aprė- 
mintų mažesnių akmenų juostomis. 

Miesto valdyba, saugodama uostamies- 
ti nuo atšiaurių jūros vėjų ir smėlio, XIX a. 
užsodino medžiais didelį plotą Melnragės ir 
Girulių link. Miško parkas tapo puikia mies- 
tiečių poilsio vieta. Medžiais buvo želdina- 
mos ir Klaipėdos gatvės. 

XVIII a. pabaigoje klasicizmo stilius pa- 
veikė Šiaulių planą. Miesto centrą žymėjo 
kvadratinė turgaus aikštė: ją ir jos pastatų 
kompleksą 1774 m. suplanavo Džiuzepė de 
Sakas (Giuseppe de Sacco). Aplinkui išsiri- 
kiavo taisyklingi kvartalai. 

Vienaip ar kitaip klasicizmas atsispin- 
dėjo daugumos apskričių miestų planuose. 
Klasicistinis planavimas išryškino mažesnių- 
jų miestų erdves. Liko stačiakampės turgaus 
aikštės, kaip gyvybingiausia miestų vieta, 
planuotos naujos — gyventojų susiėjimams, 
poilsiui. Poilsio vietas imta apsodinti me- 
džiais, kitais žalumynais. Tiesiamų gatvių ir 
kvartalų planavime išryškėjo kompozicijos 
ašis, dažnai ėjusi per turgaus aikštę (Kama- 
jai). Kartais ji jungdavo dominuojančius 
miesto pastatus (Rokiškyje, Rietave — dva- 
ro rūmus su bažnyčia). Kai kurių miestų ir 
miestelių planavimą paveikė plentai, nutiesti 
per juos 1820—1858 metais (Tauragė, Kau- 
nas, Kelmė, Skaudvilė), arba praeinantys ša- 

lia ir nurodantys tolesnio plėtojimo kryptį 
(Jonava, Vidiškiai, Zarasai); Šiauliai ir Jo- 
niškis netgi buvo pertvarkyti perkirtus juos 
plentu. 

Uždari klasicistiniai namai miesteliuose, 
statyti šonu į aikštę ar gatvę, formavo naują 
ritmą bei siluetą. Ramaus kontūro vienaaukš- 
čių namų fone ryškia dominante iškildavo 
bažnyčia ar dvaro rūmai. Jie paprastai užbaig- 
davo centrinės gatvės perspektyvą. 


Ankstyvasis ir brandusis klasicizmas 
(1770-1795 m.) 


Ankstyvasis klasicizmas — tai pereinamojo 
laikotarpio architektūra, jungusi vėlyvojo ba- 
roko ir klasicizmo formas. Iš pradžių domi- 
navo barokinis klasicizmas — vėlyvojo ba- 
roko, ar net renesanso, rokoko ir klasiciz- 
mo jungtis, taip pat polinkis į dekoratyviąją 
architektūrą — puskolones, piliastrus, fron- 
tonus, sandrikus ir pan. Laikui bėgant fasa- 
dų architektūroje ir plastikoje vis daugiau 
reikšmės įgavo orderis — dažniausiai sena- 
sis graikiškas. Pasitelkus klasikinį orderį gra- 
žinta architektūrai rimtis, pastatuose atsira- 
do klasicizmui būdinga aiški kompozicija. 
Statiniai dar stokojo monumentalios didy- 
bės — ankstyvojo klasicizmo laikotarpio 
architektūra pasižymėjo subtilesnėmis, leng- 
vesnėmis formomis, savitu grakštumu, gau- 
soka fasadų plastika. 

Ankstyvojo klasicizmo idėjas Lietuvoje 
paskleidė svetimšaliai architektai: iš Italijos 
pakviesti Karlas Spampanis, Džiuzepė de 
Sakas, Pjetras de Rosis, iš arčiau atvykę Mar- 
tynas Knakfusas, Jonas Matekeris. Vieti- 
nėms pajėgoms atstovavo Augustinas Kosa- 
kauskas, Mikalojus Velička, Kazimieras Ka- 
minskis. 


XVIII a. septintajame dešimtmetyje 
klasicizmo idėjas Lietuvoje pradėjo skelbti 
Mikalojus Velička (1726—1793 m.), mokęsis 
Vilniaus universitete praktinės matematikos 
(kur buvo dėstoma ir architektūros kompo- 
zicija). Iš pradžių mokytojavo Kauno kole- 
gijoje, nuo 1780 m. buvo Kražių kolegijos 
rektoriumi. Dėstydamas architektūros dis- 
ciplinas, galėjo sudominti jaunimą klasiciz- 
mo stiliumi. M. Velička suprojektavo dviejų 
aukštų kolegijos namus, pristatytus prie 
Kauno jėzuitų Šv. Pranciškaus Ksavero baž- 
nyčios rytinio fasado. Sunkios ekonominės 
sąlygos užtęsė statybas (jos vyko 1761—1768 
ir 1782—1783 metais), todėl darbai buvo bai- 
giami jau pagal pakeistą, Edukacinės komi- 
sijos patvirtintą projektą. M. Veličkos pasta- 
tas — mokymo įstaiga — turėjo vienpusę ko- 
ridorinę sistemą. Sienas išorėje skaidė do- 
rėniniai piliastrai, pirmojo aukšto langus 
puošė lygūs apvadai. 

Pereinamąjį iš baroko į klasicizmą lai- 
kotarpį iškalbiai prezentuoja Kauno rotušė, 
perstatyta ir praplėsta 1771—1780 metais. 
Jos bokštą, o gal ir visą ją perstatė iš Čekijos 
kilęs architektas Jonas Matekeris (Mattekier, 
1739 minimas iki 1799 m.), Kauno jėzuitų 
kolegijos dėstytojas. Rotušė — darnus ke- 
turkampis dviejų aukštų pastatas su lieknu 
bokštu, dominuojančiu aikštės erdvėje, ar- 
chitektūra tipiška Austrijai — Vengrijai. Sta- 
tinyje dar ryškus barokas: žemėjančiais 
tarpsniais suskaidytas bokšto siluetas, šlai- 
tinis mansardinis korpuso stogas, laužyti kar- 
nizų profiliai. Tačiau fasadų architektūros 
dekoras komponuotas pagal orderinę siste- 
mą. Pirmasis aukštas suskaidytas tinko rus- 
tika, antrąjį puošia masyvūs korintiniai san- 
drikai, langų apvadai ir dekoratyviniai rėmai, 
Vertikalus ritmas pabrėžtas piliastrais, ku- 
rių kapiteliuose skleidžiasi akanto ir rūtos 
lapai. Bokšto tarpsniai dekoruoti tolygiai 
lengvėjančiu dorėniniu, jonėniniu ir korin- 
tiniu orderiais. Naujo stiliaus detalių itin 
gausu pietiniame fasade, nors klasicistinės 
proporcijos išsaugotos ne visur. J. Mateke- 

Kauno rotušė. 1771 —1780 


ris dirbo Kaune ir jo apylinkėse: projektavo 
gyvenamuosius namus, dvarų sodybas. No- 
vatoriški ankstyvojo klasicizmo bruožai iš- 
ryškėjo A. Kosakausko kūryboje. 

Augustinas Kosakauskas gimė 1737 ir mi- 
rė 1803 metais Vilniuje. Kilęs iš amatinin- 
kų, architektūros galėjo pramokti Paryžiu- 
je, 1772 m. iš Paryžiaus per Varšuvą grįžo į 
Vilnių. Jo savitas, plataus diapazono talen- 
tas papildo ankstyvojo ir brandaus klasiciz- 
mo panoramą. 

Pirmieji A. Kosakausko darbai nežino- 
mi. 1776 m. jis apsigyveno pas pranciškonus 
ir 1781—1785 metais perstatinėjo didžiulį 
Vilniaus pranciškonų vienuolyno komplek- 
są, (Lydos — Kėdainių gatvėse). Vienuolyno 
architektūroje dar nėra aiškios klasicizmo 
programos, joje skoningai derinti baroko ir 
naujojo stiliaus elementai. Klasicizmas leng- 
viausiai įžiūrimas rūmų paradinio kiemo ir 
gatvės fasaduose, kuriuose surikiuoti klasi- 
cistinių proporcijų stačiakampiai langai, tar- 


pulangės ir kampai papuošti sudvigubintais 
piliastrais. Vėlyvojo baroko plastika (fron- 
tonai) išryškėja pagrindiniame ir kiemo fa- 
saduose, „karpytame“ kiemo rizalite. Ši 
baroko ir klasicizmo jungtis — bene įdo- 
miausias Vilniuje stilių kaitos pavyzdys. 

A. Kosakausko kūrybos raidą gerai at- 
spindi periferijoje statytos bažnyčios. Dau- 
giausia baroko požymių išsaugota Žemaičių 
Kalvarijos (Varduvos) Švenčiausios Mari- 
jos apsilankymo bažnyčioje (apie 1780 m.) 
Jos pagrindinis fasadas plokščias, dvibokš- 
tis, interjeras trinavis, su penkiomis poro- 
mis stulpų. Bokštai kyla siaurėjančiais tarps- 
niais, suskaidyti suporintais piliastrais, tarp 
jų esantis frontonas vietoj voliutų dekoruo- 
tas laužyto meandro motyvu. Klasicizmą at- 
spindi fasadų rimtis, reguliarus orderinis 
skaidymas, dekoratyviniai elementai. 

Kazokiškių Švenčiausios Mergelės Ma- 
rijos Nugalėtojos bažnyčios, rekonstruotos 
apie 1783 m., pagrindinis dviplanis bebokš- 
tis fasadas jungia du aiškius stilius: priekinę 
dalį ženklina vientisas ankstyvasis klasiciz- 
mas, o frontono antrojo plano viršų — ba- 
rokas. Klasicistinio fasado centras akcen- 
tuotas kukliu rizalitu, kurio vertikalumą 
kartoja toskaninio orderio piliastrai, užsi- 
baigiantys antablementu. Fasadą pajvairi- 
na ir susieja su barokine dalimi segmentinis 
skydas rizalito viršuje. 

A. Kosakausko palikimo brandžiojo kla- 
sicizmo pavyzdys — neišlikusi Voložino ber- 
nardinų bažnyčia (1797—1803 m., Ašmenos 
rj., Baltarusija). Pastato dominantė buvo tri- 
kampiu frontonu užsibaigiantis platus por- 
tikas, kurio šešios kolonos rėmėsi į aukštas 
keturkampes bazes. 

Vilniuje ir periferijoje pagal A. Kosa- 
kausko projektus pastatyta nemažai gyvena- 
mųjų namų ir kitokių pastatų. 1773 m. re- 
konstruotas vadinamasis Miulerio namas 
(dab. Vokiečių g. 26). Tai buvo populiari kul- 
tūrinė ir pramoginė vieta — P. Miuleris pa- 
talpas nuomojo vaidinimams, koncertams, 
bajorų klubo reikmėms. Į gatvę atsukto fa- 

Zemaičių Kalvarijos bažnyčia. Apie 1780 


nėniniais kapiteliais. Fasado plastika pajvai- 


sado apatinį aukštą skaidė tinko rustika, ant- 


rinta ištęstų proporcijų langais su trikam- 


rąjį ir trečiąjį centrinėje dalyje jungė ištįsę 
didžiojo orderio piliastrai su redukuotais jo- 


piais sandrikais (A. Kosakausko pamėgta 

L. Tiškevičiaus rūmai. 1790—1797 


detalė) bei augaliniais lipdiniais. Akivaiz- 
džios architekto pastangos darniai susieti ba- 
rokines ir klasicistines formas. Netoliese, 
Vokiečių gatvėje Nr. 8 išliko pagal A. Kosa- 
kausko projektą 1790—1797 metais persta- 
tyti, originaliai interpretuoti triaukščiai 
rūmai, priklausę LDK iždininkui L. Tiške- 
vičiui. Pastato beveik simetriškas fasadas, 
antrojo aukšto langai paryškinti apvadais ir 
trikampiais sandrikais, o trečiasis aukštas už- 
baigtas meandrų frizu ir karnizu. Užupio gat- 
vėje Nr. 7/1 1786 m. architektas suprojekta- 


vo dviaukštį nuomojimui skirtą namą su pus- 
rūsiais. 

Išliko centrinė, šonu į gatvę stovėjusio 
pastato dalis. Ji paryškinta keturiais masy- 
viais, per abu aukštus ištįsusiais toskani- 
niais piliastrais ir jų laikomu trikampiu 
frontonu. Maždaug tuo pačiu metu A. Ko- 
sakauskas suprojektavo Kūdikėlio Jėzaus 
vaikų namus Subačiaus gatvėje (statyti 
1787—1791 m.) Iš didelių trijų korpusų pa- 
statytas tik vakarinis dviaukštis sparnas (da- 
bar jo klasicistinė išvaizda pakeista). Kaip 
jis atrodė, galima spręsti iš M. Januševi- 
čiaus 1837 m. akvarelės (LNM),! kurioje 
langai, pabrėžiantys horizontalų fasadų 
skaidymą. 

A. Kosakausko provincijoje projektuo- 
ti dvarų sodybų ansambliai daugiausia su- 
nykę arba pakeisti. Iš litografijos žinomi Var- 
nionių dvaro rūmai turėjo keturių kolonų 
portiką, užsibaigiantį segmentinės formos 
frontonu. Tiškevičių malūno Vilniuje, Papla- 
vuose (Subačiaus g.) rekonstruotus 1790 m. 
fasadus įvairino per abu aukštus nišos su lan- 
gais ir piliastrai. 


Kūdikėlio Jėzaus vaikų namai. 1787—1791. M. Januševičiaus akvarelė, 1840 m. 

Martynas Knakfusas. Parapijų mokytojų mokyklos projektas. 1774 


A. Kosakauskas laisvai, išradingai nau- 
dojosi orderine sistema. Iš pradžių klasiciz- 
mą siejo su baroku, vėliau įvertino stiliaus 
nuoseklumą. Jo sukurta architektūra — svar- 
bi pakopa įteisinant naują stilių. 

Ankstyvojo ir brandaus klasicizmo atsto- 
vas, kūrybingas architektas Martynas Knak- 
fusas (maždaug 1740 — Vulkoje, Varšuvos 
vaivadija — 1821, Vilniuje) mokėsi Varšu- 
voje iš architektų, derinusių klasicizmą su 
vėlyvuoju baroku — Efraimo Šriogerio 
(Schroeger), Szyymono Bogumilo Cugo 
(Zug) ir iš italų ankstyvojo klasicizmo šali- 
ninko Dominyko Merlini. 

1767 m. M. Knakfusas įstojo į LDK ka- 
riuomenę statybos inžinieriumi, užsitar- 
navo kapitono laipsnį. Kariuomenę paliko 
1774 m., jau prieš tai pamėginęs projek- 
tuoti dvaro rūmus (1772 m. Pamūšyje, Pa- 
kruojo rį.). 

Nuo 1773 m. M. Knakfusas buvo Lietu- 
vos Edukacinės komisijos architektas, to- 
dėl projektavo įvairias švietimo įstaigas. 
Pagal jo parengtą pavyzdinį projektą pasta- 
tytos Troškūnų (1796 m.) ir Joniškėlio 


(1808 m.) mokyklos. Išliko neturtingųjų ba- 
jorų vaikų bendrabučio (1776 m.), nusigy- 
venusių bajorų pensiono Vilniuje (1775 m.) 
projektai. Vienos pradžios mokyklos projek- 
tas netgi buvo išgraviruotas ir rekomenduo- 
tas naudojimui — jį galima laikyti pirmuoju 
tipiniu projektu Lietuvos architektūros is- 
torijoje.!š Parapijų mokytojų mokyklos pro- 
jekte (1774 m.) numatytas trijų aukštų, funk- 
cionaliai suplanuotas pastatas. Pagrindinis 
fasadas klasicistinio stiliaus, su šešių dorė- 
ninių kolonų portiku ir alegorinėmis skulp- 
tūromis ant stogo parapeto. Ritmą pajvairi- 
na trečiasis aukštas — tarsi mezoninas, su 
žymiai mažesniais langais. Priešingo fasado 
simetriją fiksuoja ryškus centrinis ir siauresni 
šoniniai rizalitai. 

1782—1794 metais M. Knakfusas, bū- 
damas Vilniaus universiteto architektu, vado- 
vavo perdirbinėjant ir pristatinėjant mo- 
komuosius bei gyvenamuosius pastatus. 
1782-1788 metais statytas Universiteto 
astronomijos observatorijos priestatas. Tri- 
jų aukštų statinys su apvaliais, Lietuvos 
renesansą primenančiais bokštais astrono- 

Vilniaus universiteto astronomijos observatorijos priestatas. 1782— 1788 

Fitinhofų rūmų dekoro fragmentas. 1790 


miniams stebėjimams iškilo pietinėje observa- 
torijos pusėje. Trečiąjį aukštą — mezoniną sky- 
rė barokiškas platus, bet klasicistine maniera 
profiliuotas karnizas. Apgalvotai išskaidytame 
pastato fasade klasicizmas labiau išreikštas 
smulkiomis orderinėmis formomis: dorėni- 
niu antablementu su triglifais ir metopomis, 
langų apvadais, trikampiais sandrikais virš jų. 
Karnizų vainikai ir kupoliukai praskaidrino 
bokštų monotoniją. M. Knakfuso kūrinys ryš- 
kiu akcentu išsiskiria senojo statinio fone. 

1787 m. parengė vadinamųjų Oginskio 
kareivinių (dab. Lietuvos Nacionalinis mu- 
ziejus) projektą. Kelis namus architektas 
sujungė į ilgą frontalų dviejų aukštų stati- 
nį. Asketišką fasadą paįvairino plokščiomis 
su karnizais mentėmis ir nedekoruotais lan- 
gais įgilinimuose. Kiek įgaubtą fasadą pa- 
pildė tik šešių dorėninių kolonų portiku su 
intervalu arkai ir sausoku laiptuotu fronto- 
nu. Vientisame statinyje M. Knakfusas išsau- 
gojo įvairių laikotarpių mūrų fragmentus — 
pradedant gotika, baigiant klasicizmu. 

1794 m. architektas užbaigė netoli Že- 
mutinės pilies buvusį Lietuvos Metrikos ar- 
chyvo pastatą. 

M. Knakfuso projektuotose bažnyčiose 
išsaugotas vėlyvojo baroko braižas. Kurtu- 
vėnų (Šiaulių rj.) Šv. Jokūbo bažnyčioje 
(1783—1792 m.) klasicizmą ženklina tik kuk- 


lus fasadų skaidymas mentėmis ir dantyti 
karnizai; Troškūnų (Anykščių rj.) Švenčiau- 
sios Trejybės bažnyčioje (1774 m.) — supo- 
rintų kolonų portikas. 

Pagrindiniai M. Knakfuso užsakovai bu- 
vo privatūs asmenys, pagal jo projektus sta- 
tyti ir rekonstruoti gyvenamieji namai suda- 
ro svarią kūrybinio palikimo dalį. 1790 m. 
architektas rekonstravo generolienės fon Fi- 
tinhof (Vietinghoff) rūmus Vilniuje (Vokie- 
čių g. 28/17). Tai triaukštis, keturių korpusų 
namas su uždaru trapeciniu kiemu. Vieno- 
di, gan kuklūs fasadai atkreipti į Vokiečių ir 
Trakų gatves. Rustuoto cokolinio aukšto 
centre išskirti piliastrais aprėminti vartai. 
Antrame, trečiame aukštuose lygiais tarpais 
išdėstyti langai. Kompozicija apvainikuota 
orderiniu frizu su įvairaus turinio metopo- 
mis. Saikingas dekoras netrikdo pastato rim- 
ties, sunkiasvoriškumo. Fitinhof namas, kaip 
ir observatorijos priestatas, masyvoki. 

M. Knakfusui priskiriama ir Abramavi- 
čienei priklausiusių rūmų rekonstrukcija 
(1801—1805 m., Didžioji g. 36). Rūmai pri- 
mena architekto projektuotas parapines 
mokyklas. Pastato centre didžiojo jonėninio 
orderio keturių kolonų portikas, užsibaigian- 
tis antablementu, kurio juosta nutįsusi ir per 
visą fasadą. Virš mezonino iškilęs trikampis 
frontonas. Tarpulangėse du pirmuosius 

aukštus jungia to paties orderio piliastrai. 
Mezoniną, kaip ir daugumoje M. Knakfuso 
pastatų, atskiria sunkus karnizas. Portiko 
centre yra pusapvale arka dengtas įvažiavi- 
mas. Kiemo fasade keturi stulpai laiko už- 
darą erkerį. 

Pagal M. Knakfuso projektą rekonstruo- 
ti Sulistrovskių rūmai (Skapo g. 4). Dvi- 
aukščiai korpusai iš trijų pusių supa užda- 
rą kiemą. Į minėtą gatvę atsuktas fasadas 
simetriškas, jo centrą nurodo prie sienos 
prigludęs portikas iš keturių didžiojo jonė- 
ninio orderio puskolonių, užkeltų ant aukš- 
tų bazių, ir trikampio frontono su herbu 
timpane. Toks portikas pabrėžia fasado fron- 
talumą, išsaugo gatvės tiesę. Klasicistinį 
pastato sprendimą pabrėžia simetriškai iš- 
dėstyti langai su masyviais trikampiais 
sandrikais, kronšteinais ir nesudėtingais ap- 
vadais (antrojo aukšto lygios langų angos 
nelabai atitinka namo visumą). Nevykusiai 
užbaigti fasado galai stačiakampių rustų 
juostomis, kurios organiškai nesusietos su 


Abramavičienės rūmai. 1801— 1805 


klasicistiniais motyvais, o plati įvažiavimo 
anga tarp kolonų neproporcinga kitoms 
portiko formoms. 

Manoma, kad M. Knakfusas projektavęs 
pristatytą jonėninio orderio portiką prie ba- 
rokinio grafų Šuazelių namo (po 1798 m., 
S. Daukanto a. 2/5). Portikas visai nesusietas 
su senąja pastato dalimi, tik siena, prie ku- 
rios jis glaudžiasi, suskaidyta to paties orde- 
rio piliastrais. Klasicistinis portikas vis dėlto 
svarbus aikštės ansamblio komponentas. 

Architektas rekonstravo Pociejų (Vokie- 
čių g. 16), Kšyvoblockių (Aušros Vartų g. 2) 
namus; originalias ankstyvojo klasicizmo 
formas įgavo Botanikos sodo pastatas (dab. 
Barboros Radvilaitės g. 10) po to, kai 
1773 m. atiteko M. Knakfusui ir šis jį 
perstatė. 

M. Knakfusas projektavo ir dvarų sody- 
bų ansamblius. Tik persikėlęs į Vilnių dirbo 
pas Ignotą Jokūbą Masalskį Verkiuose — 
jam buvo pavesta parinkti vietą sodybos an- 
sambliui, suprojektuoti jo statinius. M. Knak- 

fusas paruošė ansamblio planą, suprojekta- 
vo tris pagrindinius jo statinius — centrinius 
rūmus ir dvi oficinas (dirbo iki 1781 m.). 

Verkių dvaro sodybos ansamblis sudarė 
vientisą sistemą, jungiančią architektūrą su 
reljefu, parku, apylinkių gamta. Kompozi- 
cijos branduolį sudarė rūmai ir dvi oficinos 
pietinėje parko dalyje. Visus tris pastatus 
siejo apvažiavimas, buvęs pusiau uždaroje 
aikštėje. 

Pagal M. Knakfuso projektus (ir jam va- 
dovaujant) pastatytos tik oficinos. Jos kuk- 
lesnės už numatytą centrinį pastatą, skirtos 
administraciniams reikalams. Abi ankstyvo- 
jo klasicizmo stiliaus: dviaukštės, su atikais, 
jonėniniu orderiu, gerai išlaikytų proporci- 
jų. Centrinius įėjimus puošė keturių kolonų 
portikai be frontonų, pagrindinius ir šoni- 
nius fasadus — per abu aukštus ištįsę jonė- 
niniai piliastrai. Visos pastatų vertikalės stic- 
bėsi link sudėtingo antablemento. 1839 m. 
Verkių ansamblį įsigijęs grafas Liudvikas Vit- 
genšteinas po keleto metų pagal architektų 
Bernhardo Simono ir Alfonso Žirardo (Alp- 
honse Girardot) projektus perdirbo ir pri- 
taikė gyvenimui rytinę oficiną. Vakarinės ofi- 
cinos išsaugotos senosios formos. Pakito tik 
interjeras, 1960 m. pritaikius jį Mokslų aka- 
demijos Biologijos instituto reikalams. 

M. Knakfusui priskiriami Žeimių (Jo- 
navos rj.) ir Jonavos dvarų rūmai, taip pat 
Paežerių dvaro sodybos ansamblis, nes po 
1794 m. sukilimo architektas ten gyveno. 
Paežerių rūmuose, statytuose apie 1795— 
1799 metus, vėl perpintos barokinės ir kla- 
sicistinės formos. Rūmai dviaukščiai su 
mansarda. Klasicizmui juose skirtinas por- 
tikas, vyraujantis priekiniame fasade: ke- 
turių didžiojo jonėninio orderio kolonų, iš- 
ilgintų proporcijų, užbaigtas trikampiu 
frontonu. Fasado antrojo aukšto langus vai- 
nikuoja trikampiai sandrikai, pastogės kar- 
nizą laiko modiljonai. Baroko likę rizalitų 
frontonuose, mansardiniame stoge su lan- 
geliais, ažūrine tvorele apjuostuose balko- 
nuose. Rūmų plane M. Knakfusas stengėsi 


Paežerių dvaro centriniai rūmai. 1795 — 1799 


išryškinti pagrindinę, dar barokinę roton- 
dinę salę, jungdamas ją su kitomis, anfila- 
dine tvarka išdėstytomis patalpomis. Rep- 
rezentacines patalpas XIX a. pradžioje 
puošė lipdyba, figūrinė skulptūra, veidro- 
džiai, raštuotas parketas ir medžio dro- 
žiniai. 

M. Knakfusas mėgo didžiojo orderio do- 
rėninius ir jonėninius portikus, įspūdingus 
antablementus, apvadais bei sandrikais pa- 
ryškintus langus. 

Jo pastatuose daug dėmesio skirta žmo- 
gaus poreikiams, patogumui, jaukumui. Ar- 
chitektūra pasižymi aiškiais tūriais, papras- 
tumu, santūrumu. Vengė prabangos, tačiau 
mėgo monumentalią visumą ir netikėtus, 
efektingus akcentus — dekoratyvinę skulp- 
tūrą arba ornamentinius reljefus. Šie bruo- 
žai, artimi Liudviko XVI stiliui, M. Knak- 
fuso kūryboje suskambo savita, vietos ap- 
linkybių sąlygota kalba. Jo ankstyvasis 
„barokinis“ klasicizmas ir pirmieji žingsniai 
į brandųjį klasicizmą buvo rimta lietuviško- 
jo klasicizmo preliudija. 

Ankstyvojo klasicizmo idėjas krašte 
skleidė ir iš toliau atvykę architektai. Karlas 
Spampanis (Carlo Spampani, 1750 m. Ro- 
moje — 1783 m. netoli Nesvyžiaus, Baltaru- 
sija) į Vilnių atvyko 1770 m., matyt, P. Smug- 
levičiui tarpininkaujant (pastarasis gyveno 

Valavičių rūmai Sviacke. 1779 


jo namuose Romoje). Tai buvo paladiško- 
sios mokyklos atstovas, plačiai naudojęsis 
vietinės architektūros tradicijomis. Kurį lai- 
ką buvo Universiteto architektas, 1773 m. 
prižiūrėjo naujų korpusų statybas. Tais pa- 
čiais metais jam vadovaujant baigti statyti 
Tomo Žebrausko (1714-1758 m.) projek- 
tuota Universiteto observatorija ir jos Bal- 
tojoje salėje pirmieji Lietuvoje ankstyvojo 
klasicizmo du portalai. Liko vienas, vakari- 
nėje sienoje: jame skoningai dera grafiškas 
klasicistinių formų piešinys ir barokinės 
skulptūros akcentai. 

Lietuvoje K. Spampanis netruko tapti 
madingu architektu, todėl nestokojo priva- 
čių užsakymų. 1775 m. suprojektavo 
P. K. Bžostovskiui gražiuosius Pavlovo rū- 
mus Merkinėje, bet projekto neįgyvendino. 
1778—1782 metais Zaslavle (netoli Minsko) 
statydino rūmus ir kitus dvaro sodybos pa- 
status D. Pšezdzeckiui; Justinianove ( Vitebs- 
ko sritis, 1779 m.) — J. Ščitui; Ščiorsuose 
(1771—1776 m., kartu su Dž. de Saku ir 
J. Gabrieliu) — J. L. Chreptavičiui; dekora- 
vo Nesvyžiaus rūmus Radviloms (dekoruoti 
dvarų rūmų interjerus jam beveik visada pa- 
dėdavo Antanas ir Pilypas Smuglevičiai). 

Karlas Spampanis. Universiteto Baltosios salės 
portalas. 1773 


50 KETVIRTASIS 


SKYRIUS 


1780—1783 metais K. Spampanis supro- 
jektavo Radvilų rūmus Radzivilimontuose 
(Baltarusija) — medinius (ąžuolo rąstų), 
vienaaukščius su mezoninu. Sis namas su do- 
rėniniu didžiojo orderio portiku — bene 
pirmas brandaus klasicizmo pavyzdys, pasi- 
tarnavęs pirmavaizdžiu daugeliui vėliau sta- 
tytų Lietuvoje dvarų rūmų. 

Džiuzepė de Sakas (Giuseppe de Sacco, 
1735 Veronoje — 1798 Vilniuje) atvyko į Lie- 
tuvą Antano Tyzenhauzo pakviestas. 1775— 
1795 metais buvo vyriausiasis architektas, 
prižiūrėjęs valdines statybas ir tvirtinęs pro- 
jektus. Pats projektavo mažai. Viename jo 
kūrinių — Valavičiaus dvaro rūmuose Sviac- 
ke (1779 m., Baltarusija) akivaizdi vėlyvojo 
baroko, rokoko ir klasicizmo jungtis. Pagrin- 
dinio korpuso fasadas sudalytas trimis riza- 
litais. Centrinio rizalito viršutiniame aukšte 
lygiais tarpais kyla keturi piliastrai, šoniniuo- 
se — jie suporinti. Vidurinis rizalitas užbaig- 
tas trikampiu, o kiti du — barokiškai išlenk- 
tu frontonu. Stogas irgi barokinis. Interjerą 
pasieniais išrikiuotos kolonos. Dž. de Sakas 
buvo suprojektavęs ir sienų panelius, židi- 
nius, duris, veidrodžių rėmus, konsoles, va- 
zas bei baldus. Lipdybos darbus atliko 
T. Mankovskis, tapybos autorius A. Smug- 


levičius. Kitų didikų (A. Tyzenhauzo, 
J. Chreptavičiaus) rūmus Dž. de Sakas pro- 
jektavo kartu su K. Spampaniu, kitais archi- 
tektais. 

Kasdieniniai architekto darbai buvo 
kuklesni — projektavo mokyklas, vaistines, 
pigius gyvenamuosius namus; 1774 m. per- 
planavo Šiaulių centrą — turgaus aikštę ir 
jos statinių kompleksą. Šiuose darbuose, 
kaip ir privačiuose užsakymuose, liko ištiki- 
mas ankstyvajam klasicizmui, pasirinkdamas 
santūresnę, labiau standartizuotą jo formą. 

Pjetras de Rosis (de Rossi, 1760 Romoje 
— minimas iki 1811). Nuo XVIII a. pabai- 
gos kūrė Lietuvoje. Pirmieji jo darbai smul- 
kūs, nepalikę ryškesnių individualumo ir 
klasicizmo pėdsakų: 1789 m. prie Vilniaus 
Aušros vartų koplyčios pristatyta laiptinė ir 
uždara galerija, 1791 —1792 metais prista- 
tytos dviejų aukštų arkinės galerijos prie 
Pažaislio vienuolyno bažnyčios; 1798 m. į 
kareivines perprojektuoti Vilniaus Šv. Ka- 
zimiero ir Šv. Ignoto bažnyčių vienuolynai, į 
teatrą pertvarkyta D. Radvilos rūmų dalis 
(buvusi Trakų ir Vilniaus gatvių kampe). 
Drauge su A. Kosakausku 1796 m. persta- 
tyta Paberžės bažnyčia (Vilniaus rj.) jau tu- 
rėjo klasicistinį keturių kolonų portiką. 
1811 m. pagal P. Rosio projektą perstatyti 

Belvederio dvaro rūmai (Jurbarko rj.). Rū- 
mai buvo perstatinėjami ir vėliau, tačiau iš- 
orėje bei interjere (ypač didžiojoje salėje) 
išliko P. Rosio klasicistinių sumanymų. 

Ryškiausias P. Rosio puoselėto klasiciz- 
mo pavyzdys — Taujėnų dvaro rūmai (Uk- 
mergės Ij., 1785 m.), savo formomis pri- 
menantys medinį K. Spampanio statinį 
Radzivilimontuose. Jie vieno aukšto, su me- 
zoninu centrinėje dalyje. Pietiniame fasade 
per visą pastato aukštį kyla monumentalus 
šešių dorėninių kolonų portikas su trikam- 
piu frontonu. Šiaurinėje, į parką ir tvenkinį 
orientuotoje pusėje frontonas pakeistas že- 
mu atiku, o abu aukštai suskaidyti storais 
piliastrais. Fasadai puošnūs, gausiai deko- 
ruoti. Viduje patalpos buvo išdėstytos 
anfiladine sistema: rytiniame sparne — 
reprezentacinės, vakariniame — mažesni gy- 
venamieji kambariai. Dabar interjeras 
pakeistas, o 1858 m. pristatyti fligeliai ir ga- 
lerijos suardė buvusią rūmų simetriją. 

P. Rosio kūriniai didingi, reprezentaty- 
vūs. Griežta klasicistinė jų kompozicija de- 
rinta su turtinga barokine plastika. 


Brandžiojo klasicizmo architektūra pa- 
sižymi ramia didybe: harmoningomis pro- 
porcijomis, santūriu dekoru. Tai „apsivaly- 
mo“ metas: rečiau pasitaikė architektūrą 
imituojančios plastikos, pradėta saikingiau 
įterpti dekorą, vengta nefunkcionalių archi- 
tektūrinių masių. Kūrybiškai interpretuotos 
senosios Romos vilų ir šventyklų tradicijos. 
Kilo monumentalūs, nauja logika paženklin- 
ti tūriai, portikai, kolonados; erdvėje ryškė- 
jo aiškūs geometriniai siluetai. Įsitvirtino or- 
derinė sistema, pastato visumos ir jo dalių 
idealios proporcijos. 

Brandžiojo klasicizmo pradininkas Lie- 
tuvoje — profesorius Laurynas Gucevičius. 

Laurynas Gucevičius (1753—1798 m.) 
gimė valstiečio šeimoje Migonių kaime (dab. 
Kupiškio rj.). 1773 m. įstojo į Vilniaus vyriau- 
siąją mokyklą, klausė architektūros paskaitų 
pas M. Knakfusą ir Motiejų Kisieliauską (Ki- 


Taujėnų dvaro rūmai. Pietinis ir šiaurinis fasadai 


sielewski), matematikos — pas Pranciškų 
Norvaišą. Vilniaus vyskupo I. J. Masalskio re- 
miamas 1776—1777 metais toliau studijavo 
architektūrą Romoje, o nuo 1778 m. — trejis 
metus Paryžiaus Karališkoje dailės akademi- 
joje ir Ž. E Blondelio (Jacgues Francois 
Blondel) architektūros mokykloje, kur dėstė 
žymiausi Europos architektūros pedagogai. 
Keliavo po kitus Europos miestus, į Vilnių 
grįžo 1781 m. Nuo 1791 m. kadetų korpuse 
prie Vilniaus universiteto dėstė karinę archi- 
tektūrą, topografiją ir geografiją. 
1793-1794 metais vadovavo Vilniaus 
universiteto Architektūros katedrai. Prasi- 
dėjus sukilimui, energingai jame dalyvavo, 

mūšyje prie Ašmenos buvo sunkiai sužeistas. 
Pašalintas iš Universiteto, dirbo Gervėčių 
rakto administratoriumi. 1797 m. laimėjęs 
konkursą vėl užėmė Architektūros katedros 
vedėjo vietą. Dirbo iki mirties. Mirė 1798 
12 10 Vilniuje. 

Vyskupo I. J. Masalskio finansuotos ke- 
lionės į Italiją ir Prancūziją metu L. Guce- 
vičius tiesiogiai susipažino su klasicizmu 
Romoje, su D. Bramantės (Donato Bra- 
mante), D. L. Berninio (Giovanni Loren- 
co Bernini), A. Paladijaus (Andrea Palladio) 


12 


Verkių ansamblis. J. Ozemblovskio raiž. 


sukurta renesanso architektūra, ypač domė- 
josi pastarojo statiniais. Paryžiuje, atrodo, 
užsikrėtė bendramokslio Karališkoje dailės 
akademijoje, vėliau madingo neoklasicisto 
K. N. Ledu (Claude Nicolas Ledoux) idėjo- 
mis, bendravo su J. B. Rondelė (Jean Bap- 
tiste Rondelet), P. Lapate (Pierre La Patte). 
L. Gucevičiaus požiūris į klasicizmą forma- 
vosi iš graikų ir romėnų palikimo, iš paladiš- 
kosios antikos sampratos ir kiek nežymiau 
— iš prancūzų neoklasicizmo. Architekto 
kūryboje šių įtakų suma išsikristalizavo į 
naują, originalų klasicizmo variantą. 

L. Gucevičius praturtino mūsų architek- 
tūrą originalių fasadų ir planų statiniais. Mė- 
go logiką ir aiškumą, didybę ir simetriją, 
išgrynintas mases, saikingą dekorą. Jo stati- 
niai lakoniški, solidžių geometrinių tūrių, fa- 
sadai puikuojasi įspūdingais romėnų dorėni- 


nio orderio portikais. Kūriniai pasižymi to- 
bula visumos ir atskirų detalių darna, apgal- 
votu architektūros ryšiu su aplinka. L. Gu- 
cevičiaus kūryba — Lietuvos „grynojo“ kla- 
sicizmo pradžia ir gražiausias viso mūsų kla- 
sicizmo palikimas, menine jėga nenusilei- 
džiantis vertingiausiems to laikotarpio Eu- 
ropos paminklams. 

Vilniaus vyskupas ir Lietuvos Edukaci- 
nės komisijos pirmininkas I. J. Masalskis, 
anksti suvokęs L. Gucevičiaus talentą, pa- 
kvietė jį sutvarkyti Verkių dvaro sodybos an- 


samblį (1781m.). Ansamblio vieta jau buvo 
parinkta, bendras planas paruoštas ir staty- 
bos pradėtos M. Knakfuso, tačiau I. J. Ma- 
salskis, matyt, buvo nepatenkintas jo veikla. 
L. Gucevičiui pavesta perprojektuoti centri- 
nius rūmus, prižiūrėti kitų mažesnių ir ūki- 
nių trobesių statybą. 

L. Gucevičiaus perprojektuoti rūmai 
(85,5 m ilgio ir 10 m pločio) buvo 2 aukštų, 
simetriški, su rizalitais galuose, portiku bei 
neaukštu kupolu centre. Šešių jonėninių ko- 
lonų portikas užsibaigė trikampiu frontonu, 
kurį kartojo aukščiau iškelti, bet mažesni ri- 
zalitų frontonai. Visas fasadas buvo skaido- 
mas to paties didžiojo jonėninio orderio 
piliastrais, kuriuos jungė platus antablemen- 
tas ir lygus frizas. Antstatus galuose ir cen- 
trinio frontono timpaną puošė Tomo Rigio 
(Righi, 1727-1802 m.) skulptūriniai relje- 

fai. Rūmų pirmajame aukšte buvo didelė sa- 
lė su langais į pietus, šalia — dvi šoninės ir 
keturiolika įvairaus didumo, anfiladine tvar- 
ka išrikiuotų kambarių. Panašiai kambariai 
išdėstyti ir antrajame aukšte. Virš didžiosios 
salės, po minėtu elipsiniu kupolu buvo rūmų 
teatras, kairiajame gale — koplyčia, dešinia- 
jame — iždinė. (Rūmai labai nukentėjo 1812 
metais. Siek tiek suremontavus, 1823 m. čia 
įsikūrė mergaičių gimnazija su pensionu. 
1826— 1829 metais juose veikė teatras. Jam 
užsidarius, rūmai visai apleisti. Jų architek- 
tūrą galima įsivaizduoti tik pagal išlikusius ap- 
rašymus, paveikslus ir litografijas).!9 

Išliko L. Gucevičiaus projektuotas pa- 
viljonas, esantis tarp parko vartų ir arklidės. 
Tai dviaukštis, beveik kvadratinis pastatas su 
keturšlaičiu stogu, neaukštu bebūgniu ku- 
polu ir Žibintu. Į kelią atsuktame paviljono 
fasade įgilintas įėjimas, pabrėžtas dviem do- 
rėninėmis kolonomis šonuose. Horizontalus 
pastogės karnizo su modiljonais ritmas pa- 
kartotas sandrikais ir palangėmis. Pirmojo 


aukšto kambariai išdėstyti anfilada, viduryje 
— belangė patalpa javams. Ūkiniams reika- 
lams buvo skirti ir dideli rūsiai. Antrajame 
aukšte — apskrita, kupolo žibinto nušviesta 
salė. Pats kupolas ištapytas dekoratyviniais ka- 
setonais ir juose pasikartojančiomis rozetė- 
mis, sienose — gilios nišos. Salę vėlgi supa 
kambarių anfilada. 

Lakoniškų formų vila netoli Neries, prie 
įtekančio į ją upeliuko organiškai įkompo- 
nuota į peizažą. Ji beveik kvadratinė, dviejų 
aukštų, su pusrūsiu, užsibaigianti keturšlai- 
čiu stogu ir plačiu kaminu. Kiek atsikišusia- 
me rustuotame cokoliniame aukšte yra lan- 
gai, nišos ir įėjimas centre. Kiti du aukštai 
paįvairinti didžiojo jonėninio orderio piliast- 
rais ir langais, antrame aukšte jie pakišti po 
pat antablementu, kuris užbaigtas karnizu 
su stambiais modiljonais. 

P. Smuglevičiaus akvarelėje (1786 m., 
KNM) matomas vandens malūnas, stovė- 
jęs toliau į pietus nuo centrinių rūmų, šlai- 
to apačioje, ant upelio užtvankos. Tai pail- 


Verkių paviljonas 

gasstačiakampis korpusas su šešių kolo- 
nų portiku ir keturšlaičiu stogu. Į malūną 
vedė fasado platumo laiptai. Spėjama, kad 
XIX a. antroje pusėje malūnas buvo per- 
statytas — išliko jo nuotrauka po rekonst- 
rukcijos. 

Didikų dvarų sodybose daug dėmesio 
skirta arklidžių pastatams, nes žirgai būda- 
vo amžinas šeimininkų pasididžiavimas. Ver- 
kių arklidės turėjo būti statytos tuo pat me- 
tu, kaip ir prieš tai minėtieji pastatai, nes 
I. J. Masalskis XVIII a. pabaigoje gyveno 
Verkiuose. Nustatyta, kad kvadratinis kor- 
pusas su šešių dorėninių kolonų portiku ir 
lygiu antablementu statytas anksčiau, o da- 
bartinė vežiminė ir arklidės — XIX a. vidu- 
ryje. Vėliau statytas ir stačiakampis bokštas 
su stebėjimo aikštele ir laikrodžiu. 

Literatūroje minimos parko dekoraty- 
vinės šventyklos, kiek romantizavusios ap- 
linką.20 Kiti išlikę Verkių pastatai — jau 
L. Vitgenšteino laikų (po 1840 m.). 

Išlikęs L. Gucevičiaus originalus nežino- 
mų rūmų perspektyvinis projektas. Pagrindi- 
nio fasado portikas su įgilinimu (panašiu į 
Verkių paviljono), keturiomis dorėninio or- 
derio kolonomis ir dviem pilonais kraštuose. 
Trikampis frontonas papuoštas skulptūromis. 
Klasicistinės apdailos langais su baliustromis 

Vilniaus rotušės I ir II aukštų planai. 1786 


apačioje paryškintas pirmasis aukštas. Antra- 
sis aukštas — atikinis. 

Atrodo, kad L. Gucevičiaus paslaugomis 
naudojosi daugelis didikų. Jam priskiriami 
Bžostovskių Buivydžių dvaro sodybos ansam- 
blis (Vilniaus rj.), Šveikauskių Čiobiškio 
dvaro rūmai (Širvintų rj.), Cirkliškio (Šven- 
čionių rj.) ir Antazavės (Zarasų rj.) dvarų so- 
dybos, Sapiegų rūmai Derečine (Baltarusi- 
ja) ir kt. Tačiau L. Gucevičiaus autorystę čia 
galima tik spėti, ji nėra dokumentuota. 

L. Gucevičius prisidėjo ir prie Vilniaus 
Rotušės perstatymo (dab. Didžioji g. 31). 
1781 m. jam buvo pavesta pateikti pasviru- 
sio Rotušės bokšto atstatymo projektą. 
Tvirtinant pamatus, bokštas nugriuvo. 
L. Gucevičiui buvo užsakytas naujos Rotušės 
projektas. Ieškodamas deramos daugiareikš- 
mio turinio pastato struktūros, architektas 
1781-1786 metais apmąstė tris projektus. 
Buvo pasirinktas pigiausias projektas ir 
1785 m., naudojantis senosios Rotušės pa- 
matais bei rūsiais, pradėta statyba. Dėl lėšų 
stokos ji vyko labai lėtai ir tik 1797 m., cari- 
nei vyriausybei parėmus, įgavo pagreitį. Ta- 
čiau baigta tik 1801 m., praėjus trejiems me- 
tams po L. Gucevičiaus mirties. 

Dviaukštis Rotušės pastatas beveik kvad- 
ratinis. Pagrindinio fasado kompoziciją for- 

muoja monumentalus, stipriai atitrauktas 
nuo sienos šešių dorėninių kolonų portikas. 
Solidžios kolonų vertikalės remiasi į pla- 
čius, smulkiai skaidytus laiptus. Langų ir du- 
rų puošyba santūri, išsaugojanti klasicistinį 
harmonijos suvokimą. Pirmajame Rotušės 
aukšte buvo prekybinės ir sargybų patalpos, 
praėjimai ir pravažiavimai, antrajame — 
puošnių salių anfilada aplink vieną centrinę 
patalpą su jonėninio orderio kolonomis. Di- 
džiojoje salėje su kupolu balkonus rėmė do- 
rėninės kolonos. 1845 m., Rotušės patalpas 
atidavus miesto teatrui, interjeras perdirb- 


Laurynas Gucevičius. Vilniaus rotušės projektai. 
1786 


Vilniaus rotušė 


tas. 1936—1940 metais beveik viskas atstaty- 
ta pagal L. Gucevičiaus brėžinius. Tik viena 
vidurinė patalpa atiduota pagrindiniams laip- 
tams ir uždaryti nebefunkcionalūs skersiniai 
pravažiavimai pirmajame aukšte. 

Pagal L. Gucevičiaus projektą perstaty- 
toji Vilniaus katedra (1782—1792 m.) kom- 
pozicijos savitumu nenusileidžia europinio 
klasicizmo paminklams, įprasmina XVIII a. 
visuomenės patriotinius jausmus. Pastatas, 
dvelkiantis pagoniška romėnų architektūros 
jėga ir didinga ramybe, buvo neįprastas at- 
vejis Lietuvos sakralinėje architektūroje. 
Dvasininkų aristokratija, atsižvelgdama į 
naujas estetines koncepcijas, pasistengė, kad 
apgriuvusi Katedra būtų iš pagrindų pertvar- 
kyta klasicizmo stiliumi. Projektuodamas 
L. Gucevičius orientavosi į Katedros kom- 
pozicijos genezę ir siekė sukurti švietėjiško- 
mis idėjomis bei prctu paremtą paminklą. 
Novatoriška architekto mąstysena daugiau 
nukreipta į eksterjerą. 

L. Gucevičius, projektuodamas persta- 
tyti Katedrą, turėjo išsaugoti dvi asimetriš- 
kai išsidėsčiusias koplyčias: Šv. Kazimiero 
— dešiniajame užpakaliniame, ir Valavičių 
— kairiajame priekiniame pastato kampe. 
Architekto darbų kryptį sąlygojo noras ne- 

Vilniaus katedra. Vaizdas iš Pilies gatvės 


reguliaraus plano statinį pakeisti simetriška, 
reguliaraus plano, monumentalia architek- 5 = 2 
tūra. Priešingoje šv. Kazimiero koplyčiai pu- ė „Lu 
sėje suprojektavo panašaus tūrio zakristi- 
ją—iždinę su kupolu, pagrindiniame, vakarų 
fasade — dvi elipsinio plano koplyčias (kai- 
rioji užstojo mažesnę Valavičių koplyčią). 
Katedros šonuose sulygino įvairaus dydžio 
ir aukščio koplyčias, visas sujungdamas nau- 
jomis lauko sienomis, o lygiagrečiai su jomis 
išrikiavo dorėnines kolonadas. Į prospektą 
irį naująją miesto dalį atgręžtą vakarų fasadą 
pridengė monumentaliu portiku, kurio didy- 
bę sąlygojo laisvai perkurtos šešios dorėni- 
nės kolonos: jų aukštis — 17 modulių vietoj 
kanoninių šešiolikos ir beveik dvigubai pa- 
didintas tarpas tarp trečios bei ketvirtos ko- 
lonų (5 moduliai). Portiką vainikavo trikam- 
pis frontonas su timpano horeljefu ir trys K. 
Jelskio skulptūros. Visos skulptūros nišose 
ir fasado horeljefai — T: Rigio. 

Portikas, šoninių fasadų kolonados, jun- Vilniaus katedra. Planas 
giančios smulkias plokštumas (keturių 

Vilniaus katedra. V. Sadovnikovo litografija 


didžiųjų koplyčių lauko sienas),sudaro įvai- 
raus aktyvumo zonas. Katedros kompozi- 
cija prasideda portiku, apglėbiančiu navų 
visą erdvę, leidžiasi į žemesnius, koplyčių 
užimamus pastato sparnus ir užsibaigia 
dviem kupolais, kurių išskaidyti žibintai 
lengvu aidu pakartoja portiko ritmą. 
Katedros vidaus sprendimas prasideda 
portiko skliautine perdanga ir skoningu ke- 
soniniu jos dekoru. Interjerą L. Gucevičius 
keitė taktiškai, skaitydamasis su barokinės 
architektūros palikimu ir tik subtiliais pa- 
pildymais mėgindamas vidų susieti su iš- 
ore — išsaugojo vidaus sieną, visų navų 
skliautus ir juos laikančius keturkampius 
stulpus, tik suteikė jiems dorėninio orde- 
rio formas. Klasicistine gipsatūra pasipuo- 
šė skliautai. Sienas architektas išskaidė pi- 
liastrais, suprojektavo skulptūroms skirtas 
nišas, įėjimus į koplyčias aprėmino porta- 


lais ir trikampiais frontonais. Geometrinės 
masės, jų tektoniškas tikslumas, skulptū- 
riškumas susiliejo interjere į harmoningą 
klasicistinę visumą. 

Katedra, jaugusi į aplinką, tapo ryškia 
Vilniaus dominante. Jos vientisas, logiškas 
planas, vidaus apdaila, kompaktiški fasadai 
ir bendras siluetas įtvirtino L. Gucevičiaus 
klasicizmo savitumą. 

L. Gucevičius projektavo ir kitokius pa- 
status, bylojančius apie platų jo kūrybos dia- 
pazoną. Dalis jų žinoma iš ikonografinės me- 
džiagos. 1783 m. rekonstravo Tiškevičiaus 
rūmus Vilniuje (dab. Trakų g. 1/26), stovin- 
čius netoli buvusių Trakų vartų, susietų su 
miesto gynybine siena, todėl L. Gucevičius 
suteikė pastatui rūstokas lakoniškas formas. 
Kaip matyti iš 1834 m. Vilniaus išklotinės, rū- 
mai beveik kvadratiniai, dviaukščiai, dengti ke- 
turšlaičiu stogu. Į Trakų gatvę buvo arkiniai 

vartai. Fasadai griežtų tektoniškų formų, pa- 
dalyti į tris horizontalias juostas. Prie fasado, 
atgręžto į dabartinę Pylimo gatvę, pristatytas 
dviaukštis sparnas su atskiru dvišlaičiu stogu. 
Užjoįpietus tęsėsi pertvarkyta gynybinė sie- 
na, kurios šaudymo angos buvo paverstos lan- 
gais. Iš kiemo pusės prie sienos glaudėsi ūki- 
niai pastatai. 

Pagal L. Gucevičiaus projektą 1780— 
1792 metais buvo pertvarkomi Vilniaus vys- 
kupų rūmai (dab. Universiteto g. 6 ir 8), vė- 
liau atitekę generalgubernatoriaus ir archi- 
tekto V. Stasovo žinion. Galima spėti, kad 
1780 m. L. Gucevičius suprojektavo nedide- 
lius Vilniaus Pilies ir žemės teismo rūmus, 
stovėjusius netoli Pilies vartų (dab. Gedimi- 
no a.). Jam priskiriami ir Rokiškio prekybos 
namai. Architektas, matyt, yra pertvarkęs ne 
vieną bažnyčią, nors išliko tik vienas brėži- 
nys, patvirtintas L. Gucevičiaus parašu — 
perspektyvinis Maliatičių bažnyčios (Balta- 
rusija) vaizdas. Manoma, kad pagal L. Gu- 
cevičiaus projektą statyta aštuoniakampė 
medinė Buivydžių bažnyčia (1982 m. sude- 
gė, atstatyta mūrinė), Švikauskių lėšomis sta- 
tyta Čiobiškio bažnyčia; jo braižas atpažįs- 
tamas Maišiagalos (Vilniaus rj.), Jonavos 
bažnyčių architektūroje. Ypač daug disku- 
tuota dėl Sudervės bažnyčios (Vilniaus rj., 
1803 m.) architekto. 

Suprantamas noras kuo daugiau kūrinių 
paženklinti L. Gucevičiaus vardu — jo kūry- 
ba yra Lietuvos klasicizmo kulminacija, pa- 
darė didžiulę įtaką ne tik vietinės architek- 
tūros raidai, kaip tvirtina V. Tatarkiewiczius 
(ir jo pasekėjai) — L. Gucevičiaus kūryba 
stipriai paveikė lenkiškąjį klasicizmą (net 
klasicizmo nemėgęs karalius Stanislovas Au- 
gustas ne kartą siūlė jam darbą).2! 

Mykolas Angelas Šulcas (1769-1812 m.), 
kilęs iš Kuršo (Latvija), mokėsi Mintaujos 
gimnazijoje ir Vilniaus universitete (čia ga- 
vo filosofijos daktaro laipsnį). Nuo 1788 m. 
mokytojavo Kretingoje, Vilniuje, Naugardu- 
ke. 1796 m. buvo trumpam išvykęs į užsienį. 
1797—1798 metais dirbo L. Gucevičiaus ad- 


Maliatičių bažnyčia 


junktu, 1799 m. išrinktas profesoriumi, ėmė 
vadovauti Architektūros katedrai. 

M. Šulcas buvo pažangių švietėjiškų pa- 
žiūrų, aktyviai dalyvavo 1794 m. sukilime, 
kaip Lietuvos kariuomenės artilerijos kapi- 
tonas; 1812 m. jo iniciatyva įsteigta slapta an- 
ticarinė „Pavergtųjų brolių“ draugija. Nebu- 
vo abejingas lietuvių tautinėms problemoms 
— 1804 m. priklausė Universiteto komisijai, 
turėjusiai tirti lietuvių kalbą, istoriją, etno- 
grafiją. 

M. Šulcas kūrė ramių, saikingų formų pa- 
status, kuklesnius už L. Gucevičiaus, be di- 
dingų portikų. Svarbesnes vidaus patalpas ak- 
centuodavo pusapskričiais langais, interjerus 
dekoruodavo ornamentine plastika, savitai in- 
terpretuodamas antikinius elementus. Mo- 
kėjo minimaliomis priemonėmis suderinti 
pastato estetiką su funkcija. Jo plėtotame 
brandaus klasicizmo stiliuje retsykiais jau įžiū- 
rimos ampyro apybraižos. 

M. Šulcas, Vilniaus universitete dirbda- 
mas adjunktu, o vėliau profesoriumi, turėjo 
projektuoti ir vadovauti Universiteto staty- 
boms. Parengė Botanikos sodo pertvarkymo 
projektą, kuriame numatė oranžeriją ir til- 
telį per kanalą. 1804 m. pertvarkė ten pat 
stovėjusį triaukštį pastatą (buv. Belazarai- 
čių rūmus, dab. Barboros Radvilaitės g. 8) į 
Universiteto Gamtos mokslų katedrą su la- 

boratorijomis, auditorijomis, salėmis, kabi- 
netais. Rekonstravo Universiteto vaistinės pa- 
statą. Universiteto M. Daukšos kiemo vakari- 
niame sparne (Universiteto g. 7) suprojek- 
tavo trečiąjį aukštą profesoriaus J. Rustemo 
butui. 1779—1801 metais architektas S. 
Daukanto kiemo pietinio korpuso trečiaja- 
me aukšte įsirengė pavyzdinį butą, išdeko- 
ravo jį graikų ir romėnų orderinės sistemos 
elementais. Tai vienas įspūdingiausių Lietuvo- 
je klasicizmo stiliaus interjerų, kurį profeso- 
rius demonstruodavo studentams per architek- 
tūros istorijos ir projektavimo paskaitas. M. 
Šulco butas keturių nedidelių kambarių su 
prieškambariu ir virtuve. Kiekviena patalpa 
dekoruota kitaip, įvairiai interpretuotais kla- 
sicistiniais orderiais. Architektą labiausiai do- 
mino antablementai ir lubų dekoras, o ypač 
plafonai. Svetainei pasirinkti dorėninio orde- 
rio elementai. Jos sienas viršuje juosia antab- 
lementas su triglifais ir įvairiomis rozetėmis. 
Modiljonais žvilgsnis nukrypsta į lubas. Jų cen- 
tre didelis plafonas, kurio sudėtinga rozetė 
įkomponuota į kvadratą. Likusį lubų plotą už- 
ima sodrus, kvadratą rėminantisbordiūras iš 


TTT 


Mykolo Šulco buto lubų planas ir fragmentai. 
1779-1801 


supintų apskritimų ir rozečių su atšakomis. 
Miegamasis puoštas jonėninio orderio deko- 
ru. Romėnų atriumo pavyzdžiu vienintelis 
kambario langas įrengtas lubose, šviesa pasiek- 
davo pro stoge padarytą angą. Dekoras sutelk- 
tas siauruose lango apvaduose ir plačiame an- 
tablemente. Kambariai išdažyti sodriomis 
spalvomis — gintarine, geltona, pilka, purpu- 
rine, žalia. 

Skaisčiausios Dievo Motinos (Prečistos) 
soboro griuvėsių vietoje M. Šulcas suprojek- 

Universiteto anatomikumas. 1807 


tavo Universiteto anatomikumą (1807 m.). 
Anatomikumas buvo dviejų aukštų. Simetri- 
jos ašis akcentuota įėjimu — ryškių klasicis- 
tinių formų portalu ir plačiu pusės apskriti- 
mo langu virš jo. Abu centrinės fasado da- 
lies aukštai ir kampai rustuoti. Fasado simet- 
rinė kompozicija nuo portalo į kraštus plė- 
tota per langų poras abiejuose aukštuose. Lan- 
gų apvadais ir sandriku kartota portalo ap- 
daila. Pastato viršų vainikavo supaprastintų 
formų antablementas su stambiais modiljo- 
nais, į jį rėmėsi keturšlaitis stogas. Pirmaja- 
me aukšte buvo anatomijos ir veterinarijos pa- 
skaitų salės, veterinarijos muziejus ir profe- 
soriaus butas. Platūs laiptai vedė į antrąjį aukš- 
tą, kuriame buvo kabinetai, mokymo ir ūki- 
nės patalpos. 

1809—1810 metais Universitetui pri- 
klausiusį seną pastatą M. Šulcas perprojek- 
tavo į Chemijos kolegijos laboratoriją (dab. 
Švietimo g. 2/7). Rotondinė, per du aukštus 
iškilusi, kupolu dengta auditorija užėmė pu- 
sę pastato ploto, suprojektuota kaip palaips- 
niui kylančių suolų eilių amfiteatras, iš kur 
gerai matėsi bandymų stalas su gaubtu ir orą 
valančiu kaminu. Salės sienas puošė dorė- 
niniai piliastrai, į juos rėmėsi antablemen- 
tas. Keturiose pilioriais aprėmintose nišose 
(perdirbtose iš buvusių langų) stovėjo kla- 
sicistinių formų krosnys, užsibaigiančios fri- 
zais ir triglifais, karnizais ir tarsi kupoliukais. 
Apšvietimui iškirsti du nauji arkiniai lan- 
gai. Uždarius Medicinos ir chirurgijos aka- 


demiją (1842 m.), laboratorijos patalpos 
buvo perdirbtos į bendrabutį. Po 1924 m. 
jos atkurtos. 

M. Šulcas originaliai rekonstravo Uni- 
versiteto iškilmių salę į biblioteką (dab. au- 
la, 1810 m., 1811—1812 metais pakoregavo 
projektą). Salę turėjo juosti trijų aukštų ga- 
lerija. Pirmajame aukšte ją turėjo remti 22 
masyvūs pilioriai, antrajame — 22 dirbtinio 
gelsvo marmuro jonėninės kolonos paauk- 
suotais kapiteliais. Salės viduryje per visus 
tris aukštus būtų likusi 17 m aukščio atvira 
erdvė. Liko barokiniai cilindriniai skliautai, 
išlenktas, jų formą pabrėžiantis stogas. Sto- 
go viduryje turėjo kilti šviesą skleidžiantis 
žibintas, o po skliautu būtų iškirstas elipsi- 
nis langas, galėjęs apšviesti salę iš dab. 
B. Sruogos gatvės. Šis brangus projektas ne- 
buvo įgyvendintas, bet vėliau salė pertvar- 
kyta jo pagrindu. 

Pagal M. Šulco 1810 m. projektą persta- 
tyti Universiteto rūmai (buv. Radvilų, dab. 
Didžioji g. 10), keletą kartų taisyti ir sujungti 
pastatai pritaikyti profesorių butams (dab. 
Didžioji g. 3/2). 

Universiteto globai priklausė ir viduri- 
nės mokyklos. M. Šulcas 1802-1803 metais 
parengė Svisločės (Baltarusija) mokyklos, 
bažnyčios ir ūkinių bei gamybinių pastatų 
brėžinius. 

Svisločės gimnazijos kompleksas suside- 
da iš stačiakampį sudarančių korpusų. Ly- 
giagrečiai su gatve nutįsęs ilgas pagrindinis 
korpusas, skirtas mokymo patalpoms: vie- 
no aukšto, centre papuoštas keturiolikos do- 
rėninių kolonų portiku (viduryje ties įėjimu 
ir galuose kolonos suporintos). Portikas už- 
sibaigia atiku, kylančiu iki pat stogo viršaus, 
dėl to pastatas atrodo daug aukštesnis. Ko- 
lonos nebeorientuotos į vidinį patalpų išdės- 
tymą — tai vėlyvojo klasicizmo bruožas. Mo- 
kytojų butams skirtų šoninių korpusų galai 
(į gatvę) aprėminti to paties orderio šešių 
kolonų portikais, apimančiais visą korpu- 
so plotį. Vidaus patalpas jungia trumpi ko- 
ridoriai. 

Antašavos dvaro rūmai. 1809—1811 


Klasicizmas ryškus stačiakampio plano 
trinavėje gimnazijos ansamblio bažnyčioje, 
kurios priekinis fasadas akcentuotas keturiais 
dorėniniais piliastrais ir užbaigtas trikampiu 
frontonu. Kompozicijos ašis pabrėžta klasi- 
cistinėmis durimis ir langu virš jų. Masyvūs 
piliastrai skaido ir kitų fasadų sienas. 1808 m. 
M. Šulcas suprojektavo Bobruisko (Baltaru- 
sija) gimnazijos pastatą. 

1807 m. architektas nusipirko nebaig- 
tą statyti pijorų bažnyčią Vilniuje (dab. Do- 
minikonų — Vokiečių g. kampe) ir rekonst- 
ravo ją į trijų aukštų gyvenamąjį daugiabutį 
namą — aukščiausią tuometiniame Vilniu- 
je (1882—1884 metais architektas I. Levic- 
kis jį perstatė į „Europos“ viešbutį, sude- 
gusį 1944 m). 

Universiteto statybų priežiūra ir paskai- 
tos atimdavo daug laiko, todėl kitas M. Šul- 
co kūrybinis palikimas nėra didelis. 1798— 
1801 metais jis baigė L. Gucevičiaus pradėtą 
Vilniaus katedros interjerą, ir tuo pat metu 
— Vilniaus rotušę. Katedroje vietoje šešioli- 


kos numatytų kolonų (po vargonų tribūna) 
suprojektavo tik dvylika, padidindamas įėji- 
mo erdvę, sutvarkė altorių. Taip pat rekonst- 
ravo Katedros varpinę, suteikdamas jai šian- 
dieninę išvaizdą. 

1809—1811 metais M. Šulcas suprojek- 
tavo Antašavos dvaro rūmus ir kleboniją (Ku- 
piškio rj.). Rūmai dviejų aukštų su pusrūsiu, 
kompaktiški, kvadratiniai. Keturšlaitis stogas 
užsibaigia plačiu dūmtraukiu. Įėjimas įkom- 
ponuotas simetriškai, fasadus juosia triglifų 
ir metopų frizas, pastogę — karnizai su kronš- 
teinais. Kampai įrėminti piliastrais. 

Turtingas rūmų interjeras, ypač repre- 
zentacinės antrojo aukšto patalpos. Valgoma- 
sis, šokių salė, svetainė dekoruotos orderiniu 
būdu — antablementais su triglifais ir įvai- 
riomis, puikiai nulipdytomis rozetėmis. Virš 
jų išsidėstę modiljonai, kurių suskaidytomis, 
šviesa ir šešėliais žaidžiančiomis plokštumo- 
mis žvilgsnis nukrypsta į lubų lipdinius. 

Klebonija — vieno aukšto, nedidelė, 
darnių proporcijų. Klasicistines formas ir si- 

Antašavos dvaro lubų dekoras. 1809—1811 


metriją rodo įėjimas bei langų išdėstymas. 
Langai paryškinti stambiais trikampiais san- 
drikais ant lieknų konsolių. Pastogę juosia 
antablementas iš architravo, lygaus frizo ir 
santūraus profilio karnizo. 

M. Šulco projektuoti (Ž. Pusjė statydin- 
ti) ir Oginskiams priklausę Zalesės dvaro rū- 
mai (Baltarusija) bei Nemėžio (Vilniaus rj.) 
dvaro rūmų rekonstrukcija. 1812 m. į Vil- 
nių turėjo atvykti caras Aleksandras I. Suti- 


Antašavos klebonija 


kimo iškilmėms M. Šulcui buvo pavesta Vin- 
gio parke skubiai pastatyti ilgą atvirą galeri- 
ją, kurios stogą turėjo laikyti mediniai stul- 
pai. Atvykimo išvakarėse paviljonui sugriu- 
vus, M. Šulcas nusiskandino Neryje. 

M. Šulco kūrybinė biografija nebuvo la- 
bai laiminga. Vienu metu policija jam buvo 
uždraudusi projektuoti ir statyti: kaltinama- 
Jame rašte minimos net 4 jo statytų namų 
avarijos (architekto savižudybę išprovoka- 
vo penktoji).22 Tačiau tie M. Šulco pastatai, 
kuriuos galima matyti natūroje ar popieriu- 
je, — savitas, gražus Lietuvos brandžiojo kla- 
sicizmo puslapis. 

Iš M. Šulco mokinių paminėtinas Jonas 
Šantyras (minimas 1802— 1835 m.). Vilniaus 
universiteto architektas J. Šantyras rūpino- 
si Universitetui priklausiusiais dvarų sody- 
bų pastatais. 1810 m. Joniškėlyje du statinius 
pritaikė mokyklai. 1817 m. sukūrė Kražių 
kolegijos pastatų planus ir fasadus. 1843— 
1844 metais parengė Vilniaus Šv. Jono baž- 
nyčios konservavimo darbų projektą. 

Vėlyvasis klasicizmas 
(1795-1860 m.) 


Vėlyvasis klasicizmas (1795—1860 m.)kurį 
laiką gyvavo drauge su brandžiuoju klasiciz- 
mu. Kintant stiliaus sampratai, vėlyvajame 
klasicizme laisviau interpretuoti romėnų ir 
graikų orderių motyvai, nesilaikyta įprastų 
proporcijų, nepaisyta vietinio architektūros 
palikimo, pasitelktos iki tol nenaudotos an- 
tikinės formos. Tačiau daugiau negu pusšim- 
tį metų užsitęsęs vėlyvasis periodas nebuvo 
vienalytis — grynasis klasicizmas, išnaudojęs 
savo resursus, tapo pakantus kitiems istori- 
niams stiliams. Krašto situacija buvo palanki 
atsirasti dviems skirtingoms architektūros pa- 
kraipoms — rusiškajam ampyrui ir vietinių 
dailininkų skatintam romantizmui. Pastaro- 
jo pradai, kaip ir visa vėlyvojo klasicizmo is- 
torija, pirmiausia sietina su K. Podčašinskio 
ir jo mokinių kūryba. 

Karolis Podčašinskis (1790 — 1860 m.) gi- 
mė Radvilų dvare Žirmūnuose (Baltarusi- 
ja). Jo senelis Povilas Peciūnas buvo dvaro 
pataurininkis (podczaszy), o architekto tė- 
vui K. Radvila išrūpino bajoro teisę ir Podča- 
šinskio pavardę. Pastarasis, Jonas Podčašins- 
kis, buvo L. Gucevičiaus mokinys Vilniaus 
universitete, vėliau — Žirmūnų dvaro archi- 
tektas. 

Karolis Podčašinskis į Universiteto Fi- 
zikos ir matematikos fakultetą įstojo 1813 m. 
Lankė J. Rustemo piešimo klasę, papildo- 
mai klausė filosofijos paskaitų, kad galėtų 
įgyti akademinį laipsnį. 1814 m. gavusį filo- 
sofijos magistro laipsnį Universiteto vado- 
vybė pasiuntė tęsti studijų į Peterburgo dai- 
lės akademiją. Grįžo 1816 m. ir ėmė skaityti 
bandomąjį architektūros kursą. Buvo pripa- 
žintas tinkančiu dėstyti ir Universiteto lėšo- 
mis pasiųstas tobulintis į Paryžių. Važiavo 
per Berlyną, kur domėjosi neogotika ir 
K. F Šinkelio (Karl Friedrich Schinke!), žy- 


miausio vokiečių neoklasicisto, projektais. 
Paryžiuje mokėsi pas Duraną (Jean Nicolas 
Durand) ir Rondelė (Jean Baptist Rondelet). 
Pervažiavo didelę dalį Italijos, kur nuodug- 
niai domėjosi antikos palikimu, ilgesniam lai- 
kui apsistojo Romoje. 1819 m. per Varšuvą 
grįžo į Vilnių. Tų pačių metų rudenį pradėjo 
dėstyti architektūrą, 1822 m. išrinktas ordi- 
nariniu profesoriumi. Dėstė iki Vilniaus uni- 
versiteto uždarymo. 

K. Podčašinskis gerai įsidėmėjo Ž. Du- 
rano mintis apie utilitarumo primatą, todėl 
vengė savitikslio grožio. Turtingesnį ekster- 
jero dekorą paprastai sukeldavo į statinio 
viršų, į frontonų timpanus, o langų zonas 
tvarkė kukliai, kartais net asketiškai. K. Pod- 
čašinskio architektūra — tai paprasti geomet- 
riniai tūriai ir netikėtos jų kombinacijos ar 
variacijos. Architektas panaudojo Lietuvoje 
iki tol nepritapusį antikinį portiką — prona- 
0są, suprojektavo rūmus su trimis portikais 
(vėlgi labai retas atvejis vietos architektūro- 
je), pirmasis Lietuvoje užkėlė portiką ant ar- 
kinio cokolio, panaudojo bazilikos formą. 
Architekto pamėgti korintinis orderis ir ke- 
soninės lubos Lietuvoje irgi buvo nepopulia- 
rūs. Dar vienas K. Podčašinskio „senas nauja- 
daras“ — trigubi arkiniai langai, įkomponuoti 
įvairios paskirties pastatuose. 

K. Podčašinskio kūryboje atsiskleidė vi- 
si vėlyvojo klasicizmo atspalviai: klasicisti- 
niai bruožai, labiausiai užsilikę sakralinės 
paskirties statiniuose, ampyras ir romantiz- 
mo pradmenys — dvarų sodybų ansambliuo- 
se, visuomeninėje architektūroje, mažučiuo- 
se pastatuose. 

Pirmieji K. Podčašinskio architektūri- 
niai darbai susiję su Vilniaus universitetu. 
1817 m., grįžusiam iš Peterburgo dailės aka- 
demijos, pavesta prižiūrėti Universiteto Au- 
los rekonstrukciją — pagal A. J. Čartoriskio 
nurodymus pakeisti M. Šulco projektą. Kaip 
ir buvo numatyta, architektas senąją sude- 
gusią salę padalijo į dvi dalis (aukštus). Apa- 
tiniąją, skirtą sandėliams, suskliautė pirmo- 
jo aukšto galerijos lygyje. Pagal jo projektą 


ARCHITEKTŪRA 65 


Juozapas Glovackis ištapė skliautus iliuzo- 
riniais kesonais su rozetėmis, o Kazimieras 
Jelskis galerijos frizą papuošė skulptūrine 
ornamentika, nulipdė korintinio orderio ka- 
pitelius. K. Podčašinskis savo nuožiūra per- 
tvarkė antrojo aukšto kolonas, laikiusias 
viršutines (dab. Kolonų salės) galerijas — 
iš jonėninių į korintines. 

Grįžęs iš kelionių po užsienį, maždaug 
1819 m. K. Podčašinskis dekoravo Univer- 
siteto dabartinės Profesorių skaityklos inter- 
jerą (bibliotekai pritaikytą pagal M. Šulco 

Vilniaus universiteto Kolonų salė. Apie 1817 

1806 m. projektą). Jo palikimas — puošnus 
frizas ir medinės lubos, ornamentuotos ke- 
sonais su rozetėmis. Vėliau kesoninės lubos 
ir korintinis orderis bus veik visų svarbiau- 
sių K. Podčašinskio statinių skiriamasis 
bruožas. 

1822 m. architektas rekonstravo Univer- 
siteto vaistinę, po 1824 m. — anatomikumą. 
Dirbo pertvarkant Universiteto pastatus 
Vyskupų gatvėje. Kai kuriuose iš jų (namo 
Universiteto g. 7 vakarinės dalies rekonst- 
rukcijos projekte) pastebimi neorenesanso 


ta 

bruožai, ženklinantys romantinį stilių karto- 
jimą. 

Svarbų K. Podčašinskio kūrybos etapą 
atveria 1824—1828 metais suprojektuoti 
dvarų rūmai. Juos skiria originali tūrių kom- 
pozicija ir ampyro bei romantizmo ap- 
raiškos. Turbūt pirmą kartą Lietuvoje jos 
pastebimos 1824—1828 metais statytuose is- 
toriko Mykolo Balinskio (1794— 1864 m.) 
Jašiūnų dvaro rūmuose (dab. Šalčinin- 
kų rj.)23 . Rūmų fasadas paprastas, stačia- 


22) Luž 


kampis, dviejų aukštų. Jo centre kyšo nedi- 
dukas originalus portikas: apatinį tarpsnį 
sudaro prieangis su trimis pusapskritėmis 
arkomis, todėl atrodo, kad įprastinis porti- 
kas (šiuokart 4 toskaninės kolonos su ba- 
liustrada) prasideda tik antrame aukšte. Ši 
kombinacija, K. Podčašinskio naujadaras 
Lietuvoje, gan būdinga europiniam ir rusiš- 
kajam ampyrui, o arkados motyvas jau rodo 
romantinius architekto polinkius. 

Rūmų parko fasade vietoje portiko — bal- 
konas ir suporinti piliastrai. Visame pastate 
klasicistinių proporcijų langai, visus antrojo 
aukšto kampus „laiko“ du korintiniai piliast- 
rai, o tarp jų — pusapskritimiu skliaustos ni- 
šos. Simetriškai, anfiladine tvarka išdėstytos 
patalpos susisiekia ne tik tarpusavyje, bet ir 
su koridoriais, nutįsusiais išilginėje simetri- 
jos ašyje. 

Zymiai didesni, sudėtingesnio plano 
Bobruisko pavieto maršalkai Ignotui Bulha- 
kui statydinti rūmai Žiličiuose (arba Dobosno- 
je, netoli Bobruisko, Baltarusija), datuojami 


Jašiūnų dvaro rūmai. Planas. Bendras vaizdas. 

maždaug XIX a. pirmojo ketvirčio pabaiga. Rū- 
mai stovi tankiame, iš reguliaraus į peizažinį 
perdirbto plano parke. Buvo statyti dviem eta- 
pais — iš pradžių pagrindinis dviaukštis korpu- 
sas, vėliau — du šoniniai rizalitai. 

Rūmai su trimis portikais: galuose — ke- 
turių, centre — šešių korintinių kolonų. Fa- 
sado simetrijos ašyje virš laiptinės kyla ketur- 
aukštis belvederis su žemu būgnu ir atvira 
aikštele aplink jį (tokie belvederiai antroje 
amžiaus pusėje ženklins italų neorenesan- 
są). Fasadus skaido tarpulangių piliastrai, 
viršuje juosia platus antablementas iš archit- 
ravo, frizo ir modiljonais puošto karnizo. 

Rūmų patalpos išdėstytos dvejopai: vie- 
nur — vienoje koridoriaus pusėje, kitur — 
anfiladine tvarka. Reprezentacinės patalpos 
labai puošnios, ampyro stiliaus. Ypač pasi- 
stengta projektuojant pietinį valgomąjį. Jo 
sienas dalija piliastrai, o erdvę — kolonos, 
imitavusios raudoną marmurą ir švytėjusios 
auksiniais korintiniais kapiteliais; viršuje ply- 
tėjo architekto pamėgtos kesoninės lubos. 
Prabanga dvelkė gausi gipsatūra, ampyriniai 


židiniai, veidrodžiai, vazos, smulkesnė plasti- 
ka. Vilniuje K. Podčašinskis sukūrė Tusku- 
lėnų rūmus (maždaug 1825 m., dab. Spor- 
to g. 36) — poilsiui skirtą vilą prie Neries. 
Vienaaukštis su mezoninu statinys savo kon- 
tūrais panašus į baziliką, nes mezoniną ir 
šonines namo dalis siejantys nuožulnūs sto- 
gai nesiekia centrinio dvišlaičio stogo ir li- 
kęs sienos intervalas formuoja laiptuotą si- 
luetą. Šiuokart rūmai neturi portiko — jį 
tik „vaizduoja“ keturi dorėniniai piliastrai. 
Vienaaukštės pastato dalies šonuose dide- 
lės angos — sutrigubinti langai su viduriniu 
arkiniu. Ši paladijinė forma varijuojama ir 
kituose architekto darbuose (labai panašiai 
ji įgyvendinta name Universiteto g. 7). Ori- 
ginali rūmų apdaila: vienaaukštes namo da- 
lis užbaigia reljefu užpildyti pusfrontoniai, 
centrinę dalį — reljefinis frontono timpa- 
nas su herbu. Iš litografijų matyti, kad sto- 
£ą puošė trys skulptūros: mūsų pasaulieti- 
nei architektūrai tai netikėtas akcentas, ta- 
čiau analogų randame A. Palladio statyto- 
se vilose. 


Bulhako rūmai Žiličiuose. Paradinis fasadas XIX a. 3 d-metis 

K. Podčašinskio braižui artimi ir Adomo 
Giunterio Dobrovlėnų rūmai (dab. Baltarusija, 
Gardino sr.), nors G. Giunterytė—Puzynina, at- 
siminimuose aprašanti 1823 m. įvykusią rūmų 
kertinio akmens pašventinimo ceremoniją, ar- 
chitekto pavardės nemini. 

1826— 1838 metais didžiąją dalį K. Pod- 
čašinskio laiko atėmė sakralinės architektū- 
ros originalios statybos ir pertvarkos. 1826— 
1828 metais K. Podčašinskis šį tą pakeitė Vil- 
niaus Šv. Jono bažnyčioje. Neieškodamas 
klasicizmo ir baroko formų sintezės, pašali- 
no prie piliorių buvusius 13 altorių, mūrinę 
sakyklą (buvo pastatyta nauja), numatė už- 
dažyti skliautų freskas, nuimti kai kuriuos 
lipdinius, pažeisdamas visų navų baroko de- 
korą ir tektoniką. Suklasicistinti pilioriai ne- 
įaugo į barokinį interjerą. 

Įspūdingas K. Podčašinskio kūrinys Šv. Jo- 
no bažnyčioje — Vilniaus vyskupo, Univer- 
siteto rektoriaus Jeronimo Stroinovskio 
(Stroynowski, 1752— 1815 m.) memoriali- 


Bulhako rūmai Žiličiuose. Kiemo planas ir fasadas XIX a. 3 d-metis 

nis paminklas (1827—1828 m.). Tai klasiki- 
nis, proporcingas, pagal vertikalią ašį sukom- 
ponuotas kūrinys. Prasideda cokoliu su her- 
bu, virš jo kyla epitafinė plokštė, abipus 
kurios įkomponuotos dvi poros korintinių 
piliastrų ir po ampyrinį šviestuvą jų tarpuo- 
se; paminklą vainikuoja niša su mirusiojo 
biustu ir dvi gedinčių angelų figūros (skulp- 
tūros K. Jelskio). Kūrinys sukomponuotas 
iš marmuro, gipso ir metalo, kresnokas, ta- 
čiau elegantiškas. 


Vysk. Jeronimo Stroinovskio memorialinis 
paminklas Šv. Jono bažnyčioje. 1827-1828 


Šv. Jono bažnyčios eksterjere pagal 
K. Podčašinskio projektą ištiesintas pietų fa- 
sadas, pristatytas keturių korintinių kolonų 
portikas (1827—1829 m.). Siena su vartais 
sujungė bažnyčią ir varpinę. 

K. Podčašinskio klasicistinės architektūros 
supratimą iliustruoja Vilniaus Evangelikų re- 
formatų bažnyčia (dab. Pylimo g. 18), statyta 
1829—1835 metais. Riboto gyventojų skaičiaus 
lankomi maldos namai nėra didingi. Jų kom- 
poziciją lėmė ir vietos parinkimas — prie gat- 
vės, tirštai apgyvendintame, įvairiastiliais namais 
apstatytame rajone. Ypatingą statinio paskirtį 
pirmiausiai rodo portikas, dengiantis visą į gat- 
vę atsuktą fasadą, suprojektuotas kaip pronao- 
sas — atviras antikinių šventyklų priesienis su 
šoninių sienų tąsa (antais) ir dviem kolonų eilė- 
mis: į gatvės pusę jos šešios, portiko gilumoje — 
dvi (projekte buvo numatytos keturios). Lietu- 
voje tai benevienintelis tokios architektūros por- 
tiko pavyzdys. 

Portikas gana sausokų formų, nes orderio 
proporcijos pertvarkytos vėlyvojo klasicizmo 


Vilniaus Evangelikų reformatų bažnyčia. 1829— 1835 

principais, detalės supaprastintos. Viršuje tri- 
kampis frontonas su K. Jelskio horeljefu tim- 
pane ir trimis skulptūromis viršuje (1837 m.). 
Platūs laiptai pabrėžia įėjimą į bažnyčią. Vie- 
nodi intervalai tarp šešių korintinių kolonų 
patogūs ateinantiems iš įvairių pusių. Porti- 
ko aikštelės gilumoje kolonos siaurina erd- 
vę ir sutelkia dėmesį į įėjimą. Šoninių fasa- 
dų sienų apačia tinkuota, suraižyta rustais, 
aukščiau — stačiakampiai langai su apvadais. 
Fasadų kampus sutvirtina platūs to paties or- 
derio piliastrai. Viršuje pastatą juosia antab- 
lementas ir karnizas su modiljonais. Bažny- 
čios vidaus erdvė vienanavė. Ją paįvairina 
mediniai aštuoniakampiai lubų kesonai su 
tapytomis augalų ornamento rozetėmis. 

1836—1838 metais K. Podčašinskiui te- 
ko vadovauti Vilniaus Katedros restauravi- 
mui (dirbo K. Ruseckas, M. Januševičius, P. 
Andriolis, A. Jankevičius ir kiti dailininkai). 
jintos Valavičių, Svenčiausios Mergelės Ma- 
rijos apsireiškimo, Marijos Magdalenos, 
Goštautų, Montvydų, Vyskupų koplyčios, 
šiaurinio įėjimo vietoje įrengta nauja Išga- 
nytojo karsto koplyčia. 

K. Podčašinskis buvo paskirtas Vilniaus 
apygardos mokymo įstaigų architektu. Šis 
postas įpareigojo rengti mokyklų pastatų 
projektus (pagal Rusijos mokyklų normas) 
ir prižiūrėti jų statybas. Rusų vyriausybė bu- 
vo ypač suinteresuota mokyklų statyba Bal- 
tarusijoje, nes čia gyvenantys stačiatikiai 
galėjo tapti carinės valdžios aparato parei- 
gūnais. K. Podčašinskis suprojektavo Kame- 
neco (Ukraina) ir Mozyrio apskrities mokyk- 
lą, pritaikė tipinį projektą Kauno apskrities 
mokyklai. 

Slucko gimnazija (projektuota 1829 m.) 
— dviaukštis pailgas statinys. Fasadai labai 
paprasti, tolygiai išvarpyti stačiakampiais 
langais, tik pagrindinio fasado centre ryškė- 
ja arkinis portalas ir balkonas su trimis arki- 
niais langais, o dar aukščiau, toje pat ašyje — 
kaminas su laikrodžiu. Įdomiausia statinio 
detalė — balkono „arkada“, liudijanti roman- 


tinius polinkius, nebuvo įgyvendinta. Mokyk- 
los viduje, pirmajame aukšte suprojektuotos 
klasės, antrame — didelė išilga salė su durimis 
į minėtą balkoną ir patalpas aplink ją. 

Vienaaukštę, iš akmens mūrytą Cholope- 
ničių apskrities jėzuitų mokyklą K. Podča- 
šinskis perdirbo į dviaukštę. Antrajame aukš- 
te centrinė dalis mūrinė, o mokytojų butai me- 
diniai. Pastato centrą žymi keturių dorėninių 
kolonų portikas, užsibaigiantis savitu trikam- 
piu frontonu. Mozyriaus mokykla, projektuo- 
ta gerokai vėliau, dviaukštė, vieno korpuso. 
Pirmojo aukšto galuose — dviejų kolonų gon- 
keliai, pasiskolinti iš tradicinės liaudies ar- 
chitektūros. Piliastrai pastato kampuose den- 
gė rąstų sunėrimą. Šoninius fasadus įvairino 
tik palangių ir tarpaukštinės traukos bei vai- 
nikuojantis karnizas. Ir šioje, ir anksčiau mi- 
nėtose mokyklose architektas pirmiausiai rū- 
pinosi funkcionaliu patalpų išdėstymu. 

Tarp reikšmingesnių K. Podčašinskio dar- 
bų galima paminėti dar keletą: iš malonių ir 
tikrai pavykusių — egiptietišką tiltelį Vilniaus 
Botanikos sode (1826 m.), iš nemalonių — 
Vilniaus Gubernatūros rūmų statybą 
(1824—1831 m.); pastaroji vyko pagal V. Sta- 
sovo projektą ir K. Podčašinskis dorai vykdė 
svetimus planus, ne itin jiems pritardamas. 

Sunku pervertinti K. Podčašinskio teori- 
nius darbus. Jo veikalai (ypač „Architektū- 
ros pradmenys akademiniam jaunimui“) 
buvo pirma Lietuvoje sisteminga architek- 
tūros istorijos ir teorijos studija. 

K. Podčašinskis — žymiausia vėlyvojo 
klasicizmo architektūros laikotarpio figūra, 
padariusi regimą įtaką visai romantizmo ar- 
chitektų generacijai, paruošusi dirvą stilių 
kartojimui. Jo laikotarpis kitų įsidėmėtinų 
pavardžių beveik nepaliko — daugumos dva- 
rų sodybų, gyvenamųjų namų ir kitų pasta- 
tų autoriai nežinomi. 

Ampyras 


Ampyras Lietuvoje atsirado XIX a. 3-ajame 
dešimtmetyje. Pirmosios jo apraiškos sieti- 
nos su K. Podčašinskio projektuotais dvarų 
sodybų rūmais, stiliaus požymių vėliau ap- 
tinkama jo mokinių architektūroje. Tačiau 
ampyro raidą labiau įtakojo atvykę į Lietu- 
vą rusų meistrai, Peterburgo mokyklos at- 
stovai. 

Stambokų, monumentalių tūrių rusiška- 
sis ampyras labiausiai tiko individualaus ir 
tipinio planavimo administraciniams pasta- 
tams. Tipinėse statybose jis užsibuvo iki 
XIX a. 7—ojo dešimtmečio, kai vėlyvasis kla- 
sicizmas jau visai išsikvėpė, o architektūro- 
je vyravo istorizmas. 

Stambiausias rusiškojo ampyro statinys 
Lietuvoje — Vilniaus Gubernatūros rūmai 


UT 


(S. Daukanto a. 3/8), rekonstruoti 1824— 
1832 metais pagal imperatoriaus dvaro vy- 
riausiojo architekto Vasilijaus Stasovo 
(1769—1848 m.) projektą (darbams vadova- 
vo ir statybas prižiūrėjo K. Podčašinskis). 
Rūmai — svarbi miesto architektūros 
dominantė, užbaigianti S. Daukanto aikštės 
kompoziciją. Dviejų aukštų pastato fasadas 
aikštės pusėje iškilmingas, geometrinių for- 
mų, tačiau nestokojantis plastiškumo. Mo- 
numentalūs, trijų rizalitų suskaidyti fasadai 
skirtingų formų ir aprėminimų langai, hori- 
zontalumą akcentuojantys karnizai. Pirmaja- 
me aukšte rizalitus jungia dorėninio orderio 
šešių kaneliūruotų kolonų eilės, laikančios 
vientisą antablementą su modiljonais ir Io- 
džas su baliustradomis. Kiemo fasade taip 
pat trys rizalitai: kraštiniai jų (kaip ir aikš- 
tės pusėje) užsibaigia trikampiais frontonais, 
ovidurinysis — parapetu. Įspūdingiausias (ir 
plačiausias) centrinis rizalitas, kurio antrąjį 

Vilniaus Gubernatūros rūmai. Aikštės fasadas. 1824— 1832 

Vilniaus Gubernatūros rūmai. Kiemo fasadas. 1824— 1832 


aukštą—lodžą pabrėžia jonėninio orderio 
kolonada. Fasadus puošia lipdyba — augali- 
nė ornamentika, susipynę vainikų žiedai, 
skydai. Rūmų kompozicija siejasi su simet- 
rišku kiemu. Jo išilginė ašis viename gale už- 
sibaigia centriniu rūmų rizalitu, kitame — 
ampyrine kordegardija. Prie kordegardijos 
prilenkti korpusai ir kiemą supančios kolo- 
nados. Į vakarus nuo rūmų ir kiemo yra ne- 
didelis parkas. Vidaus patalpos pirmajame 
aukšte išdėstytos koridorine, antrajame — an- 
filadine sistema. Reprezentacinės salės turtin- 
gai išpuoštos lipdiniais, raštuotais parketais, 
sietynais, dažytos ryškiomis spalvomis. 
Akivaizdžiau ampyras pasireiškė kai ku- 
riuose arklių pašto stočių pastatuose. Šie sta- 
tiniai atsirado XIX a. viduryje, nutiesus 
Lietuvoje plentus kariniams ir prekybos reika- 
lams. Plentai ėjo Kauno--Suvalkų (1820 m.), 
Daugpilio— Kauno (1830 m.) ir Tilžės- Ry- 
gos (1836 m.) ruožais, o pašto stotys stovėjo 


15—25 km atstumu viena nuo kitos. Jos buvo 
tipinės (statomos pagal tipinį projektą visoje 
imperijoje), kelių variantų ir iki mūsų dienų 
dauguma neišliko. Žinoma, kad pašto stotis 
projektavo Antanas Zdanovskis. 

Pagal architekto Žozefo Pusjė (Joseph 
Poussier, mirė 1821 m.) 1820 m. projektą 
1821—1828 metais pastatyta Kauno pašto 
stotis Turgaus aikštės vakarinėje dalyje. Du 
pagrindiniai dviaukščiai korpusai, galais 
nukreipti į Rotušę, sujungti mūro tvora su- 
darė kiemelį. Korpusai sukomponuoti si- 
metriškai, apjuosti dantytais karnizais. Di- 
džiulius langus glėbė pusapskričiai sandrikai. 
Vidaus patalpos rikiavosi anfilada. Gilumo- 
je buvo erdvus ūkinis kiemas, apsuptas vie- 
naaukštėmis arklidėmis su vežikų kamba- 
riu, sandėliais. 

Didžiausi pašto stočių kompleksai bū- 
davo trijų korpusų. Du stovėdavo galais į 
kelią, trečiasis — šonu tarp jų, pavyzdžiui 

Utenos pašto stotis. 1835—1836 


Utenoje pastatyta 1835 — 1836 metais pagal 
architekto Vaclovo Ritšelio (Ritschel) pro- 
jektą. Ampyro bruožų turėdavo tik centrinis 
korpusas. Jo vidurinę dalį akcentavo keturių 
dorėninių ar jonėninių kolonų su kaneliūro- 
mis portikas ir rustuoti piliastrai prie portiko 
sienų bei kampuose. Sudėtingesnių formų bu- 
vusi Ukmergės pašto stotis. Keturių jonėni- 
nių kolonų portiką centre kartoja įėjimai pa- 
stato galuose. Juos rėmina to paties orderio 
kolonos ir dorėninis piliastras išorinėje kolo- 
nos pusėje. Tokiais piliastrais skaidomos ir 
sienos tarpulangėse, langai apvesti nesudėtin- 
gais rėmeliais ir sandrikais. Pastogių karni- 
zus remia modiljonai. Šoniniuose korpusuo- 
se ampyrą primena tik kampiniai piliastrai ir 
langų apvadai. 

Ryškių ampyro apraiškų būta paplentėse 
stovėjusiuose kelio meistrų gyvenamuosiuo- 
se namuose. Jie nedideli, kompaktiški. Sienų 
paviršių įvairindavo piliastrai, o į kelio pusę 
būdavo atsuktas keturių dorėninių kolonų su 
kaneliūromis portikas (Bernotiškės, Ukmer- 
gės tj.). 

Kai kuriuose miesteliuose buvo preky- 
binių medinių ir mūrinių pastatų, kuriuose 
klasicizmo architektūra siejosi su tradicine 
liaudies statyba. Vienaaukštis mūrinis Adu- 
tiškio (Švenčionių rj.) prekybos pastatas 
buvo su mezoninu ir keturių toskaninių ko- 
lonų portiku simetriškuose sparnuose, at- 
gręžtuose į turgaus aikštę — retai išdėstytų 
kolonų galerijos. Giliau, tarp kolonų buvo 
vienodos stačiakampės parduotuvių patal- 
pos — kiekviena su plačiu langu ir dvivėrių 
durų įėjimu. 


Romantizmas 


Lietuvą romantizmas pasiekė po 1820 m., su- 
klestėjo XIX a. antrajame ketvirtyje: po 
1831 m. sukilimo sustiprėjusi reakcija sukė- 
lė pasyvų visuomenės pasipriešinimą — ska- 
tino tautines ambicijas, praeities nostalgiją. 

Romantizmo pasiūlyta retrospektyvių 
formų įvairovė atvėrė istorizmo epochą. At- 
siradęs klasicizmo aplinkoje romantizmas 
vadavosi iš racionalumo gniaužtų, ieškoda- 
mas laisvesnės plastinės išraiškos — tūrių, 
faktūrų, formų kontrastų. Individualaus sti- 
liaus romantizmas nesukūrė, tačiau nesto- 
kojo savitumo: pakito ansamblių ir pavienių 
pastatų struktūra, architektonika, formos, 
statybinės medžiagos. 

Romantizmas plačiausiai išsikerojo pro- 
vincijos dvarų sodybų ansambliuose ir sak- 
ralinėje architektūroje. Bendroji jo raida, at- 
spindėjusi Vakarų Europos madas, perėmė 
retrospektyvizmo ir regionalumo idėjas. 

Retrospektyvizmo kryptis pasireiškė is- 
torinių stilių — baroko, gotikos, romanikos, 
renesanso, Rytų architektūros skoliniais. 
Romantizmas naudojosi šių stilių dekoru, re- 
tai temėgindamas užkabinti esmingesnius, 
konstruktyvius dalykus, laisvai interpretuo- 
damas praeities formas. 

Romantikai, propagavę nevaržomą eu- 
ropinių ir rytietiškų stilių atranką, griovė kla- 
sicizmo sistemos pagrindą — orderį, klasi- 
cizmas prarado stilistinį vientisumą. Vilniaus 
universiteto auklėtiniai kūrybingai naudo- 
josi vėlyvuoju klasicizmu, papildydami jį kitais 
istoriniais stiliais. Dažna buvo klasicizmo (am- 

pyro) ir baroko formų jungtis, klasicizmo der- 
mė su renesansu, su gotika. Išsaugoti klasicis- 
tiniai pastatų planai, tačiau stačiakampės baž- 
nyčios, simetriški ar asimetriški (kaip italų vi- 
los) rūmai buvo dinamiškų siluetų, turtingi tū- 
rių ir formų įvairove. 

Klasicizmą studijavę ir praktikavę Lie- 
tuvos architektai neskubėjo nuo jo nutolti, 
tačiau istorizmo tendencijos skatino plėsti 
akiratį: XIX a. viduryje atkreiptas dėmesys 
į Anglijoje ir Vokietijoje klestėjusią neogo- 
tiką, veržlią, jausmingą jos plastiką. Mintis 
apie viduramžius glostė tautinę savimeilę — 
senosios vietinės architektūros savitumas 
buvo akivaizdesnis negu klasicizmo. Bet iš 
tiesų XIX a. imituojant plytų gotiką nepasi- 
naudota savu kultūros paveldu. Užsakovams 
ir architektams labiau imponavo efektinga 
angliška ir vokiška gotika, Tiudorų pilių 
(anglų XV-XVI a. vėlyvosios gotikos ir 
ankstyvojo renesanso stiliaus) apybraižos. 
Romantizme neatkurta senosios gotikos sis- 
tema, pasinaudota tik konstruktyvių ir vaiz- 
dinių bruožų rinkiniu, išsaugoti klasicizmo 
reliktai — planai, stačiakampės erdvės, 
plokšti sienų plotai, horizontalus jų skai- 
dymas. 

Plytų mūro pastatai atspindi vakarietiš- 
kos architektūros siekius ir yra pakankamai 
kosmopolitiški. Savitesnė, pagarbesnė kraš- 
to tradicijoms antroji romantizmo kryptis, 
pagrįsta iš liaudies architektūros perimta ak- 
mens mūro technika. Akmens mūro (arba 
lapidiniai) statiniai — iš natūralių arba skeltų 
lauko akmenų ir akmens skaldos, sulipdyti 
kalkių skiediniu. Akmens mūro architektū- 
ra buvo labai populiari: akmuo naudotas sta- 
tant bažnyčias, varpines, koplyčias, dvarų 
gyvenamuosius, ūkinius ir pagalbinius pasta- 
tus. Lapidiniai pastatai, kaip ir plytiniai, iš 
pradžių buvo pereinamųjų formų, vėliau vis 
labiau domėtasi vertikaliais siluetais, perim- 
tas gotikos dekoras. 

Lapidiniame romantizme imituojant 
plytų architektūrą, dažniau naudotasi jam 
vienam būdinga plastika: savitais akmens 


spalvų, faktūrų, raštų deriniais, tapybiškų pa- 
viršių ir plytinių detalių (angų apvadų, kam- 
pų, orderio elementų) kontrastais. Daugelio 
statinių liaudiškos proporcijos ir formos, sti- 
listinių ženklų schematizavimas, vietinio ak- 
mens panaudojimas yra ne tik regioninių ro- 
mantizmo poreikių tenkinimas, bet ir lietu- 
viškosios architektūros originalumo laidas. 

Romantizmo pradininkas Lietuvoje K. Pod- 
čašinskis — tiesiogiai pažinęs vakarietišką ne- 
ogotiką ir neoklasicizmą, dėstęs istorinius sti- 
lius, romantizmo teorinius pagrindus, pirmasis 
ėmėsi praktiškai įgyvendinti jo idėjas. Estafetę 
perėmė K. Podčašinskio mokiniai, Vilniaus 
universiteto auklėtiniai — T. Tišeckis, E. Rim- 
gaila, K. Gregotovičius ir kiti. 

Žymiausi klasicistinės pakraipos roman- 
tizmo atstovai buvo broliai Tomas, Bronis- 
lovas ir Stanislovas Tišeckiai, kūrę pavieniui 
ir visi drauge. Pagal jų projektus statytuose 
ir rekonstruotuose pastatuose gana įvairi 
klasicizmo formų jungtis su kitų stilių deta- 
lėmis. 

Aktyviausias iš brolių buvo Tomas Ti- 
šeckis (1824—1861 m.). Iki Vilniaus univer- 
siteto uždarymo jis dirbo Architektūros 
katedroje (prieš pat uždarant Universitetą 
— katedros adjunktu). 1832 m. buvo Medi- 
cinos ir chirurgijos akademijos architektas. 
Nuo 1842 m. tvarkė Baltarusijos krašto mo- 
kyklų statybos reikalus, 1844 m. tapo Lietu- 
vos stačiatikių eparchijos architektu, 1853 m. 
— Vilniaus švietimo apygardos architektu. 
Vykdydamas pareigas, ne tik prižiūrėjo, bet 
ir pats projektavo bažnyčias, cerkves, rečiau 
mokyklas (1847—1850 metais Šiaulių dvi- 
aukštę gimnaziją), dvarų sodybų rūmus ir 
mažesnių tūrių statinius. 

Vilniuje rekonstravo gyvenamuosius rū- 
mus ir bažnyčiai priklausiusius pastatus. 

T. Tišeckis buvo tipiškas laikmečio atsto- 
vas: miesto architektūroje tenkinosi vėlyvojo 
klasicizmo, ampyro formomis, be žymesnių 
romantizmo užuominų; provincijos statybo- 
se, ypač akmens mūro architektūroje nesibai- 
mino drąsesnių romantizmo požymių. 

Vilniuje pagal T. Tišeckio projektą 
rekonstruoti Juozo Tiškevičiaus rūmai — 
L. Gucevičiaus statinys (dab. Trakų g. 1/26): 
Trakų ir Kėdainių gatvių sankryžoje pristaty- 
tas vėlyvojo klasicizmo stiliaus, lakoniškų 
formų korpusas (XIX a. antrojoje pusėje pa- 
pildytas portiku su balkoną laikančiais at- 
lantais). 1853—1860 metais architektas re- 
konstravo Abramavičių rūmus Vilniuje (dab. 
Didžioji g. 36), kurie klasicistines formas bu- 
vo igavę jau 1801—1806 metais. Iškirtus du- 
ris pastatas sujungtas su šalia buvusia jėzui- 
tų vienuolyno oficina. Ką būtent pertvarkė 
pagrindiniame fasade, nėra aišku. V. Drė- 
ma prie T. Tišeckio rekonstruotų pastatų pri- 
skiria ir rusiškojo ampyro vaizdą įgavusius 
Chodkevičių rūmus (dab. Didžioji g. 4), da- 
tuodamas šį darbą 1834 m.24 

Architektas atliko nemažai Vilniaus ir ki- 
tų vietų stačiatikių užsakymų. 1842— 1844 me- 
tais jis rekonstravo Vilniaus stačiatikių mote- 
rų vienuolyno patalpas ir Apsireiškimo Mari- 
jai cerkvę į dviejų aukštų mūrinį bestilį namą, 
skirtą mergaičių dvasinei mokyklai (dab. Di- 
džioji g. 46). 1841—1845 metais ten pat re- 
konstravo Sv. Dvasios stačiatikių vienuolyno 
centrinę dalį. T Tišeckio projektuotos Rasei- 
nių ir Telšių cerkvės — rusiškojo bizantiško 
stiliaus su klasicizmo elementais. Panašiai sta- 
tytos to paties autoriaus Gruzdovo cerkvė ir 
Gardino Šv. Sofijos soboras (abi Baltarusijo- 
je). T Tišeckis paruošė Antalieptės (Zarasų rj., 
1844 m.) ir Vilniaus Augustinų (1852 m.) baž- 
nyčių pertvarkymo į cerkves projektus. Sukū- 
rė nemažai ikonostasų (Švenčionių, Naujad- 
vario, Baltarusijos cerkvėms). 

Žymiausias iš sakralinių T. Tišeckio sta- 
tinių — Sankt Peterburgo Šv. Kotrynos baž- 
nyčia: kryžminė trinavė, su erdviu 6 kolonų 
portiku. 

Lietuvoje jis buvo paruošęs Raudond- 
vario ir Biržų (1845 m.), dabartinės Balta- 
rusijos teritorijoje — Vileikos (1852 m.) 
bažnyčių projektus. 

Romantikų idėjos ryškios T. Tišeckio 
projektuotoje Daugų Dievo Apvaizdos baž- 


Juozo Tiškevičiaus rūmai Vilniuje 


nyčioje (Alytaus rj., 1858—1862 m.). Tai ak- 
mens mūro (lapidinis) statinys su storomis 
mentėmis kampuose ir išėmomis. Eksterje- 
re vientisa meninė koncepcija sukurta orde- 
rine sistema, gotikine arkų konstrukcija, ro- 
maniniu ir bizantiniu pastogės dekoru. 
Romantinio atspalvio (matyt, užsakovų 
pageidavimu) ir smulkesnieji architekto su- 
kurti pastatai. Tapybiškoje Monio saloje jis 

pasiūlė Remeriams svirną (apie 1857 m., Dau- 
girdiškės, Trakų rj.) — iš stambių natūralių ir 
tašytų akmenų bei mozaikinės skaldos. Tiš- 
kevičiams suprojektavo dvi neogotikines kop- 
lyčias— mauzoliejus. 

T. Tišeckiui ir jo broliams priskiriami Jo- 
no Tiškevičiaus Astravo dvaro sodybos an- 
samblio rūmai ir parkas (1849—1862 m., 
Biržų priemiestis). Jų statybos darbus vyk- 
dė italas Cezaris Anikinis (Ceasar Anicchi- 
ni, Anighini), po Napoleono invazijos metų 
likęs Lietuvoje; jis Tišeckių projekte kai ką 
pakeitė. Dviaukščiuose rūmuose su žemu 
mezoninu sujungtas rusiškasis ampyras su 
romantizmu. Rūmai sudėtingo plano, asi- 
metriški. Pagrindinio fasado centras akcen- 
tuotas keturių piliorių portiku, laikančiu ne- 
didelį balkoną. Paaukštinta centrinė dalis 
(su K. Podčašinskio pavyzdžio sutrejinto- 
mis arkomis) pereina į aukštą, siaurėjančio 
ritmo belvederį. Pietinis rūmų fasadas cen- 
tre įtrauktas, su plačiu balkonu. Rūmų ar- 
chitektūros formos įvairios ir dinamiškos, 
tačiau pakankamai vientisos. Fasadų kontū- 
rus ir aptakius kampus trikdo vėliau prista- 
tyti vienaaukščiai fligeliai. Šis tas išliko rūmų 
interjere. Tai dviaukštis vestibiulis su galerija 
ir aštuoniomis kolonomis, dekoruotas gipsa- 
tūromis, plafonais. Durys iš jo veda į medžio 
drožiniais puoštas patalpas. Sienų paneliuose 


Jono Tiškevičiaus dvaro rūmai Astrave. 1849— 1862 


ritmingai išdėstytos įsprūdos ir nežymiai pro- 
filiuoti aprėminimai. Frizų plokštumose pri- 
kaltos medinių ąžuolo lapų ir žiedų pynės, 
kambariai išpuošti įvairių atspalvių mediena 
ir intarsijomis. Visa drožinėta medinė vidaus 
apdaila atlikta vietinio liaudies meistro Stepo 
Jurevičiaus (1817— 1893 m.). 

Bronislovas Tišeckis daugiau darbavosi 
dabartinėje Baltarusijos teritorijoje. Žy- 
miausias jo suprojektuotas statinys — Sno- 


Snovo dvaro rūmai. 1827 

vo dvaro sodybos kompleksas (Minsko rį., 
1827 m.). Jo centre ištįsę (140 m) didžiu- 
liai,simetriškos kompozicijos, ampyro sti- 
liaus rūmai: sudėtingos konfigūracijos, 
suskaidyti į įvairius tūrius ir išsikišimus. Rū- 
mų centrinė dalis ir rizalitai — dviejų aukš- 
tų, sparnai — vienaaukščiai. Centras paryš- 
kintas kompozicijoje dominuojančiu keturių 
jonėninių kolonų portiku. Panašus, tik ma- 
žesnis portikas yra ir fasade į parko pusę. 
Per du aukštus išsitiesę ažūriniai centrinės 
dalies rizalitai su plačiais trijų dalių langais, 
užsibaigiančiais arka. Rūmų kompoziciją 
užbaigia ištęsti kraštiniai sparnai su kolo- 
nadomis ir paviljonais. Viskas tarpusavyje 
suderinta, tektoniška. 

Stanislovas Tišeckis pats vienas beveik ne- 
kūrė. Vienas įdomiausių jo statinių (bendra- 
autoris Gustavas Šachtas) — Dūkštų Šv. Onos 
bažnyčia (1856 m., Vilniaus rj.). Tai stačia- 
kampio plano romantinis akmens mūro sta- 
tinys su plytinėmis, į bokštelius peraugančio- 
mis kampų mentėmis, plytiniais smailiaar- 
kiais angų apvadais ir gotikiniu pagrindinio 
fasado bei pastogių dekoru. 

Bendras brolių Tišeckių statinys — Vil- 
niaus Rasų kapinių koplyčia (1841 m.), de- 
koruota gotikinėmis formomis: stačiakam- 
pė, halinė, su žemu bokštu stogo viduryje 
(asimetriškai įkomponuotą aukštą varpinės 
bokštą 1888 m. suprojektavo ir pastatė Juli- 
janas Januševskis) ir trikampiu fasado sky- 
du. Tai tipiškas romantizmo stiliaus statinys, 
išryškinantis dekoratyvinę gotikinių skolinių 
paskirtį. Koplyčia plytinė, tinkuota, plokš- 
čios jos sienos dažytos rausva spalva, o de- 
talės ir angų apvadai paryškinti pilkšvu 
cementu. Fasadai puošti suporintomis ir per- 
pintomis, stačiakampiu aprėmintomis arko- 
mis, į pastogę sukelta įstrižų kvadratėlių 
juosta ir arkatūra su trilapio dobilo motyvu. 
Koplyčia vienanavė, šviesa į interjerą paten- 
ka pro apvalius bokšto langus. 

Iš Žemaitijos kilęs Fulgentas Rimgaila 
(1805—1870 m.) mokėsi Vilniaus universi- 
teto Architektūros katedroje. Vėliau buvo 


Architektūros katedros adjunktas, prižiūrėjo 
prof. K. Podčašinskio pradėtas statybas ir re- 
konstrukcijos darbus. 1831 m. sukilimo me- 
tu turėjo išvykti į užsienį. Berlyne mokėsi tai- 
komosios matematikos pagrindų, o 
1831—1835 metais tobulinosi Paryžiaus dai- 
lės akademijoje. 1841 —1856 metais Prancū- 
zijoje suprojektavo keletą namų Paryžiaus 
miestiečiams ir pastatus Paryžiaus bei Stras- 
bourgo geležinkelio linijų tarnyboms. Į Lie- 
tuvą grįžo 1857 m. Čia projektavo dvarų 
sodybų rūmus, ūkinius bei gamybinius pasta- 
tus, bažnyčias, altorius. F Rimgailos projek- 
tuotuose rūmuose klasicizmas siejasi su ba- 
roku, sakraliniuose pastatuose — su gotika 
arba baroku. Būdingas jo kūrybai pavyzdys 
Pagryžuvio dvaro sodybos ansamblis (Kelmės 
rj., 1859 m.), laisvai išsidėstęs Gryžuvės upe- 
lio dešiniajame krante. Ansamblio kompozi- 
cijos centras — rūmai buvo vienaaukščiai, su 
masyviu ir aukštu belvederiniu bokštu (po Pir- 


Rasų kapinių koplyčia. 1841 

mojo pasaulinio karo užstatytas stiliumi arti- 
mas antrasis aukštas ir galbūt viršutinė bokšto 
dalis). Abu šoniniai fasadai su žemais mezo- 
ninais, įėjimas akcentuotas kukliu portiku. 
Klasicizmo ir baroko formos tiek rūmų iš- 
orėje, tiek viduje sueina į darnią visumą. Vie- 
tinių tradicijų įtakoje F. Rimgaila ansamblio 
teritorijoje numatė akmens mūro oranžeri- 
ją. Tapybiškas akmens ir kalkių skiedinio 
plokštumų vaizdas joje sutelktas į uždarą ko- 
lonų portiką. Architektas suprojektavo ir gra- 
žų landšaftinį sodybos parką. 

Šiaulėnų Šv. Onos bažnyčia (1857 m., 
Radviliškio rj.) — platokas dvibokštis plytų 
statinys — yra klasicizmo, gotikos ir romani- 
nio stilių jungtis. Bažnyčia stačiakampė, ba- 
zilikinė trinavė. Jos fasaduose akcentuotas 
statinio įvairiastiliškumas: plytų sienos fone 
aiškiai skamba tinkuotos orderio detalės — 
pastogių karnizai su modiljonais, šoninių įė- 
jimų dorėninės kolonėlės su frontonais ir g0- 
tikos stiliaus ženklai — nubalinti kontrafor- 
sai, arkbutanai. Vabalninko Švč. Mergelės 
Marijos ėmimo į dangų bažnyčioje (Biržų rj.) 
F Rimgaila, atsižvelgdamas į esamą interje- 
rą, sukūrė klasicistinių ir barokinių formų di- 
dijį altorių. Telšių Šv. Antano Paduviečio baž- 
nyčiai, derindamasis prie jos barokinių for- 
mų, suprojektavo bokštą ir vartus. 

F Rimgailos kūryba įdomi ne tik origi- 
nalia klasicizmo gotikos ar klasicizmo —ba- 
roko stilių sinteze. Jo projektuotos architek- 
tūros formose bei detalėse savitai išreikšta 
europietiška mąstysena ir pagarba krašto 
tradicijoms. 

F Rimgailos pažiūras atspindi garsioji 
diskusija su jo mylimu mokytoju K. Podča- 
šinskiu apie tai, ar architektūra priklauso 
meno sferai.5 Kritikuodamas K. Podčašins- 
kio nuostatą, kad architektūra tėra taikoma- 
sis praktinis mokslas, E Rimgaila skelbė, kad 
tai svarbi meno sritis, ne tik tenkinanti prak- 
tinius poreikius, bet ir formuojanti žmogaus 
estetinį skonį, emocijas, pilietinius idealus. 
F Rimgaila sveikino naują architektūrą, ku- 
ri, jo žodžiais tariant, neapsiribojo antikos 


tradicijų kartojimu, bet žvelgdama į priekį pa- 
žino įvairių laikų savo ir kitų šalių laimėji- 
mus, kūrybingai juos panaudojo. 

Karolis Gregotovičius (1799—1848 m.) 
studijavo Vilniaus universiteto Architektūros 
katedroje. Baigęs studijas, 1825 m. tapo Uni- 
versiteto architekto K. Podčašinskio padėjė- 
ju. 1832— 1844 metais dirbo Vilniaus guber- 
nijos architektu. Gubernijos vadovybė nebu- 
vo patenkinta jo veikla, ir K. Gregotovičius 
išvyko iš Lietuvos. 

Lietuvoje architektas tvarkė urbanisti- 
nius reikalus, projektavo įvairios paskirties 
pastatus. Vienas pirmųjų atsigręžė į roman- 
tizmo pamėgtus akmens mūro pastatus — 
ypač sakralinę architektūrą (varpines, kle- 
bonijas, bažnyčias). 

K. Gregotovičiaus sukurtos varpinės pa- 
prastų planų ir siluetų, primenančios medi- 
nę liaudies architektūrą. Ukmergės varpinė 
(1838 m.) keturkampė. Jos plačių sienų apa- 
tinė dalis išmarginta natūralių lauko akme- 
nų, skaldos ir šviesių kalkių raštu. Tik viršu- 
tinis atviras tarpsnis su varpais — medinių 
konstrukcijų. Panašiai suprojektuotos grakš- 
čios Pabaisko (Ukmergės rj., 1842 m.) ir 
Giedraičių (Molėtų rj., XIX a. vid.) varpi- 
nės, tik nežymūs niuansai skiria jų bendras 
formas ir medines dalis, pavyzdžiui, Gied- 
raičių varpinės akmeninius fasadus pagyvi- 
na raudonų plytų kampai ir angų apvadai. 

K. Gregotovičius suprojektavo Strūnai- 
čio, Nedingės (1841 m.), Viekšnių bažnyčias, 
Tauragės evangelikų liuteronų maldos namus, 
parengė Nemenčinės bažnyčios (1843 m.) ir 
Kruonio unitų cerkvės restauravimo projek- 
tus. Juose dar randama klasicizmo stiliaus 
orderio elementų. Būdingiausias lapidinės 
architektūros pavyzdys — Strūnaičio Sv. Pet- 
ro ir Povilo bažnyčia (Švenčionių rj., 1844— 
1848 m.). Fasadai sumūryti iš natūralių lau- 
ko akmenų ir skaldos. Jų faktūrą, santūrias 
spalvas paįvairina baltai nutinkuotos pa- 
grindinio fasado puskolonės, piliastrai ir 
antablementas su romantizmui būdingu ar- 
katūriniu frizu. Nišos ir langai tarp šoninių 

fasadų tinkuotų menčių paryškinti pusapsk- Ę 


ritėmis arkomis bei apvadais. Bažnyčios for- 
mos patikslintos tinkuotais ir rustuotais 


kampais. Panašūs fasadų akmens mūro ir tin- š 


kuotų orderinių dalių deriniai to paties ar- 
chitekto projektuotuose Tauragės evangelikų 
liuteronų maldos namuose (1843 m.). Kiek 
kitoks siluetas, nes pagrindinis fasadas čia už- 
baigtas lieknu keturkampiu bokštu. 


Klasicizmo formas K. Gregotovičius rim- KS 


čiau panaudojo nesudėtingame Nedingės sak- 
ralinių pastatų ansamblyje — Svč. Trejybės baž- 
nyčia, varpinė, klebonija (Alytaus rj.), statyta- 


me 1841—1845 metais. Sunkių proporcijų pa- - . 


grindinis bažnyčios fasadas akcentuotas ke- 


turių dorėninių kolonų portiku su trikampiu * 


frontonu ir antablementu. Savitai interpretuo- 
tas orderis klebonijos pastate. Varpinės pir- 
masis tarpsnis akmenų mūro, antrasis — tin- 
kuotų plytų. 

Vilniuje K. Gregotovičius daugiau užsi- 
ėmė rekonstravimo darbais (karmelitų vie- 
nuolyno noviciatas, 1836 m., ir kt.). 

Naudodamasis 1812 m. albumo tipiniais 
pavyzdžiais, K. Gregotovičius 1839 m. su- 
projektavo laisvų klasicistinių formų Voinic- 
kio namą (dab. Rašytojų g. 6), XIX a. 
antrojoje pusėje sujungtą su kitu namu ir 
perdirbtą. 


Pabaisko varpinė. 1842 


Kazimieras Chščonovičius (Chrzczono- 
wicz, 1794—1871m.) ilgą laiką buvo Mins- 
ko gubernijos architektas. Projektavo kla- 
sicistinio bei ampyrinio stiliaus valdinius pa- 
status, gyvenamuosius namus. Pagal jo 
projektus pastatyta Minsko gimnazija, karo 


Nedingės varpinė ir bažnyčia. 1841—1845 

ir miesto ligoninės (1844 m.), teismo rūmai 
(1852 m.). Sie pastatai neišliko. 

Neogotika itin nuodugniai domėjosi Vil- 
niaus universiteto Architektūros katedros auk- 
lėtinis Liucijus Vyganauskis (1809—- 
1886 m.). Lietuvoje L. Vyganauskiui neteko 
dirbti, tačiau jis buvo iš tų architektų restau- 
ratorių, kurių veikla skatino neogotikos įsi- 
galėjimą Europoje ir mūsų krašte. Po 1831 m. 
sukilimo L. Vyganauskis išvyko į Prancūziją, 
apsigyveno Amjeno mieste. Susižavėjęs čio- 
nykšte katedra, dažnai ją piešdavo, mėginda- 
mas išsiaiškinti konstrukciją ir formas. Dėl 
prancūzų romantikų susidomėjimo gotika 
L. Vyganauskio piešiniai atrinkti į parodą, jis 
pakviestas į Paryžių ir ėmė bendradarbiauti 
su įžymiu architektu restauratoriumi Žanu 
Baptistu Lasusu (Jean Baptiste Lassus). Pas- 
tarasis L. Vyganauskiui pavedė prižiūrėti g0- 
tikos pastatų konservavimo ir restauravimo 
darbus. Nuo 1839 m. jis prižiūrėjo Paryžiaus 
Šventosios koplyčios, nuo 1845 m. - Dievo 
Motinos katedros restauravimą. Prancūzijos 
periferijoje konservavo ir restauravo Nanto 
(Nantes), Šalono (Chalons), Muleno (Mou- 
lin), kitų miestų bažnyčias, šiaip statinius. 
Kartu su Ž. B. Lasusu projektavo naujus pa- 
status: bažnyčią Paryžiaus Beviljė dalyje, vi- 
zitiečių vienuolyno namus Monparnase, rep- 
rezentacinius rūmus kunigaikščiui Saltyko- 
vui Eliziejaus laukuose. Mirus Ž. B. Lasusui, 
L. Vyganauskis pradėjo bendradarbiauti su 
dideliu gotikos žinovu, garsiu architektūros 
istoriku bei teoretiku, architektu restaurato- 
riumi Viollet Le Duc. Iš pradžių dirbo prie 
tos pačios Paryžiaus Dievo Motinos kated- 
ros, prie ištirtos Amjeno ir Reimso katedrų, 
nuo 1858 m. — prie Pjerefono (Pierrefonds) 
pilies mokslinio tyrimo darbų, vadovavo 
pilies restauracijai. Padarė tikslų Pjerefono 
pilies modelį, kuris buvo daug kartų 
eksponuotas ir publikuotas spaudoje. L. Vy- 
ganauskio pasiūlymu ir jam vadovaujant at- 
likti Šartro (Chartres) ir Le Manso katedrų, 
Barle— Diuko (Bar Le Duc) koplyčios ir dar 
kai kurių pastatų atnaujinimo darbai. 


L. Vyganauskis rinko straipsnius apie 
gotiką, ruošė mokslinį darbą apie šio stiliaus 
konstrukcijų ir meninių formų ypatybes. 
Laiškuose į Lietuvą pakiliai rašė apie negęs- 
tančią gotikinės architektūros vertę. Sutikęs 
Paryžiuje tautiečius, L. Vyganauskis žadėjo 
grįžti į Lietuvą, konservuoti ir restauruoti jos 
pilis. 

Romantizmo sąjūdis Lietuvoje atkreipė 
visuomenės dėmesį į Trakų pilį ir kitus ap- 
leistus istorinius pastatus. Liudvikas Glovac- 
kis (g. 1768) vienas pirmųjų susirūpino senų 
pastatų restauravimu. Jis rinko medžiagą 
Lietuvos architektūros istorijai, domėjosi 
praktiškais statybos klausimais. Būdamas 
Trakų dominikonų vienuolyno vyresniuoju, 
paruošė vienuolyno ir bažnyčios restauravi- 
mo projektus, vadovavo restauravimo dar- 
bams (1823— 1825 m.). 


Dvarų sodybų kompleksai 


Carizmo laikais bajorijai priklausė beveik 
70 fc žemių. Dideles valdas tebeturėjo Rad- 
vilos, Sapiegos, Oginskiai, Potockiai, Tiške- 
vičiai, Tyzenhauzai, Ropai, Pliateriai, Kar- 
piai, kitos giminės. Daugelis vietinių bajorų 
dėl politinių priežasčių prarado žemes, į kon- 
fiskuotus ir į buvusius valstybės dvarus ska- 
tinti keltis rusų dvarininkai. 

Buvo plečiami ir rekonstruojami seni 
dvarai, statomi nauji — jiems parinkdavo 
tapybiškas vietas netoli didesnių kelių. Dva- 
rų sodybos tenkino ne tik ūkinius, bet ir 
reprezentacinius poreikius, todėl rūpintasi 
visos teritorijos išvaizdumu ir ansambliš- 
kumu. 

Dvarų sodybų kompleksai — tai puošni 
gyvenamoji zona, kuklesnė ūkinė arba ga- 
mybinė ir parkas — ansamblį vienijanti, ak- 
centus paryškinanti terpė. 

Rūmai — ansamblio šerdis, ryškiausia 
ir meniniu požiūriu įdomiausia architek- 
tūra. Klasicistinių rūmų planas taisyklin- 
gas stačiakampis. Rūmai dažniausiai dvi- 
aukščiai arba vieno aukšto su mezoninu. 
Pagrindiniuose jų fasaduose centras nuro- 
domas akcentuotais, nuo sienos atitrauk- 
tais portikais (kartais jų yra ir šoniniuose 
fasaduose). Užpakalinė namo dalis kukles- 
nė, su terasa ar balkonu. Puošybai naudo- 
ti įvairūs orderiai. Langai stačiakampiai, 
kartais viršuje suapvalinti, paryškinti tie- 
siais ar trikampiais sandrikais. Mediniuo- 
se statiniuose akivaizdus liaudies architek- 
tūros poveikis — jis pastebimas pastatų 
struktūroje ir proporcijose (dvigaliai namai 
su prieangiais, aukšti stogai), dekore (len- 
telėmis apkaltos durys, langų puošyba). 

Ampyro stiliaus rūmuose išliko stačia- 
kampis planas ir simetriška kompozicija. Ti- 
piškas rūmų akcentas — į antrąjį aukštą už- 
keltas portikas, pirmojo aukšto prieangis su 
atvira arkada. 

Romantizmo architektūroje pamėgti asi- 
metriško, netaisyklingo plano statiniai, nors 
išliko ir iš ampyro perimta simetriška kom- 
pozicija. Esama vienaaukščių su mezoninais, 
dviaukščių, triaukščių rūmų. Stilių jungtį žen- 
klina klasicizmo —baroko sintezė, klasicizmo 
ir gotikos, gotikos ir romaninio stilių citatos. 
Klasicistinis orderis modifikuotas, svarius 
portikus keičia prieangiai ir atviros arkados. 
Efektinga romantinių statinių detalė — asi- 
metriškai iškeltas belvederis. Populiariausi 
gotikos skoliniai — įvariopos gotikinės arkos, 
esama paralelių su vėlyvąja anglų gotika — 
Tiudorų pilių apybraižos, arkos, sudėtingai 
iškarpyti stogų bokšteliai. Iš romaninio sti- 
liaus perimti masyvūs kuorai su kampiniais 
bokšteliais, dantyti jų ir sienų kraštai. 

Rūmų interjerai atspindi laikotarpio sti- 
lių kaitą. Klasicistinių rūmų reprezentacinės 
patalpos išdėstytos pirmajame aukšte, visos 
jos tęsiasi anfilada — salės, valgomieji, sve- 
čių kambariai; šeimininkų gyvenamieji kam- 
bariai būdavo mezonine. 


Ankstyvojo klasicizmo interjeruose aps- 
tu rokoko detalių. Tik palaipsniui jų vietą 
užima antikinės formos — tiesios, rokokinio 
grakštumo dar turinčios linijos. Interjerai ra- 
mūs ir aiškūs, atsirado dalių pusiausvyra, 
harmoningos proporcijos, sienų ir lubų ar- 
chitektoninis skaidymas. Plokštumos aprė- 
minamos ir pabrėžiamos. Sienas viršuje 
juosia antablementai su puošniais frizais ir 
karnizais. Profiliuotos tiesios linijos paįvai- 
rintos rozečių, reljefinių medalionų, vinje- 
čių akcentais. Didesnių salių sienas skaido 
piliastrai, puskolonės, netgi laisvai stovinčios 
kolonos. Lubų plafonai dekoruoti augalinių 
motyvų lipdyba. Durys kartais akcentuotos 
abipus stovinčiomis kolonomis ir ryškiu ar- 
chivolto lanku. Krosnys baltų arba pilkų 
dekoratyvinių (kartais figūrinių) koklių, ži- 
diniai marmuriniai. Sienos dekoruotos pas- 
telinių spalvų (baltos, citrininės, kreminės, 
melsvos, rožinės) subtiliais motyvais. Auk- 
suota gan santūriai. 

Interjerai kiek pakito, architektams su- 
sidomėjus ampyru. Ampyro interjerai pasi- 
žymi šaltu iškilmingumu, išbalansuota dalių 
pusiausvyra. Lubos puoštos kesonais, deko- 
ratyviai aprėmintos durys ir židiniai. Ap- 
rėminimuose elipsės forma dažniau keista 
apskritimais arba pusapskritimiais. Kartais 
sienos ir lubos dekoruotos Pompėjos tapy- 
bos pavyzdžiu. Ampyro stiliaus kambariai 
dažyti baltais arba švelniai gelsvais, rečiau 
— mėlynais, žaliais tonais, detalės paryškin- 
tos sidabru, blausiu auksu, Pompėjos rau- 
dona spalva. 

Romantizmo stiliaus pastatų vidaus erd- 
vė dinamiška, interjerai apipavidalinti lais- 
viau, jaukiau. Juose būta daug medienos, kai 
kurios patalpos tapetuotos spalvingais šil- 
kais. Dažniausiai sienos dengtos medžio pa- 
neliais su geometrinių bei augalinių raštų 
intarsijomis arba reljefiniais drožiniais; me- 
džio reljefų būta ir frizuose. Grindys klotos 
ornamentuotu parketu. Intriguojančią ro- 
mantišką atmosferą kūrė rytietiškai įrengti 
kabinetai, šeimininkų surinktos kolekcijos — 

šarvų ir ginklų rinkiniai, medžioklės trofė- 
jai, taikomosios dailės kūriniai, paveikslais 
apkabinėtos sienos. 

Dvarų sodybų pagalbiniai pastatai mū- 
riniai, mediniai, sukrauti iš lauko akmenų, 
krėsti iš molio. Juose klasicizmo požymiai 
silpnesni, didesnė liaudies statybos įtaka. Sti- 
liaus apraiškos ryškesnės tuose pastatuose, 
kurie arčiau rūmų: oficinose, žirgynuose, 
svirnuose, ledainėse ir kt. Tarnų gyvenamo- 
sios oficinos vienaaukštės arba dviaukštės, sta- 
čiakampio plano, simetriškų fasadų, su kolo- 
nadomis. Kolonų eile arba 2—4 kolonomis 
puošti ir žirgynai, svirnai, nors jų architektū- 
roje dažniau pasitenkinta puskolonėmis, ko- 
lonėlėmis. Klasicizmo bruožų taip pat aptin- 
kama apvaliose arba kvadratinėse nedidukė- 
se ledainėse. 

Kai kurie gyvenamosios zonos statiniai 
ir dauguma ūkinių (gamybinių) trobesių 
mūryti iš lauko akmenų (lapidiniai), puošti 
įvairiaspalve akmens skalda. Iš akmens su- 
mūryti vienaaukščiai ir dviaukščiai svirnai, 
grūdų sandėliai, tvartai, daržinės, kluonai, 
aludės (bravorai), kalvės, malūnai — gau- 
siausias romantizmo architektūros poskyris. 
Konstrukciniai klasicizmo laikmečio ele- 
mentai juose dažnai sieti su gotikiniais ir 
liaudiškaisiais. Atsižvelgiant į romantizmo 
principą, čia sumaniai panaudoti konstruk- 
ciniai ir dekoratyviniai medžiagų skirtumai, 
jų faktūros ir spalvų deriniai. Netgi toje la- 
pidinėje architektūroje, kur dar vyrauja kla- 
sicizmas, yra romantiško laisvumo, gyvybin- 
go ir įvairaus dekoro. Pastatų originalumą 
sąlygojo skirtingų formų, atspalvių ir faktū- 
rų akmenų montažas, jų santykis su kalkių 
skiediniu, plytomis sumūrytų angų ir kito- 
kių detalių panaudojimas. 

Dvarų sodybų parkai įvairaus didumo, ap- 
rėpia vidutiniškai 5—10 ha plotą. Parkais no- 
rėta sukurti žmogų atpalaiduojančią poilsio 
erdvę, puošti aplinką, jie virto viso dvaro so- 
dybos ansamblio „jungiančiąja grandimi“. 

Klasicizmo ir romantizmo epochai 
būdingi peizažiniai (angliškieji) parkai 


XVIII a. antroje pusėje — XIX a. pradžioje 
paplito Europoje, Rusijoje. Dvasinį peiza- 
žinių parkų poreikį skatino sentimentalizmo 
literatūra ir romantizmo ideologija, prakti- 
nius pagrindus siūlė speciali lektūra. Vilniu- 
je išleistos dvi reikšmingos knygos: Stanislo- 
vo Bonifaco Jundzilo „Apie sodininkystės 
meno ypatybes“ ir Juozapo Strumilos „Šiau- 
rės parkai“.26 

Peizažiniame parke aiškioms klasiciz- 
mo architektūros formoms priešinama lais- 
va aplinkos konfigūracija. Dvarų sodybų 
parkai glaudžiai supa rūmus ir kitus pasta- 
tus, dažnai pereidami į natūralų mišką. 
Vengiama tiesių takų ir alėjų, panaudoja- 
mi vietos reljefo nelygumai — kiek pabrė- 
žiami ar net dirbtinai sukuriami. Medžiais, 
pasodintais grupėmis atsižvelgiant į rūšį ar 
atspalvį, akcentuojamas žaliųjų masyvų rel- 
jefas ir tapybiškumas. Stengtasi, kad pro že- 
mesnius medžius bei krūmus matytųsi to- 
liau augantys. Panašiai buvo želdinami ir 
gėlynai prie rūmų. Svarbus kompozicinis ir 
estetinis momentas parkų teritorijoje — 
vandens telkiniai: dirbtinos užtvankos, upe- 
liai, kanalai. Lietuvos peizažiniai parkai ne- 
buvo perkrauti puošyba, bet ir juose staty- 
ta parkų architektūra (ermitažai, pergolės, 
altanos, rytietiški statinukai, griuvėsiai), bū- 
ta skulptūrų. 

Peizažinių parkų Lietuvoje nėra daug. 
Kur kas dažniau pasitaiko mišrūs parkai, jun- 
giantys iš baroko užsilikusią reguliarią tvarką 
su laisvesne peizažine. Paprastai geometriškai 
tvarkoma centrinė parkų dalis: išryškinama 
kompozicijos ašis, sutampanti su rūmų simet- 
rijos ašimi, į rūmus vedančia tiesia alėja at- 
veriama didinga perspektyva, rūmų apžiūrai 
paliekama erdvė, kurioje neretai komponuo- 
jamas parteris, alėjos ir svarbesni takai tie- 
siami statmenai vienas kitam arba spindu- 
liais iš centro. Ši tvarka taikyta arčiau rūmų 
esančiai teritorijai, visas kitas plotas — pei- 
zažinio planavimo. 

Dvarų sodybų kompleksai — turtingas 
klasicizmo ir romantizmo paveldas. Visi jie 

įvairūs, įvairiopo dydžio ir sudėties, skirtin- 
gai įsikūrę gamtovaizdyje. 

Gerai išlikęs Komarų Raguvėlės dvaro 
sodybos ansamblis (Anykščių rj., XVIII a. 
pab.-XIX a. pr.). Abipus Juostos upės 
įkurtame trijų dalių komplekse akivaizdūs 
reguliaraus planavimo požymiai. Pagrindi- 
nės ansamblio dalies akcentas — dviaukš- 
čiai rūmai su keturių dorėninių kolonų por- 
tiku, užsibaigiančiu trikampiu frontonu. 
Priešais — parteris, jo kairėje — vienaaukš- 
tė oficina su keturiomis jonėninio orderio 
kolonomis centre, dešinėje — vienaaukštė 
ratinė su keturiomis puskolonėmis prieša- 
kiniame fasade. Už parterio ir kelio stovi 
du aštuoniakampiai svirnai, puošti piliast- 
rais ir horizontaliu karnizu, perdengti ku- 
polais. Į vakarus nuo jų alėja veda į antrą- 
ją komplekso dalį — miestelį. Jos ašyje bal- 
tuoja vienaaukščiai užvažiuojamieji namai 
su parduotuvėmis, užkandine, nakvynės 
kambariais. Jų fasadas paįvairintas aštuo- 
nių suporintų toskaninių kolonų portiku. 
Trečioji dalis — už Juostos upės ir želdinių 
ploto. Tai margi akmens, raudonų plytų ir 
balto tinko ūkiniai bei gamybiniai pasta- 
tai: aludė (bravoras) su dekoratyviniais 
bokšteliais kampuose, daržinės, kluonai, 
tvartai, vandens malūnas. Už tilto, prie pat 
kelio į Raguvą stovi baltai tinkuota, vėliau 
statyta Komarų koplyčia-mauzoliejus. 


Sutelktos klasicistinės formos pastebi- 
mos barono Vilhelmo fon Ropo Pakruojo 
dvaro sodyboje. Ji pastatyta XVIII a. pabai- 
goje-XIX a. pirmaisiais dešimtmečiais 
dešiniajame Kruojos krante. Tai savito pla- 
navimo, įdomios, įvairios architektūros an- 
samblis. Visos jo formos orientuotos į cen- 
trinę, dvi atšakas turinčią ašį. Sodybos 
kompozicijos šerdis — sunkoki dviaukščiai 
rūmai su 6 dorėninių kolonų portiku, užsi- 
baigiančiu antablementu ir baliustrada. Rū- 
mų galuose virš terasų iškelti 4 dorėninių 
kolonų portikai. Šiaurės rytų fasado centri- 
nį rizalitą skaido suporinti ir pavieniai pi- 
liastrai. Gražiausia interjero patalpa — 
keturkampė elipsinė, kolonada apvesta šo- 
kių salė, jos veidrodiniai skliautai ištapyti ke- 
sonais su rozetėmis, o frizas — augaliniais 
motyvais. 

Rūmų zonoje į rytus už kelio yra žirgy- 
nas ir daržovių saugykla (vienintelis, neskai- 
tant rūmų, tinkuotas mūro statinys). Už 
ovalaus, priešais rūmus esančio parterio pra- 
sideda mūro tvora atskirta ūkinė teritorija. 
Platų šios dalies kiemą iš abiejų pusių juo- 
sia arkadomis sujungti, sublokuoti ūkiniai 
pastatai ir oficinos (kiti pagalbiniai stati- 
niai patraukti toliau į pietus, už didelio 
tvenkinio). Priešingoje, šiaurinėje sodybos 
pusėje išsidėstę gamybiniai trobesiai. Šiau- 
rinės dalies puošmena — vandens malūnas, 


Raguvėlės dvaro rūmų portikas ir svirnas. XVIII a. pab.—-XIX a. pr. 

mūrytas iš lauko akmenų ir dolomitų,subal- tinko dermė taikyta visiems su centrine ansam- 
tai tinkuotais orderio elementais ir angų ap-  blio ašimi susijusiems statiniams. Nuošalesni 
vadais. Analogiškai tamsaus akmens ir balto trobesiai netinkuoti. 


i. yi 


Pakruojo dvaro rūmai. XVIII a. pab.—XIX a. pr. 


Pakruojo dvaro kiemo arkada 

Cirkliškio dvaro rūmai. 1823—1830 


Cirkliškio dvaro ledainė 


Mostovskių statydinto Cirkliškio dvaro 
(Švenčionių rj.) parkas — dar viena peizaži- 
nio ir reguliaraus planų jungtis. Parke yra 
centrinė, medžiais apsodinta alėja, vedanti 
link rūmų ir iš toli atverianti vaizdą į juos; 
ši alėja sutampa su ansamblio kompozici- 
jos ašimi. Vakarinėje parko dalyje yra kitas 
medžiais apsodintas įvažiavimas. Jis tarsi ski- 
ria peizažinę dalį nuo reguliariosios. Čia 
šakojasi pasivaikščiojimų takas į Perkūnkal- 
nį, netvarkingai rangosi į ežerą įtekantis upe- 
liukas, telkšo didelis tvenkinys. 

Dvaro rūmai (1823—1830 m.) — savitas 
dviaukštis, stačiakampis vėlyvojo klasicizmo 
statinys. Kiemo pusėje — 6 dorėninių kolo- 
nų portikas su trijų dalių antablementu, prie- 


šingame fasade — rizalitas, paįvairintas 
aukštais to paties orderio piliastrais ir tri- 
kampiu frontonu. Portiko kolonos tiek ati- 
trauktos nuo sienos, kad prie pagrindinio 
įėjimo galima laisvai privažiuoti iš šono. Įė- 
jimai yra ne tik ilgųjų fasadų centre, bet ir 
šoniniuose fasaduose. Rūmų išorė santūri, 
sienos tolygiai suskaidytos langais, pirmojo 
aukšto langai dvigubai aukštesni už antro- 
jo. Vidaus reprezentacinės patalpos sujung- 
tos tarpusavyje anfiladine ir koridorine 
tvarka. Už vestibiulio — didžiulė salė, kurios 
durys veda į parko pusėje esančią terasą. Di- 
džiosios patalpos kairėje — mažoji salė, de- 
šinėje — valgomasis. Šiose patalpose buvo 
židiniai, meniškas grindų parketas, reljefi- 
niai plafonai, karnizai, rozetės, kitokios gip- 
satūros su augaliniais motyvais. Antrasis, ko- 
ridorinės sistemos aukštas buvo gyvenamas. 
Jo puošyba neišliko. 

Cirkliškio ūkiniai pastatai klasicistinių 
formų, mūryti iš skaldytų lauko riedulių. 
Klasicistinės rotondos plano ledainė — kuk- 
lus, patrauklus statinys, kurio vienintelė 
puošmena yra kūginis stogas su nusmailin- 
tu bokšteliu. Stačiakampė, dvišlaičiu stogu 
dengta kalvė jau padailinta tinkuotais langų 
apvadais, įėjimo angą rėmina kresnos, su- 
paprastintos, tinkuotos kolonos. 

Baisogalos dvaro parkas (Radviliš- 
kio rj.), įveistas XIX a. viduryje — mišrus, 
lygaus landšafto. Rūmų teritorija taisyklin- 
go planavimo, kitur laisvai vingiuoja takai ir 
alėjos, išsibarstę netaisyklingos formos pie- 
velės. Abipus centrinės alėjos yra po tvenki- 
nį, trečiasis — su dirbtine sala, tyvuliuoja par- 
ko gilumoje. 

Originalūs Baisogalos dvaro rūmai, staty- 
ti rusų ampyro įtakoje (fligeliai — apie 
1912 m.). Rūmai dviejų aukštų, su dideliais 
kampiniais rizalitais ir trijų tarpsnių centriniu 
rizalitu. Pastarasis pusiau rotondinės formos, 
dengtas kupolu. Centrinėje pastato dalyje yra 
šešių kolonų portikas, antrajame aukšte virs- 
tantis baliustrada apjuostu atviru balkonu —te- 
rasa. Interjere dvylika toskaninių kolonų supa 

= 


Baisogalos dvaro rūmų kiemo fasadas. XIX a. vid. 


Baisogalos dvaro rūmų interjero fragmentas 


impozantišką rotondinį vestibiulį. Reprezen- 
tacinėse patalpose taip pat panaudota orde- 
rio sistema: šokių salėje — dvylika korintinių 
kolonų, valgomajame — kesoninės lubos. 

Iš ūkinių pastatų tik ratinė ir virtuvė kla- 
sicistinės. Kitkas jau romantiškos pakraipos 


— neogotikinis „olandiškas“ vėjo malūnas 
už tvenkinio su dirbtine sala, liaudies stati- 
nius primenantys tvartai, arklidės. 

Aukštosios Fredos dvaro sodyba — dar 
vienas vėlyvojo klasicizmo ansamblis. Rūmai 
sunkoki: dviaukščiai, su cokoliniu rustuotu 
aukštu, simetriški, su 4 toskaninių kolonų 
portiku; priešingame fasade simetriją Žen- 
klina nežymus rizalitas. 

Įdomiausias šiame ansamblyje — peiza- 
žinio planavimo parkas (nuo 1923 m. Kau- 
no botanikos sodas), įrengtas Fredos žemių 
savininko, žemaičių bajoro Juozapo God- 
liausko iniciatyva. Parkas užėmė 30 ha plotą 
ir tęsėsi iki Nemuno šlaitų. Jį vagojo tiesūs ir 
lankstyti takai, reljefą įvairino kalneliai, tven- 
kiniai. Du didieji tvenkiniai žiūrint iš aukštai 
anuomet buvo atvirkščios G ir J raidžių for- 
mos — pagal užsakovo inicialus (G raidę pa- 
ryškinęs dirbtinis pusiasalis 1923 m. buvo 
perkastas ir tapo sala). 

Dvarų sodybų savininkai dažniau pasi- 
tenkindavo vienaaukščiais pastatais. Myko- 
lo Tiškevičiaus Nemėžio komplekso rūmai 
(Vilniaus rj., XIX a. 3 d-metis) — lyg ir tar- 
pinis variantas tarp vienaaukščių ir dviaukš- 
čių pastatų, nes ryškus cokolis sudaro atskiro 
aukšto įspūdį. Centre cokolį dengia platūs 
laiptai, atsiremiantys į keturių dorėninių ko- 
lonų portiką ir verandos rizalitą. Priešinga- 
me fasade prie plataus rizalito glaudėsi tri- 
jų arkų remiama medinė veranda. Šumsko 
dvaro rūmai, priklausę Šumskams (Vilniaus 
rj., XIX a. I pusė), vienaaukščiai, su mezo- 
ninu ir keturių toskaninių kolonų portiku. 
paaukštinančiu pastatą ir pabrėžiančiu jo si- 
metriją. Iš stačiakampio statinio išsišauna 
ovali salė ir atvira terasa su laiptais. Turtin- 
gai dekoruotas rūmų vidus. 

Ir Nemėžio, ir Šumsko dvarų statiniai su- 
rikiuoti apie taisyklingos formos kiemus. Pa- 
našiai komponuotas ir XIX a. pradžios Čio- 
biškio dvaro ansamblis (Širvintų rj.): ūkiniai 
pastatai pasukti į rūmus šonais, tarp jų ir gy- 
venamosios reprezentacinės dalies įsiterpia 
didelė kvadratinė, gėlėmis apsodinta aikš- 

tė. Rūmai su mezoninu. Kuklioms fasado 
plokštumoms priešina turtingas portikas, 0 
fasadą sutaurina frizas ir karnizas su modil- 
jonais. 

Minėtų klasicistinių rūmų pirmajame 
aukšte būdavo reprezentacinės patalpos: sa- 
lės, valgomieji, svečių kambariai. Visi jie tę- 
sėsi anfilada. Šeimininkai gyveno mezonine. 
Reprezentacinių kambarių lubas puošė de- 
koratyvinė tapyba arba lipdyba, grindis — 
parketo raštai. Krosnys buvo baltų arba pil- 
kų dekoratyvinių koklių (kartais su figūro- 
mis), židiniai marmuriniai. 

Naują romantinę mąstyseną atspindi 
Belvederio dvaro sodybos kompleksas (Jur- 
barko rj., parkas XIX a. pradžios, rūmai sta- 
tyti apie 1830— 1840 metus, remontuoti 
1880 m.). Parkas peizažinis, pereinantis į na- 
tūralų mišką, aukštų šlaitų terasomis besi- 
leidžiantys laiptai veda į Nemuno slėnį. Vie- 
nintelis šios tapybiškos vietos „pažeidimas“ 
— įrūmus įsirėmusi tiesi alėja. Ant Nemu- 
no kranto stovintys rūmai taisyklingų klasi- 
cistinių formų, statyti italų vilų pavyzdžiu. 
Naujas tendencijas rodo savitas asimetriš- 
kas planas, sudėtinga tūrių konfigūracija, ne- 
ogotikos elementai — smailiaarkiai rizalitų 
langai su archivoltais ir masverkais, arkatū- 
riniai frizai. Trijų aukštų rūmų siluetą vaini- 
kuoja masyvių proporcijų triaukštis bokš- 
tas—belvederis. Reprezentacinės patalpos 
išdėstytos centriniame rizalite, į kurį veda 
puošnios ąžuolinės šiaurinio fasado durys. 
Iš antrojo aukšto reprezentacinių patalpų 
galima išeiti į atvirą terasą, įrengtą ant oran- 
žerijos stogo. 

Rūmų patalpos išdėstytos labai įvairiai, 
turtingai apipavidalintos. Antrojo aukšto 
reprezentaciniai kambariai buvo tapetuoti 
šilkais, o sienų apačią juosė ąžuolinės, bro- 
lių Zokų sukurtos boazerijos. Lubas puošė 
tapytos rozetės ir stiuko lipdiniai, mozaiki- 
nės grindys buvo sudėtos iš įvairaus atspal- 
vio parketo. Šokių salės kampuose stovėjo 
romantizmui būdingos bronzinės maurų 
statulos, laikiusios kandeliabrus. Kabojo 


Belvederio dvaro rūmai. Apie 1830— 1840 


krištolinis, violetinio atspalvio sietynas. Sto- 
vėjo Liudviko XVI stiliaus baldai. Kortų 
kambaryje išliko lubų plafonas su subtiliai 
ištapyta rozete ir parketas su kortų vaizdų 
intarsijomis. Rūmuose tebėra tamsaus mar- 
muro židinys, baltų koklių krosnys, medi- 
nių laiptų bei parketo dalys, lubų dekoro 
liekanos. 

Kituose dvaro statiniuose taip pat pa- 
stebima dviejų stilių sąveika. Klasicizmas ir 
neogotikinės formos persipina koplyčio- 
je — mauzoliejuje, statytame XIX a. pabai- 
goje. Smailiaarkiai langai įkomponuoti į kla- 
sicistiniais piliastrais sudalytus tarpuangius, 
romantiškas raudonų plytų ir šviesaus tin- 
ko plokštumų derinys. Neogotikai būdingų 
architektūros detalių yra ir mūriniame dvi- 
aukščiame svirne. 

Efektingas romantinių polėkių atspin- 
dys buvo Vaitkuškio dvaro rūmai (Ukmer- 
gės rj.), statyti 1856— 1862 metais pagal 
savininko Stanislovo Kosakausko projektą, 
padedant architektui B. Pavlovskiui. Sudė- 
tingo silueto, grakštūs neogotikiniai rūmai 
atrodė tarsi pilaitė ir puikiai atspindėjo to 
meto dvasią bei skonį. Laiptuoto silueto 
centrinį korpusą vertikaliai dalijo daugia- 
kampiai profiliuoti tiudoriški bokšteliai ir 
dekoratyvios mašikulos. Šią dalį vienaaukš- 
tė galerija jungė su masyviu keturkampiu 
belvederiniu bokštu kairiau fasado. Trijų 
tarpsnių bokšto viršų puošė „kabantys“ ci- 
lindriniai bokšteliai. Stogą dengė dantyti 
parapetai ir baliustrados. Rūmų langai, an- 
gos ir apvadai buvo anglų gotikos stiliaus. 
Tačiau ir šioje dinamiškoje architektūroje 
išliko klasicistinis mąstymas: pernelyg 
griežta langų tvarka, vertikalias linijas stab- 
dantys horizontalūs padalijimai, lygios fa- 
sadų plokštumos. 

XIX a. 4—8 dešimtmečiais intensyvios 
statybos vyko Tiškevičių Raudondvaryje 
(Kauno rj.). Renesansiniai rūmai, sudegę 
1831 m., 1834— 1840 metais atstatyti ir pra- 
plėsti: atsirado mezoninas, priestatas su 
bokšteliais pietiniame rūmų gale, paaukštin- 
tas bokštas, jame įrengta žvalgos aikštelė su 
kuorais. Rūmų siluetas tapo gyvesnis, tačiau 


statinio eksterjere išsaugotos lakoniškos for- 
mos ir senovinė didybė. Kur kas įvairesnės 
romantiškos nuotaikos viešpatavo rūmų vi- 
duje. Raudondvario 1832— 1855 metų inven- 
toriuose randami ne tik vertingesnių daiktų 
aprašai, bet ir detalus visų patalpų apibūdi- 
nimas: tapetų spalva ir piešinys, medžio ap- 
daila, baldų išdėstymas ir pan. Rūmų hole 
prie laiptų stovėjo du šarvuoti riteriai su kar- 
dais, greta — dvi lokių iškamšos, apkabinu- 
sios nulaužtų pušų kamienus. Vestibiulyje 
stovėjęs dar vienas viduramžių riteris, kybojo 
paukščių ir žvėrių galvų iškamšos, buvo eks- 
ponuojami šarvai, šalmai, ginklai, kuokos, 
kiti senoviniai daiktai. Antrajame aukšte, 
viename iš didžiųjų kambarių buvo įrengtas 
„rojaus sodas“ su Adomo ir Ievos statulo- 
mis. Medinėse dėžėse augo obelaitės, apel- 
sinmedžiai, citrinos medeliai. Persiškame 
ir arabiškame kabinete kabėjo rytietiški gin- 
klai, kitose patalpose buvo Tiškevičių gi- 
minės relikvijų, kitokių vertybių muziejus. 
Visų geresnių kambarių sienas puošė tapy- 
bos darbai ir įrėmintos fotografijos, kori- 
doriai buvo nukabinėti senovinėmis graviū- 
romis. 

XIX a. 4—ajame dešimtmetyje tvarky- 
tas visas Raudondvario sodybos komplek- 
sas: 1839 m. pastatyta klasicizmo ir neogo- 
tikos formų oranžerija, 1840 m. — šiaurinė 


Vaitkuškio dvaro rūmai. 1856— 1862 

oficina ir pietinės antrasis aukštas (1839 m.); 
abiejų oficinų pirmojo aukšto ir iškyšų lan- 
gai įgavo žaismingą neogotikinį pavidalą, bu- 
vo paryškinti balto tinko apvadais. 1856— 1860 
metais pastatyta arklidė—ratinė — U raidės 
plano, darnus, išradingas, neogotikinis plytų 
statinys. Jį projektavo iš Prūsijos kilęs architek- 
tas Jokūbas Voleris (1813 — apie 1847 m.), pa- 
ruošęs ir Raudondvario bažnyčios projektą. 
Visi pagalbiniai statiniai paryškina mišraus 
parko reguliariąją dalį: oficinos kyla pačia- 
me parko viduryje, lygiagrečiai su rytuose 
esančiais rūmais ir vakaruose — arklide—ra- 
tine; oranžerija įsiterpia tarp arklidės ir 
šiaurinės oficinos, pasisukdama į šią stačiu 
kampu. Parko plotai už ūkinio ir švariojo 
kiemų ribų — peizažiniai. Visą aukštoje te- 
rasoje išsidėsčiusį ansamblį iš trijų pusių su- 
pa miškingi šlaitai. 

Akmens mūro ansamblių romantizmas 
paliko nedaug. Vieno iš tokių būta Panemu- 
nio dvaro sodybos komplekso (Rokiškio rj., 
XIX a. vid.). Jo lapidinė architektūra kūry- 
bingai priglobė klasicizmo, gotikos, romanti- 
nio stilių apraiškas. Dvaro sodyba įsikūrusi 
romantizmui būdingoje erdvėje, tapybiško- 
je istorinėje vietoje — piliakalnio su išliku- 
siais XVI-XVII a. įtvirtinimais papėdėje, 
greta Nemunėlio salos. Parke išdėstyti pa- 
statai turi bendrų kompozicinių bruožų, nors 
visi jie skirtingų proporcijų ir siluetų, kitaip 
skaidytų fasadų. Įvairus jų dekoras ir angų 
sąramos. Dinamiško silueto rūmai (1850 m.) 
sumūryti iš plytų ir aptinkuotų akmenų. Juos 
sudaro trys lygiagrečiai išrikiuoti korpusai, 
sujungti vienaaukščiais fligeliais. Rūmų pie- 
tinis fasadas siejasi su tinkuota akmens mū- 
rO oranžerija, suskaidyta pailgomis suapva- 
lintomis (kaip pilyse) arkinėmis angomis. Du 
žemi aštuoniakampiai bokštai oranžerijos 
kampuose užsibaigia dekoratyviais trikam- 
piais kuorais. Bokštų sienas pajvairina siau- 
ti, vertikaliai pailginti langai ir apskriti, lyg 
šaudymo angos, langeliai. Kumetyno ak- 
mens mūrą puošia aukštas stogas, smailai 
nuskliausti langai ir stori tinkuotų plytų ap- 


vadai. Statinio kampus ir šonų vidurį sustip- 
rina tinkuotos bei rustuotos mentės. Svirnų 
langai ir nišos taip pat gotikinės formos, ski- 
riasi tik suapvalinta durų anga. 

Dar vienas lapidinės architektūros pa- 
vyzdys — Mitriūnų akmens mūro rūmai (Pa- 
nevėžio rj.), kurių klasicistinis pagrindas 
kontrastuoja su grakščiomis gotikinėmis ar- 
komis. Fasadų kompozicijos darną užtikri- 
na tolygiai pasiskirsčiusios žaismingos 
akmens plokštumos. 

Klasicizmo laikotarpis paliko daug 
dvarų sodybų ansamblių, tačiau šis archi- 
tektūros paveldas nėra labai įvairus. Pro- 
vincijoje plito gan panašūs rūmų ir parkų 
modeliai, įkvėpti panašios respektabilumo 
sampratos. Laisvesnė klasikinio orderio in- 
terpretacija ir stilistinis paslankumas rado- 
si kaip pereinamųjų laikotarpių (ankstyvo- 
jo, vėlyvojo klasicizmo) išdava, kaip ro- 
mantizmo pastangos atitrūkti nuo klasicis- 
tinio pagrindo į kitų istorinių stilių glėbį. 


Sakralinė architektūra 


Klasicizmo epocha nėra turtinga bažnyčių. 
Jau XVIII a. pabaigoje nedaug beliko didi- 
kų, fundavusių bažnyčių statybą, dar labiau 
vietinė bajorija nusilpo XIX a. Katalikišką- 
ją architektūrą imta riboti, Lietuva Rusijos 
imperijos sudėtyje buvo orientuojama į sta- 
čiatikybę. Laikmetis beveik nepaliko sakra- 
linių ansamblių, pavienės bažnyčios buvo 
palyginti nedidelės. Jų architektūra mažai 
skyrėsi nuo pasaulietinės (1929 m. kun. Ka- 
zimieras Jasėnas rašė: „Nuėmus kryžių, baž- 
nyčią galima palaikyti kinematografu“),27 
tačiau buvo kuklesnė už dvarų rūmus ar 
administracinius pastatus. Užsakovus, ma- 
tyt, tenkino nepretenzingi statiniai, vangumo 
būta ir individualiose architektų pastango- 

se, retą kurį įkvėpdavo originalesnė idėja. 
Tik laikotarpio tarp sukilimų architektūra 
sukaupė įvairesnį formų rinkinį, paklususi 
retrospektyvioms romantizmo tendenci- 
joms. 

Dauguma reikšmingesnių sakralinių sta- 
tinių jau aptarta skirsniuose apie konkrečių 
architektų veiklą. Kitų bažnyčių architektū- 
ra stiliaus raidą atspindėjo analogiškai. 

Ankstyvąjį klasicizmą ženklina baroko 
ir klasicizmo stilių jungtis. Vyrauja stačia- 
kampiai planai, halinės erdvės. Didžiausia 
baroko formų sankaupa išliko bažnyčių in- 
terjeruose, tačiau barokas pastebimas ir sta- 
tinių išorėje: dar pasitaiko bažnyčių su bokš- 
tais, laiptuotais frontonais, lanksčiomis 
dekoratyvinėmis linijomis. Pirmosios klasi- 
cizmo apraiškos drovios — orderis supap- 
rastintas, suplokštintas, portikai prišlieti prie 
fasadų. 

Periferijos brandžiojo klasicizmo stiliaus 
bažnyčios santūrios, ryškiai besiskiriančios 
(planais, konstrukcija, puošyba) nuo baro- 
kinių. Klasicistinių bažnyčių planai paprastų 
geometrinių formų (stačiakampio, ro- 
tondos), simetriški. Vidaus erdvė halinė tri- 
navė, kartais vienanavė. Bažnyčių fasaduose 
dominuoja 4—6 kolonų toskaninio ar dorė- 
ninio orderio portikas su trikampiu fronto- 
nu, rečiau — portiką imituojanti iškyša. 
Sienas skaido piliastrai. Pasitaiko skulptūrų 
— pagrindinio fasado nišose arba virš fron- 
tono. Daugelio bažnyčių provaizdis — L. Gu- 
cevičiaus rekonstruota Katedra. 

Brandžiojo klasicizmo bažnyčios nėra 
tokios ryškios vietovės dominantės, kaip ba- 
roko ar ankstyvojo klasicizmo sakralinė ar- 
chitektūra, tačiau ir jas statant vykusiai 
panaudotas aplinkos reljefas. Pagrindinis 
bažnyčios fasadas paprastai orientuotas į 
gatvę. Supanti šventoriaus siena atskiria ir 
atitolina bažnyčią nuo gatvės, sustiprina tū- 
rio įspūdį. Varpinė dažniausiai stovi švento- 
riaus kampe, kartais abiejuose į gatvės pusę 
kampuose, pasitaiko atitrauktų į kiemo gi- 
lumą, orientuotų į šoninio fasado vidurį. 


Klasicistinių bažnyčių interjerai santū- 
roki. Lubos skliautuotos (skliautai cilindri- 
niai, kryžminiai, kupoliniai), lygios medinės 
(tinkuotos), kartais kesoninės. Vidaus erd- 
ves dalija kolonos arba stulpai, sienas — pi- 
liastrai. Altorių formos panašios į portikų 
formas. 

Brandųjį pakeitęs vėlyvasis klasicizmas 
inertiškai tęsė stiliaus tradicijas, bet pasireiš- 
kė laisvesne klasikinių kanonų traktuote, 
viena kita baroko detale (ar panašumu į 
ankstyvąjį klasicizmą), kartais — apsunku- 
siomis proporcijomis. 

Didelį klasicizmo sakralinės architektū- 
ros skirsnį sudaro akmens mūro architektū- 
ra. Joje, kaip ir kitos paskirties lapidiniuose 
pastatuose, papildomą vizualinį efektą kuria 
tinkuotų orderio elementų sąskambis su 
grublėtomis, turtingų atspalvių sienomis. Kai 
kurios brandžiojo klasicizmo akmens mūro 
bažnyčios užmojais prilygsta plytinei to meto 
architektūrai, tačiau dažniau vietiniai akme- 
ninių bažnyčių meistrai išsivertė be portikų 
ir kitos orderinės prabangos, klasicizmą de- 
klaruodami tik pavienėmis detalėmis, piliast- 
rų vertikalėmis, baltais angų apvadais. 

Medinių klasicistinių bažnyčių architek- 
tūra panaši į mūrinių bažnyčių architektū- 
rą, tačiau klasikiniu orderiu pasinaudota kur 
kas laisviau. Portikų frontonai aukštesni ne- 
gu mūro bažnyčiose, virš jų kartais kyla bokš- 
teliai, kolonos laibesnės (atitinkamai ir tar- 
pai tarp jų didesni), visi orderio elementai 
schematizuoti. Statinių architektūroje paste- 
bima liaudiška klasicizmo interpretacija, 
sodžiaus meno skolinių aptinkama portikų 
detalėse, durų ir langų puošyboje, frontonų 
vėjalentėse. Nesuvaržytas požiūris į klasiciz- 
mo normas atsispindi ir medinių bažnyčių 
planuose — esama daugiakampių (Griška- 
būdžio Kristaus atsimainymo bažnyčia, 
1792-1796 m., Šakių rj.), kryžminių (Piva- 
šiūnų Švč. Mergelės Marijos ėmimo į dangų 
bažnyčia, 1825 m., Alytaus rj.). 

1845 m. rusų administracijos potvarkis, 
uždraudęs be leidimo statyti ir restauruoti 

bažnyčias, dar labiau apribojo sakralinės ar- 
chitektūros plėtrą. Amžiaus viduryje iškilo 
bažnyčių nedaug, tačiau romantizmo duota 
fantazijos laisvė atgaivino išsikvėpusią vėly- 
vojo klasicizmo architektūrą. 

Romantizmo aplinka jautė silpnybę baž- 
nytinei architektūrai: bažnyčia romantikams 
buvo ne tik maldos namai, bet ir menų sin- 
tezė, galimybė kurti architektūros, dailės, 
muzikos, giedojimo, teatralizuotų ceremo- 
nijų sandorą. 

Romantiška klasicizmo jungtis su isto- 
riniais stiliais ir pastarųjų kaita sakralinėje 
architektūroje įgavo kiek kitokį ritmą ne- 
gu dvarų sodybose. Ne tik laikmečio ma- 
dos, bet ir dvasiniai interesai nulėmė tai, 
kad bažnyčioms paskubėta grąžinti vertika- 
liai orientuotą siluetą. Šiam tikslui pasitar- 
navo klasicizmo ir baroko stilių sąlytis, 
aukštyn besistiepianti gotikinės išraiškos 
architektūra. 

Plytinėje architektūroje esama įvaires- 
nių istorinių skolinių (romanikos, renesan- 
so, bizantiško, rusiško neostilių), tačiau 
anksčiau minėtos dvi kryptys išsikeroję pla- 
čiausiai. Klasicizmo dialogą su baroku 
atspindi stačiakampės trinavės halinės baž- 
nyčios su barokinių bruožų plokščiais dvi- 
bokščiais fasadais, šykščiomis baroko deta- 
lėmis ir prie sienų priaugusia klasicistine 


apdaila. Klasicizmo ir gotikos jungtis įvaires- 
nė, turtingesnė, nors schema visada panaši: 
klasicistinių planų, klasicistinės struktūros 
bažnyčios „aprengiamos“ pseudogotikine iš- 
ore — 1—2bokštais, kampiniais bokšteliais, 
kontraforsais, smailiaarkėmis durų ir langų 
angomis, arkatūromis ir pan. Kartais goti- 
kinio piešinio dekorą nuosekliai ar kontras- 
to principu papildo orderio elementai, kitų 
istorinių stilių (ypač romaninio) linijos. Ši 
romantiškoji gotikos interpretacija dar ne- 
rangi, stokojanti grakštumo, tarsi žemi baž- 
nyčių bokštai būtų pamauti ant plačių klasi- 
cistinių frontonų. 

Kadangi visą XIX a. 3—7 dešimtmečių 
lapidinę architektūrą priimta laikyti roman- 
tine,?š romantizmo regos lauke atsiranda 
„grynieji“ klasicistiniai akmens mūro stati- 
niai — įspūdingos klasicistinės Onuškio ir 
Kalvių bažnyčios, vėlyvojo klasicizmo kūri- 
nyčia (architektas Teodoras Narbutas, 1847— 
1852 m., Šalčininkų rj.), regioninės klasiciz- 
mo adaptacijos — pagal liaudiškas formas, 
liaudiškąją statybos techniką. Tačiau ir ak- 
mens mūro architektūroje skubotai įsigali 
improvizuota gotika. Tai bebokštės, viena- 
bokštės, dvibokštės bažnyčios, stačiakampiai 
planai, vienanavės ar trinavės halinės erdvės, 
pakitimai gotikinėse konstrukcijose — kam- 
pų mentės vietoje kontraforsų, stamboki pi- 
liastrai, užsibaigiantys lieknais pinaklių po- 
būdžio bokšteliais ir pan. Visame kame aiš- 
kėja pastangos improvizuoti gotikos tema, 
dėstant nusmailintas arkas, tiesiant arkatū- 
rines pastogių juostas, paaukštinant stogus 
ir iškeliant ant jų dekoratyvinius bokštelius. 
Romantizmas, patyręs įvairias stilistines me- 
tamorfozes, vis dėlto tenkinasi laisvu retros- 
pektyvių stilių interpretavimu, nesistengda- 
mas juos pakartoti. 

Reikšmingiausiais bažnytinės architek- 
tūros pavyzdžiais jau domėtasi, gilinantis į 
konkrečių architektų veiklą. Dar keletas iš- 
kilių statinių turėtų papildyti bendrą sakra- 
linės architektūros panoramą. 

Ankstyvojo klasicizmo pavyzdys — Jo- 
niškėlio Švč. Trejybės bažnyčia (1792 m., Pa- 
svalio rj.) — stačiakampė, trinavė bazilika. 
Bažnyčios fasadas kyla dviem tarpsniais ir už- 
sibaigia keturkampiu bokštu. Barokas ma- 
tomas fasado apybraižose, lanksčiuose bokš- 
to karnizuose, interjero apdailoje. Tačiau prie 
pagrindinio fasado jau šliejasi toskaninio or- 
derio portikas, kurio dvi šoninės kolonos ir 
du piliastrai laiko platų antablementą su tri- 
kampiu frontonu. Klasicizmo braižą išduo- 
da ir bokšto piliastrai bei sandrikai, pasto- 
gės karnizas, kitos orderinės detalės. 

Baroko reliktų esama ir stačiakampės 
halinės Daujėnų Švč. Jėzaus vardo bažny- 
čios architektūroje (1798— 1803 m., Pa- 
svalio rj.). Centrinį įėjimą, apgaubtą pus- 
apskrite arka, rėmina su siena suaugęs do- 
rėninis portikas: keturi suporinti piliastrai, 
„nuleistas“ antablementas, piliastrų tąsa 
virš jo ir trikampis stogelis. Ši barokinės 
krypties vertikalių ir horizontalių linijų san- 
kirta kartojasi visame statinio eksterjere. 
Gyvą fasadų skaidymą papildo dinamiškas 
frontono siluetas, siaurėjantis keturiomis 
pakopomis ir užsibaigiantis bokšteliu. 

XVIII a. pabaigoje iškilusia Jonavos 
Šv. Jokūbo bažnyčia pratęstos ankstyvojo 
klasicizmo tradicijos, bet jau nutolta nuo ba- 
roko. Ji stačiakampė, trinavė halinė, be 
portiko. Vienintelė lauko sienų puošmena 
— modifikuoti dorėninio orderio piliastrai, 
tarp jų sukelti langai, gatvės fasadą vaini- 
kuojantis frontonas. Panašios architektūros 
Čiobiškio Šv. Jono krikštytojo bažnyčia 
(1810-1825 m., Širvintų rj.), funduota 
E. Švikauskienės ir J. Pilsudskio. Jos sienas 
taip pat dalija dorėniniai piliastrai ir į antrąjį 
aukštą pakylėti langai. Pagrindiniame fasa- 
de, abipus įėjimo, tarp piliastrų įterptos ni- 
šos skulptūroms ir trikampiai sandrikai viršu- 
je (tokių nišų būta ir Jonavos bažnyčioje). 

1838 m. rekonstruota Mielagėnų Šv. Jo- 
no krikštytojo bažnyčia (Ignalinos rj.) iš 
vienanavės tapo bazilikine trinave, pratur- 
tėjo portiku ir brandaus klasicizmo formo- 

Jonavos bažnyčia. 1793. XIX a. pab. pieš. 


mis. Rodantis vidurinės r.avos ploti jos por- 
tikas — keturių dorėninių kolonų, su lygiu 
antablementu ir trikampiu frontonu; fasa- 
de už portiko — durys su trikampiu sandri- 
ku. Portiko neužgožtuose šoninių navų ia- 
saduose žiojėja dvi nišos su apaštalų 
Šv. Petro ir Šv. Povilo statulomis (statulų 
ir bažnyčioje esančių paveikslų autorius — 
V. Smakauskas, dailininko žmona buvo baž- 
nyčios fundatorių Kazimiero ir Justinos 
Kublickių duktė). Abiejų šoninių fasadų rit- 
mą kuria suporinti piliastrai ir pusapskri- 
čiai langai. 

Bažnyčios interjere suporinti piliastrai 
kyla tarp arkų, skiriančių centrinę navą nuo 
šoninių. Arkos dekoruotos tapytais kesonais, 
antablemento frizas virš jų — gipsatūromis. 
Didžiosios navos lubos medinės, kesoninės, 
su rozetėmis, šoninės navos dengtos kryžmi- 
niais skliautais. 

Kadaise mažo miestelio erdvėje įspūdin- 
gai turėjo atrodyti Onuškio Šv. Pilypo ir 
Šv. Jokūbo bažnyčia (1823—1829 m., Tra- 
kų rj.), finansuota Kazimiero ir Teresės Šet- 
kevičių. Bažnyčios architektūra įkvėpta 
Vilniaus katedros. Į gatvę atsuktas jos por- 
tikas — šešios dorėninės kolonos, platus 
antablementas, paaukštintas trikampis fron- 
tonas su modiljonais dantuotu karnizu. 
Sienoje už kolonados — keturios nišos su 
evangelistų skulptūromis ir nišas skiriantys 
piliastrai. Šoniniai bažnyčios fasadai sumū- 
ryti iš akmenų ir skaldos: gyva jų faktūra ap- 

Mielagėnų bažnyčia. 1838 


juosta baltais piliastrais ir langų stačiakam- 
piais. Antablementas ir piliastrų eilė susieja 
liaudiškos kilmės lapidinę architektūrą su 
oriu tinkuotu fasadu. 

Bažnyčia stačiakampė, halinė trinavė. 
Navas, perdengtas cilindriniais skliautais, 
skiria keturios poros kolonų, sienas dalija 
kaneliūromis vagoti piliastrai. 

Brandusis klasicizmas paliko keletą 
įspūdingų rotondinių statinių. Chronologiš- 
kai pirmauja Kalvių Šv. Antano Paduviečio 
bažnyčia (Kaišiadorių rj.), pastatyta 1800— 
1806 metais, funduota Tomo ir Juzefos Vav- 
žeckių. Tai apskrita bažnytėlė su kupolu ir 
žibintu. Vienoje jos pusėje kyšo kvadratinis 
prieangis su stogeliu, kitoje — panašus zak- 
ristijos tūris. Visas plytinis statinys mirgu- 
liuoja raudona akmens skalda, kurios spal- 
vą dar labiau uždega balti angų ir frontonų 
apvadai, baltas karnizo su modiljonais lan- 
kas. Didelį įspūdį daro bažnyčios vidaus erd- 
vė, nors šiandien stūksančios šešios dorėni- 
nės kolonos tėra dalis iki altoriaus ėjusios ir 
galeriją laikiusios kolonados. 

Sudervės bažnyčia. Projektas. 1851 


Vilniaus kapitulos kanauninko. Tomase- 
no vyskupo Valentino Volčackio ir turtin- 
gesnių parapijenių lėšomis 1803—1822 me- 
tais statyta Sudervės Švenčiausios Trejybės 
bažnyčia — didinga, kolonada apjuosta ro- 
tonda. Dominikonų kronikose rašoma, kad 
bažnyčią projektavęs ir statydinęs Lauryno 
Gucevičiaus mokinys Laurynas Bortkevi- 
čius. Ryškūs ir paprasti bažnyčios geometri- 
niai tūriai primena renesansinius pastatus. 
Pusračiu išdėstytos portiko kolonos papil- 
do rotondos kontūrinę liniją, už jų matyti 
nišos su skulptūromis (tokios bažnyčios bu- 
vo pamėgtos Vakarų Europoje, L. Bortke- 
vičius turėjo progos jomis pasidomėti). 
Aiški statinio tektonika, tiksliai sutvarkv- 

tos masės. Pereinamais elementais kylantis 
įviršų dorėninis orderis užsibaigia lėkštu ku- 
polu ir žibintu ant žemo būgno. Pusapvaliai 
žibinto langai skleisdami šviesą paryškina in- 
terjero formas. Bažnyčios planas sąlygojo al- 
torių išdėstymą nišose, paliekant laisvą vidaus 
erdvę. Interjero masėms kylant į viršų, ryškia 
pakopa tampa antrojo aukšto galerija, kita, 
siauresnė galerija pakibusi ties kupolo pagrin- 
du. Navą juosia dorėninis antablementas, sie- 
nas skaido piliastrai su kaneliūromis. Inter- 
jere gausu sieninės tapybos (1858 m. bažny- 
čią buvo ištapęs N. Ylakavičius). Turtingo 
centrinio dviaukščio altoriaus ir eksterjero 
skulptūrų autorius — I. Gulmanas. 

Stačiakampė, vienanavė, ant kalnelio sto- 
vinti Taujėnų Sv. Kryžiaus išaukštinimo baž- 
nyčia (architektas Šurinas, 1823— 1858 m., Uk- 
mergės rj.), kiek panaši į K. Podčašinskio Vil- 
niaus Evangelikų reformatų maldos namus, 
jauvėlyvojo klasicizmo statinys. Bažnyčia mo- 
numentali, besistiepianti keturių dorėninių ko- 
lonų portiku: vertikalius užmojus sustiprina 
skulptūros ant trikampio frontono. Pastatas as- 
ketiškas: kolonos be bazių, orderis nedetali- 
zuotas, šoninių fasadų monotoniją trikdo tik 
kampiniai piliastrai ir aukštai užkelti pusapsk- 
ričiai langai. Viduje sienomis kyla plokščių pi- 
liastrų juostos. Lubos medinės, tinkuotos. Al- 
torių formose esama baroko. 

Dar vienas vėlyvojo klasicizmo pamin- 
klas — 1853 m. pastatyta Vidiškių Švč. Mer- 
gelės Marijos apsilankymo bažnyčia (Uk- 
mergės rj.), funduota Ukmergės pavieto 
maršalkos Anupro ir jo žmonos Hortenzi- 
jos Kostkų. Bažnyčia solidi, sunkokų pro- 
porcijų. Pagrindinis ir šoniniai jos fasadai 
juostuoti piliastrais, gatvės pusėje iškeltas še- 
šių apibendrintų toskaninių kolonų portikas 
su smulkiai profiliuotu antablementu ir ne- 
aukštu frontonu. Nuobodoką pastato rimtį 
„Sujaukia“ tik plastiška detalė galiniame fa- 
sade — virš didelio arkinio lango išlinkęs ar- 
chitravas. Interjere traukia akį barokiniai al- 
toriai, kita vidaus įranga kukli. Erdvę į tris 
navas skiria masyvūs keturkampiai pilioriai. 


Taujėnų bažnyčia. 1823—1858 


Krosnos Šv. apaštalo evangelisto Mato 
bažnyčia (Lazdijų rj., 1842 m. pastatyta už pa- 
rapijonių aukas) — tarsi grįžimas į anksty- 
vąjį, barokui pakantų klasicizmą. Pastate re- 
gima romantinė stilių jungtis: pagrindinia- 
me fasade dominuoja dorėninio portiko imi- 
tacija — keturi piliastrai, antablementas ir 
menkas frontono trikampis, o virš jo kyšo 
du neaukšti bokštai. Pastarųjų apybraižos su- 
teikia bažnyčiai barokinį siluetą, 0 jų plokš- 
tumos (langų arkos tarp suporintų piliastrų) 
savaip taikosi pakartoti portiko linijas. 

Tipiškesnis romantinės architektūros 
pavyzdys — Biržų Šv. Jono krikštytojo baž- 
nyčia (1853—1861 metais statyta grafo Jo- 
no Tiškevičiaus lėšomis, spėjamas architek- 
tas T. Tišeckis). Jos architektūra panašesnė 
į vėlyvąjį baroką. Bažnyčia stačiakampė, tri- 
navė, pagrindiniame fasade kyla barokinio 
silueto trijų tarpsnių bokštai, centrinė dalis 
tarp jų karūnuota dorėninio portiko furmo: 

frontonu, užsibaigiančiu ne įprastu trikam- 
piu, O sukibusiomis voliutomis. Visus fasa- 
do tarpsnius skaido dorėniniai piliastrai ir 
tarpjų įsprausti langai su spynomis pertrauk- 
tais archivoltais, platus pastogės karnizas, 
profiliuoti aukštų dalijimai. 

Biržų bažnyčia — darni, taktiška klasiciz- 
mo ir baroko integracija. Kaip du vandens la- 
šai panašios bažnyčios būta Raudondvaryje 
(konsekruota 1857 m., 1915 m. susprogdinta, 
jos projekto autorius taip pat galėjo būti T. Ti- 
šeckis). Kur kas didesnis poslinkis baroko lin- 
kme — Veiverių Šv. Liudviko (1853 m., Prie- 
nų rj.), Punios Šv. apaštalo Jokūbo 
(1857—1866 m., Alytaus rj.) bažnyčių archi- 
tektūra. Punios bažnyčios plane jau išryškinta 
presbiterija, pažymėtos transepto rankovės. 

Įdomi klasicizmo ir gotikos jungtis Dau- 
gų (žr. tekstą apie T. Tišeckį, 75 p.), Šiaulė- 
nų (žr. apie F. Rimgailą, 78 p.) bažnyčių 
architektūroje, klasicistinis planas ir struk- 
tūra išlikę neogotikinio vaizdo Dūkštų 
(žr. apie S. Tišeckį, p. 77), Musninkų (1855 — 
1865 m., Širvintų rj.) bažnyčiose. 

Neogotikinė akmens mūro Gižų Šv. An- 
tano Paduviečio bažnyčia (1847-1850 m., 
Vilkaviškio rj.), statyta Gižų savininkų An- 
tano ir Marijos Viečekauskų lėšomis pa- 
gal italų architekto Henriko Markonio 
projektą, taip pat klasicistinės struktūros. 
Rytinis jos fasadas užsibaigia kvadratiniu 
39 m aukščio bokštu. Statinio kampų kon- 
traforsai pereina į lieknus, 5 m aukščio 
bokštelius, tokie pat pinaklio formos bokš- 
teliai kyšo didžiojo bokšto kampuose. 
Bokštui tarpsniais kylant į aukštį, jo mū- 
ras lengvėja — vietoje vienos lango arkos 
iškirstos suporintos dvi. Šoniniuose fasa- 
duose taip pat rikiuojasi smailiaarkiai 
langai. Po karnizu pastatą juosia raudonų 
plytų frizas ir įgilintos juostos su keturla- 
pio dobilo motyvu. Vidaus erdvę keturios 
poros piliorių dalija į tris navas, kurių vi- 
durinė aukštesnė ir platesnė. Navos per- 
dengtos smailais kryžminiais skliautais. 
Bažnyčios bendras vaizdas ir dekoras „nui- 

ma“ plytų mūro architektūros svorį, suku- 
ria lengvumo įspūdį. 

Laikotarpio sakralinė architektūra ne- 
buvo apgaubta dideliu susidomėjimu, tačiau 
garbingai prezentavo klasicizmą ir roman- 
tizmą. Klasicizmas, paskutinis iš didžiųjų sti- 
lių, praturtino bažnytinę architektūrą vilnie- 
čių architektų kūryba, dovanojo Lietuvai 
Lauryno Gucevičiaus kūrinį — Katedrą. Baž- 
nyčios, kurias imta statyti Vilniaus katedros 
pavyzdžiu, neprilygo šiam klasicizmo grynuo- 
liui, bet tapo svariais akcentais mažų mies- 
telių panoramose, suteikė vietovaizdžiams 
solidumo. Romantizmas, pakeitęs architek- 
tūros nuotaikas ir dimensijas, papildė išsikvė- 
pusią klasiką įvairių stilių formomis, kurias 
pirmieji ėmėsi įgyvendinti Vilniaus universi- 
teto auklėtiniai. Jų ir kitų vietinių meistrų 
kūryba kartais įgaudavo ryškių regioninių 
bruožų. Romantizmo architektūra nespėjo 
išauginti viršukalnių — tai buvo tik nedide- 
lis didžiosios istorizmo epochos prologas. 

TAPYBA -Klasicizmas* Tarp klasicizmo ir romantizmo * Romantiz- 


mas *Akademizmas * Miniatiūros * Religinė tapyba * Sienų tapyba, vitra- 


žas* Teatro dailė 


Aptariamojo laikotarpio Lietuvos vaizduo- 
jamojoje dailėje svarbiausia buvo tapytojų 
kūryba. Tapyboje ryškų pėdsaką paliko kla- 
sicizmas ir romantizmas, šių stilių pereina- 
mosios fazės. Įvairėjo tapybos kūrinių tema- 
tika, žanrinės formos. Labiausiai paplito 
molbertinė dailė, buvo populiarios miniatiū- 
ros. Palyginus su baroko laikotarpiu, atoslū- 
gis pasijuto tik sieninėje tapyboje, kurioje 
vyravo skulptūrinio dekoro imitacija. 
Programinis klasicizmas Lietuvos dailė- 
je neprigijo. Vietinė tapyba susiklostė į savitą 
europietiško klasicizmo variantą, paskatin- 
tą tuometinių šalies poreikių, tautiškumo 
idėjų. Tapytojai sveikino švietėjiško klasiciz- 
mo ideologiją, tačiau atsisakė tų formalių sti- 
liaus receptų, kurie prieštaravo amžių 
formuotoms krašto dailės tradicijoms. Kla- 
sicizmo iškeltas auklėjamasis meno vaidmuo 
skatino Lietuvos dailininkus daugiau dėme- 
sio skirti paveikslo turiniui. Užsakovai ir 
tapytojai rinkdavosi tuos istorinius, mitolo- 
ginius ar religinius siužetus, kurių deklaruo- 
jamos mintys tuo metu buvo aktualios. Ne- 
retai paveiksle vaizduota Lietuvos praeitis, 
o pilietinių dorybių pavyzdžiu laikyti realūs 
istoriniai asmenys. Svietėjiškos idėjos skati- 
no domėtis ir savo laiku — drobėse buvo 
įamžinti šviesiausi to meto žmonės, pažan- 
gesni visuomeninio gyvenimo reiškiniai. Kla- 
sicizmo išaukštintas žmogus — siekiantis 


laisvės ir lygybės, nepripažįstantis aukštuo- 
menės privilegijų — įteisino dailėje naujas 
demokratines tendencijas. Lietuvoje klasi- 
cizmas skyrėsi ne tik turinio, bet ir formos 
demokratiškumu. Griežti stiliaus apribojimai 
neegzistavo — „aukštųjų“ žanrų kompozici- 
jose dažnai buvo klasicizmo ir baroko sinte- 
zė, akademizmo apraiškos, „žemesniuose“ 
žanruose stiprėjo realizmo tendencijos, pasi- 
girsdavo sentimentalios ir romantiškos gai- 
dos. Vietiniai tapytojai nepasitikėjo antikiniu 
estetizmu, matematinėmis tobulo grožio for- 
mulėmis, mintį reiškė žemiškesne kalba. 
Pereinamajam iš klasicizmo į romantiz- 
mą periodui atstovavo J. Rustemas, J. Da- 
melis, keletas blankesnių dailininkų — 
P. Smuglevičiaus mokinių. Nors laikotarpio 
dailėje dar naudotasi klasicizmo estetika, ta- 
čiau pamažu joje radosi realizmo ir anksty- 
vojo romantizmo bruožų. Nereta būdavo šių 
stilių jungtis, jų ryšys su sentimentalizmu. 
Romantizmo užuominų Lietuvoje būta 
jau 2-ajame amžiaus dešimtmetyje, stiliaus 
suklestėjimas apima 1831— 1860 metus. Jo 
šalininkų gretose pirmieji buvo Vilniaus uni- 
versiteto dailės katedrų auklėtiniai. Veikia- 
mi romantizmo ideologijos, savo kūriniais 
jie skatino tautines nuotaikas, teigė demok- 
ratinius idealus. Dailininkai perkainojo kla- 
sicistų vertintus žanrus, formavo naujus: 
išaukštino portretą, savitu atspalviu pratur- 

tino istorines kompozicijas, autonomijos tei- 
ses įgavo peizažas, formavosi buitinis žan- 
ras. Vengdami represijų, tapytojai drąsesnes 
mintis šifruodavo, parinkdami cenzūrai pri- 
imtiną formą. Portretais vaizdavo geriausius 
laikmečio žmones, uždegdami jų neramia 
dvasia ir kilniais idealais. Istoriniai siužetai 
kėlė praeities nostalgiją, dažnai juose buvo 
regima paralelė tarp tolimų įvykių ir nūdie- 
nos. Buitinis žanras skatino domėjimąsi sa- 
vo tauta, įgalino metaforų kalba išsakyti sak- 
rališkiausias mintis. Slapta Tėvynės meilės 
išraiška tapo peizažas. Racionaliai klasi- 
cizmo sistemai romantikai supriešino sub- 
jektyvią pasaulėjautą, vaizduotės, jausmo 
argumentus. Emocionali gyvenimo pajauta 
išlaisvino meninę raišką — drobės prabilo 
gyvesne, ekspresyvesne kalba, poetiška lini- 
ja, šviesos ir šešėlių konfliktais. Romantikai 
vertino autentiškumą, norėjo bendrauti vi- 
siems suprantama kalba, todėl lietuviškasis 
romantizmas brandino stiprius realizmo dai- 
gus. Pažintis su liaudies menu atkreipė dai- 
lininkų dėmesį į tradicijas ir originalią formą, 
paliko atspindžius kai kurių tapytojų kūry- 
boje, skatino ieškoti savo šaknų. 

Vilniaus tapybos mokykla skyrėsi iš ki- 
tų mokyklų savita turinio ir formos sampra- 
ta. Mokyklos tradicijos darė įtaką ir tiems 
Rusijos bei Europos akademijų auklėti- 
niams, kurie ilgesniam laikui sugrįždavo į 
Lietuvą. Šie dailininkai, kaip ir dauguma 
XVIII a. pabaigos —XIX a. vidurio tapyto- 
jų, naudojosi pasaulinės dailės patirtimi, ieš- 
kodami individualios ir tautinės išraiškos. 


Klasicizmas 


Klasicistinė tapyba Lietuvoje datuojama 
XVIII-XIX a. sandūra. Visuomeniniai 
veiksniai ribojo šio stiliaus plėtotę, grynojo 
klasicizmo formos vietinėje tapyboje nepri- 

gijo. Klasicizmo pranašas Lietuvoje P. Smug- 
levičius skelbė idėjinius stiliaus priesakus, 
tačiau nebuvo saistomas jo plastinių kanonų. 
P. Smuglevičiaus kūryba, stimuliavusi anuo- 
metinės lietuvių dailės vyksmą, buvo pagrįsta 
vėlyvojo baroko ir klasicizmo estetika. 
Lietuvos dailininkai žinojo programi- 
nius stiliaus kūrinius, buvo mokęsi pas 
Ž.L. Davidą ir kitus klasicizmo didmeist- 
rius, patyrė jų įtaką. Tačiau išgrynintą klasi- 
cistinę raišką naudojo retai. Nuoseklesnėse 
stiliaus atžvilgiu drobėse nesunku pastebėti 
antikinių reljefų komponavimo principus, 
raiškų piešinį, linijinį ritmą, lokalinę spalvą. 
Šie paveikslai reflektavo svetimą kultūrą ir 
prie čionykštės dailės menkai pritapo. Vie- 
tinėje tapyboje susiformavo kitoks klasiciz- 
mo variantas — kiek nerangus, eklektiškas, 
bet savitas, lengvai susiejamas su Lietuvos 
kultūros tradicijomis. Jame sutilpo klasiciz- 
mo ir baroko jungtis, akademizmas, senti- 
mentalizmas, anuometinė realizmo sampra- 
ta, pirmosios romantiškos intonacijos. 
Lietuviškoji klasicistinė tapyba nepa- 
sižymi precizišku piešiniu, jos plastinės 
formos ir herojai stokoja grakštumo, pra- 
silenkia su tobulo grožio formulėmis. Ho- 
rizontalią klasicistinę kompozicijos sklai- 
dą papildo barokinė gilumos dimensija, 
matematinį linijų ritmą — sudėtingi, 
tapybiški jų sąskambiai, taurią herojų rimtį 
trikdo energinga, emocionali gestikuliaci- 
ja. Paveikslus gyvina juslingos, lengvos ro- 
koko spalvos, faktūrų įvairovė. Trūksta 
klasicistų garbintos savitvardos ir vidinės 
rimties, lietuviškoji tapyba atviresnė, gar- 
siau deklaruojanti idėjas, mintį reiškianti 
teatrališka, tačiau suprantama kalba. 
Lietuvoje klasicizmo idėjinė programa 
buvo išstudijuota kur kas rimčiau nei for- 
malūs jo receptai. Dailininkams imponavo 
švietėjų iškeltas auklėjamasis dailės vaidmuo 
— tai iš pagrindų keitė ir jų, ir meno vietą 
visuomenėje. Paveikslais moralizuota ir 
skelbtos pilietinės dorybės, tapytais pavyz- 
džiais komentuotos Tėvynės meilės, didvy- 

riškumo, pasišventimo kategorijos. Šiam 
tikslui labiausiai tiko istorinės tematikos ta- 
pyba, įkopusi į klasicistinės žanrų hierarchi- 
jos viršūnę. 

Istorinę temą Lietuvoje pradėjo P Smug- 
levičius; visi atėjusieji vėliau neįstengė iš- 
vengti jo įtakos. Istorinis žanras vystėsi ke- 
liomis kryptimis. Labiausiai kosmopolitinė 
jo atmaina buvo mitologiniai paveikslai, nors 
sąlygiška jų kalba nevaržė platesnių asocia- 
cijų ir palyginimų su vietinėmis aktualijomis, 
teikdama ne tik abstrakčias taurumo pamo- 
kas, bet ir pastebimai veikdama moralinę 
krašto situaciją. Vaizduodami antikos dra- 
mas dailininkai skrupulingiau laikėsi klasi- 
cistinių sąlyginumų, kūrė santūresnius, daž- 
nai sausokus paveikslus. Nemažiau populiari 
Lietuvoje alegorinė tapyba buvo jausminges- 
nė, tampriau susijusi su baroku. 

Įdomus istorinio žanro epizodas — Lie- 
tuvos ir Lenkijos respublikos istorija, pirmo- 
sios pastangos atkurti praeitį ir įvertinti s0- 
cialines bei politines laikmečio permainas. 
Istoriniai protėvių žygiai buvo atpasakojami 
didaktiškai, ritualizuotai, drobėse neišvengta 
sarmatiškosios puikybės. Perspektyvūs bu- 
vo ne tiek paveikslai, kiek jų intencija — pi- 
lietinių dorybių provaizdžių ieškoti savame 
krašte, realių istorinių asmenybių biografijo- 
se. Plataus visuomeninio rezonanso susilau- 
kė herojiškos nūdienos vaizdai — patriotiz- 
mu paženklinti T. Kosciuškos ir J. Jasinskio 
gyvenimo epizodai, tragiški 1794 m. sukili- 
mo įvykiai. 

Švietėjiška ideologija sukeitė religinės 
tapybos akcentus, išryškindama jos istorinį, 
alegorinį pobūdį. Vyravo plataus mosto, di- 
dingos P. Smuglevičiaus biblinės vizijos, kiek 
grakštesni, labiau egzaltuoti jo mokinių dar- 
bai. Religinėje dailėje klasicizmas sunkiai įsi- 
siūbavo ir užtruko iki amžiaus vidurio. 

Klasicizmo dailę gana plačiai prezentuo- 
Ja anuomet žemesnės pakopos žanras — por- 
tretas. Populiariausia jo išraiška buvo ofi- 
cialus, reprezentacinis visos (pusės) figūros 
vaizdas ir ovalus pusės figūros portretas. At- 


vaizdai tapyti kietu akademiniu stiliumi, 
komponuoti į gėometrines figūras, jų alego- 
rinės pretenzijos ir simbolinė atributika 
saugojo distanciją tarp modelio ir žiūrovo. 
Idealius šeimos ryšius šlovino saldokos sen- 
timentalistinės kompozicijos. Kai kurie to 
meto portretai, prasilenkę su madingais 
standartais, žavėjo sugestyvia plastika, ka- 
merinėmis nuotaikomis, vėliau — preroman- 
tine dvasia. 

Negausus, bet unikalus klasicizmo pa- 
veldas — peizažai, turintys didžiulę ikonog- 
rafinę vertę. Tuometinė dailė apsiribojo 
architektūriniais kraštovaizdžiais. Geriausi 
„pastatų portretai“? išliko kaip patikimai do- 
kumentuoti, meistriškai atlikti, nuotaikingi 
vaizdai. Peizažuose ir buitiniuose paveiksluo- 
se dažniau naudotasi realistine raiška, šie kla- 
sicizmo nuvertinti žanrai pirmieji atsivėrė 
ankstyvajam romantizmui. P. Smuglevičiaus 
valstiečiai piliečiai, sustatyti paveikslo dekora- 
cijoje, buvo ne kas kita, kaip susidomėjimas 
jų „egzotiška“ apranga, tolygus romantiniam 
susidomėjimui žydų ar totorių egzotika. 

Klasicizmas Lietuvoje išsikvėpė ir nebe- 
teko pozityvaus vaidmens po 1812-1813 
metų karo, jo normos ėmė dogmatizuotis, 
virto akademizmu. 

Pranciškus Smuglevičius (1745—1807 m.) 
— pirmoji ryški profesionaliosios lietuvių 
dailės figūra, žymiausias švietėjiško klasiciz- 
mo atstovas. Du dešimtmečius išbuvęs Ro- 
moje neoklasicizmo aplinkoje, jis grįžo už- 
sikrėtęs antikos idealais, ėmė juos skleisti 
Lietuvoje. Sudomino amžininkus švietėjiš- 
kaideologija ir klasicizmo kultūra, iš pagrin- 
dų pakeitė požiūrį į istorinius, religinius 
siužetus, peizažą, buitinį žanrą. Tačiau kla- 
sicizmo apologetas P. Smuglevičius savo 
kūryba nebuvo nuoseklus klasicistas, klasi- 
cizmo estetiką kūrybiškai siejo su vietos ba- 
roko tradicijomis. 

Pirmuosius dailės mokslus ėjo pas tėvą 
— Varšuvos karališkojo dvaro dailininką, vė- 
lyvojo baroko meistrą, žemaitį Luką Šmug- 
levičių (1709—1780 m.) ir pas giminaitį Si- 

moną Čechavičių (1689—1775 m.). 1763— 
1784 metais gyveno Romoje, kur pratęsė 
dailės studijas: pirmuosius metus lankė pri- 
vačią Antonio Maronio studiją, vėliau (nuo 
1766 m.) — San Luko akademiją. Akade- 
mijos mokymo pagrindą sudarė antikos ir 
senųjų meistrų kūrinių kopijavimas. 

Studijų metais pirmieji dailininką parė- 
mė lietuviai. Nuvykti į Romą ir ten įsikurti 
P. Smuglevičiui padėjo Žemaičių vyskupas 
Jonas Steponas Giedraitis. Mokslo metu jam 
buvo mokama iš LDK iždo, matyt, tikintis 
parsikviesti į Lietuvą. Išgirdęs apie P. Smug- 
levičiaus sėkmes, Lenkijos karalius Stanis- 
lovas Augustas 1767 m. pasiūlė jam daly- 
vauti konkurse Varšuvos pilies riterių salei 
ištapyti ir, dailininkui sukūrus eskizus, pa- 
skyrė stipendiją. 

San Luko akademijoje P. Smuglevičiui 
sekėsi — jis puikiai piešė, buvo persiėmęs 
istorine mitologine tematika. 1767 m. aka- 
demijos klementiniame konkurse laimėjo 
pirmąją premiją. Romoje susipažino su švie- 
tėjiško klasicizmo teoretiku J. Vinkelmanu 
(Johann Joachim Winckelmann), žymiu kla- 
sicistu Antonijumi Rafaeliu Mengsu (Anton 
Raphael Mengs) ir buržuazinės demokrati- 
nės ideologijos šalininkais, įtakojusiais jo pa- 
saulėžiūrą. Didžiulį įspūdį dailininkui paliko 
tiesioginis sąlytis su antika, patirtis piešiant 
antikines freskas, skulptūras, architektūrą. 
1776 m. P. Smuglevičių išgarsino albumas 
„Tito termų liekanos ir jų vidaus tapyba“ — 
graviūros, išraižytos pagal jo kopijuotas Ne- 
rono „Aukso namų“ freskas.30 Tais pat me- 
tais drauge su A. R. Mengsu dekoravo Va- 
tikano biblioteką. Pradėjo garsėti Romoje 
mitologinės, biblinės ir evangelinės temati- 
kos kūriniais. 

1784 m. grįžo į Varšuvą. Varšuvoje ir ke- 
lionėse į Ukrainą, Baltarusiją, Latgalą kūrė 
teliginius paveikslus, dekoravo rūmus. Ka- 
taliui ir didikams tapė teatrališkas drobes 
su istoriniais protėvių žygiais. 

1785— 1786 metais kūrė paveikslus Vil- 
niaus katedrai ir I. J. Masalskio Verkių 


rūmams, taip pat senosios miesto architek- 
tūros peizažus. Nuo 1795 m. visam laikui ap- 
sigyveno Vilniuje. 

Gyvendamas Lietuvoje dėstė ir kūrė 
istorinės, mitologinės, alegorinės, buitinės 
tematikos paveikslus, imdavosi užsakymų 
portretams. 

Didžiausią P. Smuglevičiaus kūrybos dalį 
sudaro religinė dailė — Senojo ir Naujojo 
Testamento scenos, šventųjų paveikslai. Juo- 
se nevengiama tradicinių ikonografinių 
schemų, tačiau dailininko domėjimasis reli- 
gine daile artimas jo pasaulietiniams inte- 
resams: bibliniuose pasakojimuose akcen- 
tuojamas jų istorinis ir didaktinis pradas. 

Religinėse P. Smuglevičiaus drobėse 
emocijos reiškiamos saikingai, pamokslau- 
jama be pompastikos. Šie paveikslai gyvesni, 
spalvingesni už kitų žanrų kūrinius. Juose 
dar skamba rokoko spalvų gama, juntama 
baroko energija. Dažniausiai — tai taktiška, 
vaisinga vėlyvojo baroko ir klasicizmo jung- 
tis, dekoratyvios, jausmingos estetikos sąvei- 
kasu santūria skulptūrine plastika, išvengiant 
vieno ir kito stiliaus kraštutinumų. 

Senojo Testamento scenose akcentuotos 
patriotinės nuotaikos ir pilietinės pareigos 
jausmai. Barokinė raiška vyrauja drobėje 
„Judita rodo liaudžiai nukirstą Holoferno 
galvą“ (LDM). Apgultos Judėjos žmonės, 
sutinkantys priešų vadą nužudžiusią našlę, 
sukomponuoti į trikampį. Jų džiaugsmas 
reiškiamas teatrališkais judesiais, drąsiais ra- 
kursais, ryškia šviesokaita ir kontrastingų 
spalvų deriniais. Veiksmą rėmina peizažo ku- 
lisai, skaidantys gilumos planus ir tingiais plo- 
tais apkimbantys temperamentingą sceną. 

Rokoko ir klasicizmo bruožų jungtis re- 
gima kompozicijoje „Skitų pasiuntiniai pas 
persų karalių Darijų“ (LDM). Jautriai, dė- 
mesingai nutapytas klajoklių kilties skitas: 
ryškūs jo veido bruožai ir raumeningos fi- 
gūros plastika supriešinta lepiai, gležnai Da- 
rijaus povyzai. Figūros išdėstytos klasicistiš- 
kai, lygiagrečiai su drobės plokštuma, jų 

judesiai santūrūs; barokines tradicijas pri- 
mena fono drapiruotė ir pro ją matoma 
blanki toluma. Sis siužetas, kaip ir analo- 
giškas „Persų pasiuntiniai pas Maroko sul- 
toną“, P. Smuglevičiui imponavo egzotiška 
medžiaga, galimybe pasinerti į rytietišką 
daiktų ir kostiumų karnavalą. Dailininkas 
mėgaujasi draperijų raštais ir jų faktūro- 
mis, pindamas šventišką, margą spalvų 
rokoką. 

1785—1786 metais vyskupo I. J. Ma- 
salskio užsakymu nutapė keliolika paveiks- 
lų Vilniaus katedrai: centrinio altoriaus 
kompoziciją, du altorinės sienos paveiks- 
lus ir dvylikos apaštalų figūras. 

Altorinės sienos kompozicijos — „Mel- 
chizedekas aukoja Abraomui duoną ir vy- 
ną“ bei „Kristus stebuklingai daugina duo- 
ną ir žuvį tyruose“. Pirmajame paveiksle 

pagal Senąjį Testamentą akivaizdi klasicis- 
tinė schema. Mizanscena sukurta beveik 
simetriškai: abiejose paveikslo pusėse fi- 
gūros sugrupuotos vienodai, antikiniais rū- 
bais vilkintys veikėjai sikomponuoti vienoje 
plokštumoje. Paveikslo erdvė hermetiška, 
tarsi apribota lanku, kuris prasideda pri- 
klaupusia figūra apatiniame paveikslo 
kampe, apglėbia visas stovinčias ir vėl už- 
siriečia kitame drobės kampe. Šio mena- 
mo apskritimo centre kyla pagrindiniai 
veikėjai, išskirti minioje platesne gestiku- 
liacija ir ryškesnėmis drabužių spalvomis. 
Paveiksle „Kristus daugina duoną...“ kom- 
pozicija centruota kitaip, stebuklo liudi- 
ninkai judresni už Abraomo kariauną, ta- 
čiau ir čia puoselėjama pusiausvyra, figū- 
ros sugrupuotos lygiagrečiai su drobės 
plokštuma. 


Pranciškus Smuglevičius. Didvyrio laidotuvės 

Vilniaus katedros apaštalai nutapyti 
vertikalaus formato drobėse, kurių dydis 
apskaičiuotas dvigubai natūrai. Rūpestin- 
gai sukurta kiekvieno apaštalo legenda, įsi- 
žiūrėta į jo veidą ir akis, stebint-nuotaikų 
atspindžius žmogaus judesiuose. Skirtingi 
šventųjų gestai ir vis kitaip drapiruoti dra- 
bužiai antrina kaskart kitokią dvasinę bū- 
seną ir temperamentą, situaciją patikslina 
spalvų gama — santūri monochromija ar- 
ba aitrūs kontrastai. Didingos visų šven- 
tųjų povyzos kyla ankštoje erdvėje, vargiai 
joje tilpdamos. Pabrėžtas figūrų masyvu- 
mas, skulptūrinė klosčių plastika ir kiti 
bendri bruožai rodo dailininko pastangas 
pritaikyti paveikslus konkrečiai vietai, 
įtraukti juos į architektūros veikos orbitą. 

Apsigyvenęs Vilniuje tapė užsakovams 
daug religinių paveikslų: ne tik Katedrai, bet 
ir Šv. Jono bažnyčiai, Trinitorių bažnyčiai 
(dabar paveikslai Šv. Dvasios cerkvėje), 
Kauno Vytauto ir kitoms bažnyčioms. 


m > 


Kitą didelę P. Smuglevičiaus palikimo 
dalį sudaro drobės ir piešiniai, kuriuose 
apdainuojami antikos herojai, jų ryžtas, 
pasiaukojimas. Tai „Aleksandras Make- 
donietis ir Brizėjus“ (LDM), „Didvyrio 
laidotuvės“ (LDM), „Virginijus nužudo 
savo dukterį už tėvynės išdavimą“ (LDM), 
„Sofonizbė gauna iš vyro laišką ir nuodus 
aukso inde“ (LDM), „Agripina perkelia 
savo vyro Germaniko palaikus į tėvynę“ 
(Telšių kraštotyros muziejus). Šiose dro- 
bėse labiau nei kitur išryškėja klasicizmo 
principai. Kompozicijos statiškos, panašios 
į reljefus, jų erdvė negili. Vaizdai panar- 
dinti tolygiai išskaidytoje šviesoje, linijinė 
jų išraiška stipresnė už tapybinę. Herojai 
griežtai suskirstyti į pagrindinius ir į anti- 
kinį „chorą“. 

Paveikslo „Didvyrio laidotuvės“ eski- 
ze pagerbiama mirtis už tėvynę. Dėmesys 
sutelktas į karius, nešančius uždengtą did- 
vyrio karstą, skulptūriškai nutapyti jų stip- 


Pranciškus Smuglevičius. Virginijus nužudo dukterį už tėvynės išdavimą 

rūs, apnuoginti kūnai. Kompozicijos deši- 
nėje pasagos forma išrikiuotos verkiančios 
moterys ir stebėtojos. Viduryje — liūdna 
ir grakšti didvyrio žmona. Karsto link iš- 
tiesta jos ranka susieja abi grupes. Figūrų 
proporcijomis, visu piešiniu siekiama ide- 
alaus grožio. 

Sudėtingesnis pilietinės pareigos supra- 
timas ir charakterių išraiška drobėje „Vir- 
ginijus nužudo dukterį už tėvynės išdavimą“. 
Teatrališkumas čia persipina su gilesniais 
žmogiškais jausmais. Paveikslo kairėje mo- 
terys prilaiko susmukusią Virginiją, tėvo 
nudurtą už meilę priešų vadui. Atletiško su- 
dėjimo tėvas, plačiu būdingu barokiniu mos- 
tu iškėlęs durklą, energingai žengia nuo duk- 
ters link draugų. Minia baisisi ar pritaria jo 
žygiui. Pirmojo plano figūros reaguoja ak- 
tyviau, išraiškingiau. Antrojo plano žmonės, 
horizontalia linija užbaigiantys sceną, 
jausmus išreiškia mimika. Žemas paveiks- 


lo horizontas ir stambaus mastelio figūros 
primena pano. Fonas be gilumos; nuplau- 
tais švelniais pilkšvai mėlynos, raudonos, 
geltonos spalvų deriniais ir šešėliais ne tik 
modeliuotos ir pagyvintos formos, bet ir 
sustiprintas paveikslo emocinis poveikis. 

Intymesnio pobūdžio „Sofonizbė gauna 
iš vyro laišką ir nuodus aukso inde“ (1807 m., 
LDM). Plačioje apytuštėje erdvėje supric- 
šinamos dvi žmonių grupės. Priešmirtinė 
scena vaizduojama santūriai, nedramatizuo- 
jant formų ir spalvų. Paveikslas nutapytas 
lengvai, minkštai, kolorite yra vėlyvojo ba- 
roko atgarsių. Dominuoja švelni rusva spal- 
va, užgesinanti ryškesnę raudoną ar žydrą 
ir jautriai pereinanti į artimus pilkus to- 
nus. 

Vėliau sukurtame didžiuliame paveiks- 
le „Agripina perkelia savo vyro Germaniko 
palaikus į tėvynę“ heroiką keičia sentimen- 
tali gaida, kuriai pretekstą sudaro didvy- 


Pranciškus Smuglevičius. Agripina perkelia savo vyro Germaniko palaikus į tėvynę. 1807 

riškas Germaniko žuvimas. Uoste susirin- 
kusi minia surikiuota aplink pirmojo pla- 
no figūras, sukomponuotas į trikampį. Ja- 
me žvilgsnis sustoja ties urną laikančia Ag- 
ripina. Švelnus moters veidas, grakštūs, 
muzikalūs jos ir draugės judesiai, ramios 
drabužių klostės — visu tuo išreikšta ne 
tiek gedulinga nuotaika, kiek klasicistų pa- 
mėgtas liūdinčių moterų grožis. Jausmin- 
gumą skatina ir rausvai rusvas paveikslo 
koloritas, nelygus šviesos pulsavimas. 

Dar viena P. Smuglevičiaus kūrinių gru- 
pė — paveikslai ir piešiniai Lietuvos istori- 
jos tema — vertingi ne tiek meniniu iš- 
skirtinumu, kiek dėmesiu krašto praeičiai. 
Dažniausiai tai pavienių valdovų ir karve- 
džių istorija: „LDK etmono Karolio Kat- 
kevičiaus mirtis ties Chocimu“, „Jogaila 
įveda katalikybę Lietuvoje“ (abu buvę pri- 
vačiuose rinkiniuose), „Vytautas Didysis ka- 
ro stovykloje pasakoja savo gyvenimą kar- 
vedžiui Algirdui ir Melštinskiui“ (VUGK) 
ir kiti. Daugiafigūrės kompozicijos prime- 
na P. Smuglevičiaus religinę tapybą. Žmo- 
nės ir aplinka juose istoriškai konkretizuoti, 
tačiau pasakojimai pernelyg patetiški. 

Vaizduodamas opiausius savo laikmečio 
įvykius, P. Smuglevičius taip pat nevengė 54- 
lygiškumo, naudojosi klasicizmo schemomis. 
Pasakojimų tonas moralizuojantis, veikėjai 
idealizuoti. 

Keli Varšuvoje ir Vilniuje sukurti pa- 
veikslai skirti 1794 m. sukilimui. Dviejuose 
vilnietiškuose darbuose vaizduojamas Lie- 
tuvos kariuomenės pulkininkas, sukilimo 
Lietuvoje organizatorius ir vadas Jokūbas 
Jasinskis. Tai buvo artimas dailininko drau- 
gas, su sukilėlių daliniais priverstinai pasi- 
traukęs į Lenkiją ir žuvęs Varšuvos barika- 
dose. Paveiksle J. Jasinskis ir pavaizduotas 
barikadose, dinamišku judesiu kviečiantis į 
kovą. Kompozicija sąlyginė, joje ryškus skir- 
tumas tarp dėmesingai nutapytos Lietuvos 
patrioto figūros ir blankių fono dekoracijų. 
Nesiekta ir portretinio objektyvumo. Pabrėž- 
ta herojaus jaunystė ir grožis, hiperbolizuo- 

Pranciškus Smuglevičius. Generolo Jokūbo Jasinskio 
mirtis barikadose 


tas judesys. Išlikusi tik paveikslo litografi- 
ja. Originalo būta su alegoriniais motyvais. 
Kardu pasirėmusį J. Jasinskį vainikavo mo- 
teris, įasmeninanti Tėvynę, jo garbei trimi- 
tavo Šlovės genijus. Po didvyrio kojomis 
mėtėsi kaukolė — mirties paniekinimo 
simbolis. 

Tapydamas drobę „Valstiečių atleidimas 
nuo baudžiavos Merkinėje (Pavlove)“ 
(1795 m., VNM), dailininkas išreiškė susi- 
žavėjimą LDK referendoriumi Povilu 
Bžostovskiu, išlaisvinusiu savo valstiečius ir 
sukūrusiu pavyzdinę savivaldą — „Pavlovo 
respubliką“. Literatūriškas pasakojimas, 
kaip ir anksčiau, vystomas planais, kompo- 
zicija frizinė. Drobės apačioje — dvi idiliš- 
kos vaikų grupelės, toliau, centre — akto 
įteikimo dalyviai, už jų — uniformuotų vals- 
tiečių rikiuotė. Virš pagrindinių veikėjų 
grupės simboliškai iškyla vėliava, dominuo- 
janti viršutinėje paveikslo dalyje. Šalia kon- 
krečių, portretiškai nutapytų įvykio dalyvių 
stovi dvi klasicistinės alegorinės moterų fi- 

Pranciškus Smuglevičius. Valstiečių atleidimas nuo baudžiavos Merkinėje (Pavlove). 1795 


gūros — Laisvė ir Gerovė. Atskirų figūrų 
vaidmenį logiškai išskiria šviesos efektai. 
Nesudėtingoje spalvų gamoje vyrauja 
valstiečių aprangos santūrūs pilkšvi ir ru- 
di tonai. 

Ta pačia tematika P. Smuglevičius nu- 
liejo ir akvarelių. Jų pagrindu 1797 m. Kar- 
las Antoninis (Carlo Antonini) atliko keletą 
raižinių, vaizduojančių Pavlovo įvykius. 

„Lietuvos valstiečiai“ (LDM) atstovau- 
ja etnografinei valstietiškajai temai P. Smug- 
levičiaus kūryboje. Veikiamas demokratinių 
idėjų, sentimentalizmo ir vis didėjančio su- 
sidomėjimo valstiečiais, jų vaidmeniu visuo- 
menėje, dailininkas šio žanro ėmėsi jau Ita- 
lijoje, vėliau Lenkijoje. „Lietuvos valstiečiai“ 
— centriška, statiška kompozicija, vaizduo- 
janti šiltais drabužiais vilkinčią prastuome- 
nę. Drobėje akivaizdus švietėjų požiūris į 
„prabangos nesugadintus“ valstiečius, gyve- 
nančius paprastų jausmų pasaulyje. Šiuo- 
kart kompozicija menkai paveikta baroko 
ar klasicizmo schemų. 


XIX a. Europos dailėje populiarėjo 
portretas. Šio žanro kartais imdavosi ir 
P. Smuglevičius. Jo kūryboje būtų galima 
išskirti paradinį ir kamerinį portretą. Pir- 
majai grupei priskirtinas žemaičių vysku- 
po Jono Stepono Giedraičio visos figū- 
ros portretas (VNM). Paveiksle nemažai 
baroko ir sentimentalizmo bruožų — kon- 
trapostinis vyskupo posūkis, teatrališkas 
rankų judesys, stambios aprangos klostės, 
drapiruotas fonas ir jo giluma. Foną papil- 
do alegorinė moters figūra — personifikuo- 
ta liūdinčioji Bažnyčia. Šviesiu trikampiu 
išryškėja krėsle sėdintis J. S. Giedraitis. 
Vyskupas kiek poetizuotas, kostiumo de- 
talėmis nurodytas jo bažnytinis rangas. 
Tačiau P. Smuglevičių domina ne tik iš- 
oriniai aksesuarai, bet ir portretuojamo- 
jo intelektas, jo nuopelnai visuomenei. 
Neeilinę asmenybę išduoda aukšta kak- 
ta, protingos akys ir valingos lūpos, dra- 
bužių klostės antrina vidinę šio žmogaus 


jėgą. 

Pranciškus Smuglevičius. Autoportretas 


Vilniaus universiteto rektoriaus Jero- 
nimo Stroinovskio atvaizdas artimesnis ka- 
meriniam portretui. Tiesa, tamsiame fo- 
ne aštriai išsiskiria pareigas ir nuopelnus 
žymintys aksesuarai, tačiau daugiausia dė- 
mesio skiriama pažangaus mokslininko in- 
dividualybei. Tamsiai mėlynas rektoriaus 
rūbas susilieja su fonu, o raudonas juos- 
tos lankas fokusuoja žvilgsnį į modelio vei- 
dą — šviesiausią paveikslo dėmę. Kiek 
autoironiškai šypsodamasis, J. Stroinovskis 
žiūri tiesiai į mus. Minkštas, geranoriškas 
žmogus, kurio statusas ir įsitikinimai reika- 
lavo didelio moralinio tvirtumo — P. Smug- 
levičius ne tik charakterizavo žmogų, bet 
ir išreiškė savo simpatiją bendraminčiui. 

Tarp kamerinių portretų bene ryškiau- 
sias kaštelionienės Granauskienės atvaiz- 
das (LDM). Aristokratiška laikysena ir san- 
tūriai, be pasimėgavimo nutapyti rūbai bei 
papuošalai atskleidžia visuomeninę jos pa- 
dėtį. Biustinis kaštelionienės atvaizdas 
įkomponuotas į klasicistų pamėgtąjį ova- 


lą. Ir ovalo forma, ir ją atkartojančios ky- 
ko linijos centruoja žvilgsnį į pagyvenusios 
moters veidą, žvelgiančios į pasaulį be ypa- 
tingos meilės ir pasitikėjimo. Kelia pagar- 
bą aukšta kaštelionienės kakta, orus, va- 
lingas veidas. Senutė labiau racionali nei 
jausminga. Skvarbios akys ir atsikišęs smak- 
ras verčia įžvelgti žiauroką, valdingą natū- 
rą. Granauskienės veidas nutapytas meist- 
rišku, lengvu potėpiu, persišviečiančiais da- 
žų sluoksniais. Švelnų rokokinį koloritą ku- 
ria lokaliniai gelsvi, pilkšvi, alyviniai. žali 
ir rusvi tonai, nelygus šviesos sklidimas. Ta- 
pysena, subtilūs spalviniai perėjimai ir, 
svarbiausia, aštri psichologinė modelio 
charakteristika — didelis P. Smuglevičiaus 
pasiekimas. 

Lietuvos dailės muziejuje yra dvi 
P. Smuglevičiaus autoportretų kopijos. Šie 
dailininko mokinių tapyti apskritimo for- 
mos darbai rodo, kad autoportretas, da- 
bar esantis Poznanės nacionaliniame mu- 
ziejuje, buvo tapytas Vilniuje arba bent čia 
atsivežtas. Dailininkas portrete pasitem- 
pęs, tačiau atlapotas švarkas ir pasidrai- 
kęs perukas išduoda menišką natūrą. Pro- 
tingos akys, sučiauptos užsispyrusio, ryž- 
tingo žmogaus lūpos. Paprastos, saikingos 
meninės išraiškos priemonės. Fonas abst- 
raktus, be gilumos — būdingas klasicis- 
tams. Tapysena įvairi: vietomis skulptūriš- 
kai modeliuojanti formas, vietomis drabu- 
žio kraštą ar plaukus laisvu potėpiu pa- 
verčianti fono rūku. 

Reikšmingą vietą P. Smuglevičiaus kū- 
ryboje užima eskiziniai ir išbaigti piešiniai. 
Gamtos studijos ir dideliems paveikslams 
skirti eskizai pasižymi lakoniška linija, tiks- 
liu, realistiniu daikto struktūros suvokimu, 
kartais — preromantinėmis nuotaikomis. 
Temperamentinga, muzikali kontūrinė li- 
nija veda žiūrovo žvilgsnį: tai pagreitina 
akies judesį stipresniu paspaudimu, stai- 
giu posūkiu, tai sulėtina — ilgu kontūru 
apjuosdama daiktą ar figūrą, kurdama jų 
plastiką. Vaizdas kartais pieštas plačia, 

kartais siaurėjančia ir tirpstančia linija. 
Įvairūs, turtingi šešėlių niuansai, plati jų 
gradacija, vietoj šešėlių kartais naudotas 
dvigubas pabraukimas arba brūkšnys. Iš- 
baigtieji apibendrinti piešiniai pasižymi 
klasicistiniu sąlygiškumu. 

Vertingiausias istorinis ir meninis pa- 
likimas — 1785—1786 metais sukurti Vil- 
niaus senosios architektūros piešiniai. Jų 
gana daug. Dalį piešinių užsakė miesto gar- 
bės burmistras J. Chreptavičius (šie peiza- 
žai dingę), kitus — A. K. Čartoriskis. Išliko 
21 iš A. K. Čartoriskio užsakytų Vilniaus ir 
jo apylinkių architektūros vaizdų. Piešiniai 
atlikti plunksnele, tušu ir lavisuota sepija. 
Norėdamas atskleisti nykstančios senosios 
architektūros grožį, P. Smuglevičius piešė 
ją iš įdomiausių stebėjimo taškų, ieškoda- 
mas įvairaus ritmo, statinių savitų bruožų, 

poetiško ryšio su gamta. Būdingas pavyz- 
dys — „Vilniaus miesto gynybinė siena tarp 
Aušros ir Subačiaus vartų“ (KNM). Jame 
dokumentiškai tiksliai vaizduojama siena, 
prasidedanti piešinio kairiajame krašte, tįs- 
tanti į gilumą ir užsibaigianti Subačiaus var- 
tais. Paveikslo dešinėje plačiu pastatu išba- 
lansuota kompozicinė pusiausvyra. Lape 
daug erdvės — didelę piešinio dalį užima 
lengvas pulsuojantis dangus. Kruopščiai nu- 
pieštas šaudymo angų bei mašikulų ritmas, 
jautriai nulieta lygi sienos plokštuma, jos 
iškilumai ir ištrupėjimai. Piešinyje sugre- 
tinta daugybė faktūrų: sienų tinkas, stogų 
čerpės, tvoros rąstai, puri dirva. Skaidrus, 
saulėtas peizažas primena praeitį ir užkre- 
čia nostalgija. 

Aptartame darbe dėmesys koncen- 
truotas į architektūrą, ji vyrauja lapo plokš- 


Pranciškus Smuglevičius. Vilniaus miesto gynybinė siena tarp Aušros ir Subačiaus vartų. 1786 

tumoje. Tačiau yra nemažai ir kitokių pie- 
šinių, kaip kad „Sv. Jackaus koplytėlė Pa- 
neriuose“, „Irinitorių bažnyčia“, „Verkių 
malūnas“, „Trakų Salos pilies griuvėsiai“ 
(visi — KNM, datuoti 1786 m.). Juose sta- 
tiniai įsilieja į plačią gamtos panoramą, 
dažniausiai padalydami peizažą į tris pla- 
nus. Piešiniai dar kartą įrodo P. Smuglevi- 
čiaus kūrybos įvairiapusiškumą. 

Dar viena labai svarbi dailininko veik- 
los sfera — architektūrai skirtos dekoraty- 
vinės kompozicijos. Šioji palikimo dalis be- 
veik neišsaugota. Vertingiausi iš likusiųjų 
vra du aliejiniai paveikslai, tapyti ant dro- 
bės ir pritvirtinti Vilniaus katedros Šv. Ka- 
zimiero koplyčios skliauto burėse (penden- 
tyvuose). Vienas jų — „Kova su aistromis“ 
barokiškai jausmingas, nutapytas stambio- 
mis plokštumomis, šilta spalvų gama. Ver- 
tikalioje kompozicijos ašyje pavaizduota 
laisvai sėdinti jauna moteris. Kovą išreiš- 


Pranciškus Smuglevičius. Trinitorių bažnyčia. 1786 

kia grakštus įtemptas jos judesys, išraiš- 
kingas gestas, abstrakčia šviesa pagyvinta 
kūno plastika. Siužetą papildo gundančių 
amūrų būrys. Jų figūrėlės išsidėstę dviejo- 
se įstrižainėse, kurios prasideda ties mer- 
ginos kojomis ir simetriškai nutolsta į 
priešingas puses. Aiškus kompozicijos pa- 
valdumas architektūrai, skulptūriniam ap- 
rėminimui. 

1802—1804 metais P. Smuglevičius de- 
koravo Vilniaus universiteto didžiąją po- 
sėdžių salę (dab. Retų spaudinių skaityk- 
la). Jam talkininkavo brolis Antanas ir pa- 
ir salę pavertus moksleivių bendrabučio 
valgykla, dalis tapybos buvo sunaikinta. Per 
1927— 1931 metais Jurgio Hopeno ir Ka- 
zimiero Kviatkovskio atliktą salės restau- 
ravimą nebuvo atkurti skliautų paveikslai, 
o atkurtosios dalys tapo sausesnės. Apie 
P. Smuglevičiaus darbą galima spręsti iš li- 

kusio eskizo, iliustracijos Vilčinskio albu- 
me ir nuotraukų, padarytų restauravimo 
metu. 

Salės polichromijai P. Smuglevičius tai- 
kė klasicistinę tapybą. Pagrindinė tema, 
atitikusi patalpos pobūdį, buvo mokslo vyrų 
išaukštinimas. Idėja, artima švietėjams, 
aukštinusiems protą ir akcentavusiems 


Pranciškus Smuglevičius. Vilniaus universiteto 
bibliotekos salės skliautų polichromijos eskizas. 1802 


SKYRIUS 


mokslo reikšmę pažangai. Svarbiausi sa- 
lės dekoravimo momentai (restauruojant 
neatkurti) buvo trys dideli paveikslai, ta- 
pyti ant drobės ir pritvirtinti prie sienos. 
Centre, vertikaliai išilgintame stačiakam- 
piame, didžiausio formato paveiksle moks- 
lo globėja Minerva, prie šlovės šventyklos 
vainikuojanti portretiškai nutapytus Žy- 
miuosius universiteto mokslininkus — bu- 
vusius ir dar gyvus, einančius į šventyklą 
pro platų portiką. Paveikslas uždengė 
XVII a. freską. Salės lubų kraštuose buvo 
du mažesni apskriti paveikslai su barokiš- 
komis sparnuotomis figūromis. Viename 
— Mokslo šlovės genijus, trimitu skelbian- 
tis nusipelniusių mokslininkų vardus, kita- 
me — Pilietinių dorybių genijus, nešantis 
mokslininkams darbo ir mokslo vainikus. 
Tarp šių dviejų ir centrinės drobių buvo įpin- 
ti dekoratyviniai lyrą laikantys grifonai. Vi- 
si paveikslai skoningai aprėminti augali- 
niu ornamentu ir vykusiai įkomponuoti į 
skliautų plokštumas. Išraiškingas piešinys 
ir geltonų, raudonų bei mėlynų tonų deri- 
niai darė salę šventiškai iškilmingą. Lubų 
dekoras nebuvo vienintelė patalpos puoš- 
mena. Galinėje sienoje buvo nutapyta Me- 
dūzos galva, priešingoje salės pusėje virš 
durų — aliejinis paveikslas su dviem amū- 
rais, Džiaugsmo ir Liūdesio genijais, bei 
gulinčia tarp jų kaukole. Švietėjų pagarbą 
antikai P. Smuglevičius išreiškė nutapyda- 
mas abipus durų graikų filosofų Heraklito 
ir Demokrito biustus: nutapyti žalsvai pil- 
kais tonais, jie atrodo kaip skulptūrinis rel- 
jefas. Kiekvieną tokią sienos plokštumą su 
biustu viršuje aprėmina dekoratyvinė ąžuo- 
lo lapų pynė. Skliautų paveikslai, biustai 
ir ornamentinės girliandos susilieja į har- 
moningą visumą, sudarydami jungtį su ar- 
chitektūra, išryškindami salės paskirtį. 

P. Smuglevičius — lietuvių profesiona- 
liosios dailės pradininkas. Savo kūryba 
nuosekliai įsijungdamas į Lietuvos dailės 
ilgaamžių tradicijų srautą, praturtino jas 
naujomis formomis ir švietėjišku turiniu, 

susiedamas vietines tradicijas su aktualio- 
mis vakarietiškos dailės tendencijomis. 

P. Smuglevičiaus pradėtajam klasiciz- 
mui, netgi nutolusiam nuo kanonų, nebuvo 
palankios socialinės dirvos. Tačiau profe- 
soriaus demokratines ir patriotines idėjas, 
tematiką, stiliaus puoselėjimo pastangas 
perėmė jo mokiniai. Tolesni klasicizmo 
pėdsakai veda per Juozapo Oleškevičiaus, 
Juozapo Peškos, Gasparo Barausko, Da- 
nieliaus Kondratavičiaus kūrybą. 

Juozapas Oleškevičius (1777—1830 m.) 
gimė netoli Šiluvos (dab. Raseinių rj.) ne- 
turtingo bajoro šeimoje, mirė Peterburge. 
Tapybos iš pradžių mokėsi privačiai, o nuo 
1797 m. Vilniaus universiteto Piešimo ir 
tapybos katedroje. Studijuodamas apie 
1800 m. ėmė išsiskirti tapymo gabumais. 
J. Oleškevičių garsino ir pažangi visuome- 
ninė veikla: jis buvo laisvamanis, aktyviai 
dalyvavo studentų judėjime, krikščioniškai 
mylėjo žmones ir gyvūnus. Artimiausi 
draugai kurdavo anekdotus apie labdarin- 
gus jo darbus, tačiau gerbė ir vertino šį 
žmogų. Dailininkas bendravo su A. Mic- 
kevičiumi, Henriku Ževuskiu, Stanislovu 
Moravskiu, vėliau — su dailininku Alek- 
sandru Orlovskiu. A. Mickevičius jį vadi- 
no tautos minčių ir vilčių reiškėju, poetą 
domino ir mistiniai J. Oleškevičiaus polin- 
kiai. Paveikslus dailininkas pasirašydavo: 
Jozef Oleszkiewicz, Litwin. 

J. Oleškevičiaus paveikslai — klasiciz- 
mo saulėlydžio atspindys. Vėlesniuose dar- 
buose ryškūs sentimentalizmo ir ankstyvo- 
jo romantizmo bruožai. Nenukrypdamas 
nuo stiliaus kanonų siekė paprastumo ir 
aiškumo, ypač daugiafigūrėse kompozici- 
jose. Mėgo skulptūriškas formas, jas pa- 
brėždamas tiksliu piešiniu. J. Oleškevičius 
patyrė P. Smuglevičiaus poveikį, po studi- 
jų Paryžiuje jo kūryboje atsirado Rafaelio 
(Raffael Santi), Žako Lui Davido (Jasgu- 
es Louis David), Žano Engro (Jean In- 
gres) ir Pjero Priudono (Pierre Prud'hon) ta- 
pybos atšvaitų. 


J. Oleškevičiaus akademinis klasicizmas 
pasireiškė istoriniu žanru, iš dalies — religi- 
niais paveikslais. Apie 1801 —1802 metus jis 
sukūrė neišlikusias mitologines kompozici- 
jas „Olimpas su visais dievais“ ir „Klite- 
menestros mirtis“.31 Amžininko, J. Oleške- 
vičiaus mokinio Antonijaus Andžejovskio 
teigimu, pirmasis didelis paveikslas pasižy- 
mėjo puikiu piešiniu, gyvu koloritu ir užbaig- 
tumu.32 Jį nupirkęs grafas Aleksandras 
Chodkevičius, vertindamas dailininko suge- 
bėjimus, pasiūlė jam vykti tobulintis į užsie- 
nį ir apsiėmė finansuoti mokslus. J. Oleške- 
vičius išvažiavo į Dresdeną ir Paryžių. 
1803 m. įstojo į Paryžiaus tapybos ir skulp- 
tūros akademiją. Mokėsi pas Ž. L. Davidą 
(tuo metu jau pergyvenusį kūrybos nuosmu- 
kį) ir Ž. Engrą. Studijų metu Luvre kopija- 
vo Rafaelio ir Davido kūrinius A. Chodke- 
vičiaus paveikslų kolekcijai, atsidėkodamas 
mecenatui. 

1807 m. pabaigoje grįžo į Lietuvą. Čia 
nutapė didelį istorinį paveikslą „Lietuvos et- 
mono J. K. Chodkevičiaus atsisveikinimas 
su Žmona, išvykstant į Chocimo mūšį“ 
(1808 m., Kozluvcų pilis—muziejus prie 
Liubartovo, LLR) ir drobę „Antiochas ir 
Stratonika“ (1809 m. LDM). Pastarojoje 
vaizduojamas graikų turtuolis Stratonika, 
peršantis savo dukrą Sirijos karaliui. Kom- 
pozicija racionali, sukurta pagal akademi- 
nio klasicizmo programą. Veiksmas pavaiz- 
duotas plačiame, kai kur drapiruotame fo- 
ne. Penkios figūros išdėstytos girliandos 
tvarka. Centre — dvejojantis Antiochas. Vi- 
si herojai sustingę iškilmingose pozose, ju- 
desiai ramūs, emocijos nužymėtos be di- 
desnės vidinės gyvybės. Kompozicijoje 
svarbiausias yra piešinys — juo kuriamas 
draperijų ritmas, taikliai nužymima kūnų 
anatomija, plastinis grožis. Lokaliniais rau- 
donais, žaliais, gelsvais tonais tik paspal- 
vintos formos. 

Šie paveikslai 1809— 1810 metais ekspo- 
nuoti Vilniaus universiteto salėje, J. Oleške- 
vičiui pretenduojant į mirusio P. Smuglevi- 

Juozapas Oleškevičius. Anenkovos portretas 


čiaus vietą. Tačiau dailininkas į Universi- 
tetą nepateko. 

Nesulaukęs pripažinimo tėvynėje, 
1811 m. J. Oleškevičius persikėlė į Peter- 
burgą, kur klestėjo akademizmas. Rusų vi- 
suomenė ir Dailės akademija jį vertino, 
1812 m. dailininkui suteiktas „istorinės ta- 
pybos ir portreto“ akademiko vardas. Vė- 
liau buvo pakviestas dėstyti į Dailės aka- 
demiją. Vienas iš Peterburgo laikotarpio 
portretų — jo nutapyta dekabristo motina 
Anenkova, Rafaelio madonas primenanti 
moteris, sėdinti sunkių draperijų fone (Ru- 
sijos valst. ist. muz.). Jos statiška poza kiek 
pagyvinta drabužio klostėmis ir apsiuvais, 
permatomu, laisvai nutapytu galvos šaliu. 
Portretas akademistinis, tačiau spalvingas. 
Blankų, rožinį moters veidą, krūtinę ir ran- 
ką išstumia į priekį tamsesnių spalvų zonos 
— samanų spalvos draperija ir violetinis 
dangus, tamsiai rudi plaukai ir lazurito mė- 
lynumo rūbas. 


Gyvendamas Peterburge J. Oleškevi- 
čius lankydavosi Lietuvoje, tapė čia por- 
tretus. Dauguma jų tapyti aliejiniais da- 
žais, yra pieštų juoda kreida (Paryžiaus 
pieštuku). Portretuose ypač išryškėjo daili- 
ninko simpatijos ir jo stiliaus raida — nuo 
reprezentacinio klasicizmo iki sentimenta- 
lių intymių kūrinių su romantizmo bruožais. 
Naujai interpretuoti klasicistiniai reprezen- 
taciniai Vilniaus universiteto kuratoriaus 
Adomo Čartoriskio jaunesniojo, rektoriaus 
J. Stroinovskio, profesoriaus astronomo 
Martyno Počobuto portretai. 

Adomo Jurgio Čartoriskio portretas 
(1810, VUMM) sukurtas Vilniuje Universi- 
teto observatorijai. Čartoriskis vaizduojamas 
klasicistiniame interjere, laisvai stovintis prie 
stalo; portrete pastebima Ž. L. Davido įtaka. 
Dailininkas švietėjų pavyzdžiu žavisi „natū- 
raliu“ žmogumi, įvertindamas jo visuomeni- 
nius nuopelnus, nesistengia akcentuoti bajo- 
riškos atributikos — kepurė ir špaga padėta 
ant kėdės, atokiau nuo figūros. Portretuoja- 
mojo figūrą išskiria negyvas, beveik monoch- 
rominis fonas, raudona stalo staltiesė ir kla- 
sicistams neįprastas, kiek teatrališkas „saulės“ 
apšvietimas. 

Universiteto rektoriai J. Stroinovskis 
(Universitetui vadovavo 1799 —1806 metais) 
ir M. Počobutas (rektorius 1780—1799 me- 
tais) vaizduojami kiek hiperbolizuotoje 
darbo aplinkoje. Abiejų figūros ir aplin- 
kos daiktai nutapyti tiksliai, vietomis de- 
talizuotai. Fone — drapiruota kolona ar- 
ba vien draperijos. J. Stroinovskis kiek įsi- 
tempęs sėdi ant krėslo krašto, tarsi ką tik 
pasisukęs nuo stalo į žiūrovą. Pilkai ruda- 
me kolorite išsiskiria šiltų tonų malonus 
veidas, besijuokiančios akys, raudona rek- 
toriaus juosta, melsvas rūbas, ordinų 
blyksniai. Jauki šviesa slysta rektoriaus 
portretu, palikdama šešėlyje dalį atribu- 
tų, naikindama paveikslo oficialumą. Ant- 
rojo rektoriaus portretas griežtesnis. Ja- 
me — mokslo fanatikas, asketas, valdinga 
asmenybė, neleidžianti sau žmogiškų sil- 

pnybių. Ant krūtinės išryškinti garbingi or- 
dinai. Kietai, skulptūriškai nutapytas valin- 
gas veidas, jautriai — gražios, rašyti įpratu- 
sios rankos. Įtikinantis, atsakingai sukurtas 
portretas kontrastuoja su negyvu, manie- 
ringai drapiruotu fonu. 

Įvairūs J. Oleškevičiaus kameriniai 
portretai. Leono Sapiegos atvaizdas 
(1827 m.) klasicistinis, pasižymi išraiškos 
priemonių darnumu. Labai gyvos, iškalbin- 
gos modelio akys. Sentimentalus Karolinos 
Chodkevičienės portretas, pieštas juoda krei- 
da (1808 m., VNM). Moters temperamentą 
ir nuotaikas perteikia švelnus veidas, rankų 
ir galvos judesys, išsidraikę plaukai. Alevti- 
nos Gostinskos atvaizdas (KNM), kaip ir 
dauguma kitų, liudija, kad J. Oleškevičius 
mėgdavo idealizuoti. 

J. Oleškevičiaus sentimentalizmas ryš- 
kiausias grupiniuose, pavyzdingus šeimos 
santykius propaguojančiuose portretuose. 
Idealūs artimųjų ryšiai vaizduojami pa- 
veiksle „Motina su keturiais vaikais“ (Bal- 
tarusijos dailės muziejus Minske). Drobės 
dešinėje sėdi jauna moteris, jausmingai lai- 
kanti rožių šaką. Į kairę nuo jos, kiek gi- 
liau, laisvai sukomponuoti vaikai, kurių 
galvutės sueina į banguotą liniją. Veidai ir 
kūnai idealizuoti, rožiniai. Paveiksle do- 
minuoja pilki ir rudi tonai. Rožiniai ir žals- 
vi refleksai gražiai žaidžia ant moters mels- 
vos ampyrinės suknelės ir vaikų apykaklių. 
Šviesa traktuota akademistiškai. Alegoriš- 
kas, misticizmo paveiktas pianistės Mari- 
jos Simanovskos ir dviejų dukterų portre- 
tas (1811 m., Lodzės dailės muziejus). Tai 
pačiai krypčiai priskirtinas išraiškingas Ka- 
zimiero, Aleksandro ir Emilijos Tišinskių 
(vaikų) portretas (1813 m., VNM). Figū- 
IOS sustatytos reguliariai, pagal klasicizmo 
normas, išraiškingos rankos ir pečiai su- 
daro rombo formą. Visi vilki ampyro dra- 
bužius. Tačiau klasicizmui svetima saldo- 
ka, sentimentali veidų išraiška, aukštyn 
žvelgiančios akys, melancholiška paveiks- 
lo nuotaika. 


Juozapas Oleškevičius. Martyno Počobuto portretas 


Dailininko perėjimą prie romantiškos 
galvosenos rodo nežinomos moters su duk- 
ra portretas, sukurtas apie 1811—1815 me- 
tus. Ankstyvajam romantizmui būdingas 


Juozapas Oleškevičius. Adomo Mickevičiaus 
portretas. 1829 

portretuojamųjų žvilgsnių ryšys su žiūrovu, 
komplikuotai sudėtos rankos, tamsiais dra- 
bužiais kontrastuojančios apšviestos figūrų 
dalys. 

J. Oleškevičiaus ankstyvajam romantiz- 
mui atstovauja A. Mickevičiaus, S. Mo- 
ravskio, Henriko Grocholskio portretai. 
Daug dėmesio juose skiriama vidinei cha- 
rakteristikai. 

A. Mickevičiaus portretui (1823 m., 
KNM) dailininko ieškota neįprastos pozos, 
kiek kampuotai komponuota figūra — į 
drobės plokštumą ji įrašyta beveik įstrižai. 
Poetas vaizduojamas kūrybos momentu — 
pasirėmęs į knygų krūvą, atlošta galva, ne- 
reginčiomis akimis. Minkšta, nelygia fono 
šviesa sukurta romantiška erdvė ir išryškin- 
tas figūros siluetas. Tapysena dar kiek klasi- 
cistinė. S. Moravskio portrete (buv. Vilniaus 
universiteto Dailės skyriuje)3* rūpestingiau- 
siai nutapytas švelnus, jausmingas veidas ir 
grakščios rankos. Šviesa paryškina charak- 
terį, teikia dinamizmo erdvei. Stiliaus bruo- 
žai akivaizdžiausi Henriko Grocholskio 
portrete. Jame pabrėžtas romantizmui bū- 
dingas Žmogaus ryšys su gamta. Veiksmas 
vyksta kalnuose (romantizmui būdingas mo- 
tyvas), siaučiant vėjams, artėjant audrai. 
H. Grocholskis stovi deklamatoriaus poza — 
nuogu kaklu ir vėjo taršomais plaukais. Pas- 
kutinis saulės spindulys nušviečia įkvėptą, 
kiek tragišką veidą. Meniška paveikslo ne- 
tvarka papildyta portretuojamojo rūbais — at- 
lapa apykaklė, nerūpestingai užrišta skarelė, 
apsiaustas ant vieno peties. Nutapyta minkš- 
tai — įvairių atspalvių fono debesys lengvu 
rūku apgaubia figūrą, paliečia veidą. 

Kai kurie J. Oleškevičiaus portretai, kaip 
kad „Gasparas Žalvieta, žaidžiantis su šuni- 
mi“, buitinio pobūdžio.36 

Po Paryžiaus gyvendamas Vilniuje 
J. Oleškevičius piešė, o gal ir tapė peizažus. 
Minimi tada sukurti vaizdai: Žemutinė pi- 
lis, Aukštutinės pilies griuvėsiai, Sapiegų rū- 
mai Antakalnyje, Universiteto sodyba 
Vingyje už Neries, kiti praeities kultūrą įam- 


žinę darbai. Gamtos peizažų dailininkas ne- 
mėgo.37 jų 

Tapytojas ir piešėjas Gasparas Baraus- 
kas (1785— 1854 m.) užaugo Vilniuje. 1801— 
1807 metais mokėsi Piešimo ir tapybos ka- 
tedroje pas P. Smuglevičių. 1808 m. išvyko to- 
bulintis į Paryžiaus dailės akademiją, Luvre 
kopijavo Rubenso kūrinius. Po metų (1809) 
grįžo į Lietuvą. 1810 m. Vilniaus universite- 
tas, remdamasis pateiktais darbais, suteikė 
G. Barauskui meno kandidato laipsnį. 

Jau mokydamasis kopijavo P. Smuglevi- 
čiaus paveikslus, o po mokytojo mirties bai- 
gėjo darbus („Lietuvos krikštas“ ir kt.). Ka- 
dangi buvo vedęs vieną po kitos abi Antano 
Smuglevičiaus dukteris, paveldėjo nemažai 
mokytojo kūrinių. Dažnai naudodavosi jo es- 
kizais. G. Barauskas praturtino Lietuvos kla- 
sicizmą savita maniera. Tapė portretus, bui- 
tines ir mitologines kompozicijas, religinius 
paveikslus ir peizažus. 

G. Barauskui grįžus iš užsienio, klasi- 
cizmas Lietuvoje nebeturėjo socialinio 
pagrindo. Dailininkas ėmėsi bažnyčių už- 
sakymų. Bažnytinė G. Barausko dailė pa- 
tyrė mažesnę P. Smuglevičiaus kūrybos 
įtaką, joje esama Rafaelio ir Bolonijos 
mokyklos atgarsių. Paveiksluose P. Smug- 
levičiaus pavyzdžiu derinami baroko ir kla- 
sicizmo principai, tačiau mokinio figūros 
grakštesnės ir lieknesnės, kontūrų linija 
minkštesnė, lokalinės spalvos prigesintos. 
Atrodo, kad G. Barausko teptukui pri- 
klauso dauguma apaštalų ir evangelistų 
Švenčionių bažnyčioje. Tai aukšto meni- 
nio lygio drobės, vaizduojančios P. Smug- 
levičiaus braižui artimas, natūralaus dydžio 
figūras. Šventieji vaizduojami ikonografi- 
ne tvarka. Drobės plokštumoje figūros nu- 
tapytos kiek patrauktos į kairę nuo paveiks- 
lo ašies, pastatytos anfas ar trijų ketvirčių 
posūkiu. Skiriasi atributais, sulenktų ran- 
kų ir kojų judesiu, drapiruote. Formos mo- 
deliuotos spalva ir šviesa. Šventųjų galvos 
sumažintos, daugiausia dėmesio skiriama 
kiek idealizuotam veidui ir viršutinei kū- 

no daliai — čia tikslesnis piešinys, švieses- 
nis koloritas. 

Atlošta evangelisto Morkaus galva, į 
dangų pakeltos akys. Dinamišką kūno jude- 
sį sustiprina sunkaus apsiausto klosčių rit- 
mas. Šventojo figūra monumentali, pažymė- 
ta dramatizmu ir vidine įtampa. Paveikslo 
nuotaiką pabrėžia koloritas — raudonų, 
rudų, žalių ir mėlynų spalvų sąskambiai. 
Apaštalo Jokūbo jaunesniojo charakteris 
atsispindi mąsliame veide, galvos posūky- 
ję ir rankų geste, griežtose raudono dra- 
bužio klostėse. Koloritas — prislopintų 
rusvai gelsvų atspalvių. Apaštalo Jokūbo 
vyresniojo valią ir veiklų ryžtą atskleidžia 
kampuoti kojų ir rankų judesiai, papildo 
įvairių atspalvių mėlynai rudi šalti tonai. 
Dvasinę apaštalo jėgą išreiškia statiška fi- 
gūra. 

Iš visų paveikslų išsiskiria evangelistas 
Lukas. Jis sėdi ant aukštos pakylos, užimda- 
mas beveik visą drobės erdvę, pakreiptas 
trijų ketvirčių posūkiu, galva profiliu, žvel- 

giantis į knygą, gulinčią ant kelių. Veidas 
ir figūra detalesni nei kituose paveiksluo- 
se. Dėmesingai modeliuota apnuogintų ko- 
jų ir dešinės rankos anatominė raumenų 
struktūra. Simbolinės jaučio galvos pažy- 
mėta tik siluetas. Spalvų derinyje vyrauja 
raudoni, rudi ir melsvai pilki atspalviai. 
Šviesa ir šešėliai sudaro atskiras spalvines 
plokštumas. 

Yra žinoma, kad G. Barauskas kūrė 
P. Smuglevičiaus, J. I. Kraševskio, Juozapo 
Koženiausko portretus, darė daugelio por- 
tretų kopijas.38 Iš jo klasicistinių mitolo- 
ginių kompozicijų amžininkai vertino 
„Apoloną, apsuptą mūzų“(iki 1812 m.), 
nutapytą ant sienos tėvo kambaryje.3? 

Betarpiškiausi yra G. Barausko piešiniai. 
Išliko dvi buitinio žanro kompozicijos — 
„Karčiama Vilniuje“ ir „Čigonų grupė“ 
(abu VNM). Abiejų piešinys kontūrinis, 
paspalvintas akvarele. „Čigonų“ lakšte pen- 
kios figūros suskirstytos į dvi grupes: deši- 
nėje — vyrai, kairėje — sėdinčios moterys. 

Natūra išreikšta romantiškai pakiliai, tačiau 
plastinis traktavimas klasicistinis. Piešinio 
linija energinga, tvirta ir lanksti. Veidai api- 
bendrinti, apranga detalizuota. Kompozici- 
jos „Karčiama Vilniuje“ piešinys grubesnis. 
Beveik visos figūros (miestiečiai ir bajo- 
rai) išdėstytos klasicistiniu principu — vie- 
noje linijoje. Kiek arčiau patrauktos dvi 
valstiečių figūros. 

Gaudamas nedaug užsakymų G. Ba- 
rauskas buvo priverstas išvykti mokytojauti 
į Kauno, vėliau į Minsko ir Balstogės gim- 
nazijas. Imdavosi ir prozaiškų darbų, tvarkė 
dvarininkų ūkinius reikalus. Kūrybos beveik 
atsisakė. 

Žemaitijoje gimęs Danielius Kondrata- 
vičius (1765—1844 m.) iš pradžių mokėsi 
Vilniuje, nuo 1786 m. — P. Smuglevičiaus 
dirbtuvėje Varšuvoje. Sekdamas mokyto- 
ju, tapė silpnokas istorines kompozicijas 
(„Virginijos mirtis“, 1817 m., VNM, „Lie- 
tuvių laidotuvės“, „Herkulesas, kovojantis 
su hidra“ 0), itin sunkiai tvarkydamasis su 
koloritu. Geresni D. Kondratavičiaus bui- 
tinės tematikos darbai („Valstietės, nui- 
mančios derlių“)*! ir portretai (kunigo 
Pranciškaus Ksavero Bogušo, Mykolo 
Micielskio, 1795 m.)- nesudėtingi, klasi- 
cistinės manieros. *2 Miniatiūrinis autopor- 
tretas (173x146 mm, 1834 m., Ossolineum 
biblioteka, Varšuva) tapytas akvarele ir 
aliejumi ant popieriaus. Figūra iki krūti- 
nės vaizduojama trijų ketvirčių posūkyje. 
Veido bruožai ryškūs, nutapyti rusva kūno 
spalva. Dailininkas vilki blyškiu violetiniu 
surdutu, užsimetęs raudoną kaklaskarę; 
plaukai vešlūs, rusvos spalvos. Skirtingas 
spalvas vienija pilkai rudas fonas. Šešėliai ir 
raukšlės atlikti pieštuku. Aliejumi ant dro- 
bės nutapytas kunigo Vincento Smuglevi- 
čiaus portretas (LDM). Dailininko atidžiai 
įsižiūrėta į protingo, intraversiško žmogaus 
veidą. Fonas nutapytas minkštai, beveik su- 
naikinant daiktų kontūrus. 

Po 1824 m. išvykęs iš Vilniaus D. Kon- 
dratavičius tapė mažai. Gyveno Lvove, vė- 

liau Varšuvoje, kur dirbo Jozefo Osoliūskio 
galerijoje. Mirė Varšuvoje. 

Juozapas Peška (Peszka, 1769—1831 m.) 
gimė ir mirė Krokuvoje, mokėsi P. Smugle- 
vičiaus privačioje dailės mokykloje Varšuvo- 
je ir pas Joną Baptistą Lampį (Johann Bap- 
tist Lampi). 1794 m. atvyko į Lietuvą ir iki 
1812 m. dirbo įvairiose Lietuvos ir Baltaru- 
sijos vietose. 1809 m. Vilniaus universitetas 
suteikė jam dailės magistro vardą. Žino- 
miausi yra jo portretai ir peizažai. Tipiškas 
pavyzdys — klasicistinis, reprezentacinis 
P. Smuglevičiaus portretas (PNM). Tai kiek 
eklektiška kompozicija, vaizduojanti daili- 
ninką su rankraščio lapu. Nuoseklaus sti- 
liaus, sentimentalistinis Teofilės Radvilienės 
portretas (apie 1810 m., KNM), kuriame 
moteris vaizduojama kaip Hebė, maitinanti 
iš taurės arą. J. Peškos portretai kuklaus ko- 
lorito, bet neblogo piešinio. 

Dailininkas Vilniuje kūrė ir alegorines 
drobes. Iš litografijos žinomas jo paveikslas 
„Labdarių draugijos įkūrimas Vilniuje“. Tai 
daugiafigūrė, centralizuota, kompaktiška 
kompozicija. Žmonės joje vilki klasicistinio 
laikotarpio drabužius, jų gestai teatrališ- 
ki, visi išrikiuoti vienoje plokštumoje. Pa- 
veiksle daug alegorinių elementų: inkaras, 
taurė, sparnuotas angelas, laikantis laurų 
vainikus. 

J. Peška yra sukūręs Vilniaus ir jo apy- 
linkių peizažų. Akvarelėje „Gegužinė An- 
takalnyje prie Šv. Petro ir Povilo bažnyčios“ 
(LDM) klasicistinis vaizdo supratimas atsi- 
skleidžia sausomis architektūros linijomis ir 
išilgintomis figūrų proporcijomis. 

J. Peška į Lietuvą atvyko P. Smuglevi- 
čiaus pakviestas ir kūrė, patirdamas didelę 
mokytojo įtaką. Tą patį galima pasakyti 
apie dar vieną dailininką — Joną Chruscic- 
kį (1765- 1837 m.), gimusį Varšuvoje, 
mirusį Vilniuje. 1785 m. jis atvyko į Vil- 
nių drauge su P. Smuglevičiumi, kaip jo 
padėjėjas. Kūrė religinius paveikslus Ka- 
tedrai ir kitoms bažnyčioms, darė moky- 
tojo religinių paveikslų kopijas. 

Juozapas Peška. Vilniaus katedra iš rytų pusės. 1808 


Piešimo ir tapybos katedra išugdė pir- 
muosius tapybos kopijuotojus ir restaurato- 
rius. Mykolas Juozapavičius (1754 — mini- 
mas iki 1828 m.) tapybą studijavo 1797— 
1806 metais. Tapo žinomu kopijavimo meist- 
ru. Manoma, kad jis padėjo P. Smuglevičiui 
tapyti Michailovsko rūmų freskas.*3 Moky- 
tojavo įvairiose Baltarusijos vietose. Marty- 
nas Januševičius (Januškevičius, g. 1780) Vil- 
niaus universitete mokėsi 1804—1816 me- 
tais pas P. Smuglevičių ir J. Rustemą. Spe- 
cializavosi kopijuoti ir restauruoti. Tapė ir 
savarankiškai portretus, peizažus, religinius 
paveikslus, kreida ir plunksna piešė natū- 
ros vaizdus. Sukūrė portretą „Moteris iki 
pusės su degančia balana“ (LNM), „Šv. Jo- 
ną Krikštytoją“ (1827—1828 m., Šv. Jono 
bažnyčia Vilniuje), kompoziciją „Trijų ka- 
ralių pagarbinimas“ (plunksnele ir akva- 
rele, VUB). Tačiau daugiau vertintas kaip 
kopijuotojas, tiksliai perteikiantis origina- 
lo piešinį, spalvas, atspalvius, jaučiantis 
meistro teptuką. Antai Gvido Reni (Guido 
Reni) paveikslo „Šv. Jonas Evangelistas" ko- 


pijoje (Vilniaus Šv. Jono bažnyčia) puikiai 
pagauti veido niuansai, rankų piešinys ir jį pa- 
ryškinančios klostės. Šviesos paskirstymas ir 
koloritas taip pat atitinka originalą. M. Janu- 
ševičius sėkmingai restauravo senus ir su- 
plėšytus paveikslus. 

XVIII - XIX amžiaus riboje, kai Pie- 
šimo ir tapybos katedros įtaka buvo dar 
silpna, į Lietuvą trumpam užsukdavo 
užsieniečiai dailininkai akademistai. Ke- 
liaujantys meistrai tapydavo madingus 
aristokratų portretus, nes jų paslaugomis 
paprastai naudodavosi aukštuomenė. Tai 
buvo vokietis Juozapas Grasis (Joseph 
Grassi, Grassy, 1757—1838 m.), Vienos 
meno akademijos auklėtinis, italų kilmės 
Austrijos dailininkas Johanas Baptistas 
Lampis (tėvas, 1751—1830 m.) ir Francas 
Ksaveras Lampis (sūnus, Franz Xaver Lam- 
pi, 1782—1852 m.). Jų darbams būdinga 
idealizuota natūra, vėlyvojo baroko, klasi- 
cizmo ir sentimentalizmo bruožai. J. Gra- 
sis nutapė Joachimo Chreptavičiaus visos 
figūros portretą (1796, LNM). Paveikslas 

minkštai modeliuotas, sodraus kolorito, be 
gilesnės psichologinės analizės. Portretas 
tapytas jau be modelio, pagal eskizą — tai 
paaiškina jo trūkumus. J. Grasio teptukui 
priklauso ir Lietuvoje sukurtas Mykolo 
Kleopo Oginskio (apie 1792 m., KNM) at- 
vaizdas. J. B. Lampis ir E K. Lampis nu- 
tapė keletą Tyzenhauzų ir daugelio kitų 
Lietuvos didikų portretų. Žinomi sūnaus 
kurti Izabelės Fiorentini (KPG) ir Celes- 
tinos Radvilienės (apie 1825-1830 m., 
VNM) atvaizdai. Užsieniečiai tapytojai ne- 
praturtino Lietuvos dailės naujovėmis, gal 
tik paskatino vietinius meistrus kelti pro- 
fesinį lygį. 


Tarp klasicizmo ir romantizmo 


Pereinamajam iš klasicizmo į romantizmą 
laikotarpiui, aprėpusiam XIX a. pradžią, at- 
stovavo J. Rustemas, J. Damelis ir keletas 
blankesnių tapytojų — P Smuglevičiaus mo- 
kinių. Dailė dar naudojosi klasicizmo este- 
tika, joje būta sentimentalizmo, realistinio 
vaizdo, bydermejerio, ankstyvojo romantiz- 
mo apraiškų. 

Amžiaus pradžios dailėje pakito žanrų 
hierarchija, į pirmą vietą iškilo portretas. Vil- 
niečiams imponavo nedidelio formato at- 
vaizdai, miniatiūros. Vis dar buvo gaji ir kla- 
sicistinė portreto samprata — dogmatizuoti 
oficialūs atvaizdai, ovalo forma. Užsakovai 
pageidavo alegorinės raiškos — sentimen- 
talistinių grupinių portretų su grakščiomis 
moterimis mūzomis ir vaikais amūrais. Ypa- 
tingą vietą to meto paveikslų galerijoje už- 
ima atvaizdai, kuriuose įamžinta Vilniaus 
universiteto profesūra, šviesiausi laikmečio 
žmonės. Šiais portretais, kuriais buvo pra- 
tęsta P Smuglevičiaus intymiojo portreto tra- 
dicija ir perimti J. Rustemo portretiniai įgū- 

džiai, amžiaus pirmaisiais dešimtmečiais 
patikslinta vilnietiškojo portreto samprata. 

J. Rustemo kūryba — švietėjišku požiū- 
riu į žmogų, portretinėmis schemomis ir 
plastine raiška — darė didžiulę įtaką amži- 
ninkų meniniams polinkiams. Sekdami 
J. Rustemo pavyzdžiu vilniečiai dailininkai 
pamėgo nedidelius paveikslų formatus, san- 
tūrią, paprastą raišką, saikingumu artimą 
miestietiškam bydermejeriui. Būtis šiuose 
portretuose netriukšminga, žmonės rimti ir 
orūs, tyliai išnyrantys iš tamsos, neskuban- 
tys atsiskleisti. Blaivus kasdieniškas gyveni- 
mas retai kada pasireiškia kraštutinumais, 
plyksteli temperamentingais jausmais. Čia 
nėra surežisuotų kompozicijų, efektingų 
pozų ir rakursų, aktyvių spalvų. Tapyba 
minkšta, niuansuota, dažnai blukina išanks- 
tinius piešinio kontūrus, palengvindami vie- 
nų formų persiliejimą į kitas, paveikslų pa- 
viršių švelnina subtilus šviesos virpėjimas. 
Šie bendri požymiai, puoselėti realistinės 
pakraipos atvaizduose, išliko 2—3-0j0 de- 
šimtmečių sudvasintuose, pakiliuose prero- 
mantiniuose portretuose, vėlesnėje, į 
amžiaus vidurį pasislinkusioje J. Rustemo 
mokinių kūryboje. 

Laikotarpio dailė buvo kamerinio pobū- 
džio, todėl kiek nuvertėjo klasicizmo aukš- 
tinti žanrai. Klasicizmo ir baroko jungtis 
užsibuvo religinės tematikos drobėse. Jose 
perimtos P. Smuglevičiaus kūrinių bendros 
idėjinės ir formaliosios charakteristikos, kar- 
tais naudoti tie patys siužetai, didžiojo meist- 
ro kompozicijos principai. P. Smuglevičiaus 
įtaka tebebuvo aktuali istorinės tematikos 
tapyboje, nors susidomėjimas pastarąja šiek 
tiek atslūgo — daugumos dailininkų prakti- 
koje istorinis žanras siejosi su kūrybinės 
veiklos pradžia, buvo epizodinio pobūdžio. 
Nuosekliau juo domėjosi vienintelis J. Da- 
melis, restauravęs Lietuvos, Lenkijos ir Ru- 
sijos istoriją, vaizdavęs 1812 metų aktuali- 
jas. J. Damelio tapyti Napoleono karų 
paveikslai buvo pirmieji romantiniai istori- 
nio žanro kūriniai. 

Jau sentimentalizmas skatino susidomė- 
jimą gamta; dar labiau jos natūraliu grožiu 
buvo linkę žavėtis pirmieji romantikai. Sen- 
timentalizmo ir romantizmo nuostatos rea- 
bilitavo klasicizmo nuvertintą peizažo žan- 
rą, paspartino pirmųjų Lietuvos peizažistų 
atsiradimą. Dailininkai atkreipė dėmesį į 
gamtos formų įvairovę, jos ryšį su žmogu- 
mi, su krašto istorija. 

Susidomėta Europoje populiariu pieši- 
niu. Tapytojai darė kelionių eskizus, piešė 
žanrines sceneles, būdingus tipus, gam- 
tovaizdžius, madingi buvo sentimentalūs 
saloniniai albumų piešiniai. Piešimo srityje 
buvo stipri J. Rustemo įtaka, jo perimta nor- 
bleniškoji tradicija. 


Ryškų pėdsaką XIX a. kultūroje paliko Jo- 
no Rustemo (1762—1835 m.) pedagoginė, 
filantropinė veikla ir kūryba. Jo tapyba, 
atstovavusi pereinamajam iš klasicizmo į 
romantizmą laikotarpiui, paveikė XIX a. 
pirmosios pusės portreto žanro raidą. Be- 
veik visa dailininko kūrybinė biografija su- 
sijusi su Lietuva. 

J. Rustemas gimė Stambule (Konstan- 
tinopolyje), tėvas buvo armėnas, motina 
prancūzė. Dešimties metų vaiką ėmėsi glo- 
boti (ar nupirko) kunigaikštis Adomas Ka- 
zimieras Čartoriskis, parsivežęs jį į savo re- 
zidencinį Pulavų dvarą Lenkijoje. Gabiam 
berniukui A. K. Čartoriskis leido mokytis su 
savo vaikais, o vėliau — Varšuvoje pas 
Ž. P. Norbleną (Jean Pierre Norblin, 1745— 
1830 m.). Pastarasis, Prancūzijoje eklektiš- 
kai sekęs Antuanu Vato (Antoine Watteau) 
ir Rembrandtu, Lenkijoje pasireiškė kaip vė- 
lyvojo baroko ir klasicizmo meistras, kaip 
ryškus preromantizmo atstovas, pirmasis 
kvietęs studijuoti natūrą. Kurį laiką J. Rus- 
temas taip pat mokėsi karališkojo dvaro 
dirbtuvėje pas italą Marčelą Bačiarelį 
(Marcello Bacciarelli, 1731— 1818 m.), sen- 
timentalaus rokoko atstovą, kūrusį repre- 
zentacinius portretus ir istorinio žanro kom- 
pozicijas. 


J. Rustemas patyrė ne tik šių dviejų mo- 
kytojų įtaką. Jį domino J. L. Davido, 
A. Kaufman (Angelica Kauffman, 1741— 
1807 m.), A. R. Mengso kūryba. Jo akiratį 
labai praplėtė studijos Vokietijoje (1788— 
1790 m.), kur galėjo susipažinti su geriau- 
siomis Europos dailės tradicijomis. 

Profesinius įgūdžius kaupė kopijuodamas 
žymesnių meistrų kūrinius (savo mokytojais 
vadino Rembrandtą, Rafaelį, Rubensą), ta- 
pydamas sudėtingas kompozicijas, darydamas 
skaitlingus jų eskizus. Dirbdamas ar viešėda- 
mas įvairiose šeimose domėjosi jų namuose 
saugomomis dailės kūrinių kolekcijomis. 

Buvo plačių interesų žmogus, gyvo, la- 
kaus proto. Kasdien kelias valandas skirda- 
vo skaitymui — rinkdavosi ne tik dailės, bet 
ir filosofinę, grožinę literatūrą. Sekė užsie- 
nio spaudą, mokėjo keletą Europos kalbų. 
Garsėjo ir žmogiškomis savybėmis: jo durys 
visada būdavo atviros neturtingiems, nesvei- 
kiems, nelaimingiems. J. Rustemą mėgo 
įvairiausiuose visuomenės sluoksniuose. Jis 
buvo aktyvus visuomenininkas, masonų lo- 
žių „Uolusis lietuvis“ ir „Gerasis Ganyto- 
jas“ narys, palaikė ryšius su „Nenaudėliais“. 
Vaidino mėgėjų teatre, kurdavo „gyvuosius 
paveikslus“. 

Į Lietuvą J. Rustemas atvyko 1793 m., 
kurį laiką dirbo Lietuvos ir Baltarusijos dva- 
ruose. Beveik visi ankstyvieji (tapyti iki 
1812 m.)jo paveikslai žuvo, žinomi tik iš ap- 
rašymų. Rašoma, kad kūrybinės karjeros 
pradžioje išmėgino klasicistinius siužetus 
(„Dianos maudynė“, VNM, „Diogenas, ge- 
riantis iš delno vandenį“). Tačiau neturėjo 
klasicizmo pagrindų, be to, paveikslus matęs 
V. Smakauskas prisimena, kad juose domi- 
navo peizažas — tai klasicizmui nebūdinga. 
Iš atsiminimų žinomi ir pirmieji sentimenta- 
lizmo bei ankstyvojo romantizmo darbai 
J. Rustemo kūryboje. Jausmingoje drobėje 
„Paguoda“ senas vienuolis, ramina mergi- 
ną, uždėjęs ranką jai ant galvos. „Audra virš 
vandens“* — romantiškas siužetinis peizažas. 
Dirbtinai dramatizuotoje kompozicijoje vaiz- 

duojamas ežeras uolėtais krantais ir bokš- 
tas, bangų blaškoma valtelė, 0 joje mergai- 
tė, išgąstingai besiglaudžianti prie vyro. 
Įtampą didina žaibai, raižantys debesuotą 
dangų. V. Smakausko nuomone, paveiksle 
gerai perteikta erdvė ir linijinė perspekty- 
va. Buvęs J. Rustemo mokinys A. Šeme- 
šys rašė, kad peizažai buvę „gražių roži- 
nių, violetinių, aiškiai žalių spalvų, artimi 
natūrai“.*7 

Tuo pat metu J. Rustemas sekė Remb- 
randtu („Sūnus paklydėlis“ ).4 Kritikos su- 
silaukė jo paveikslas „Šv. Jonas Kantas“ (bu- 
vęs seminarijoje prie Augustinų bažnyčios) 
už anatomines klaidas.*? 

J. Rustemas mėgo kurti ir peizažus. Ke- 
lijo gamtovaizdžiai, perkelti į raižinius, pub- 
likuoti tuometinėje Vilniaus spaudoje .50 
Juose dailininko atidžiai stebėta gamta už- 
fiksuota paprastomis, ekonomiškomis prie- 
monėmis. 

Tačiau artimiausia J. Rustemui buvo 
portretinė tapyba. Jį visada aistringai domi- 
no žmogus, be to, XIX a. pradžioje portreto 
žanras turėjo didelę paklausą. Dailininkas 
tapė Universiteto profesūrą ir kitą inteli- 
gentiją, dvarininkus, savo artimuosius. 
Lengvai pagaudavo prortretuojamojo 
bruožus, bet niekada neapsiribodavo for- 
maliu panašumu. Palaipsniui jo portre- 
tuose gilėjo individuali charakteristika ir 
švietėjiška pagarba žmogaus moralinėms 
nuostatoms, dvasiniam turiniui. 

J. Rustemas tapydavo visos figūros, pu- 
sės figūros ir biustinius portretus. Jie vidu- 
tinio formato, kai kurie visai maži, artimi 
miniatiūroms. Mažus formatus inspiravo ne- 
didelės apimties sentimentaliosios literatū- 
ros žanrai. Kita vertus, kuklūs matmenys la- 
biau atitiko kūrybinius dailininko polinkius. 
J. Rustemo studentas A. Šemešys rašė: „.. jo 
koloritu sunku buvo nutapyti natūralaus dy- 
džio portretą. Jo koloritas lengvas ir ele- 
gantiškas, pakankamai šaltas, nors šviesos 
natūralios, šešėliai permatomi, dažnai apel- 
sininės raudonos spalvos“ 3! J. Rustemas sie- 

kė, kad spalvų derinys ir juo išreikšta švie- 
sokaita padėtų ėmocinei sumanymo išraiš- 
kai, nepateisino paviršutiniškų spalvinių 
įspūdžių. Portretai atrodo vienodoki, tačiau 
atidesnis žvilgsnis išskiria spalvų įvairovę, 
skleidžiančią neefektingą, bet gilų emocio- 
nalumą. Portretuose esama sentimentalaus 
ir švietėjiško klasicizmo, ankstyvojo roman- 
tizmo, sąsajų su bydermejerio daile, realiz- 
mo pagrindų. 

Sentimentalieji alegoriniai portretai ta- 
pyti klasicistine maniera. Jų liko nedaug, ma- 
tyt, nedaug ir buvo. Dailininką traukė ne tik 
veidas, bet ir figūros siluetas, dinamiškas ju- 
desys, jausmų vidinė išraiška. Onos Vankavi- 
čienės visos figūros portretas (1815 m., 
VNM) - idealizuotas, kick pailgintų propor- 
cijų merginos atvaizdas. Teatrališkas, tarsi š0- 
kio judesys ir jį atitinkantis veido trijų ketvir- 
čių posūkis — kupini jaunystės džiaugsmo ir 
temperamento. Figūros plastinės formos mo- 
deliuotos švelniais pustoniais ir refleksais. 
Gan panašus alegoriškas grupinis Marijos 
Mirskytės—-Šumskienės, Basios Šumskytės ir 
Napoleono Mirskio portretas (1808 m., 
nuo 1822 m. buvo Vilniaus mokslo bičiulių 
draugijos nuosavybė, dabar VNM). Jo tu- 
rinys atsiskleidžia klasicistams ir senti- 
mentalistams būdingu literatūriniu pasa- 
kojimu.Tik iš E. Giunterytės-— Puzinienės 
atsiminimų aiškėja, jog tai portretas.?2? Pas- 
taroji rašo, kad pirmame plane šokanti 
liekna ir grakšti moteris Teėrpsichorės ap- 
daru yra Šumskienė. Jos dešinėje — kiek 
blankiau „nutapyta, lyra grojanti Polihimni- 
ja — B. Šumskytės portretas. Šalia jos Ku- 
pidonas šešėlyje — tai mažasis Mirskis. Sen- 
timentalizmui būdinga šeimyninės darnos 
ir šiltų jausmų išraiška. Klasicizmo dvasią 
sustiprina primenanti antikinius chitonus 
portretuojamųjų apranga ir kolonos prige- 
sintame fone. Charakterius J. Rustemas at- 
skleidžia per pasirinktąją situaciją, judesį. 
Švelnia kūnų plastika kuriamas muzikalus 
ritmas, į veidus nesigilinama. Tapyta minkš- 
tai, figūros modeliuotos auksinio rudumo 

tonais. Kaip ir O. Vankavičienės portrete, Sentimentalaus vokiškojo klasicizmo 
jautrūs šviesos kontrastai ir perėjimai pri- įtaka juntama ir Antano Vankavičiaus visos 
mena dailininko simpatijas Rembrandtui. figūros paradiniame portrete (VNM). Re- 


Jonas Rustemas. Mirskių portretas. 1808 

miantis „natūralaus“ žmogaus idėja, dė- 
mesys sutelktas į amenybę: vyras kiek su- 
simąstęs, poza paprasta, figūra konkreti. 
Paveiksle vyrauja pilki žali tonai. 

Vokiškojo klasicistinio sentimentaliz- 
mo ir pirmųjų ankstyvojo romantizmo ap- 
raiškų esama Lauryno Gucevičiaus žmo- 
nos Teofilės Hermonovskytės portrete 
(LDM). Rūpestingai nutapyti veido bruo- 
žai, gilios, į žiūrovą įsmeigtos akys ir valin- 
gai suspaustos lūpos. Romantiškai ryžtin- 
gas galvos posūkis. Skulptūriškai pasukta 
figūra nutapyta mėlynai pilkais tonais. Tam- 
sus padūmavęs paveikslo fonas meniniam 
vaizdui teikia lengvumo ir šventiškumo. 
Ankstyvajam romantizmui būdingas deši- 
nėje kylantis sąlyginis peizažas, kurio Že- 
mas horizontas sureikšmina figūrą. Madinga 
Gucevičienės suknelė ir prirašytas lapas ran- 
kose patikslina jos visuomeninę padėtį ir 
interesus. Tokia išorinė charakteristika bū- 
dingesnė reprezentaciniam portretui. 

Susidomėjimas Rembrandto kūryba, 
jo šviesos teorija, mokėjimu nupasakoti 
žmogaus vidinį grožį padėjo J. Rustemui 
pereiti į ankstyvąjį romantizmą. Tapytojas 
ėmė ieškoti naujų išraiškos priemonių. Pir- 
miausia atsisakė skulptūrinio piešinio. 
Ėmė intensyvinti negausias spalvas, jų 
energiją stiprindamas kintančios šviesos 
niuansais, derindamas kontrastingus tonus. 
Naujas, efektingesnes išraiškos priemones 
pradėjo sieti su romantiška kompozicijos 
ekspresija. 

Pirmųjų portretų kompozicija dar su- 
dėtinga. Tai I. Oginskaitės- Kublickienės, 
K. Frankienės, A. Tyzenhauzo portretai. 
Juose modelis vaizduojamas jo veiklą at- 
spindinčioje aplinkoje. Portretuose dar yra 
kinių reprezentacinių atvaizdų. Tačiau 
netgi šiomis išorinėmis priemonėmis 
J. Rustemas stengėsi konkretizuoti žmo- 
gaus dvasinį turinį. 

Sudėtingiausias raitos Idos Oginskai- 
tės— Kublickienės visos figūros portretas, 

1820 m. buvęs Universiteto parodoje, dabar 
dingęs.3* Tuomėtinėje spaudoje rašyta, kad 
portretas nedidelis, bet jame matomas 
J. Rustemo menas ir talentas. Figūrą supanti 
aplinka ir aksesuarai turi savo prasmę. Niū- 
rus, melancholiškas dangus, paskutinių sau- 
lėlydžio spindulių nušviesti tolimi daiktai, 
miškas, upelis ir pati figūra primena praėju- 
sią vaikystę: piktžolėmis apžėlęs kelias ir 
dygliai reiškia negrįžtamą praeitį. Tik išdi- 
di, ant šuoliuojančio žirgo drąsiai sėdinti Ida 
ir ąžuolas netoliese — simboliškai išreiškia 
stiprų moters charakterį. 

Kiti du portretai išlikę. Dainininkės 
Kristinos Gerhardi- Frankienės portrete 
švelnumas ir dvasinis gyvumas. Dailininko 
sukurta dinamiška įstrižainė kompozicija. 
Frankienė vaizduojama koncerto metu, to- 
dėl kiek įtempta jos poza, manieringai pa- 
kreipta galva ir gaidų sąsiuvinis rankose pa- 
teisinami kaip charakteristikos papildymai. 
Kolorite jau yra pakeitimų — intensyvesnės 
lokalinės spalvos ir šviesos niuansai. Neto- 
lygiai nušviestas smulkus jaunas veidas, ja- 
me rūpestingai nutapytos didelės, žiūrovą 
tiriančios akys, savo vertę Žinančios mo- 
ters šypsena. Prasminį ir emocinį išraiškin- 
gumą sustiprina rausvų pečių, balto rūbo, 
gelsvo egzotiško galvos apdangalo toniniai 
perėjimai ir kontrastuojantis apsiausto juo- 
dumas, persiliejantis į šiltą romantišką fo- 
no prieblandą. Portreto piešinys dar kieto- 
kas, vietomis ne visai tikslus. 

Kick neįprasti grafo Pijaus Tiškevi- 
čiauss* ir bajoriškos kilmės dailininko Rapo- 
lo Slizienio35 portretai. Pirmajame sukurtas 
savitas portretuojamojo ryšys su žiūrovu. 
Nelygiai nušviestame fone, didinančiame 
erdvės aktyvumą, minkštu kontūru išryškinta 
sudėtingo judesio Tiškevičiaus figūra. Jis sč- 
di pasukęs galvą erelišku profiliu, nukrei- 
pęs aštrų žvilgsnį į žiūrovą. Lūpos praviros, 
tarsi kažką kalbėtų. Rankos rodomasis ges- 
tas nukreiptas į paveikslo gilumą. Dailinin- 
kas R. Slizienis vaizduojamas kaip komfortą 

Jonas Rustemas. Stanislovo Šumskio portretas 


mėgstantis, savimi patenkintas žmogus, pa- 
togiai atsilošęs sofoje, abejingu žvilgsniu 
stebintis pasaulį. J. Rustemas atidavė 
duoklę ir romantikų pamėgtiems egzotiš- 
kiems Rytų motyvams. Antai J. G. Rudami- 
na pavaizduotas su turbanu (LDM). 
Biustiniuose J. Rustemo portretuose 
vaizduojami Universiteto intelektualai, įžy- 
mūs visuomenės veikėjai. Šie atvaizdai at- 
spindi būdingus Vilniaus šviesuomenės 
bruožus, dailininko simpatijas jiems. Vis 
akivaizdesnis J. Rustemo noras išoriniuose 
asmenybės bruožuose įžiūrėti vidinę esmę. 
Dailininko kolekcijoje didžiąją daugumą su- 
daro vyrų atvaizdai, jie ir pavykę labiau. 
Vilniaus universiteto rektoriaus Jono 
Sniadeckio (1823 m., LDM), daktaro Mo- 
tiejaus Barankevičiaus (1823 m., LDM), 
daktaro Jurgio Reikovskio (LDM), pirklio 
Antano Fiorentinio (LDM), literato, dvari- 
ninko Stanislovo Šumskio“* ir kt. portretai 
nuspalvinti romantinių nuotaikų, kiek pana- 
šūs. Visi jie biustiniai, kartojantys J. Ruste- 
mo pamėgtą trijų ketvirčių posūkį. Visuose 

šviesa apgaubia veidą, o figūra paskęsta 
šešėliuose, daugiau ar mažiau susilieda- 
ma su fonu. Netgi veidai panašūs — juo- 
se nėra svajingumo ar atsipalaidavimo, 
galvos energingai pakeltos. Tačiau išraiš- 
kų ir žvilgsnių įvairove atkurti individualūs 
jausmai, įsitikinimai, charakteriai. Paveiks- 
lus paįvairina piešinys — vienur ryškus, ryž- 
tingas, kitur švelnus. Tariamai vienodi švie- 
sos deriniai kinta nuo gilių permatomų iki 
aklų šešėlių. Minkštame, jausmingų šviesų 
ir spalvų fone iškyla matematiko ir filosofo 
profesoriaus Jono Sniadeckio biustas. Min- 
ties žmogų išduoda gilios akys ir aiškūs vei- 
do bruožai, išryškinti šešėliais ir pusšešė- 
liais. Daktaro M. Barankevičiaus portretas, 
tapytas rudai žaliais tonais, komponuotas 
panašiai, nors figūros siluetas ryškiau iš- 
siskiria fone. Įdėmiu žvilgsniu stebi Žiū- 
rovą, tarsi profesionalus gydytojas klau- 
sytų paciento, tirdamas jį. Daktaro do- 
mėjimąsi naujais mokslo laimėjimais 
J. Rustemas nusakė tradicine atributika 
— rankoje laikoma knyga, tačiau pasta- 
rosios vieta kompozicijoje nesumenkina 
dėmesio veidui. 

Klasicistiškai aiškūs, tačiau įvairesnės 
kompozicijos Universiteto profesūros por- 
tretai. Būdingas pavyzdys — Vilniaus uni- 
versiteto chirurgijos profesoriaus, sukūrusio 
savą chirurgų mokyklą Jono Frydricho Niš- 
kovskio portretas (prieš 1818 m., LDM). 
Šviesesniame nei anksčiau, pilkai gelsvame 
fone pabrėžtas visas biustas. Vienodai ati- 
džiai nutapytas ir veidas, ir drabužiai. Įdomų 
emocinį atspalvį protingame ir ryžtingame 
veide palieka rausvo šalio atšvaitai. Tapyba 
lygi, potėpis nuglaistytas. Romėnų teisės 
profesorius Aloyzas Liudvikas Kapelis 
(portreto vieta nežinoma) įkomponuotas 
panašiai, bet pasisukęs į priešingą pusę 
(į dešinę). Dailininkas kūrė minkšto ir 
nuoširdaus žmogaus atvaizdą, šiuokart 
tapydamas švelnesniu, ne tokiu sausu 
potėpiu. Garsus botanikos profesorius 
Stanislovas Jundzilas portrete (KČDM) 

vaizduojamas beveik iš priekio, jo figūra 
pilna vidinės jėgos. 

Įdomus patologijos ir terapijos profe- 
soriaus Juzefo Franko portretas (1819— 
1820 m., LDM). Lygiai nutapytą švelnių 
bruožų veidą juosia bakenbardai ir roman- 
mas tam tikras charakterio prieštaringumas. 
Profesorius pavaizduotas prie įprastinio dar- 
bo, su popieriaus lapu ir plunksna rankoje 
— turbūt tai darbštus ir veiklus žmogus. Ta- 
čiau jo žvilgsnis išduoda dvasinį konfor- 
mizmą, mokėjimą įsiteikti. Šią mintį pratęsia 
ordinai pakaklėje ir atlape: jie gan blan- 
kūs, paveikslo kontekste sudaro tik men- 
ką užuominą ir jau nebeprimena panegi- 
riškų portretų. 

Trečiojo dešimtmečio pabaigoje —ket- 
virtajame dešimtmetyje portretus J. Ruste- 
mas ima tapyti minkščiau, nebijodamas jaus- 
mingo rankos judesio ir pastoziško potėpio; 
šie paveikslai, palyginus su ankstesniaisiais, 
tarsi migla aptraukti — jų kontūrai išskydę, 
formos patirpusios. Vėlyvoje J. Rustemo kū- 
ryboje itin akivaizdūs romantizmo bruo- 
žai ir pastangos psichologiškai žmones in- 
dividualizuoti. 

Toks yra laisvai nutapytas, į tamsą pa- 
nardintas Jono Gvalberto Rudaminos (su 
turbanu) atvaizdas (po 1830 m., LDM). Sa- 
vitas poeto Tomo Zano portretas (KNM). 
Vilniaus universiteto auklėtinio teisininko, 
1831 m. Ukmergės sukilėlių dalinių vado 
Medardo Končios pusės figūros portretas 
(1832 m., LDM) nutapytas kiek bendresniu 
planu negu kiti portretai, natūraliai sureikš- 
mintas. Trikampė figūra apačioje užpildo 
drobės plokštumą, netilpdama į ją, o viršuje 
didingai kyla virš žemo horizonto; fono še- 
šėliuose apnykę apsiausto kontūrai praple- 
čia figūrą, daro ją masyvesnę. Į apsiaustą įsi- 
sukęs Končia tarsi ruošiasi išeiti. Minkštai 
nutapytame jo veide apstu užsispyrimo ir ly- 
rizmo, pasitikėjimo savimi ir nevilties. 

Moterų portretuose charakteristikos ma- 
žiau pabrėžtos, dažniau apsiribota aksesua- 

Jonas Rustemas. Jono Frydricho Niškovskio 
portretas Prieš 1818 


rais, jausmų niuansais. Gražiausi J. Rustemo 
žmonos portretai, pasižymintys lyrizmu, iš- 
orinių ir vidinių nuotaikų harmonija. Vil- 
niuje esančiame (LDM) Onos Zeidlerie- 
nės- Rustemienės portrete nėra jokių 
specialių efektų. Atsisakyta romantiškos 
šviesos. Lygiai, jautriai nutapytas apva- 
lus veidas dvelkia jaukumu ir namų šiluma. 
Tačiau vaikiškai putlūs bruožai nenusle- 
pia moters žvilgsnio, lūpų, bylojančių apie 
gyvą protą ir aštrų liežuvį. Nuo pilkai raus- 
vos kūno spalvos lengvai pereita prie šilto 
auksinio drabužio atspalvio, vienijančio pa- 
veikslo spalvų gamą. 

Ypatingą vietą J. Rustemo kūryboje už- 
ima autoportretai. Juose dailininkas nevar- 
žomas užsakovų, atviriau išreiškė kūrybinius 
polinkius, nestokodamas saviironijos. 

Sprendžiant iš jaunų veido bruožų, 
ankstyviausias turėtų būti akvarele lietas 
biustinis autoportretas (Rusijos Valstybi- 
nis istorinis muziejus, Maskva). Nedidelė 

dailininko figūra užima kuklią vietą lapo 
plokštumoje. Pagal ankstyvojo romantiz- 
mo programą siekdamas natūralaus pa- 
prastumo, pavaizdavo save sutaršytais 
plaukais, su netvarkingais bakenbardais. 
Figūra taip pasukta į kairę, kad plokštokai 
traktuotame profilyje ryškiai išsišauna šar- 
žuotai didelė nosis, praviros lūpos, gero- 
kai išlenkti antakiai. Į tolį nukreiptas ro- 
mantiškas užsimiršusio žmogaus žvilgsnis. 
Šviesa beveik neliečia veido: ji kiek pažai- 
džia ant krūtinės, pagyvindama atvaizdą. 

Kitas Maskvoje esantis autoportretas 
(su medaliu) stokoja gilesnės charakteristi- 
kos. Įdėmiau dailininkas į save įsižiūrėjo kiek 
vėlesniame (sprendžiant iš veido bruožų ir 
kompozicijos) atvaizde. Spalvotoje litografi- 
joje (LDM) figūra (iki pusės) vyrauja lakšto 
plokštumoje. Kruopščiai, narciziškai nuta- 
pytas švelnus, skaidrios odos veidas ir pypkę 
laikanti ranka (retai kada pasitaikanti vėles- 
niuose J. Rustemo portretuose). Mėgaujan- 
tis nutapytos ir kitos autoportreto detalės — 
madinga apranga, ilga Tuniso pypkė, kavos 
puodukas. Imponuoja tikslus konstruktyvus 
piešinys, emocionali, bet apgalvota linija ir 
toninis formų modeliavimas. 

Dar kitame autoportrete — J. Rustemas, 
rankoje ant kelių laikantis paletę (LDM). 
Fonas lygus, tamsaus, šilto atspalvio. Įstrižai- 
ne per paletę, per liemenį kylanti prigesinta 
šviesa sustiprėja ties apykakle ir ryškiai nu- 
šviečia veidą, sustabdydama ties juo mūsų 
žvilgsnį. Pasirinktas galvos posūkis maskuo- 
jailgą nosi ir storas lūpas, tačiau išryškina ne- 
linksmas akis. Šiame autoportrete, kaip ir 
daugumoje J. Rustemo portretų, atidžiausiai 
isižiūrėta į akis, kiti veido bruožai, o ypač dra- 
bužiai, tapyti schematiškiau. 

Autoportrete su fesu (LDM) ryškesni 
realizmo pradai, tik šviesa, krintanti ant vei- 
do iš kairės ir viršaus, dar romantiška. At- 
sisakyta sudėtingos ar išraiškingos pozos, 
Ypatingų spalvų ir šviesų efektų, apsiribota 
biustine kompozicija. Dailininkas save ver- 
tina objektyviai, pabrėždamas didelę nosį ir 

putlias nevyriškas lūpas. Nesudėtingos kom- 
pozicijos dinamika sustiprinta figūros trijų 
ketvirčių posūkiu ir į priešingą pusę nu- 
kreiptu žvilgsniu. Pažistami bruožai mo- 
deliuoti realistiniu piešiniu, subtiliais 
spalvų perėjimais. J. Rustemas žiūri į sa- 
ve veidrodyje kiek skeptiškai, tačiau tai 
kūrybingo, vidinių resursų kupino žmo- 
gaus veidas. Fonas, kaip ir daugelyje dai- 
lininko portretų, nekonkretus, figūra iš- 
kyla iš lengvo rausvai rusvo rūko. 

Yra dar vienas, mažesnis ir ne toks sub- 
tilus autoportretas su raudona kepuraite 
(LDM). Keli panašūs J. Rustemo atvaizdai 
saugomi Lenkijos muziejuose. 

Viename geriausių autoportretų pa- 
vaizdavo save sėdintį kėdėje (LDM). Tai jau 
realistinė portreto samprata, jame nebėra 
atsitiktinių ar dirbtinių dalykų. Figūra trak- 
tuojama be ankstesnio pakilumo ir aštraus 
posūkio, judesys ramus. Dailininkas nekon- 
taktuoja su žiūrovu, užsimiršęs žvelgia į tolį 
mąsliu žvilgsniu. Šviesa, natūraliai krintanti 
ant veido, gesdama slysta žemyn. Neapšvies- 
tos drabužių dalys ir kėdės atrama nužymė- 
ta tik šešėliais, minkšti figūros kontūrai su- 
silieja su fonu. Veidas nutapytas tvirtai, 
konstruktyviai, tačiau autoportretas tapybiš- 
kesnis, palyginus su ankstesniais, spalvų san- 
tykiai giliau išstudijuoti. 

J. Rustemo piešiniai komponuoti kitaip, 
kur kas įvairiau, nei tapyba. Autentiškų jo 
piešinių Lietuvos muziejuose nedaug. Pla- 
čiau dailininko kūrybą nušviečia Maskvos 
Valstybinio istorijos muziejaus rinkiniai, 
K. Bachmatavičiaus litografijos ir B. Kislin- 
go ofortai. 

J. Rustemas piešė bistru ant geltono ar 
gelsvo popieriaus. Daikto kontūrus vedė il- 
ga, kartais nutrūkstančia linija, nelygiais pa- 
spaudimais, formą modeliavo švelniu arba 
grubiu brėžiu. 

Piešiniai labai įvairūs, aprėpiantys tą pa- 
čią kaip ir tapyba stilistinę amplitudę, svy- 
ruoja tarp pedantiškų natūros studijų ir grei- 
to, gaivaus momento fiksavimo. Dažname 

piešinyje pastebima mokytojo Ž. P. Norble- 
no įtaka. 

J. Rustemo interesai labai platūs: pieši- 
niuose matomi portretai, būdingas tipažas, 
buitinės scenos, siužetinės kompozicijos, pei- 
zažai, kortos, serijos albumams. Dailininkas 
sukūrė ir vieną kitą vinjetę, nors glaudesnio 
ryšio su leidyklomis nepalaikė. 

Plunksnele ir tušu pieštuose portretuo- 
se J. Rustemą domino tie patys asmenybės 
aspektai, kaip ir tapytuose atvaizduose. Nau- 
ja kokybe išsiskiria labiau savita piešinio 
struktūra. Ovalus nežinomo vyro (Ravulio?) 
portretas (Valstybinis istorijos muziejus, 
Maskva), kaip ir kai kurie tapyti pavyzdžiai 
— monumentalus, stambaus plano, žemo ho- 
rizonto. Naujus emocinius atspalvius pasiūlo 
tiksli, lengva piešinio linija, sudėtingas brė- 
žis, besikeičiantis nuo jautrių, vos įžiūrimų 
brūkšnelių iki juodų dėmių. Labai skiriasi vei- 
do ir drabužių modeliavimas. Švelniai nulip- 
dytame veide būtų įžiūrima kur kas mažiau 
gyvybės ir energijos, jeigu šalia nebūtų stili- 
zuotos togos, aštraus jos klosčių ritmo. 

Naujas reiškinys J. Rustemo kūryboje — 
šaržai. Vienas jų, nežinomo asmens portre- 
tas (Valstybinis istorijos muziejus, Maskva), 
atliktas tušu ir teptuku. Modelio galva vy- 
rauja lakšto plokštumoje, jo plaukai sušiauš- 
ti, akys blausios. Ypatingas šviesos paskirs- 
tymas deformuoja veido bruožus. Menkas 
šaržuojamojo kūnelis aptrauktas munduru 
su ryškiu ordinu ir skiriamaisiais ženklais, 
pašiepiančiais biurokratinius nuopelnus. 

Kandaus humoro kupinos norbleniškos 
scenos iš bajorų seimelių ir politinių pešty- 
nių. Plunksnele pieštuose epizoduose taikliai 
pagauti ir sušaržuoti žmonių judesiai, veiduo- 
se išsiduodančios aistros. Į įstrižainę surikiuo- 
tomis įsikarščiavusių šlėktų figūromis sukur- 
tas sudėtingas, judrus ritmas, o greitu įvairiu 
brūkšniavimu — patrauklus, tamsių, apytam- 
sių, šviesių grupių derinys. 

Ypač jautria plunksna pasižymi J. Rus- 
temo sukurtos įvairių tipų galvos. Jose aki- 
vaizdus italų renesanso piešinio poveikis. 

Jonas Rustemas. Lenkų bajorai 


Skubiais trumpais ir ilgesniais plunksnos pri- 
silietimais, jos spustelėjimais palikti tiesūs 
ir vingrūs brėžiai, kurių visuma modeliuoja 
galvos formas, kuria subtilų šviesos per- 
ėjimą į šešėlį ar staigesnį jų susidūrimą. 

Netikėtą išraišką ir nuotaiką J. Ruste- 
mas suranda minkštu pieštuku darytoje 
buitinėje kompozicijoje „Pypkes rūkantys 
turkai“ (Ossolineum biblioteka Vroclave). 
Priešingai anksčiau minėtiems lakštams, šis 
piešinys tapybiškas. Keturios miestiečių fi- 
gūros išskirtos judria kontūro linija: ji nuo- 
lat kinta erdvėje — plonėja, storėja, vietomis 
pabrėžta pakartotinai, kai kur visai ištirps- 
ta. Brūkšniavimas ir tušavimas čia atrodo at- 
sitiktiniai, nesusiję su formų plastika, detalės 
nepatikslintos. Tačiau jais pabrėžti kompak- 
tiškai į plotį išdėstytų figūrų ramūs judesiai, 
į centrinę figūrą nukreipti žvilgsniai — pa- 
teiktas gyvas, tapybiškas susikaupusių klau- 
sytojų paveikslas. 

Didelį pluoštą sudaro J. Rustemo buiti- 
niai kronikiniai piešiniai. Juose atsiskleidžia 

Jonas Rustemas. Bajoras su ilga pypke. Korta Jonas Rustemas. Šokantis bajoras su ąsočiu. Korta 

spalvingas XIX a. pirmųjų dešimtmečių 
gyvenimo metraštis — vilniečių buitis, 
Druskininkų ir kitų vietovių valstiečių gy- 
venimas, būdingi tipai, darbai, papročiai, 
rūpesčiai. Vaizdeliai piešti natūroje, vėliau 
dirbtuvėje perpiešti skiestu tušu arba bistru. 
Kai kurių likę originalai, kiti yra K. Bach- 
matavičiaus litografijose „Souvenir pitta- 
resgue des petits ouvrages de J. Rustem“3? 
(pastarosiose piešiniai reprodukuoti labai 
tiksliai, veidrodiniu principu). Piešta 
trumpu subtiliu brūkšniu, mėgaujantis 
šviesokaita. Šios serijos kūrinukai nėra 
nuoseklios stilistikos ir ne visi vienodai pa- 
vykę, tačiau imponuoja tiksliu, lakonišku 
situacijų apibūdinimu, gyvomis persona- 
žų charakteristikomis, dailininko aistra et- 
nografinėms kostiumų detalėms, rekvizi- 
tui. Litografuotuose lapuose pasitaiko ir 
vienas kitas sentimentalus piešinys albu- 
mams. 

Dar įvairesnė gyvenimo panorama atsi- 
skleidžia J. Rustemo kortų piešiniuose. Jis 
sukūrė 100 kortų, kurių 80 išraižė G. B. Kis- 
lingas ir atspaudė oforto technika.55 Kortos 
nespalvotos, tik kai kurių komplektų ženklai 
paspalvinti raudona ir juoda akvarele. 

Šie kūrinukai kitokie, nei įprastos dvie- 
jų dalių kortos. Figūros (viso ūgio, iki kelių, 
iki juosmens) užpildo visą kortos formatą. 
Paprastai apsiribota vienu ar keletu pavida- 
lų, tačiau yra ir daugiafigūrių pavyzdžių 
(4 muzikantai, 6 šaržuotos vilniečių galvos). 
Siužeto turinys išreikštas personažų veiks- 
mais ir įtaigia jų plastika. Kortos žavi nebana- 
lia situacijų traktuote, netikėtais rakursais, 
tikslingu fragmentiškumu, smagiais pasi- 
šaipymais iš herojų. Piešinys detalizuotas, 
išilginiu brūkšniu taikliai imituotos formos. 
Į kompoziciją įterpti kortų ženklai nepa- 
žeidžia logikos, tapdami herojaus drabužio 
detale ar kitu atributu. Išradingos kompo- 
zicijos pasižymi sandaros, tipažo, tema- 
tikos įvairove. Dalyje kortų atkurta pra- 
stuomenės buitis, jos darbai (verpianti 
moteris, šlavėjas, dailidė, sodininkas, 

duobkasys ir pan.), kitose — gatvėje nu- 
žiūrėtas tipas ar egzotiškas Rytų kraštų at- 
stovas. Dažnoje scenelėje pasišaipyta iš ba- 
joriško gyvenimo epizodų, girtuokliavimo 
ir kitų ydingų papročių, patraukti per dantį 
kolegos — Universiteto profesūros pa 
mėgti romėniško bei turkiško stiliaus va- 
karėliai. Iš piešinio galima spręsti, kad 
kortas J. Rustemas kūrė ilgai, neteikda- 
mas šiam užsiėmimui ypatingos reikšmės. 
Kai kurie piešiniai į kortas buvo perkelti 
iš ankstesnių buitinių ar albumams skirtų 
vaizdų. 

Dar viena J. Rustemo interesų sfera 
— peizažas: plačios panoramos ir kuklūs 
gamtos kampeliai, žmogaus neliesti gam- 
tovaizdžiai ir vaizdai su architektūra. Pei- 
zažai romantiški, juose ryškus dailininko 
požiūris į gamtą, jungiantis trumpalaikius 
įspūdžius ir gamtos visuotinumo supratimą. 
Originalus panoraminis „Peizažas su pilies 
griuvėsiais“ (Ossolineum biblioteka Vrocla- 
ve), lietas skiestu tušu, laisvais teptuko 
judesiais. Kondensuotomis negausiomis 
išraiškos priemonėmis sukurtas gamtos 
paveikslas, kupinas vidinės dinamikos, ro- 
mantinės pajautos ir apmąstymų. Didžiu- 
liai piliakalnio šlaitai ir mūriniai griuvėsiai 
primena dramatišką praeitį, 0 į tolį besidric- 
kiantis kalvotas reljefas bei minkštai perteikti 
medžiai persisunkę šviesa, šešėliais, oru, pilni 
gyvybės ir gyvenimo džiaugsmo. 

J. Rustemas — patraukliausias XIX a. 
pirmosios pusės dailės atstovas, nors jo kū- 
ryba ir stokoja stilistinio nuoseklumo, reflek- 
tuoja visas anuomet imponavusias plastinės 
pakraipas — klasicizmą, sentimentalizmą, 
bydermejerį, romantizmą, realizmą. Jis bu- 
vo geras kamerinio atvaizdo meistras, su- 
kūręs savito tipo portretą, akylas piešėjas, 
portretine tapyba ir piešiniais daręs didelę 
įtaką amžininkams. Jo menas, ne tik atspin- 
dėjęs laikmečio kultūrinę sąmonę, bet ir 
formavęs demokratišką, pozityvistinę pasau- 
lėjautą, tapo programa XIX a. pirmosios pu- 
sės ir vidurio dailės raidai. 

Kazimieras Bachmatavičius (pagal J. Rustemą). Souvenir pittaresgue... 

Jonas Damelis (Damehl, 1780- 
1840 m.) — ryškus istorinio žanro tapybos 
ir portreto meistras, gimė Mintaujoje (Jel- 
gavoje), ten stovėjusio saksų kariuomenės 
dalinio pulkininko šeimoje, mirė Minske. 
1798 m. atvyko į Vilnių ir 1799—1808 me- 
tais studijavo Universiteto Piešimo ir ta- 
pybos katedroje. Išlaikęs egzaminus, gavo 
meno magistro laipsnį. Dėstė piešimą Vil- 
niaus gimnazijoje. Studijuodamas, kartu su 
J. Oleškevičiumi, Ignatu Ceiziku, Juozu 
Libošicu, J. Karveliu ir kt. dalyvavo nele- 
galioje anticarinėje studentų veikloje, bu- 
vo masonų ložės „Uolusis lietuvis“ narys. 
1820 m. drauge su I. Ceiziku areštuotas 
(asignacijų klastojimo byla) ir ištremtas gy- 
venti į Sibirą. Už Tobolsko generalguber- 
natoriaus grafo M. Speranskio ir kitų aukš- 
tų valdininkų bei jų šeimynykščių portre- 
tus gavo šiokių tokių lengvatų. Grafas Mi- 
chailas Speranskis (jo portreto eskizai ir 
studija yra VNM) tapo toks palankus, kad 
išrūpino J. Dameliui amnestiją, o vėliau 
abu susirašinėjo. Į Vilnių dailininkas grį- 
žo 1823 m. rudenį. Kurį laiką gyveno iš por- 
tretų ir bažnytinių paveikslų užsakymų. 
Pakviestas dailės mecenato, Minsko bajorų 
sekretoriaus Jurgio Kobylinskio, apie 1825 m. 
apsigyveno pas jį Minske ir buvo jo globo- 
jamas iki mirties. Iš čia važinėjo po Lietu- 
vos ir Baltarusijos dvarus, tapė portretus, 
istorinės, buitinės, religinės tematikos dro- 
bes ir peizažus. Visą laiką daug piešė natū- 
ros. Gyvenimo pabaigoje (1836 m.) buvo 
išvykęs į Peterburgą. 

J. Damelio tapyboje vyrauja portretas. 
Istorinės tematikos darbuose taip pat vaiz- 
duojami konkretūs asmenys. Lengvai, grei- 
tai kūrė pavienius ir grupinius vyrų bei 
moterų portretus. Naujo portretų kompo- 
navimo mokėsi kopijuodamas žymiųjų 
meistrų kūrinius: dar studijuodamas nu- 
kopijavo J. Grasio sukurtą Edukacinės ko- 
misijos vicepirmininko ir Lietuvos mokyk- 
lų globėjo grafo Jokimo Chreptavičiaus 
portretą (1806 m., LIEM). 

Portretuose vaizduojami įvairių Visuo- 
menės sluoksnių atstovai. Vyrauja Vilniaus 
universiteto profesorių ir su Universitetu su- 
sijusios inteligentijos bei dailės mecenatų at- 
vaizdai. Ankstyvieji, o kartais ir vėlesni 
J. Damelio portretai klasicistiniai su para- 
dinio reprezentacinio portreto bruožais arba 
klasicizmo elementais. Toks yra profesoriaus 
Filipo Nereušo Golianskio portretas (apie 
1812 m., VNM) - nedidelio formato ovale 
stambiu planu kietokai nutapyta galva. 

Klasicistiniai ir vėlesni Vilniaus vysku- 
pų Povilo Ravos (1827 m., LDM) bei Jono 
Bohušo Sestšencevičiaus (1820 m., LDM) 
portretai. Abu nutapyti šilta spalvų gama. 
P. Ravos portrete charakteristika gilesnė, 
veidas daugiau išmodeliuotas, ieškota asme- 
nybės bruožų. Drabužiai neakcentuoti, tik 
krūtinės atributika kiek blaško dėmesį. 
J. Bohušo Sestšencevičiaus veidas plokštes- 
nis, mažiau traukia akį, nes portrete gausu 
papildomų detalių: rankos ir popieriaus la- 
pai vienoje jų, vyskupo atributika ir apdova- 
nojimai. Drabužiai tapyti detaliau, įvaires- 
nių spalvų. J. Damelis, kaip ir J. Rustemas, 
daugelį portretų tapė spalvas vienijančiame 
rausvai rusvame fone. Tačiau šiame portre- 
te fonas neįstengia harmonizuoti lokalinių 
rudų, violetinių, raudonų ir pilkų tonų bei 
drabužių auksinių apsiuvinėjimų. Minėti 
bažnyčios hierarchų atvaizdai, kaip ir pana- 
šus Tomo Vavžeckio portretas (prieš 1816, 
LDM), dvelkia šaltu iškilmingumu, nesle- 
piama poza. 

Romantizmui atstovauja pirmiausia 
Adomo Giunterio pusės figūros portretas 
(apie 1812 m. buvęs privačioje R. Pšezdzicc- 
kio kolekcijoje Varšuvoje). Geltonu ulono 
munduru vilkinti figūra iškyla sodriame, at- 
mosferą perteikiančiame fonc. Giunteris 
pavaizduotas tipiška poza — pasukęs galvą i 
dešinę, korpusą į kairę. Minkšta šviesa, slink- 
dama iš viršaus žemyn, išryškina veidą, leng- 
vai paliečia antpečius, pasižymėjimo žen- 
klus ir prigesusi leidžiasi ant rankų. Minkš- 
tai nutapytame romantiškame J. Franko 

portrete (1811 m., VNM) piešinys ir spalva 
panaudoti emocionaliau. Varšuvos naciona- 
liniame muziejuje yra dar vienas tos pačios 
pakraipos portretas — anglimi pieštas G. Kis- 
lingo atvaizdas. 

J. Damelis yra sukūręs ir romantinių au- 
toportretų. Geriausiame jų (Varšuvos kara- 
liškoji pilis) dailininkas vaizduojamas sėdin- 
tis, atsirėmęs į braižybos lentą, su braižikliu 
rankoje. Veidas ir rankos gyvos, meistriškai 
nupieštos, sudėtingo judesio figūra ištraukta į 
pirmą planą. Jos dvasinį dinamiškumą sustip- 
rina purūs, tarsi vėjo draikomi plaukai, sudė- 
tingas apšvietimas. 

J. Damelio grupiniai portretai, daugiau 
žinomi iš piešinių eskizų, pasižymi kompozi- 
cijų įvairove. Vilniuje (LDM) esantis vaikų 
Mykolo Lichovo ir Juliaus Montegrandžio 
portretas tarsi sumontuotas iš dviejų atvaiz- 
dų. Pagal romantikų principą dvasinio ryšio 
tarp vaizduojamųjų nėra, berniukai lyg ir ne- 
pastebi vienas kito kaimynystės. Keistokas 
ir išorinis ryšys: vienas jų nuogas, užsimetęs 
draperiją, prisėdęs pusiau gulom, antrasis 
— sėdi už jo apsirengęs. 

Dailininkas garsėjo istorinio žanro dro- 
bėmis. Eduardo Rastaveckio paskaičiavi- 
mais, buvo sukūręs 57 siužetines kompozi- 
cijas, kurių daugumoje istoriniai įvykiai.59 
Tapytojas sekė mokytoju P. Smuglevičiumi, 
sentimentalizmo įtakoje kūrė netolimos 
pracities ir savo dienų istorinius įvykius. 
Vienų paveikslų tematika ir kompozicijos 
priklausė nuo užsakovų pageidavimų, ki- 
tos buvo paties dailininko pasirinktos. Pas- 
tarieji darbai romantiškos dvasios, juose 
vaizduojami dramatiniai konfliktai, paremti 
tikrovės vaizdais, tapybiniais ir šviesos efek- 
tais. Istorinio žanro kūrinius galima suskirs- 
tyti į kelias grupes. 

Pirmąją grupę sudarytų neišlikusios 
kompozicijos iš senosios Lietuvos istorijos. 
Tai „Algirdo krikštas“,60 „Kryžiuočių ma- 
gistro Ulricho fon Jungingeno mirtis kovo- 
je ties Žalgiriu“! ir Lietuvos bei Maskvos 
Didžiųjų Kunigaikščių politinio veikėjo 

„Mykolo Glinskio mirtis Maskvos kalėjime“. 
Iš A. Šemešio aprašymų“? ir žinomų paruo- 
šiamųjų eskizų matyti, kad pastaroji kom- 
pozicija buvo klasicistinė. Kalėjime sėdintis 
Glinskis vilki ilgu drabužiu, primenančiu ro- 
mėnišką. Grandinės ant kojų ir susilenkusi, 
pasirėmusi rankomis Glinskio duktė atsklei- 
džia ne tik istorinį įvykį, bet ir simbolizuoja 
arešto vergovę. 

Antroji grupė — portretinės kompozi- 
cijos, kuriose vaizduojami 1794 ir 1812 me- 
tų įvykiai. J. Damelis buvo sukūręs didžiulio 
formato, tačiau nesudėtingą kompoziciją su 
natūralaus didumo figūromis „Rusų caras 
Aleksandras I pasirašo Vilniuje amnestiją 
1812 m. pasipriešinimo dalyviams“ (LDM). 
Kitame didelio formato paveiksle „Pavlas 
I paleidžia iš kalėjimo Tadą Kosciušką“ — 
vaizduojama tamsi, rudais tonais nutapy- 
ta patalpa, kurios paskirtį rodo grotuotas 
langelis. Silpna šviesa, sklindanti pro lan- 
gelį, kairėje išryškina dvi figūras: 1794 m. 
sukilimo vadą ir rusų carą Pavlą I. Paveiks- 
las literatūriškas, jo turinį atpasakoja iš- 
kalbingi herojų gestai ir veidai. Pavlas I, 
sugriebęs T. Kosciušką, siūlo jam laisvę, 
ranka rodydamas duris. Išdidžiame caro vei- 
de ir nuostaba, ir nepasitikėjimas — kali- 
nys paniekino jo malonę. Idėjinį nesutari- 
mą stiprina nušviesti geltoni kalinio drabužiai 
ir šešėlyje panardinta juodai raudona su auksu 
caro apranga. 

Šiai grupei priklauso ir eskizas „T. Kos- 
ciuška sužeistas prie Maciejovicų“, atliktas 
sepija, tušu ir guašu (LDM). Vaizduojamas 
sukniubęs sužeistas žirgas ir nuo jo krintan- 
tis sukilėlių vadas. Elipse išdėstyti skuban- 
tys į pagalbą kariai atskleidžia sukilėlių 
moralinę vienybę, suteikia įtampos bei už- 
darumo. Romantinio piešinio virpanti švie- 
sa, balti guašo blikai vienur stiprina piešinio 
modeliavimą, kitur akcentuoja pagrindinę 
idėją ir įprasmina detales. 

Trečiąją grupę sudaro darbai, susiję su 
Napoleonu ir jo armijos pralaimėjimu Ru- 
sijoje. Populiariausias savarankiškas darbas 

ir kelios jo replikos „Sumuštos Napoleo- 
no armijos bėgimas iš Rusijos per Vilnių 
1812 metais“ (apie 1814 m., LDM; priva- 
tus P. Galaunės rinkinys; Valstybinis istori- 
jos muziejus, Maskva; Ossolineum bibliote- 
ka, Vroclavas). Didžiulė akvarelė nutapyta 
prigesintais pilkais, pilkai gelsvais, pilkai 
juodais, mėlynais, pilkai rudais ir rudai rau- 
donais tonais. Kai kur spalvų pakartojimų 
pabrėžtos veidų detalės. Nurodydamas di- 
delę žmonių grupę, tapytojas išdėstė juos be 
ryškios pradžios ir pabaigos, nukreipdamas 
judėjimą iš kairės į dešinę. Kai kurie pran- 
cūzai gelbstisi nuo šalčio bažnyčiose nusi- 
savintais liturginiais rūbais. Kompozicijos 
centre tragiškai ir simboliškai suskamba ka- 
rininko figūra, apsisiautusi bažnytine juoda 
laidotuvių kapa su baltu kryžiumi ir kauko- 
lėmis. Tarp bėgančiųjų neorganizuota mase 
išblaškyti mirštantys ir mirusieji. Iš kairės 
vaizdą užstoja Vilniaus rotušė, nutapyta tiks- 

liai ir minkštai. Šalčio įspūdį sustiprina ap- 
snigtų stogų horizontalės gilesniame plane 
iriš kaminų stačiai kylantys tamsūs dūmai. 
Bėgančiųjų išvaizda, judesiais dailininkas 
taikliai perteikė sumuštos armijos bejėgiš- 
kumą ir dramatizmą. Vroclavo akvarelei 
artima daug didesnio formato aliejinė dro- 
bė (VNM). 

J. Damelis neužbaigė sudėtingos dau- 
giafigūrės kompozicijos „Sumuštos Napo- 
Ieono armijos persikėlimas per Berezinos 
upę“. Jos aliejinis eskizas buvo eksponuo- 
tas 1907 m. Minske. 

Kūrė Napoleoną ir idealizuojančia te- 
matika. Tai „Napoleono apoteozė“ (VUB), 
nutapyta sentimentaliomis klasicistinėmis 
formomis. 

Religinės tematikos darbai barokiški, 
kaip ir P. Smuglevičiaus. Juose pabrėžia- 
ma figūrų vidinė egzaltacija („Kristus ir sa- 


marietė“; „Abraomo auka“) arba artėjama 
prie žanrinių scenų („Madona“; „Dėjimas į 
karstą“). Minėti paveikslai dingę, žinomi tik 
iš aprašymų.63 

Labai daug piešė natūros. Jo piešinių 
albumėlių turi Vilniaus universiteto bib- 
lioteka, Kauno M. K. Čiurlionio dailės mu- 
ziejus ir Varšuvos nacionalinis muziejus. 
Skubotai atlikti piešiniai, kartais paspalvinti, 
rodo geras anatomijos žinias, sugebėjimą 
įvairia, gyva linija, plunksna, pieštuku ar 
kreida perteikti buitines sceneles, žmonių 
tipus, jų karikatūras, peizažus, teminių kom- 
pozicijų ir grupinių portretų eskizus. Juose 
pagauti ir originaliai interpretuoti tipiški 
reiškinio ar žmogaus bruožai. 

J. Damelio kūryba, ypač piešiniai, at- 
skleidžia laikmečio prieštaringumą. 

Kristoforas Damelis, dažnai painioja- 
mas su Jonu Dameliu, galėjo būti pasta- 

Jonas Damelis. Sumuštos Napoleono armijos bėgimas iš Rusijos per Vilnių. Apie 1814 m. 

rojo brolis. 1805—1807 metais studijavo 
Vilniaus universitete. Buvo paskirtas Uni- 
versiteto piešinių ir raižinių globėju. Kūrė 
miniatiūras ant dramblio kaulo — A. Mic- 
kevičiaus užsakymu sukurtas Marijos pa- 
veikslas, kurį poetas padovanojo Marijai 
Vereščiakovaitei (A. Mickevičiaus litera- 
tūros muziejus Varšuvoje), šv. Petro galva 
(LDM). 

Antanas Belkevičius (1770-1840 m.) 
gimė Vilniuje. Tapybos mokėsi Vilniaus 
universitete 1801 —1807 metais. Jo tapybos 
darbai 1806 m. buvo premijuoti. Baigęs stu- 
dijas, po kelių metų išvyko tobulintis į Romą. 
Grįžęs į Vilnių, įsitikinęs ribotais savo gabu- 
mais, kūrė mažai. V. Smakauskas rašo, kad 
iš pradžių klasicistine maniera tapęs isto- 
rinius paveikslus, tačiau P. Smuglevičiumi 
nesekė. Minima kompozicija „Mūza Safo- 
na“ (prieš 1819 m.) — viso ūgio, tikslaus pie- 
šinio ir spalvinio derinio.6“* A. Belkevičius 
mieliau rėmėsi natūra, ir tai jam sekėsi ge- 
riau. Žinoma jo sukurtas anatomijos profe- 
soriaus Adomo Belkevičiaus portretas 
(LDM, minimas 1820 m.). Ovalas, aiškia 
linija atskirtas nuo fono, sureikšmina figū- 
rą, fokusuoja žvilgsnį į ją. Kelių atspalvių 
rudais ir pilkais tonais nutapytame portrete 
figūros posūkis ir santykis su erdve pana- 
šus, kaip J. Rustemo paveiksluose (tai ne 
tiek sekimas, kiek paranki, patikrinta for- 
ma). Gerai išmodeliuotas profesoriaus veidas 
valingas, bet su nuovargio žymėmis: netgi 
pozuodamas broliui, jis nepajėgia atsipalai- 
duoti, kažką apmąsto. Dailininkas perteikė 
ne tik asmens išorinius bruožus, bet ir tai, 
kaip jis įsivaizdavo to žmogaus idealią būtį 
visuomenėje. 

Atskirą vietą Lietuvos dailėje užima 
portretistas Pranciškus Pelikanas (1779 — 
1870 m.), visą laiką gyvenęs Vilniuje. Jis 
buvo P. Smuglevičiaus mokinys, nuo 
1815 m. pas Kublickius ir kitose šeimose 
dėstė piešimą. Madingus XIX a. pradžioje 
miniatiūrinius portretus kūrė ant dramblio 
kaulo ir popieriaus. Jie buvo intymūs, gy- 

vų veidų, dažnai įkomponuoti į ovalą. Gy- 
venimo pabaigoje nusilpus regėjimui tapė 
aliejinius portretus ir peizažus, turėjusius 
didelį pasisekimą. Lygiagrečiai su minia- 
tiūromis, P. Pelikanas kūrė piešinius 
plunksna, kreida, teptuku. Turėjo lengvą 
ranką, buvo gyvo temperamento, sąmojin- 
gas, todėl mėgo karikatūras, kuriose taik- 
liai pagaudavo silpnąsias objekto puses. Bu- 
vo nepakeičiamas piešėjas atminimų albu- 
mams. 

Jonas Čarnockis (1762-1835 m.), studi- 
javęs Universitete pas P. Smuglevičių, teikė 
pirmenybę peizažams. Sudėtingame, tikroviš- 
kame Vilniaus Botanikos sodo vaizde (LDM) 
detaliai atkurtos pievos su žmonėmis, me- 
džiais apaugusios paupio kalvos. Gamtovaiz- 
dis emocionalus, labai vilnietiškas. 


Romantizmas 


Laikotarpio tarp sukilimų Lietuvos tapybą, 
atstovavusią brandžiajam romantizmui, plė- 
tojo Vilniaus universiteto dailės katedrų 
auklėtiniai. Romantikai perėmė ir interpre- 
tavo kai kuriuos klasicizmo idėjinius siekius, 
tačiau savo estetika priešinosi senojo sti- 
liaus stereotipams. Kaip priešpriešą dog- 
matiškam racionalizmui diegė subjektyvią 
pasaulėjautą, individualią meninę mąstyse- 
ną. Emocionalus tikrovės suvokimas įteigė 
laisvesnę, ekspresyvesnę plastiką — raiškų 
piešinį, gyvesnes spalvas, sudėtingą apšvie- 
timą, šviesos ir šešėlių efektus. 
Romantizmo dailė buvo tampriai susie- 
ta su romantizmo literatūra, į ją lygiavosi. 
Tai nulėmė kryptingą tapybos literatūrišku- 
mą, jos idėjinę svarbą. Romantikai perėmė 
švietėjišką polinkį auklėti, meno kūriniais iš- 

aukštino moralines vertybes, meilę „savo 
lizdui“ (M. Grobovskis), savo praeičiai, ti- 
kybai. Programiniai romantizmo siekiai 
perkainojo amžiaus pirmaisiais dešimtme- 
čiais prasidėjusią žanrų diferenciaciją, jų 
apraiškas. 

Po sukilimų užplūdusių represijų me- 
tais ir vėliau vis dar buvo didelė portretų 
paklausa. Romantikai nevertino „beidėjiš- 
kų“ užsakomų portretų, tačiau mielai tapė 
šviesiausius savo amžininkus, kraštui nusi- 
pelniusius istorinius asmenis. Portreto im- 
davosi netgi tie tapytojai, kurių sugebėjimai 
ir išsimokslinimas labiau tiko kitiems žan- 
rams. 

Savitą kryptį 4—7 dešimtmečių tapyboje 
formavo grupė J. Rustemo auklėtinių, visą 
laiką gyvenusių Lietuvoje ir niekur nesitobu- 
linusių. Būtent jų darbai patikslina Vilniaus 
dailės mokyklos veidą. Deja, darbų išliko 
nedaug. Iš to, kas pasiekė mūsų dienas, kon- 
krečiau žinoma P Joteikos, K. Ripinskio, 
A. Valinavičiaus, B. Klembovskio kūryba. Jo- 
je vyravo blaivus požiūris į amžininką ir jo 
nuotaikas. Šie dailininkai pratęsė rustemiško 
portreto tradiciją: rūpinosi modelio apšvieti- 
mu, daugiausia dėmesio skyrė veidui, stengėsi 
kuo plačiau charakterizuoti asmenį. Jų atvaiz- 
duose žmonės susikaupę, nebepuoselėjantys 
šviesių idealų iliuzijos. Pamažu atsisakyta kla- 
sicistinio ovalo, tenkintasi nesudėtingomis 
kompozicijomis, minimaliais išoriniais efek- 
tais, formos lipdytos jautriu piešiniu, spalva, 
šviesa, pusšešėliais. J. Rustemo auklėtiniai ro- 
mantizmo linkme pažengė toliau už mokyto- 
ją, Ieškodami originalių išraiškos niuansų, sa- 
vaip sujausmindami portretus. 

Nauji dailininkų užmojai dažnai kirsda- 
vosi su užsakovų pageidavimais. Vis dar tek- 
davo tapyti oficialius reprezentacinius caro 
administracijos atstovų portretus (K. Ripins- 
kis 1841 m. sukūrė Vilniaus generalguber- 
natoriaus, generolo majoro V. I. Nazimovo 
portretą). Prie caro valdininkų besiplakan- 
tys bajorai taip pat reikalavo išoriškai efek- 
tingų atvaizdų. 

Romantizmo dailės sąsajos su literatū- 
ra, jos polinkis reikšti mintį patikslinta pa- 
sakojamąja forma įteisino ir išpopuliarino 
buitinį žanrą. Dailininkams rekomenduota 
domėtis įvairiomis tautinėmis ir luominė- 
mis grupėmis, vaizduoti realų gyvenimą, 
kasdienybę, būdingus tipus, jų įpročius, pa- 
pročius. Į tapybos akiratį pateko kaimiška 
bajorų aplinka, miestelėnų ir valstiečių kas- 
dienybė, intriguojantis mažuose miesteliuo- 
se įsikūrusių žydų gyvenimas, žemesnieji 
visuomenės sluoksniai. Paplito charakterin- 
gų tipų atvaizdai, apibendrinantys tam tikro 
profesinio, tautinio ar socialinio sluoksnio 
atstovų portretai. Bręstančios nacionalinės 
dailės principiniai uždaviniai ir romantinės 
krašto savitumo paieškos kreipė jausmingą 
žvilgsnį į liaudį: buvo akcentuojamas pa- 
prastų Žmonių nuoširdumas, fizinis bei 
dvasinis grožis, tautiniai, etnografiniai po- 
žymiai. Buitinis žanras, amžininkams impo- 
navęs „tikroviškais“ vaizdais, tuo pat metu 
galėjo prabilti ir alegorine kalba, tapdamas 
slapta rezistencijos forma. Ypatingą pras- 
mę įgavo paveikslai, kuriuose vaizduotos 
religinės šventės (K. Ruseckas, V. Dma- 
chauskas), seniokai prie kryžių (V. Sma- 
kauskas, A. Slendzinskis), besimeldžian- 
čios moterys ir pan. Tai buvo ne tik aliuzija 
į katalikiškąsias krašto tradicijas, bet ir gi- 
lesnių perkeltinių prasmių raiška: motina 
ar elgeta prie kryžiaus kapinėse turėjo pri- 
minti žuvusius už Tėvynę, besimeldžianti 
moteris reiškė ištikimybę Tėvynei, maldi- 
ninkai prie pakelės kryžių anuometiniam 
žiūrovui turėjo asocijuotis su 1831 m. su- 
kilimu. Reikšmingesni nei lokalinės žan- 
rinės scenelės buvo netolimos praeities 
vaizdai, kėlę gailestį besitraukiančioms į 
užmarštį tradicijoms. 

Buitiniame žanre labiau negu kur kitur 
skverbtasi į realizmo lankas, romantinės pa- 
žiūros deklaruotos tikslia, dokumentine 
plastine forma. Ištikimiausi žanristai buvo 
Aleksandras Slendzinskis, Konstantinas Ku- 
kevičius, J. Karčiauskas, kuklesnių sugebė- 

jimų meistrai —- Adomas Slepstys ir Sofija 
Klimauskienė. 

Romantinės tradicijos formavosi istori- 
niame žanre. Istorinėms drobėms kaip ir 
anksčiau buvo numatyta švietėjiška auklė- 
jamoji misija — paveikslas turėjo būti pamo- 
kantis, sektinas pavyzdys, pasirinktinas toks 
istorinis siužetas, kurio idėjos nebuvo pra- 
radusios aktualumo. Didelį poveikį daili- 
ninkams darė apie šlovingą Lietuvos praeitį 
rašiusieji istorikai, lietuvių ir lenkų poetai, 
rašytojai. 

Pakito istorinio paveikslo samprata: pa- 
tetiškas intonacijas pakeitė poetizuoti, tačiau 
istoriografiškai tikslūs vaizdai, konkrečios ži- 
nios apie vaizduojamąjį laikotarpį ir asme- 
nis. Duoklė istorinei tematikai dažnai buvo 
atiduodama portretais — tautos herojų ir is- 
torinių asmenybių atvaizdais buvo lengviau 
įveikiama užduotis. Populiariausios daugia- 
figūrės kompozicijos vaizdavo lietuvių ko- 
vas su kryžiuočiais ir sukilimus, pasitaikyda- 
vo viena kita laikotarpio aktualija. Kartais 
istorinio žanro kūriniai tapdavo batalijų pa- 
veikslais, dažnai — žanrinėmis scenomis. 
Dailininkų, pasišventusių vien istorinei 
tematikai nebuvo, todėl šie kūriniai nepasi- 
žymėjo aukštu meniniu lygiu. Istorine tema- 
tika pasidomėdavo Mykolas Kuleša, J. Tro- 
janauskas, Vincentas Smakauskas, Adomas 
Šemešys, Tadas Bičkauskas. Jų sukurtuose 
paveiksluose vyrauja poetinis turinys, mo- 
ralinis-psichologinis siužeto aspektas. Me- 
niniuose vaizduose matoma ne harmoninga 
senovė, bet stipriau ar silpniau išreikšti is- 
toriniai konfliktai, teatrališkos ir dramatiš- 
kos praeities scenos. 

Dirbtuvėse sukurtus „herojinius“ gam- 
tovaizdžius keitė peizažas. Dailininkai žavė- 
josi organiška ir tikslinga gamta, stengda- 
miesi paveiksluose išsaugoti jos autentiką, 
tačiau vietovaizdį poetizuodavo, ieškojo jo 
sąsajų su istorine praeitimi. 

Gamtos grožį romantikai siejo su „na- 
tūralaus“ žmogaus kultu. Gamta buvo ver- 
tinama kaip emocinė aplinka, atliepianti 

žmogaus jausmams, žadinanti tėvynės mei- 
lę. Paveikslų paklausa buvo kryptinga — ir 
architektūriniai, ir „nuogi“ gamtovaizdžiai tu- 
rėjo priminti svarbias istorines vietas. Tokiais 
peizažais mielai puošdavo savo namus didi- 
kai ir pasiturintys miestelėnai. 

Romantikus traukė gamtos kaita, per- 
mainingos jos nuotaikos — audringa, svajin- 
ga, rami ar rūsti, efektingi saulėlydžio ir 
saulėtekio peizažai. Jausminga grožio raiš- 
ka buvo priešinama su buržuazėjančios vi- 
suomenės pragmatizmu ir prozaiškumu. 

Dailininkai pamažu mokėsi plenero ta- 
pybos — erdvės, oro, šviesų ir spalvų tarpu- 
savio ryšio, nors darbą natūroje praktikavo 
ne visi. Stipriausi laikmečio peizažistai buvo 
Vincentas Dmachauskas ir Mykolas Kuleša, 
gamtovaizdžius dar kūrė Marcelinas Januše- 
vičius, Julius Miševskis, Albertas Žametas. 

Kanutas Ruseckas (1800— 1860 m.), vie- 
nas iš pajėgiausių XIX a. tapytojų, plačios 
žanrinės orientacijos menininkas. Tapė reli- 
ginius ir istorinius paveikslus, portretus, 
peizažus, kaimo buitines scenas, buvo per- 
siėmęs romantine pasaulėjauta, tačiau kū- 
ryboje romantizmą siejo su vakarietiškuoju 
akademizmu. 

K. Ruseckas gimė Ramygalos valsčiaus 
Stebėkių kaime (dab. Panevėžio rj.), smul- 
kaus bajoro šeimoje, mirė Vilniuje. 1816 m. 
įstojo į Vilniaus universiteto Fizikos-mate- 
matikos fakultetą. 1818 m. perėjo į Litera- 
tūros ir laisvųjų menų fakulteto Dailės 
skyrių, iki 1821 m. vasaros studijavo pas 
J. Rustemą tapybą ir pas K. Jelskį skulptū- 
rą. Studijų metais priklausė T. Zano organi- 
zuotai slaptai „Spindulingųjų“ draugijai, vė- 
liau įsijungusiai į Filomatų draugiją. 

1821 m. išvyko į Paryžių. Mokėsi priva- 
čiai pas Žijomą Letjerą (Guillaume Lethie- 
re, 1760—1852 m.), 1822 m. — kelis mė- 
nesius Dailės akademijoje. Tais pat metais 
išvyko į Italiją, Romoje tobulinosi Šv. Luko 
akademijoje pas Vincentą Kamučinį (Vin- 
cenzo Camuccini, 1773—1844 m.) bei Ber- 
telį Torvaldseną (Bertel Thorvaldsen, 

1768—1844 m.), taip pat Prancūzų akademi- 
joje pas Antuaną Zaną Gro (Antoine Jean 
Gros, 1771-1835 m.). Nuo 1826 m. studi- 
javo gaudamas Vilniaus universiteto stipen- 
diją. Romoje subūrė dailininkus, paruošė na- 
cionalinio romantizmo programą. 

Į Lietuvą grįžo 1831 m. ir gyveno iki mir- 
ties. Iš pradžių tapė religinius paveikslus už- 
sakovams. 1834 m. dėstė Vilniaus bajorų 
pensione. 1839 m. Bajorų institute įsteigė 
piešimo studiją, kurioje dėstė piešimą ir ta- 
pybą. Vertėsi privačiomis pamokomis. 

Romoje pradėjo nuo akademistinių 
kompozicijų mitologiniais ir religiniais siu- 
žetais („Kumėjos Sibilė", „Šv. Sebastijonas“, 
„Paris“ — visi LDM). Už stipendiją, siųstą 
iš Vilniaus, Universiteto galerijai (ir priva- 
tiems kolekcionieriams) kopijavo įžymiųjų 
renesanso dailininkų kūrinius. Romoje su- 
sidomėjo nazariečiais (vokiečių ir austrų dai- 
lininkais, dirbusiais Romos Šv. Izidoriaus 
vienuolyne), kurie pakreipė jo dėmesį į ro- 
mantizmą. Ėmė tapyti italų liaudies tipus 
(„Italų valstietė“, „Italų piemenys“, „Vals- 
tietis, parduodantis pieno gaminius“ — visi 
LDM). Šias drobes dailininkas tapė energin- 
gu potėpiu, jaunatviškai temperamentingai. 
Kai kada apibendrintą tipažą keisdavo kon- 
kretaus žmogaus atvaizdu. Iš šių portretų 
vienas gražiausių — ,„,Besijuokiantis italas“ 
(1823 m., LDM). Jame naujai, labai įtaigiai 
perteikta temperamentingo modelio emo- 
cinė charakteristika. Atvaizdas nutapytas 
ekspresyviai: drąsiais teptuko mostais, pa- 
žeidžiant kontūrines linijas, kiekvienu potė- 
piu paliekant pėdsaką, vengiant glotnios vi- 
sumos. Rusvi, rausvi ir gelsvi portreto tonai 
dvelkia saulėtų kraštų karščiu, triukšmingai 
reiškiamais jausmais. 

XVIII a. antroje pusėje Anglijoje ir 
Vokietijoje labai išpopuliarėjo Romos apy- 
linkių peizažai. K. Ruseckas taip pat ėmė- 
si lietuviui neįprastų, romantiškai egzotiš- 
kų vaizdų. Itališką gamtą siejo su tolimą 
praeitį primenančiais Romos griuvėsiais 
(„Tivolio krioklys su griuvėsiais“, „Kolizie- 


jaus griuvėsiai“), tapė gamtos kampelius 
(„Tibro upė“, „Italijos peizažas“) arba pa- 
noramas („Apeninų kalnai su ožkomis“, 
„Mažasis Sorento uostas“; visi šeši peiza- 
žai LDM). Impulsyviai perteikdamas ita- 
lišką gamtą, kartu ją poetizavo, kaip di- 
džiųjų kultūrų tėvynę. Vengė nenatūralių 
rusvų tonų, vyravusių to meto peizažistų 
kūryboje, naudojosi natūrai artimomis, 
gaiviomis, gyvomis spalvomis, saulės švie- 
sos efektais. Šalti tonai liko tuose peiza- 
žuose, kuriuose didelis plotas skirtas dan- 
gui. 

Pažymėtinas dar vienas Romos laikotar- 
pio darbas — siužetinė kompozicija „Kar- 
bonarų prisaikdinimas“ (LDM). Sis eski- 
zas, kuriame vaizduojamas italų pogrindi- 
nės organizacijos posėdis, įdomus dviem 
aspektais: jame išaiškėja idėjiniai dailinin- 
ko polinkiai ir kūrybinis jo žavėjimasis 
rembrandtiška šviesa. 

Grįžus į Lietuvą, K. Rusecko kūryboje 
sustiprėjo įvairūs romantizmo atspalviai: 
nuo jo jungties su klasicistinėmis detalė- 
mis iki romantizuoto realizmo. Rimtai 
ėmėsi portreto, taip pamėgto vilniečių ir 
retai praktikuoto Italijoje. Portretas ir lie- 
tuviškos buities scenelės tapo pagrindiniu 
dailininko kūrybos objektu. 

Portretų kompozicijos nesudėtingos, bet 
įvairios, melodingo ritmo ir spalvų. Jose 
sprendžiamos toninės tapybos problemos. 
Charakteristikos giliai individualios — poza, 
spalvos, potėpis, netgi apšvietimas parinkti 
pagal modelio temperamentą, nuotaiką, bū- 
do bruožus. Išnyko ankstyvųjų portretų pa- 
radiškumas („Žmonos portretas“). 

K. Rusecko požiūrį į portreto žanrą at- 
spindi autoportretai. Viename jų, dar ita- 
liškojo periodo, vaizduojamas dailininkas 
su pieštuku rankoje (1823 m., LDM). Iš 
padilbų žvelgiantis jaunuolis tarsi meta ro- 
mantišką iššūkį pasauliui. Tačiau portre- 
tas tebėra reprezentatyvus, netrūksta dė- 
mesio išoriniam grožiui. Kompozicijos 
centras — rembrandtiškai apšviestas vei- 

Kanutas Ruseckas. Žmonos portretas 


das, bet akį traukia ir sveikas jaunas kū- 
nas, ir rankos, ir staliukas su knyga. Daug 
gilesnis, artimas Vilniaus dailininkų tradi- 
cijoms, jau Lietuvoje tapytas biustinis au- 
toportretas (po 1831 m., LDM) — santū- 
rus, lakoniškas, tikslus savęs apibūdinimas, 
vėl dominuoja veidas: į jį orientuotos už- 
tamsintų drabužių linijos ir balta marški- 
nių juosta, jį fone išskiria apšvietimas. Sub- 
tiliai nutapyta aukšta kakta, kiek suraukti 
antakiai, sunkus žvilgsnis ir pakilę lūpų 
kampučiai sukuria gilaus, kryptingo, užsi- 
spyrusio žmogaus tipą. Asketišką kompo- 
ziciją pagyvina pečių posūkis, šviesaus vei- 
do ir tamsios aplinkos kontrastai, nelygus 
fono apšvietimas. 

Mielai tapė savo artimuosius, piešiniu 
ir tapysena taikliai juos apibūdindamas. 
Vargo užgrūdintas tėvas Jonas Ruseckas 
(1845 m., LDM) nutapytas kruopščiai, lygia 
tapysena, šiltais rudai raudonais tonais. Bro- 
lio Felikso portrete (1840 m., LDM) mode- 
liavimas konstruktyvesnis, spalvos gelsvai ro- 
žinės su ryškiais brūkštelėjimais ir pilkais 

Kanutas Ruseckas. Autoportretas. Po 1831 


šešėliais. Iš teptuko mostų krypties ir veido 
bruožų tektų manyti F Rusecką buvus besiblaš- 
kantį, nelabai savimi pasitikintį žmogų. Portre- 
tą dramatizuoja ekspresyviai nutapyti drabužiai, 
tariamas jų neišbaigtumas. Pažymėtini ir du sū- 
naus Boleslovo portretai (1842, 1843 m., abu 
LDM), kurių romantizuota forma ir aiški sim- 
patija modeliui neužgožia objektyvios charak- 
teristikos. 

K. Ruseckas ne kartą tapė žmoną. Pa- 
gyvenusios moters portrete (1845 m., 
LDM) Protnickytės-Ruseckienės siluetas iš- 
ryškėja nelygiai nušviestame rudame fone. 
Romios, kuklios moters veidas kiek diso- 
nuoja su detaliai ištapytais aksesuarais, jų 
medžiagiškumu. Plaukus puošia raudonos 
rožės su žaliais lapais ir tinklelis, o ant kak- 
lo — juodo aksomo juosta bei permatoma 
gėlėta apykaklė. Portreto koloritas rusvai 
juodas. 

Buitines scenas tapė jau Italijoje. Lie- 
tuvoje ėmėsi kurti romantiškus kaimo bui- 
ties vaizdus, garsiuosius lietuvaičių atvaiz- 
dus. Šie paveikslai sąlygiški, kaimo reali- 

Kanutas Ruseckas. Brolio Felikso portretas. 1840 


jos idealizuotos, tačiau juose juntamas ne 
tik estetinis pataikavimas, bet ir antiru- 
siškos nuotaikos, dvasinės rezistencijos 
pastangos. 

Santūriai, bet sausokai nutapyta vals- 
tietė mergaitė drobėje “Lietuvaitė su ver- 
bomis“ (1847 m., LDM). Joje įkūnytas 
liaudiškas grožio supratimas, subtiliai su- 
gretintas virpantis bažnyčios rokokas ir 
auksu švytinčios lauko sausžolės, užsimin- 
ta apie katalikiškąsias ir nacionalines kraš- 
to tradicijas. Pakilių intonacijų alegorinis 
paveikslas „Pjovėja“. Ši tema imponavo dai- 
lininkui, yra jos ėmęsis kelis kartus. Pirmo- 
ji pjovėjų studija 1841 m. nupiešta sepija ant 
popieriaus (LDM), vėliau nutapyti keli kom- 
pozicijos „Pjovėja“ variantai (1844 m., 
LDM, Telšių kraštotyros muziejus). Javų 
lauke vaizduojama lietuvaitė šventiškai iš- 
sipuošusi, teatrališkai iškėlusi pluoštą javų 
ir pjautuvą. Jos veidas ir rankos akademiš- 
kai idealizuota, siluetas grakštus. Paveiks- 
las nutapytas kietokai: koloritas melsvai pil- 
kas ir rusvas su raudonų bei mėlynų spalvų 


Kanutas Ruseckas. Lietuvaitė su verbomis. 1847 


akcentais. Ryškesnės sąsajos su natūra pa- 
stebimos kompozicijose „Mergina, rišanti 
prie kryžiaus prijuostę“ (1851 m., LDM), 
„Moteris su nuometu“ (LIEM), proziškuo- 
se vaizdeliuose „Valstietis su šluotomis“ 
(1851 m., LDM), „Senas karys“ (apie 1850 m., 
LDM). Gyvai, meistriškai nutapytos dau- 
giafigūrės kompozicijos „Joninių jomarkas 
Rasose“ (1850 m., LDM), „Dievo kūno 
procesija Vilniuje“ (LDM) ir kitos. 

Gerai pažinojo Lietuvos gamtą. Atos- 
togų metu daug keliavo po kraštą, rinkda- 
mas studijinę medžiagą. Peizažai įvairūs 
— apibendrinti, epiniai, dramatizuoti, bet 
visi be išimties vasariniai. Palyginus su Ita- 
lijos periodu, gamtovaizdžiai santūresni, 
minkštesni, spalvinė gama saikingesnė. 
didelėse kompozicijose „Tiškevičių malū- 
nas Paplaujoje“ (1858 m., LDM) ir „Bo- 
tanikos sodas“ (apie 1850 m., LDM). Pir- 

Kanutas Ruseckas. Šv. Petro ir Povilo bažnyčia Antakalnyje. 1848 


mojo paveikslo prasminis ir vizualinis cen- 
tras — šviesus dviaukštis malūnas, tačiau 
gamtoje viskas vienodai svarbu, ir dailinin- 
kas mėgaujasi greta esančiais neišvaizdžiais 
mediniais statiniais, vandens, švelnios lapi- 
jos sugretinimu. „Botanikos sodo“ panora- 
ma tolsta planais, tapyta iš gerai pasirinkto 
stebėjimo taško. Paveiksle svarbus didelių 
apimčių ir detalių santykis, monumentaliai 
skambančios kalvos. K. Rusecko kurti Vil- 
niaus panoraminiai peizažai perteikia mies- 
to silueto grožį, o gatvių vaizdai ir interje- 
rai — savitą, tik Vilniui būdingą uždarų erd- 
vių koloritą. Romantiškais sentimentais 
dvelkia „Trakų salos pilies griuvėsiai“ 
(1858 m., LDM). 

Kartais peizažai jau daugiau animalis- 
tinio žanro — „Meškos su meškiukais ur- 
ve“ (1845 m., LDM), nebaigta drobė 
„Stumbro medžioklė“ (1843 m., LDM). 

Gausi ir įvairi K. Rusecko kūryba — 
dar vienas įsimintinas dailės puslapis. Jo 


darbai nesutelpa vieno apibūdinimo rėmuo- 
se — stilistiką dažnai diktavo aplinkybės, pats 
kūrybos objektas. Tačiau emocionalus, gyve- 
nimą mylėjęs dailininkas pasaulį pirmiausiai 
matė romantiko akimis. 

Valentinas Vankavičius (1800— 1842 m.) 
— ryškiausias Lietuvos romantizmo atstovas, 
nors jo dailėje būta ir bydermejerio bruožų. 
Pagrindinė kūrybos sritis buvo portretas 
— miniatiūros, galvos, biustai, natūralaus dy- 
džio figūros. V. Vankavičiaus kūryba vieno- 
dai reikšminga ir lietuvių, ir baltarusių dailės 
kultūrai. 

V. Vankavičius gimė Kaliužicos kaime 
(dab. Berezino rj., Baltarusija). Gyveno Vil- 
niuje, Malaja Slepianka dvarelyje prie Mins- 
ko ir užsienyje. Nuo 1818 m. mokėsi Vil- 
niaus universiteto Piešimo ir tapybos ka- 
tedroje pas J. Rustemą. Buvo labai gabus, 
jo kopijos beveik nesiskyrė nuo originalų. 
Fakultetas dailininką premijavo konkurse 
tema „Fiolokletas ir Neaptokas“. Domė- 

Valentinas Vankavičius. Andriaus Taujanskio portretas. 
Po 1830 


josi fizika, ypač optika, taip pat meno te- 
orija. 1824—1830 metais su Universiteto 
stipendija tobulinosi Peterburgo dailės 
akademijoje, lankė gyvo modelio klasę. Ne 
vienas jo darbas buvo premijuotas. 1833 m. 
Akademija jam suteikė akademiko vardą. 
1840 m. studijų tikslais lankėsi Dresdene, 
Berlyne, Miunchene, Strasbūre. 1841 m. 
apsigyveno Paryžiuje, kur ir mirė. Savo pa- 
žiūromis jis blaškėsi tarp tuo metu pažan- 
gių utopinio socializmo idėjų ir Andriaus 
Taujanskio mesianizmo. 

Klasicizmas V. Vankavičiui buvo sveti- 
mas, nors Peterburgo dailės akademijos įta- 
koje jis sukūrė keletą portretų (iš jų ir 
Andriaus Taujanskio, Vilanovo portretų ga- 
lerija), kuriuose regima klasicistinio akade- 
mizmo maniera. Dažniau gi, V. Smakaus- 
ko žodžiais tariant, „...atrodė, kad jis ryja 
natūrą, pagaudamas visas jos būsenas, mo- 
kėsi jos formų ir jos tiesos, kurią ne kiek- 
vienas dailininkas mato ir supranta“.65 

V. Vankavičiaus portretai komponuo- 
ti sudėtingiau, nei mokytojo J. Rustemo: 
jautė žmonių individualumą, mokėjo išgirs- 
ti vidinę būseną. Atvaizdai pilni gyvybės, 


Valentinas Vankavičius. Autoportretas. Prieš 1840 


skirtingų dvasinių atspalvių. Tapė įvairių 
įsitikinimų, profesijų ir kilmės asmenis, 
neapsiėjo be autoportretų. Pastarųjų kai- 
ta atspindi ir laikmečio meninės mąsty- 
senos pakitimus. Viename ankstesniųjų au- 
toportretų su teptuku rankoje (iki 1840 m., 
VNM) galva apibendrinta dar klasicistiš- 
kai. Tačiau portreto romantinė pakraipa 
jau aiški — sustambinta figūra nepastebi- 
mai pereina į foną, nors apšviestos jos da- 
lys ryškiai supriešintos tamsiai aplinkai. 
Toks sprendimas dramatizuoja kompozici- 
ją: teptukas dailininko rankoje ne tik paaiški- 
na profesiją, bet ir įprasmina jo susikaupimą, 
nepasitenkinimą savimi ar pasauliu (būdin- 
gą romantizmo pasaulėjautai). Dar vienas 
autoportretas (vieta nežinoma) įkomponuo- 
tas į apskritimą, nutapytas minkštai ir jaut- 
riai. Jame nebėra papildomos informaci- 
jos, dailininko dvasinė būsena išreikšta tik 
veide. Nuotaiką sustiprina emocionali, kiek 
paslaptinga paveikslo atmosfera. Kuklus ir 
proziškas pieštuku atliktas autoportretas 


140 


iš Varšuvos (VNM) rinkinių. Priešingai 1840- 
ųjų metų atvaizdui, jame nebėra forsuoto tra- 
gizmo. Tačiau nerimą kelia liguistos dailinin- 
ko akys, nusmukę pečiai, nedėmesingumas sa- 
vo išorei ir linijos grožiui. 

Ankstyvuoju kūrybos laikotarpiu, be 
portretų, kūrė ir miniatiūras. Išraiškingi, 
tikslaus piešinio ir sultingo kolorito sukurti 
miniatiūriniai G. Kislingo (VNM) bei Ru- 
dolfo Tyzenhauzo portretai ir autoportretas ant 
medinės tabokinės viršelio (KNM). 

Vėliau ėmėsi J. Rustemo tradicijas pra- 
tęsiančių kamerinių vidutinio formato 
atvaizdų ir net visos figūros kompozicijų. 
Vilniaus universitete artimai draugavo su 
poetu Adomu Mickevičiumi. Ne kartą bu- 
vo piešęs ir tapęs išraiškingų akių poeto 
melancholiškus portretus pastele, balta ir 
spalvota kreida, anglimi, tušu. Žinomas 
kreida atliktas portretas, vėliau perpieštas 
medalione (KNM), kuriame poetas vaiz- 
duojamas sukritusio veido, giliai susimąs- 
tęs. V. Vankavičius išgarsėjo nutapęs beveik 
visos figūros dydžio poetizuotą portretą — 
A. Mickevičių ant Ajudago uolos 
(1827-1828 m., LDM; A. Mickevičiaus 
memorialinis muziejus, LLR). Romantiš- 
ka poeto natūra išreikšta portretui neįprasta 
aplinka ir apranga, gamtos stichijos siautė- 
jimu. Figūra vyrauja drobės plokštumoje. 
A. Mickevičius užsisvajojęs, ranka parėmęs 
galvą. Tėvynės ir savųjų nostalgiją, įkūny- 
tą „Krymo sonetuose“, paveiksle skleidžia 
į tolį nukreiptas žvilgsnis, veido bruožai, 
poza ir siluetas. Išraiškingas piešinys, di- 
dingų kalnų fone subalansuota figūra, atvi- 
ras ir pusiau šešėlinis apšvietimas bei raus- 
vai raudonų, pilkai rudų, mėlynų ir geltonų 
tonų koloritas — visa tai įprasmina poeto 
bei gamtos stichijos didybę. 

V. Vankavičius sukūrė kelias šio por- 
treto replikas. Portretą kopijavo žymūs 
dailininkai (A. Orlovskis). Peterburge Hol- 
bachas išleido portreto litografiją, piešinį 
ant akmens atliko pats V. Vankavičius ir 
dalį litografijų paspalvino savo ranka. 

Kiti portretai nepasižymi tokiu roman- 
tišku sąlygiškumu ir kompozicine dinami- 
ka. Buitiškesnis net Aleksandro Puškino 
portretas, nebaigtas netikėtai mirus poetui. 
A. Puškinas buvo vaizduojamas po medžiu, 
en face, apsisiautęs plačiu apsiaustu (al- 
maviva), susimąstęs.66 Išliko tik vienas pir- 
mųjų eskizų, atliktas kreida (A. Puškino mu- 
ziejus Sankt Peterburge). Menininkų gale- 
riją papildo smuikininko Karolio Lipinskio 
portretas (VNM). Muzikantas pavaizduotas 
abstrakčiame fone su smuiku rankose. 
Anarchišką, nervingą, nepatenkintą savimi 
natūrą apibūdina ne tik veidas bei sutaršyti 
plaukai, bet ir pati tapysena — teptukas 
brauktas įvairiomis kryptimis, paliekant aiš- 
kų pėdsaką, vietomis šviesia linija pabrė- 
žiant formą, kitur apsiribojant tik jos užuo- 
mina. 

Filomatų judėjimo dalyvio, dailininko 
draugo Kazimiero Piaseckio portretas 
(1836 m., LDM) — naujai suvoktas inteli- 
gento paveikslas. K. Piaseckis sėdi profiliu, 
atsukęs galvą, dar nespėjęs nuleisti rankoje 
laikomų raštų. Darbo aplinka, primenanti 
ankstesniųjų epochų portretinius paveiks- 
lus, šiuokart netapo tiesmuku žmogaus in- 
teresų apibūdinimu. Atrodo, kad portretuo- 
jamasis pašauktas automatiškai atsisuko, 
bet dar nesuvokia, ko iš jo norima — min- 
tyse tebėra ką tik perskaitytas tekstas. 

V. Vankavičiaus romantinis patriotiz- 
mas ryškus Vaitiekaus Puslovskio portre- 
te (LDM), kuriame pavaizduotas kovų ir 
gyvenimo audrų pražildintas senas karys. 
Norint pabrėžti asmenybės didingumą, fi- 
gūra beveik visu torsu iškelta virš hori- 
zonto, tapyta ryškiau (uniforma raudona 
ir kobalto žalia), jaunatviška poza ir tie- 
sia laikysena. Tamsokai nutapytame, kiek 
žalsvame, su ryškiais blikais veide kampais 
iškilę antakiai ir beveik nesišypsančios lū- 
pos apibūdina pasitikintį savimi, gyvenimo 
nepalaužtą žmogų. Ties portretuojamojo 
galva — reikšmingi tamsūs debesys, toliau 
dangus melsvėja ir pereina į rausvą pakraš- 

Valentinas Vankavičius. Adomo Mickevičiaus 
portretas 


Valentinas Vankavičius. Karolinos Taujanskienės 
portretas. Prieš 1840 


tį. Simbolinę dangaus prasmę patvirtina ir 
kambarinis figūros apšvietimas. 

Dailininko interesų, kompozicijų įvai- 
rovė išreikšta ir moterų bei grupiniuose 
portretuose. Paveiksle „Moteris žalia suk- 
nele“ (LDM) pagrindine charakteristika 
pasirinktas polinkis puoštis. Tamsiame fo- 
ne iškylantis veidas anemiškas, tačiau 


skrupulingai nutapyti plono stangraus au- 
dinio kykas, apykaklės nėriniai, kiti rūbai, 
įsigilinta į medžiagiškumą. Moters jausmų 
pasaulis jautriai perteiktas Karolinos Tau- 
janskienės portrete (prieš 1840 m., VNM). 
Ji sėdi prie fortepijono sunkios draperijos 
ir lango fone. Tamsiais kaštoniniais plau- 
kais aprėmintas bei paryškintas moters vei- 
das, dvasingas ir liūdnas. Paveikslo linijos 
muzikalios, tapysena minkšta, o niuansuo- 
ta geltona suknelė, apsiausto bei fortepijo- 
no juodumas, raudona uždanga sukuria kil- 
nų spalvų derinį. 

Tarpinis variantas, pereinant iš pavic- 
nių portretų į grupinius, yra Marijos Šima- 
novskos (Szymanowska) atvaizdas (apie 
1829 m.).67 Pianistė vaizduojama su amū- 
ru (Stanislovo Chominskio portretas), duo- 
dančiu jai gaidas. 

Minimas V. Vankavičiaus tėvo atvaiz- 
das sodo fone (neišlikęs), dailininko au- 
toportretas su žmona ir sūnumi,6 V. Pus- 
lovskio, jo žmonos Juzefos ir trijų sūnų 
viso ūgio portretai.6? Vilniaus galerijoje 
yra Piaseckienės su vaikais grupinis atvaiz- 
das, nutapytas tamsiame fone rožiniais ir 
pilkai rudais tonais (LDM). Sėdinti atsi- 
palaidavusi motina užima beveik visą pa- 
veikslo plotą. Jos veidas svajingas, lengvai 
besišypsantis, ranka, drabužiai nutapyti dė- 
mesingai, o vaikai — schematiškiau, į dro- 
bės plokštumą telpa tik fragmentiškai. Tę- 
siama romantikų tradicija — portrete 
kiekvienas gyvena savo gyvenimą, nesusi- 
rišdamas nei mintimis nei žvilgsniais. Ma- 
žosios mergaitės rakursas kiek neįprastas 
romantizmo dailei. Paukštis jos rankose 
— sentimentali užuomina apie tai, kad 
teks išskristi iš tėvų namų. 

„Napoleonas prie laužo prieš Vaterlo 
mūšį“ (1834 m., VNM) atspindi tam tikrų 
Lietuvos feodalinių sluoksnių pagarbą im- 
peratoriui. Napoleonas pavaizduotas na- 
tūralaus dydžio, piešinys ir dienos šviesos 
bei laužo atšvaitai ant karvedžio dirbtinai 
efektingi. 

I gyvenimo pabaigą V. Vankavičius susi- 
domėjo A. Taujanskio mesianistinėmis te- 
orijomis apie tai, kad krikščioniškoji Len- 
kija savo tautos kančiomis atperka pasaulio 
tautų kaltes. Dailininkas ėmėsi mistinių ir 
alegorinių vaizdų, religinių siužetų, tapė dva- 
sias ir žmones-angelus. Iš to meto darbų iš- 
siskiria „Madona“ (Paryžiaus San Severino 
bažnyčios altorius), sukurta ryškioje Rafae- 
lio įtakoje. V. Smakauskas rašo, kad V. Van- 
kavičius po dvarininkaičių portretų sukūrė 
moteriškos meilės sklidiną Madonos pa- 
veikslą.70 

Mistiniai dailininko darbai ir Napoleo- 
no aukštinimo tendencijos išreiškė laikinas 
tam tikrų visuomenės sluoksnių nuotaikas. 
O dailininko talentas ryškiausiai atsiskleidė 
portretuose, kuriais jis įsitvirtino tarp stip- 
riausių romantizmo atstovų. 

Visapusiškas to meto dailininkas buvo 
Vincentas Smakauskas (1797-1876 m.), 
gimęs Vilniuje, miręs Krikonyse (Ignali- 
nos rj.). Kūrė tapybos ir skulptūros darbus, 
tačiau vertingiausi jo grafikos kūriniai. 
V. Smakauskas vystė lietuvių ir lenkų istori- 
jos bei buities tematiką. 

1816 m. įstojo į Vilniaus universiteto 
Mokytojų seminariją, kurios bendrabutyje 
gavo visą išlaikymą, studijavo anglų, pran- 
cūzų, lotynų kalbas ir literatūrą. Tačiau at- 
rodo daugiau lankė Piešimo ir tapybos, 
Skulptūros ir Raižybos katedrų užsiėmimus, 
klausė meno istorijos ir estetikos paskaitų. 
1819 m., rūpindamasis gauti kandidato laips- 
nį, išlaikė keliamuosius egzaminus iš kitų 
lankytų užsiėmimų ir parašė prancūzų kal- 
bos darbelį apie Egipto skulptūrą („Du style 
de la sculpture chez les Egyptiens et exa- 
men des causes gui ont influe sur Vunifor- 
mite de leur style“ ).7! Paskui perėjo į Dailės 
skyrių, nes 1819 m. jam buvo pripažinta sky- 
riaus piniginė premija. 1821 m. gavo meno 
magistro laipsnį. 1823— 1827 metais su Vil- 
niaus universiteto stipendija tobulinosi Pe- 
terburgo dailės akademijoje. Studijavo pas 
Andriejų Ivanovą, Vasilijų Šebujevą ir Alek- 

sejų Jegorovą. Buvo apdovanotas aukso ir 
sidabro medaliais. Daugiausia piešė gyvą 
modelį. 1829 m., nutraukus stipendiją, grį- 
žo į Vilniaus universitetą ir buvo paskirtas 
prof. J. Rustemo adjunktu. 

Dailininkas, matyt, buvo linkęs abejoti 
savo kūrybiniu pašaukimu, nes 1831 m. įsto- 
jo į Vilniaus medicinos chirurgijos akademi- 
ją. Baigė ją 1836 m. ir išvyko į Švenčionių 
apskrities Mielagėnų kaimą dirbti gydytoju. 
Tačiau ir užsiėmęs medicinos praktika ne- 
užmiršo dailės. 1847 m. studijavo Pažaislio 
freskas, o nuo 1858 m., išėjęs į pensiją, apsi- 
gyveno žmonos brolio Krikonių dvarelyje 
Švenčionių apskrityje ir užsiėmė vien daile. 

V. Smakausko kūryba nebuvo vienaly- 
tė. Joje gausu idėjinių ir meninių išraiškos 
priemonių prieštaravimų, kuriuos sąlygojo 
visuomeninė situacija ir mokyklos. Vilniaus 
universiteto Dailės skyriuje buvo auklėjamas 
ankstyvojo romantizmo dvasia. Prie to pri- 
sidėjo ir pažintis Peterburge su profesoriaus 
J. Rustemo draugu romantiku Aleksandru 
Orlovskiu. V. Smakauskui imponavo jo nau- 
joviška temperamentinga tapyba, mėginimas 
viską piešti natūroje. Vėliau, tobulindama- 
sis akademistinėje mokykloje, norom neno- 
rom turėjo stiprinti akademistinius įgūdžius. 
Šios dvi kryptys, tai susikertančios, tai pa- 
pildančios viena kitą, ir sudaro V. Smakaus- 
ko kūrybos pagrindą. 

Peržengęs Peterburgo dailės akademi- 
jos slenkstį, tapė akademistines kompozici- 
jas mitologine tematika. Pirmasis jo darbas 
„Priamas prašo Achilą atiduoti Hektoro pa- 
laikus“ (1824 m.), kritikos 7? ir paties auto- 
riaus žodžiais tariant "3, buvo neišbaigtas, 
nepavykęs. 1827 m. sukūrė baigiamąjį kon- 
kursinį paveikslą „Tebiečių vado Epaminon- 
do mirtis“. Šis kūrinys neišliko, LDM yra 
tik jo eskizinis piešinys. Jame akivaizdžiai 
išreikšta Tėvynės meilės idėja: mirtinai su- 
žeistas vadas, atneštas prie savo palapinės, 
veržiasi į kovą, įsako paduoti skydą, bet tuo 
metu atvykęs iš mūšio karys praneša, kad te- 
biečiai laimėjo. Kritika rašė, kad tebiečių va- 

dą supančių figūrų bei aplinkos kompozici- 
ja, piešinys ir netgi šiltų spalvų derinys gerai 
apgalvoti.“ Už šią drobę V. Smakauskas ir 
gavo aukso medalį. Tais pačiais metais jis 
pranešė Vilniaus universitetui, kad kuria na- 
tūralaus dydžio kompoziciją „Focianas ka- 
lėjime“. Baigęs šį darbą, nutapė „Marijus 
Kartaginos griuvėsiuose“, jau Vilniuje su- 
kūrė paveikslus „Edipas su dukterimis“ ir 
„Belizaras“.'5 Šie kūriniai šiltesni ir kon- 
krečiau interpretuoti nei kitų akademistų, 
tačiau vienodoki. 

V. Smakauskas neapsiribojo akademi- 
niais tapymo receptais. Mėgino škicuoti 
aliejumi, bet pastangos nebuvo sėkmingos. 
Dailininko vadavimasis iš akademizmo 
prasidėjo jau baigiant akademiją neišliku- 
sia drobe „Europietis, keliaujantis po 
Egiptą“ (1827 m.). Apie tai byloja akade- 
mistams neįprasta egzotiškai buitiška tema- 
tika ir kritikų priekaištai. Pastarieji rašė, kad 
geru, tiksliu piešiniu perteikta rytietiška 
apranga, daiktai bei detalės, bet europie- 
čio veidas neužbaigtas. Tariamas veido ne- 
užbaigtumas ir buvo naujų V. Smakausko 
pastangų išdava.76 

Baigęs akademiją, tapė beveik a la pri- 
ma — laisviau, energingiau. Be to, rečiau 
imdavosi mitologinės tematikos, keisda- 
mas ją Lietuvos ir Lenkijos istorijos, bui- 
ties temomis, peizažais ir portretais. Šiais 
darbais artėjo prie Vilniaus universiteto 
Dailės skyriaus tradicijų. Ankstyviausia jo 
drobė Lietuvos istorijos tematika „Stepo- 
nas Batoras įsteigia Vilniaus akademiją“ 
(apie 1829—1830 m., LDM), kai Vilniaus 
universitetas šventė 250 metų įkūrimo ju- 
biliejų. Tai teatrali, akademistams įprasta 
kompozicija. Joje apgalvotai paskirstytos 
masės, daug erdvės, jautri šviesa, vienti- 
sas šiltų rausvų-pilkų tonų derinys. Teat- 
ralizuota ir to paties laikotarpio „Kilmin- 
ga dama mirties patale“ (LDM) - didelė 
daugiafigūrė kompozicija, vaizduojanti 
paskutines Radvilienės valandas. Pirmo- 
jo plano įvairaus rango vyrų ir moterų fi- 


gūros kiek schematiškai išdėstytos aplink 
lovą elipsės forma. 

Iš akademistinių istorinės tematikos kū- 
rinių pats V. Smakauskas labiausiai vertino 
1850—1869 metų darbus — juos įteikė Peter- 
burgo dailės akademijai, rūpindamasis gauti 
akademiko vardą. Tai buvo drobės „Kuni- 
gaikščio Paškevičiaus į nelaisvę paimtų ver- 
gų paradas“ (1860 m.), „Žečpospolitos sei- 
mas Radome“ (1869 m.), „Jogaila prašo ka- 
ralienės Jadvygos rankos“, „Jogailos priėmi- 
mas po Žalgirio pergalės prieš kryžiuočius“ 
(abu 1869 m.).7 Visi jie schematiškai dirbti- 
ni, vienodoki, dėl to akademijos profesūrai 
nepatiko. 

V. Smakauskas nebuvo didelis psicho- 
logas, todėl vengė kurti portretus. Auto- 
portretas nutapytas kietai, sausai." Kiek 
gyvesnis Stepono Batoro atvaizdas 
(LDM), kurtas pagal žinomus XVI a. por- 
tretus. Valdovas vaizduojamas architektū- 
ros fone, rūsčiu veidu, vienoje rankoje lai- 
kantis pergamentą, kitoje — pirštinę. Vis- 
kas perteikta akademiškai tiksliai ir deta- 
liai. Portretas nutapytas raudonais, rudais, 
pilkais tonais. 

Kūrybinės brandos laikotarpiu V. Sma- 
kauskas priartėjo prie romantizmo. Lietu- 
vos dailės muziejuje yra romantiškos pakrai- 
pos jo darbų: „Aklas elgeta su berniuku“, 
„Ulonas ant žirgo“, „Turkų kova su čerke- 
sais“. Kompozicija „Aklas elgeta su 
berniuku“ išreikšta užuojauta gamtos ir 
visuomenės nuskriaustam žmogui. Dvi figū- 
ros sukomponuotos į trikampį, gražiai rit- 
miškai susietos. Smulki vaiko figūrėlė kon- 
trastuoja su aukštu, buvusiu stipriu, dabar 
bejėgiu elgeta. Pastarojo dramatišku jude- 
siu, neužtikrintai sulenktomis kojomis ir laz- 
da gerai perteiktas fizinis išsekimas, aklo 
žmogaus atsargumas ir išlikusi vidinė stipry- 
bė. Grupės dinamizmą stiprina ramus, monu- 
mentaliai nutapytas peizažas su žemu hori- 
zontu ir dideliu dangaus plotu. Romantiškai 
skaudus nelygus apšvietimas ir pilkas, tai į ru- 
dus, tai į mėlynus tonus pereinantis koloritas. 

Blyškiai pilkų ir rusvų tonų, gero pie- 
šinio kompozicija „Ulonas ant žirgo“. Ka- 
rių ir kovų tema Lietuvoje buvo aktuali 
kaip užuomina, kad reikia kovoti už Tėvy- 
nės laisvę. Drobėje ulonas tiesus ir karin- 
gai rūstus, jo žirgas pabrėžtinai grakštus, 
abu didingai iškyla blyškių laukų fone. 
Spalviniu deriniu ir figūrų santykiu su fo- 
nu artima drobė „Turkų kova su čerkesais“, 
kurioje tarsi verpeto sūkuryje sukasi trys 
raiteliai. Abiejuose darbuose vengta spal- 
vų ir tonų aštrumo, pirmenybė teikiama 
piešiniui ir akademiškai tapysenai. 

V. Smakausko romantizmas akivaizdes- 
nis ir įvairesnis grafikoje, tad ir bus išsa- 
miau aptartas grafikos skyriuje. 

Polikarpas Joteika (1796 — minimas iki 
1850 m.), portretistas, gimė Šiaulių apylin- 

kėse, gyveno Vilniuje. 1819— 1824 metais 
studijavo Vilniaus universiteto Dailės sky- 
riuje tapybą ir skulptūrą. 1828 m. Univer- 
sitetas jam suteikė meno kandidato laips- 
nį. Portretuose įvairiai perteikta vaizduo- 
jamųjų asmenų išorė, jų komponavimas dro- 
bės plokštumoje, biusto, pusės figūros, gal- 
vos posūkių sprendimas, impulsyviai iš- 
reikšti charakteriai. Antai Jono Gvalberto 
Rudaminos portrete (LDM) neįprastai ap- 
karpytas biustas, sudėtingas galvos posūkis 
ir žvilgsnis. P. Joteika visada buvo dėme- 
singas akių išraiškai, žvilgsnio krypčiai. 
Mėgo nesudėtingus spalvų derinius, minkš- 
tą lyrišką tapyseną, lakonišką pasakojimo 
formą. 

Iš P. Joteikos darbų išsiskiria Vilniaus 
universiteto matematikos profesoriaus 


Vincentas Smakauskas. Ulonas ant žirgo 

T. Žickio portretas (LDM), dar turintis 
reprezentacinio portreto atgarsių. Paradi- 
ne uniforma vilkintis profesorius sukry- 
žiavęs rankas stovi neutraliame fone prie 
staliuko. Iki pusės nutapyta figūra, vos 
pasukta į dešinę, gražiu siluetu įsirašo į dro- 
bės plokštumą. Profesorius lyg užsimiršęs, 
veide klaidžioja atlaidi šypsena. Dėmesį 
matematiko veidui kiek nuvertina ryškus 
uniformos dekoras ir šviesus bloknotas 
rankoje. 

Intymesni yra Norberto Jurgelevičiaus 
(LNM), J. Koženevskio (LDM), Vincen- 
to Gecoldo (1827 m., LDM) portretai. 
N. Jurgelevičiaus vaikiškai putlus jaunas 
veidas, mąslios akys nusuktos nuo žiūro- 
vo, žvilgsnį temdo nusivylimo šešėlis. 
Romantiška šukuosena ir universiteto 
munduras primena laikotarpį bei por- 
tretuojamojo pareigas. Monumentalus 
profesoriaus biustas gerai įkomponuotas 
į drobę. J. Koženevskis žvilgsniu nevengia 
žiūrovo. Jo veidas tapytas kiečiau ir plokš- 
čiau, palyginus su J. Rustemo portretais, 
bet detalės pakankamai ryškios. Veidas pa- 
veiksle išsiskiria ne tik vizualiai, bet ir le- 
siruota patapa. Drabužiai tapyti grubiau, 
paliktos teptuko žymės, aprangos spalva 
beveik nesiskiria nuo fono. Koloritas su- 
dėtas iš pilkų, juodų, rudų, rausvai geltonų 
tonų. Pastebimu potėpiu, apibendrintai nu- 
tapytas moteriškai gražus V. Gecoldo at- 
vaizdas. 

Karolis Ripinskis (1809—1892 m.) gimė 
Vitebsko gubernijoje, mirė Vilniuje. Vil- 
niaus universiteto Dailės skyriuje mokėsi 
1825—1831 metais pas J. Rustemą ir V. Sma- 
kauską. Gyveno Vilniuje. Tapė aliejinius 
ir akvarelinius, įprastus ir miniatiūrinius 
portretus, istorinius bei religinius paveiks- 
lus. Gyvenimo verčiamas sėkmingai por- 
tretus litografuodavo, restauruodavo tapy- 
bos darbus. Mokė piešimo ir tapybos — 
veikė privati jo tapybos studija. Paskuti- 
niaisiais metais dėstė piešimą Vilniaus gim- 
nazijoje. 

Polikarpas Joteika. J. Koženevskio portretas 


K. Ripinskio portretų atmosfera kitokia, 
nei P Joteikos darbuose. Jo žmonės — Stanis- 
lovas Šumskis (LIEM), teisėjas Ignotas Mon- 
kevičius (LDM), nežinomas vyras (KČDM), 
poetas Jonas Barščiauskas (LDM) - rūstesni, 
dramatiškesni. Juos apibūdina tik veidai, jo- 
kių pasakojamųjų elementų paveiksluose nė- 
ra, fonas neutralus. Gyvas veidų inkarnatas, ki- 
tos spalvos dulsvos, stipriai kontrastuojančios 
su apšviestu kūnu. 

Moterų portretai kiek idealizuoti, deta- 
lesni, spalvingesni. „Moters portrete“ 
(KČDM) smulkmeniškai apibūdinti rūbai, 
trieilis vėrinys ant kaklo ir auskarai, į san- 
tūrią spalvų gamą įsiveržia raudona skara. 
Analogiškas susidomėjimas apranga ir jos 
faktūromis pastebimas sėdinčios „Moters 
juodais drabužiais“ portrete (1857 m., LDM). 
Teofilės Giedraitytės (vėliau Zaveckienės) 
charakteristika papildyta vieno iš jos užsiė- 
mimų atvaizdavimu (1837, Rostovo prie Do- 
no muziejus) — ji dar penkiolikmetė mergaitė, 
tapo portretą ovale. 

K. Ripinskiui akvarelės technika sekėsi 
lengviau ir rezultatai pranoko aliejumi ta- 


146 


PENKTASIS SKYRIUS 


Karolis Ripinskis. Jono Barščiausko portretas 


pytus kūrinius. Sakoma, kad Lietuvos 
dvaruose buvo gausybė K. Ripinskio lietų 
portretų. Žinomi A. Leščinskos, prof. 
S. B. Jundzilo, dr. J. Tiliuso ir jo motinos, 
vysk. Jurgio Tiškevičiaus ir kiti atvaiz- 
dai.? Be to, dailininkas mėgo miniatiūrinius 
ir pieštus portretus („Senuko portretas“, 
LIEM), kūrė piešinius litografijai (J. Ko- 
ženevskio, Aloyzo Kapelio ir kitų portretų 
litografijos, LNM). 

Iš istorinio žanro darbų, atstovaujančių 
romantinėms patriotinėms tendencijoms, 
yra aliejinė drobė „Kęstučio susitikimas su 
Birute“, daugiau žinoma iš litografinio pie- 
šinio. 

Andrius Valinavičius (1792-1853 m.) 
gimė Vilniaus apskrityje, gyveno Vilniuje. 
Mokėsi Vilniaus universiteto Dailės sky- 
riuje, 1814—1827 metais studijavo tapybą, 
raižybą ir architektūrą. Buvo vienas iš ga- 
biausių J. Rustemo mokinių. 1822-1828 
metais dėstė piešimą privačiuose Vilniaus 
pensionuose, turėjo mokinių. 

A. Valinavičius buvo romantinis portre- 
tistas, geras piešėjas, mokėjęs atrinkti de- 
tales, kurti sukauptą paveikslą. Jo darbų 


išliko labai nedaug. Taupiai ir santūriai ta- 
pytas literatūros profesoriaus Leono Bo- 
rovskio portretas (1817 m., LDM). Stipri, 
šilta šviesa išryškina liūdnoką veidą. Įvai- 
rių atspalvių pilkos ir rusvos spalvos suda- 
ro malonų sąskambį. Tai vienas iš anksty- 
vųjų dailininko portretų. Dar yra žinomas 
Andriaus Klongevičiaus atvaizdas (LDM). 
Be portretų, kūrė religinius paveikslus Ak- 
menynės (Šalčininkų rj.), Agluonos (Lat- 
vijoje) bažnyčioms. Restauravo Vilniaus 
Kalvarijų koplyčių paveikslus. 

Pastelės technika ir jai būdingais spal- 
vų deriniais iš kitų portretistų išsiskiria B0- 
leslovo Bonaventūro Klembovskio (1795— 
1888 m.) darbai. Gimė ir mirė Kremene- 
co apylinkėje (Ukrainoje), mokėsi Vilniaus 
universiteto Dailės skyriuje pas J. Ruste- 
mą. 1828 m. gavo stipendiją pasitobulini- 
mui užsienyje. Iš pradžių nuvyko į Dresde- 
ną, po pusmečio — į Paryžių, kur mokėsi 
pas J. A. Grosą. 1831 m. buvo Romoje. 
Čia kūrė portretus, kopijavo Rafaelį ir Ti- 
cianą. Grįžęs 1833 m. mokytojavo Kijeve, 
vėliau Charkovo universitete prižiūrėjo 
dailės kabinetą. 1844 m. grįžo mokytojau- 
ti į Kremenecą. 

B. Klembovskio portretus ypač vertino 
moterys, nors moteriškų atvaizdų išliko ne- 
daug; tik Hercilijos Bekiu ir Aloizos Elenos 
Volfgang (LIEM). LIEM taip pat yra keli 
Vilniaus universiteto profesorių portretai — 
Ignacijaus Borovskio, Adomo Ferdinando 
Adamovičiaus (1827 m.), Jono Stanislovo 
Hrinevičiaus, Vaclovo Pelikano, J. Snia- 
deckio pasteliniai ir aliejumi tapytas Jono 
Volfgango. I. Borovskio portrete figūra iš- 
traukta į priekį, rožiniais ir pilkais tonais 
nutapytame veide dominuoja išraiškingos 
akys. Melsvai juodą drabužį pagyvina pul- 
suojančių spalvų klostės. Kad būtų išveng- 
ta ordinų, portretas užbaigtas ties krūti- 
nės viduriu. A. E Adamovičiaus portretas 
grafiškesnis. 

B. Klembovskio portretų asmenybės at- 
viros, emocionalios. Žinoma, kad dailininkas 

šnekindavo modelį, jam dainuodavo, stebė- 
damas reakciją ir taip pažindamas žmogų. 

Ryškus portretų kūrėjas, dirbęs Lietuvo- 
je ir užsienyje, Jonas Banevičius (1803— 
1881 m.), gimęs Zedikonyse (Upytės pavie- 
te), miręs Vilniuje. Tapybą studijavo 1820— 
1822 metais Vilniaus universiteto Piešimo ir 
tapybos katedroje. 1831 m. išvykęs į užsienį, 
įstojo į Dresdeno dailės akademiją, vėliau to- 
bulinosi Miunchene, Paryžiuje ir Romoje. Bū- 
damas užsienyje, kai neturėdavo užsakymų, 
kopijuodavo įžymiųjų dailininkų paveikslus. 
Lietuvoje sukūrė prof. J. Rustemo, aktorės 
Leontinos Holpertaitės (1844 m.), VI. Neve- 
ravičiaus aliejinius portretus, miniatiūrinį Jo- 
no Tiškevičiaus portretą ant dramblio kaulo, 
minkštai pastele nupiešė motiną (1837 m.), 
nežinomo vyro portretą akvarele (1840 m., 
LDM). 

Eduardas Jonas Remeris (Romer, 1806— 
1878 m.) gimė ir mirė Vilniuje. Dailės mo- 
kėsi pas Mykolą Podolinskį, vėliau (1822— 
1825 m.) buvo Piešimo ir tapybos kated- 
ros auklėtinis. Kalėjo ir buvo ištremtas 
(1833—1838 m.), į Lietuvą grįžo tik 1852 m. 
Apsigyveno Vilniuje, name Bokšto g. Nr. 10 
ir ten pat įkūrė privačią dailės studiją. Šioji, 
vėliau pagarsėjusi kaip Remerių akademija 
(„Remerių būda“) tapo reikšminga Vilniaus 
kultūrinio gyvenimo vieta: joje vyko muzi- 
kos ir kitokie vakarai, buvo įsikūrusios dailės 
dirbtuvės, veikė mokykla, pratęsusi Univer- 
siteto dailės katedrų tradicijas, puoselėjusi 
romantizmo estetiką. E. J. Remeris buvo pa- 
skirtas Vilniaus Labdaros draugijos įstaigų 
direktoriumi, 1861 —1863 metais dirbo Za- 
rasų apskrities valstiečių reikalų taikos tar- 
pininku. Tad kūryba užsiimdavo tik laisvu 
nuo visuomeninės veiklos laiku. 

E. J. Remeris buvo tapytojas, piešėjas, 
kūrė portretus. Jo portretuose ryški J. Rus- 
temo kūrybos įtaka, esama romantizmo, by- 
dermejerio, realizmo bruožų. Pirmiausiai 
tapė artimuosius, kaupė giminės portretų 
galeriją. Tapydavo arba laisvai kopijuodavo 
Savo protėvių portretus, pvz., LDK artileri- 

jos generolo Mato Remerio atvaizdą (RKM) 
su šarvais ir lazda („bulava“). Dailininko am- 
žininkų paveikslams tipiškas yra žmonos 
portretas iki pusės, dar turintis tam tikrų kla- 
sicizmo bruožų (RKM). Moters veidas at- 
suktas beveik en face, nutapytas kietokai, 
gilesnio charakterio neatspindi. Veidą rėmi- 
na kepuraitė su ilgais, pečius siekiančiais 
galais, karolių vėrinys ir suknelės nėriniai. 
Gerai nutapytos rankos, kurių kiti to meto 
portretistai vengė. Rankų judesys (viena ant 
krūtinės, kita nuleista žemyn) pagyvina 
liemens masę ir demonstruoja madingas, 
permatomas, plačiai išsiskleidžiančias me- 
džiagas. Apranga ir rankų judesiu pabrėž- 
ta bajoriška moters kilmė. Paveikslas nu- 
tapytas šviesiai pilkais, pilkai melsvais iki 
juodumo tonais. E. J. Remeriui priskiria- 
mas ir krėsle sėdinčios Vankavičienės por- 
tretas (Rokiškio kraštotyros muziejus). Jos 
charakterį atskleidžia valingas, kiek plokš- 
tokas veidas, įtemptos rankos ant krėslo 
atramų. Veidą paryškina šviesi kepuraitė 
ir plati apykaklė. Pilkai rudą koloritą daro 
aktyvesnį ant atkaltės užmesto šalio raus- 
vos dėmės. 

Nujausdamas išsiskyrimą, 1863 m. nu- 
liejo akvarele sūnaus Alfredo portretą 
(KČDM). Jaunuolį apibūdina ne tik susi- 
kaupęs veidas, bet ir smulkmeniškai atkurti 
drabužiai, aplinkos daiktai, kuklus kamba- 
rio apstatymas, ant lovos užmestas batas. 
Tuo pačiu metu nutapė jaunėlį sūnų Edu- 
ardą Matą ir autoportretą. 

Be savo aplinkos asmenų, sukūrė ir kai 
kurių kultūros veikėjų portretų. Iliustravo 
S. Moniuškos natas („Namų dainynas“, 
1859 m.), paliko piešinių ir akvarelių, vaiz- 
duojančių aplinkos tipažą, buitines scenas, 
peizažus. 

Adomas Šemešys (1808-1864 m.) gimė 
Slucko apskrityje, bajorų seniūno šeimoje, 
mirė Vilniuje. 1826—1831 metais mokėsi 
Vilniaus universiteto Piešimo ir tapybos ka- 
tedroje. V. Smakausko įtakoje iš kitų Kated- 
ros studentų skyrėsi polinkiu į akademizmą. 

Su konservatyviaisiais sluoksniais dalyva- 
vo anticarinėje veikloje, ir 1842—1846 me- 
tais buvo ištremtas, gyveno Chersone ir Sa- 
ratove. Sugrįžęs iš pradžių gyveno Minske, 
o nuo 1852 m. apsistojo Vilniuje. Keliau- 
damas po Lietuvą ir Vakarų Baltarusijos 
dvarelius, tapė portretus, buitinius paveiks- 
lus iš smulkiosios bajorijos gyvenimo, isto- 
rinio žanro drobes. Jo tapyba sausoka, pa- 
grįsta daugiau išoriniais efektais. A. Se- 
mešys ne tik tapė, bet ir rašė dailės istori- 
jos klausimais. 

Populiarus jo sukurtas vilniečio literato 
Liudviko Kondratovičiaus-Sirokomlės por- 
tretas (1854 m., LDM). Paveiksle poetas 
sėdi gamtoje, prie seno mūro — užuomi- 
nos apie romantinę jo kūrybos pakraipą. 
Tačiau aplinka su žmogumi nesusieta, prie- 
šingai — beveik nedetalizuotas juodas švar- 
kas tarsi iškerpa poeto figūrą iš fono. Ne- 
randa atgarsio peizaže ir geltonos liemenės 
bei baltų marškinių spalvos. Sirokomlės vei- 
das kiek idealizuotas, apibūdintas pavir- 
šutiniškai. Gilesni yra dailininko sukurti 
Teklės Januškevičienės su knyga rankoje 
(VNM) ir Igno Januškevičiaus (1851 m., 
VNM) portretai. T. Januškevičienės posū- 
kis, veido apšvietimas, minkštas, nelygus 
fonas tapyti pagal rustemišką tradiciją, ta- 
čiau kietesne tapysena. Panašus ir rašyto- 
jos Ievos Felinskienės portretas.30 

Istorine tematika A. Šemešys kūrė 
aukštindamas feodalinį gyvenimo būdą. Pa- 
gal A. Mickevičiaus poemą „Ponas Tadas“ 
sukūrė didelį paveikslą „Robako mirtis“ 
(poemoje Robakas žūva agituodamas su- 
kilti; vieta nežinoma). Romantišką kom- 
poziciją kiek sumenkina akademistinis for- 
mų traktavimas. Kitose kompozicijose pa- 
gal A. Mickevičiaus „Konradą Valenrodą“ 
linksta į simbolinius vaizdus su paslaptin- 
gu apšvietimu ir migla. 

Poilsiaudamas A. Šemešys tapė ciklą 
„Šeine-katarinka“ ! kurį sudarė universite- 
to profesorių portretai su humoristinėmis 
paraštėmis. 

Aleksandras Slendzinskis (1803 (?)- 
1878 m.?) gimė ir mirė Vilniuje, gyveno ir 
kūrė įvairiose Lietuvos vietose. Mokėsi 
Vilniaus universitete pas J. Rustemą. Buvo 
grafo Benedikto Tiškevičiaus dvaro Rau- 
dondvaryje dailininkas, piešimo mokyto- 
jas, dekoratorius. Apie jo ankstyvojo lai- 
kotarpio kūrybą žinoma mažai. Buitinėje 
tematikoje, matyt, sekė olandų žanristais, 
nes A. Šemešys atsiminimuose rašo, kad jo 
matyti A. Slendzinskio girtuokliai bei kor- 
tų lošėjai sumanymu ir kompozicija primi- 
nė D. Tenerso (David Teniers) manierą.š2 

Iš tapytų buitinių kompozicijų išliko tik 
nedidelės vėlyviausios — „Elgeta kapinėse“ 
(1870 m.), „Elgeta valgo“ (1876 m., abu 
LDM). Pirmoji — tai romantinės pakraipos 
darbas, kuriame priverstinis žmogaus skur- 
das supriešintas dvasiniam turtingumui ir 
perkeltine prasme išsakoma pasiaukojimo 
Tėvynei idėja. Kompoziciją dramatizuoja 
vešlus gamtos fonas, subtilių lapijos faktūrų 
ir grubiai nutapytų sudūlėjusių elgetos rū- 
bų kontrastas. Kūrinyje „Elgeta valgo“ at- 
grasaus skurdo paveikslas atskleistas per de- 
tales: ranka, tvirtai laikanti ąsotį, išblukęs 
krepšys, prie šaukšto lenkiama galva. Tam- 
siu debesuotu fonu, gaubiančiu pakumpusią 
figūrą, ir giliomis senuko akimis nemaloniai 
natūralistinis paveikslas apibendrintas iki 
vienišo žmogaus tragedijos. 

A. Slendzinskio susidomėjimas žmo- 
gumi įgaudavo įvairių atspalvių. „Moters 
portretinė studija“ (1860 m., LDM) - tai 
aptriušusios darbininkės atvaizdas, nutapy- 
tas neužbaigtai, eskiziškai, todėl labai gyvas 
— atrodo, kad dailininkas taip ir nepajėgė 
sustabdyti šios krutančios, kažką veikian- 
čios moterėlės. Kompozicijoje „Barzdotas 
vyras“ (1869 m.) arba „Rabinas skaito laiš- 
ką“ (akvarelė, abi LDM) A. Slendzinskį 
daugiau domino pats tipažas. Šiam daili- 
ninkui priskiriama ir daugiafigūrė kompo- 
zicija (atlikta skiestu tušu), kurioje vaizduo- 
jamas po darbo poilsis smuklėje. Idiliška 
nuotaika gaubia grupėmis susiskirsčiusius 

žmones — prie ilgo stalo besikalbančius ir 
žaidžiančius miestiečius, verpiančias mo- 
alistiškas, etnografiškai tikslus. 

Žinoma, buitinis žanras A. Slendzins- 
kio nemaitino. Todėl dažniau kūrė religi- 
nius paveikslus ir portretus, nors iš pasta- 
rųjų labiau pavykę ne užsakyminiai darbai. 
Tai autoportretas (4-asis dešimtmetis) ir 
motinos atvaizdas (1829 m.).33 Pirmasis su- 
kurtas pagal Vilniaus universiteto tradici- 
jas ir papildo romantinių portretų galeri- 
ją. Biustinė figūra aiškiu siluetu įrašyta į 
nušviestą foną. Susikaupęs dailininko vei- 
das, išdraikyta šukuosena, žandenos ir ūsiu- 
kai nutapyti apibendrintai, laisva ranka. 
Veido bruožus suaktyvina kontrastingas 
apšvietimas. Apranga tamsi, romantiškai 
modeliuota, apykaklė ir krūtinė prigesin- 
tos. Tų pačių tradicijų dvasios yra ir moti- 
nos portrete, komponuotame daugiau į 


Aleksandras Slendzinskis. Elgeta valgo. 1876 


plotį. Moters veidas nutapytas kruopščiai, 
giliai charakteringas. Tiksliai parinkta švie- 
sa, šešėliais ir akcentais sukurtas gyvas, ap- 
čiuopiamas veido reljefas. Į veidą nukrei- 
pia žvilgsnį pečių linija ir detaliai nutapy- 
ta galvos danga. Figūrą stabilizuoja žemas 
horizontas. 

Didžioji dalis A. Slendzinskio religinių 
paveikslų tapyta Raudondvario bažnyčiai. 
Vilniuje, Šv. Teresės bažnyčioje yra kom- 
pozicija „Marija su kūdikiu“. 

Konstantinas Kukevičius (1818—1840 m.) 
gimė Vilniuje, mirė Verkiuose. Tapybos mo- 
kėsi Vilniaus universitete pas J. Rustemą, o 
uždarius Universitetą išvyko į Peterburgo 
dailės akademiją. 1835— 1839 metais laisvo 
klausytojo teisėmis studijavo batalinę ta- 
pybą pas Aleksandrą Zauerveidą (Seuer- 
weid), Akademijoje atstovavusį ankstyvajam 
realizmui. Ermitaže studijavo Dovydą Tk- 
nersą ir Filipą Vuvermaną (Philip Vouwer- 
mann). 1839 m. grįžęs į Lietuvą apsistojo 
Vilniaus priemiesčio dvare Verkiuose. 
Liudviko Vitgenšteino užsakymu tapė pa- 
veikslus, vaizdavusius Verkių rūmų išorę 
ir interjerus. 

Peterburge ypač domėjosi Aleksejaus 
Venecianovo ir A. Orlovskio batalinėmis 
kompozicijomis bei charakteringais tipais. Pats 
nutapė trisdešimt du buitinius vaizdus iš ka- 
rių gyvenimo. Tai nesudėtingų spalvinių de- 
rinių, detalizuoto piešinio „Kareiviai miške 
prie laužo“ (1836 m.). „Husaras ant žirgo“ 
(1837 m.), „Kareiviai stovykloje“ (1838 m.), 
„Rusų kareiviai kaime“ (1838 m., visi mi- 
nėti darbai Rusų muziejuje Sankt Peterbur- 
ge). Tipiškas, kareivių buitį vaizduojantis 
paveikslas — „Ulonai, prie upės laukiantys 
plausto“ (1838 m., paveikslo vieta nežino- 
ma). Tai daugiafigūrė kompozicija, nuta- 
pyta rusvais ir melsvais tonais. Nesudėtin- 
goje, gan statiškoje realistinėje scenelėje 
caro kareiviai ramiai šnekučiuojasi su vie- 
tos gyventojais. Figūros laisvai išdėstytos 
banguojančiu ritmu. Žmonės idealizuoti, 
pastebėti jų socialiniai skirtumai. 

Iš kitų žanrinių siužetų žinoma tik vie- 
na drobė „Žydai kontrabandininkai, poil- 
siaujantys Vilniaus apylinkėse“ (1839 m.).84 
Lietuvoje ir ši ir kitos dailininko kompozi- 
cijos daugiau žinomos iš litografijų. 

Julijonas Karčiauskas (1806-1833 m.), 
kaip ir Kukevičius, gyveno trumpai. Gimė 
Ašmenoje (Baltarusija), mirė džiova Romo- 
je. Buitinio žanro meistras, tapė peizažus ir 
portretus. 

Mokėsi Vilniaus gimnazijoje, vėliau 
Universitete studijavo tapybą ir teisę. 
1826 m. Universitetas suteikė jam meno 
kandidato laipsnį. 1824 m. išvyko tobulin- 
tis į Peterburgą, 1826 m. rudenį — į Dres- 
deną, vėliau per Olandiją ir Belgiją — į 
Prancūziją. Paryžiuje tobulinosi pas 
J. A. Grosą ir Klodą Verne (Claude Jo- 
seph Vernet), kopijavo muziejuose 
XVII a. olandų žanristus, kurių vėliau ne- 
pamiršo kurdamas buitines kompozicijas. 
1828 m. pablogėjus sveikatai persikėlė į Ita- 
liją, kur, drauge išvykusio J. K. Vilčinskio 
teigimu, domėjosi istorine tematika. 

Jo talentas subrendo anksti. Dar studi- 
juodamas Vilniuje sukūrė nemokinišką prof. 
Jokūbo Briotės (Jacob Briotet) portretą 
(LDM). Tačiau jau Universitete daugiau do- 
mėjosi buitine tematika. Iki 1824 m. sukūrė 
ryškaus realistinio piešinio darbą „Rusiškas 
ekstra paštas“,55 kompozicijas iš miestelių 
gyventojų buities: „Žydai kelionėje“ (kopi- 
ja VNM), „Vežikas žydas prie lietuviškos 
smuklės“ (Poznanės dailės muziejus), VAS 
das su skėčiu“ (sepija, Varšuvos nacionali- 
nė biblioteka). Tiksliu, vietomis detalizuo- 
tu piešiniu, keliomis spalvomis vaizdavo 
žydus, būdingiausius skurdaus Lietuvos 
miestelių gyvenimo atstovus. Darbai prime- 
na J. Rustemo buitinius piešinius. Kom- 
pozicijoje „Žydų laidotuvės“ (buvo pas A. 
Zaleskį, Trakų paviete, eskizas LDM) mė- 
gino ieškoti filosofinių paralelių, nors si- 
tuacija pakankamai gyvenimiška. Paskui 
dengtą laidotuvių vežimą eina baltai ir 
juodai vilkintys žmonės. Eisena slenka pro 

namų griuvėsius, dar kartą primenančius 
visa ko baigtinumą žemėje. Tačiau aplink, 
beveik nekreipdami dėmesio į gedulingą 
procesiją, Žaidžia vaikai, joja raitelis — 
gyvenimas eina savo vaga. 

Būdamas Dresdene J. Karčiauskas su- 
kūrė kompoziciją „Arklių girdymas prie 
bokšto“ (1826 m.),š6 Paryžiuje — „Jojantys 
turkai“.š7 Užsienio žiūrovai vertino jo kūri- 
nių koloritą. Tuo pat metu kūrė peizažus 
(„Kraštovaizdis su tiltu ir vienišu raiteliu“ 
(1832 m., Osolinskių viešoji biblioteka Vroc- 
lave), tapė interjerus ( „Šv. Povilo bažnyčios 
Romoje vidus prieš gaisrą“ ).5 Kopijavo Ra- 
faelį ir italų manieristus. Originalių jo dar- 
bų grožis slypi paprastume. 

Jonas Trojanauskas (apie 1799 Vilniu- 
je— 1878 m.) buvo pasišventęs beveik išim- 
tinai istoriniam žanrui. Mokėsi Piešimo ir 
tapybos katedroje, drauge su K. Rusecku 
1822 m. tobulinosi Paryžiuje ir Romoje pas 
V. Kamučinį. Buvo aktyvus revoliucinio ju- 
dėjimo dalyvis Vilniaus universitete, maso- 
nų ložės narys, Italijoje palaikė ryšius tarp 
karbonarų ir lietuvių „Patriotų sąjungos“. 
1824 m. iš Italijos atvyko į Peterburgą ir už- 
mezgė ryšius su dekabristais. Už šią veiklą 
buvo persekiojamas. Nuo 1828 m. gyveno 
Belmonte (dab. Zarasų rj.), globojamas gra- 
fo Ignaco Pliaterio, vėliau įsigijo Milkų 
dvarelį. 

Žinomi tik ankstyvųjų jo paveikslų ap- 
rašymai. Tai sodrios tapysenos „Vytautas ties 
Žalgiriu“ ir eskizas „Vytautas priima Mask- 
vos, totorių ir kryžiuočių pasiuntinius“ 89 Kiti 
jo darbai, likę Milkų dvare, 1916 m. išvežti į 
Peterburgą, niekur neaprašyti, šiuo metu 
dingę. Spėjama, kad J. Trojanauskas tapė 
klasicistine ar akademistine maniera. 

Mykolas Kuleša (1799—1863 m.), istori- 
nio batalinio žanro kūrėjas ir geras peiza- 
žistas. Gimė Vilniuje, mirė Balstogėje. Mo- 
kėsi bernardinų mokykloje Troškūnuose ir 
Vilniaus gimnazijoje, kur piešimą dėstė 
J. Damelis, 1818—1821 metais — Piešimo ir 
tapybos katedroje (nuo 1819 m. masonų l0- 

žė „Uolusis lietuvis“ mokėjo jam stipendi- 
ją). Buvo mylimas J. Rustemo mokinys. 
Baigdamas Universitetą gavo meno mokslų 
kandidato laipsnį. Dalyvavo slaptose studen- 
tų organizacijose, o 1823—1824 metais ka- 
lėjo už anticarinę veiklą. Privačiai dėstė pie- 
šimą, 1829—1839 metais dirbo mokytoju 
Kražių kolegijoje, 1839—1844 metais — Gar- 
dino mokykloje. Nuo 1845 m. dėstė mergi- 
nų bajorių institute Balstogėje. 

Tapė nedidelio formato paveikslus gua- 
šu, tempera, aliejiniais dažais. Fiksavo LDK 
istorinę praeitį ir nykstančius jos pėdsakus, 
tolimus laikus matydamas romantiko akimis. 
Kompozicijos „Lietuvos etmonas“ (kopija iš 
A. Orlovskio? LDM, replika Telšių kraštoty- 
ros muziejuje), „Husarai atakoje“, „Kareivių 
poilsis“ (abu LDM), „Kareiviai stovykloje“ 
(LIEM) didaktinio pobūdžio, jų paskirtis — 
kelti patriotines nuotaikas. Paveikslai di- 
namiški, daugiausiai pastangų juose skirta 
vertikalių ir horizontalių balansui ar įvai- 
riakrypčių, ekspresyvių linijų sutvarkymui. 
„Lietuvos etmonas“ kiek santūresnės 
kompozicijos, tačiau uždaviniai analogiš- 
ki, spalvos parinktos taip, kad išryškėtų ap- 
rangos ir atributikos puošnumas. Paveiks- 
las nutapytas tempera, šaltais pilkai mels- 
vais, rusvais, raudonais tonais. Šviesios ir 
tamsios dėmės sukomponuotos taip, kad 
etmonas ant žirgo taptų dėmesio centru. 

Mėgo keliauti, kelionėse tapė ir piešė 
gamtovaizdžius plunksnele. Dauguma jo 
peizažų architektūriniai, vaizduojantys me- 
cenatų užsakytas vietas arba tuos gamtos 
kampelius, kuriuose M. Kuleša jautė praci- 
ties dvasią. Praeities ieškojo daugelyje Lie- 
tuvos, Baltarusijos, Podolės, Volynės vietų. 
1529 m. nupiešė, vėliau nutapė Trakų ir Ly- 
dos pilis, Naugarduko ir Pinsko vaizdus, įam- 
žino Kauno, Krėvos, Gardino, Lucko ir kitų 
LDK pilių griuvėsius, Barboros Radvilaitės 
rūmų liekanas prie Gardino.? Paivairinant 
erdvę ir dinamizuojant kompoziciją, archi- 
tektūriniams peizažams parinktas kampinis 
stebėjimo taškas. Natūralus vietų grožis su- 

reikšmintas efektingu apšvietimu. Pilių pei- 
zažuose dailininkas perteikė ne tik kon- 
krečių griuvėsių vaizdą, bet ir jų daromą 
įspūdį: jie gali būti rūstūs ar grėsmingi, ža- 
dinantys kilnias mintis, dvelkiantys žila se- 
nove. Kituose gamtovaizdžiuose — panora- 
miniuose ir kameriniuose — M. Kuleša žavisi 
gyva, turtinga gamta, krašto savitumu. „Kra- 
žiai“ (Telšių kraštotyros muziejus), „Drus- 
kininkai“ (litografija, LNM), „Tiltas per Rat- 
nyčėlę Druskininkuose“ (LNM) ir kai kurie 
dvarų vaizdai minkštai modeliuoti, svajingos 
nuotaikos, liūdni, dramatiški. Peizažas su- 
voktas kaip giliai individualus požiūris į gam- 
tą. Paveikslų emocionalumą daugiausiai 
lemia šviesos ir šešėlių efektai. M. Kuleša 
mėgo saulėtas dienas, įgalinusias kompli- 
kuoti šviesą. Amžininkai jo peizažus vadino 
meistriškais, gyrė kompozicijas, koloritą, at- 
likimo drąsą.?! 

Mėgo tapyti interjerus. Vidaus erdvė jo 
paveiksluose atkurta išsamiai, portretiškai, 
pagal visus perspektyvos dėsnius, stengtasi 
kuo daugiau aprėpti, nepasitenkinant patal- 
pos fragmentu („Kazimiero koplyčia“, „Jė- 
zaus bažnyčios Vilniuje vidus“ ).92 Kartais 
projektuodavo dekoracijas dvarų teat- 
rams, pasinaudodamas peizažų ir interje- 
rų tapymo patirtimi. Talkino J. K. Vilčins- 
kio „Vilniaus albumo“ leidybai. 1850 m. 
J. L. Derua (Deroy) litografija Paryžiuje 
išleido 6 lapų M. Kulešos peizažų albumą 
„Teka Michata Kuleszy“ (egzempliorius yra 
LNM), kuriame parinkti tapybiškiausių 
gamtovaizdžių piešiniai. 1851 m. Lemersje 
(Lemercier) litografija išleido jo albumą 
„Krašto vaizdų rinkinys...“ 

M. Kulešos kūrinių sąraše yra ir portre- 
tų: talentingi aktorės Leontinos Holpertaitės 
(1844 m., LDM), nežinomos moters (LNM) 
atvaizdai. Portretuose pastebima J. Rusecko 
įtaka. 

Vincentas Dmachauskas (1807—1862 m.) 
— ryškiausias nagrinėjamo laikotarpio pei- 
zažistas ir lietuviškojo romantinio peizažo 
pradininkas. Gimė Samiščiuose (Ašmenos 

paviete), mirė Vilniuje. 1825—1829 metais 
Vilniaus universitete studijavo tapybą ir 
skulptūrą, jau studijuodamas ėmė tapyti 
peizažus natūroje. Dalyvavo 1831 m. su- 
kilime, kurį užgniaužus emigravo į Prūsi- 
ją. Po amnestijos 1837 m. grįžo į Lietuvą. 
Ėmėsi įvairių darbų: kūrė užsakyminius 
portretus, restauravo paveikslus, dirbo de- 
koratoriumi teatre, 1840 m. Vilniuje orga- 
nizavo privačią tapybos mokyklą. 

Tikrasis V. Dmachausko talentas atsi- 
skleidė peizažuose — pasakojimui apie 
gimtosios žemės grožį pašventė visą gyve- 
nimą. Jo požiūris į gamtą permainingas: 
kartais sentimentalus ir idealizuojantis, 
kartais epiškas; pasakojimas portretiškai tiks- 
lus arba išskiriantis tam tikras detales, dažnai 
kūriniai emocionalūs, perteikiantys gamtos su- 
žadintas nuotaikas, jos įvairovę ir turtingu- 
mą, poveikį žmogui. 

Gamtovaizdžius tapytojas dažnai ap- 
gyvendino žmonėmis, domėdamasis jų ry- 

šiu su gamta, pastebėdamas žmogaus veik- 
los baigtinumą ir gamtos permanentišku- 
mą. Žmogus V. Dmachausko paveiksluo- 
se paprastai smulkaus mastelio, figūros 
dažnai tampa stafažu, sustiprinančiu ne- 
aprėpiamą vaizduojamos gamtos didybę. 
Iš šių darbų paminėtini „Grįžimas iš me- 
džioklės“ 93, „Aukų rinkėjas su avinu“,94 
„Neris ties Verkiais“ (1840 m., LDM), „Dva- 
relis“ (1843 m., LDM), „Vakaras prie Ne- 
muno ties Raudondvariu“ (1858 m., 
LIEM) — pastarajame žaliais, mėlynais, 
pilkais tonais ir rožiniais saulės atšvaitais 
nutapyta epiška gamta ir sielininkų gyve- 
nimas. 

Lietuvos ir Baltarusijos dvarininkų už- 
sakymu vaizdavo patriarchalines jų dvarų 
sodybas su senais parkais (Verkių, Vaške- 
vičių, Arnionių), tapė ir laisvam pardavi- 
mui. Stengėsi aprėpti platų vaizdą, nesi- 
tenkino atskirais motyvais, todėl gamtoje 
darė daugybę etiudų. Nė vienas to meto 


Vincentas Dmachauskas. Dvarelis. 1843 

tapytojas nepažinojo Lietuvos gamtos 
taip gerai, kaip V. Dmachauskas. 

Peizažai nutapyti tiršta akvarele ir alie- 
jumi. kompozicijos paprastai asimetriškos, 
gyvos. Kartais tapyta planais, kartais per- 
spektyva į gilumą. Dažname peizaže dangų 
atskiria žemas horizontas. Vaizduojamieji 
daiktai, šviesa ir oras — materialūs, nutapy- 
ti ramiomis lokalinėmis spalvomis. Paveiks- 
lų nuotaika kiek įaudrinta romantikų pa- 
mėgtais efektais. Laikotarpio dailininkai, 
kurdami emocinį gamtos vaizdą, mažai 
praktikavo plenerą, tačiau kai kuriuose pei- 
zažuose V. Dmachausko juo naudotasi. 

Ankstyvuosiuose peizažuose dailininkas 
neieškojo visumos: gamtovaizdyje „Daili- 
ninko tėviškė“ (1843 m., LDM) pastebė- 
tos visos smulkmenos, akis neranda, kur 
sustoti; vėlesniuose peizažuose stiprėja 
apibendrinimas, gamta perteikta monu- 
mentaliau, ieškota naujų tapybos išraiškos 
priemonių. 

Pagal motyvus V. Dmachausko peiza- 
žai gali būti skiriami į kelias grupes. Nag- 
rinėjamam laikotarpiui būdingiausi istori- 
niai vietovaizdžiai. Kaip ir M. Kuleša, jis 
su didele meile tapė Lietuvos Didžiosios 
Kunigaikštystės pilių Trakų, Medininkų, 
Krėvos, Naugarduko, Alšėnų griuvėsių 
vaizdus (7 pilių akvarelės buvo nulietos A. 
Kirkoro užsakymu: visos KNM). Žavėda- 
masis tapomais objektais ir norėdamas pla- 
čiau juos apibūdinti, grįždavo į tas pačias 
vietas, stebėdamas gamtos įvairumą, švie- 
sos kaitą, atmosferos poveikį spalvoms. 
Itin daug kartų akvarele ir aliejumi tapė 
Trakų salos pilies liekanas — skirtingu me- 
tu, iš įvairių stebėjimo taškų.?5 Domėjosi 
ir Rytprūsių istorija („Peizažas su pilimi“, 
KČDM). 

Antrąją didelę kolekciją sudaro Vil- 
niaus ir apylinkių peizažai, pradėti tapyti 
1838 m. Vienuose jų vyrauja architektūra 
— tai panoraminiai sostinės vaizdai nuo 
Tauro kalno ir Žaliojo tilto, Žvėrynas ar- 
ba miesto gatvės. Kituose peizažuose do- 


minuoja gamta, apglėbianti statinius ar vi- 
sai nepaliesta urbanistikos. Tapytos Vin- 
gio apylinkės, Rasų kapinės, keli Botani- 
kos sodo vaizdai: „Saulėlydis žiemą Vil- 
niaus apylinkėse“ (1849 m.),*6 „Neris ties 
Rapolo bažnyčia“ (MAB RS). Paveiksluose 
jaučiamas kruopštus paruošiamasis dar- 
bas, naudojimasis išankstiniais etiudais. 
Trečiasis rinkinys apima Lietuvos ir Balta- 
rusijos įvairių vietų vaizdus. Tai „Lietuvos 
laukai“, „Dvarelis“ (1843 m.), „Saulėlydis“, 
(1849 m., VNM), „Mickevičiaus slėnis 
Kaune“, „Miestelio vaizdas“ (1858 m.), 
„Norviliškių vienuolynas“, „Nevėžis, įte- 
kantis į Nemuną“, „Pažaislio vienuolynas“ 
(KNM), „Rūmai prie ežero“ (LNM), „Smuk- 
lė prie Pinsko balų“ (1850— 1851 m.), „Svi- 
tezio ežeras“ (VNM), „Neris prie Verkių“ 
(1840 m., LDM). Šiai grupei skirtinas ir 
garsusis paveikslas — „Miško gaisras“ 
(1850 m., LDM): peizažas įtikinantis, nu- 
tapytas santūria žalsvai ruda spalvų ga- 
ma, pasistengta atkreipti dėmesį į miško 
didybę ir prasmingą medžių grupavimą. 
Tauria šios vietos ramuma sustiprintas si- 
tuacijos dramatizmas, o šėlstančia ugnies 
stichija natūraliai įteisinti romantiškieji 
efektai. 

1854 m. V. Dmachauskas apsigyveno 
Stakliškėse. Tuo metu daug dėmesio sky- 
rė miškų peizažui ir su juo susijusiai kai- 
mo buičiai. Kaip prancūzų barbizonietis,?7 
keldavosi anksti ryte ir eidavo tapyti senų 
apylinkės ąžuolų. Žavėjosi galingais jų lie- 
menimis, vešliomis šakomis ir lapais, Ža- 
luma ir gyvybine galia. Godžiai stebėdavo 
šviesos ir šešėlių efektus saulėlydžio me- 
tu, mėnesienos naktimis. Stakliškėse nu- 
tapyti peizažai „Miškingos apylinkės“, 
„Stakliškės“, „Lietuvos valstiečio sodyba“, 
„Lietuviška sodyba saulėlydyje“, „Saulėly- 
dis miške“ ir kiti. 

Savitą vietą šio žanro galerijoje užima 
efektingi, romantiškai paspalvinti nakties 
peizažai. Stakliškių periodo naktiniame 
peizaže „Naktigoniai pamiškėje“ (1854 m., 

LDM) panaudoti du šviesos šaltiniai — 
stiprus mėnulio apšvietimas ir silpna lau- 
žo liepsna. Mėnulio šviesa įspūdingai iš- 
ryškina lengvų debesų formas, nušviečia 
visą kairiąją paveikslo pusę, ramiai sklis- 
dama apatinėje jo dalyje. Dešinėje esantis 
medžių masyvas skęsta šešėliuose, kuriems 
silpnai priešinasi laužo šviesa. Kompozici- 
joje „Žydų vestuvės“ (LDM) mėnulis vos 
paliečia tamsius pastatų, medžių, žmonių 
siluetus. 

Gerokai anksčiau tapytoje drobėje „Kry- 
Žiuočiai ruošiasi pulti Punios pilį“ (1837 m., 
LDM) nakties peizažas su figūromis jau 
istorinio žanro pobūdžio. Dinamiška ir 
efektinga mėnulio danguje blyksnių bei 
spalvų kaita apačioje pereina į atšvaitus 
upės įstrižainėje, auksu padengia prieina- 
mas tamsių medžių, krūmų, žemės vietas. 
Tas pats auksas lengvai tarsi užuomina iš- 


Vincentas Dmachauskas. Naktigoniai pamiškėje. 1854 

ryškina kryžiuočių stovyklavietę ir žmonių 
siluetus dešiniajame upės krante. 

V. Dmachauskas, kaip ir M. Kuleša, 
tapė užsakyminius pastatų interjerus. Sko- 
ningu spalvų deriniu ir tiksliu, detaliu pie- 
šiniu nutapytas Verkių rūmų salonas 
(L. Vitgenšteino užsakymas), jame buvę 
dailės kūriniai, Burbiškių dvaro vidus, Ge- 
neralgubernatūros apartamentai (kuni- 
gaikštienės Dolgorukovos užsakymas), Vil- 
niaus katedros Šv. Kazimiero koplyčios, 
Šv. Jėzaus bažnyčios interjerai. 

Be minėtų darbų, V. Dmachauskas kūrė 
kompozicijas pagal A. Mickevičiaus poeziją 
ir pagal „Poną Tadą“ (1855—1859 m.). 
1850—1854 metais apipavidalino teatro 
spektaklius. 

Silpnesnis, bet labai produktyvus pei- 
zažistas buvo Marcelinas Januševičius (1806— 
1859 m.), vilniečio dailininko dekoratoriaus 

Martyno sūnus, gimęs Jaltuškove (Ušico 
pavietas), miręs Vilniuje. Mokėsi Vilniaus 
gimnazijoje, 1820—1828 metais studijavo 
Universitete tapybą, 1828 m. gavo meno 
kandidato laipsnį. 

M. Januševičius buvo architektūrinio 
peizažo kūrėjas, tapęs tiršta akvarele ir 
aliejumi, piešęs. Jo darbai svarbesni iko- 
nografiniu požiūriu, meninė jų vertė ribo- 
ta. Mėgo vaizduoti Vilniaus senosios archi- 
tektūros paminklus, kurių dalies šiandien 
nebėra. Kitų jau nebebuvo ir dailininko lai- 
kais — pastaruosius kopijavo iš P. Rosio 
(„Vilniaus Žemutinės pilies griuvėsiai su 
Katedra“, LNM, akvarelė). Atlikdavo ir ki- 
tokias kopijas: Nesvyžiaus galerijos pa- 
veikslus — Radviloms, Stanislovo Augus- 
to kolekciją — kun. J. K. Boguslaskiui. 

Savarankiškame darbe „Vilniaus Aukš- 
tutinė ir Žemutinė pilys, Plikasis kalnas su 
Trimis kryžiais“ (LIEM) architektūros ir 
kalvų siluetai išryškėja pilkai gelsvo dan- 
gaus fone. Nutapyta detaliai, rudais ir ža- 
liais tonais, su kiek dirbtinai nušviestais 
medžiais, pilkais jų šešėliais. Peizažas 
„Aukštutinė pilis iš pietų pusės“ (apie 
1850 m., LDM) — be detalių, monumen- 
talūs mūrų siluetai stūkso kiek debesuoto 
dangaus fone. Figūros M. Januševičiaus 
peizažuose pasirodo labai retai. Pilkai ru- 
dais tonais nutapytas peizažas „Vilniaus Šv. 
Mikalojaus bažnyčia“ (1830 m., LNM). 

M. Januševičius tapė planais. Ryškus 
tokios tapybos pavyzdys — „Jėzuitų rūmai 
Vingyje“ (1836 m., LNM). Paveikslas nu- 
tapytas iš aukšto žiūrėjimo taško, praside- 
da upe su valtimi ir žvejais. Toliau akis kyla 
link mūro aptvaro, svarbesnių ir antraeilių 
sodybos pastatų. Paveikslo viršuje nusidrie- 
kia pilkai žalsva miško juosta, pereinanti į 
nešvariai melsvą dangų. Šviesa šiame kūri- 
nyje, kaip ir apskritai M. Januševičiaus 
darbuose, didesnio vaidmens neatlieka. 
Architektūros formos kietokos, oras jų ne- 
suminkština, todėl kartais statiniai iškren- 
ta iš peizažo visumos. 


1857 m. M. Januševičius drauge su 
Konstantinu Tiškevičiumi keliavo Nerimi 
ir piešė. Šie darbeliai primityviai apiben- 
drinti, schematiški. 

1848—1854 metais dailininkas dirbo 
Vilniaus miesto teatre dekoratoriumi. 

Jonas Šolma (1793—po 1832 m.) — vie- 
nas pirmųjų Lietuvos peizažistų, buvo 
J. Rustemo mokinys. 1820—1825 metais mo- 
kytojavo Mozyriaus, vėliau — Žečico pavie- 
to mokyklose. Kūrė romantizuotus gamto- 
vaizdžius. 

Peizažas „Trakų pilies griuvėsiai“ 
(1827 m., LDM) — poetiškas, primenan- 
tis praeities įvykius, nedidelio formato, nu- 
tapytas mišria technika iš tolimo žiūrėji- 
mo taško. Paveikslėlyje gražiai susilieja ar- 
chitektūra ir gamta: iš žalių krūmų kyla 
rudų atspalvių griuvėsiai, įsirašydami į blyš- 
kiai melsvą dangų ir tą dangų atspindintį 
vandenį. Kituose J. Šolmos peizažuose 
(pvz., esančiuose KČDM) augmenija taip 
pat siejama su architektūra. Gailėdamas 
griaunamos ir jau tapusios griuvėsiais Vil- 
niaus istorinės architektūros, kruopščiai 
tapė ir kopijavo P. Rosio darytas pasmerk- 
tųjų pastatų akvareles — Vilniaus Žemu- 
tinės pilies rūmus, gotikinių rūmų Anta- 
kalnyje griuvėsius (1819, LDM), grafiškai 
tiksliai akvarele ir guašu atkūrė Sapiegų 
rūmus. 

Būta ir kitų peizažo kūrėjų. Pavyzdžiui 
M. Hrebnickis, kiek primityviai, eskiziškai 
tapęs architektūrinius peizažus. Jo „Vil- 
niaus Žemutinės pilies rūmai ir Katedra“ 
(apie 1845 m., LDM) —- laisvo potėpio, 
blankių pilkai žalsvos ir gelsvos spalvų. Ne- 
tikslios Katedros proporcijos ir formų kon- 
strukcija. 

Jonas Šolma. Sapiegų rūmai. XIX a. pr. 

Peterburgo akademijos puoselėtas oficia- 
lusis akademizmas Lietuvoje ėmė reikštis 
4-ame dešimtmetyje, grįžus pirmiesiems į 
Akademiją pasiųstiems Vilniaus universi- 
teto stipendininkams. XIX a. 5-ojo dešimt- 
mečio pabaigoje Lietuvoje, Peterburge ir 
Vakarų Europoje dailės akademijų auklė- 
tinių kūryboje pasireiškė nauja akademizmo 
banga, kuri jau turėjo ir realizmo bruožų. 
Nors Peterburgo dailės akademija buvo biu- 
rokratinė įstaiga su Nikolajaus I patvirtin- 
ta oficialia dailės kryptimi, ruošusi tipinius 
akademistus, tačiau profesionalus moky- 
mas buvo gan aukšto lygio. Kai kurie pe- 
dagogai taikė naujus dėstymo metodus, 
daug dėmesio skyrė nuogos figūros studi- 

javimui, sudėtingoms kompozicijoms. To- 
dėl lietuviai dailininkai įgavo naują pieši- 
mo kultūrą, naujus formų ir spalvų api- 
bendrinimo principus. Jų darbuose, paly- 
ginus su Vilniaus universiteto auklėtinių 
kūryba, buvo drąsesnis, tikslesnis piešinys, 
tapyba sausesnė, meninis paveikslas ašt- 
resnis. Nors akademijų absolventai, grįžę 
į Vilnių, stengėsi prisitaikyti prie čia įsiga- 
lėjusio estetinio skonio ir Universiteto tra- 
dicijų, mokėsi vietinių tapytojų pamėgto 
tapybiško šviesos virpėjimo, tirpstančių 
kontūrų. Naujojo akademizmo atstovai bu- 
vo T. Goreckis, K. Rafalavičius, J. Chruc- 
kis, I. M. Ščedrauskas. 

Vakarų Europos akademizmo laikėsi 
N. Ylakavičius ir V. Neveravičius. Kaip 
1831 m. sukilimo dalyviai jie buvo priversti 
emigruoti iš Lietuvos ir didžiąją kūrybinio 
gyvenimo dalį praleido Rusijoje. 


TAPYBA 


Tadas Goreckis (1825-1868 m.) gimė 
Duseniotuose (Vilniaus gub.), mirė Pary- 
žiuje. Buvo įvairiopas, prieštaringas tapyto- 
jas, geras piešėjas. Dailės mokėsi pas savo 
dėdę V. Vankavičių ir pas V. Dmachauską, 
kurie padarė nemažą įtaką jo kūrybai. 
1841—1849 metais mokėsi Peterburgo dai- 
lės akademijoje pas K. Briulovą. Vilniuje, 
matyt, gavo gerus pagrindus, nes jau 
1843 m. buvo apdovanotas sidabro meda- 
liu už kompoziciją „Aklasis elgeta su ber- 
niuku“ (LDM). 1849 m. už drobę „Kristus 
laimina vaikus“ Akademijoje gavo aukso 
medalį su teise į užsieninę stipendiją. 
1850 m. išvyko į Prancūziją. 1853—1854 
metais buvo Ispanijoje, Olandijoje ir Ita- 
lijoje. Keliaudamas kopijavo įžymių meist- 
rų (Rafaelio, Rembrandto, Ribeiros ir kt.) 
darbus. 1857 m. apsigyveno Paryžiuje, ve- 
dė A. Mickevičiaus dukterį Mariją. Vasa- 
rą dažnai atvykdavo pas motiną ir seserį. 
1864 m. buvo sugrįžęs ilgesniam laikui. 
Lietuvoje kūrė portretus, religinius ir už- 
sakyminius žanrinius paveikslus. Akademi- 


Tadas Goreckis. Aklasis elgeta su berniuku. 1843 


157 


ja ir gyvenimas užsienyje jo kūrybai sutei- 
kė intymumo ir sentimentalumo bruožų. 

T. Goreckis garsėjo buitine religinio at- 
spalvio tematika. Jį išpopuliarino senti- 
mentalios kompozicijos „Motina prie mirš- 
tančios dukters“ (PNM), „Našlės sielvar- 
tas“, pakilios nuotaikos „Mergina, skaitanti 
mylimojo laišką“ (abiejų vieta nežinoma). 
Tuo metu buvo giriami ir kiti dailininko 
paveikslai — „Paskutinė komunija“?8 
(1852 m., VNM), „Jaunos mergaitės išpa- 
žintis“9? (Tretjakovo galerija) — išradingo 
piešinio, efektingos kompozicijos. 

T. Goreckio buitinės tematikos darbai 
panašūs į portretus. Minėta drobė „Akla- 
sis elgeta su berniuku“ tikslaus kieto pieši- 
nio, turtingo, pilkai rudo kolorito, medžia- 
giškai diferencijuota. Mintis ir emocinis 
krūvis išreikšti aklo elgetos ir jį lydinčio 
berniuko portretais. Taurių bruožų nere- 
gys susitaikęs su likimu, atsidavęs Dievo 
valiai. Mąsliame berniuko veide gailestis 
artimam žmogui, gailestis sau — tai jau- 
nas žmogus, išmokęs neturėti iliuzijų. 
T. Goreckio pasirinktoji situacija, detalus 
jos atkūrimas ir daiktus sutaurinanti švie- 
sa — jaudinantis pasakojimas apie nu- 
skriaustus žmones. 

Dar studijuodamas Peterburge, ėmėsi 
portretų. Dėmesio verti prof. Karlo Briu- 
lovo (prieš 1850 m., Tretjakovo galerija), 
rusų skulptoriaus Peterio Klodto (Tretja- 
kovo galerija) portretai, meistriška tapy- 
ba ir bruožų tikslumu pasižymintys A. Mic- 
kevičiaus!0 (1847 m.), dailininko žmonos 
Marijos Mickevičiūtės-Goreckienės (apie 
1860 m., A. Mickevičiaus literatūros mu- 
ziejus Varšuvoje) atvaizdai. Ne vieną as- 
menį tapė ir Lietuvoje. Lietuvos dvasinei 
akademijai sukūrė metropolitų K. Dma- 
chausko ir Ignacijaus Holovinskio, vysku- 
pų Vaclovo Zilinskio, K. Borovskio, Motie- 
jaus Valančiaus (Valančiausko) portretus,!0! 
advokato Paulausko atvaizdą (LDM). Pas- 
tarajame vaizduojama tik galva iki pečių. 
Figūra patraukta iš centro į kairę, susida- 

riusi erdvė įgalino susikaupti ties veidu. Pil- 
kai rusvame fone jautriu piešiniu ir niuan- 
suotais gelsvai rausvais tonais nutapytas 
veidas paperka išmintimi ir advokato pro- 
fesijai būdingu dėmesingumu. 

Karolis Rafalavičius (1831— 1861 m.) gi- 
mė Telechanuose (Baltarusija), gyveno ir 
mirė Vilniuje. Tapybą studijavo 1855—1859 
metais Peterburgo dailės akademijoje pas 
A. Markovą, tobulinosi Paryžiuje. Tai — ti- 
piškas akademistas, geras piešėjas. Tapė 
portretus ir religinius paveikslus, tiksliai 
perteikdamas formas. Kiek idealizuotai, 
daugiau domėdamasis išore, sukūrė auto- 
portretą (1858 m., LDM). Pastarasis iš ro- 
mantiškų portretų skiriasi sausu, tiksliu 
piešiniu, lygiu fonu, aiškiu siluetu; šviesos 
ir tamsos kaita naudota tik formų mode- 
liavimui. Spalviniais kontrastais pagrįstas 
nežinomos moters portretas (KČDM). 
Moteris įsisupusi į raudoną šalį, kuris kon- 
trastuoja su juodais, dangiškai mėlynais ir 
pilkai žaliais drabužiais. Giliau moters cha- 
rakteris tyrinėtas motinos portrete (LDM). 
Figūros siluetas, susiliejęs su tamsiu fonu, 
padeda išskirti veidą ir rankas. Už šį por- 
tretą Peterburgo dailės akademija K. Rafa- 
lavičiui suteikė akademiko vardą (1859 m.). 
Kupinas išraiškingos rimties nežinomo vy- 
ro portretas nutapytas vientisame auksi- 
niame gelsvame kolorite. Tėvo portretu 
(1858 m., LDM) K. Rafalavičius pirmasis 
Lietuvos tapyboje pavaizdavo paprastą val- 
dininką. 

Jonas Chruckis (1810—1885 m.) gimė 
Uloje (Vitebsko gub.), mirė Zacharničiuo- 
se (prie Polocko). 1828 m. Peterburge pri- 
vačiai mokėsi pas Žerarą Dau (Gerard 
Dawe) ir J. Oleškevičių. 1836— 1839 metais 
studijavo Peterburgo dailės akademijoje pas 
natiurmortų klasės vadovą Aleksandrą Var- 
neką, vėliau pats vadovavo natiurmorto spe- 
cialybei. Palaikė ryšius su Vilniumi, o 1839— 
1850 metais (18567) jame gyveno ir kūrė. 
Lietuvoje pirmiausiai tapė portretus, kai ku- 
riuose pasiduodamas Aleksejaus Venecia- 


Karolis Rafalavičius. Tėvo portretas. 1858 


novo įtakai. Vilniuje sukurti Mykolo Ba- 
linskio (žinomas tik iš fotonuotraukos), 
Mykolo Malinausko (1847 m., VNM), žan- 
rinis žmonos su vaikais gamtoje portretas 
(apie 1845 m., VNM). 

Lietuvoje nutapyti ir vieninteliai žinomi 
J. Chruckio peizažai. „Šnipiškės“ (VNM), 
„Vilniaus Kalvarijos“ (VNM), „Šv. Rapolo 
bažnyčia“ buvo skirti J. K. Vilčinskio „Vil- 
niaus albumui“. Lietuvoje išliko peizažas 
„Parke“ (LDM), nutapytas pilkai mėlynais, 
violetiniais, rudai žaliais tonais. Pirmajame 
jo plane kontrastingomis spalvomis išskir- 
tos moterų figūrėlės. Paskutinis žinomas 
darbas Lietuvoje — piešinys „Didžioji Po- 
hulianka Vilniuje“ (1856 m., LDM). 

Tapė ir natiurmortus, sukūrė kelis pa- 
veikslus vietinėms bažnyčioms. Kūriniai tiks- 
laus, preciziško piešinio, kietokos tapybos, 
ryškaus kolorito, dailininkas gilinosi į for- 
mų apimtį, šviesos galimybes, daiktų me- 
džiagiškumą. 

Tapytojas ir litografas Ignotas Mauri- 
cijus Sčedrauskas (1815-1870 m.) gimė 
Žemaitijoje, mirė Maskvoje. Dailės mo- 
kėsi Vilniaus universiteto Dailės skyriuje. 
Jį uždarius persikėlė į Peterburgo dailės 
akademiją, kurią baigęs 1836 m. liko dirb- 
ti Rusijoje. Tapė ir piešė buitinio žanro 
akademinius paveikslus iš rusų miestiečių 
buities, amatininkų gyvenimo, portretus. 
Dažnokai atvykdavo į Lietuvą, čia akvare- 
le liedavo peizažus. 

Respublikos muziejų rinkiniuose tėra 
tik vienas jo darbas — „Tapybos gimimas“ 
(LDM). Tai akademistinė daugiafigūrė ale- 
gorinė kompozicija, kurioje vaizduojama, 
kaip nuo seniausios dailės — puodų žiedi- 
mo buvo pereita prie žmogaus atvaizdų. 
Veiksmas vyksta puodais apstatytoje puo- 
džiaus dirbtuvėje. Dvi figūrų grupės trijuose 
planuose išdėstytos pusračiu. Kompozicija 
rami, išbalansuota, buitiška, tačiau figūros 
vilki antikiniais drabužiais, idealizuotos, be 
gilesnio apibūdinimo. Tapyta sausai ir kie- 
tai, perteikiant tikslias kūnų, daiktų plas- 
tines apimtis rudomis, raudonomis, viole- 
tinėmis, žalsvomis ir gelsvomis spalvomis. 
Giluma slopinta pusšešėliais. 

Napoleonas Ylakavičius (1811— 1861 m.) 
gimė Anglininkuose (Biržų rj.), mirė Vilniu- 
je. Dar besimokydamas Troškūnų mokyklo- 
je pas mokytoją Bagdanavičių, daug piešė ir 
kūrė taiklias karikatūras. Įstojęs į Vilniaus 
gimnaziją, iš M. Pšibilskio gavo rimtesnius 
piešimo pagrindus. Vėliau mokėsi Univer- 
siteto Piešimo ir tapybos katedroje. Po 
1831 m. sukilimo emigravo į Paryžių. Čia 
įsteigė savo dirbtuvę, tačiau toliau studija- 
vo tapybą Bordo ir Paryžiaus dirbtuvėse. 
Drauge su kitais dailininkais dekoravo Bor- 
do didijį teatrą, kelias Pietų Prancūzijos baž- 
nyčias. Buvo išvykęs į Ispaniją, Šveicariją, kitus 
kraštus. Anglijoje nutapė ciklą kompozicijų 
iš to krašto istorijos. 1848 m. gyveno Lvove, 
kur nutapė istorinę kompoziciją „Vytautas ir 
Jogaila priima iš kryžiuočių pasiuntinių kar- 
dą prieš mūšį ties Žalgiriu“ (1849 m.).102 


Sukūrė keliolika portretų — šio žanro 
N. Ylakavičiaus darbai amžininkų buvo la- 
bai vertinami. 

1857 m. grįžo į Lietuvą. Vilniuje nutapė 
Cezario Giedraičio (prieš 1858 m.), Cip- 
rijono Jančevskio, Zavadskienės, Rusilo- 
vičiaus,!903 Sniadeckių!0* ir Pliaterių!05 šei- 
mų portretus. Galimas daiktas, kad lie- 
tuvių kalbos tyrinėtojo J. Broel-Pliaterio 
atvaizdas priklauso irgi N. Ylakavičiaus 
teptukui. Sviesiai pilkame paveikslo fone 
nutapyta pusė figūros. Pastabiu, detaliu 
piešiniu žymėtas jaunas veidas, ant krūti- 
nės sudėtos, alkūnes prilaikančios rankos, 
dinamiškos švarko raukšlės. Veidas nuta- 
pytas sultingais, gelsvai rausvais tonais. 
Teigiama, kad labai gyvas Leduchavičie- 
nės, vilkinčios juoda suknia, portretas.!06 
N. Ylakavičiaus autoportretas (1852 m. 
LDM) susmulkintas, sudėtingas, neįpras- 
tos kompozicijos, ataustas pilkais ir ru- 
dai rausvais tonais. Papilėje, privačiame 
rinkinyje yra jo paveikslas „Kopernikas su 
knyga ir gaubliu“. Kūrė ir religines kom- 
pozicijas — altoriaus paveikslą „Šv. Tre- 
jybė“ Sudervėje, paveikslus „Šv. Trejybė“ 
ir „Paskutinė Baltramiejaus malda“ Vidiš- 
kių bažnyčioje (Ukmergės rj.). N. Ylaka- 
vičiaus darbai pasižymėjo geru piešiniu, 
puikiai įvaldyta, subtiliai paskleista švie- 
sa ir šešėliais. 

Vladislovas Neveravičius (Jonas Tisevi- 
čius, 1814—1888 m.) gimė Marcibiliškėse 
(Vilniaus gub.), mirė Paryžiuje. Buvo ta- 
pytojas, iliustratorius, mėgo miniatiūras. 
Tapybą studijavo Vilniaus universitete pas 
J. Rustemą. Po 1831 m. sukilimo emigravo į 
Austriją. Vakaruose nuo 1840 m. buvo žino- 
mas svetima Jono Tisevičiaus pavarde. Bai- 
gė Vienos dailės akademiją, tobulinosi 
Miunchene. Gyveno Paryžiuje, Romoje, 
Lvove. 1842 m. surengė Lvove savo kūri- 
nių parodą. Tais pačiais metais lankėsi Vil- 
niuje. 

Tapė bydermejerio stiliaus portretus, re- 
liginius, žanrinius paveikslus. Lietuvoje 

saugomi įvairiuose kraštuose sukurti jo 
portretai, kai kurie gilūs, kiti paviršutiniš- 
kesni. Kompozicine sandara įdomi Pary- 
žiuje nutapyta portretinė studija „Maurė 
su karoliais“ (1853 m., LDM). Rausvai ru- 
dame fone profiliu sėdi užsisvajojusi jauna 
moteris, mechaniškai žaidžianti karoliais. 
Dėmesį patraukia jos spalvingi drabužiai ir 
papuošalai, sunkių, standžių medžiagų su- 
gretinimas su permatomomis. Portretas 
nutapytas gelsvomis, rudomis ir mėlyno- 
mis spalvomis. Dailininko akvarelinis au- 
toportretas (1856 m., LDM) turtingas niu- 
ansuotu charakteriu ir spalvinių gradacijų 
įvairove. 

Teminiams V. Neveravičiaus paveiks- 
lams atstovauja „Marija Magdalena“ (apie 
1835 m., LDM), nors siužetas atskleidžia- 
mas moters portretu. Tai ne religinis, bet sa- 
loninis atgailaujančios nusidėjėlės pa- 
veikslas. Kaitrių spalvų, tarsi spinduliuojanti 
besimeldžiančios moters figūra ryškia dėme 
išsiskiria rusvame, nelygiai nušviestame fo- 
ne. Apšvietimui skirta ypač daug dėmesio 
— rafinuoti, sudėtingi šviesos perėjimai ku- 
ria efektingą vaizdą, tačiau netrikdo dva- 
sinio susikaupimo nuotaikos. Magdalena, 
stalas ir simboliniai atributai nutapyti V. Ne- 
veravičiui būdinga maniera — jie raiškaus, 
skrupulingo piešinio, glotnaus potėpio, aka- 
demistinės kietos formos. 


Miniatiūros 


Pirmieji žinomi miniatiūriniai portretai Lie- 
tuvoje pasirodė XVIII a. antroje pusėje 
(nežinomo dailininko reprezentacinis at- 
vaizdas „Karininkas su peruku“, LDM). Pa- 
plito XIX a. pirmoje pusėje, ypač roman- 
tizmo laikotarpiu. Dažniausiai tai buvo 
ovalios formos nedideli (apie 4X3, 6X4 cm) 


paveikslėliai, nutapyti viena ar keliomis 
spalvomis. Miniatiūros buvo liejamos ak- 
varele, tapomos guašu, tempera, aliejiniais 
dažais, kartais piešiamos pieštuku ant po- 
pieriaus, pergamento, stiklo, dramblio 
kaulo plokštelių. Ant pastarųjų kartais ta- 
pyta punktyriniu potėpiu, lygiagrečiu ar 
besikryžiuojančiu brūkšniu. Pasitaikydavo, 
kad teptuku būdavo patikslinamos tik tam- 
sios ar šešėlinės vietos. Po plokštele padėta 
auksinė ar sidabrinė folija, persišviesdama 
per dramblio kaulą, neliestam paviršiui su- 
teikdavo subtilų atspalvį, o tapybai — in- 
tensyvumo ir šilumos. Panašių efektų ant 
pergamento ir vatmano tapytoms minia- 
tiūroms duodavo auksiniai rėmeliai bei 
įstiklinimas. Šie maži paveikslėliai puoš- 
davo interjerų sienas, būdavo įkomponuoja- 
mi į taikomosios dailės dirbinius. Miniatiūri- 
niai atvaizdai buvo tapomi didelių portretų 
pavyzdžiu. 

Miniatiūriniuose moterų portretuose 
dėmesingai tapyta apranga ir šukuosena, 
o vidine charakteristika domėtasi mažai. 
Tokie yra „Moteris su geltona suknele“ 
(XIX a. pr., LDM), „Nežinomos moters 
portretas“ (LDM) ir kiti atvaizdai. Tipiš- 
kas klasicistinio miniatiūrinio portreto 
pavyzdys — dar vienas nežinomos moters 
atvaizdas (XIX a. pr., LDM). Į ovalą įkom- 
ponuota sėdinti moteris pasisukusi kairėn. 
Aiškus figūros siluetas aprėmintas nelygaus 
melsvo fono. Neišraiškingą pilną veidą iš- 
skiria garbanos, tačiau akys slysta į akty- 
vesnę paveikslo zoną, kur ant klasicistiš- 
kai modeliuotos baltos suknelės užmesta 
vyšninė skara. Vyrų portretai komponuoti 
panašiai. Dauguma atvaizdų apima žmo- 
gų iki krūtinės, bet pasitaiko ir iki juos- 
mens, klubų. Mykolo Kleopo Oginskio 
portrete (XVIII a. pab., LDM) torsas pa- 
suktas į kairę, galva — priešinga kryptimi. 
Nuolaidžiais drabužio pečiais sukurtas tri- 
kampis siluetas. Veido detalės paryškintos, 
ilgi garbanoti plaukai gaubia pečius. Švie- 
sa, sutelkta ant baltos krūtinės ir kaklas- 

karės, pereina į portretuojamojo veidą. 
Portrete vyrauja tamsiai mėlyni, rudi, ro- 
žiniai, pilki ir balti tonai. 

Tarp miniatiūrų buvo ir sentimentalis- 
tinių portretų. Tokie yra Apolinarijos Zie- 
linskienės ir Jono Zielinskio atvaizdai 
(XIX a. antrasis dešimtmetis, abu LDM). 
A. Zielinskienė nutapyta debesuoto dan- 
gaus fone, jos vyro portrete apsiribota ne- 
ramiu dangumi. 

Romantizmo laikotarpiu portretas tapo 
laisvesnis, įvairėjo modelių laikysena, at- 
sirado daugiau apšvietimo niuansų. Gerai 
sumodeliuotas tapytojo Dobrovolskio 
„Jauno vyro portretas“ (1828 m., LDM). 
Ryškų veidą juosia romantiški bakenbar- 
dai ir į priekį sušukuoti plaukai. Mėlyna- 
me fone pabrėžtas figūros siluetas — 
aukšta apykaklė, pūsti išlenkti pečiai. 
Paminėtinas krėsle sėdinčio vyro pusės fi- 
gūros portretas (LDM): pasisukęs į dešinę 
ir iš tos pačios pusės nušviestas. Tradicinių 
bakenbardų įrėmintas veidas neįdomus ir 
neįskaitomas. Portretas apskritas, su pla- 
čiu auksuotu rėmu iš ažūrinių akanto lapų. 
Dailininkai romantikai pradėjo tapyti ir vai- 
kų miniatiūras. Vienas tokių — dvejų ar trejų 
metų Valerijono Kochanovskio su rožių 
puokšte atvaizdas (LDM). 

Įdomus ir išraiškingas veidas įamžin- 
tas portrete „Jauna moteris žalia kepurė- 
le“ (LDM). Portretuojamoji trimis ketvir- 
čiais pasisukusi į kairę, į šviesą. Jautriai 
paskirstytas apšvietimas paryškina veidą, 
dėmėmis paliečia kasas ir virpėdamas nu- 
slysta figūra. Pilkšvo kolorito portretas kom- 
ponuotas ant juodos pailgos lentelės, jo ova- 
lą juosia siauras paauksuotas rėmelis. 

Be anksčiau minėtų J. Rustemo, J. Da- 
melio, V. Vankavičiaus, P. Pelikano, K. Ri- 
pinskio, miniatiūrinius portretus kūrė ir Jo- 
nas Banevičius, Kazimieras Kovalskis bei 
mažiau žinomi tapytojai Tadas Lukoševi- 
čius (miręs 1842 m.), Klemensas Radze- 
vičius. Visi jie buvo Vilniaus universiteto 
dailės katedrų auklėtiniai. Ant miniatiū- 

rų retai kada buvo pasirašoma, todėl ži- 
nomas tik vienas kitas šių dailininkų dar- 
bas. Daugumos Respublikoje esančių mi- 
niatiūrų autoriai dar nenustatyti. Figūrų 
posūkiai, judesiai, apšvietimas rodo, kad 
ir nežinomieji tapytojai buvo dailės katedrų 
auklėtiniai. 

Miniatiūrinius portretus ir akvareles kū- 
rė iš Prūsijos kilęs Andriejus Juozapas Hin- 
cas (Hintze).Tapybos 1807— 1812 metais jis 
mokėsi Vilniaus universitete pas prof. 
J. Rustemą. Skelbėsi Lietuvos ir Lenkijos 
spaudoje, kad jis, Vilniaus ir Karaliaučiaus 
akademijų auklėtinis, priimąs miniatiūri- 
nių portretų užsakymus. Yra žinomi jo Ma- 
tildos Giunterytės-Bučinskienės!?? ir Ka- 
zimiero Lukso (1817 m., VNM) atvaizdai 
ant dramblio kaulo, artimi J. Rustemo ta- 
pybos manierai. Kelios jo miniatiūros yra 
privačiuose rinkiniuose Vilniuje. 

Henrikas Žukauskas (1810—1841 m.) 
buvo vienas iš garsesnių vilniečių minia- 
tiūristų. 1825— 1830 metais Vilniaus uni- 
versitete mokėsi piešimo ir kalbų. Vertėsi 
tapydamas. Buvo romantizmo atstovas. Ta- 
pė miniatiūrinius portretus — „Jaunuolis“, 
„Nežinomoji su mėlyna skarele ant pečių“ 
(1840 m., Valst. ist. muz.), „Ancta Kub- 
lickaitė“ (1833 m.). Raižė litografijas pa- 
gal kitų kūrinius: V. Puslovskio (1833 m.), 
I. Kalkatino, M. Krauzo (abu 1836 m.), 
K. Lipinskio (1838 m.) portretus. Gilinda- 
vosi į vidinę portretuojamojo būseną, mėgo 
subtilius spalvinius niuansus. 


Religinė tapyba 


Amžių sandūroje bažnytinė kultūra iš- 
saugojo savo įtakingumą. Religinė dailė, 
ypač tapyba, nestokojo užsakymų, jos po- 
puliarumas dar padidėjo XIX a. antrajame 

Vyskupas Juozapas Kosakauskas. Jonavos bažnyčia. 
XVIII a. pab. 


ketvirtyje, kaip reakcija į XVIII a. mate- 
rializmą. P. Smuglevičius pakeitė religinės 
dailės sampratą, išryškindamas jos istorinį 
pobūdį, atverdamas siužetų lobyną. Dailė 
vadavosi iš sutartinių ikonografinių sche- 
mų, gyviau reagavo į stilistines pasaulieti- 
nės dailės permainas. Tačiau bažnyčios kon- 
servatyvumas stabdė stiliaus evoliuciją. 
XVIII a. pabaigoje — XIX a. pradžioje 
tapytos religinės kompozicijos dar buvo per- 
siėmusios baroku. Klasicizmas atsirado tik 
po Napoleono invazijos ir užtruko iki 
XIX a. vidurio (kituose tapybos žanruose 
jis jau geso). XIX a. viduryje religinė dai- 
lė pasidavė akademizmo šablonams. 
Originalių kompozicijos sprendimų ne- 
buvo daug. Klasicizmo religinėje dailėje, 
kaip ir pasaulietinėje, vyravo konkretus 
piešinys, įprasti lokalių spalvų ir šviesos de- 
riniai. Kompozicijos buvo be gilaus fono, 
figūros, palyginus su baroku, uždaresnio 

silueto, kiek išilgintų proporcijų, ge0met- 
riškai sugrupuotos. 

Dvasiškiai, ieškodami turtingų užsako- 
vų ir stiprindami bažnyčios padėtį, greta 
šventų paveikslų kabino fundatorių at- 
vaizdus (J. Kuleševskio — Debeikių bažn., 
R. Medzeburskio — Traupio bažn., abi 
Anykščių rj.; J. Straševičiaus — Raguvos 
bažn., P. Gelgaudo — Šiluvos bažn. ir kt.), 
net jų šeimų portretus (Komarienės su sū- 
numi — Raguvėlės bažn., Anykščių rj.; 
Anupro Koškos ir Hortenzijos Koškienės 
— Vidiškių bažn.., Ukmergės rj.; Antašaus- 
ko ir žmonos — Antašavos bažn., Kupiškio 
rj.). Buvo iškabinami ir parapijoms nusi- 
pelniusių klebonų bei vyskupų portretai 
(Juozapo Kosakausko — Jonavos bažn., 
J. S. Giedraičio — Giedraičių bažn., Molė- 
tų rj.; Petro Kalinausko — Eišiškių bažn., 
Šalčininkų rj.; G. Šarkevičiaus — Pabiržės 
bažn., Biržų rj.). 

Buvo atvejų kai kunigai užsisakydavo sa- 
vo vardo šventųjų globėjų paveikslus. An- 
tai tapytojas E. Turčinskis sukūrė Šv. Te- 
ofilio paveikslą, esantį Gaidės bažnyčioje, 
Ignalinos rj., kurį 1826 m. užsakė kunigas 
Teofilis Guževskis. 

Religinė dailės tematika skatino kos- 
mopolitines tendencijas. Tačiau, atsižvelg- 
dami į pasaulietinę dailės kryptį, dvasiš- 
kiai ieškojo kompromisų — užsakinėjo 
dailininkams tuos siužetus, kurie, jų ma- 
nymu, atitiko visuomenės politines ir ypač 
filantropines nuotaikas. Tai buvo Salia- 
mono teismas (XVIII a. pab., Palomenės 
bažn., Kaišiadorių rj); „Šv. Juozapas — 
amatininkų globėjas“ (Druskininkų 
bažn.); „Kristus, gydantis ligonius“ (Ty- 
tuvėnų bažn., Kelmės rj.); „Šventasis, tei- 
kiantis išmaldą“ (1841 m., Raguvėlės 
bažn.); „Šv. Barbora. sauganti nuo gais- 
rų“ (Troškūnų bažn., Anykščių rj.). Dau- 
gelyje bažnyčių XIX a.pirmoje pusėje su- 
kurti paveikslai — didaktiniai, su politi- 
nėmis ir nacionalinėmis potekstėmis: 
„Kristus, plakamas pric stulpo“; „Kristus 

Alyvų kalne“; „Šv. Baltramiejaus kanki- 
nimas“. 

Religiniai paveikslai buvo originalūs 
ir kopijuoti. Periferijos bažnyčiose galima 
aptikti panašių ar net tiksliai pakartotų pa- 
veikslų variantų. XIX a. dailėje vis dar 
buvo praktikuojamas kanonizuotų šventų 
paveikslų tiražavimas, kopijų kopijos. Be 
šių sakralinės paskirties kūrinių, paplito ir 
originalų kopijos, darytos iš G. Reni, Ra- 
faelio, kitų solidžių dailininkų paveikslų; 
pastarosiose kreiptas dėmesys ne tik į reli- 
ginį turinį, bet ir į plastinės raiškos svarbą. 
Kopijas tapė Vilniaus universiteto, vėliau 
Peterburgo dailės akademijos auklėtiniai — 
Petras Rozelinas (Petrus Rozelino), G. Ba- 
rauskas, M. Juozapavičius, M. Januševičius, 
T. Goreckis, V. Smakauskas, E. Turčinskis, 
M. Liškevičius, K. Kulikauskas ir kiti. 

Tie patys dailininkai pagal užsakymus 
kurdavo ištisus religinių paveikslų ciklus 
(Giedraičių, Prienų, Birštono, Siesikų, Šven- 
čionių, Čiobiškio bažnyčioms). Paveiksluo- 
se vaizduoti vienas šventasis arba keletas 
figūrų, hierarchine tvarka pavaldžių pagrin- 
dinei. Daugiafigūrės kompozicijos dažniau 
pasitaiko stacijose. Sudėtingos struktūros 
paveikslas „Kelias į Golgotą“ yra Antaza- 
vės Dievo Apvaizdos bažnyčioje (Zarasų 
tj.). Jo veiksmas vyksta kalvotoje vietovėje 
su aukštu horizontu, eisena driekiasi nuo 
miesto vartų iki kalvos su dviem pasviru- 
siais kryžiais. Figūros susilieja į tris ryškes- 
nes grupes, išdėstytas keliais planais. Iš kai- 
rės į dešinę kylančioje eisenoje nutapytas 
suklupęs Jėzus, ką tik praėjęs pro užjau- 
čiančių moterų grupę. Komponuojama taip, 
kad vienų veikėjų pozos rastų atgarsį kitų 
judesiuose, pasikartojančiuose ar priešin- 
gos krypties (kaip kad Kristui atsako Mari- 
ja, klūpanti kairiajame drobės kampe). 
Žmonės, jų pozos traktuojamos klasicistiškai. 
Nepatikslinti kai kurių figūrų judesiai ir pro- 
porcijos, nors šiaip jau piešinys neblogas. Erd- 
vės iliuzija sukurta linijine, spalvine ir tonine 
perspektyva. Paveikslas nutapytas lokalinė- 

mis spalvomis, derinant raudoną, geltoną, 
rudą, žalią ir mėlyną. Pirmųjų planų figū- 
ros apvestos tamsia linija. 

Amžiaus viduryje sukurtų klasicistinių 
paveikslų esama Butrimonių (1843 m..), Pi- 
vašiūnų, Daugų, Rumbonių bažnyčiose 
(visos Alytaus rj.). Originalūs Pivašiūnų 
Švč. Mergelės Marijos ėmimo į dangų baž- 
nyčios paveikslai — juose šv. Petras ir 
šv. Povilas vaizduojami beveik gulintys, 
kaip romėnų patricijai puotų metu. Figū- 
ros apibendrintų formų, tapytos grizailės 
technika, primena sieninę tapybą. 

Lietuvoje buvo populiarūs ir miniatiū- 
riniai religiniai paveikslėliai įvairiai puoš- 
tuose rėmuose. Žinomas K. Damelio ta- 
pytas šv. Petras (XIX a. 2-asis d-metis). 
Sventasis komponuotas ovale, pilkame, 
ties galva nušviestame fone, pasisukęs per 
liemenį, užvertęs barzdotą galvą ir iškėlęs 
rankas su simboliniais raktais. Iš viršaus 
nušviesta figūra dvasinga ir išraiškinga. 


Sienų tapyba. Vitražas 


XVIII a. pabaigoje — XIX a. pirmaisiais 
dešimtmečiais dar mėginta išsaugoti kles- 
tėjusios baroko laikais sienų tapybos pozi- 
cijas: klasicizmo laikotarpio freskų esama 
bažnyčiose, dvarų rūmų salėse, visuome- 
niniuose pastatuose. Romantizmo esteti- 
ka taip pat mėgo sienų tapybą, tačiau po 
1831 m. sukilimo ji buvo gerokai apribo- 
ta. Katalikiškoji bažnyčia nuskurdo (ypač 
po 1844 m.), dvarininkija nusilpo, o nau- 
jieji užsakovai — buržua buvo ne itin pa- 
jėgūs finansiškai, tai ir nulėmė dekoraty- 
vinės tapybos nunykimą. 

To meto sienų tapyba — tai klasicizmo 
tapyba ir vienas kitas vėlesnis akademisti- 
nio stiliaus pavyzdys. Tapyba siužetinė ar- 

ba dekoratyvinė (kartais abi drauge). De- 
koratyvinė dažniausiai imituoja architek- 
tūros lipdinius, smulkiąsias architektūros 
detales, sudarydama plokščio ar iškilaus 
reljefo iliuziją. Kompozicijos racionalios, 
geometrizuotos, pritaikytos interjero erd- 
vei, langų ir durų angoms. Siužetinių kom- 
pozicijų polichromija santūroka, dekora- 
tyvinėje tapyboje vyrauja grizailė — įvai- 
rių atspalvių pilka, rusva, mėlyna. 

Klasicistinių freskų būta nedaug, dar 
mažiau jų išliko. Paminėtina XIX a. pra- 
džios freska „Golgota“ Vilniaus Bernardi- 
nų bažnyčioje. Išlenktoje jos plokštumoje 
vystoma išcentrinė kompozicija. Negilioje 
pilkai mėlyno kalnuoto peizažo erdvėje, 
dangaus fone vaizduojamas Kristus ant 
kryžiaus. Abipus jo — Marija ir šv. Jonas 
Krikštytojas, po kryžiumi — Marija Mag- 
dalena, aplink — kitų šventųjų figūros. Visi 
giliai susikaupę, judesiai lėto ritmo. Pagrin- 
diniai veikėjai išskirti ryškesnėmis spalvinė- 
mis dėmėmis. Svarbiausias akcentas — 
Kristaus kūnas, nutapytas ochros rausva 
spalva, ir geltonais drabužiais vilkinti Ma- 
rija Magdalena. Visumos koloritas šaltas 
(gal nuo patamsėjimo), niūrokas. 

Aukšto meninio lygio Tytuvėnų bažny- 
čios galerijos 24 stacijų likučiai. 1779 m. jas 
sukūrė nežinomas dailininkas, 1824 m. An- 
tanas Sabaliauskas nutapė naujai. Stacijos 
tapytos ant sauso tinko kalkėms atspariais 
dažais, išdėstytos žmogaus ūgio aukštyje. 
Kompozicijos daugiafigūrės (iki 16-0s žmo- 
nių), didelės (245X190 cm). Pusės natūros 
dydžio figūrų grupės gerai susietos, jų vei- 
dai gyvi, išraiškingi, tikslūs judesiai, spal- 
vingi rytietiški drabužiai. Veiksmas vyksta 
architektūros, drapiruočių, dangaus fone, 
dažniausiai atviroje erdvėje, interjerų sce- 
noms parinktas fonas — patalpos su kolo- 
nomis (pvz., klasicistinė kompozicija, 
vaizduojanti kunigų ir fariziejų tarybos pa- 
sitarimą). Iš kitų kompozicijų išsiskiria 
„Jeruzalė“, kurios sąlyginė architektūra 
primena panoraminius žemėlapius. Po 


paveikslais yra paaiškinamasis tekstas, 
neišsiskiriantis iš kompozicijos visumos. 

1834 m. sukurta, XX a. pradžioje at- 
naujinta Sudervės bažnyčios vidaus klijinė 
tapyba, kurios vyraujančios dekoratyvinės 
formos apvainikuotos siužetine scena. Šio- 
je tapyboje reljefiškumas perteiktas taip 
tiksliai, kad susidaro tikra skulptūrinės ap- 
imties iliuzija. Kupolo skliautai suskaidyti 
didelėmis vertikaliomis juostomis, tarp ku- 
rių įkomponuoti kesonai su rozetėmis ir 
langų aprėminimai, virš pastarųjų — Spar- 
nus išskėtęs ampyrinis aras. Grafiškas pie- 
šinys pagyvintas tarprėmio arabeskomis, 
dviem rėmus jungiančiomis girliandomis, 
aro kojas juosiančiu vainiku. Virš kiekvie- 
no lango pusapvalio išlenkimo nutapyti gu- 
lintys nuogi berniukai, jų siluetai paklusnūs 
architektūros ritmui. Visų tapytų detalių 
masteliai suderinti su architektūra. 

Kupolo skliauto viršuje į ovalą įkom- 
ponuota Marijos vainikavimo scena. Ova- 
lą užpildo Dievo Tėvo, Sūnaus, Šventosios 
Dvasios, Marijos bei ją supančių angeliukų 
figūros. Pagrindinių figūrų judesiai ir klos- 
čių ritmas lėtas, iškilmingas. Scena nuta- 
pyta šiltomis raudonomis, ochros, melsvo- 
mis, dekoratyvinė freskos dalis (kupolas) 
— pilkai baltų tonų spalvomis. 

XIX a viduryje tapytojas A. Žametas- 
Žemaitis ištapė Vilniaus katedros zakris- 
tijos kupolo skliautus — klasicistinį inter- 
jerą papuošė akademine tapyba. Išskaidė 
skliautus keturiomis platėjančiomis juos- 
tomis ir jose, ornamentu aprėmintame 
plote, nutapė alegorines moterų figūras, 
išreiškiančias teologines dorybes: Teisin- 
gumą (moteris, iškėlusi svarstykles), Iš- 
mintį (nusisukusi nuo veidrodžio, skaitan- 
ti knygą), Santūrumą (laikanti ąsotį), Nar- 
są (parimusi ant kalavijo). Moterys, kaip 
ryškūs kompozicijos akcentai, nutapytos 
rusvomis, vyšninėmis, mčlynomis spal- 
vomis, grakštus, stilizuotas augalinis Or- 
namentas — pilkai melsvas. Juostos Ir 
augalinė ornamentika ne tik sureikšmina 

Albertas Žametas-Žemaitis. Vilniaus katedros zakristijos kupolo skliautų tapyba. XIX a. vid. 


moterų figūras, bet ir susieja skliauto kom- 
poziciją. 

XIX a. vidurio rūmų dekoratyvinę ta- 
pybą reprezentuoja įvairaus meninio lygio 
jos likučiai Verkių rytinio korpuso interje- 
re. Pagalbinėje laiptinėje virš panelių išlikę 
fragmentai rodo, jog čia daugiausiai buvo 
vaizduojamos medžioklės scenos, kai ku- 
rios — kampuotose plokštumose. Freskas 
tapė dvaro dailininkas Bagdanavičius. Ne- 
labai profesionali tapyba restauracijos me- 
tu, atrodo, dar daugiau deformuota. Grei- 
čiausiai, tai buvo Europoje madingos metų 
laikų temos laisva parafrazė. Vaizduojami 
kalnuoti ir lietuviški peizažai su scenomis iš 
medžiokliško bajorų gyvenimo. Figūrų skai- 


čius minimalus, pavyzdžiui, raitas medžio- 
tojas, prieš jį stovintis varovas ir šunys. 
Figūrų piešinys vienur geresnis, kitur sil- 
pnesnis, ne visada vykęs jų santykis su pei- 
zažu. Erdvė be gilumos. Freskose juntama 
vokiškojo bydermejerio įtaka, vyrauja pil- 
kos, rudos ir žalios spalvos. Profiliuoti pa- 
neliai laiptinės sienos apačioje dekoruoti 
stilizuotais augaliniais motyvais, vietomis 
— geometriniu ornamentu. 
Restauratoriai atnaujimo (1975 m.) 
vestibiulio antrojo aukšto mitologinio siu- 
žeto pano „Amūras ir Psichėja“, kurio au- 
torius Georgas Bekeris. Siužetas tapytas 
aliejumi ant drobės, įkomponuotas į di- 
džiulį ovalą. Tai jau aukštesnio meninio ly- 

gio kūrinys. Debesų erdvėje prilaikoma 
sparnuoto jaunuolio skrieja apnuoginta 
moteris. Aplink debesyse keli amūriukai: 
viršutinis jų šauna strėle į skrendančius, 
apatinis prilaiko Psichėją. Kompozicija pa- 
jungta ovalui, neperkrauta, debesų ir fi- 
gūrų judesys dinamiškas, rakursai laisvi, 
drąsūs. Grakštų piešinį atitinka rožinių, 
pilkų, melsvų tonų derinys, pabrėžiantis 
skaidrią paveikslo nuotaiką. Nutapyta aka- 
demistine maniera. Vengiama detalių, tad 
kompozicija lengvai skaitoma — ji apskai- 
čiuota esančiam apačioje ir kylančiam laip- 
tais žiūrovui. 

Sieninės teminės tapybos būta ir ant- 
rojo aukšto kambariuose, greičiausiai, Ma- 
salskio laikais, tapytos pagal L. Gucevičiaus 
projektus. Prieš restauraciją jos žymės dar 
matėsi svečių kambario lubose. Čia galėjo 
būti ir tuo metu madingos groteskinės bei 
arabeskinės tapybos. L. Vitgenšteino užsa- 
kytos rekonstrukcijos metu (1842— 1844 m.) 
ją daug kur pakeitė polichromuota lipdy- 
ba. Vietoje sunykusios tapybos restaura- 
toriai paliko polichromines plokštumas. 
Dabar patalpose vyraujantys spalvų deri- 
niai tik iš dalies atitinka buvusius. 

Bilijardo kambaryje atkurta geriau iš- 
likusi tapyba. Sudėtingo piešinio medinių 
kasetonų vidus čia ištapytas heraldiniais or- 
namentais, į kartušus įkomponuotos gal- 
vutės ir stilizuoti augalai. Vyrauja grafinis 
pradas. Tapyta auksiniais pilkais, mėlynais, 
mumijos tonais. 

Imituojančios tapybos pavyzdžių esa- 
ma bažnyčiose ir koplyčiose. Dažniausiai 
tai altorių viršutinės dalies (retabulo) iliu- 
zinė imitacija. Mielagėnų bažnyčioje nu- 
tapytos didžiojo altoriaus kolonos su an- 
tablementu ir kai kurios plastinės detalės. 
Šumsko bažnyčioje dvi statulos įkompo- 
nuotos tarp iliuzinių kolonų. Vilniaus 
Šv. Jono bažnyčios Marijos paguodos kop- 
lyčioje, viršutinėje dalyje dar XVIII a. vi- 
duryje buvo nutapyti iliuziniai altoriai 
(dail. Paleckis), o XIX a. — pilkų tonų 

vargonai ir rokokinis ochra tapytas aprė- 
minimas. “ 

Jau vėlyvajam klasicizmui priklauso 
Universiteto bibliotekos trečiojo aukšto sa- 
lės (dab. Mokslo darbuotojų skaitykla) lubų 
rozetės ir akanto lapai (autorius J. Glovac- 
kis), nutapyti K. Podčašinskio projektuo- 
tų medinių kesonų viduje. Pilkai polichro- 
muotų sienų viršų juosė augalinis neišlikęs 
tapytas frizas — paprastai tuo metu auga- 
liniai motyvai buvo stilizuojami. 

Dažnai pasitaiko dekoratyvinės tapybos, 
imituojančios lipdytinį dekorą. Juozapas 
Glovackis apie 1817 m. pagal K. Podčašins- 
kio projektą ištapė Universiteto Kolonų sa- 
lės skliautus (pradinės būklės neišliko). Al 
fresco tapytais 136 kvadratiniais kesonais 
imituoti lipdytiniai rėmai, kurių viduje bu- 
vo rozetės su augaliniais apjuosimais. Lop- 
šinio skliauto galuose, pailguose kesonuo- 
se buvo įkomponuotos 3 alegorinės Šiovės 
ir Genijų figūros, aukštinusios proto ir 
mokslo jėgą. Skliautų apačioje tęsėsi me- 
andrinis frizas. Perdangose po galerija bu- 
vo 22 tapyti plafonai — visi iš lapų orna- 
mento, tik keturi kampiniai — su figūriniais 
motyvais. J. Glovackis tuo metu buvo nc 
tik Universiteto litografas, bet ir žinomas 
tapytojas, gabus teatro dailininkas, tad, ga- 
lima tikėtis, kad ši tapyba buvo pakanka- 
mai aukšto lygio. 

A. Jankevičiaus ištapyti Vilniaus Evan- 
gelikų reformatų bažnyčios lubų kesonai 
(pagal to paties K. Podčašinskio projek- 
tą). Jų minkštas linijinis piešinys skirtas 
centrinėje ašyje stovinčiam žiūrovui: gerai 
suderintas su interjero erdve, kontrastuo- 
ja su lygiomis sienomis. Sultingi ir plastiš- 
ki M. Šulco projektuotos Universiteto che- 
mijos laboratorijos (dab. Švietimo ir moks- 
lo ministerija) salės kesonai, imituojantys 
lipdybą puskupoliniame skliaute. Jų gera 
perspektyva, melsvai pilki kasetonų atspal- 
viai subtiliai dera prie pilkų sienų. 

Freskas ir paveikslus dvarų rūmams ta- 
pė Antanas (1740—1810 m.) ir Pilypas 

Antanas Smuglevičius. Sienų tapyba. Šmieluvas. Apie 1800 


(1752—7 m.) Smuglevičiai, daug dirbę su 
architektu K. Spampaniu, dekoravę Radzi- 
vilimontų (1780 m.), J. Chreptavičiaus 
Ščorsų, Nesvyžiaus rūmus, Lenkijos ir Bal- 
tarusijos dvarus. Žymi figūra sieninės tapy- 
bos srityje buvo Dominykas Kulakauskas 
(Kulakovskis, 1791 —1847 m.). Studijavo ar- 
chitektūrą, 1818—1821 metais — tapybą pas 
J. Rustemą. Aktyviai dalyvavo 1820 m. pa- 
rodoje. 1821—1824 metais dirbo Vilniaus 
universiteto architekto padėjėju. Prižiū- 
rėjo mokyklų statybą Kaune, Kražiuose, 
Joniškėlyje, Naugarduke, Bobruiske, ki- 
tose vietose. 1828 m. gavo meno kandi- 
dato laipsnį. 

D. Kulakauskas kūrė dekoracijas, de- 
koravo interjerus. 1819 ir 1820 metais pa- 
rengė Vilniaus iliuminacijoms transparan- 
tus, „triumfo vartus“, piramides, kolonas. 
Ištapė daug interjerų — kesonais su roze- 


tėmis, frizais, stilizuotais augaliniais mo- 
tyvais. Dekoravo Universiteto mineralogi- 
jos kabinetą (dab. Profesorių skaitykla), 
1823 m. ištapė rektoriaus ir keleto profe- 
sorių butus. 

Kai kuriose turtingesnėse bažnyčiose 
buvo vitražų. Vilniaus Dominikonų bažny- 
čios apsidės galinės sienos viršutiniame 
lange XVIII a. pabaigoje — XIX a. pradžio- 
je įstatytas plono stiklo vitražas „Marija 
Rožančinė“. Simetriškoje kompozicijoje 
vaizduojama soste sėdinti Marija su kūdi- 
kiu, abipus jos klūpantys vienuolis ir vie- 
nuolė. Vaizdas kompaktiškas, išraiškingo 
siluetinio piešinio. Koloritas intensyvus, su 
aktyviais raudonų ir geltonų spalvų plė- 
mais. Šviesus melsvas fonas padalytas 
kvadratėliais su rozetėmis. 

Tuo pat metu tapo populiarūs minia- 
tūriniai, ant langų pakabinami vitražėliai — 

čiau taikymasis prie vietinių sąlygų ir trupėse 
dirbę užsieniėčiai (italai, vokiečiai, prancū- 
zai) suformavo savitą, nepanašų į lenkiškąjį 
teatro meną. 

Lietuvos dailininkų darbai negalėjo 
prilygti Peterburgo, Varšuvos ar kitų tur- 
tingų užsienio teatrų scenovaizdžiams. Dai- 
lininko figūra teatre tapo lyg ir solidesnė, 
tačiau galimybės po senovei buvo ribotos. 
Spektakliams užsakinėtos tik pavienės de- 
koracijos, retkarčiais kostiumai, butafori- 
ja, rekvizitas. Tik išimtiniais atvejais daili- 
ninkas galėdavo kontroliuoti savo projektų 
vykdymą. Jis daugiau vadovaudavo deko- 
racijų (senų) montažui, galbūt padėdavo ap- 
mąstyti spektaklio visumą, mizanscenas. 

Tuo metu pradėjo formuotis pirmoji 
vietinių teatro dailininkų plejada — dau- 


Marija Rožančinė. Vitražas Vilniaus Dominikonų 
bažnyčioje. XVIII a. pab.- XIX a. pr. 


šventųjų paveikslai. Jie, kaip ir didieji vit- 
ražai, buvo kuriami vietos meistrų arba at- 
vežami iš užsienio. 


Teatro dailė 


XVIII a. paskutiniajame ketvirtyje Lietu- 
vos teatro gyvenime buvo daug pakitimų. 
Neteko reikšmės mokyklų, labai suklestė- 
jo, vėliau ėmė smukti dvarų teatrai. Įsikū- 
rė Vilniaus miesto viešasis teatras. Išplito 
skrajojančios trupės, kurių branduolį su- 
darė dvarų teatrų auklėtiniai. Lietuvos te- 
atruose buvo įsigalėjusi lenkų kalba, ta- Uršulės Radvilienės teatro scenovaizdis. XVIII a. pab. 

giausia iš Vilniaus universiteto dailės ka- 
tedrų auklėtinių. Vietiniai dailininkai, kaip 
ir kiti teatro entuziastai, mokėsi iš gastro- 
liuojančių trupių, ypač iš italų, vokiečių. 
Pastarųjų spektaklių apipavidalinimas 
būdavo kuklus, bet dažnai atspindėdavo 
naujausius teatro dailės pasiekimus. Laiko- 
tarpio pradžios dekoracijose vyravo kos- 
mopolitinis standartas: tapytos bronzinio 
rudo kolorito uždangos, menkai nusakan- 
čios spektaklio vietą ar laiką. Spalva sce- 
noje neturėjo jokios meninės funkcijos. Bu- 
vo negalima pasinaudoti ir įdomesniais 
šviesos efektais, nes sceną apšviesdavo tik 
palei rampą išrikiuotų žvakių ar lempučių 
eilė. Atsižvelgdami į silpną šviesą dailinin- 
kai tapyboje naudodavo ryškesnius kontras- 
tus. Lietuvoje, kaip ir kitose Europos šaly- 

Uršulės Radvilienės teatro scenovaizdžiai. XVIII a. pab. 


se, inscenizacija daugiau buvo ne meninė, 
bet techninė, dailininko individualybė ni- 
veliuojama. 

XVIII a. pabaigoje LDK žymių parei- 
gūnų dvarų teatruose vaidybos ir dailės 
lygis pakilo. Dauguma teatrų bazavosi pa- 
togiose susisiekti vietose Vilniuje ir Bal- 
tarusijoje. 

Pirmąjį teatrą, gyvavusį 1746— 1809 
metais (su pertraukomis) Nesvyžiuje įkū- 
rė didžiojo etmono Mykolo Kazimiero 
Radvilos žmona Uršulė 108. Lietuvos didy- 
sis etmonas Mykolas Kazimieras Oginskis, 
rašęs operų libretus ir muziką, įsteigė te- 
atrą Slonime (1764-1784 m.); Lietuvos 
paiždininkis A. Tyzenhauzas — Gardine 
(prieš 1765—1785 m.); Lietuvos kancleris 
Aleksandras Sapiega — teatrus Ružanuo- 

se (apie 1780—1791 m.), Derečine (1765— 
1791 m.), Želvoje (iki 1826 m.); Vincas Tiš- 
kevičius — teatrą Svisločėje (XVIII a. 
pab.—XIX a. pr.); Vilniaus vyskupo I. Ma- 
salskio rūmuose Verkiuose teatrą įrengė 
ir jam vadovavo maršalka Stanislovas Ja- 
sinskis. Visi šie teatrai buvo prieinami tik 
aukštuomenei. Seimelių, tribunolų bei ki- 
tų suvažiavimų metu į teatrą buvo kviečia- 
mi atvykę bajorai. 

Teatrams vadovavo, o kartais ir svar- 
besnius vaidmenis atlikdavo menininkai, 
kviesti iš Italijos, Prancūzijos, Vokietijos, 
Lenkijos. Jie patardavo aktoriams ir daili- 
ninkams, pamokydavo gabesnį baudžiavi- 
nio kaimo jaunimą. Prie Radvilų ir Tyzen- 
hauzo teatrų veikė mokyklos, rengusios 
dvarų teatrams aktorius, muzikantus, ope- 
ros solistus bei choristus, baleto šokėjus. 
A. Tyzenhauzui pavyko suburti stiprią ba- 
leto trupę, šokusią ne tik Lietuvoje, bet ir 
įvairiose Europos šalyse, pasirodžiusią ka- 
raliui Varšuvoje. Kas buvo trupės dailinin- 
kas, kol kas neišaiškinta. 

Dvarų teatruose buvo statomi dramos, 
operos, baleto spektakliai. Žanras deko- 
racijoms nedarė įtakos. Skyrėsi tik baroki- 
nių, klasicistinių ir romantinių veikalų api- 
pavidalinimas. Mėgstamiausi buvo operos 
ir baleto žanrai, baletinių intarpų būdavo 
netgi dramose bei komedijose. 

Dekoracijos spektakliams dažnai bu- 
vo užsakomos svetur. Vidurio Europos 
teatrus Vienos dirbtuvės aprūpindavo de- 
koracijomis, Berlyno — rekvizitu. Papuo- 
šalus, aksesuarus, kai ką iš butaforijos pa- 
gamindavo ir Vilniaus meistrai. Lietuvo- 
je tuo metu nebuvo profesionalių teatro 
dailininkų. Tipines, įvairiems spektak- 
liams skirtas dekoracijas tapė dvarų dai- 
lininkai portretistai, iš Vilniaus pakviesti 
tapytojai. Tokios dekoracijos, tapytos ant 
popieriaus ar drobės ir primenančios špa- 
lerius, kabėdavo scenoje, stovėdavo už- 
temptos ant rėmo. Vaizduodavo į gilumą 
tolstančią aikštę, sodą, karo stovyklą ir 

pan. Šios tipinės, stacionarios dekoraci- 
jos pagyvindavo sceną, sudarydavo foną 
aktoriui, tačiau spektaklio-meniškumo ne- 
skatino. Neveiksmingos buvo ir retkar- 
čiais naudotos simultaninės dekoracijos, 
kai vienu metu scenoje stovėdavo keli 
vaizdai (kambarys, tvirtovės mūras, mies- 
tas), o veiksmo vietų kaitą nurodydavo ak- 
toriai, pereidami nuo vienos dekoracijos 
prie kitos. 

XIX a. pirmajame dešimtmetyje pasi- 
rodė pirmosios kulisinės ir kulisinės arkinės 
dekoracijos. Keletu kulisų arba kulisų —ar- 
kų su tapytais medžiais buvo kuriama tols- 
tančio peizažo iliuzija. Ir vienas, ir kitas 
dekoracijas buvo galima įvairiai grupuoti 
ir tuo pagyvinti scenovaizdžius. Beveik tuo 
pačiu metu scenoje atsirado paviljonas, ku- 
riuo įtikinamiau buvo perteikiama interje- 
ro erdvė. Jį sudarydavo trys sienos, kartais 
ir lubos. Kulisinės bei paviljoninės deko- 
racijos įgalino naujai organizuoti scenos 
erdvę. 

Didelį poveikį publikai darė neįprasti 
sceniniai efcktai. Techninėmis galimybė- 
mis garsėjo M. K. Oginskio Slonimo teat- 
ras. Jo scena buvo skersai padalyta į dvi 
dalis. Užpakalinė dalis prireikus buvo už- 
tvindoma vandeniu, leidžiamu vamzdžiais 
iš tvenkinio, ir tame baseine galėdavo plau- 
kioti laiveliai. Jei spektaklyje vykdavo mū- 
šis, žygiuodavo kariuomenė, giluminė dalis 
būdavo išklojama storomis keraminėmis 
plokštėmis, atsiverdavo už scenos buvę di- 
džiuliai vartai ir pro juos įsiverždavo rai- 
teliai (analogiški efektai naudoti Vienos 
teatre). Oginskių teatre galėjo dirbti An- 
tano Smuglevičiaus mokinys dailininkas 
Antanas Samuelis Dombrovskis!0? 
(1774-1838 m.), minimi J. Rustemas, 
J. Peška!!0, 

Sprendžiant iš rašytinių šaltinių, ori- 
ginalios, konkrečiam spektakliui skirtos 
dekoracijos evoliucionavo panašiai kaip 
tapyba. XVIII a. pabaigos dvarų teatrų 
scenovaizdžiuose dar buvo barokinio 

puošnumo, dinamiško plastinio ritmo, gi- 
lių šešėlių. Palaipsniui juos keitė saikin- 
gesnės klasicistinės dekoracijos, bylojusios 
apie harmoniją ir skaidrius nežemiškus 
jausmus, idealizavusios ir siejusios ją su 
šiandiena. Kartu buvo statomi ir tautiš- 
ki-liaudiški spektakliai. Antai Radvilų Ne- 
svyžiaus teatre 1784 m. buvo vaidinama 
opera „Agotėlė“, kuriai libretą parašė Mo- 
tiejus Radvila, muziką — Jonas Dovydas 
Holandas (Holland). Klasicistinių sceno- 
vaizdžių piešinys būdavo matematiškai iš- 
protautas, ieškota kompozicijos pusiau- 
svyros, net gyvos gamtos vaizdai tapyti 
prisilaikant simetrijos. Spalvos buvo pasy- 
vios, tapyba artima monochrominei. Bal- 
dų ir rekvizito neturėjo būti daug, nes ak- 
toriai vaidindavo stovėdami. 

Laikui bėgant išgalvotus peizažus ir ki- 
tus vaizdus pakeitė tikroviškesni, emociš- 
kai įtaigesni. Spektakliai praturtėjo kieky- 
biškai: veiksmo eigoje vieną dekoraciją 
keisdavo kita, aktoriai persivilkdavo kos- 
tiumus. Tačiau naujovės veržėsi tik į ope- 
rą ir baletą. Dramos spektakliuose, kaip 
ir laikotarpio pradžioje, stovėdavo (kabė- 
davo) vienintelė dekoracija. Naujam pa- 
statymui užsakydavo vieną, rečiau du sce- 
novaizdžius, 0 spragas užpildydavo senų 
spektaklių uždangomis. Aišku, kad bendras 
spektaklio apipavidalinimas negalėjo būti 
nuoseklaus stiliaus. 

Kostiumai dvarų teatruose buvo siuvami. 
Dailininkai norėdavo, bet dažnai nepajėgda- 
vo laikytis istorinio tikslumo. Klasicizmo 
įsigalėjimo laikotarpiu buvo priimta sekti 
antikiniu kostiumu, derinant jį su savo lai- 
ko madomis. XVIII a. pabaigoje — XIX a. 
pradžioje sustiprėjus žanrų diferenciacijai, 
jau imta atsižvelgti — operai, baletui ar 
komedijai skiriamas kostiumas. Labiausiai 
pakito baleto drabužiai, aktoriai pradėjo 
vilkėti kūno plastiką išryškinantį triko. 

Atrodo, kad šį tą reiškė ir kostiumo 
spalva!!!. Juodus ir baltus rūbus vilkėda- 
vo svarbesnių vaidmenų atlikėjai, kitais at- 

vejais — antagonistiniai herojai. Kai mi- 
nėtų kontrastingų spalvų kostiumus vilkė- 
davo spektaklio statistai, tai užtikrindavo 
įspūdingą reginį, sąlyginio teatro tradicijų 
tąsą. 1809 m. J. Franko Vilniuje pastatyto- 
je J. Haidno (Haydn) oratorijoje „Pasaulio 
sutvėrimas“ choro dainininkai buvo apreng- 
ti juodai, dainininkės — baltai!!2, 
Laikotarpio pradžioje žymesnių spek- 
taklių scenovaizdžius kūrė iš užsienio kvies- 
ti dailininkai. Prancūzas Silvestras de Miris 
(Silvestre de Mirys, Miris) efektingai iš- 
dekoravo Balstogės dvaro teatrą ir sukūrė 
jam uždangą. Vėliau ši brangi uždanga, 
vaizdavusi mitologines scenas, žydų pirklių 
supjaustyta į keturias dalis ir išsiųsta į An- 
gliją!!3. Tarpe vietinių dailininkų buvo ži- 
nomas Konstantinas Otoselskis (apie 1739— 
1809 m.). Kūrybinę karjerą jis pradėjo Vil- 
niuje. 1764 m. Vilniaus valdybos užsaky- 
mu nutapė vyskupo I. Masalskio portretą 
ir dekoracijas jo ingresui, sukūrė dekora- 
cijas Stanislovo Augusto karūnavimui. 
Apie 1780 m. atvyko į Nesvyžių pas Rad- 
vilas, čia tapė teatro ir įvairių švenčių 
dekoracijas, kūrė karnavalams kostiumus, 
padėdavo organizuoti iliuminacijas. K. Oto- 
selskis sukūrė uždangas ir kostiumus ope- 
rai „Agotėlė“ (juose turėjo būti vietinio 
folkloro elementų), apipavidalino baletą 
„Orfėjas ir Euridikė“. Pastarasis buvo pa- 
statytas 1785 m. karaliaus Stanislovo Au- 
gusto atvykimo proga; jį mačiusieji tvirti- 
no, kad „dekoracijos ir kostiumai buvo 
nuostabūs“!14. Tapytų uždangų fone sce- 
nos viduryje stovėjo išradingai nušviestas 
karaliaus biustas su saulės varsomis žėrin- 
čiu laurų vainiku ant galvos; prie biusto 
šokėjos klojo geles, degino smilkalus. Iš 
Radvilų teatro K. Otoselskis persikėlė pas 
Sapiegas, o 1793 m. grįžo į Vilnių. Tapė 
interjerus, 1796— 1802 metais kūrė sceno- 
vaizdžius Vilniaus viešajam teatrui ir il- 
gesnį laiką gastroliavusioms trupėms. 
Teatro dailę gerai išmanė Jonas Ruste- 
mas, 1793 m. ar kiek anksčiau atvykęs į 

Lietuvą (jo mokytojas Ž. P. Norblenas kur- 
davo scenovaizdžius dvaro teatrui). J. Rus- 
temas dirbo Slonimo teatre, vėliau apipa- 
vidalino kai kuriuos Vilniaus viešojo teatro 
pastatymus, dalyvaudavo mėgėjiškuose 
spektakliuose. Konsultuodavo jaunesniuo- 
sius kolegas, kai šie gaudavo kurti naujas 
dekoracijas. Garsėjo kaip scenovaizdžių 
meistras, išradingai projektuodavo kostiu- 
mus ir atrinkdavo atributiką. J. Rustemas 
skatino klasicizmą teatro tapyboje, supra- 
to, kad alegoriniai siužetai turi būti vaidi- 
nami atitinkamoje aplinkoje. Norėdamas 
tiksliau restauruoti praeitį tapytojas stu- 
dijuodavo didikų rinkinių graviūras, kito- 
kią prieinamą medžiagą. Tačiau spektak- 
liuose dažnai tekdavo ieškoti kompromi- 
so — graikiškas šventyklas ir chitonus keisti 
panašesne vietine architektūra bei apran- 
ga. Žinių apie šią J. Rustemo veiklą nėra 
daug. Atrodo, kad profesorius darbą teat- 
re vertino kaip laisvalaikio pramogą: ne 
tik dekoracijas projektuodavo, bet ir mie- 
lai pavaidindavo, padėdavo mizanscenuo- 
ti. Mėgo dalyvauti miesto šventėse, pats 
jas ruošdavo. Anuomet Vilniaus maskara- 
dai garsėjo Europoje, o J. Rustemas buvo 
aktyviausias ir žymiausias maskaradinių 
kostiumų specialistas. 

1794 m. į Lietuvą atvykęs Juozapas Peš- 
ka taipogi dirbo dvarų teatruose, tačiau 
išsamesnės informacijos apie tai nėra. 

Smunkantis baudžiavinis dvarų ūkis bei 
valstybinis persitvarkymas pakirto dvarų te- 
atrų veiklą. Galutinai ją sužlugdė Napole- 
ono invazija. Teatrų patalpomis kurį laiką 
dar naudojosi skrajojančios ir gastroliuo- 
jančios Vilniaus, Gardino, kitos trupės. 
Dvarų teatrų auklėtiniai išsibarstė po Vil- 
niaus ir Gardino teatrus, papildė skrajo- 
jančias trupes. 

Vilniaus miesto viešasis teatras buvo 
įkurtas ir gyvavo žymiai sudėtingesnėmis są- 
lygomis nei dvarų teatrai. Pažangioji mies- 
to visuomenė į jį dėjo daug vilčių. Janas 
Čečiotas (Czeczot), Ignacijus Chodzka 


(Chodžko) ir kiti rėmė jį spaudoje, teatrą 
palaikė ir tuometinis Vilniaus gubernato- 
rius Michailas Kutuzovas. Bet finansais pa- 
dėjo labai nedaug kas. Aktyviausiai šį teat- 
rą lankė Universiteto akademinis jaunimas, 
inteligentija. Vilniaus miesto viešąjį teatrą 
1785 metų pradžioje įkūrė Vaitiekus Bogus- 
lavskis (Wojciech Bogustawski, 1757— 
1829 m.). Jis gerai orientavosi teatro me- 
ne: režisavo, vaidino, dainavo, vertė pje- 
ses bei operų libretus iš italų ir kitų kalbų; 
nusimanė dailėje — domėjosi tapyba, ko- 
lekcionavo paveikslus ir grafikos darbus, 
pats neblogai piešė. V. Boguslavskis įsikū- 
rė Oskierkų rūmuose netoli miesto vartų 
(dab. Vilniaus g. 39/6), kur buvo nedidelė 
scena. Su miesto valdyba sudarė sutartį sta- 
tyti komedijas, tačiau greitai savo iniciaty- 
va praplėtė repertuarą, ėmėsi operų. Vil- 
niuje užmezgė ryšius su rusų teatralais, iš 
Peterburgo atsikvietė įžymius baleto šokė- 
jus Kaseli (Caselli) ir Simoneti (Simonet- 
ti), atnaujino savo trupę vietinėmis jėgo- 
mis, ėmė kaupti dekoracijas ir garderobą. 
Pirmuoju V. Boguslavskio dailininku Vil- 
niuje buvo K. Otoselskis, apipavidalinęs 
J. Stefanio (Stefani) „Krokuviečius ir kal- 
niečius“, kitus spektaklius. V. Boguslavskio 
biografijoje minima, kad jis bendradarbia- 
vo ir su dailininku A. Smuglevičiumi — 
1793-1804 metais Varšuvoje, nuo 1804 
metų Vilniuje. 

Antanas Smuglevičius (Šmuglevičius, 
1740-1810 m.), atvykęs į Vilnių, čia gyve- 
no ir dirbo iki mirties. Dailės mokėsi pas 
tėvą Luką ir dėdę Simoną Čechavičių. 
Drauge su tėvu ar pats vienas dekoravo 
įvairius visuomeninius interjerus Lenkijo- 
je. 1775-1783 metais bendradarbiavo su 
architektu K. Spampaniu, dekoruodamas 
Ščorsų ir Radzivilimontų rūmus. 1782— 
1784 metais dirbo Lenkijos teatruose, ta- 
pė kulisines dekoracijas. Atvykęs į Vilnių 
kūrė scenovaizdžius ne tik V. Boguslavskio, 
bet ir kitiems teatrams, atlikdavo V. Bo- 
guslavskio užsakymus Varšuvos, Lvovo, Ka- 

bičiaus teatrų pastatymams. Pirmosios 
A. Smuglevičiaus Vilniaus laikotarpio de- 
koracijos buvo klasicistinės, simetriškų 
kompozicijų, vėliau — su ankstyvojo 
romantizmo bruožais. Garsėjo jo sceno- 
vaizdžiai V. A. Mocarto (Mozart) operai 
„Užburtoji fleita“ (1802 m.) — audros ir 
stebuklų romantiškos scenos. Neliko ne- 
pastebėta A. Saljerio (Salieri) „Palmyra“ 
— „visai naujas, sąmoningai parinktas gar- 
derobas, kvapą gniaužiančios dekoracijos 
(...), kostiumai iš persiško ir indiško atla- 
so...*115, L. Cherubinio (Cherubini) opera 
„Dvi nerimo dienos, arba Paryžiaus van- 
denvežys“ (1806 m.). 

Vilniaus universiteto bibliotekoje yra 
A. Smuglevičiaus paviljoninės dekoracijos 
eskizas (1806 m.). Jame vaizduojamas sun- 
kių plastinių masių viduramžių pilies in- 
terjeras, viršuje užsibaigiantis kupolo būg- 
nu. Pusapvalę mūro sieną skaido penkios 
arkos ir įėjimo angos po jomis. Kupolinė- 


je dalyje tarp plačių nišų iškirstos ovalios 
angos. Scenovaizdžio simetrijai pabrėžti 
vėliau įklijuotas masyvus stulpas. Įėjimo 
ir kupolo angose buvo numatyta įrengti 
apšvietimą, papildantį rampos šviesą. Tu- 
rėjo susidaryti „tikros“, stipriai nušvies- 
tos architektūros iliuzija. Eskizas nulie- 
tas akvarele, juosvais, gelsvais ir rausvais 
tonais. Šviesos ir gilūs šešėliai atgaivina 
rūstų statinį, suardo jo monotoniją. 

Kiek silpnesni du A. Smuglevičiaus 
projektai nežinomiems veikalams, esantys 
Lenkijos muziejuose (VNM, KNM): gal 
tai scenovaizdžiai L. Cherubinio operai 
„Lodaiskas“, kurią 1810 m. statė J. Fran- 
kas. Viename vaizduojamas kalnuotas pei- 
zažas su palmėmis ir keturios simetriškai 
sustatytos, skliautą laikančios kolonos. 
Centrinėje arkoje soste sėdi valdovas, jam 
iš dešinės — pagarbiai palinkusi figūra. Sce- 
novaizdis perkrautas sunkiais tūriais, ankš- 
tas. Antroji dekoracija erdvesnė, jos stilis- 


Antanas Smuglevičius. Scenovaizdis V. A. Mocarto „Užburtajai fleitai“. 1802 

tika dvelkia ankstyvuoju romantizmu. 
Asimetriška kompozicija vaizduojamos uolos 
ir egzotiški medžiai, gilumoje — aukštas kup- 
rotas tiltas, viršuje — minkšti besvoriai debe- 
sėliai. Scenos erdvumą nurodo ne tik keli pla- 
nai, bet ir keturios įvairiose aikštelės vietose 
esančios figūros. 

1790 m. suirus Varšuvos teatrui, kara- 
lius pasikvietė į Varšuvą vilniškę trupę. Tuo 
tarpu Vilniaus teatrinį gyvenimą keletą me- 
tų sudarė tik sezoninės gastrolės, nors kai 
kurios trupės užsibūdavo mieste ir ištisus 
metus. Kadangi žiūrovų ratas nebuvo platus, 
gastroliuojantys kolektyvai turėdavo dažnai 
keisti spektaklius. Skubos darbas kenkė spek- 
taklių meniniam lygiui. 1795 m. į Vilnių 
atvyko Dominykas Moravskis (1761- 
1801 m.). Jo trupė vaidino Oskierkų rū- 
muose ir tuo pat metu nuomojo Dominy- 
ko Radvilos rūmus bei oficiną, buvusius 
Trakų ir Vilniaus gatvių kampe (dab. Vil- 
niaus g. 41); 1796 m. jo iniciatyva namas su- 
remontuotas ir pertvarkytas į teatrą. Naujo- 
se patalpose buvo didelė scena ir operai 
tinkama salė (1000 vietų). Oskierkų patal- 
pos liko gastroliniams spektakliams. Jau 
pirmojo sezono metu D. Moravskis pasta- 
tė 14 operų (1798-1799 m.). Trupės me- 
niniam lygiui ir jos ryšių su visuomene plė- 
timui didelę įtaką turėjo D. Moravskio 
žmona, vilnietė Marija Moravska (Korwel- 
Morawska). Jos aktyvi veikla datuojama 
1791-1823 metais — nuostabaus grožio 
moteris, gabi aktorė, energinga organiza- 
torė. 1801 m. mirus vyrui, ji ėmėsi vado- 
vauti teatrui. Išplėtė repertuarą, įtraukė 
E Šilerio (Schiller) ir kitų romantikų vei- 
kalus. Ieškodavo spektakliams mecenatų. 
Antai, maršalka Bžostovskis gavo pasta- 
tyti savo kūrybos dramą „Riteris Gulbė“, 
tačiau turėjo parūpinti kostiumus ir ap- 
mokėti dekoracijas. 

Pirmiesiems D. Moravskio teatro spek- 
takliams dekoracijas rengė K. Otoselskis. 
Šiame teatre buvo ir jo uždanga, vaizda- 
vusi besimaudančią Dianą su nimfomis, 

D. Moravskio perpirkta iš Sapiegų teatro. 
M. Moravska dekoracijas retkarčiais užsa- 
kydavo A. Smuglevičiui (minėtoms ope- 
roms „Palmyra“, „Užburtoji fleita“), tačiau 
dažniau tenkinosi senomis uždangomis. 
Profesorius J. Lelevelis laiškuose broliui 
aštriai kritikavo spektaklius (nenurodyda- 
mas pavadinimų): „Dekoracijos niekam ti- 
kusios ir netinkamas apšvietimas, dažniau- 
siai apšviečiama a jour, todėl dekoracijos 
turi būti tapomos ant vaškinio popieriaus; 
aktoriui atsistojus, teatro viduryje jo ne- 
matyti, nes tamsu. Jei blogos dekoracijos 
būtų geriau apšviečiamos, tikriausiai jos 
geriau atrodytų. Tačiau, reikia pridurti, po- 
nia antreprenerė menkai tuo rūpinasi. 
Kostiumų atžvilgiu irgi nereikli, pakanka 
prisiminti, kad praeito antradienio nu- 
trauktame spektaklyje žyniai buvo aprengti 
burkomis, o vyriausias žynys ant baltos al- 
bos tarsi kunigas vilkėjo paltą, anaiptol ne- 
pasižymintį baltumu. Moterų kostiumai 
taip pat ne rinktiniai, vyrų — kiek geresni, 
o kai kurie net visai geri. Tą patį galima 
pasakyti ir apie kitų veikalų kostiumus“ !16, 
Žinoma, teatre įsitvirtinusi M. Moravska 
pirmiausia rūpinosi pigiau atsiėjusia vai- 
dyba. Kita vertus, prabangiuose Vienos ir Var- 
šuvos teatruose buvojęs J. Lelevelis galėjo 
kelti per daug maksimalistinius reikala- 
vimus. 

1805 m. M. Moravskos teatrą (su de- 
koracijomis, garderobu, kitais turtais) nu- 
pirko buvęs trupės aktorius Motiejus Ka- 
žinskis (Maciej Kažynski, 1767—1823 m.). 
Jis užmezgė ryšius su Labdarių draugija, 
kurios koncertus ir operų pastatymus or- 
ganizuodavo prof. J. Frankas, taipogi su 
Igno Tiškevičiaus saviveikline grupe (jai 
priklausė ir J. Rustemas). Abiejų remia- 
mas nupirko Dominyko Radvilos teatro 
rūmus, atnaujino jų interjerą ir eksterje- 
rą, pagerino apšvietimą. Jo pakviestas An- 
tanas Glovackis (apie 1750—1811 m.), 
dirbęs dvarų teatruose. rengęs iliumina- 
cijas ir tapęs interjerus, atnaujino seną- 

sias dekoracijas. Apie jas ir originalius jo 
scenovaizdžius nieko nežinoma. A. Glo- 
vackiui ar jo aplinkos dailininkams galėtų 
priklausyti XIX a. pradžios klasicistinio rū- 
mų paviljono eskizas (VUB), lengva kontū- 
rine linija nužymėtas interjeras, stilistika pri- 
menantis Džakomo Batistos Pironezio 
(Giambatista Pironesi) graviūras. 

Naujiems operos ir dramos pastaty- 
mams dekoracijas kūrė A. Smuglevičius. 
1810 m. pavasarį M. Kažinskio teatre J. Fran- 
kas pastatė N. Cingarelio (Zingarelli) ope- 
rą „Romeo ir Džiuljeta“, kurioje Džiulje- 
tos partiją dainavo profesoriaus žmona 
Kristina Gerhardi-Frankienė. Dekoracijas 
(3 vaizdus) sukūrė A. Glovackis, kostiu- 
mų siuvimui vadovavo patys Frankai. 

Baigdamas 1810 m. sezoną M. Kažins- 
kis pasiskelbė bankrutuojąs, paleido tru- 
pę. Bedarbių aktorių prašymu prof. 
J. Frankas ir M. K. Oginskis nutarė įsteig- 
ti Lietuvių tautos teatrą!!?. M. K. Ogins- 
kis jam pasiūlė savo namus Rūdninkų gat- 
vėje. Tačiau šią savalaikę idėją sužlugdė į 
teatrinį gyvenimą grįžusi M. Moravska. Ji 
surinko M. Kažinskio aktorius, metams iš- 
nuomojo Rotušės rūmus ir pradėjo orga- 
nizuoti spektaklius. Dabar jau visokerio- 
pai rūpinosi jų meniniu lygiu. Pirmajam 
pastatymui naujoje scenoje, istorinei dra- 
mai „Karolis Didysis ir Vitkindas“ deko- 
racijas sukūrė Juozapas Hilaris Glovackis 
(1789—1858 m.), globojamas savo profe- 
soriaus J. Rustemo. Butaforiją ir šarvus ga- 
mino meistras Šiola (Szolla), kostiumus 
tvarkė pati M. Moravska. Vieninteliai kos- 
tiumai ir buvo sukritikuoti „Kuryer Litew- 
ski“ korespondento (kaip puošnūs, bet ne- 
tikusiai parinkti), nors patį spektaklį kriti- 
kas įvertino palankiai!!š, 

Metus pasigydęs užsienyje M. Kažins- 
kis organizavo naują trupę. Šiuokart reper- 
tuarą ir finansus ėmėsi kontroliuoti akto- 
rių kolektyvas, buvo sudaryta teatro akcinė 
bendrovė su direkcija priešakyje. Permai- 
nų išties reikėjo, teatro padėtis buvo apgai- 

lėtina. Apie tai byloja iškalbingos pasta- 
bos anuometinėje spaudoje: „Dekoracijų 
nedaug, ir tų dauguma senos, išsitrynę ir 
taip apleistos, kad vidury veiksmo keičiant 
sceną dulkės nuo judančios uždangos išsi- 
sklaido po visą teatrą, publika ir aktoriai 
pradeda kosėti“...119 „Didelis šio teatro 
dekoracijų trūkumas yra tai, kad tokio skir- 
tingo pobūdžio įvykiai viename ir tame pa- 
čiame kambaryje (...). Apskritai publika 
nudžiugo matydama, kad dauguma spek- 
taklio veikėjų vilki naujais drabužiais ir ne- 
pastebėdama tų pilkų kariškų mundurų, ku- 
rie iki atvykstant Boguslavskiui taip bjau- 
rodavo Rytų valdovus...120, 

Direkcija ėmėsi atnaujinti teatrą. 
J. H. Glovackiui buvo pavesta Vakarų pa- 
vyzdžiu ištapyti ložes, restauruoti išsitry- 
nusias, išblukusias dekoracijas. Teatrą pa- 
rėmė kai kurie didikai: Mykolas ir Marija 
Tiškevičiai padovanojo daug įvairiastilių 
detalių scenovaizdžiams, atlasinių drabu- 
žių, šermuonėlio kailių, stručio plunksnų, 
aksomo ir šilko, juvelyrinių papuošalų su 
briliantų imitacijomis ir pan.!?1. Tačiau ka- 
ras su Napoleonu, vėliau studentų de- 
monstracijos teatro kieme ir Filaretų byla 
sutrikdė teatro veiklą, jo augimą. Spektak- 
lių meninis lygis (apipavidalinimo kokybė) 
taip ir nepagerėjo iki pat teatro perkėli- 
mo į Rotušę. 

Nestabili trupių padėtis ir nuolatinis 
lėšų taupymas smukdė teatro meną, tačiau 
entuziasių (neretai dirbusių veltui) dėka 
permainos jame vyko. XIX a. 2—3-ame de- 
šimtmečiuose romantizmas praturtino sce- 
ną naujais siužetais ir vaizdais. Dailinin- 
kai mėgavosi gotikos, rytietiškų kraštų, 
liaudies buities motyvais. Klasicistinę tvar- 
ką keitė asimetrinės, neramios, dramatiš- 
kos, ekspresyvaus piešinio kompozicijos. 
Aktyvėjo spalvos, įvairėjo paletė. Dailinin- 
kai pradėjo tapyti klijiniais dažais, susirado 
umbrą, ochrą, ultramariną, kitas anksčiau 
nevertintas spalvas. Tapyboje suaktyvinti 
kontrastai, šviesokaita. Romantiniame sce- 

Jonas Rustemas. Šeimyninių pokylių scenovaizdžio eskizai 


novaizdyje jau siekta nuotaikos, identiškos 
veikalo krypčiai. Vis dažniau buvo stato- 
mos kulisinės ir paviljoninės dekoracijos. 
Pažymėtina, kad 1827 m. afišose imta skelb- 
ti dekoracijų autorius. 

Aktyviai teatro gyvenime tebedalyva- 
vo J. Rustemas, ir toliau daug jėgų skyręs 
miesto švenčių apipavidalinimui-iliumina- 
vimui, pastatų puošybai. Labai mėgo kur- 
ti gyvuosius paveikslus, scenines šaradas, 
daryti marionetes. Daug entuziazmo ir iš- 


radingumo parodydavo uždarų šeimyninių 
pokylių metu viešėdamas kokio draugo ar 
darbdavio namuose. Tokiems atvejams dai- 
lininkas buvo sumanęs universalų sceno- 
vaizdį iš kelių suporintų kolonų ir jas jun- 
gusių girliandų. Dekoracijos gyvybiškumą 
turėjo palaikyti apšvietimo efektai ir ypa- 
tinga aktorių vieta joje, t.y. sudėtingas 
choristų bei solistų grupavimas į klasiki- 
nes figūras. Ši vienadienė, menkam žiū- 
rovų būriui skirta kūryba daugeliu požiū- 

rių pranoko tuometinio teatro praktiką. 
J. Rustemo spektaklėliuose tobuliau nau- 
dotasi vaizduojamosiomis teatro galimy- 
bėmis, mėginta pritaikyti ritualinio teatro 
patirtį, siekta muzikos ir reginio jung- 
ties:22. Galimas daiktas, kad analogišką 
teatro koncepciją dailininkas mėgino įdiegti 
ir profesionalesnėje scenoje, 1827 m. de- 
koruodamas K. Norinskio operą „Orfėjas 
ir Euridikė". Būta ir kitokio pobūdžio dar- 
bų, juose nugalėdavo žaismingoji J. Rus- 
temo prigimtis. Antai 1827 XI 13 d. anon- 
se Klingemano (Klingemann) melodramai 
„Mozė arba izraelitų perėjimas per Rau- 
donąją jūrą“ nurodoma: „Bus reprezen- 
tuojama Didžioji Istorinė Melodrama (...) 
su trimis naujomis dekoracijomis, pra- 
bangiu garderobu, Paveikslu ir didžiąja 
Apoteoze, padaryta pagal Universiteto pro- 
fesoriaus Rustemo informaciją ir patari- 
mus; publikai žadami kraują stingdantys 
vaizdai, iliustruojantys septynias nelaimes 
(...): sieros lietus, nesuvaldoma kruša, van- 
dens pavertimas krauju, staigūs užtemimai, 
siaubingos oro audros ir pan.“123, 

Romantines dekoracijas Vilniaus teat- 
rui kūrė J. H. Glovackis ir Justinas Lizan- 
deris — taip pat Universiteto Dailės sky- 
riaus auklėtinis. Logikos nesukaustytas 
dailininkų estetinis mąstymas, jų pastan- 
gos įvaldyti perspektyvą ir iliuziškai per- 
teikti erdvę padėjo sukurti emocionalius, 
įtikinamesnius scenovaizdžius. Šiomis sa- 
vybėmis, atrodo, pasižymėjo ir J. H. Glo- 
vackio dekoracijos Dž. Rosinio (Rossini) 
operai „Tankredas“ (1827 m.). 

1831 m. teatras buvo uždarytas, tačiau 
rudenį caro valdžia leido vėl jį atidaryti, 
pareikalavusi papildomo repertuaro rusų 
kalba, afišų rusų ir lenkų kalbomis, sustip- 
rinusi cenzūrą, salės priežiūrą. 1831 VIII 
23 d. teatrui įsakyta persikelti į Rotušės 
salę. Nors teatro administratoriumi buvo 
paskirtas policmeisteris, o rusiška tvarka 
išliko iki pat teatro uždarymo 1863 m., Vil- 
niaus publika nesijautė labai nuskriausta. 

Statytos lietuviškos tematikos dramos — 
A. Mickevičiaus, V. Kondratavičiaus, G. Pu- 
zinienės kūriniai, vilniečio kompozitoriaus 
S. Moniuškos operos bei operetės „Halka“, 
„Beti“, „Čigonai“. Vilniuje dažnai gastro- 
liuodavo rusų teatro meistrai, ilgesniam lai- 
kui atvyko Nezlobino trupė, stačiusi rusų 
klasiką. Caro valdžia, norėdama ekonomiš- 
kai sužlugdyti Vilniaus teatrą, 1835-1844 
metais leido Vilhelmo Šmithofo (Szmid- 
hoff) operos gastroles. Vokiečių teatras pa- 
viliojo geriausius vietinius aktorius, sudarė 
dramos trupę. Kita vertus, V. Šmithofo spek- 
taklių lygis, jo dekoracijos, kostiumai, bu- 
taforija, apšvietimo gudrybės tapo sektinu 
pavyzdžiu vietiniams menininkams. 

Po 1831 m. teatro dailėje atsirado nauji 
vardai. Tai buvo žinomi Lietuvoje tapytojai 
V. Dmachauskas, A. Žametas, A. Štrausas 
(Strauss) ir ne tokie garsūs arba mažiau 
susiję su teatru Erazmas Fabijauskas, 
Adomas Gluchovskis, Volancevičius, Kru- 
šinskis124, 

Vincentas Dmachauskas 1850-1854 
metais tapė operų dekoracijas. Sukūrė miš- 
ko scenovaizdį operai „Halka“, grotą ir jū- 
ros peizažą bei gotikinio vienuolyno inter- 
jerą G. Donicečio (Donizetti) „Favoritei“, 
spalvotomis lemputėmis nušviestą sodą 
Dž. Rosinio (Rossini) operai „Italė Alžy- 
re“. Už pastarąjį pirmą kartą Vilniaus te- 
atre dekoracijų dailininkas triukšmingais 
plojimais buvo iškviestas į sceną!25. V. 
Dmachauskas rūpindavosi konkretizuoti 
dekoracijas, atsižvelgdamas į veikalo dik- 
tuojamas sąlygas. Daugumoje jų domina- 
vo peizažas, stiliaus atžvilgiu artimas gam- 
tos vaizdams molbertinėje dailininko ta- 
pyboje. Gal tik šviesos ir šešėlių kontras- 
tai scenovaizdžiuose buvo ryškesni. V. 
Dmachauskas mokėjo pasinaudoti ir ap- 
švietimo efektais — būtent „įvairiaspalvių 
šviesų bangos“ labiausiai pribloškė „Italės 
Alžyre“ žiūrovus. 

Albertas Žametas-Žemaitis (1821— 
1877 m.), 1857 m. grįžęs iš Italijos, deko- 

racijas kūrė akademistine romantine ma- 
niera. Dar tais pačiais metais Rotušės te- 
atrui suprojektavo uždangą, kurioje buvo 
vaizduojama scena „Melpomenės apoteo- 
zė“. Vėliau tapė dekoracijas operoms ir 
dramoms — A. E. Odineco „Barbora Rad- 
vilaitė“ (prologo dekoracija, 1860 m.), 
E. Skribo (Scribe) „Andriana Lekuvrer“, 
D. E Obero (Auber) „Fenela“ (1859 m.), 
A. Šachovskojaus „Dviejų vyrų žmona“ ir 
kt. Vilniaus rusų teatre jis dalyvavo sta- 
tant Č. Punji (Pugni) vienaveiksmį baletą, 
Ž. Ofenbacho (Offenbach) operą-farsą 
„Kornarinis Venecijos dožas“ (naujos 4-ojo 
veiksmo dekoracijos, vaizdavusios Veneci- 
jos didikų rūmus), P. Grigorjevo muzikinę 
komediją „Bagdado kepėjas“ (1867 m.), 
M. Kucholnikovo dramą „Markitantės“. 
Ypatingo dėmesio susilaukė V. Belinio (Bel- 
lini) „Norma“ (1861 m.). Jei tikėti apžval- 
gininku, dekoracijos buvo „nuostabios“, 
„Idealiai sistematizuotos puikiai išdėstant 
planus ir grupuojant atskiras dalis“, „pei- 
zažai efektingi, erdvė skaidri“126, Netgi re- 
zervuotai vertinant neišlepintų amžininkų 
nuomonę, aišku, kad A. Žametas perpra- 
to svarbiausius kulisinių dekoracijų priva- 
lumus, galimybę lipdyti vaizdą iš tam tik- 
ru ritmu paskirstytų jo fragmentų. 
Aleksandras Štrausas (1834-1896 m.) 
gimė ir mirė Vilniuje. Dailės mokėsi Jono 
Moračinskio tapybos dirbtuvėje, vėliau Pe- 
terburgo dailės akademijoje. Ją baigęs nuo 
1858 m. dirbo dailininku Vilniaus teatre. 
Sukūrė dekoracijas Dž. Verdi operai „Erna- 
ni“ (1860 m.), S. Moniuškos „Halkos“ 4-ajam 
veiksmui (2-ąjį darė K. Kulikauskas). 
Už scenovaizdį ir kostiumus K. M. Vėbe- 
rio (von Weber) operai „Laisvasis šaulys“ 
(1860 m.) ir F. Zupė (von Suppe) operai 
„Fatinika“ (1880 m.) buvo plojimais kvie- 
čiamas į sceną. A. Štrausas rūbų parinki- 
mu ir grimu netgi padėdavo aktoriams 
rasti personažo charakterį. Sėkmingai 
startavęs teatre, A. Štrausas vėliau nebe- 
rasdavo jam laiko — 1863 m. Vilniuje 

įsteigęs savo fotoateljė, pasišventė foto- 
grafijos menui. 

Keletą metų teatro dekoracijas tapė 
Erazmas Fabijauskas (1826-1892 m.). Bai- 
gęs Peterburgo dailės akademiją, atvyko į 
Vilnių, teatre pradėjo dirbti 1853 m. Su- 
kūrė scenovaizdžius G. Donicečio (Donizet- 
ti) operai „Liučija di Lamermur“ (1854 m.), 
operai „Halka“ (1854 m.). Juos palankiai 
įvertino spektaklius matęs A. Remeris!27, 
o „Halkos“ dekoracijų eskizai netgi buvo 
eksponuoti teatre. Po sukilimo E. Fabijaus- 
kas emigravo į Paryžių. 

Literatūroje minima!28, kad klajojan- 
tiems teatrams dekoracijų eskizus kūrė dar 
vienas J. Rustemo mokinys — Jonas Jotei- 
ka (1798—minimas iki 1840 m.). 

Išliko keletas nežinomų autorių dekora- 
cijų projektų (VUB). Viename jų vaizduojami 
orientalistinio stiliaus kulisai — kiek gruboko 
piešinio, paspalvinti akvarele. Piešinyje mau- 
rų stiliaus mečetė papuošta lietuviškomis 
renesansinėmis arkutėmis, sieną laiko kon- 
traforsas su netikėta rytietiškų formų anga, 
erkerio konsolės primena vietines baroki- 
nes konsoles. Matyt, dailininkas ieškojo 
kompromiso tarp rytietiškam siužetui de- 
ramos aplinkos ir vietinio žiūrovo skonio. 
Stilių samplaika plačiai praktikuota teatre. 

Penktojo dešimtmečio pabaigoje sce- 
novaizdžiuose įsigalėjo aiški eklektika. Iš- 
liko tipiškas rūmų interjero kulisinis eski- 
zas (VUB). Jame vaizduojami laiptai su aš- 
tuoniakampėmis gotikinėmis kolonomis, vai- 
nikuotomis egiptietiško orderio kapiteliais: deši- 
nioji jų laiko gotikinį skliautą, kairioji — renesan- 
sines lubų konstrukcijas. Sienos plokštumoje pa- 
žymėtos didžiulės smailai nuskliaustos durys ir 
„iškabinti“ paveikslai, kairiau — ampyrinę 
triumfo arką primenantis židinys. Projektas 
kelių spalvų, tapytas tempera. 

Amžiaus vidurio teatro dailė negalėjo 
pasigirti skaitlingais laimėjimais. Nesėkmių 
buvo kur kas daugiau ir jas lėmė ne talentų 
stoka, o objektyvios aplinkybės. Teatrai ne- 
turėjo gerų nuolatinių dekoracijų, drabužių 


TAPYBA 


ir butaforijos. Taupumo sumetimais rek- 
vizitą, aksesuarus, netgi rūbus nuomojo 
iš privačių asmenų. Dailininkas neturėjo 
menkiausios galimybės sukurti stilingą, 
konkrečiai situacijai taikytiną scenovaiz- 
dį. Kita vertus, niekas neskatino jo ini- 
ciatyvos — vargana alga atitiko tokį pat 
varganą dekoratoriaus statusą tuometi- 
niame teatre. 

XVIII a. paskutiniojo  ketvir- 
čio-XIX a. Lietuvos dekoracinis menas 
netapo ryškia pakopa teatro dailės istori- 
joje. Vystydamasi labai sunkiomis sąlygo- 
mis, vietinė teatro dailė vis dėlto perėmė 
pagrindines Europos dekoracinio meno 
kryptis bei naujoves, pritaikydama jas savo 
krašto kultūriniams poreikiams. Išliko tvir- 
tas pagrindas tolesnei teatro dailės raidai. 

SKULPTUŪRA Dekoratyvinė skulptūra * Kamerinė skulptūra * Portreti- 
nė skulptūra * Bažnytinė skulptūra * Antkapiniai paminklai 


XIX a. pradžioje Lietuvos skulptūroje įsiga- 
lėjo klasicizmas. Čia ryškiau nei kitose dailės 
šakose klasicizmo principais interpretuota 
antika: aiškios kompaktiškos formos, užda- 
ri kontūrai, tikslus siluetas, kietas, detalus 
modeliavimas. Vaizdas buvo komponuo- 
jamas frontaliai, pusiausvyros principu, 
pabrėžiamas linijinis ritmas. Reljefinėje 
skulptūroje dinamiką pakeitė susikaupimas, 
sąmoningai suplokštintos kompozicijos, 
suglostyta faktūra. Dailininkai klasicistai 
mėgo gipsą, akmenį (granitą), terakotą, mar- 
murą, drožė medį ir dažė jį baltai. 

Klasicizmas ypač reiškėsi per portreti- 
nę skulptūrą ir dekoratyvinę lipdybą, tačiau 
grynojo stiliaus pavyzdžių išliko nedaug. 
Ilgą laiką jis taikėsi prie gilias šaknis Lie- 
tuvoje įleidusio vėlyvojo baroko. Tiesioginę 
rokoko įtaką patyrė dekoratyvioji anksty- 
vojo klasicizmo skulptūra. Vėliau nepaso- 
tinami dogmatiško stiliaus dailininkai ėmė 
atidžiau stebėti ir realistiškiau traktuoti jį 
kūriniuose. 

XIX a. pradžioje skulptūra neteko anks- 
tesnio populiarumo, kito jos sintezės su ar- 
chitektūra suvokimas. Baroko klestėjimo 
laikais skulptūra tarsi organizavo architek- 
tūrinės konstrukcijos plastiką arba siejosi su 
ja kontrasto principu. Brandaus klasicizmo 
skulptūra tapo savarankišku plastiniu pasta- 
to akcentu. 


XIX a. 3-ajame dešimtmetyje Lietuvos 
skulptūroje atsirado romantizmo elementų, 
nors akivaizdžiau ši kryptis pasireiškė tik po 
1832 metų. Romantinė skulptūra buvo jud- 
resnė, tapybiškesnė (skulptoriai naudojo 
„paslankias“ medžiagas, ypač molį), tačiau 
klasicizmo formos išliko, kartais net su ba- 
roko atspindžiais. Ir turinio atžvilgiu roman- 
tikai pratęsė klasicistų tradicijas, portretais 
ir švietėjiškų idėjų išraiška stengdamiesi su- 
sieti žmogų su jo epocha. 

XVIII a. pabaigoje Lietuvos feodalai 
dar kviesdavosi užsieniečius skulptorius, vež- 
davo skulptūras iš svetur. Vėliau ryškiausi 
kūriniai gimė Skulptūros katedros profeso- 
rių ir jų auklėtinių dirbtuvėse. Šių dailinin- 
kų indėlis populiarinant vietinę skulptūrą 
buvo didelis. 


Dekoratyvinė skulptūra 


XVIII a. paskutiniame ketvirtyje buvo ku- 
riama beveik vien dekoratyvinė skulptū- 
ra. Apvaliąja skulptūra bei reljefais pui- 
kavosi bažnyčios, didesni visuomeniniai 
pastatai, gyvenamieji pasiturinčių žmonių 

namai, dvarų rūmai. Skulptūrinį dekorą pro- 
jektuodavo daugiausia patys architektai. 

Klasicistinių pastatų išorės architektū- 
rą skaidė reguliarūs orderiniai elementai. 
Dekoras koncentruotas timpanuose, frizuo- 
se, durų ir langų apvaduose — pastato visu- 
moje jis užėmė aiškiai apibrėžtas plokštu- 
mas. Klasicistinis dekoras — tai iš antikos 
nusižiūrėtos figūrinės kompozicijos ar pavie- 
nės figūros, groteskai, girliandos, vainikai, 
vazos; ryškiausi ornamentiniai motyvai — 
akanto, ąžuolo, lauro lapai, iš jų sudėliotos 
rozetės. Pastatų plokštumas puošusi lipdy- 
ba — neaukšto reljefo, lengva. Siužetiniai ir 
šiaip sudėtingesni motyvai komponuoti si- 
metriškai, formos — ramiu ritmu, pasirin- 
kus paprastesnį piešinį žiūrėta ornamento 
raporto. Interjero dekoras panašus į išorės 
apdailą, gal kiek subtilesnis, minkštesnis. 
Kambarių sienos ir lubos taip pat puoštos 
klasicistine maniera interpretuotais antiki- 
niais ornamentais. Jie lieti iš stiuko arba gip- 
so, faktūra panašūs į klasicistų pamėgtą bal- 
tąjį marmurą, vietomis paauksuoti. 

XVIII a. 9-ajame dešimtmetyje archi- 
tektūroje klasicizmas jau buvo įsigalėjęs, tuo 
tarpu dekoratyvinė skulptūra stiliaus atžvil- 
giu atsiliko, joje dar buvo vėlyvojo baroko, 
rokoko elementų. Šią situaciją vaizdžiai 
iliustruoja italo Tomo Rigio kūriniai. Skulp- 
torius Tomas Rigis (Tomaso Righi, 1727— 
1502 m.) buvo dekoratyvinės vėlyvojo baro- 
ko skulptūros meistras, savo kūrinius taikęs 
prie klasicizmo architektūros. T. Rigis buvo 
Romos San Luko akademijos narys, kurį lai- 
ką jos profesorius. Į Vilnių atvyko pakvies- 
tas vyskupo I. Masalskio. 1784—1785 me- 
tais dekoratyvine barokine skulptūra jis puo- 
šė Verkių rūmus. Šioji neišliko, žinoma tik 
iš M. Januševičiaus Verkių rūmų akvarelės 
(1836 m., VUB RS), kurioje matyti, kad por- 
tiko frize būta reljefinės valstiečių grupės, 
vienas jų arė jaučiais. Daugiafigūrių kom- 
pozicijų būta ir rizalitų frizuose. 

Vilniaus katedros fasado viršutinėje da- 
lyje yra penki T. Rigio horeljefai iš apaštalų 


gyvenimo: „Šventosios Dvasios atsiunti- 
mas“, „Luošio išgydymas“, „Šv. Petro pa- 
mokslas“, „Šv. Povilas, gydantis ligonį“, 
„Šv. Ananijaus ir šv. Safiro mirtis“. Reljefai 
kvadratinio formato, vidurinysis — pailgas 
stačiakampis. Jų erdvė užpildyta tirštai, figū- 
ros sukomponuotos keliais planais, kai kur 
yra gamtos, architektūros fragmentų. Figūros 
beveik natūralaus dydžio, jų veidai ir judesiai 
ekspresyviai iškalbingi. Iškilus reljefas arti- 
mas apvaliajai skulptūrai, todėl scenos išraiš- 
kingos esant bet kokiam apšvietimui. Vaizdai 
nesusilieja su fasadu, jų plastiniai tūriai jau 
klasicistiniu būdu pateikti priešprieša sienos 
plokštumai. 

Svarbus Katedros išorės akcentas — 
frontono timpane esanti kompozicija „No- 
jaus auka“. Išgelbėtos šeimos auka Dievui 
vaizduojama architektūriniame trikampyje. 
Daugiafigūriame reljefe akcentuoti siluetai. 
Centre, kompozicijos ašyje, stovi aukuras su 
liepsnojančiu avinu. Abipus jo viename pla- 
ne išdėstytos beveik dvigubai didesnės už na- 
tūralų dydį figūros. Toldamos nuo vidurio 
jos mažėja, jų reljefas darosi plokštesnis. 
Centrinės figūros apačioje susilieja su fonu, 
o viršuje nuo jo atsiplėšia, virsdamos apva- 
liomis formomis, judesiais ir gestais išreiš- 
kia labai stiprius dėkingumo ir džiaugsmo 
jausmus. Prasiskleidę antikiniai drabužiai, 
sunkios jų klostės bei apnuogintos kūnų da- 
lys paryškina judesių ritmą, figūrų grožį, 
suteikia plastinio išraiškingumo. Ritminį 
grupių skaidymą kartoja medžiai, kartu su- 
konkretina veiksmo vietą. 

Katedros priekinio fasado šonų nišose 
yra T. Rigio Mozės ir Abraomo, o centre, už 
portiko kolonų — keturių evangelistų statu- 
los. Skulptūrų juosta praslenka visa pagrin- 
dinio fasado plokštuma. Statulos dvigubai 
didesnės už natūralų dydį, minkštai mode- 
liuotos. Daugiausia dėmesio skirta veidui ir 
rankoms. Remdamasis baroko estetikos 
principais, T. Rigis subtiliai perteikė masy- 
vias figūrų formas bei linijas, judesio ritmą, 
jo pobūdį, veido mimiką. Be to, harmonin- 

Tomas Rigis. Nojaus auka. Vilniaus katedros frontono timpanas. XVIII a. 9—10 d-mečiai 


gai suderintas kuriamų paveikslų kūnišku- 
mas ir dvasinis grožis. Fizinė ir dvasinė har- 
judesys, mikelandželiška maniera pabrėžti 
raumenys, paplatinti pečiai bei skriejančios 
aplink kūną ir krintančios klostės — visa tai 
sudaro galingos sutvardytos jėgos įspūdį. 
Abraomo statuloje judesys, mimika, į viršų 
nukreiptos akys rodo ką tik prasiveržusią vi- 
dinę jėgą. Kitose apaštalų statulose irgi žiū- 
rima dvasingumo, bet ir kartu kūno grožio, 
kūrybiškai derinant drapiruotę su apnuogin- 
to kūno detalėmis. Gražus visų šių skulptūrų 
tapybiškumas sureikšmina orią, lakonišką 
statinio architektūrą, paryškina jos akcen- 
tus. Dar tiksliau plastiką papildo balto mar- 
muro metopų bareljefai, sukurti taip pat 
T. Rigio arba pagal jo projektus. Išradingai 
sukomponuota antablemento atributika pa- 
brėžia sienos plokštumą, o jos turinys pri- 
mena pastato paskirtį. Katedros viduje, di- 


džiojo altoriaus šonuose stovi dar du T. Ri- 
gio kūriniai — alegorinės „Dievo meilės“ ir 
„Artimo meilės“ grupės. Įdomesnė antroji, 
joje išvengta buitiškumo, nes panaudoti skir- 
tingi aukotojo ir elgetos figūrų masteliai. Abi 
grupės orientuotos į erdvę, dinamiškos. 
XVIII a. pabaigoje Lietuvoje kūrė ir ke- 
letas vietinių skulptorių. Jų darbai taip pat 
buvo taikomi prie architektūros. Paminėti- 
ni Tomas Podhaiskis, Motiejus Zvieravičius, 
Valentinas Charitanskis, Kristupas Šneid- 
tneris, Jonas Ditrichas Hermingas. Pastaro- 
jo yra skulptūros ir lipdybos darbų Glitiškių 
bažnyčioje netoli Vilniaus. XIX a. pradžio- 
je minimi J. Kulikauskas, Jarnakevičius, 
Zakrževskis, Šufranavičius (drožėjas)!??. Ne- 
gaudami kitokių užsakymų, jie atlikdavo 
lipdybos darbus. Kai kurie jų buvo tik lipdy- 
tojai, nes dirbdavo pagal architektų ar kitų 
dailininkų paruoštus projektus. Galima 
priminti, kad daug tokių projektų sukūrė 

A. Smuglevičius, pavyzdžiui, langų apvadų, 
židinių, krosnių mediniams Radvilų rūmams 
Radzivilimontuose. 

Vietinių skulptorių kūrybą atspindi pa- 
gal M. K. Knakfuso projektą statyto Univer- 
siteto observatorijos priestato frizo metopos, 
nulipdytos iš stiuko apie 1785 m. Metopo- 
se įkomponuota 13 Zodiako ženklų, pava- 
dintų žvaigždynų vardais. Įvairi jų faktūra, 
nevienodas apibendrinimas. Galima spėti, 
kad autorystė priklauso ne vienam skulp- 
toriui. Dalis figūrų yra išbaigtos, kitos pa- 
vaizduotos fragmentiškai. Skiriasi reljefų 
aukštis: plokštesniais lipdiniais gerai pa- 
brėžtas sienų masyvumas, iškilesnis relje- 
fas kartais pažeidžia plokštumos visumą (tai 
pasakytina apie Ožiaragio, Avino, Tauro 
metopas). Vaizdiniai traktuoti realistiškai, 
nors vietomis, siekiant dekoratyvumo ar 
šviesos efektų, sąmoningai deformuota ap- 
imtis. Kai kur plastinis sprendimas tiesiog 
nepavykęs. 

Žymiausias iš vietinių skulptorių deko- 
ratorių buvo Karolis Jelskis (minimas nuo 
1778 m., miręs 1824 m.). Gimė Vilniuje, vė- 
liau turėjo čia namą ir dvarelį netoli Trakų. 
Savo metu buvo laikomas geriausiu deko- 
ratyvinės figūrinės skulptūros meistru, pajė- 
giu atlikti įvairiausius architektūros dekora- 
vimo darbus. Kartais dailininkas imdavosi 
ir teptuko. 

K. Jelskio kūrybai būdingos pereinamo- 
sios iš baroko į klasicizmą formos, išraiškos 
priemonės. Bendradarbiavo su tokiais archi- 
tektais klasicistais kaip K. Spampanis, 
M. Knakfusas, L. Gucevičius. Jie paprastai 
nurodydavo temą, bendrą skulptūrinio de- 
koro pobūdį, proporcijas, vietą. Pavyzdžiui, 
1782 m. K. Jelskis lipdyba papuošė D. Pšez- 
dzeckio rūmus Zaslavle (Minsko rj., Balta- 
rusija), statytus pagal K. Spampanio projek- 
tą. Po šio architekto mirties K. Jelskis 
1783 m. sukūrė jam antkapinį priešsieninį 
paminklą Cepzės bazilijonų bažnyčioje (Ne- 
svyžiaus rj., Baltarusija). Tai memorialinė 
lenta, kurios viršutinėje dalyje iškaltas me- 


183 


dalionas su mirusiojo portretu, o apačioje 
— adoracinis ir inskripcinis tekstas. 
Klasicistinius rūmus K. Jelskis dekoruo- 
davo statulomis, vazomis su festonais, vien 
festonais, medalionais, herbais, datų įrašais 
ir pan. Vilniuje jam priskiriamos Universi- 
teto Baltosios salės portiko skulptūros ir kai 
kurie lipdiniai (apie 1783 m.). Išraiškingiau- 
sios plastikos yra alegorinės figūros virš 
portiko frontono ir bareljefinis portretas 
timpane. Skulptūros darniai susietos su fron- 
tono klasicistiniu nuolydžiu, pabrėžia kom- 
pozicinę ašį, praturtina architektūros visu- 
mą. Kairėje vaizduojama deivė Uranija: kiek 
įtemptos pozos, ritmiškai suskaidyto jude- 
sio, vienoje rankoje ji laiko reljefinį laurų 
vainiką su inicialais EPO, antrąją uždėjusi 
ant medaliono su žvaigždėmis ir skriejančia 
kometa. Dešinėje pasodinta deivė Diana. Ji 
panaši į Uraniją, bet kiek laisvesnio jude- 
sio, su mitologine palydove stirna. Diana 
viena ranka laiko medžioklės lanką, kitą už- 
dėjusi ant medaliono su laurų vainiku. Me- 
dalione — bareljefinis idealizuotas 
E. Oginskaitės—Puzinienės portretas (ji ap- 
mokėjo salės perstatymo darbus). Panašiai 
komponuotas timpane esantis karaliaus Sta- 
nislovo Augusto medalionas. Visos skulptū- 
ros klasicistinės, o išraiškingi deivių judesiai 
dera prie barokinės salės architektūros. Ni- 
šose abipus portalo stovėjusios Nikių figūros 
neišliko. Portalo frize įkomponuotos meto- 
pos su astronomine simbolika ir žmogaus 
kaukė — gerokai silpnesnės, grafiškos, neabe- 
jotinai darytos kito meistro ar mokinio. 
Pagal L. Gucevičiaus 1777—1778 metais 
parengtą projektą K. Jelskis sukūrė tris 
monumentalias skulptūras Vilniaus katedros 
portiko frontonui. Jos pastatytos (1786— 
1792 m., nuimtos 1950 m., atstatytos 1997 m.) 
vietoje akroterijų, kad šventyklos formos ne- 
būtų per daug pagoniškos. Figūros buvo iš 
klijuoto medžio, aptrauktos vario skarda. Pa- 
statytos ant aukštų postamentų, palyginus su 
visu Katedros pastatu, skulptūros buvo per 
aukštos, nors manoma, kad jų dydžius bei 

Karolis Jelskis. Vilniaus katedros portiko frontono 
skulptūros. 1786— 1792 


proporcijas numatęs pats L. Gucevičius. 
Centre stovi Šv. Elenos statula, kairėje 
Šv. Stanislovo, dešinėje — Šv. Kazimiero. 
Šventieji ne individualizuoti — apibendrin- 
ta plastika turėjo padėti kiekvienam tikin- 
čiajam savaip jas suvokti. Kryžių laikanti 
Šv. Elena atrodo giliai susimąsčiusi, jos fi- 
gūra masyvi, santūraus judesio, klasicistiš- 
kai sutelktų formų. Ekspresyvus, tarsi iš 
vidaus besiveržiantis šoninių figūrų judesys 
artimesnis barokinei dvasinės ekstazės iš- 
raiškai. Labai panašios, tačiau pasaulietiš- 
kos akroterinės paskirties skulptūros puošė 
Tuskulėnų vėlyvojo klasicizmo rūmų fron- 
toną. Jų autorius nežinomas 130, 

K. Jelskis sukūrė iš stiuko aštuonias ka- 
ralių statulas Vilniaus Šv. Kazimiero bažny- 
čios didžiajam altoriui (Napoleono armijai 
apardžius bažnyčią, jos nuimtos ir įmontuo- 
tos į Katedros pietinį fasadą). Skulptūros vė- 
lyvojo baroko stiliaus, beveik vienodų pro- 

Karolis Jelskis. Troškūnų bažnyčios centrinis 
altorius. 1798— 1800 


porcijų ir judesių, panašių veidų. Visų vie- 
nodi atributai (karūnos ir skeptrai), visos 
vilki šarvus, kuriais pabrėžtas figūrų išdės- 
tymo simetriškumas. Fonas statuloms — ap- 
siaustai, kurių modeliavime jau galima įžiū- 
rėti klasicizmo bruožų. 

K. Jelskis 1798—1800 metais Troškūnų 
bažnyčiai (Anykščių rj.) sukūrė klasicistinį 
centrinį altorių, kurio formos darniai susie- 
tos su skulptūromis. Suporintos kolonos al- 
toriaus centre rėmina Nukryžiuotąjį, esantį 
tarp Šv. Jono Krikštytojo ir Šv. Marijos figū- 
rų. Ši grupė ir keturios evangelistų statulos 
tarp kolonų — dar barokinio modeliavimo ir 
judesių. Jų išraiškingumo paslaptis glūdi su- 
kauptuose veiduose, nuogo kūno ir drapiruo- 
čių sugretinime. Viršuje altorių užbaigia 

glorifikacijos reljefas, kuriame verpetu su- 
kasi lengvi debesėliai ir idealizuotos angelų 
galvutės. Šį sūkurį suvaldo apačioje iš kraš- 
tų priklaupusios apvalios angelų figūrėlės. 
Galima spėti, kad K. Jelskiui priklauso 
ir netoli Troškūnų esančių Taujėnų Radvilų 
dvaro rūmų skulptūriniai darbai. Žinoma, 
kad K. Jelskis artimai bendravo su architek- 
tu P. Rosiu, 1785 m. perstačiusiu tuos rūmus, 
drauge dirbo ir Troškūnuose, kur P. Rosis 
statydino varpinę. Taujėnų dvaro rūmuose 
išliko tik lauko dekoratyvinės skulptūros, 
saikingai išdėstytos portiko timpane, langų 
sandrikuose ir frizuose. Ovali timpano an- 
ga simetriškai aprėminta ąžuolo ir lauro ne- 
aukšto reljefo šakomis. Virš langų, tarp rė- 
mų ir sandrikų yra suplokštintos stilizuotų 
tulpių šakučių girliandos, jų kraštuose — 
akanto lapų rozetės. Rūmų frizo juostų rel- 
jefinėse teminėse metopose vyrauja kelių rū- 
šių groteskai. Šešiolikoje portiko metopų 
vaizduojami įvairiai susieti, dažniausiai įstri- 
žai pasukti karinės simbolikos atributai 
(strėlės dėkluose, lankai, romėniški šalmai, 
karo trimitai, kalavijai, kirvukai). Kitą temi- 
nę grupę sudaro pintinės su vaisiais, javų var- 
pos, knygos, styginiai muzikos instrumentai, 
kaukės, medalionai su portretais. Šiaurinio 
fasado rizalito frize vyrauja žemės darbų ir 
derliaus atributika. Tušti metopų plotai ap- 
link minėtus įvaizdžius užpildyti vynuogių 
kekėmis ir rožių žiedais — gerai įkomponuo- 
tais, neardančiais klasicistinių plokštumų. 
XVIII a. pabaigos- XIX a. pradžios 
skulptūrą labai apnaikino laikas, apie kai ku- 
riuos darbus palikdamas tik užuominas, nu- 
slėpdamas autorių vardus. Pavyzdžiui, žino- 
ma, kad Kauno rotušės bokšto viršutinėje 
dalyje per 1774 m. rekonstrukciją buvo pa- 
statytos nežinomo skulptoriaus Lietuvos ir 
Lenkijos valdovų statulos — greičiausiai per- 
einamųjų iš baroko į klasicizmą formų '3!, 
Bokšto viršutinių aštuoniakampių tarpsnių 
kampuose stovėjo vazos su kaltinėmis gėlė- 
mis. Šiandien jų jau nėra. Dekoratyvinė 
skulptūra buvo puošti ir kiti Kauno, Vilniaus 


Herbas Lopacinskio namo frontono timpane. 
XVIII a. pab. 


pastatai, dvarų rūmai, bet pradinė išvaizda 
išlikusi labai mažos dalies lipdinių. Vienas 
toks išlikęs ankstyvojo klasicizmo pavyzdys 
— Lopacinskio namo Vilniuje (Skapo g. 4) 
dekoras. Frontono timpane įkomponuotas 
herbas su karūna užsibaigiančiu dekoraty- 
viniu kartušu. Langų sandrikų įgilinimuose 
yra klasicistinis, neaukšto reljefo, išcentri- 
nis groteskinis motyvas: centre — antikinė 
vaza, kurios dugnas virsta augaliniu raštu; 
nuo jos į šalis sklinda sraigtiniai išilgintų 
akanto šakų atsišakojimai. Visu tuo dekoru 
pabrėžta langų funkcinė paskirtis ir fasado 
ritmas. 

Dvarų klasicistinę dekoratyvinę skulp- 
tūrą ir lipdybą puikiai reprezentuoja Pae- 
žerių (Vilkaviškio rj.), Cirkliškio (Šven- 
čionių rj.), Astravo (Biržų rj.) rūmai. Jų 
dekoras lipdytinis ir drožtinis, sukurtas ne- 
žinomų, skirtingo braižo meistrų. 

Paežerių dvaro rūmų saikingai puošta 
išorė ir labai turtingas interjeras (įrengtas 
apie 1799 m.). Klasicistinė skulptūra tik vie- 
nur kitur suskamba vėlyvojo baroko gaide- 
le. Rūmų eksterjere tėra kukli ornamentinė 
lipdyba ir skulptūra rizalitų langų sandrikuo- 
se. Jų susmulkintos bareljefinės plotmės pa- 

ryškina figūrines vaikų kompozicijas. Portalo 
frontone taip pat buvo figūrinė skulptūra, 
tačiau iki šių dienų neišliko. 

Visos iškilmingesnės Paežerių rūmų pa- 
talpos gausiai išpuoštos figūriniais barelje- 
fais ir ornamentiniais lipdiniais. Apgalvota 
jų dekoratyvinė paskirtis, matomumas, plas- 
tinis traktavimas. Skulptūriniais vaizdais su- 
konkretinta patalpų paskirtis, jų formos su- 
derintos su sienų ir lubų plokštumomis bei 
patalpų erdve. Pirmojo aukšto vestibiulio 
plafonai sukurti iš nevienodo aukščio stili- 
zuotų augalinių ir geometrinių ornamentų. 
Beletažo vestibiulis taip pat dekoruotas pla- 
fonais — muzikos, architektūros ir dailės 
simbolių reljefiniais groteskais, kurie su pa- 
talpa sudaro darnią meninę visumą. Turtin- 
giausiai dekoruota antrojo aukšto šokių salė. 
Salės sferinį skliautą, papuoštą liunetėmis 
su siena jungia dekoratyvinis karnizas. Jo 
aukštyje esantis balkonas orkestrui parem- 
tas skulptūra su aplipusiomis konsolėmis, 
kurių plastika pritaikyta konstrukcijai. 
Sienomis ir skliautais driekiasi reljefinės 
grupės šokių ir muzikos temomis. Skliautu 
leidžiasi didžiulė išcentrinė kompozicija, su- 
skaidyta iškilių aprėminimų. Jos išeities 
taškas yra dviguba, dviejų planų rozetė, 
švelniai paskirstanti šviesą ir šešėlius. Iš 
rozetės į liunetes spinduliais tįsta neaukš- 
to reljefo, platėjančios smulkių lapelių py- 
nių juostos. Tarp juostų įterptos iškilesnio 
reljefo aštuonių moterų figūros kiek idea- 
lizuotos, minkšto, nesusmulkinto modelia- 
vimo, visos sustingusios skirtinguose šokio 
judesiuose. Moterų judesius paryškina an- 
tikiniai drabužiai — prigludę ar pasle- 
piantys kūną klostėmis, statiški ar besidrai- 
kantys erdvėje. Miegamajame krenta į akis 
sudėtingai supintas ornamentinis lubų pla- 
fonas ir bareljefas virš durų, vaizduojantis 
žaidžiančius vaikus. Ornamentiniais relje- 
fais dekoruota ir svetainė. Visi minėti rel- 
jefai gipsiniai, tačiau rūmuose esama ir 
medinės panašių motyvų apdailos. Deko- 
ratyviniais 70 cm aukščio paneliais buvo 


puoštas svečių valgomasis ir bilijardinė, ki- 
tų patalpų durys, veidrodžių rėmai. Rūmų 
lipdyba ir drožiniai — minkšti, aiškių silu- 
etų, klasicistinio neaukšto reljefo, organiš- 
kai įjungti į interjero ir eksterjero plokš- 
tumas. Paežerių sodybos teritorijoje būta 
ir daugiau dekoratyviosios skulptūros. Iki 
Pirmojo pasaulinio karo rūmų parke sto- 
vėjo apvalioji mitologinės tematikos skulp- 
tūra. 

Cirkliškio dvaro rūmų interjeras (XIX a. 
pirmieji dešimtmečiai) dekoruotas kukliau. 
Išlikęs didžiosios salės dekoras sutelktas sie- 
nų viršutinėje dalyje ir lubose — nesudėtin- 
go piešinio, tikslus, kontrastuojantis su ra- 
miomis lubų plokštumomis. Lubų lipdinių 
kompozicijos centre — didelė rozetė, sukom- 
ponuota iš akanto lapų trimis mažėjančiais 
planais. Ją supa laisvai vingiuojančios ąžuo- 
lo šakos, o toliau — reljefiniai bordiūrai su 
įvairiais vaisiais, gėlėmis, lapais. Lubų kam- 
pai akcentuoti neaukšto reljefo simetriškais, 
į kraštus išsilenkusiais akanto šakų ir lapų 
motyvais. Perėjimas nuo lubų į sienas api- 
pintas augaliniu smulkaus piešinio ornamen- 
tu. Po juo sienų tarpulangėse dekorą užbai- 
gia girliandos. Siekiant pagyvinti sienų nišas, 
jų viršus apipintas ąžuolo šakomis, kitais au- 
galiniais raštais. Išraiškinga klasicistinė lip- 
dyba gyvai kaitaliojasi su lygiais lubų ir sienų 
plotais. Kai kurių kambarių lubos dekoruo- 
tos medinėmis drožtomis rozetėmis. 

Astravo dvaro rūmus puošia vėlyvojo 
klasicizmo stiliaus lipdiniai. Dekoras — lu- 
bų rozetės ir jų pakraščių lipdyba, frizų ir 
skirtingo orderio kolonų apipavidalinimas 
kiekvienoje patalpoje vis kitoks. Ir šiuose rū- 
muose yra medžio drožybos, jos autorius — 
S. Jurevičius. 

Ampyro stiliaus skulptūra ir lipdyba buvo 
dekoruotas Vilniaus Gubernatūros rūmų 
interjeras (apie 1831 m..; šioji plastika dabar 
perdengta 1900—1903 m. lipdyba). Skulp- 
torius Pranciškus Smakauskas daugiausia 
dėmesio skyrė lubų puošybai — jos visos 
nuklotos kesonais su nedidelėmis rozetė- 

mis, kiekvienoje salėje vis kitaip. Rūmų in- 
terjero dekoratyvinį sprendimą geriausiai 
iliustruoja Baltosios (Didžiosios) salės 
plastika. Aukštoje, erdvioje ir šviesioje patal- 
poje turtingai dekoruotos lubos, viršutinė sie- 
nų dalis, durys, nišos, langai. Dekoras čia 
traktuotas kaip savarankiškas estetinis ele- 
mentas. Jo ritmas sulėtintas, tikslus ir griež- 
tas. Durys ir langai aprėminti piliastrais su 
kompoziciniais kapiteliais, 0 jų plokštumos 
pagyvintos ornamentais su rozečių akcentais. 
Virš durų esanti pusapvalė arka viršuje pa- 
žymėta fakelu, apsuptu ąžuolo ir lauro ša- 
komis, viduje — kaspinu perrištu laurų 
vainiku ir simetriškai sukryžiuotomis pal- 
mėmis bei laurų šakomis. Galinių sienų 
skaidymą užbaigia kriauklės motyvu ka- 
rūnuota niša tarp durų. Itin turtingos 
salės lubos. Jų kompozicija griežtai simet- 
riška, lipdiniai tikslių siluetų, uždari. Lu- 
bų akcentas — didelės, nelygaus reljefo 
klasicistinės rozetės. Didžiausioji centri- 
nė rozetė ketursluoksnė — iš profiliuoto 
apskritimo ir trijų akanto lapų vainikų. 
Analogiškai sukomponuotos keturios ma- 
žesnės rozetės, orientuotos į lubų kampus 
ir įsiliejančios į švelnios faktūros karnizinį 
rėmą lubų pakraščiuose. Salės lubų aprė- 
minimas gal ir perkrautas lipdiniais, tačiau 
šis dekoras, matyt, derėjo prie sietynų, bal- 
dų, parketo raštų, o gausi lipdyba teikė sa- 
lei iškilmingumo. 

Dekoro autorius Pranciškus Smakaus- 
kas (miręs 1840 m.) — vienas iš nedaugelio 
žinomų XIX a. pradžios skulptorių dekora- 
torių. Iki 1825 m. jis mokėsi Vilniaus uni- 
versiteto Dailės skyriuje. 1825— 1827 metais 
lipdiniais dekoravo įvairius Vilniaus pasta- 
tus. Vėliau dirbo Lietuvos ir Baltarusijos 
dvaruose, paskutiniais gyvenimo metais — 
dvare netoli Bobruisko: ten apipavidalino 
Bulhako rūmų koplyčią, sukūrė jai statulas. 
Šiame dvare ir mirė. 

Ampyro lipdybos ir skulptūros išliko 
Kauno rotušės antrojo aukšto salėje, greti- 
mame kambaryje ir laiptų vestibiulyje. De- 

Astravo dvaro rūmų dekoras. 1849— 1862 


koras galėjo būti atliktas 1836— 1837 metais, 
kai K. Podčašinskis Rotušės patalpas per- 
tvarkė į rezidenciją atvykstančiam carui. Lip- 
dybos autorius tiksliai nenustatytas. Gausi 
lubų ir sienų lipdyba rodo ypatingą salės pa- 
skirtį. Caro garbei ši patalpa buvo praplės- 
ta, pritaikyta valgomajam. Jos lubas skaido 
masyvūs, sudėtingo piešinio stačiakampiai 
ir išlenkti rėmai, ornamentuoti antikinio ir 
vėlesnių laikotarpių braižo geometriniais bei 
augaliniais motyvais. Kesonuose įkompo- 
nuotos skulptūrinės žmonių galvos ir liūtų 
kaukės. Gausiai dekoruotos salės sienos. Lu- 
bų ir sienų jungtį salės kampuose slepia de- 
koratyviniai kartušai su iškiliomis akanto ša- 
komis. Turtingas ornamentinis rėmas juosia 
visą palubę, paprastesnis tiesiasi sienos vi- 
duriu, nuo grindų kyla mediniai profiliuoti 
paneliai. Visą šį horizontalios krypties deko- 
rą pertraukia kaneliūromis išraižyti piliastrai, 
langų ir durų angos. Langų nišų arkose, be 

įprastos kriauklės, yra simetriškas augali- 
nis piešinys. Visas lipdytinis salės dekoras 
subtilių formų, suderintas su architektūra. 
Vestibiulio lubos ir sienų viršus puošta 
santūriau — kaip įžanga į iškilmingą salės 
dekorą. 

XIX a. viduryje dekoratyvinė skulptūra 
buvo taikoma rečiau, bet neišnyko. Greta vė- 
lyvojo klasicizmo ir ampyro ornamentikos 
imta kartoti istorinius stilius, pakito skulp- 
tūros santykis su architektūra. Šį periodą 
galima plačiau apibūdinti remiantis Ver- 
kių dvaro rūmų rytinio korpuso apdaila. 
XIX a. viduryje L. Vitgenšteino iniciatyva 
šis korpusas pertvarkytas ir L. Gucevičiaus 
projektuoto interjero nebeliko. V. Sadov- 
nikovo 1848 m. piešinyje (LNM) dar ga- 
lima įžiūrėti kažkurios patalpos lubų pa- 
kraščiuose klasicistinius karnizus, medalio- 
nus ir rozetes. Pastato išorėje klasicizmo 
stilių išsaugojo L. Gucevičiaus projektuo- 
ti romėnų jonėninio orderio lipdiniai. Tuo 
tarpu Alfonso Žirardo (Girardot) 1843 m. 
pristatytos bibliotekos salėje su bokšteliu 
lipdyba (tarpulangių atlantai, kitos deta- 
lės) klasicistinio grynumo jau nebeturi. So- 
vietiniais metais atnaujinant L. Vitgenš- 
teino laikų lipdinius ir drožybą, atkurta 
ne viskas tiksliai. Viena aišku, kad inter- 
jero dekore vyravo vėlyvojo klasicizmo or- 
namentika. Tik neogotikinėje, „riterių“ 
stiliaus bibliotekoje buvo eklektiškai de- 
rinami senieji stiliai. 

Visų antrojo aukšto patalpų lubos de- 
koruotos neaukšto reljefo gipsine lipdyba ir 
polichromija. Lipdiniai komponuoti ritmiš- 
kai kartojant panašius elementus. Orna- 
mento ir figūrinių motyvų parinkimu 
kiekviename kambaryje sukurta kitokia 
nuotaika. Neišlikusį moterų svetainės pano 
juosia didžiulis ovalus rožių vainikas. Jo 
kraštuose tarp akanto ir lauro lapų, perrištų 
kaspinais rožių, žaidžia amūrai. Sienų vir- 
šaus frizą atstoja lanksčios akanto šakos. 
Šeimyninėje svetainėje frizas sudėtingesnis: 
jame ritmiškai kartojasi vaiko galvutė, ant 

šakos sėdintis amūriukas ir šuo. Lubos pa- 
dalytos į tris nelygius laukus, juos skiria roze- 
tės ir rėmai iš perrištų lauro lapų. Antrojo 
aukšto vestibiulyje lubų pano užbaigia soli- 
dus rėmas — kaspinais suimtos ąžuolo šakos. 
Likusi lubų dalis ornamentuota ir suskaidyta 
masyviais profiliais. Kampuose įsprausti kar- 
tušai su L. Vitgenšteino inicialais „L. W.“ ir 
nenatūraliai susirietusiais liūtais. Drožinių 
autorius — vokietis meistras Sabolis. Jo dar- 
bai organiškai įaugo į visą Verkių rūmų lip- 
dybą, architektūrą, įkūnijo pretenzingų šei- 
mininkų skonį. 


Kamerinė skulptūra 


Atviresnių klasicizmo apraiškų pasitaiko 
Skulptūros katedros dėstytojų ir auklėtinių 
kamerinėje kūryboje. Tačiau ir čia klasiciz- 
mas netapo vienvaldžiu stiliumi. Gyvenimo 
įvairovė ir visuomenės estetinis skonis skulp- 
torių pasaulėjautą veikė stipriau nei dogma- 
tinės klasicizmo normos. 

Skulptūros katedros organizatorius 
Andre Le Brenas (atvykęs į Vilnių 1803 m.) 
taip pat nebuvo nuoseklus klasicizmo puo- 
selėtojas. Šiuo stiliumi pasikliovė kurda- 
mas mitologines ir alegorines parkų bei 
rūmų skulptūras Varšuvos karališkajame 
dvare, tuo tarpu portretuose laisvai inter- 
pretavo baroko ir klasicizmo, net realiz- 
mo formas. 

A. Le Breno portretai Lietuvoje buvo 
žinomi dar iki jam čia atvykstant. Gyvenda- 
mas Varšuvoje skulptorius kūrė Žečpospoli- 
tos politinių veikėjų, feodalų, Vilniaus uni- 
versiteto mokslininkų biustus, amžininkų 
portretus. Didelis bronzinis Povilo Sapiegos 
biustas (iki 1781 m., Varšuvos karališkoji pi- 
lis) greičiausiai lipdytas pagal XVII a. tapy- 
tą barokinį portretą. Biustas irgi padarytas 

Andre Le Brenas. Prof. Martyno Počobuto 
portretas. Iki 1783 


baroko stiliumi, klasicizmo pradus galima 
įžvelgti nebent veide, nugludintame mo- 
deliavime. Kietos dinamiškos drabužių 
klostės derintos prie veido lipdybos. Šis 
biustas reprezentacinis, jame svarbu buvo 
parodyti didiko visuomeninę padėtį, o por- 
tretiniai ir psichologiniai niuansai — ant- 
raeiliai dalykai. Gilesne fizine ir dvasine 
charakteristika paženklintas bronzinis 
Mikalojaus Paco portretas (iki 1781 m., 
Varšuvos karališkoji pilis). Jį A. Le Brenas 
kūrė orientuodamasis į XVII a. Adriano 
Bloemo vario raižinį. Portretas klasicisti- 
nis: niekuo nepridengtas Paco kaklas ir 
plika galva sudaro šiam stiliui būdingo ap- 
nuoginto kūno įspūdį. Profesoriaus Martyno 
Počobuto galva (iki 1783 m., Varšuvos kara- 
liškoji pilis) lipdyta jau iš natūros. Pažangaus 
mąstytojo portretas atspindi formaliuosius 


189 


klasicizmo bruožus, išreiškia šviečiamo- 
jo laikotarpio idėjas. Visa kompozicija iš- 
lieta iš bronzos, labai paprasta. Jautriai 
nulipdyta profesoriaus galva, kasdieniškas 
drabužis ir detalės. Švelniai paskirstyta 
šviesa padeda apibūdinti žmogų, nurodo 
jo dvasinę būseną. Vilniaus universitete 
yra A. Le Breno darbo Stanislovo Augus- 
to biustas. Veidas modeliuotas stambio- 
mis plokštumomis, be faktūros, krūtinės 
dalis suskaidyta, dekoratyvi. Biustas už- 
keltas ant profiliuoto pjedestalo, padedan- 
čio išryškinti kompozicijos ašį. Toks por- 
treto ir atramos santykis būdingas visiems 
skulptoriaus darbams. 

A. Le Breno Vilniaus laikotarpio dar- 
bai atskiros kalbos neverti. Jų išliko tik vic- 
netai; tie, kurie žinomi, pavyzdžiui, Stepono 
Čarneckio biustas (LNM), lipdyti panašiai 
kaip ankstesnieji. Tiesa, A. Remeris yra už- 
siminęs, kad Vilniaus universitete buvusi 
nemaža A. Le Breno kūrinių kolekcija: du 
Petro Didžiojo biustai, etmono J. K. Kat- 
kevičiaus, kanclerio K. Pliaterio, I. Potoc- 
kio, M. K. Oginskio, jo žmonos ir dukters 
Amelijos Oginskytės, gubernatorių L. Be- 
nigseno, Lamenskio, Korsakovo biustai ir 
galvos!32. Tačiau A. Le Brenas į Vilnių at- 
vyko būdamas nebe jaunas ir ligotas, taigi 
sunku patikėti, kad būtų spėjęs sukurti tiek 
naujų darbų. 

Ryškiausia aptariamojo laikotarpio figū- 
ra tarp skulptūros kūrėjų buvo Kazimieras 
Jelskis — Skulptūros katedros auklėtinis, vė- 
liau jos profesorius ir puoselėtojas. Kazimic- 
rą Jelskį pagrįstai galima vadinti lietuviškos 
profesionaliosios skulptūros pradininku. 

Kazimiero Jelskio kūrybinis diapazonas 
buvo labai platus, atspindintis to meto po- 
reikius. Jis kūrė ir restauravo architektūrai 
skirtą dekoratyvinę skulptūrą, lipdė portre- 
tus, įvairių žanrų bei siužetų teminius ba- 
reljefus, komponavo memorialinius pa- 
minklus. Kūrė XIX a. pirmojoje pusėje, 
blaškomas permainingų visuomeninių sąly- 
gų ir stilistinio persiorientavimo (Europos 

dailėje. Kazimiero Jelskio atrama kūryboje 
buvo vėlyvojo baroko dekoratyvinė skulp- 
tūra (tėvo Karolio darbai) ir A. Le Breno 
biustai. Paties Kazimiero Jelskio palikimą 
galima sugrupuoti į tris stilistines linkmes. 
Vieną jų sudaro barokinės dekoratyvinės 
skulptūros. Lietuvoje baroko estetika buvo 
taip prigijusi, kad sulaukė net romantizmo 
laikų. Nors profesorius ir niekino baroką, 
nemėgo šio stiliaus, bet neretai turėdavo jo 
atsiprašyti, kai to prireikdavo skulptūros 
ir architektūros sintezei. Antrajai linkmei 
atstovautų jo klasicistiniai portretai ir lip- 
diniai, trečiajai — romantizmo įtakoje atsi- 
radę saviti, stiliaus normų nevaržomi ieško- 
jimai. Pastarieji pasireiškė portretuose, tie- 
siogiai stebint tikrovę, taip pat vėlyvesnėse 
dekoratyvinėse skulptūrose. Žinoma, šitoks 
kūrinių sugrupavimas yra kiek sąlyginis — 
skulptoriui visada tekdavo atsižvelgti į užsa- 
kovo pageidavimus, į dekoruojamos archi- 
tektūros pobūdį. 


Kazimieras Jelskis. Prof. Zacharijaus Niemčevskio 
portretas. Iki 1820 


Reikšmingiausia Kazimiero Jelskio kū- 
rybos dalis — portretai. Lipdė įvairiausius 
žmones — ir turtingus mecenatus, ir tuos, 
kuriems tiesiog simpatizavo, kurių moralės 
principus vertino. K. Jelskis, kaip ir J. Rus- 
temas, kūrė savo meto žmonių portretus, ta- 
čiau klasicistine maniera atlikti kūriniai pa- 
viršutiniškai charakterizavo amžininkus. 
Profesoriaus dirbtuvėje lankęsis A. Reme- 
ris yra pažymėjęs: „„.. mačiau ten daugybę 
biustų (...), vaizdavusių gerai man pažista- 
mus asmenis — beveik visi gerai padaryti, 
bet panašumo labai mažai“!3. A. Remeris, 
būdamas kitos kartos Žmogus, vertino 
K. Jelskio talentą. bet jam nebuvo priimti- 
nas vaizdavimo būdas. Jam svetimas buvo 
klasicizmas, kurio žmogų vertino iš visuo- 
meninių pozicijų, numenkindamas individu- 
alumą, prigimties niuansus. 

Klasicistiniuose K. Jelskio portretuose 
žmonės santūrūs, susikaupę, jų laikysena ori, 
bet nepretenzinga. Natūralaus dydžio, ge- 
rai sukomponuoti portretai daryti iš gipso 
arba terakotos. Biustų paviršius glotnus. aiš- 
kių apibendrintų formų. Frontalus galvos 
komponavimas ir jos ryšys su taisyklingų for- 
mų postamentu kuria griežtą, didingą ir kar- 
tu paprastą vaizdą. Atrodo, klasicizmo dva- 
sia buvo nulipdyta šešiolika Universiteto 
profesorių biustų, stovėjusių Kolonų salės 
galerijoje (1818 m.)!3*. Vienas iš likusių bius- 
tų, prof. Z. Niemčevskio atvaizdas, nulipdy- 
tas antikos hermų pavyzdžiu (iki 1820 m., 
LDM). Lygiu, detalėmis neapsunkintu vei- 
do paviršiumi ir frontalia galvos laikysena 
tarsi pritariama profesoriaus susikaupimui. 
Sukoncentravęs dėmesį į veido išraišką, 
K. Jelskis biusto pečius ir krūtinę apnuogi- 
na. Apkapodamas tiesiomis linijomis suteikė 
skulptūrai konstruktyvumo, tai tarsi užuomi- 
na apic matematiko dėstytojo būdą. Kitoks 
klasicistinio portreto pavyzdys — Universi- 
teto kuratoriaus A. J. Čartoriskio biustas 
(LDM). Galva modeliuota detaliau, veidas 
nulipdytas tiksliai, asimetriškai, akcentuo- 
jant svarbiausius bruožus. Plačiai atvertos 

akys ir lengvas galvos posūkis rodo orumą, 
pasitikėjimą savimi. Šiame portrete kitaip 
sprendžiamas ir galvos santykis su biusto vi- 
suma. A. J. Cartoriskio pečius gaubia ap- 
siaustas—paludamentas, jo įstrižos klostės 
ritmiškai susietos su veido akcentais, todėl 
Įabai susmulkintos. Biusto visumą valdo ir 
kompozicijos ašį patikslina profiliuotas, 
rakščiai išlenktas postamentas. 

Laikui bėgant stiprėjusios romantizmo 
tendencijos keitė portreto sampratą, igali- 
no skulptorių gyviau apibūdinti vaizduoja- 
muosius. Romantikų dėmesys turiniui sąly- 
gojo tam tikrą išraiškos priemonių laisvę. 
Lipdyba tapo ekspresyvesnė, faktūros ne to- 
kios glotnios, su pirštų pėdsakais. Modelių 
veiduose išryškėjo netobuli, bet charakterin- 
gi bruožai. Stiprėjant romantizmo tenden- 
cijoms, K. Jelskis, kaip ir daugelis Europos 
skulptorių romantikų, neišsižadėjo klasiciz- 
mo formų, tačiau ėmė atidžiau stebėti mo- 
deli, stengdamasis įvertinti jo savitumą. Šiam 
kūrybos periodui priklauso prof. J. Niškov- 
skio biustas (apie 1816 m.)55. Laisvai, be 
klasicistinio sąlygiškumo modeliuota galva 
padeda tiesiogiai pajusti žmogų. Skulptūros 
laikmetį padeda nustatyti žaketas ir platūs 
liemenės atvartai, romantikų pamėgta aukš- 
ta marškinių apykaklė. Tačiau stengdama- 
sis sustiprinti ritmą ir natūraliau užsklęsti 
biustą, K. Jelskis neišsiverčia be dirbtino- 
kos klasicistinės drapiruotės. Natūraliau 
traktuoti Universiteto rektorių M. Počobu- 
to ir J. Stroinovskio biustai (abu VU). Deta- 
liai nulipdytais veidais fiksuota šių žmonių 
vidinės nuostatos, jiems būdinga išraiška. 
M. Počobutas pavaizduotas kaip sausokas, 
mokslui pasišventęs, nemokantis atsipalai- 
duoti net poilsio minutėmis. J. Stroinovskio 
veidas šiltesnis, tačiau ir jis atrodo daugiau 
kaip veiklus, racionaliai mąstantis moksli- 
ninkas nei dvasiškis. Lengvas galvos pasu- 
kimas ir į tolį nukreiptos akys, romantikams 
reiškiantys žvelgimą į ateitį, čia atrodo tik 
kaip akimirką trunkantis judesys. Portretas 
nestokoja literatūriškumo — J. Stroinov- 

skio pečius dengianti vyskupo pelerina ir 
skrupulingai nulipdyti pasižymėjimo ženklai 
kiek susmulkina vaizdą, tačiau dera su kom- 
pozicijos visuma. 

Kai ėmė stiprėti realizmo tendencijos, 
K. Jelskio kūryboje esminių pokyčių irgi ne- 
įvyko. Gyvai, nesuvaržytai lipdydamas gal- 
vas, jis ir toliau jas derino su klasicistinėmis 
draperijomis (prof. A. Bielkevičiaus bius- 
tas!36). Klasicizmo stilistika ženklino ir vė- 
lyvesnius jo portretus, pavyzdžiui, Mykolo 
Remerio (1853 m., LNM), mirusių asmenų 
biustus. Prie tokių priklausytų ir tie profe- 
sorių biustai, kuriuos K. Jelskis nulipdė po 
Universiteto uždarymo ir kurie tapo daili- 
ninko protesto išraiška. 

Gražiausias K. Jelskio romantinės kū- 
rybos pavyzdys — kultūros veikėjo grafo 


Kazimieras Jelskis. Vysk. Jeronimas Sroinovskis 

Kazimieras Jelskis. Eustachijus Tiškevičius. Apie 1862 


Eustachijaus Tiškevičiaus biustas (LNM). 
Jo galva sumodeliuota lengvai, paryškinant 
charakteringus bruožus: aukštą kaktą vai- 
nikuoja nelygiai sušukuoti plaukai, gyvos 
lūpos formuoja asimetriškai besidriekian- 
čias raukšles. Veidas neramus, išduodantis 
vidinę įtampą. Čia jau nėra klasicizmui bū- 
dingo drabužių traktavimo, jie kasdieniš- 
ki, apčiuopiami — matyti dinamiškos kak- 
laskarės raukšlės, madingas ankštokas švar- 
kas. Šis gyvas, neidealizuotas portretas be- 
ne įtaigiausiai K. Jelskio kūryboje apibū- 
dina žmogų ir pažangų veikėją. Kitais dviem 
romantinės pakraipos biustais K. Jelskis at- 
kūrė pasiturinčios XIX a. vidurio moters 
paveikslą. Iš marmuro iškalti Č. Sventožec- 
kienės (apie 1850 m., VNM) ir R. Reme- 
rienės (apie 1856 m., LNM) biustai pasi- 

žymi taikliai pasirinktais portretiniais bruo- 
žais, dėmesiu šukuosenoms ir aprangai. 

K. Jelskio portretiniai medaliai irgi nėra 
stilistiškai nuoseklūs: įvairaus didumo, kom- 
ponuoti labai nevienodai. Skiriasi modelių ju- 
desys, figūros santykis su medalio lauku. Kar- 
tais bendrą vaizdą papildo lakoniškas įrašas 
medalio viršuje. Portretuose nebėra klasicis- 
tinio plokštumo, jie iškilūs, nelygaus pavir- 
šiaus. Modeliai paprastai pasukti profiliu, 
kad, suplokštinus reljefą, mažiau defor- 
muotųsi veido apimtys. Pavyzdžiui, Jus- 
tino Hrebnickio (1851 m., LDM) galva 
pasukta profiliu, o krūtinė — trimis 
ketvirčiais. Reljefas iškiliausias pečių sri- 
tyje, o biusto apačia ir kruopščiai nulipdy- 
ta galva — plokštesnės. Šiame portrete, 
kaip ir apvaliosiose K. Jelskio skulptūro- 
se, yra klasicizmui būdingas biustą supan- 
tis ir uždarantis paludamentas. Jo smul- 
kios, šešėlius renkančios klostės suteikia 
vaizdui stabilumo. Brandaus romantizmo 
pavyzdys — paties K. Jelskio medalis auto- 
portretas (1848 m., LIEM), atskleidžiantis 
etinius ir estetinius skulptoriaus principus. 
Medalyje objektyviai, be patoso ir pagraži- 
nimų perteikta kūrybinio susikaupimo bū- 
sena. Nelygus reljetas, santūriai apibrėžian- 
tis galvą, ritmiškai auga ir užsibaigia iškiliais 
pečiais. Minkštu galvos ir drabužių mode- 
liavimu sukurta lengva šviesos ir šešėlių 
kaita, suaktyvintas vaizdas. Figūra skonin- 
gai suderinta su šriftu ir ovalia medalio 
forma. į 

Portretinę K. Jelskio kūrybą papildo ant- 
kapiniai paminklai. Jie buvo statomi baž- 
nyčių interjeruose, tad čia kaip niekad 
skulptoriui pravertė kadaise studijuota ar- 
chitektūra. Visų paminklų plastika pagrįsta 
architektūros ir skulptūros formų sinteze. 
Šie statiniai nesudėtingi, lengvai suvokiami, 
ritminiais pasikartojimais gražiai susieti su 
bažnyčios ar koplyčios interjeru. Antkapiuo- 
se daugiausia klasicistinių formų, tačiau šio 
stiliaus kūrėjų pamėgtas alegorines figūras 
skulptorius keičia portretiniais biustais, Lie- 

tuvoje išplitusiais vėlyvojo baroko laikais. 
Biustas (dažnai antikinės išraiškos) tampa 
paminklo idėjiniu centru, jį sukonkretina. 
Statinio emocinę išraišką labai pagyvina įvai- 
rių medžiagų — kelių atspalvių lygaus ir gys- 
loto marmuro, jo imitacijų, balto gipso, gra- 
nito, paauksavimų ir pasidabravimų deriniai. 
K. Jelskio paminklai — tai skirtingi vienos 
schemos variantai. Kiekvieną jų sudaro ar- 
chitektūrinis pagrindas, skulptūrinė dalis ir 
epitafinė lenta su biografiniu tekstu. Yra Ži- 
nomi šeši K. Jelskio sukurti antkapiniai pa- 
minklai: Tomo Vavžeckio (Vilniaus kated- 
ra, šiaurinės navos siena), Jono Nepomuko 
Kosakausko (Vilniaus katedra, Jono Nepo- 
muko koplyčia), Jeronimo Stroinovskio 
(Šv. Jono bažnyčia), Mykolo ir Rachilės Re- 
merių (Trakų bažnyčia), Kozelių (Belicos 
bažnyčia, Lydos rj., Baltarusija). 

Laikmečio nuotaikų išraiška tapo ant- 
kapis generolui T. Vavžeckiui — 1794 m. su- 
kilimo dalyviui, J. Jasinskio bendražygiui, 
mirusiam 1816 m. Klasicistinė memorialinė 
lenta gerai įkomponuota Vilniaus katedros 
navos sienoje. Architektūrinės ir skulptūri- 
nės detalės simetriškai išdėstytos į pailgą for- 
mą, kurią sudaro siauri piliastrai ir pusap- 
valė triumfo arka viršuje. Kriauklės formos 
nišoje frontaliai stovi natūralaus dydžio bius- 
tas, sukurtas antikos hermų pavyzdžiu. Jis 
iškeltas per aukštai, todėl matomas tik iš 
apačios. Švietėjiškai svarbi paminklo dalis 
— laurų lapais aprėminta epitafinė lenta su 
tekstu. Šios plokštumos monotoniją atper- 
ka reljefiniai karinės atributikos ir jėgos sim- 
boliai, simetriškai sukomponuoti virš lentos 
ir jos apačioje — jie primena kovingas velio- 
nio idėjas. Kompozicijos emocionalų povei- 
kį sustiprina įvairios medžiagos (ketaus, 
marmuro, gipso derinys), jų natūralių spal- 
vų ir auksuotų bei sidabruotų paviršių su- 
gretinimas. 

Iš K. Jelskio antkapinių paminklų išsi- 
skiria Rachilės Remerienės memorialinė 
lenta Trakų bažnyčioje. Ją sudaro du tarps- 
niai, kurių apatinis prasideda ties grindimis. 

Kazimieras Jelskis. Rachilės Remerienės 
memorialinė lenta Trakų bažnyčioje. XIX a. vid. 


Anksčiau K. Jelskiui būdingas architektū- 
rinis tikslumas šioje lentoje pakeistas ro- 
mantiškai laisva formų traktuote. Paminklą 
rėminantys piliastrai dvigubai platesni, pa- 
lyginus su T. Vavžeckio memorialine lenta. 
Viršuje arką remia voliutos, į jas nuožulniai 
leidžiasi stilizuoti, liepsna žemyn apversti 
fakelai. Arkoje įkomponuotas didelis ap- 
skritas, aukšto reljefo, portretinis medalis. 
Veidas pasuktas profiliu, nulipdytas klasi- 
cistine maniera. Vešli rožių girlianda apglė- 
bia medalio apačią ir kartu atskiria jį nuo 
žemiau esančios tradicinės lentos su tekstu. 
Originaliai sutvarkytas ir apatinis tarpsnis. 
Jo centre įkomponuota reljefinė alegorinė 
scena: kairėje — biustas ant postamento ir 
du stovintys vaikai, dešinėje — prisėdusi ver- 
kianti moteris. Artimųjų liūdesys nusa- 
komas klasicistine kalba, laikantis antikos 


Kazimieras Jelskis. Vilniaus universiteto Kolonų 
salės dekoro fragmentas. 1817 


tradicijų. Tame pačiame aukštyje tarp tam- 
sių piliastrų banguoja šviesios draperijų gir- 
liandos. 

Dauguma K. Jelskio darbų vienaip ar ki- 
taip susiję su architektūra. Dar būdamas vi- 
sai jaunas jis kūrė architektūros modelius 
lipdytojams. 1799—1801 metais pagal L. Gu- 
cevičiaus ir M. Šulco projektus dekoravo Vil- 
niaus katedros bei jos portiko skliautus. 
Išraiškingas jo lipdytų rozečių ir girliandų 
piešinys, jų proporcijos pagyvino aklas 
skliautų plokštumas. 1817 m. skulptorius iš 
stiuko sukūrė visą lipdytinį Universiteto Ko- 
lonų salės dekorą. Universiteto Chemijos 
auditorijoje pastatė dvi amžininkų išgirtas 
kariatides: Izidę vaizduojančios statulos 
(1812 m.) laikė bandymų krosnį dengusiį di- 
delį gaubtą!3?. Dabartinės Universiteto gat- 
vės pusėje esantiems Alma Mater vartams 
K. Jelskis sukūrė liūtų galvas ir kitokį deko- 
rą, kuris, deja, neišliko. 

Dalis K. Jelskio dekoratyvinės skulp- 
tūros yra religinės tematikos. Pranašų fi- 
gūros Šv. Petro ir šv. Povilo bažnyčiai su- 
kurtos drauge su broliu Jonu Jelskiu 
1804 m. Statulos stovi abipus didžiojo al- 
toriaus: vienoje pusėje Jeremijas ir Elijas, 
kitoje — Izaijas ir Danielius. Jos nulietos 
iš gipso, didesnės už natūralų dydį. K. Jels- 
kis, vėliau aistringai kritikavęs baroką, da- 
rydamas šias skulptūras taikėsi prie bažny- 
čios aplinkos. Teatrališki pranašų judesiai 
ir pasisukimai, gausios drabužių klostės ir 
atributika dera prie barokinio interjero. Kai 
kuriuos religinės tematikos darbus K. Jels- 
kis drožė iš medžio, komponuodamas 
skulptūrą iš kelių suklijuotų gabalų. Tokios 
medinės klasicistinės skulptūros vainika- 
vo Vilniaus Evangelikų reformatų bažny- 
čią (nuimtos 1952 m.). Frontono centre 
stovėjo Tikėjimą simbolizuojanti mergi- 
nos figūra su kryžiumi ir taure, jos kraš- 
tuose — priklaupusių, gražaus judesio an- 
gelų skulptūros!35. Akroterijų vietoje iš- 
kilusios statulos ir siluetais, ir masteliais 
pastato visumą atitiko labiau, nei analo- 
giškas tėvo Karolio Jelskio dekoras virš 
Vilniaus katedros. Tai pačiai Evangelikų 
reformatų bažnyčiai Kazimieras Jelskis 
sukūrė didžiulę timpano kompoziciją 
„Kristaus pamokslas ant kalno“. Joje fi- 
gūros išdėstytos, stengiantis išlaikyti pu- 
siausvyrą. Centre, kalnų fone išsiskiria 
Kristaus figūra. Jo rankos ištiestos į vieną 
pusę, galva pasukta į kitą — visa tai sujun- 
gia abipus stovinčius ir klūpančius klau- 
sytojus. Timpano plokštuma Kristaus kai- 
rėje ir dešinėje užpildyta tirštai; į kraštus 
figūros ritmiškai mažėja, tarpai tarp jų di- 
dėja. Nevienoda minios reakcija pamoks- 
lo metu nusakyta judesiais, klosčių ritmu, 
visa kūno plastika. Žmonių būseną atspin- 
di veidų mimika — herojų galvos išdidin- 
tos, kad veidų išraiška būtų matoma iš di- 
desnio atstumo. Kompozicija horeljefinė, 
vietomis pereinanti į apvaliąją skulptūrą. 
Šį kartą lyginant su Katedra, jos timpano 

Kazimieras Jelskis. Vilniaus Evangelikų reformatų bažnyčios frontono skulptūros. XIX a. 4 d-metis 


dekoru — Evangelikų reformatų bažnyčia 
ir Kazimieras Jelskis pralaimi — jo klasi- 
cizmas statiškesnis, nusausinantis vaizdą. 

K. Jelskis sukūrė ir daugiau reljefinių 
klasicistinių kompozicijų: vienos —mitolo- 
gine („Adonis ir Venera“, „Herkuleso kova 
su hidra“ ir kt.!3?), kitos— istorine temati- 
ka.!*0 1865 m. iš Vilniaus Senienų muzie- 
jaus į Maskvą išvežti jo bareljefai „Taikos 
pasirašymas Paryžiuje 1813 m.“ ir „Vilniaus 
universiteto patvirtinimas 1803 m.“!*!. Pas- 
tarajame pavaizduoti keturi žmonės: 
J. Stroinovskis, kuratorius A. Čartoriskis, 
Aleksandras I ir alegorinė moteris „Akade- 
mija“; caras laiko moters ranką, tarsi per- 
duodamas ją rektoriui J. Stroinovskiui. 
Kokie buvo klasicistiniai K. Jelskio reljefai 
galima spręsti iš kompozicijos „Skulptūros 
alegorija“ (1858 m., LDM), skirtos Severi- 
nui Remeriui paminėti. Reljefo figūros iš- 


dėstytos pusiausvyros principu — lygiame 
fone trimis planais. Siužete ir plastikoje do- 
minuoja priklaupusi moteris antikiniais 
drabužiais, kuri, padedama vaikų, kala 
S. Remerio biustą. 

K. Jelskio kūrinių sąrašą papildo nedi- 
delės figūrėlės ir grupės mitologine (,„Mor- 
fėjus ir Bakchantės“ ) bei buitine animalisti- 
ne („Karvė“) tematika!42. Minima, kad 
skulptorius atnaujino lipdinius Kauno rotu- 
šėje (apie 1837 m.), restauravo Šv. Petro ir 
Povilo bažnyčios skulptūras, restauravo ir su- 
kūrė naujų Pažaislio vienuolyno lipdinių 
(1539 m.), Pažaislio bažnyčioje — marmuri- 
nį altorių!43, Gali būti, kad kai kurie šių dar- 
bų yra ne jo, tačiau Kazimieras Jelskis, šiaip 
ar taip — ryškiausia individualybė XIX a. 
skulptūros horizontuose. Įvairiopas jo talen- 
tas tarp amžininkų neturėjo sau lygių, šalia jo 
nublanksta ir vėlesnės skulptorių kartos. 

Kazimieras Jelskis. Skulptūros alegorija. 1858 


Skulptorius ir keramikas — /gnatas Ju- 
lijonas Ceizikas (1779-1860 m.), garsėjęs 
ne tik meniniais gabumais, bet ir audringu 
gyvenimo būdu. I. Ceizikas gimė netoli Sei- 
nų, mirė Irkutske. 1798 m. įstojo į Vilniaus 
universiteto Piešimo ir tapybos katedrą. 
Įsteigus Skulptūros katedrą, lygiagrečiai 
studijavo skulptūrą. Nuo 1802 m. papildo- 
mai lankė chemijos, visuotinės istorijos ir 
prancūzų kalbos paskaitas. Dalyvavo stu- 
dentų laisvamanių veikloje. Nuo 1808 m. 
I. J. Ceizikas nuomojo įvairius (pvz., Sa- 
piegų) dvarelius ir juose laisvu laiku už- 
siimdavo skulptūros bei keramikos dar- 
bais. Tačiau didžioji jo sąmoningo gyveni- 
mo dalis praėjo tremtyje. I. Ceiziką valdė 
dvi aistros. Vienos jų — pinigų falsifikavi- 
mo — nenuslopino nei gausūs areštai, nei 
kelionės į vis naujas tremties vietas, nei 
galimybė dorai uždirbti didelius pinigus. 
Mėgo aiškinti, kad vertybinių popierių ir 
pinigų padirbinėjimas — tai jo anticarinė 
veikla, tačiau šios veiklos neatsisakė net 
slapstydamasis Vienoje ir ten gamino 
austriškus banknotus. Antroji — kūrybos 


aistra lengvino jo kaip kalinio gyvenimą: 
Minsko kalėjime lipdė skulptūrėles iš duo- 
nos; Sibire taip išgarsėjo savo keramika, 
kad buvo įdarbintas Beriozovo stiklo fab- 
rike modeliuotoju; Tobolske jo kūryba, su- 
žavėjusi gubernatorių, padėjo išvengti ka- 
syklų; šiame mieste, gaudamas gerus pini- 
gus už savo darbus, net sugebėjo pasistatyti 
namą. Tačiau kiekvienąkart pajutęs šiokią 
tokią laisvę, I. Ceizikas imdavosi pinigų ga- 
mybos, ir netrukus būdavo vėl areštuoja- 
mas. Taigi dauguma jo kūrinių gimė nelais- 
vės sąlygomis. Dailininko darbų kolekciją 
iš Sibiro į Vilnių atvežė Jonas Petraškevi- 
čius. 

Neturėdamas tinkamų darbui sąlygų, 
I. Ceizikas kūrė išimtinai smulkiąją skulp- 
tūrą, figūrėles, reljefines plaketes. Pas mus 
geriausiai žinomos plaketės, jų pavyzdžių yra 
Lietuvos muziejuose. Skulptūroje vaizdas 
traktuotas realistiškai. Plaketėse atkūrė bui- 
tinius gyvenimo vaizdus, retai rėmėsi isto- 
riniu ar religiniu siužetu (pvz., „Aristotelis 
su knyga rankoje“, „Kristus, laiminantis vai- 
kus“!44). Buitinės tematikos darbai pasa- 

koja apie liaudies gyvenimo sąlygas, nesaldžią 
kalinių kasdienybę. Darbų turinį nusako jų 
pavadinimai: „Motina prie lopšio“, „Akuta- 
jaus kasyklose“, „I. Ceizikas kalėjime“, 
„I. Ceizikas, prikaustytas grandine prie stu- 
miamo vežimėlio“. Šie liūdni pasakojimai 
atsirado ne tik kaip skulptoriaus likimo 
projekcija, bet ir dėl romantikams būdingo 
susidomėjimo paprastais žmonėmis, neįpras- 
tais jų gyvenimo rakursais (tremtimi, kalėji- 
mu). 

Beveik visi skulptūriniai darbai nulipdyti 
iš raudono molio—terakotos. Plakečių me- 
ninė kalba nėra sudėtinga. Siužetas atpasa- 
kojamas literatūriškai, todėl kompozicijos 
perkrautos detalėmis, išmodeliuotos itin 
smulkmeniškai. Reljefas neaukštas. Vienas 
iš ankstyvųjų darbų — „plaketė „Motina prie 
lopšio“ (1818 m., KCDM). Tai nedidelė, 
beveik kvadratinio formato plaketė su pa- 
sakojamojo pobūdžio scenele. Motina su 
vaiku pasodinta kompozicijos centre, jų 
dešinėje — stalas ir langas, kairėje paka- 
bintas lopšys, žemiau — lova ir ūkio ra- 
kandai. Daiktai išdėlioti pusiausvyros 
principu, laužyti jų kontūrai randa atgar- 
sį kampuotoje moters figūroje, sijono klos- 
tėse. Tačiau vaizdas pernelyg susmulkin- 
tas, trūksta kryptingos detalių atrankos, me- 
ninio apibendrinimo. Vėlesnė, jau tremty- 
je sukurta plaketė „I. Ceizikas kalėjime“ 
(LNM) kiek išilginta vertikaliai, nulipdyta 
skulptoriaus pamėgtu žemu reljefu. Joje 
dailininkas vaizduoja save sėdintį už sta- 
lo, priešais didelį kryžių. Pastarojo kryž- 
ma apjuosta erškėčių vainiku — Lietuvoje 
tai buvo pasipriešinimo carizmui simbo- 
lis. Figūra įkomponuota asimetriškai, pa- 
sukta profiliu. Tiksliai, išraiškingai nulip- 
dyta rankomis paremta galva. Drabužiai 
sujaukti, neatitinkantys kūno formų, su 
daugybe klosčių klostelių, kuriose netvar- 
kingai žaidžia šviesa. Figūra supriešinta ap- 
linkai — reguliariems stalo, kėdės, kry- 
žiaus, lango kampams, taisyklingai pačios 
plokštės formai. Palyginus su ankstesne 

kompozicija, šioji organizuota tiksliau, nors 
susmulkėjimo neišvengta. 

Dailininko apvaliosios skulptūros dar- 
bams priskirtina nedidelė, nedrąsiai mo- 
deliuota skulptūrėlė — ant plokštės gulintis 
nuogas berniukas (Biržų KM). Yra žinoma 
keletas jo tapytų portretų — Piotro Mošins- 
kio ir viso Sibiro generalgubernatoriaus Ni- 
kolajaus Muravjovo Amūriškio atvaizdai!4. 

Gyvendamas Lietuvoje I. Ceizikas dau- 
giau kūrė keramikos. Jai gaminti išradęs ypa- 
tingą juodo atspalvio masę, kurios pagrindą 
sudarė molis; už jos receptūrą dailininkui 
siūlė penkiolika tūkstančių auksinių rublių. 
Jo keramikos dirbiniai — indai, vazos, pyp- 
kutės — klasicizmo ir ampyro stiliaus. Juos 
dekoravo ornamentu, kurį išbrėždavo ada- 
ta, stiklo šuke, kitokiais primityviais būdais. 
Be to, keramiką puošdavo reljefinėmis kom- 
pozicijomis, figūriniais medalionais, apvaliąja 
skulptūra (indų rankenas). Lietuvoje yra išli- 
kusios dvi ampyro stiliaus juodo ir raudono 
molio vazos, viena taurė (LDM). Daug I. Cei- 
ziko keramikos yra Lenkijos muziejuose 
(VNM, KNM, Lenkijos Kariuomenės muzie- 
juje Varšuvoje). 

1831 m. numalšinus sukilimą, caro sta- 
tytinių represijos ėmė varžyti skulptūros 
raidą. Ji prarado buvusią visuomeninę reikš- 
mę, sumažėjo užsakymų. Tik kai kurie žan- 
rai — portretas, memorialinė, dekoratyvioji 
ir religinė skulptūra dar rodė gyvybės žen- 
klų, o skulptoriai (pvz., Kazimieras Jelskis) 
mėgino spręsti opius etinius ir estetinius 
laikmečio klausimus. Keitėsi stilistinis skulp- 
tūros veidas. Vėluojantis klasicizmas kartais 
nuslysdavo į akademizmą, tačiau pritrūkus 
šalininkų, ėmė užleisti pozicijas romantiz- 
mo estetikai. Po 1831 metų sukilimo skulp- 
tūroje įsigalėjo įvairių pakraipų romantiz- 
mas, nors neretai jo stilistika nukrypdavo 
klasicizmo, realizmo link. Reikia pasakyti, 
kad skulptoriai tuo metu išvis buvo kiek pa- 
simetę, todėl anuometinėje dailėje netrūko 
ir eklektikos. Panaši situacija skulptūros me- 
ne išsilaikė iki pat XIX a. pabaigos. 

Šiek tiek ėmė keistis ir skulptorių požiū- 
ris į medžiagas. Vis dažniau imta naudoti me- 
dį, smiltainį, nors kitos medžiagos — grani- 
tas, terakota, marmuras, gipsas — taip pat ne- 
buvo pamirštos. Medines skulptūras dažyda- 
vo. Jei klasicizmas ir akademizmas kultivavo 
baltą spalvą su paauksavimais, tai įsivyravus 
romantizmui atskiros skulptūros dalys imtos 
dažyti skirtingomis spalvomis. 

Kaip ir anksčiau, žymiausias skulptorius 
tebebuvo Kazimieras Jelskis. Tuo metu kū- 
rybinį gyvenimą pradėjo nemažai jo moki- 
nių (žinomos ne visos pavardės). Vėliau jų 
gretas papildė keletas Peterburgo ir kitų dai- 
lės akademijų auklėtinių. Svetur studijavu- 
siųjų darbai kiek skyrėsi plastika, nors turi- 
nys dažniausiai būdavo lietuviškas. 


Portretinė skulptūra 


Nors biustų, bareljefų ir portretinių me- 
dalių paklausa labai sumažėjo, be K. Jels- 
kio, juos kūrė J. Ostrovskis, R. Slizienis, 
V. Smakauskas, K. Kavaliauskas, T. Obe- 
levičius. Laikydamiesi romantizmo idea- 
lų, skulptoriai neapsiribojo konkretaus 
žmogaus bruožais — siekė išreikšti jo vi- 
dinę laisvę, emocinę būseną, mėgino už- 
koduoti tam tikrą potekstę. Jei tapyboje 
turėjo pasisekimą miniatiūros, tai skulp- 
toriai romantikai išpopuliarino mažųjų 
formų biustelius (maždaug 12 cm aukščio). 
Jie buvo statomi ant miniatiūrinių kronš- 
teinų postamentėlių, o šie kabinami ant 
sienos. Tokius biustelius kūrė J. Ostrovskis 
ir R. Slizienis. 

Jano Ostrovskio (minimas 1856— 1872 m.) 
biografija mažai žinoma, nors skulptorius gy- 
veno ir dirbo Vilniuje. Jis kūrė mažųjų for- 
mų biustus ir portretinius medalius. Lipdė 
Vilniaus universiteto profesorių, įžymių Lie- 


tuvos, kartais Lenkijos politikų, kultūros 
veikėjų (J. Sniadeckio, A. Mickevičiaus, 
V. Sirokomlės, J. Pileckio ir kt.) biustus. 
Dauguma portretų J. Ostrovskio sukurti 
iš natūros, nors imdavosi vaizduoti ir isto- 
rines asmenybes. 

J. Ostrovskis gerai jautė mažųjų formų 
plastines galimybes. Jo biustiniai portretu- 
kai dažniausiai frontalūs. Meninei įtaigai ir 
vaizdo dinamikai pasiekti naudojo plastinius 
masių kontrastus — kruopščiai sumodeliuo- 
ta galva supriešinta lygioms drabužių plokš- 
tumoms. Dauguma darbų — iš gipso, žino- 
mas tik vienas iš bronzos išlietas medalis 
(A. Konskio atvaizdas, 1858 m., LIEM). Ne 
viena skulptūra patinuota — spalva imituo- 
tas dramblio kaulas ir tuo sukurta formų 
lengvumo iliuzija. 

Tiesiog iš natūros sukurti J. Ostrovskio 
portretai — emocionalūs, juose įžvalgiai api- 
būdintas amžininkas. Gilų analitinį požiūrį 
į natūrą atspindi skulptoriaus Kazimiero 
Jelskio (1855 m., VNM) ir gamtininko Kon- 
stantino Tyzenhauzo (1857 m., Rokiškio 
KM) biustai. K. Tyzenhauzo portrete galva 
nulipdyta minkštai ir tiksliai. Charakteristi- 
ką sustiprina ritmiškai pabrėžtos antakių, 


Janas Ostrovskis. Vladislovo Sirokomlės portretas. 
1858 

Janas Ostrovskis. Jano Ursino Niemcevičiaus 
portretas. 1854 


akių srities, lūpų linijos. Veide sudėtingai, bet 
lengvais prisilietimais pasiskirsto šviesa. Jam 
prieštarauja sausai, monotoniškomis plokštu- 
momis nulipdyti švarko atvartai. Perėjimą nuo 
veido prie atvartų sušvelnina apykaklė ir ją juo- 
sianti kaklaskarė. 

Istorinių veikėjų galerijai skirtinas gan 
kruopščiai nulipdytas lenkų rašytojo, kviesto 
į Vilniaus universiteto Retorikos ir poezijos 
katedrą, J. U. Niemcevičiaus biustas 
(1854 m., LNM). Galva apibendrinta grafiš- 
kai pabrėžiant skruostus, lūpas, akių sritį. 
Dėmesingai atkurta medžiagų faktūra. Ta- 
čiau šis kaip ir kiti J. Ostrovskio sukurti bius- 
tai pagal tapytus ar pieštus portretus stoko- 
ja gyvumo ir gilesnės žmogaus analizės. 

J. Ostrovskio kabinetinio medalio pavyz- 
dys — iš natūros lipdytas istoriko Mykolo Ba- 
linskio portretas (LNM). Pavaizduota tik 


Rapolas Slizienis. Tomo Zano portretas 


profiliu pasukta galva, nulipdyta aukštu 
reljefu, gerai įkomponuota į medalio lau- 
ką. Plastiškai pažymėti veido bruožai ran- 
da atgarsį lanksčioje portreto kontūro li- 
nijoje. Ryškiai išsiskiria plaukų ir žandenų 
faktūra. Medalio patina imituojamas 
dramblio kaulas. Kitas LNM esantis me- 
dalis — V. Karotynskio atvaizdas (1857 m.) 
— nulipdytas silpniau. 

Panašia stilistine maniera dirbo Rapo- 
las Slizienis (1803—1861 m.). Skulptūros 
meno mokėsi pas Kazimierą Jelskį (nuo 
1824 m.), piešimo ir tapybos — pas J. Rus- 
temą, architektūros — pas K. Podčašinskį. 
Vėliau tobulinosi Peterburge (tarnaudamas 
Vidaus reikalų ministerijoje). Nemažą po- 
veikį jo meninėms nuostatoms padarė drau- 
gystė su V. Smakausku ir A. Orlovskiu. R. Sli- 
zienis buvo Vilniaus apylinkių dvarininkas, 
tačiau privilegijuota padėtis jam netrukdė do- 
mėtis pažangiomis laikmečio idėjomis ir 
jas skleidusiais žmonėmis. Dailininko sim- 
patijas atspindi dvi jo kūrybos kryptys. Da- 
lyje portretų vaizduoja gimines bei arti- 
muosius, pavyzdinis tėvų Jono ir Anelės 
grupinis medalis, nulipdytas jų auksinių 
vestuvių proga'4. Didesnę išliekamąją ver- 
tę turi kita palikimo dalis. Tai Vilniaus uni- 

versiteto filomatų T. Zano, A. Mickevičiaus, 
J. Čečioto, E. Odineco, kai kurių profesorių, 
kultūros veikėjų medaliai ir biustai. Vienas 
garsiausių jo medalių — Senienų muziejaus 
steigėjo grafo Eustachijaus Tiškevičiaus at- 
vaizdas (1850 m. LNM). R. Slizienis, kaip ir 
J. Ostrovskis, apsiribojo portretuojamojo gal- 
va, lipdė ją aukštu reljefu, sumažinančiu lini- 
jinio kontūro reikšmę. Tiškevičius apibūdi- 
namas lakoniškai, paliktos svarbiausios lini- 
jos, charakteringa faktūra. Medalio kompo- 
zicija aiški, neišgalvota, santūriai nužymėtas 
šriftas nesutrikdo paviršiaus rimties. T. Zano 
medalis (LDM) - dinamiškesnis, jo plastika 
romantiškai aktyvi. Poeto galva ir plaukai nu- 
lipdyti sodriai, su pasimėgavimu, formos pul- 
suoja gyva šviesos ir šešėlių kaita. Vikri silue- 
to linija taip griežtai atriboja portretą nuo f0- 
no, kad galva daro bemaž apvaliosios skulp- 
tūros įspūdį. 

R. Slizienio sukurti mažųjų formų bius- 
tai dar rodo ištikimybę klasicizmo estetikai. 
Lietuvos mokslininkų S. Jundzilo ir J. Snia- 
deckio miniatiūriniai portretai (maždaug 
12 cm aukščio, Rokiškio KM) išlieti iš gip- 
so, patinuoti tamsiai ruda spalva. Antikos 
hermų pavyzdžiu nulipdytos skulptūrėlės ne- 
pasižymi didele menine verte, charakteris- 
tikos jose gana paviršutiniškos. 

R. Slizienis kūrė ne tik skulptūras. Yra 
žinoma jo tapytų portretų, pieštų kari- 
katūrų. 

Darvienas universalaus talento dailinin- 
kas — Vincas Smakauskas, išgarsėjęs tapy- 
bos, grafikos, dailės teorijos darbais, šį tą 
nuveikė ir skulptūros dirvonuose. Yra išli- 
kę keli jo sukurti medaliai ir dekoratyvinės 
skulptūros pavyzdžiai. Klasicizmo ir roman- 
tizmo ypatybių turintys medaliai išduoda 
V. Smakauską buvus K. Jelskio mokiniu. Du 
žinomi jo portretai panašūs tik kompozicija. 
Profesorių J. Saunderso ir J. Sniadeckio 
medaliai (LDM) abu ovalios formos, ap- 
juosti iškiliais rėmais. Biustai sukompo- 
nuoti profiliu, aplinkui palikta daug erd- 
vės, virš galvų puslankiu užrašytas šriftas. 


Rapolas Slizienis. Eustachijus Tiškevičius. 1850 


J. Saunderso biustas medalyje modeliuo- 
tas laisvai, reljefas įvairaus aukščio. Iškili 
nuoga krūtinė užbaigta romantiškai išlenk- 
tu apipjovimu. Glotnus kūno paviršius ir 
dinamiška plaukų masė orientuoja žvilgs- 
nį į portretuojamojo veidą. Priešingai 
J. Sniadeckio portrete — krūtinė neapnuo- 
ginta. Čia drabužių tiek daug, juose taip 
atidžiai padarytos raukšlės bei sagtelės, 
kad profesoriaus veidas tampa lyg ir ant- 
raeiliu dalyku. 

Mielagėnų bažnyčios presbiterijoje 
(Ignalinos rj.) stovi V. Smakausko sukur- 
tas fundatorių Kazimiero ir Justinos Kub- 
lickių antkapinis paminklas (apie 1838 m.). 
Jo viršutinės dalies dviejose nišose pasta- 
tyti stambūs gipsiniai biustai (aukštis— 90 
cm): apibendrinti grubokai, detaliau mo- 
deliuoti tik veidai ir kai kurios drabužių 
detalės. Skulptūros sukomponuotos fron- 
taliai, nulipdytos vėlyvojo klasicizmo ma- 
niera. Po nišomis yra marmurinė lenta su 
užrašu. Šios bažnyčios eksterjerui V. Sma- 
kauskas sukūrė Šv. Petro ir Šv. Povilo sta- 
tulas. Šventieji stovi klasicistinės bažnytė- 
lės fasado nišose, abipus portalo kolona- 
dos. Skulptūros pusantro natūralaus dy- 
džio, lėtų judesių, frontalios, uždaro silu- 

Vincentas Smakauskas. Šv. Povilas. Mielagėnų 
bažnyčia 


eto. Aptakios jų formos ir antikinio dra- 
bužio kritimas meta lengvus šešėlius, pa- 
ryškinančius laikysenos orumą. Dar vienas 
V. Smakausko kūrinys Mielagėnų bažny- 
čioje — vienas prieš kitą skriejantys du 
angelai su laurų vainiku. Tai vėlyvojo kla- 
sicizmo formų reljefas, puikiai susietas su 
vargonų tribūnos plokštuma. 

Apie K. Kavaliausko ir T. Obelevičiaus 
gyvenimą bei kūrybą beveik nieko nežinoma. 
Minima, kad Kazimieras Kavaliauskas buvo 
vienas geriausių K. Jelskio mokinių!*7. Te- 
odoras Obelevičius turbūt dalyvavo tautinia- 
me judėjime, nes 1862 m. buvo ištremtas iš 
Vilniaus su 108-iais kitais patriotais. 

Emigracijoje ir Lietuvoje kūrė dviejų 
sukilimų dalyvis Henrikas Dmachauskas 
(Dmochovskis, 1810—1863 m.), gimęs Vil- 
niuje, Edukacinės komisijos sekretoriaus šei- 

Vincentas Smakauskas. Šv. Petras. Mielagėnų 
bažnyčia 


moje, žuvęs sukilimo metu mūšyje netoli Dok- 
šicų (Baltarusija). Vilniaus universitete pas 
K. Jelski studijavo skulptūrą, kitame fakulte- 
te — teisę. 1831 m. įsijungė i Trakų apylinkė- 
se veikusi sukilėlių būrį. Numalšinus sukili- 
mą, pasitraukė į Prancūziją, vėliau persikėlė į 
Galiciją. Čia už agitacinę veiklą nuteistas 5 
metams kalėti. Atlikęs bausmę išvyko į Pary- 
žių, kur tobulinosi Meno mokykloje (Ecole 
des Beaux-Arts) ir skulptorių romantikų 
Fransua Riudo (Francois Rudeau), Davido 
d'Anžero (David d'Angers) dirbtuvėse. Kla- 
jojo iš vietos į vietą, kol 1852 m. apsistojo Fi- 
ladelfijoje. 1861 m. gavo leidimą grįžti į Vil- 
nių. Užsienyje jis gyveno ir dirbo Henri D. 
Saunderso slapyvardžiu. 

H. Dmachauskas kūrė portretinius bius- 
tus, figūras, bareljefus, medalius, figūrinius 
antkapinius paminklus, statulėles. Jo gyve- 

Henrikas Dmachauskas. Šv. Vladislovas. Vilniaus 
katedra. 1861—1862 


mą bei kūrybą ženklino ne tik romantiz- 
mo dvasia, bet ir blaivi politiko mąstyse- 
na. Dauguma darbų tarsi lozungai kvietė į 
kovą. Antai 1831 m. jis kūrė piešinius, 
skatinusius anticarinę veiklą; 1849 m. Lie- 
tuvoje galbūt buvo platinamas jo plakatas 
su 1831 m. sukilimo vado Juozapo Zaliv- 
skio atvaizdu; 1863 m. sukilimo dienomis 
plakatuose ir piešiniuose fiksavo sukilė- 
lių gyvenimą. 

Ankstyvieji H. Dmachausko darbai — 
tai 1837—1841 metais Kufštaino kalėji- 
me (Galicijoje) iš duonos lipdyti reljefai, 
kalinių gyvenimo vaizdai. Atgavęs laisvę, 
dailininkas ėmėsi portretų, kūrė pažan- 
giausių to meto žmonių medalius, plake- 
tes, biustus, statulas. Tarp jų išsiskiria ro- 
mantiško patoso kupina jau minėto J. Za- 
livskio plaketė (geležis, 1849 m., LDM ir 
LNM). Jos centre — tiksliai, gyvai mode- 
liuotas pulkininko profilis. Jį supa kelių 


Elena Skirmantaitė. Vytis. XIX a. 7—8 d-mečiai 


planų kartušas su apvaliai įrėmintais suki- 
lėlių gyvenimo vaizdais. Plaketę karūnuoja 
Vilniaus Aukštutinės pilies mūrų vaizdas. 
Galicijos įvykius atkuria analogiškos paskir- 
ties medalis (bronza, 1846 m., LDM). Jo 
kompozicijos centre nulipdyti revoliucio- 
nierių J. Šelio (J. Szeli) ir K. Meternicho 
(K. Metternnich) profiliai, plokštesni ir sta- 
tiškesni nei J. Zalivskio. Galvas supa dina- 
miškiau traktuotas vainikas — kartušas, ku- 
riuo teka gyvų ir mirusiųjų srautas — tiršta 
veidų ii rankų masė. 

Gyvendamas Paryžiuje, H. Dmachauskas 
iš molio nulipdė T. Kosciuškos, J. Jasinskio, 
savo draugų medalių modelius. iš marmuro 
padarė tėvo Henriko medalį (1848 m.), auto- 
portretą!*š, sukūrė antkapinių paminklų. 
1851 m. trumpam apsistojęs Londone, lipdė 
statulėles ir medalius. 

Aktyviai ir įvairiai H. Dmachauskas- 
Saundersas pasireiškė JAV. 1853 m. Pen- 
silvanijos dailės akademijos parodoje 

eksponavo medalį su penkių dekabristų at- 
vaizdais (PNM). Stengdamasis gauti užsa- 
kymų Kapitolijui, skulptorius kūrė JAV 
valstybės vyrų — G. Vašingtono (G. Was- 
hington), B. Franklino (B. Franklin), 
T. Džefersono (T. Jefferson), generolo 
N. Gryno (N. Greene), H. Geito (H. Ga- 
tes), ir kitų marmurinių biustų projektus, 
kuriuos eksponavo Kongreso bibliotekoje 
Vašingtone. Kai kurie jų buvo užbaigti ir 
parduoti. Šie portretai pasižymi ryškiomis 
charakteristikomis, romantiniu emociona- 
lumu, laisva impulsyvia lipdyba. 

Didele H. Dmachausko kūrybos aukštu- 
ma tapo žmonos antkapinis paminklas 
(1858 m., Filadelfija, Laurel Hill kapinės) 
— baltame marmure iškaltos, nedaugiažo- 
diškai monumentalios, tačiau jaudinančios 
žmonos ir dviejų vaikų figūros. 

Grižęs į Vilnių 1861 m. sukūrė Mykolo 
Balinskio portretinį medalį, o 1863 m. pra- 
džioje — jo biustą!*?. 1862 m. Archeologijos 
komisijai paskelbus konkursą, padarė du 
gipsinius Barboros Radvilaitės paminklo pro- 
jektus5V, Viename jų gražioji vilnietė sto- 
vėjo ant postamento, kitame (bareljefe) — 
priklaupusi dinamiškame judesyje. Pa- 
minklas turėjo būti pastatytas Vilniaus ka- 
tedroje, tačiau 1863 m. įvykiai sutrukdė tai 
padaryti. Liko tik H. Dmachausko lipdy- 
tas medalis su karalienės Barboros atvaiz- 
du (patinuotas gipsas, 1862 m., VNM). 
Dar vienas neįgyvendintas skulptoriaus 
projektas buvo paminklas vilniečiui poetui 
ir kultūros veikėjui V. Sirokomlei-Kondra- 
tavičiui5!. Tėvynėje H. Dmachauskas re- 
alizavo tik vieną stambesnį sumanymą — 
Šv. Vladislovo gipsinę statulą Vilniaus ka- 
tedroje, to paties vardo koplyčioje. Figūra 
išplitusi altoriaus nišos erdvėje — šioji jai 
sudaro tamsų foną. Romantizmui būdin- 
gu prieštaringu rankų judesiu suformuota 
silueto įstrižainė. Figūra traktuota ekspre- 
syviai: galvos pasukimu, judesiui paklus- 
niomis giliomis drabužių klostėmis ir še- 
šėlių slinktimi sukurtas stipraus, ryžtingo 


žmogaus paveikslas. Lipdymas minkštas, 
kruopštus, jautrus skirtingoms medžiagų 
faktūroms. 

H. Dmachausko kūryba įtikinanti, nieka- 
da nenuslydusi į sąlyginį idealizavimą. Skulp- 
toriui buvo priimtinos ir klasicizmo, ir ro- 
mantizmo išraiškos formos — pirmosios for- 
maliai, antrosios — kaip vidinė būtinybė. Ko- 
vinga ir viskam neabejinga skulptoriaus natū- 
ra atsispindi jausminguose, pakiliuose dar- 
buose. 

Lietuvos akademizmui atstovauja XIX a. 
viduryje dirbę skulptoriai E. Skirmantaitė- 
Skirmantienė ir jos vyras K. Skirmantas. 

Elena Skirmantaitė (Skirmuntt, 1827— 
1874 m.) gimė netoli Pinsko. Mokėsi Vilniu- 
je, privačioje H. Dmachausko studijoje, Vie- 
noje pas Dž. Cezarį (J. Caesar) ir Romoje pas 
P. Gali (P. de Galli). Po 1863 m. sukilimo 
drauge su vyru buvo ištremta į Tambovą, vė- 
liau persikėlė į Krymą. Apie 1869 m. grįžo į 
Lietuvą ir gyveno Vilniuje. 

H. Skirmantaitė kūrė biustus ir portre- 
tinius medalius, istorinių asmenų barelje- 
fus, kartais — žanrinės tematikos darbus. 
1863—1873 metais nulipdė 20 etninių ti- 
pų, parodydama ne tik būdingus veido 
bruožus, bet ir tautinę aprangą'52. Sukūrė 
keliasdešimties tremtinių portretinius me- 
dalius, giminių, artimųjų atvaizdus, žino- 
mas vienas dailininkės autoportretas 
(LDM). Gyvendama Vilniuje, nulipdė Lie- 
tuvos didžiųjų kunigaikščių Mindaugo ir 
Gedimino horeljefines kompozicijas 
(1870 m.). Gediminas (bronza, LIEM) 
vaizduojamas pagal Gvagnini iliustraciją 
— iki pusės, sudėtingame pakiliame jude- 
syje. Visa kompozicija kupina patoso. Ku- 
nigaikščio veidas jai beveik nerūpi — jį už- 
dengia sunkus šalmas. Grožimasi metali- 
niais šarvais, skirtingomis diržų, grandžių, 
apkaustų faktūromis, pečius ir rankas den- 
giančio apsiausto klostėmis. Pasakojimo 
turinį papildo tauro galva, įkomponuota 
taip, kad žvėries ragai apkabina kunigaikš- 
čio liemenį. Tauro dešinėje natiurmortiš- 

Pranciškus Andriolis. Atlantas 


ku,žemesniu reljefu pavaizduotas vilko gal- 
vos profilis, kairėje — išvyniotas, smulkiai 
prirašytas pergamentas. Kompoziciją aprė- 
mina ryškus komentaras lenkų kalba: „Lie- 
tuvos sostinės Vilniaus įkūrėjas“. Vaizdas 
traktuojamas grafiškai, jo meninė išraiška 
pagrista linijiniu ritmu. Lipdymo maniera 
šis darbas primena grupę „Dviejų riterių ko- 
va“ (Trakų ist. muz.), kurios autorius nenu- 
statytas. 

Kazimiero Skirmanto kūryba beveik ne- 
žinoma. Išlikęs žmonos portretas (barelje- 
fas, 1854 m., LIEM) pasižymi paprasta ir 
taiklia charakteristika, akademizmui būdin- 
gu apibendrinimu. 


Bažnytinė skulptūra 


Religinės tematikos skulptūrą kūrė ne tik 
žymiausi XIX a. pirmosios pusės meistrai. 
Laikas įslaptino daugelio vietinių kūrėjų 
vardus, kartais palikdamas atsitiktinių dai- 
lininkų signatūras. Vienas iš nedaugelio ži- 
nomų skulptorių buvo Pranciškus Andriolis 
(Andriolli, 1794 — minimas iki 1861 m.), 
Lietuvoje atsidūręs atsitiktinumo dėka. Šis 
italas, Napoleono armijos kapitonas, 
1812 m. pateko į rusų rankas, bet laisvę at- 
gavo ir pasiliko Vilniuje. 1818 m. vietinėje 
spaudoje pasiskelbė, kad atlieka įvairius 
skulptūros darbus. 1839 m. gavo Peterbur- 
go dailės akademijos piešimo mokytojo di- 
plomą, nuo 1841 m. mokytojavo Šiaulių 
bajorų mokykloje. Vilniaus Pranciškonų 
bažnyčiai išdrožė Nukryžiuotąjį (1841 m.). 
Senajai Raudondvario bažnyčiai sukūrė 
frizo skulptūras, interjero skulptūrinį de- 
korą ir didžiojo altoriaus statulas 
(1855— 1860 m.). 1858 m. paruošė eskizus 
Biržų Šv. Jono bažnyčios stiuko dekorui. 
1836— 1838 metais restauravo Vilniaus 
katedros Valavičių koplyčios skulptūras ir 
lipdinius (drauge su kitais meistrais). Su 
mokiniu J. Kazlausku pastatė betoninius at- 
lantus Tiškevičiaus rūmų fasade (dab. Tra- 
kų g. 1/26). Dauguma religinės tematikos 
skulptūrų autorių šiandien yra nežinomi. Iš- 
likusios skulptūros pasižymi ne tik plastikos 
įvairove, bet ir nevienodai profesionaliai iš- 
reikšta medžiaga bei forma. Tačiau kad ir 
kokia būtų šių skulptūrų meninė vertė, jos 
vienintelės atstovauja krašto statuariniam 
palikimui, o kartu atspindi kai kuriuos ki- 
tuose žanruose nepasitaikančius plastikos 
niuansus. Jose sutelkta nemažai estetinės 
bei gyvenimiškosios patirties. 

Bažnytinės skulptūros siužetai kilę iš 
evangelinių ir biblinių, šventųjų gyvenimo 
scenų. Religinės minties gelmes skulptoriai 
aiškinosi neatitrūkdami nuo realybės, vaiz- 

duodami konkrečius žmones ir juos sakra- 
lizuodami. Todėl šioje skulptūroje galima 
pastebėti ne tik tradicinę simboliką, bet ir to- 
kius žmogaus būties momentus, kurių kita to 
meto dailė nepaliko. 

Religinio žanro skulptūrų meistrai daž- 
niausiai būdavo vidutinių gabumų, tačiau 
gelbėdavosi gyvenimiška patirtimi ir atkak- 
liu natūros tyrinėjimu. Didžioji išlikusios 
religinės skulptūros dalis yra klasicistinė, 
atlikta laikantis šio stiliaus kanonų, tačiau 
netrafaretinė. Vietinių kūrinių savitumą są- 
lygojo ir ta objektyvi aplinkybė, kad pri- 
cinamiausia medžiaga Lietuvoje buvo 
medis, ignoruotas kitų šalių klasicizmo. 
Medis suteikė kūriniui savito išraiškingu- 
mo ir architektonikos, stabilumo, kon- 
struktyvaus aiškumo. Taigi vietinė religinė 
skulptūra paprasta, monumentali, uždarų 
formų, gerai suderinta su architektūra (ypač 
medine). Nemaža atvejų, kai meistrai, imi- 
tuodami klasicizmui būdingą marmurą, 
stengdavosi išgauti medyje kuo švelnesnes 
formas, gludindavo ji, uždažydavo baltai. 
Romantizmo laikotarpiu bažnytinę skulp- 
tūrą imta dažyti įvairiomis spalvomis. 

Apnuogintas kūnas buvo populiariau- 
sia klasicizmo programinė forma. Religi- 
nės tematikos skulptūrose ji pasireiškė per 
Nukryžiuotojo temą. Kristus ant kryžiaus 
vaizduojamas įvairiai, tačiau visus dailinin- 
kus jungė tai, kad jie vengė kančios atviros 
išraiškos, traumuoto kūno patologijos, net 
nukankintame žmoguje stengėsi įžiūrėti 
klasikinės harmonijos apraiškų. Antai 
Musninkų bažnyčios (Širvintų rj.) Kristaus 
veidas atspindi padėties tragizmą, tačiau 
šis įspūdis išgautas barokinėmis priemo- 
nėmis. Tuo tarpu kūnas pateiktas klasicis- 
tine maniera — matyti tiksli jo anatomija, 
sustiprintas linijos braižas; kad nesutriktų 
vaizdo statika, kojos išdrožtos atskirai ir 
prikaltos. Klasicistinė ramuma gaubia ir 
Šilalės bažnyčios Nukryžiuotąjį. Pabrėžta 
vertikali jo figūros ašis: beveik statmenai 
iškeltos rankos, tiesiai laikoma galva, že- 


myn krentančios klubų juostos klostės. Iš- 
čios Nukryžiuotasis sukomponuotas beveik 
simetriškai, tik galva kiek pasukta į kairę. 
Jo kūno anatomija apibendrinta, ritmiškai 
stilizuota. Virve surišta, dirbtinai drapiruota 
klubų juosta išraiškingai žaidžia horizon- 
talių ir vertikalių srautu. 

Tarp religinės tematikos skulptūrų ga- 
lima rasti ir pusiau apnuogintų angelų. An- 
tai Akmeninės bažnyčioje (Šalčininkų rj.) 
yra dvi cecho meistrų darbo angelų figūros 
(aukštis 189 cm). Jos apypilnės, suapvalin- 
tų formų, apibendrintos, tačiau anatomiš- 
kai tikslios. Vieną ranką angelai laiko prie 
krūtinės, kitą tiesia altoriaus link. Ta pačia 
kryptimi pasukti ir ramūs susikaupę jų vei- 
dai. Galvai ir pečiams foną sudaro detaliau 
modeliuoti, viršuje suglausti sparnai. Ant- 
roji sparnų pora dengia klubus ir dalį kojų. 
Skulptūros medinės, buvo dažytos. 

Laikui bėgant šventųjų statulos nebe- 
galėjo būti apnuogintos, todėl autoriai ėmė 
reikšti mintį galvos ir veido plastika, gestu ir 
kūno judesiu, drabužiais, įvairia atributika. 

Kalbant apie altoriui priklausančias 
šventųjų statulas, reikia pasakyti, kad jos 
paprastai sudaro sintezę su altoriaus ar- 
chitektūra ir tapyba. Figūros visada sta- 
čios, jų skirtumai paprastai parodomi tam 
tikru būdingu judesiu ir tradiciniais atri- 
butais. Štai baroko skulptoriai mėgo per- 
einamąjį, perdėm dinamišką judesį, tuo 
tarpu klasicizmo kūrėjai — ramesnį, su- 
kauptesnį judesį. Statulų formos sukoncen- 
truotos, daug dėmesio skiriama silueto aiš- 
kumui ir linijiniam ritmui, kad plastika būtų 
lengvai įskaitoma altoriaus fone. 

Šventųjų statulos dažniausiai stovi al- 
toriaus kraštuose, kartais įkomponuotos 
tarp kolonų. Antai Varnių katedroje (Tel- 
šių rj.) XIX a. pirmaisiais dešimtmečiais 
pastatytos Šv. Kazimiero ir Šv. Stanislovo 
statulos yra didžiojo altoriaus centre, tarp 
kaneliūruotų kolonų. Šventųjų judesiai ir 
veidai išreiškia gilų vidinį susikaupimą. Pa- 


Varnių katedros altorius 


brėžtinai uždaras Šv. Kazimiero judesys, jo 
drabužių klostės neryškios, įvijai įstrižos, 
su aiškia vertikalia linija viduryje. Šv. Sta- 
nislovo vidinė būsena patikslinta ramiu nu- 
leistos rankos mostu. Užsisklendusios, 
maksimaliai sutelktos ir Šv. Povilo statu- 
los formos Palūšės bažnyčioje (Ignali- 
nos Ij.). 

Pavienės, centrinėje altoriaus dalyje įkom- 
ponuotos figūros pavyzdys yra iš Pandėlio 
bažnyčios (Rokiškio rį.). Tai Šv. Kazimiero 
statula — labai apibendrintų formų, medinė, 
balta, su paauksavimu. Ją darant skrupulin- 
gai laikytasi klasicistinės pusiausvyros: iš po 
karališkos karūnos vienodai į abi puses drai- 
kosi palaidi plaukai, jų srautas ritmiškai per- 

eina į platėjantį apsiaustą su ilgomis nutįsu- 
siomis rankovėmis. 

Kai kurių bažnyčių altorius puošia ištisi 
statulų ansambliai. Pivašiūnų bažnyčioje 
(Alytaus rj.) stovi retai pasitaikantis klasi- 
cistinis apeinamas altorius (694x225 cm). 
Šį statinį papildo 15 skulptūrų. Jos sko- 
ningai susietos su architektūra, išdėstytos 
keliais planais, drožtos atsižvelgiant į žiū- 
rovo stebėjimo taškus. Skulptūrose mažo- 
ka vidinio turinio, daugiau grožimasi kū- 
no formomis, drabužių ir sparnų linijomis. 
Modeliuota nekreipiant dėmesio į skirtin- 
gų medžiagų faktūras. Visos figūros me- 
dinės, dažytos baltai, su paauksavimais. 
Priešaltorinės dalies kraštuose įkompo- 
nuoti du putlūs angeliukai — abu auksi- 
niais sparnais, vilkintys antikinius chitonus 
ir laikantys po lenktą fakelą. Jie stovi ant 
postamentų, primenančių kolonos frag- 
mentą. Skulptūros baltos, jų stovai rudi, 
kolonų kaneliūros ir karnizai paauksuoti. 
Altorinę dalį puošia mažesnės amūrų fi- 
gūrėlės: dvi-varinio stačiakampio taber- 
nakulio šonuose, po vieną—tarp kolonų ir 
altoriaus kraštuose. Šie kraštiniai abiejo- 
mis rankomis laiko aukštai iškeltus fake- 
lus. Užaltorinės dalies šonuose stovi 
Šv. Onos su knyga ir Šv. Joakimo, laikan- 
čio kraitelę su paukščiais, statulos. Jų vei- 
dai panašūs į lietuvių liaudies dailėje vaiz- 
duojamus. Santūrūs judesiai ir natūralus 
drabužių kritimas byloja apie vidinę rimtį. 
Altoriaus trikampio frontono galuose vie- 
toj akroterijų klūpo pasisukę angelai. An- 
samblį užbaigia timpano kompozicija — 
aukšto reljefo avinėlis ant knygos, ritmiš- 
kai susietas su uždara erdve. 

Bažnyčių interjeruose statytos ir pavie- 
nės, su altoriumi nesusijusios statulos. 
Tokie niekam nepriklausomi yra Šv. Kazi- 
mieras ir Šv. Stanislovas Taujėnų bažny- 
čioje (Ukmergės rj.). Abu šventieji užkel- 
ti ant pjedestalų, iškalti ir sukomponuoti 
labai panašiai. Skulptūros ampyro stiliaus: 
frontalios, lakių kompaktiškų formų, be gi- 

Pivašiūnų bažnyčios altorius. Fragmentas 


lesnio reljefo bangavimo. Nors ampyras ne- 
diferencijavo medžiagų, tačiau Šv. Stanis- 
lovo liturginis drabužis išmargintas taisyk- 
lingu augaliniu raštu; Šv. Kazimiero rūbo 
vertikalios klostės, kontrastuodamos su ly- 
giu pelerinos paviršiumi, gyvai žaidžia švie- 
sos ir šešėlių plėmais. Iš balto marmuro 
iškalti šventieji vaizduoja krikščioniškai su- 
prastą idealų žmogų. 

Savitai išdėstytos erdvėje Joniškėlio 
bažnyčios šventųjų statulos (apie 1792 m., 


Pasvalio rj.). Šv. Petras ir Šv. Povilas stovi 
ant aukštų masyvių dorėninių kolonų abi- 
pus didžiojo altoriaus. Gipsinės skulptū- 
ros lipdytos stambiomis masėmis, monu- 
mentaliai, todėl organiškai pratęsia kolo- 
nas. Kadangi skulptūros užkeltos aukštai, 
daugiausia dėmesio skirta jų siluetui, pla- 
taus judesio išraiškai, ritmui. Už šių šventų- 
jų, giliau vienoje pusėje stovi Kristus su kry- 
žiumi, kitoje — Dievas Tėvas su skeptru. Abu 
lipdyti ta pačia maniera kaip ir apaštalai, 


Pivašiūnų bažnyčios altoriaus skulptūros. Šv. Petras, 
Šv. Povilas 


pasirinkus tolimą žiūrėjimo tašką. Dar gi- 
liau, jau ant sienos, virš jų galvų dekoratyviu 
bareljefu pavaizduota Šventoji Dvasia — tarp 
debesų skrendantis balandis. 

Pasitaiko skulptūrų ir prie vargonų. Kal- 
tanėnų bažnyčios (Svenčionių rj.) kairėje var- 
gonų prospekto dalyje įkomponuotas natūra- 
laus dydžio angelas, pučiantis ilgą fanfarą. Tai 
romantiškai traktuota figūra, besiskleidžian- 
ti laisvu dinamišku judesiu. Kompoziciją pra- 
turtina ir subalansuoja skriejančios drabužių 
klostės. Skulptūra medinė, angelo kūnas nu- 
dažytas gelsvai balta, apranga — pilkai žalia 
spalva. 

Bažnyčių eksterjere apvalioji skulptūra 
taikyta rečiau. Ją statydavo pagrindiniame 
fasade, dažniausiai tam skirtose nišose. 
Rotondinėje Buivydiškių bažnyčioje (Vil- 
niaus rj.) abipus portalo tarp dviejų portiko 
kolonų įterptos Sv. Kazimiero ir Sv. Stanis- 
lovo statulos, susietos su portalo kompozi- 
cijos ašimi. Skulptūros medinės, sukaltos iš 
kelių gabalų. Jų plastinė energija ir siluetų 

aktyvumas suformuoti atvirais rankų ges- 
tais. Drabužių modeliavimas nedrąsus, 
nors tiesus jų kritimas užduotį palengvina. 
Abi skulptūros demonstruoja klasicizmui 
būdingą pusiausvyrą. Marmurą imituojan- 
tis jų baltumas suaktyvėja pilkos architek- 
tūros fone. Impozantiškas ir Sudervės baž- 
nyčios (Vilniaus rj.) dekoras — dviejų apaš- 
talų ir keturių evangelistų statulos, kurias 
1820 m. sukūrė skulptorius Ignotas Pulma- 
nas (Gulmanas). Visos jos buvo medinės, 
padengtos gipsu, beveik dvigubo natūralaus 
dydžio3. Statulos uždarų tūrių, gerai pri- 
taikytos nišoms ir sienų plokštumoms. Ben- 
dri bruožai, siejantys skulptūras tarpusavyje 
ir su pastatu, neatmeta tam tikros meninės 
autonomijos. Vienos skulptūros išdrožtos 


Sudervės bažnyčios šoninio altoriaus fragmentas su 
Sv. Kazimiero statula. XIX a. 2 ketv. 

racionaliai, didelėmis subalansuotomis 
plokštumomis (Šv. Povilas), kitos — de- 
koratyviau, netgi manieringai (Sv. Petras). 
Ne visada apskaičiuotas figūros optinis 
santykis su žiūrovu — pavyzdžiui, Jono 
Krikštytojo pakelta galva sudaro nemalo- 
nų, neįtikinantį kaklo ir smakro rakursą. 
Neapskaičiuoti ir Šv. Petro galvos matme- 
nys — aukštai iškeltoje skulptūroje viršu- 
tinė kūno dalis turėtų būti stambesnė. Vis 
dėlto skulptūrų visuma, jų rikiuotė fasade 
labai pagyvina ir sureikšmina statinį, net- 
gi patikslina šios rūsčios rotondinės archi- 
tektūros paskirtį. 

Savita vieta bažnytinėje skulptūroje ten- 
ka cechų meistrų kūrybai. Neretai skulptū- 
ra užsiėmė ir statybininkų bei auksakalių 


Evangelistas Jonas. Sudervės bažnyčia. 1820 


14.-446 


cechų atstovai. Jų darbuose dažnai išryš- 
kėja liaudiška mąstysena, o atlikimo lygis 
profesionalesnis nei bemokslių liaudies 
menininkų. Cechų meistrų tradicijos ryš- 
kios Pumpėnų bažnyčios (Pasvalio rj.) 
Šv. Petro ir Šv. Povilo bei keturių evange- 
listų skulptūrose. Natūralaus dydžio figū- 
ros, stovėjusios didžiajame bažnyčios alto- 
riuje, drožtos iš medžio, dažytos baltai, 
plokštokos, jų judesys sukaustytas — tai ne 
tik dėl meistro kaltės, bet ir dėl netikusios 
medžio rąsto apimties. Veidai modeliuoti 
apibendrintai, akcentuojant akių gyvumą ir 
praviras lūpas. Drabužiai išdrožti sausoka 
klasicistine maniera, nors šiaip jau ryškes- 
nių šio stiliaus bruožų skulptūros neturi. 
Kūrinių vientisumą kai kur suardo dėme- 


Evangelistas Matas. Sudervės bažnyčia. 1820 

sys neesminiams dalykams (pvz., preciziš- 
kai išdrožti Šv. Jono kojų pirštai). Cechų 
meistrų braižas atpažįstamas ir medinėje 
Šv. Jono statuloje (1855 m.), esančioje 6 
m aukščio mūrinėje koplytėlėje ant gra- 
žaus upelio kranto Adomynėje (Kupiš- 
kio rj.). Raguvoje (Panevėžio rj.), netoli 
J. Straževičiaus dvaro rūmų, kelių sankry- 
žoje stovėjo cementinė saugotojos nuo gais- 
rų Šv. Agotos statula. Ji buvo užkelta ant 
aukšto, sunkių proporcijų keturkampio 
stulpo, todėl skulptorius pirmiausia žiū- 
rėjo silueto. Šv. Agota buvo santūrių for- 
mų, frontali, tiesios laikysenos. Maksima- 
liai apibendrinta visuma ir detalės atitiko 
cemento galimybes. Statulos vertikalią ašį 
žymėjo ties krūtine laikiusi taurę kairė 


Šv Povilas. Sudervės bažnyčia. 1820 

ranka, suimtos drabužio klostės ir dešinė 
ranka, pakelta prie kaktos. Apie 1928 m. 
šiai rankai nukritus, statula nuimta. 

XIX a. viduryje, be vietoje kurtų darbų, 
Lietuvoje atsirado ir įvežtinių gipsinių skulp- 
tūrų. Jos buvo serijinės gamybos, šabloniš- 
kų kompozicijų, nugludintos formos švietė 
ryškiomis kontrastingomis spalvomis. 

Anuometinę religinę skulptūrą iliust- 
ruojančios kompozicijos greičiausiai nebu- 
vo kuriamos konkretiems interjerams, nors 
dauguma jų vis dėlto papildė altorius kaip 
ir klasicizmo laikais. Sių skulptūrų suma- 
nymu ir šventuosius lydėjusia atributika 
akcentuota ritualinė altoriaus paskirtis, 
nekonfrontuojant su nusistovėjusiomis tra- 
dicijomis. Tačiau bažnytinės schemos ne- 
varžė stilių kaitos. Šalia dar gyvų simpatijų 
barokui ir inertiškai palaikyto klasicizmo 
dauguma skulptorių svyravo tarp klasiciz- 
mo ir romantizmo, romantizmo ir senti- 
mentalaus realizmo formų. Nors roman- 
tinė, kaip ir ankstesnė, religinė skulptūra 
buvo komponuojama frontaliai, tačiau ji ta- 
po veržlesnė, dinamiškesnė. Tai jau ne 5ą- 
lyginė baroko ekspresija — naujos kartos 
dailininkai vertino natūralų, kartais neiš- 
baigtą judesį, jame įžiūrėjo formų ir lini- 
jų grožį. Siekdami išreikšti vidinę laisvę, 
jie stengėsi uždengti savo kūrinius ypa- 
tinga emocine jėga, tačiau šios pastangos 
dažnai virsdavo tik išoriniu ritminiu ro- 
mantizmu. 

Dar vienu skulptorių dėmesio objektu 
tapo medžiagų faktūros. Kūno ir draperijų 
skirtumai buvo numatomi ne tik drožiant 
medžio paviršių, bet ir polichromuojant sta- 
tulas, kartais, kad meninis vaizdas nenusi- 
žengtų gyvenimo tiesai, būdavo išryškinami 
detaliausi spalvoti drabužių raštai. 

Pereinamųjų iš klasicizmo į romantizmą 
formų yra Šv. Kristoforas (maždaug XIX a. 
3 d-metis, marmuras) Upynos bažnyčioje 
(Telšių rj.). Gyvas nuogo kūdikio judesys su- 
priešintas kresnų proporcijų barzdotam 
Šv. Kristoforui, vilkinčiam sudėtingai klos- 

tuotą drabužį, manieringai laikančiam ran- 
kas. Kiek kitaip dviejų stilių sandūra atsi- 
spindi medinėje Šv. Kazimiero statuloje, 
stovinčioje Sudervės bažnyčios šoniniame 
altoriuje. Skulptūroje išsaugotos klasicis- 
tinės proporcijos, kietokas modeliavimas. 
Veidas ryškių bruožų. apibendrintas, ta- 
čiau šventojo ūseliai byloja apie nesiskai- 
tymą su senosiomis ikonografinėmis sche- 
momis. Romantiškai traktuoti Sv. Kazi- 
miero drabužiai — laisvai krentantys, 
spalvingi. Viršutinio rūbo kraštas nužy- 
mėtas kita nei visa medžiaga spalva, išta- 
pytas raštais; apatinis rūbas irgi užbaigtas 
detaliais ornamentais, apraštuotas faktū- 
riniais kutais. 

Cechų meistrų braižą primena Kazliš- 
kio bažnyčios (Rokiškio rj.) didžiojo alto- 
riaus angelo sargo ir Mykolo Arkangelo 
skulptūros. Abiejų sudėtingas judesys, gyva 
gestikuliacija, besiplaikstančios draperijos. 
Figūros dažytos keliomis ryškiomis spalvo- 
mis. Akivaizdu, kad meistras laikmečio ma- 
das žinojo, bet įveikti sudėtingesnes formas 
jam buvo sunku. 

Paminėtinas ir pavyzdys, rodantis ba- 
roko stiliaus gajumą. Palūšės bažnyčios 
(Ignalinos rj.) Šv. Petro ir Šv. Povilo sta- 
tulos 1844 m. sukurtos pagal tapytus ba- 
rokinius šių apaštalų paveikslus. 


Antkapiniai paminklai 


Klasicizmo įsigalėjimo laikotarpiu tiek 
Europoje, tiek Lietuvoje antkapinius pa- 
minklus imta statyti nebe bažnyčiose, bet 
kapinėse. Pakito paminklų plastika, jų ne- 
bereikėjo taikyti prie konkretaus interje- 
ro. Neretai paminklai buvo komponuoja- 
mi kaip smulkiosios architektūros formos, 
su tam tikromis skulptūrinėmis detalėmis. 


Antkapiai tapdavo velionio vizitine korte- 
le, jo turtinės padėties nuoroda. 

Paminklus statė įvairių gabumų skulp- 
toriai ir architektai, dažnai nežinomi meist- 
rai ar dirbtuvės, tačiau visų jų kūryba susi- 
jusi klasicizmo saitais. Klasicistinių formų 
paminklai buvo labai populiarūs, jie statyti 
iki XIX a. antrosios pusės. Savo forma ir tek- 
tonika šie statiniai praplėtė memorialinės 
dailės supratimą, naujai iprasmindami gy- 
venimo pergalę prieš mirtį. 

Klasicistinių paminklų turinyje ir formo- 
je greta krikščioniškosios simbolikos 
XIX a. I-ojoje pusėje vis dažniau pasitai- 
ko antikinė mirties personifikacija. Kadan- 
gi švietėjai ypač rūpinosi informacija apie 
mirusijį, kompozicijose vyravo plokštės su 
keliais šriftais išrašytu tekstu. Paminklų 
formos prasmingos ir aiškios, plastika ne- 
sudėtinga, subalansuota, rami. Jie skirtin- 
gų matmenų, susieti su vietos reljefu ir 
gamta. Statyti iš įvairių spalvų vietinio gra- 
nito, smiltainio, tinkuotų plytų ir marmu- 
ro detalių. Kai kurie architektūriniai ir 
skulptūriniai to meto paminklai tebėra Vil- 
niaus Rasų (ikurtos 1769 m., 1801 m. pra- 
plėstos), Bernardinų (įkurtos 1810 m.), 
Evangelikų (įkurtos 1806 m.) kapinėse. 

Klasicizmo įsitvirtinimo laikais Vilniaus 
kapinėse meniškų antkapių buvo nedaug. 
Pasiturinčios šeimos statydinosi katakombas 
ir mauzoliejus. Rasų ir Bernardinų kapinių 
katakombos — tai ilgi stačiakampiai mūrai 
su keliais aukštais išdėstytomis angomis 
karstams. Statinio fragmentas, išlikęs Ber- 
nardinų kapinėse prie koplyčios, byloja, kad 
tokios paskirties architektūra turėjo daryti 
įspūdį savo bendrąja mase ir kuklia fasadi- 
nių sienų apdaila. Katakombos viršuje ap- 
juostos klasicistiniu karnizu, jų angas skiria 
stačiakampės įsprūdos su skardinėmis ar 
marmurinėmis memorialinėmis lentomis. 
Daug kur Lietuvoje buvo statomi įvairių ar- 
chitektūros formų mauzoliejai, kuriuos už- 
sisakydavo turtingi miestiečiai, feodalai, vie- 
nuolynai. Ilgokai jie buvo barokiniai (pvz., 

vyskupo D. Pilchovskio, po 1803 m., Šv. Ste- 
pono kapinėse, buvusiose prie to paties 
vardo bažnyčios). Pereinamųjų iš baroko 
į klasicizmą formų yra Bernardinų ir Bo- 
nifratrų vienuolynų mauzoliejai. Pirmasis, 
Bernardinų kapinėse pastatytas 1838 m., 
panašus į atvirą kvadratinę koplyčią su vi- 
sose pusėse vienodomis arkinėmis ango- 
mis. Mauzoliejaus sienos dekoruotos kar- 
nizais ir frizu. Statinio pagrindas pereina 
į nupjautos piramidės formos stogą ir siau- 
rą neaukštą būgną su lėkštu kupoliuku. Pro 
angas gerai matomas didelis medinis kry- 
žius ir Kristaus figūra. Uždaro pobūdžio 
Bonifratrų mauzoliejus Rasų kapinėse — 
barokinis, su klasicistinėmis detalėmis. Jo 
skyde įkomponuota alegorinės prasmės, 
stilizuota reljefinė gėlės šaka su besisklei- 
džiančiu žiedu. Freidonų mauzoliejus Ber- 
nardinų kapinėse jau klasicistinis: uždarų 
plokštumų, su orderio elementais ir arko- 
mis. Vėlyvojo klasicizmo pavyzdys yra 
Vilniaus universiteto profesoriaus J. F. Niš- 
kovskio mauzoliejus (po 1816 m., K. Šild- 
hauzo projektas, buvusios Evangelikų 
kapinės), primenantis dorėninę graikų 
šventyklėlę su portiku. 

Klasicistinių antkapinių paminklų būta 
keleriopų. Paprasčiausių formų paminklus 
skulptoriai kūrė antikinių stelų pavyzdžiu. 
Tai būdavo nulyginta skelto akmens plokštė 
su įgilintu kryželiu ir keliais šriftais išrai- 
žytu tekstu (pvz., Juozapo Andrevskio, po 
1800 m., Bernardinų kapinės). Tokios stelos 
— stačios ar paguldytos — buvo statomos ga- 
na ilgai. Keliolika jų įvairiose Vilniaus kapi- 
nėse pastatė skulptorius Juozapas Kazlaus- 
kas, P. Andriolio mokinys, Vilniuje apsigy- 
venęs 1838 m. (miręs 1863 m.). Jis yra su- 
kūręs prof. Igno Jakovickio (po 1847 m.), 
Vincento Bogdanavičiaus, Vincento Borov- 
skio antkapius Bernardinų kapinėse, Micha- 
linos Sulkauskienės, Paulinos Žičkienės, 
Ievos Podčašinskienės (po 1855 m.) Rasų 
kapinėse. Visi šlifuoti, stelos pobūdžio, su 
išgraviruotu kryželiu bei įrašu. Yra žinomi 

dar keli J. Kazlausko kūriniai. Maždaug 
1857 m. Kaune pastatė granitinį paminklą 
Ukmergės pavieto maršalkai Erdmanui, 
minima, kad jis sukūrė milžinišką Jankaus- 
ko statulą!5*, aptvarkė paminklinę lentą di- 
džiajam kunigaikščiui Vytautui, darė me- 
morialines lentas katakomboms. 

Naujas stelos variantas — nuglaistyta ke- 
turkampė ar viršuje kiek suapvalinta plokš- 
tė, atremta į sumūrytų akmenų krūvą. Toks 
yra dailininko Kanuto Rusecko antkapinis 
paminklas, pastatytas (po 1860 m.) Bernar- 
dinų kapinėse. 

Tolimesnis klasicistinių paminklų rai- 
dos etapas — keturkampės plokštės, už- 
keltos ant platesnio postamento, pakopo- 
mis ritmiškai siaurėjančios ir užsibaigian- 
čios tos pačios medžiagos arba geležiniu 
kryželiu. Jie atrodo kaip laiptuoti obelis- 
kai arba ant kelių plokščių stovintys pail- 
ginti stačiakampiai gretasieniai, užsibai- 
giantys keturšlaičiu stogeliu. Centrinėje 
(pailgintoje) dalyje įkomponuoti atminti- 
niai tekstai. Šie antkapiniai paminklai, at- 
rodo, buvo patys populiariausi. Vieną iš 
tokių paminklų, Bernardinų kapinėse esan- 
tį Fiorentini šeimos antkapį (apie 1856 m.), 
sudaro kelios siaurėjančios pakopos, užsi- 
baigiančios trikampiais frontonais su ak- 
roterijais ir antikine vaza. Ten pat palaido- 
to S. B. Jundzilo paminklas (po 1837 m.) 
— laiptuotas obeliskas, užsibaigiantis tarsi pa- 
statėliu, su trikampiu frontonu ir reljefine Die- 
vo akimi timpane. Panašios struktūros ant- 
kapį knygininkui Juozapui Zavadskiui Sau- 
lės kapinėse pastatė skulptorius Juozapas 
Horbacevičius (1813-1848 m.). Minėtini 
dar du originalūs jo sukurti paminklai — 
prof. Konstantino Porciankos ir kunigaikš- 
tytės Kunigundos Giedraitytės— Vavžeckie- 
nės antkapiai Bernardinų kapinėse. Abu su 
kryžiais, bet be Nukryžiuotojo figūros; jų 
turinys ir forma ne tiek simbolizuoja krikš- 
čioniškąją kančią, kiek slepia platesnę —švie- 
tėjišką mintį. Antai prof. K. Porciankos ant- 
kapį sudaro transformuota antikinė pakyla 

su įrašais šonuose ir monumentali graniti- 
nė pagalvė. Ant jos nuožulniai paguldytas 
graikiškas lygiasparnis kryžius, primenan- 
tis senovinį saulės simbolį. 

Sprendžiant iš ikonografinės medžiagos 
ir kelių paminklų liekanų, XIX a. pirmojo- 
je pusėje būta ir paminklų su figūromis. 
Išliko to paties J. Horbacevičiaus darytas 
antkapis su šventojo statula (apie 1844 m., 
Bernardinų kapinės). Figūra remiasi į aukš- 
tą stačiakampį juodo ir rožinio granito blo- 
kų postamentą. Šventasis nukaltas iš dirbti- 
nio smiltainio, stovi paprastai, priglaudęs 
prie krūtinės kryžių. Bažnytiniai drabužiai 


Fiorentinių šeimos antkapis Bernardinų kapinėse. 
Apie 1856 


krenta stačiomis negiliomis klostėmis. Ra- 
mias paminklo formas pagyvina tik lengvas 
kontrapostas. Rastas tikslus stelinės posta- 
mentinės dalies ir figūros santykis. J. ir 
E. Roškovskių nežinomo skulptoriaus dar- 
bo antkapis (po 1858 m., Rasų kapinės) — 
tai ant postamento stovinti cementinė anti- 
kinės išraiškos moteris: taisyklingų veido 
bruožų, rankas sudėjusi ant krūtinės, koja pa- 
mynusi žaltį. 

Atskira antkapinių paminklų grupė — 
ant cokolių pastatyti apvalūs stulpai. Du to- 
kie paminklai tebestovi Bernardinų kapinė- 
se. Vienas jų skirtas Marijai Kažinskienei 
(apie 1813 m.) — apvalus, storas stulpas, su- 
mūrytas iš plytų ir aptinkuotas taip, kad su- 
sidarytų kaneliūros. Viršuje likęs medinis 
kyšulys, matyt, skirtas vazai ar kokiai deta- 
lei pamauti. Kvadratiniame cokolyje įtvirtin- 
ta marmurinė plokštė. Joje išrėžtas tekstas, 
žemiau — supinti inicialai ir laurų vainikas 
aplink juos. Kitas— Rozeslavo Kviatkovskio 
paminklas vėlyvesnis, todėl lengvų grakščių 
formų, jau romantizmo krypties. Šio stiliaus 
paveiktas ir spalvinis statinio sprendimas. 
Antkapis prasideda rausvu granitiniu dviejų 


Juozapas Horbacevičius. Pof. Konstantino 
Porciankos antkapis Bernardinų kapinėse. Po 1841 

pakopų cokoliu. Iš jo kyla pilko šlifuoto 
marmuro stulpas — lieknas, apvalus, už- 
sibaigiantis plačiu klasicistiniu karnizu. 
Kompoziciją vainikuoja graikiškų formų, 
gelsvai pilko smiltainio vaza su žemyn nu- 
sidriekusia draperija. Antkapio vaizdą for- 
muoja ne tik bendros masės, bet ir skirtin- 
gų medžiagų, faktūrų, spalvų sąveika. 

Maždaug nuo 1840 m. Lietuvoje pra- 
dėta statyti vėlyvojo klasicizmo stiliaus 
metalinius paminklus. Antai tokį plokš- 
čią Barboros Povickienės paminklą Ber- 
nardinų kapinėse rėmina toskaninės ko- 
lonos, laikančios trikampį frontoną su 
spinduliuojančia reljefine Dievo akimi 
timpane. Centrinės dalies plokštumą skai- 
do arka, po ja — įrašo reljefas. Daugumos 
XIX a. metalinių antkapių pagrindą suda- 
rO kryžius, kartais plokštė ant kapo (pvz., 
ku kapinės). Iš pradžių kryžiai buva plokš- 
čių formų, puošti neogotikiniais dekora- 
tyviniais motyvais (pvz., Z. Nemingerės, 
po 1850 m., Rasų kapinės), vėliau — ažū- 
riniai, sudėtingesnio neogotikinio orna- 
mento. 

Romantizmo įsitvirtinimo laikotarpiu 
Lietuvoje paplinta naujas antkapių variantas — 
įvairiaspalviai akmens blokai su dirbtine rus- 
tika ir priekyje iškaltu „pergamentu“, kurio ga- 
lai susukti, o išvyniotoje dalyje įrašytas tekstas. 
Toks yra Olimpijos Spicbertienės (mirusios 
1825 m.) antkapis Bernardinų kapinėse — iš- 
raiškingas, grubios rustikos blokas ir ant jo iš- 
skleista šlifuoto rausvo granito plokštė užsi- 
rietusiais galais. Panašūs paminklai statyti iki 
pat X1X a. pabaigos. 

Rečiau, bet vis dar buvo užsakomi ant- 
kapiniai paminklai interjere. Paprastai tai 
būdavo marmuro, smiltainio ar granito 
epitafinės plokštės. Biografinį tekstą jose 
papildydavo labai saikinga neaukšto relje- 
fo plastika. Sudėtingesnės kompozicijos 
darbai (pvz., Kazimiero Jelskio) būdavo 
trijų dalių, su architektūros detalėmis ir 
apvaliąja skulptūra. 


SKYRIUS 


Barboros Kostrovickienės paminklinę 
plokštę (1786 m.) Vilniaus Dominikonų 
bažnyčios koridoriuje juosia iškilus, nesu- 
dėtingo profilio rėmas ir tapyta marmuro 
imitacija. Lentoje po tekstu įkomponuo- 
tas užsklandinis parafrazuotas antikinių 
antkapių motyvas, gerai susietas su tekstu 
ir plokštės visuma. Reljefe kaip scenoje pro 
praskleistą uždangą matyti ašaras besi- 
šluostanti moteris. Ji sėdi palinkusi virš ur- 
nos ir atsirėmusi į skydą. Kairėje esantis 
amūriukas pirštu rodo tekstą skyde. Lyriš- 
kai parodytas liūdesys negniuždo, veikiau 
akcentuoja mirties dėsningumą gamtoje. 

Sudėtingesnė yra Mykolo Zaleskio kla- 
sicistinė marmurinė epitafija Vilniaus kated- 
roje (Kęsgailų koplyčios siena, XIX a. I-oji 
pusė). Jos pagrindas — plokštė su įrašu ir 
karnizu atskirtas reljefas. Pastarojo alegori- 
nė kompozicija — karstas, kaukolė ir ant 

Barboros Kostrovickienės paminklinė plokštė 
Vilniaus Dominikonų bažnyčioje. 1786 

jos stovintis jaunuolis su kryžiumi pakeltoje 
rankoje — išreiškia tikėjimo pergalę prieš 
mirtį. Plokštė įtaisyta tarp dviejų piliastrų su 
dekoratyvinėmis vazomis viršuje, pačius pi- 
liastrus jungia pusapvalė arka. Išilgintą verti- 
kalią antkapio formą sutvirtina architektūros 
elementai. 

Jau brandaus romantizmo laikais su- 
tvarkytas didžiojo kunigaikščio Vytauto 
antkapinis paminklas (1853 m., statytas 
1573 m.) — išlikusi memorialinė juodo 
marmuro plokštė. Skulptorius J. Kazlaus- 
kas ją apjuosė dekoratyviu tamsaus smil- 
tainio rėmu su ornamentais ir heraldikos 
atributais, iškaltais aukštu reljefu, kad ma- 
tytųsi iš toli. Rėmas komponuotas simet- 
riškai: vertikaliosios ašies viršuje kyla ku- 
nigaikščio karūna, apačioje, kartuše — 
LDK herbas Vytis. Simetrijos ašis nustato 
ir vaizdo vystymosi seką. Po karūna, tarp 
išcentriškai palinkusių trimitų ryškėja se- 
nasis valstybės herbas — Gedimino stul- 
pai. Rėmo viršaus ir šonų sandūrą dengia 
masyvi draperija, susiformuojanti į orna- 
mentą, kuris savo ruožtu pereina į akanto 
lapų piešinį. Dinamiškas kartušo linijų rit- 
mas susietas su žirgo ir raitelio plastika. 
Rėmas kiek perkrautas, tačiau tūrių ir li- 
nijų gausa sudaro monumentalų, iškilmingą 
vaizdą. 

Panašiai, tik kukliau aprėminta vysk. 
Andriaus Klongevičiaus memorialinė lenta 
(po 1841 m.), esanti toje pačioje Katedroje. 
Jos rėmas sukomponuotas iš barokinių de- 
koratyvių motyvų. Centrinės ašies apačioje 
yra herbas su vyskupo pastoralu ir mitra 
kraštuose, viršuje — vyskupo skrybėlė. 

Figūrinių paminklų dažniausiai imda- 
vosi užsieniečiai, tačiau padarydavo ir vie- 
tiniai meistrai. Štai Raguvos bažnyčioje 
(Panevėžio rj.) išliko Upytės pavieto mar- 
šalkos Mykolo Straževičiaus, mirusio 
1518 m., antkapinis paminklas, kurį maž- 
daug 1820 m. pastatė Kazimieras Jelskis 
ir nežinomas jo mokinys. Paminklo cen- 
tre — marmurinė epitafinė lenta su gražiu 


poetiniu tekstu ir trumpu biografijos įra- 
šu. Viršuje plokštė užsibaigia frontonu su 
pusiau akroterijais. Virš lentos, kiek gi- 
liau, ant neaukšto postamento stovi tau- 
rės formos urna, dengta tarsi medžiaginiu 
gaubtu. Abipus lentos stovi natūralaus dy- 
džio moterų figūros. Jų judesį ir siluetą 
daro grakštesnį antikiniai, klasicistiniu 
būdu interpretuoti galvų apdangalai ir rū- 
bai. Jaunų moterų veidai kiek idealizuoti, 
figūros ir atributika pailgintų proporcijų. 
Judesiai nėra identiški, tačiau abi viena 
ranka prilaiko plokštę, kitos alkūne re- 
miasi į urnos postamentą. Moterų laiky- 
sena ir draperijų masės kuria lėtą pakilų 
ritmą, susieja kompoziciją į darnią visu- 
mą. Paminklas stovi prie pilioriaus, orien- 
tuotas į vidurinę navą. 

Užsieniečių skulptorių kurti paminklai 
kitokios struktūros, komponuoti horizonta- 


Vysk. Andriaus Klongevičiaus memorialinė lenta 
Vilniaus katedroje. Po 1841 

liai. Vienas toks nežinomo autoriaus dar- 
bas — Liudviko Šumskio antkapis (apie 
1826 m.) Šumsko bažnyčioje (Vilniaus rj.). 
Tai gulinti putli, prie kryžiaus prigludusio 
vaiko figūrėlė, iškalta iš balto marmuro, 
modeliuota stambiomis masėmis, plastiškų 
linijų. Figūrai supriešintos kryžiaus, pagal- 
vėlės ir užtiesalo draperijos suminkština kū- 
no plastiką. Kadangi vaiko skulptūrėlė ant 
neaukšto tamsaus marmuro pjedestalo, tai į 
ją žiūrima beveik iš viršaus. 

Panašių antkapinių paminklų yra sukū- 
ręs italas Luidžis Pampalonis (Luigi Pam- 
paloni), florentietis skulptorius, kurį laiką 
dirbęs Lenkijoje ir Lietuvoje. Raudondva- 
rio bažnyčioje yra du jo sukurti paminklai. 
Pirmasis jų, skirtas Mykolui Tiškevičiui — 
balto šlifuoto marmuro, taip pat vaizduo- 
jantis gulintį vaiką. Antrasis — ant sarkofa- 
go gulinti moteris, portretinis Vandos Tiš- 
kevičienės atvaizdas. Pailgintas figūros ma- 
ses paįvairina nuo kūno slystanti žemyn 
draperija. Horizontalių linijų ritmą per- 
traukia angelai sarkofago šone, laikantys 
plokštę su užrašu. Abu paminklai mode- 
liuoti detaliau, minkščiau nei Šumskio 
antkapis, juose labiau kreiptas dėmesys į 
siluetą. 


XVIII a. pab.- XIX a. viduryje skulp- 
tūra nebuvo tokia populiari kaip ankstes- 
niais amžiais, todėl ji netapo reikšminga 
pakopa Lietuvos skulptūros istorijoje. Vie- 
tiniai dailininkai neskubėjo sekti stilių per- 
mainomis Vakarų Europoje, kartais nela- 
bai orientuodavosi jose. Ilgą laiką užsako- 


vus tenkino baroko stilius, didžiausią jo įta- 
ką patyrė dekoratyvinė, architektūrai skir- 
ta skulptūra. Klasicizmas regimiau pasi- 
reiškė tik XIX a. pradžioje ir užtruko iki 
amžiaus vidurio, palikdamas nedaug gIy- 
nojo stiliaus pavyzdžių. Iš pradžių dažna 
buvo klasicizmo ir vėlyvojo baroko sinte- 
zė, bet vėliau klasicistiniuose kūriniuose 
ėmė ryškėti romantizmo ir realizmo ten- 
dencijos, polinkis į akademizmą. Toji 
klasicistinė skulptūra, kuri ir pasižymėjo sti- 
liaus nuoseklumu, vis tiek neatitiko euro- 
pietiškosios klasicizmo sampratos — buvo 
santūresnė, vengta kraštutinumų, perdėtos 
idealizacijos. Be to, vietiniai skulptoriai pla- 
čiai vartojo medį, nors ši medžiaga ir neati- 
tiko klasicizmo normatyvų: mediena sąly- 
gojo uždaras monumentalias kūrinių formas, 
neretai artimas liaudies meistrų darbams. 

Romantizmas Lietuvos skulptūroje įsi- 
tvirtino tik po 1831 m., nors pavienių jo 
apraiškų būta ir anksčiau. Etaloninių šio 
stiliaus pavyzdžių taip pat stokojama, nes 
romantinis mąstymas dažniausiai būdavo 
siejamas su klasicistine ar barokine forma, 
neretai linkstama į sentimentalizmą ar re- 
alizmą. Vis dėlto, siekdami ekspresyvių, 
tačiau logiškų formų, diferencijuodami fak- 
tūras, polichromuodami kūrinių paviršių, 
romantikai praplėtė anuometinę skulptū- 
ros sampratą. Vietinių skulptorių kūrybo- 
je ryškėjo liaudiški ir tautiniai pradai, 
kuriuos nulėmė dailininkų meninis tempe- 
ramentas, mąstysena, kūrinių tematikos pa- 
sirinkimas, pažiūros į savo laikmetį ir isto- 
rinę praeitį. 

portretas 


XVIII a. pabaigoje paplitus spaudai, ėmė di- 
dėti ir grafikos paklausa. Tačiau jos plėtotę 
trikdė politiniai įvykiai, ekonominio ir kul- 
tūrinio pobūdžio komplikacijos. Sunkiai be- 
siverčiantys leidėjai ieškojo pigiai apmoka- 
mų iliustratorių, šie dirbo nekokybiškai, nes 
nesitikėjo materialinės paskatos. 

Grafikos stilistika kito taip pat kaip ir 
tapybos. Ir joje ilgam užsibuvo barokas — 
ypač religinio turinio darbuose. Tokiais šven- 
tųjų gyvenimo vaizdais buvo iliustruojami 
misionierių, bazilijonų, kitų vienuolynų 
spaustuvių, Vilniaus leidėjo Žulavskio lei- 
diniai. Pasaulietinio turinio atspaudus pla- 
tino tik Juozapo Perlio ir Izidoriaus Veiso 
raižyklos. 

Palankesnės sąlygos grafikos raidai su- 
sidarė tik XIX a. pradžioje, Vilniaus univer- 
sitete įsteigus Raižybos katedrą. Raižytojus 
mėgėjus ir amatininkus pakeitė profesiona- 
lai. Grafikoje įsigalėjo klasicizmas, vėliau 
sentimentalizmas ir romantizmas. 

Laikotarpio pradžioje kaip ir anksčiau 
buvo įprasta vario raižyba. Tik retais atvejais 
meistrai imdavosi oforto — lankstesnės, 
minkštesne linija pasižyminčios technikos. 
Šie du raižybos būdai atitiko klasicizmo pro- 
gramą, reikalavusią aiškaus, griežto kontūro. 
Štrichu bei XVIII a. išrastu paišeliavimu va- 
rio raižiniuose buvo galima išgauti apimties 
iliuziją ir tonų gradaciją, reikalingas norint 


reprodukuoti portretus bei lakštinę grafiką. 
XIX a. 3-0jo dešimtmečio pabaigoje atsira- 
do litografija, vėliau medžio raižiniai — nau- 
jos, jau romantizmui būdingos technikos. Li- 
tografija imponavo tuo, kad galėjo perteikti 
visus piešinio niuansus. Medžio raižiniai iš 
pradžių taikyti tik smulkiam leidinių apipa- 
vidalinimui, vėliau jais imta iliustruoti kny- 
gas. Dailininkai raižydavo ne gulsčioje len- 
toje, bet suklijuotoje iš skersinio pjūvio 
medžio trinkelių. Storlentė suteikdavo vaiz- 
dui savito dekoratyvumo, joje buvo galima 
išgauti linijų bei tonų įvairovę. 


Reprodukcinė ir meninė grafika 


XIX a. pradžioje Lietuvoje išryškėjo dvi 
savarankiškos grafikos kryptys — meninė ir 
reprodukcinė. Populiaresnė buvo reproduk- 
cinė grafika, skirta iliustruoti spaudai bei pa- 
aiškinti tekstui. Ne tik mūsų krašte, bet ir 
visoje Europoje ji traktuota kaip savarankiš- 
ka dailės šaka. Buvo įsigalėjusi nuomonė 
(palaikoma Vilniaus universiteto profesū- 
ros), kad tikroji grafikos paskirtis — gamtos 
kopijavimas mokslo reikalams ir geresniųjų 

tapybos darbų dauginimas. Universiteto 
profesoriai, rašę medicinos, anatomijos, bo- 
tanikos, fizikos ir kai kurių kitų mokslų vei- 
kalus, negalėjo apsieiti be iliustracijų. Dėl 
to reprodukcinė grafika buvo monopoliza- 
vusi beveik visas kūrybines grafikų pajėgas. 
Meninė, arba autorinė, grafika reiškėsi sil- 
pniau, nes nebuvo ją rėmusių mecenatų. 

Dailininkas, dirbęs grafikos srityje, bu- 
vo daugiau techninis atlikėjas. Jis raižydavo 
spaudai iliustracijas pagal kito dailininko pa- 
teiktą projektą arba perkeldavo tapybos kū- 
rinį į vario raižinį, ofortą, litografiją. Atspau- 
de buvo įrašomos abiejų autorių pavardės. 
Šalia originalo autoriaus pavardės būdavo 
santrumpospinx., del., inv, fecit (nutapė, nu- 
piešė), o šalia raižytojo,parengusio kūrinį 
spaudai, — sc., inc (išraižė)!55. Raižytojas pri- 
valėjo gerai piešti, pažinti grafikos techni- 
kos būdus. Turėjo mokėti pakeisti originalo 
formatą, tiksliai perteikti tapybos, skulptū- 
ros, architektūros ar piešinio formas, įsijausti 
į kūrinio stilistiką, nuotaiką, svetimą braižą. 
XIX a. pradžioje grafikams tekdavo dauginti 
sudėtingus, gilaus vidinio turinio paveikslus, 
geriausius J. Rustemo, kitų tapytojų portre- 
tus. Raižytojas turėdavo ne tik nukopijuoti 
paveikslą ar tiesiog padaryti veidrodinį jo at- 
vaizdą, bet ir pasirūpinti, kad linijinė grafi- 
ka sudarytų spalvų bei šviesokaitos iliuziją. 
Be to, dažnai tekdavo keisti portreto kom- 
poziciją, patalpinti jį į tuometinei grafikai 
būdingą rėmelį, papuošti emblema. Vaiz- 
dą beveik visada papildydavo įrašas, taigi 
reprodukuotojas turėdavo būti ir įgudęs 
šrifto meistras. Iliustruojančiam mokslo 
darbus grafikui dažnai tekdavo kurti pie- 
šinį pagal žodinį užsakovo apibūdinimą, 
detalų aprašymą ar iš natūros ir tik paskui 
jį išraižyti. 

Reprodukcine grafika užsiiminėjo Rai- 
žybos katedros dėstytojai ir studentai. Jonas 
Ilgbergas (minimas 1790—1827 m.) repro- 
dukavo P. Smuglevičiaus, J. Rustemo, kitų 
dailininkų kūrinius. Neblogai piešė ir išma- 
nė vario raižymo techniką G. R. Navickis, 

reprodukavęs Aušros Vartų Madoną. Žino- 
mi buvo ir M. Žukauskas, A. Oleščinskis, 
A. Perlis, XVIII a. raižytojų Perlių dinasti- 
jos tęsėjas. Kiti meistrai pasirašydavo tik ini- 
cialais: T. L., E B., J. M., S. V., J. Mas. 

Reprodukcinės grafikos dėka dailė ta- 
po prieinama platesniems visuomenės 
sluoksniams. Ji išgarsino Vilniaus universi- 
teto dailės katedrų auklėtinių bei kitų žymes- 
nių dailininkų kūrinius. Reprodukcijose iš- 
liko autentiški, šiandien nebeegzistuojančios 
ar perstatytos architektūros vaizdai, pradin- 
gę paveikslai. Ši grafika padidino mokslinių 
knygų informatyvumą, įtaigumą. Kita ver- 
tus, Lietuvoje reprodukcinė grafika padėjo 
formuotis meninei grafikai, ypač knygų 
iliustravimo menui, ugdė techninį raižybos 
meistriškumą. Tik XIX a. 4—5 dešimtme- 
čiais reprodukcinė grafika ėmė netekti anks- 
tesnių privalumų, tapdama grynai mechaniš- 
ku kūrinio perkėlimo amatu. 

XVIII a. pab- XIX a. pr. meninę, arba 
autorinę, grafiką sudarė piešiniai, kaip sa- 
varankiški kūriniai, ir spausdintinė grafika. 
Piešinius, kaip jau kalbėta, kūrė P. Smugle- 
vičius, J. Rustemas, J. Damelis, kiti to laik- 
mečio meistrai. Savotiška figūra tarp daili- 
ninkų buvo kunigaikštis Antanas Henrikas 
Radvila (1775— 1833 m.). Jis gimė ir mokėsi 
Vilniuje, mirė Berlyne, buvo vedęs prūsų ku- 
nigaikštienę. Piešė savo kosmopolitinės ap- 
linkos asmenų portretus, karikatūras, buiti- 
nes diduomenės gyvenimo scenas. Žinomas 
A. H. Radvilos pieštas J. K. Čartoriskio por- 
tretas (Ossolineum biblioteka), Dresdene 
sukurtas imperatoriaus Juozapo dukters "Te- 
resės atvaizdas. 

Meninės spausdintinės grafikos padėtis 
iki susiformuojant Raižybos katedrai buvo 
gana apverktina. XVIII a. vario raižiniai, ne- 
priklausomai nuo to, ar juose dominavo ba- 
rokas ar klasicizmas, buvo blankūs, grubiai 
modeliuoti, iškraipytų proporcijų ir netiku- 
sios perspektyvos. Nors klasicizmo idėjos ir 
skatino grafikos meno raidą, siūlė naujas iš- 
raiškos priemones, tačiau procesas pagyvč- 

jo tik 1805 m., įsteigus Raižybos katedrą. Jos 
dėstytojų ir mokinių darbai buvo atliekami 
profesionaliau, juose įsigalėjo racionalios 
aiškios kompozicijos, tikslios linijos, apmąs- 
tytas štrichas. Kadangi idealizavo antikinį 
grožį, grafikai ėmė vertinti santūrius, statiš- 
kus judesius, kiek pailgindavo figūrų propor- 
cijas, herojus apvilkdavo antikiniais rūbais. 
Vietiniai dailininkai sekė europietiškuoju 
klasicizmu, tačiau kai kurios pastarojo re- 
komendacijos atgarsio Lietuvoje nerado. Čia 
buvo gana populiarus portretas, kuris klasi- 
cizmo hierarchijoje užėmė tik antrą vietą. 
"Tuo tarpu aukštasis — istorinis ir mitologi- 
nis žanras pasitaikydavo rečiau. Vakaruose 
grafikai suplokštindavo formas, apvesdavo 
jų siluetus vientisa kietoka kontūrine linija. 
Vietinėje grafikoje kontūrinis piešinys ne- 
buvo mėgstamas. Tęsdami senąsias raižybos 
tradicijas, Lietuvos dailininkai naudojo 
skulptūrinę daikto plastiką, grakščią liniją, 
švelnius tonus. Meninės grafikos imta dau- 
giau kurti po 1832 m. Vaizduotos laikmečio 
aktualijos, buitinės scenos, istorinė praeitis 
ir peizažai. Romantiški, amžininkams pa- 
trauklūs siužetai pasakoti emocionaliai, 
lengvai iskaitoma kalba, nesudėtinga forma. 
Savitų grafikos pavyzdžių išliko to meto at- 
siminimų albumuose. 

XVIII a. pab.-XIX a. pr. sunkiai sky- 
nėsi kelią knygos menas. Iliustruoti litera- 
tūros ar istorijos leidiniai buvo retas reiški- 
nys tiek Lietuvoje, tiek Lenkijoje. Knygos, 
papuoštos vienu kitu piešiniu, jau laikytos 
rinktinėmis. Šios srities, kaip ir kitų, grafi- 
kai išbandė įvairias klasicizmo stadijas: nuo- 
seklų stilių, sumišusį su vėlyvuoju baroku, 
vėliau—su romantizmu. 

Spaustuvininkai, vengdami nereikalin- 
gų išlaidų, knygos apipavidalinimą dažniau- 
siai tvarkydavo patys. Jų paslaugoms nuo 
1805 m. veikė Juozapo Zavadskio spaustu- 
vė, leidusi vinječių, dekoro bei šriftų (tradici- 
nių ir klasicistinių) albumus. Knygų leidėjai 
nusipirkdavo tokių pavyzdžių arba užsisaky- 
davo pas dailininką kokią originalesnę detalę 

ir įgytas klišes naudodavo daugybę kartų. 
Vėliau, iliustruodami knygas, parinkdavo 
vienokią ar kitokią tų pačių elementų kom- 
binaciją. Paprastai knygos (skyriaus) pra- 
džioje įkomponuodavo pieštą atsklandą, o 
pabaigoje — užsklandą. Svarbus, bet ne 
dažnai pasitaikantis leidinio meninis kom- 
ponentas — inicialai. Pirmąją knygos ar sky- 
riaus raidę kaip ir renesanso laikais puošda- 
vo ornamentu, kartais siužetiniu vaizdeliu. 
Inicialas susiedavo šriftą ir knygos apipavi- 
dalinimo detales. Puslapio tekstą kartais ap- 
rėmindavo ornamento juosta. Vilniaus 
spaustuvėse rūpintasi ir šrifto išraiškingumu, 
juo labiau kad kai kuriuose leidiniuose tai 
buvo vienintelis pagražinimas. Tokių knygų 
puošyba apsiribodavo keliais viršelyje su- 
komponuotais šriftais. Visais atvejais de- 
rintas šriftų dydis, proporcijos, ritmas, jų 
spalviniai santykiai, vieta lapo lauke. 

Teksto iliustracijų dažniau pasitaikyda- 
vo mokslo veikaluose. Jos — pažintinės, 
vaizdavo žmones, gyvulius, augalus, buvo ir 
brėžinių, schemų. Tikrovė būdavo apiben- 
drinta tik tiek, kad neiškraipius mokslinės 
informacijos. 

Klasicizmo pradžia Lietuvos grafikoje 
laikytini XVIII a. dailininko Jono Nikodemo 
Lopacinskio (1743— 1807 m.) darbai. Jo su- 
kurtas portretas — tai ovale įkomponuotas 
profilis. Stengiantis paryškinti klasicistinę si- 
metriją, fonas vertikaliai padalytas į tamsią 
ir šviesią zonas. Jų sandūroje ir sukompo- 
nuota figūra: nušviestas veidas ir figūros 
priekis yra tamsiame fone, o užtamsinta nu- 
garos dalis — šviesiame. Atvaizdas apjuos- 
tas rėmu, jo viršuje surištu ir simetriškai 
paskleistu kaspinu dar labiau patikslinta 
kompozicijos pusiausvyra. Tačiau dailinin- 
kui nesisekė su piešiniu ir štrichu: moters 
veidas ir kaklas visai nemodeliuoti, grubiai 
nubrūkšniuotas rėmas. Sunkiai įveikti pus- 
toniniai drabužių raukšlių perėjimai, gilūs 
jų šešėliai dar primena baroką. Kitame 
J. N. Lopacinskio religiniame paveikslėlyje 
„Trys kankiniai“ (po 1803 m.) šventieji pa- 

vaizduoti su romėnų karine apranga, yra 
klasicistinių proporcijų, gamtoje, klasiciz- 
mo architektūros fone. Ir čia modeliavi- 
mas bei tonų gradacija — nesudėtingi. 

Gyviausiai grafikos gyvenimas pulsavo 
Vilniaus universiteto Raižybos katedroje. 
Jos vedėjas Juozapas Saundersas (1773— 
1845 m.) davė toną savo auklėtinių kūrybai, 
ir kurį laiką juos vienijo. Tai buvo išsilavi- 
nęs, plačių interesų žmogus, masonų ložės 
„Uolusis lietuvis“ narys. Jis gerai išmanė va- 
rio ir plieno raižymo technikas, buvo puikus 
reprodukcinės grafikos meistras. Kūrė kla- 
sicistiniais principais, tačiau vertino formų 
tapybiškumą. Emocionaliai perteikdavo ne 
tik daiktų apimtis, bet ir šviesos niuansus, 
medžiagų faktūras. Štrichuodavo subtilio- 
mis, kryžmai susikertančiomis linijomis, įstri- 
žu brūkšniu. J. Saundersas darė įvairių žanrų 
raižinius: vinjetes, iliustracijas, portretus, her- 
bus. Juos papildydavo meniniu šriftu. 

J. Saunderso kūryba už Lietuvos ribų ži- 
noma tik iš kelių raižinių. Valstybiniame 
A. Puškino muziejuje Maskvoje yra Kuko re- 
daguoti „Rinktiniai apsakymai“ (,„Cooke's 
Edition of Select Novels“), kurių pirmasis 
skyrius prasideda C. P Mariljė (Clėment Pier- 
re Marillier) piešta, J. Saunderso raižyta eti- 
kete. Kompozicija, vaizduojanti jaunuolio 
ginčą su girtu vienakoju Panu, nupiešta ova- 
le. Piešinys toninis, taisyklingas, raižymo tech- 
nika nepriekaištinga. Gyvendamas Rusijoje, 
J. Saundersas pagal nežinomo autoriaus ori- 
ginalą subtiliai ir įsijausdamas išraižė impe- 
ratorienės Jekaterinos Pavlovnos portretą 
peizažo fone (1808 m.). 1800 m. Peterburgo 
dailės akademija už darbus „Romietės meilė 
tėvui“ ir „Olandijos rytas“ jam suteikė aka- 
demiko vardą. Nuo 1805 m. dailininkas dir- 
bo Ermitažo salėse, išraižė 48 paveikslus. 

Atvykęs į Vilnių J. Saundersas kūrybai 
skyrė mažiau laiko. Čia jo darbai pasižymė- 
jo aukštu raižybos lygiu, tačiau, reikia pri- 
pažinti, Peterburgo periodo kūriniai atlikti 
kruopščiau. J. P. Dantisko leidinio „Mintys“ 
frontispisui skirta klasicistinė J. Damelio 

piešta, J. Saunderso raižyta kompozicija 
„Marsas ir Minerva, vainikuojanti J. Za- 
moiskio biustą“. Iliustracija apmąstyta, pu- 
siausvyros principu išdėstytos figūros yra 
plastiškos ir įtikinančios. Taikliu, įvairiu štri- 
chavimu perteikti šviesos ir tamsos susidū- 
rimai, jų gradacija nuo popieriaus baltumo 
iki juodų šešėlių klostėse. Vis dėlto raižinio 
herojai, vilkintys romėniška, skulptūriškai 
perteikta apranga, kiek sustingę, juose ma- 
žoka gyvybės. Tai pačiai knygai J. Saunder- 
sas išraižė dar vieną J. Damelio piešinį — 
titulinio lapo vinjetę, kurios ovale pavaiz- 
duoti trys senukai mokslininkai. 

J. Saunderso išraižyta ir nežinomos kny- 
gos įklija „Romėnų karys ir dvi moterys su 
vaiku“ (LDM). Figūros išilgintų proporci- 
jų, sugrakštintos. Tiksliai keliais planais nu- 
žymėta erdvė, gyvi šešėlyje skendinčios 
grubaus mūro sienos ir tolumoje apšviesto 
pastato, minkštos žemės ir spindinčio meta- 
linio skydo kontrastai. Iš to, kaip pastatytos 
figūros, jau matoma romantizmui būdin- 
ga maniera. 

Didžiausias Vilniaus laikotarpio J. Saun- 
derso darbas — pasakų „Tūkstantis ir viena 
naktis“ šešios iliustracijos. Galima spėti, kad 
jos raižytos pagal paties J. Saunderso pieši- 
nius. Paveikslėliuose dar ryškūs klasicizmo 
bruožai, nors pati literatūra kreipia roman- 
tizmo link. Iliustracijose figūros išdėstytos 
romantiškai laisvai, kai kuriose veiksmas su- 
koncentruotas kairėje lapo pusėje, herojai 
stipriai apšviesti, rytietiškai egzotiški. Nors 
stebuklingi įvykiai rutuliojasi klasicistinės ar- 
chitektūros fone, stilių samplaika čia netam- 
pa dirbtina jungtimi, priešingai pagilina 
pasakišką atmosferą. Knygos iliustracijų pie- 
šinys smulkus, jautrus. Visose kompozicijo- 
se išlaikyta pusiausvyra, yra svarūs akcentai 
ir blankesnės antraeilės zonos (kiek padri- 
ka tik 6-oji iliustracija). Figūros ir aplinka 
gretinamos kontrasto principu. Daug dėme- 
sio skiriama faktūroms: kiekviena medžia- 
ga vis kitokio kietumo, lankstumo, tono, 
kiekvienas audinys kitaip ornamentuotas. 

Juozapas Saundersas. „Tūkstantis ir viena naktis“ iliustracijos. XIX a. 2—3 d-mečiai 


Iliustracijose pagauta pasakų dvasia, jų ry- 
tietiškas koloritas. 

Vilniuje J. Saundersas išraižė J. Niškov- 
skio, J. Rustemo, A. Kologrivovo, P. Sla- 
vinskio portretus (visus pagal J. Rustemo 
tapybos darbus), išsaugodamas originalų pri- 
valumus. Pavyzdžiui, įvairiu štrichu, jautriai 
išraižytame prof. J. Niškovskio atvaizde at- 
kurtas gyvas veidas, drabužių faktūra, o svar- 
biausia — J. Rustemui būdinga portretuoja- 
mojo charakteristika. J. Saunderso atliktas 
ir vienas nedidelis vario raižinys — nežino- 
mo asmens portretas (LDM). Žmogaus vei- 
das traktuotas klasicistiškai, tačiau jo išraiš- 
ka svajinga, modeliavimas minkštas, toniniai 
svyravimai neryškūs. 

Paskutinis su Lietuva susijęs J. Saunder- 
so darbas — skulptoriaus Antonijaus Ka- 


novos (Antonio Canova) portretas pagal 
Fransua Fabro (Francois Xavier Fabre) 
tapytą atvaizdą, išraižytas 1820 m. Floren- 
cijoje. Čia gydydamasis ir dirbdamas dai- 
lininkas dar pasirašinėjo kaip Vilniaus aka- 
demijos profesorius. Raižinyje A. Kanova 
pasirėmęs į skulptūros pjedestalą, kairėje 
stovi jo sukurta moters statula. Portreto 
kompozicija sudėtinga, kruopštaus pieši- 
nio ir atlikimo. J. Saundersui rūpi ne tik 
vaizdo visuma, bet ir tikslus detalių per- 
teikimas, pvz., smulkmeniškai nutapytos 
rankos. Raižinyje panaudota įstrižinė f0- 
no šviesa pagyvina kompoziciją, susieja at- 
skirus jos elementus. 

Vienas ryškesnių XVIII a. pab.- XIX a. 
pr. grafikų, susijusių su Raižybos katedra 
ir dirbusių dar iki atvykstant J. Saunder- 

sui, buvo Izidorius Veisas (1774—1864 m.). 
Vilniuje jis turėjo nuosavą raižinių spaus- 
tuvę, kurioje dirbo drauge su broliu Do- 
vydu Veisu (vėliau išvažiavusiu į Vieną). 
Nors jiedu su J. Saundersu atstovavo skir- 
tingoms mokykloms, bet raižymo maniera 
labai nesiskyrė. I. Veisas buvo neblogas pie- 
šėjas, nors darbų kultūra neprilygo J. Saun- 
dersui. Gerai raižė varį, naudojo ofortą, pa- 
žinojo ir kitas to meto technikas. Gyvenda- 
mas Lietuvoje gerai išstudijavo vietinę rep- 
rodukcinę grafiką. Kūriniuose dar laikėsi 
baroko tradicijų. 

I. Veisas išraižė varyje ir atspaudė savo 
spaustuvėlėje prof. J. Stroinovskio atvaizdą 
(1804 m.) pagal P. Smuglevičiaus mokinio 
Igno Bruškevičiaus tapytą portretą. Kiek vė- 
liau J. Stroinovskį ir P. Kvarengą raiže pagal 
J. Rustemo portretus. Abu sukomponavo 
ovale ir atliko oforto technika. Panašiai su- 
manytas ir Vilniaus karo gubernatoriaus 
Leontijaus L. de Beningseno portretas. 


Izidorius Veisas. Kumpių parduotuvėje 


I. Veisas naudojo smulkų štrichą, atsargiai 
lipdydamas formas ir faktūras, stengdama- 
sis išlaikyti tapytojo individualumą; kiek pa- 
ryškindavo drabužių klosčių ritmą. Užtam- 
sinti portretų fonai ir šviesos paskirstymas 
veide padėdavo išryškinti modelio charak- 
terį. Žinomos ir kelios I. Veiso vinjetės, 
kurios galbūt autoriniai kūriniai. Iš sudė- 
tingesnių jo darbų — siužetas „Kumpių 
parduotuvėje“, kuriame matyti įvairūs 
žmonių tipai. Paskutiniais gyvenimo me- 
tais I. Veisas dirbo J. Zavadskio spaustu- 
vėje raižytoju ir net direktoriumi. Repro- 
dukavo kai kuriuos P. Smuglevičiaus pie- 
šinius Lenkijos istorijos tematika, 1820 m. 
— J. Rustemo kortas. Mėgino ir tapyti — 
sukūrė grafišką LDK didžiojo kunigaikš- 
čio Algirdo portretą (aliejus, kartonas, 
LIEM). 

Jo brolio Dovydo Veiso raižytuose Lie- 
tuvos etmono J. K. Chodkevičiaus (pagal 
Sofijos Chodkevičiūtės piešinį), Jono Pet- 
ro Sapiegos (pagal J. Niemcevičiaus pieši- 
ni), grafo Jeronimo Mniško ir Tado Čac- 
kio (pagal S. Balinskio piešinius, 1818 m.) 
portretuose — piešinys tikslus, varis išrai- 
žytas minkštu įvairiu štrichu bei punktyru. 
Aptariamuoju laikotarpiu punktyriniai va- 
rio raižiniai buvo gana madingi. D. Veiso 
darbuose subtiliai perteikti veidai ir me- 
džiagos, nelygiai nušviesti fonai. Kartais vi- 
sumą pažeidžia kokia pernelyg išryškinta dc- 
talė (pvz., etmono kuokos brangakmeniai, 
sagos J. K. Chodkevičiaus portrete). 

Tarp Raižybos katedros auklėtinių ga- 
besni buvo N. Podolinskis ir G. Kislingas. 
Mykolas Podolinskis (1783—1856 m.) stu- 
dijavo Peterburge ir Vilniuje. Peterburgo 
dailės akademijoje lankė prof. Ignacijaus 
Klaubero graviūros klasę, studijavo tapybą 
portreto ir istorijos klasėse. Buvo geras stu- 
dentas — 1806 metais gavo du sidabro me- 
dalius, 1805 metais — dar vieną. 1810 m. 
atvykęs į Vilnių, pratęsė mokslus Raižy- 
bos katedroje (gavęs Universiteto stipen- 
diją). Specializavosi istorinio žanro ir por- 

Dovydas Veisas. Lietuvos etmono J. K. Chodkevi- 
čiaus portretas. 1819 


treto kryptimi. Prof. J. Saundersas su šiuo 
mokiniu siejo dideles viltis, tad išrūpino 
siuntimą į užsienį, tačiau M. Podolinskis 
neišvyko. 

Vilniuje dailininkas nepajėgė verstis 
vien raižyba, nes negaudavo stambesnių 
užsakymų. Baigęs mokslus, dėstė piešimą 
miesto gimnazijoje. Nenutraukė ryšių ir su 
Raižybos katedra: dar studijuodamas bu- 
vo J. Saunderso padėjėjas (Saundersas jį 
rėmė finansiškai), o profesoriui išvykus, pa- 
vaduodavo jį. Po 1831 metų sukilimo moky- 
tojavo Minsko ir Molodečno gimnazijose. 

M. Podolinskis raižė klasicistine ma- 
niera. Jo kūryboje įžiūrimi du skirtingi pe- 
riodai — Peterburgo ir Vilniaus. Peter- 
burge buvo įsisavinęs ryškią taisyklingą 
dėstytojo I. Klaubero raižymo techniką. 
Dar studijuodamas 1804-1809 metais 
reprodukavo Ermitažo paveikslus Labens- 


kio albumui „Ermitažo galerija“ (2-ajam 
tomui). Šiuose plieno raižiniuose naudo- 
josi klasicistiniu kontūriniu piešiniu. Pa- 
vyzdžiui, viso ūgio sero Tomo Vartono 
(pagal 1639 m. A. van Deiko darbą) ir 
grafo van Denbi (pagal H. Danversą) 
portretus išraižė aiškia kontūrine linija, 
nužyminčia tik siluetus; plastines formas 
padeda suvokti vos viena kita taikliai iš- 
lenkta linija. Sudėtingesnės Žano Onorė 
Fragonaro kompozicijos išraižytos sauso- 
kai. Persikėlęs į Vilnių M. Podolinskis to- 
kiu pat kontūriniu piešiniu atliko keletą 
smulkiosios plastikos darbų — išraižė abi 
medalio ir monetos puses D. A. Rovins- 
kio leidiniui „Medžiaga rusų ikonografi- 
jai“ (1810 m.). 

Antrasis dailininko kūrybos periodas 
buvo savarankiškesnis ir sudėtingesnis. Vil- 
niuje M. Podolinskis kūrė ir raižė peizažus, 
iliustracijas, vinjetes, reprodukavo portretus, 
istorines bei religines kompozicijas. Kontū- 
rinį formų traktavimą pakeitė J. Saundersui 
būdinga raižymo maniera, daugiau dėmesio 
apimčiai. M. Podolinskis pasirodė esąs pui- 
kus piešėjas ir raižytojas: kai Universiteto 
Dailės skyriuje buvo įsteigtos premijos, 
1812 m. jis apdovanotas už didelį raižinį pa- 
gal Dž. Lanfranko paveikslą „Abelio mir- 
tis“, už darbus taip pat gavo premijas 1816 
ir 1817 metais. 

M. Podolinskis drauge su G. Kislingu, 
D. Veisu ir keliais lenkų dailininkais iliustra- 
vo švietėjo demokrato J. Niemcevičiaus vei- 
kalą „Karaliaus Žygimanto III viešpatavimo 
istorija“ 159 — vieną iš pirmųjų iliustruotų len- 
kiškų knygų. M. Podolinskio vario raižinyje, 
vaizduojančiame angelą su palmės šaka de- 
besų ir karo vėliavų fone, precizišku piešiniu 
ir sudėtingu braižu pertcikti vaizdo tonai bei 
pustoniai. Daug laiko M. Podolinskis skyrė 
portretui, reprodukavo įvairių tapytojų sukur- 
tus atvaizdus. Raižydamas stengėsi išsaugoti 
autoriaus braižą, tačiau dažnai papildydavo 
portretą kokiomis detalėmis, tarsi pakomen- 
tuodamas jį. Prof. J. Franko portrete (pa- 

Mykolas Podolinskis. Vincento Herberskio portretas. 
1814 


gal J. Rustemą) figūrą apsupo laurų vai- 
niku, apačioje įkomponavo atverstą knygą 
ir įrašą. Vilniaus medikų draugijos nario 
M. de San-Ursino (Marie de Saint-Ursin) 
atvaizde (pagal J. Dameli) atsisakė fono, 
po figūra nupiešė išskleistą pergamentą su 
įrašu. M. Podolinskis yra išraižęs nežino- 
mo tapytojo sukurtą reprezentacinį Leo- 
no Sapiegos portretą. LDK etmonas su 
kuoka rankoje stovi prie knygomis apkrau- 
to staliuko. Vykusiai pagauta didinga ka- 
riuomenės vado laikysena, kruopščiai iš- 
raižyti turtingi drabužių audiniai, aplinkos 
daiktai. Meistriškai atliktas vidinės ekspre- 
sijos kupinas jauno prof. J. Niškovskio at- 
vaizdas. Tačiau M. Podolinskio sukurtų por- 
tretų galerijoje iškiliausi yra profesorių 
J. Saunderso, G. E. Grodeko, J. Franko, 
V. Herberskio atvaizdai. Pastarasis (1814 m., 
pagal J. Rustemą) labai lakoniškas. For- 
mos modeliuotos kontrastingai, ekspresy- 
viau nei J. Saunderso darbuose. Šviesia- 


me fone aiškiai apibrėžtas figūros silue- 
tas. Niuansuotos plaukų ir tamsių drabu- 
žių faktūros sustiprina žvilgsnio įtampą, 
veido sugestyvumą. Portretuojamojo cha- 
rakteris raižybos priemonėmis parodytas 
toks, kokį įžiūrėjo J. Rustemas. J. Franko 
portrete (1817 m.), pasinaudojant šviesos 
kontrastais, veidas išraižytas švelniau, pa- 
veikslo intonacija lyriškesnė. 

M. Podolinskis piešdavo ir raižydavo 
peizažus. Žinomas jo sukurtas didelio for- 
mato gamtovaizdis — Kurilovieckio rūmai 
Vilniuje!57. Realistinėmis, netolygiai api- 
bendrintomis formomis vaizduojamas kal- 
votas reljefas ir klasicistiniai rūmai kairia- 
jame lapo krašte. Peizaže pamėtyta stafažo 
figūrų. Daug vietos palikta dangui. Pieši- 
nys tamsokas, tik ryškesnėmis prošvaistė- 
mis prasimušanti saulė pagyvina debesų 
kraštus, vandens paviršiuje palieka veid- 
rodinius atspindžius. 

Gotlibas Kislingas (1790— 1846 m.) — 
Vilniaus amatininko sūnus, kaip jau sakyta, 
mokėsi pas J. Saundersą, M. Podolinskį, už- 
sienyje, buvo masonų ložės narys. 1816 m. 
Vilniaus universitete gavo meno kandidato 
laipsnį. G. Kislingas ne tik raižė, bet ir kom- 
ponavo savarankiškai. Naudodamas klasi- 
cistines išraiškos priemones, formas pa- 
teikdavo jautriau už M. Podolinskį. Dirbo 
įvairiomis technikomis: tradicine ir punkty- 
rine vario raižyba, ofortu, akvatinta. 

Dar studijuodamas, 1820 metų parodo- 
je eksponavo anglimi pieštus J. Saunderso 
ir Rudolfo Tyzenhauzo portretus (pagal 
J. Rustemą, VNM), akademiškus aktus, kit- 
ka. Baigęs mokslus, daugiau raižė portretus 
(J. Rustemo autoportretą, S. Koniecpolskio, 
L. Sapiegos, J. Poniatovskio, karalienės Ma- 
rijos Liudvikos ir kt.), kuriems būdinga ne- 
priekaištinga technika, preciziškumas, sod- 
rių tonų piešinys. Tobulindamasis Italijoje, 
reprodukavo Ticiano „Florą“, Rafaelio pa- 
veikslus „Šventoji šeima“ ir „Šv. Juozapas“. 
Nors šių darbų piešinys ir kiek sausokas, ta- 
čiau čia jis pademonstravo gerą punktyri- 

Gotlibas Kislingas. Kunigaikštis Juzefas Poniatovskis. 
1817 


nės vario raižybos techniką. Grįžęs į Vil- 
nių, pagal J. Rustemo kompoziciją išraižė 
„Sokrato mirtį“ bei dailininko humoristi- 
nes kortas (62 spalvotas ir 80 nespalvo- 
tų!38); pastarąsias darydamas, negalvojo 
apie piešinio tikslumą — iškraipė figūrų 
detales ir apšvietimą. Be to, išraižė Gvi- 
do Reni (Guido Reni) kompoziciją „Sal- 
vatores Mundi“ (1829 m.), dalyvavo iliust- 
ruojant J. Niemcevičiaus veikalą „Karaliaus 
Žygimanto III viešpatavimo istorija“. 
G. Kislingas sukūrė ir vienintelę iliust- 
raciją Juozapo Bako poemai apie mirtį. 
Tai nedidelė alegorinė dviejų figūrų kom- 
pozicija, kurioje mirtį personifikuoja gilti- 
nė. Ji atlikta akvatintos technika ir, atrodo, 
gali būti vienas iš pirmųjų tokių darbų. 
Lakštas nestipriai nuodytas, skurdžios to- 
ninės gamos, kompoziciją gelbsti tik leng- 
va piešinio linija. 

Uždarius Vilniaus universitetą, G. Kislin- 
gas išvyko į Peterburgą, kur mėgino įsidar- 
binti dėstytoju Dailės akademijoje, tačiau 

Gotlibas Kislingas. Aleksandro I ir Napoleono 
susitikimas Tilžėje 1807 VI 25 


nesėkmingai. Bet užsakymų gaudavo. Rep- 
rodukavo Ermitažo kolekcijos Leonardo 
da Vinči paveikslą „Šventoji šeima“. Kon- 
tūriniu piešiniu išraižė statišką kompozi- 
ciją „Aleksandro I ir Napoleono susiti- 
kimas Tilžėje 1807 VI 25“, kurioje ramia 
linija įtikinamai apibūdinti profiliu sto- 
vintys abu imperatoriai. Vėliau G. Kis- 
lingas dar kartą apsilankė Italijoje, kur vė- 
liau grįžo prie Rafaelio — išraižė jo „Ma- 
donna Tempi“. Paskutiniuosius gyvenimo 
metus praleido Vitebske, nuo 1841 m. mo- 
kytojaudamas miesto gimnazijoje. 

Tarp Vilniaus universiteto profesorių 
turbūt labiausiai suinteresuotas Raižybos 
katedros ir litografijos dirbtuvės veikla bu- 
vo vokietis Liudvikas Bojanus (1776— 
1827 m.). 1806—1824 metais jis dėstė ve- 
terinariją ir lyginamąją anatomiją, paskai- 
tas iliustruodamas savo piešiniais. Pats pa- 

ruošė vaizdinę medžiagą moksliniam dar- 
bui „Europinio balinio vėžlio anatomija“ 159 
— nupiešė 201 eskizą, pagal kuriuos F. Le- 
manas padarė vario raižinius. Rankraštį 
apie avies anatomiją (neišlikęs) L. Boja- 
nus iliustravo 600 piešinių. Be to, jis mėgo 
tapyti — nutapė autoportretą, žmonos bei 
draugo Gustavo Langsdorfo atvaizdus. 

L. Bojanaus pastangomis į Raižybos 
katedrą pateko vario raižytojas Frydrichas 
Lemanas (1787-1834 m.). Lietuvoje gyven- 
damas 1822-1832 metais, jis klasicistine 
maniera raižė portretus, religinius paveiks- 
lus, geografinius žemėlapius, architektū- 
ros brėžinius, anatomijos piešinius, knygų 
vinjetes. E Lemano išraižytas pliene prof. 
Vaclovo Pelikano portretas (pagal J. Rus- 
temą) atliktas rūpestingai, tačiau sausokas, 
stokoja išraiškingumo. Po Universiteto už- 
darymo persikėlęs į Peterburgą, dailinin- 
kas graviravo piešinius Mokslų akademi- 
jos Kunstkameros aprašymui. 

Mokslinės literatūros iliustravimu už- 
siėmė Antanas Jankevičius, 1800 m. gimęs 
Anykščių apylinkėse. Dvejus metus pasimo- 


kė piešimo pas J. Perlį ir penkerius metus' 


tapybos pas Rozelinį. 1821—1829 m. jis stu- 
dijavo Vilniaus universiteto Piešimo ir ta- 
pybos katedroje. Nuo 1823 m. buvo Univer- 
siteto botanikos leidinių piešėjas. 1825 m. 
parengė 33 iliustracijas J. F Volfgango bo- 
tanikos veikalui (1823—1824 metais Janke- 
vičius studijavo išlaikomas prof. Volfgango). 
1829 m. dalyvavo prof. Edvardo Eichvaldo 
surengtoje botanikų ekspedicijoje į Ukrai- 
ną. Apie vėlesnę veiklą žinių nėra. Galbūt 
jis, o gal jo bendrapavardis 1838 m. buvo 
pakviestas atnaujinti Vilniaus katedros Ka- 
zimiero koplyčios. 

Vario raižyboje pasireiškė keli Raižy- 
bos katedros auklėtiniai: M. Pšickis, J. 
Chščonovičius, S. Čerskis. Mauricijus Pšic- 
kis, vadinęsis Karmelitu, pats piešė ir rai- 
žė. Buvo patyręs vario raižytojas, kūrė ak- 
vatintos technika. Imdavosi įvairių žanrų 
— portreto (prof. Vilhelmo Kolinskio at- 


Frydrichas Lemanas. Prof. Vaclovo Pelikano 
portretas (pagal J. Rustemą). 1828 


vaizdas), religinių paveikslų („Angelai“, 
„Madona su kūdikiu“), antikinių peizažų. 
Antai didžiuliame lakšte „Angelai“ vaiz- 
duoja dvi idealizuotas figūras. Jos įkom- 
ponuotos į ovalą, darniai susietos sąlygi- 
niame fone. Piešinys raiškus, bet kietokas, 
formos stokoja medžiagiškumo. „Antiki- 
niame peizaže“ vaizduoja medžius ir ar- 
chitektūrą. Žemas horizontas atveria pla- 
tų dangų su dinamiškai paskleistais de- 
besimis. Kompoziciją pagyvina šviesų ir 
šešėlių judėjimas pilies sienose. Savo kū- 
rinius M. Pšickis spausdino Vilniaus kar- 
melitų vienuolyno raižybos dirbtuvėje. 
1844 m. jis kaip vienuolis buvo iškeldintas 
iš Lietuvos. 

Juozapas Chščonovičius (apie 1793— 
1833 m.) gimė Jonavos parapijoje, mirė Vil- 
niuje. Nuo 1815 m. studijavo fizikos moks- 
lus Vilniaus universitete, 1817— 1819 metais 
— raižybą pas J. Saundersą (1818 m. gavo 
Universiteto stipendiją ir buvo premijuo- 

Mauricijus Pšickis. Antikinis peizažas 


tas už pažangumą). Kurį laiką padirbėjęs 
piešimo mokytoju Molodečno apskrities 
mokykloje, grįžo į Universitetą pratęsti stu- 
dijų, šiuokart daugiau domėdamasis litog- 


rafija. Nuo 1828 m. iki gyvenimo pabai- 
gos dirbo litografijos mokytoju, 1828— 1832 
metais dar ir Raižybos katedros spaustu- 
vininku. Ypač vertintas jo pedagoginis ta- 
lentas, šrifto išmanymas. J. Chščonovičius 
raižė portretus, šventųjų paveikslėlius, 
iliustracijas leidiniams, piešė Vilniaus apy- 
linkių peizažus. Vienas pirmųjų sukūrė her- 
bą su lietuvišku užrašu. Išraižė Stanislovo 
Bohušo—Sestšencevičiaus (po 1826 m.), 
Vilniaus kurčnebylių mokyklos steigėjo Ka- 
rolio Mykolo de VEpė (de VEpee), Kijevo 
vyskupo Tomo Ujeiskio Rupneviškio 
(1825 m.) portretus. Nupiešė ir išraižė Vil- 
niaus peizažų, Maliatičių bažnyčią (sta- 
tytą pagal L. Gucevičiaus projektą), Pe- 
terburgo lotynų metropolijos bažnyčią, 
Atėnų, Kamenec-— Podolsko vaizdus, Rai- 
noldo Kosakausko antkapį. Prie religinio 
turinio paveikslų priklauso „Adomo ir Ie- 
vos išvarymas iš rojaus“ ir 4 šventųjų at- 
vaizdai, buitinės tematikos — „Berniukas, 
skinantis obuolį“. J. Chščonovičius dirbo 

Juozapas Chščonovičius. Karolio Mykolo de I'Epė 
portretas. 1823 


ir taikomosios grafikos srityje. Išliko jo 
piešta ir raižyta tabako etiketė. Joje svar- 
biausia dekoratyvinis kartušas, virš kurio 
iškyla cigaretę laikantis liūtas. J. Chščono- 
vičiaus raižinių piešinys nuotaikingas, pa- 
naudotos sudėtingos išraiškos priemonės, 
smulkus brūkšnys. 

Bręstant lietuvių tautinei sąmonei, ėmė 
rastis iliustracijų su lietuvišku tekstu. Ak- 
tyviai šio darbo ėmėsi Stanislovas Čerskis 
(1777-1833 m.), gimęs Latvijoje, miręs 
Varniuose. Bendradarbiavo su S. Daukan- 
tu, M. Valančiumi, K. Zabičiu-— Nezabi- 
tauskiu. Piešimu ir raižybos technikomis 
S. Čerskis, matyt, pradėjo domėtis Uni- 
versitete, studijuodamas antikines kalbas. 

S. Čerskis iliustravo (ar tarpininkavo rū- 
pinantis iliustracijomis) K. Zabičio-— Neza- 
bitauskio elementorių „Naujas mokslas skay- 

Stanislovas Čerskis. K. Zabičio-Nezabitauskio 
elementoriaus iliustracijos. I-II. 1824 


tima diel mažu vaiku“ (1824 m.)!60. Tai ryš- 
kus grafikos ryšio su švietėjiška, lietuvių 
liaudžiai skirta literatūra pavyzdys. Po 
iliustracijomis, išraižytomis S. Čerskio rai- 
žykloje Salantuose, pasirašyta Biks (Byks, 
Beks). Tai S. Čerskio (buvusio kunigu) ar- 
ba jam padėdavusio namų mokytojo Al- 
berto Gurskio slapyvardė!*!. Spėjama, kad 
elementorius buvo paruoštas vien iš pa- 
veikslėlių!62. K. Zabičio- Nezabitauskio 
elementoriuje yra 51 iliustracija, visos su- 
grupuotos pagal bendrą sistemą į 5 pusla- 
pines lenteles. Kiekvienoje lentelėje yra 3 
laukai, o kiekviename jų — po 3 paveiks- 
lėlius (pvz., antis, arklys, avinas). Kai kur 
gyvūnai ar daiktai susieti su peizažo frag- 
mentais. Paveikslėliai paaiškinti atitinka- 

mu tekstu, kad mokinys lengviau įsimintų 
raides. Paveikslėliai išraižyti varyje: vieto- 
mis vyrauja siluetinis piešinys ir lengvas pa- 
brūkšniavimas, kitur sudėtingesnis, kurian- 
tis ryškius tonus, materialesnes faktūras. 
Paveikslėlių plastinė išraiška ir kompozici- 
ja įvairi, skiriasi ir jų meniškumas. Pavykęs 
pirmosios lentelės trečiojo lauko peizažas 
— vientisas ir išraiškingas, su sąmoningai 
išdidintais aptariamais paukščiais. Pakan- 
kamai tikslus paukščių piešinys ir I-oje len- 
telėje. Tačiau daugumos gyvulių, žmonių ir 
daiktų formos netikslios, nelabai įtaigios. 
S. Čerskio piešti ir raižyti religiniai pa- 
veikslėliai bei iliustracijos maldaknygėms 
sukurti vėliau už elementoriaus piešinius, 
kai jis jau tarnavo Salantų parapijos kle- 
bonu. Religinius paveikslus paprastai pa- 
pildydavo žemaitišku tekstu. Siužetas „S. Ma- 
rija ir S. Elzbieta“ perteiktas klasicistine 
maniera. Piešinys kick pailgintų proporci- 
jų, įtikinantys moterų veidai, drabužių kri- 
timas. Brūkšniavimas lygiagretus, vietomis 


Vincentas Slaveckis. Autoportretas. 1820 


susikertantis kryžmai. Dekoratyviai per- 
teikti šviesos kontrastai. Tačiau didesnį 
meistriškumą S. Čerskis parodo ten, kur ap- 
siriboja kontūriniu piešiniu ir lengvu pa- 
brūkšniavimu, pvz., ekspresyvioje kompo- 
zicijoje „ach! mana pyninga“ su pirkliu ir 
jo pinigus nugriebusia giltine. 

1822 m. S. Čerskis, naudodamasis iš Ve- 
necijos gautu Brauno atlasu, išraižė ir at- 
spausdino Vilniaus vaizdą (1550-ųjų metų)!63. 
Sakoma, kad piešdavęs bajorų karikatū- 
ras'“4, Be to, jis išleido „Žemaičių vysku- 
pystės istoriją“16 (1830 m., lenkų kalba). ku- 
rioje, be kita ko, išvardijamos medinės ir 
mūrinės Žemaitijos bažnyčios, aptariama 
jų būklė. 

1821 m. Vilniaus universitete įsteigus 
litografijos dirbtuvę! (kurioje buvo gali- 
ma ir mokytis), kai kurie Raižybos ir kitų 
katedrų studentai (J. Glovackis, M. Ja- 
nuševičius, M. Pšibilskis, K. Račinskis, 
K. Ripinskis, K. Ruseckas, V. Smakauskas, 
A. Valinavičius, V. Vankavičius ir kiti) ėmė 
ją lankyti. Ši grafikos technika vis popu- 
liarėjo nes buvo paprastesnė už vario rai- 
žybą, be to, labiau atitiko įsigalinčio ro- 
mantizmo principus. 

Pirmasis Universiteto litografas buvo 
meno kandidatas Vincentas Slaveckis 
(1794 — minimas iki 1844 m.). Jo litogra- 
fijų forma laisva, tapybiška, nestokojo švie- 
sos ir šešėlių, faktūrų. V. Slaveckis yra 
litografavęs kai kuriuos V. Smakausko dar- 
bus, nežinomo XVII a. dailininko tapytą 
didžiojo kunigaikščio Vytauto portretą. 
Pastarajame iš vienos pusės viso ūgio, tvir- 
tai stovinčios figūros — klasicistinė kolona, 
iš kitos — masyvi drapiruotė ir architektū- 
ros fragmentas. Ant stalo padėta didžiojo 
kunigaikščio karūna ir kardas rankoje nu- 
rodo Vytauto statusą. Judesį stiprina verti- 
kalus drabužių klosčių ritmas. Atlikimo ma- 
niera sausoka, toninės dėmės sukurtos 
trumpais pieštuko brėžiais. Po portretu įra- 
šyta grafiko pavardė. V. Slaveckis nebuvo 
didelis litografijos specialistas, mieliau rai- 

žė varį. Penkiais vario ir dviem medžio rai- 
žiniais iliustravo J. Strumilos veikalą „Šiau- 
rės parkai“!*7. Be to, žinomas jo akvarele 
tapytas autoportretas (1820, LDM), kuria- 
me akcentuojamas siluetas, rūpestingai, iki 
detalių nupiešta galva. 

Antrasis litografas buvo Juozapas Hi- 
laris Glovackis (1789—1858 m.), studijavęs 
pas J. Rustemą ir J. Saundersą, 1812 m. 
gavęs meno kandidato laipsnį. Jis pagar- 
sėjęs kaip dekoratorius, tačiau mėgo ir li- 
tografijos techniką — portretus, buitines 
scenas atlikdavo daug tiksliau už V. Sla- 
veckį. 1822— 1825 metais buvo Universi- 
teto litografijos spaustuvės vedėjas. J. Glo- 
vackis pirmasis litografavo Vilniaus vaiz- 
dus (1820 m.), be to, litografijos technika 
iliustravo J. Rupeikos knygelę „Jonas iš 
Svisločės“16š (1823 m.). Pastarajai sukūrė 
įtaigų piešinį, vaizduojantį lietuvį valstietį 

ir kiek giliau — valstietę šienapjūtės metu; 
norėdamas patikslinti turinį, pridėjo už- 
rašą „Lietuvninkas“. Šiai iliustracijai pa- 
rinko žemą žiūrėjimo tašką, kiek pailgino 
figūras. Taikliai nurodė žmonių tipus, jų 
aprangą, artimą peizažą bei gilumą. Pieši- 
nys minkštas, įvairiu brūkšniavimu išgau- 
tos apimtys ir šešėliai. Dar vienas J. Glo- 
vackio darbas — perpieštas ir litografuo- 
tas nežinomo tapytojo Lauryno Gucevi- 
čiaus portretas (1823 m.). Jame išryškin- 
tos portretinės detalės, siluetas, gerai pa- 
gautas šoninis apšvietimas, bet šešėliai pa- 
vyko prasčiau. Kito žanro litografijos pa- 
vyzdys — didelis lakštas „Šv. Onos ir Ber- 
nardinų bažnyčios Vilniuje“, architektūri- 
nis peizažas pagal Adomo Pliaterio piešinį 
(1820 m.). Jame vaizduojamas šiaurinis 
Šv. Onos bažnyčios fasadas ir Bernardinų 
bažnyčios dalis. Detaliai, laisva ritmiška li- 


Juozapas Hilaris Glovackis. Šv. Onos ir Bernardinų bažnyčios Vilniuje. 1820 

nija nubrėžti architektūros siluetai ir kon- 
strukcinės dalys, grakšti pasitempusi gotika. 
Šviesa švelniai glosto pastatus, kiek kontras- 
tingiau sublyksėdama medžių lapijoje. 

Vilniaus universitete litografijos mo- 
kėsi ir Viktoras Kurnatauskas. Jis buvo 
1831 m. sukilimo dalyvis ir po to turėjo pa- 
bėgti iš Lietuvos. 1841 m. Poznanėje įstei- 
gė litografijos dirbtuvę. Yra žinoma, kad 
jis litografavo portretus, žemėlapius, mokė 
litografijos meno. 

1831—1860 metais Lietuvos grafikai 
vystytis buvo labai nepalankios sąlygos. Ta- 
čiau, palyginti su kitomis dailės šakomis, 
ji pirmoji pradėjo atsigauti. Pagelbėjo tvirti 
pagrindai, pačios technikos specifika, jos 
operatyvumas, be to, paskatino europi- 
nės, o dar labiau rusų ir lenkų grafikos 
plitimas. Lietuvos grafika tapo sudėtinges- 
nė, aktyviau už kitas dailės šakas reagavo į 
opias aktualijas. Numenko reprodukcinė 
raižyba, tačiau pagausėjo meninės grafi- 
kos rūšių ir žanrų. Gabesniems Raižybos 
katedros auklėtiniams pasitraukus į Ru- 
siją, Lenkiją ar tolimesnį užsienį, grafi- 
kos ėmėsi geriau piešę tapytojai. Nenuos- 
tabu, kad tapybos stilistinė kaita ir pro- 
graminiai uždaviniai neretai darė įtaką 
grafikai. 

Aptariamuoju laikotarpiu grafikoje įsi- 
gali romantizmas. Romantikai grafikai pa- 
siūlė naujas temas ir netradicinį senųjų suvo- 
kimą, o kartu ir naujas išraiškos priemones. 
Pastarosioms įgyvendinti palankiausia buvo 
litografijos technika. Romantizmo atstovai 
emocionaliai suvokė tikrovę, mėgo šviesos 
ekspresiją, tuo tarpu klasicistų proteguota 
vario raižyba ir siluetinė linija šiam tikslui 
netiko. Litografinis akmuo leido išgauti lais- 
vą lanksčią liniją, jei reikėjo — netikslius, 
„pūkuotus“ kontūrus, vietomis piešinys ga- 
lėjo būti neišbaigtas, miglotas, kitur — įtvir- 
tintas keliais brūkštelėjimais. Įvairi, tariamai 
nestabili plastika romantikams simbolizavo 
pačios gamtos nepastovumą, dinamišką jos 
nuotaikų ir formų kaitą. Kita vertus, litog- 


rafijos technika buvo turtingesnių tonų. Ak- 
somo juodumo kreida, pieštuku ar plunks- 
nele galima sukurti plačiausią tonų skalę — 
įvairių atspalvių pilkumą ar juodumą, san- 
tūrią ar švytinčią baltą spalvas. Kurtos ir 
spalvotos litografijos, naudojant kelis skir- 
tingai padažytus akmenis arba paspalvi- 
nant juodai baltą atspaudą (į rupų vario 
raižinių popierių neįsisiurbdavo akvareli- 
niai dažai). 

Litografijos technika labai išpopuliari- 
no dailę visuomenėje. Net uždarius Univer- 
sitetą, litografija ne tik išliko, bet ir sukles- 
tėjo. Raižybos katedros auklėtiniai Juozapas 
Ozemblovskis ir Antanas Kliukovskis įstei- 
gė privačias litografijos dirbtuves (pirmasis 
1833 m., antrasis 1834 m.). Be to, veikė Ipo- 
lito Perlio litografijos dirbtuvė, minima jau 
nuo 1824 m., nors joje dailės darbai galėjo 
ir nebūti spausdinami. Universiteto litogra- 
fijos dirbtuvė iš pradžių atiteko Medici- 
nos-chirurgijos akademijai, o nuo 1839 m. 
— Baltarusijos švietimo apygardai, kurios 
centras buvo Vilniuje. Čia litografijai vado- 
vavo M. Pšibilskis. 

Motiejus Pšibilskis (1794—1867 m.), bai- 
gęs mokslus Raižybos katedroje, dėstė pieši- 
mą Vilniaus gimnazijoje. 1829 m. paskirtas 
Universiteto litografijos spaustuvės vedėju; 
1832 m., uždarius Universitetą, spaustuvę 
nusipirko (po metų pardavė J. Ozemblov- 
skiui). Dirbdamas Universitete, išleido sa- 
vo paruoštą knygutę „Tapybinio piešimo 
pradmenys“'!6* (1830 m.), kurios iliustraci- 
jos rodo autorių buvus geru litografu. Vė- 
liau, kai Universiteto litografijos dirbtuvė 
buvo perduota kitoms žinyboms, M. Pšibils- 
kis daugiausia laiko skyrė mokymo priemo- 
nių ruošimui, nors imdavosi ir kūrybiškes- 
nio darbo. Litografavo portretus, peizažus, 
buitinius, religinius paveikslus. M. Pšibils- 
kis neblogai piešė ir buvo laikomas geriausiu 
Vilniaus litografu. Bet dažniausiai litografi- 
jų eskizus patikėdavo rimtesniems dailinin- 
kams — V. Smakauskui, K. Ripinskiui, M. Žu- 
kauskui, K. Račinskiui, bei kitiems. 

M. Pšibilskio pieštame ir litografuota- 
me L. Bojanaus portrete veidas modeliuo- 
tas negyvai, ranka netvirta, sudėtingos me- 
džiagų faktūros, drabužių klostės kietos. 
Gyvesni, skvarbesni, plastiškai įvairesni prof. 
Simono Žukovskio ir Mikalojaus Mianovs- 
kio portretai (pagal V. Smakauską); gilia 
charakteristika pasižymi medicinos daktaro 
Adolfo Abichto portretas (pagal K. Ripins- 
kio piešinį); sudėtingas, kruopščiai atliktas 
Žemutinės pilies architektūrinis peizažas su 
žanrinėmis scenelėmis (pagal K. Ripinski), 
kaip ir M. Pšibilskio išleisti „Vilniaus apy- 
linkių vaizdai“. 

Juozapas Ozemblovskis (1804— 1876 m.) 
Vilniaus universitete studijavo matematiką 
ir lankė J. Rustemo vadovautus piešimo 
kursus. 1833 m. iš M. Pšibilskio perpirko 
buvusią Universiteto litografiją ir išlaikė ją 
iki 1863 m. sukilimo; 1867 m., nebegalėda- 
mas spausdinti, dirbtuvę pardavė D. Cho- 
vančevui. 

J. Ozemblovskio dirbtuvė, išleidusi 
apie 600 litografijų, buvo bene produkty- 
viausia Vilniuje. Darbų dailininkas imda- 

vosi tiek savo iniciatyva, tiek gavęs užsa- 
kymų. Litografijos meno, atrodo, išmoko pa- 
laipsniui, praktiškai dirbdamas. Jo paties 
piešti darbai buvo prasto meninio lygio, o 
pirmieji kūriniai — visai diletantiški. Objek- 
tyviai vertindamas savo galimybes, reikšmin- 
gesniems darbams J. Ozemblovskis kviesda- 
vosi gerus piešėjus — K. Bachmatavičių, 
K. Kukevičių, A. Jankevičių, V. Dmachaus- 
ką, K. Ripinskį, K. Račinskį, J. Pešką, J. Glo- 
vackį, tačiau kūrinius pasirašydavo savo pavar- 
de, kaip spaustuvės savininkas. J. Ozemblov- 
skio išleistų litografijų tematika be galo įvai- 
ri: vaizduota Vilniaus architektūra, gatvių ir 
aikščių perspektyvos, istoriniai vietovaizdžiai 
ar tiesiog peizažai, Universiteto profesorių, 
dailininkų, istorinių asmenybių portretai, re- 
liginiai siužetai, kitokios figūrinės kompozi- 
cijos. Be to, litografavo Vilniaus planą, 
spausdino laiškų popierių su Vilniaus vaiz- 
dais ar kitokio turinio atsklandomis. Pats nu- 
piešė ir atspaudė vaizdelius „Vilniaus Že- 
mutinės pilies vartai“ (1835 m.), „Verkiai“ 
(1836 m..), kitas senamiesčio vietas bei miesto 
apylinkių panoramas. 

Juozapas Ozemblovskis. Pilies, Trijų kryžių ir Bekešo kalnai Vilniuje 

Tarp J. Ozemblovskio litografuotų kū- 
rinių buvo ir tokių, kuriuose vaizduota lie- 
tuvių prastuomenės buitis, etnografinės jos 
detalės. Pagal J. I. Kraševskio piešinį 
plunksnele atspaudė siužetą „Druskinin- 
kų apylinkių lietuvės valstietės“, o pagal 
V. Dmachausko piešinį — „Lietuvių vals- 
tiečių sodyba“ (1838 m.). 

J. Ozemblovskis dažnai imdavosi apipa- 
vidalinti Vilniuje leidžiamas knygas. Jo litog- 
rafijomis iliustruota T. Narbuto „Lietuvos is- 
torija“!70 (1835—1841 m. pagal T. Narbuto 
pieš., 31 il.), J. I. Kraševskio „Vilnius...“171 
(1842 m., 22il.), J. I. Kraševskio „Gyvenimo 
ir kelionių vaizdai“!72 (pagal autoriaus pieši- 
nius, 3 il.), E. Tiškevičiaus „Laiškai apie 
Švediją“!3 (8 il.), J. Strumilos „Šiaurės 
parkai“ (10 il.) ir kiti leidiniai. 

Antanas Kliukovskis (1806 — minimas 
iki 1864 m.), Vilniaus gimnazijos piešimo 
mokytojas, turėjęs privačią litografiją. 
1831 m. keleriems metams buvo išvykęs iš 
Vilniaus. Tuo metu litografijos spaustuvė va- 
dinta A. Kliukovskio ir T. Butvilavičiaus var- 
du. Grįžęs 1834 m., vėl ėmėsi jai vadovauti. 
A. Kliukovskis savarankiškai dirbdavo re- 
tai, dažniau pasikviesdavo gerus dailininkus 
ir litografuodavo jų darbus, todėl spaustu- 
vės produkcija buvo aukšto meninio lygio. 
Garsėjo jo spausdinti K. Ripinskio portre- 
tai, piešti natūroje, viso ūgio arba biustai 
— A. Sniadeckio, S. Moniuškos, M. Ciep- 
linskio, kitų asmenų atvaizdai. 1850 m. 
A. Kliukovskis litografijos dirbtuvę vėl per- 
leido T. Butvilavičiui. 1851 m. spaustuvė už- 
sidarė. 

XIX a. 4—5 dešimtmečiuose aktyviau- 
siai reiškėsi nedidelės litografijos dirbtuvės. 
Jos reprodukavo dailės kūrinius, leido gai- 
das, skelbimus, sveikinimus, laiškams popie- 
Tių ir panašius gaminius. 

XIX a. I-ojoje pusėje Europoje buvo po- 
puliarūs albumai. Tai paskatino ir Lietuvos 
kultūros veikėjus bei litografus leisti analo- 
giškus rinkinius — juos sudarydavo originalūs 
grafikos darbai ir reprodukcijos. A. Kliukov- 


skis išleido albumą „Vilniaus prisiminimai“174 
(1837 m.). K. Bachmatavičius J. Ozemblov- 
skio litografijoje išleido J. Rustemo piešinių 
albumą, A. Orlovskio piešinius „Orlosiada“ 
(1836 m.)!5, kitus aplankus. Pats J. Ozem- 
blovskis išleido „Raižinių atlasą iš Vilniaus 
miesto istorijos“176. 22 lapų aplanke atspaus- 
ti istorinių asmenų portretai, memorialiniai 
ir architektūros paminklai, interjerai, peiza- 
žai, miesto planai, Vilniaus pinigų kalyklos 
auksinės monetos ir pan. Be albumų, išleis- 
tų vietinėse litografijose, Vilniaus universi- 
tete Piešimo ir tapybos katedros auklėtinis 
Mykolas Kuleša 1850 m. I. L. Deroy litog- 
rafijoje Paryžiuje išleido 6 lapų peizažų albu- 
mą „Teka Michata Kulieszy“ (1 egzemplio- 
rius yra LNM), o 1851 m. tame pat mieste, 
garsiojoje Ž. Lemersjė (Lemercier) litogra- 
fijoje — 6 lapų albumą „Krašto vaizdų rin- 
kinys...“. Kitas Katedros auklėtinis Juozapas 
Straževičius Paryžiuje išleido albumą „Šim- 
tas lenkų portretų“ (1832—1834 m.). Šiame 
albume 101 litografija, jose vaizduojami 
1831 metų sukilimo dalyviai, lietuvių ir len- 
kų istoriniai asmenys. Piešinius albumui da- 
rėį Prancūziją emigravę lietuvių ir lenkų dai- 
lininkai, kai kuriuos — prancūzų meistrai. 
Garsiausias tarp panašaus pobūdžio lei- 
dinių — J. K. Vilčinskio albumas. Rinkinio 
autorius buvo labai populiarus Lietuvoje 
žmogus: garsus kolekcionierius, talentingas 
organizatorius ir leidėjas, plačiai bendravęs 
su vietiniais ir užsienio intelektualais, meno 
žmonėmis, rašęs spaudoje apie dailę Jonas 
Kazimieras Vilčinskis (1806— 1885 m.) kilęs 
iš Ukmergės pavieto. Jo tėvas Zigmas Vil- 
činskis turėjo Jasonių dvarelį ir mūrinį na- 
mą Vilniuje, buvo tikras švietimo epochos 
žmogus — domėjosi daile ir architektūra, tu- 
rėjo nemažą biblioteką. Neabejingas dailei 
buvo ir sūnus Jonas Kazimieras, tačiau, ne- 
žiūrint to, 1823 m. įstojo į Vilniaus univer- 
siteto Medicinos fakultetą. 1827 m. gavęs 
gydytojo diplomą, dvejis metus praktikavo 
Vilniuje, vėliau išvyko pasitobulinti į Pran- 
cūziją. Grįžęs 1835 m., visą laisvalaikį pa- 

šventė dailei. Ėmėsi kolekcionuoti Lietu- 
vos XVIII-XIX a. dailininkų paveikslus, 
piešinius, grafikos lakštus ir lentas, go- 
belenus, dirbinius iš dramblio kaulo, gin- 
klus, numizmatiką, pradėjo rūpintis dai- 
lės kūrinių restauravimu, komplektavo 
leidinius lietuvių kalba. Tačiau didžiau- 
sia J. K. Vilčinskio aistra, dėl kurios jis 
metė gydytojo darbą, išleido visas santau- 
pas ir prasiskolino, buvo „Vilniaus albu- 
mo“!77 leidimas. 

Apie 1844 m., matydamas, kaip negrįž- 
tamai žūsta daugelis Lietuvos kultūros pa- 
minklų, J. K. Vilčinskis ėmėsi projektuoti 
krašto kultūros ir dailės paminklų albumo 
programinį planą. Norėdamas, kad albumas 
būtų spalvotas ir aukšto meninio lygio, atsi- 
sakė vietinių litografų paslaugų ir užmezgė 
ryšius su Paryžiaus Ž. Lemersjė litografija, 
garsėjusia visoje Europoje. Darbui vadova- 
vo susirašinėdamas, kartais nuvažiuoda- 
mas. Albumas leistas iki 1875 m., labai in- 
tensyviai 1845— 1856 metų laikotarpiu. Per 
tą laiką išleista keturių formatų 355 repro- 
dukcijos. Jose vaizduojami žymesnių Lie- 
tuvos tapytojų ir piešėjų sukurti Lietuvos, 
ypač Vilniaus, architektūros paminklai ir 
peizažai, scenos iš Lietuvos Didžiosios Ku- 
nigaikštystės istorijos, Vilniaus universite- 
to profesorių ir kitų žymių Lietuvos veikėjų 
portretai, religiniai paveikslai, literatūros, 
skulptūros, auksakalystės, dailiosios teksti- 
lės kūrinių iliustracijos. Visi reprodukcijų 
lapai suskirstyti į 6 serijas. Po 1856 m. iš- 
leisti lapai neturėjo serijos ženklų, tik for- 
matas išliko toks pat. Dalis kūrinių spalvoti 
(chromolitografijos), kiti nespalvoti. Nors 
spalvotos reprodukcijos dar neperteikdavo 
tikslios paveikslų spalvų skalės, bet didžioji 
jų, kaip ir monochromatinių reprodukcijų, 
dalis buvo aukšto meninio lygio. Neabejo- 
tinas albumo indėlis auklėjant visuomenės 
estetinį skonį: jis žadino patriotinius jaus- 
mus, garsino Lietuvos kultūrą kitose tauto- 
se. Visas „Vilniaus albumas“ yra VNM, 
dalis atspaudų ir litografinių akmenų sau- 

goma LDM, LNM, didžiosiose Lietuvos 
bibliotekose. 

Albumo serijas mėginta grupuoti pagal 
turinį ir technikas, tačiau šio principo ne vi- 
sada buvo laikomasi. I serijos (48 lakštai, 
leista 1845—1870 m.) pirmasis lakštas buvo 
„Šv. Onos bažnyčia Vilniuje“ (medžio raiži- 
nys, atspaustas ant kinietiško popieriaus, 
19,1 x 23,5 cm su ornamentuotu rėmu). Šio- 
je serijoje surinkti architektūros paminklų 
eksterjerai ir interjerai, miesto vaizdai, isto- 
rinės kompozicijos (pvz., J. Damelio 
„Napoleono armijos bėgimas per Vilnių“) 
ir portretai (pvz., vysk. M. Valančiaus, 
A. H. Kirkoro, Barboros Radvilaitės). Vi- 
si lakštai, išskyrus pirmąjį, atlikti spalvota 
litografija. Į II seriją (49—61 lakštas, leis- 
ta 1845—1860 m.) pateko garsių vietų pei- 
zažai, portretai, atspausti spalvota ir toni- 
ne litografija. III serija (129—140 lakštų) 
— tai P. Smuglevičiaus piešiniai istorijos 
tematika ir keletas portretų, atliktų vario 
raižymo technika (44x32,8; 35,5x39,2 cm). 
IV serija (141—176 lakštai), leidžiama nuo 
1852 m. mažu formatu (15x9,7 cm) — bu- 
vo labai įvairios iliustracijos: interjerai, į 
architektūrą įkomponuoti antkapiniai pa- 
minklai, portretai, religinių paveikslų rep- 
rodukcijos ir kt. Turtingiausia V serija — 
spalvoti litografiniai religiniai paveikslėliai 
su ornamentuotais aprėminimais (200— 
311 lakštų; 10,6x7,1 cm) — tai žymekliai 
maldaknygėms. Jie atspausti pagal tapytus 
paveikslus, buvusius tose Vilniaus bažny- 
čiose ir tuose vienuolynuose, kuriuos už- 
darė po 1831 m. bei 1863 m. sukilimų. Kai 
kurie V serijos paveikslėliai atlikti plieno 
raižymo technika (vaizdas 8x4,9 cm, su ažū- 
riniu ornamentiniu rėmeliu — 12,5x8 cm). 
VI serija (312— 316 lakštų) — įvairaus for- 
mato knygų ir gaidų įklijos. Šią seriją pa- 
pildo 1858—1859 metais leisti humoristi- 
niai Artūro Bartelio iliustruoti leidiniai su 
tekstais!78. Atskiru albumu J. K. Vilčins- 
kis išleido J. I. Kraševskio „Atsiminimus 
iš kelionių po Polesę, Volynę ir Lietuvą“!"* 

Jonas Kazimieras Vilčinskis. „Vilniaus albumo“ viršelis. Po 1845 

su autoriaus portretu ir piešiniais. Esama 
dar apie 30 lakštų, kuriuose serija nenuro- 
dyta. J. K. Vilčinskis buvo pradėjęs leisti 
panašaus pobūdžio „Kijevo albumą“ 180 
(317—327 lakštai), bet cenzūra jį uždraudė. 
Pagrindiniai J. K. Vilčinskio patarėjai 
ir moraliai palaikę žmonės buvo rašytojas 
publicistas, „Athenaeum“ žurnalo redak- 
torius Juzefas Ignacas Kraševskis bei Uk- 
rainoje gyvenęs dailės kolekcionierius, bib- 
liofilas Konstantinas Svidzinskis. Pirmasis 
reklamavo „Vilniaus albumą“, tikslino 
tekstus po reprodukcijomis, skolindavo 
reprodukavimui darbų iš savo rinkinių. 
Antrasis taip pat šelpė dailės kūriniais, o 
kai ką ir finansavo. J. K. Vilčinskiui padė- 
jo ir kun. Kazimieras Zaleskis bei kiti. 
Nelengva buvo rasti dailininkų, galėju- 
sių parengti kūrinius spaudai. Grįžęs iš Pran- 
cūzijos į Vilnių, J. K. Vilčinskis rado K. Ru- 
secką, K. Ripinskį, M. Kulešą, I. Chruckį, 
A. Zaleskį ir K. Kukevičių — juos įtraukė į 
darbą. Tačiau šių dailininkų neužteko. To- 
dėl, padedamas mecenatų, jis išsiuntė pei- 
zažistą Albertą Žametą, istorinės pakraipos 
tapytoją Praną Zavadskį, raižytoją Stanislo- 
vą Svisčiauską tobulintis, kad šie vėliau ga- 
lėtų jam profesionaliai talkininkauti. Vie- 
nam kitam darbui pasikviesdavo Vilniuje 
apsigyvenusius lenkų dailininkus Martyną 
Zaleskį, Christianą Breslauerį, Antaną 
Oleščinskį, rusą — Vasilijų Sadovnikovą. 
Dailininkai keitė senų tapybos ir grafikos 
kūrinių formatus, tapė originalius darbus. 
J. K. Vilčinskis, stengdamasis materialiai 
juos paremti, kartais užsakydavo daugiau 
kūrinių, nei kad būdavo numatęs išleisti 
(pvz., A. Zaleskiui užsakė 40 paveikslėlių, 
iš kurių išleido tik 6). Kai kurie dailininkai 
(Ch. Breslaueris, A. Oleščinskis) leidėją ap- 
gaudinėdavo, darbus atlikdavo nekokybiš- 
kai arba, gavę avansą, visai pradingdavo. 
Parengtų spaudai darbų litografijas ruošė 
prancūzų meistrai Viktoras Adamas (Vic- 
tor Adam), Lui Pjeras Bišebua (Lou- 
is—Pierre Bichebois), į Paryžių išvykęs 


SEPTINTASIS SKYRIUS , 


A. Oleščinskis ir kiti. Kai kuriuos leidi- 
nius J. K. Vilčinskis davė spausdinti Ams- 
terdamo, Londono, Romos graveriams ir 
litografams. Dailininkų ir meistrų mar- 
gumas nulėmė nevienodą pavienių lakš- 
tų meninį lygį. Būdavo kartais, kad meist- 
rai savavališkai papildydavo dailininko kū- 
rinį, pavyzdžiui, litografuodamas K. Ru- 
secko darbą „Antakalnio peizažas“, 
V. Adamas jį „pagražino“ pripiešdamas 
raitelių kavalkadą. J. K. Vilčinskis yra pa- 
tyręs ir kitokio pobūdžio nemalonumų, 
kentęs nuo carinės cenzūros, tačiau di- 
džiausi sunkumai buvo finansiniai, nes iš- 
leisti lakštai ir jų prenumerata neatsipirk- 
davo. 

J.K. Vilčinskio leistas albumas labai pa- 
gyvino dailės gyvenimą, turėjo ir turi ne tik 
išliekamąją, bet ir auklėjamąją vertę. Rep- 
rodukuotos istorinės ir žanrinės kompozici- 
jos, lietuviški peizažai, architektūros pamin- 
klai ir portretai anuomet populiarino idėjas, 
kuriomis gyveno šviesesnioji Lietuvos visuo- 
menės dalis. 

Pažymėtinas ir Konstantino Tiškevičiaus 
išleistas albumas „Krašto raižybos pamin- 
klai“!8!. Jį sudaro 161 vario raižinys. Juose 
leidėjas pateikia XIX a. ir ankstyvesnio lai- 
kotarpio labai įvairaus meninio lygio Lietu- 
vos dailininkų bei keleto mėgėjų sukurtus 
portretus, teminius paveikslus, architektū- 
ros vaizdus!š?, 

XIX a. I-ajame trisdešimtmetyje prasi- 
dėjęs dailės žanrų diferenciacijos procesas 
1831—1860 metais pasireiškė ir grafikoje. 
Atsiskyrė knygos apipavidalinimas ir iliust- 
ravimas, buitinis žanras, portretas, peizažas, 
karikatūra, šaržas. Kai kurie grafikai buvo 
linkę imtis tik vieno žanro, tačiau tai nepa- 
siteisindavo materialiai ir tekdavo griebtis 
įvairesnių užsakymų. 

Knygų grafika 


XIX a. pirmojoje pusėje ir spaustuvi- 
ninkas, ir skaitytojas žinojo, kad knyga turi 
būti ne tik funkcionali, bet ir estetiška. Ta- 
čiau knygos tekstas ir vaizdinė informacija 
dar nesudarė ryškesnės meninės visumos. 
Techninių poligrafijos priemonių meninis pa- 
naudojimas dar buvo spaustuvininko žinioje. 
Leidėjas kviesdavosi į talką šriftininkus ir gra- 
fikus. Tarp pastarųjų buvo ir Raižybos kated- 
ros auklėtinių — Juozapas Mackevičius, Ignas 
Galinskis, Tadas Mižutavičius, Skavronskis 
bei kiti. Grafikai padėdavo apipavidalinti 
knygas ir smulkiąją spaudą, tačiau dažnai jų 
galimybės būdavo suvaržytos. Pakviestajam 
dailininkui retai kada patikėdavo knygos me- 
ninę visumą. Paprastai jis turėdavo atsižvelg- 
ti į spaustuvininko reikalavimus, jo nustaty- 
tą leidinio formatą. Spaustuvininkas savo 
nuožiūra išdėstydavo knygos vaizdinius ak- 
centus (išdidintas ar pagražintas raides sky- 
rių bei skirsnių pradžioje, atsklandėles, už- 
sklandėles, vinjetes, teksto aprėminimus). 
Taigi dailininko sukurtos iliustracijos dažnai 
menkai siejosi su leidinio visuma. 

XIX a. viduryje paplito įklijinė litogra- 
linė iliustracija. Ji tapo ryškia estetine kny- 
gos dominante, nublankinusia poligrafines 
detales. Dar nedažnai, bet jau pasitaikydavo, 
kai dailininkas iliustracijoms atsirinkdavo es- 
mingiausius teksto momentus. Didesniam 
iliustracijų ir teksto sąryšiui, vaizdų išdėsty- 
mui tekste atsirasti didelę įtaką padarė 
V. Smakausko darbai. 

Vincento Smakausko kūryba tapo reikš- 
minga ne tik knygos apipavidalinimo mene, 
bet ir išvis to meto Lietuvos bei Lenkijos 
grafikoje. Dailininko kurta grafika regimai 
pranoko jo tapybos darbus. Tapyboje 
V. Smakausko vardas sietas su akademizmo 
saulėlydžiu, o grafikoje jis ieškojo nepramin- 
tų takų, pasiduodamas romantizmo traukai. 
Dailininkui darė įtakos romantikų literatū- 
ra ir naujo stiliaus apraiškos jo kolegų dar- 


buose, artima draugystė su A. Mickevičiumi, 
J. I. Kraševskiu, kitais Universiteto literatais 
romantikais, kurių veikalai glaudžiai siejosi 
su Lietuva. Paliko pėdsaką pažintis su A. Or- 
lovskiu, jo nuoširdūs piešiniai, vaizdavę gy- 
venimo kasdienybę. 

Eskiziški piešiniai V. Smakauskui padė- 
jo įveikti barjerą tarp akademizmo ir roman- 
tizmo, tapo savotišku lieptu tarp jų. Daili- 
ninkas domėjosi prastuomenės gyvenimu, 
krašto tautosaka, istorine praeitimi. Gydy- 
tojaudamas kaime ar keliaudamas po Lie- 
tuvą, piešė bajorus ir valstiečius, karius ir 
miestelėnus, suaugusius ir vaikus. Įvairias- 
palviai žmonių tipai bei charakteriai, skvar- 
bia akimi pagautos situacijos kūrė sudėtingą 
to meto gyvenimo panoramą. Neretai pieši- 
niai, kuriais buvo pašiepiami nusenę dvar- 
ponių papročiai ir jų šovinizmas, įgaudavo 
satyrinį atspalvį. V. Smakausko darbai tiks- 
lių formų, proporcijų. J. Saunderso studijo- 
je dailininkas išmoko valdyti liniją, šviesą, 
plastines apimtis. Priešingai akademizmui, 
V. Smakausko piešiniai eskiziški, sukurti 
lengva laisva kontūrine linija — ji banguo- 
janti, grakšti arba laužyta, išvesta spontaniš- 
kai arba sąmoningai iš lengvo rankos judesio 
ar stipraus nervingo paspaudimo. Kontūrus 
užpildo negausus jautrus brūkšnys, teptuku 
padaryti skaidrūs šešėliai. Plunksnele ir tep- 
tuku palietas nevienodai skiestas tušas duo- 
da gausybę tonų ir pustonių, patikslinančių 
formą, sustiprinančių piešinio konstrukciją, 
perteikiančių kompoziciją. Išraiškos priemo- 
nių visuma kuriamas ekspresyvus, gaivus 
piešinys. Naudodamasis atrastuoju metodu, 
V. Smakauskas susikūrė savitą, kartais kiek 
manieringą braižą. 

Kurti knyginę grafiką V. Smakauskas 
pradėjo populiaria litografijos technika. 
Trys autolitografijos skirtos A. Mickevi- 
čiaus „Konrado Valenrodo“ pirmajai laidai 
(1828 m.)!83, Dailininkas bene pirmasis, 
remdamasis literatūra, grafika pavaizdavo 
Lietuvos istorinę praeitį. Knygos iliustra- 
vimą jis dar suprato labai tiesmukai, prie 

Vincentas Smakauskas. A. Mickevičiaus „Konrado Valenrodo“ iliustracijos. 1828 


piešinio nurodydamas iliustruojamą pus- 
lapį ir eilutę. Viena iliustracija vaizdavo 
susimąsčiusį Konradą prie pilies sienų, an- 
tra — Aldoną bokšte, trečia — į kambarį 
besiveržiančius kryžiuočius ir Konradą, 
trypiantį apsiaustą bei mistro herbą jiems 
matant. Romantiško piešinių turinio dar 
neatitiko akademiškai kietos plastinės for- 
mos, statiškos kompozicijos. Trukdė ne- 
subalansuotos proporcijos, netikslūs to- 
limieji planai. Ir A. Mickevičiaus kūrinio 
dvasios, jos patoso dailininkas dar nesu- 
gebėjo išryškinti. Galimas daiktas, kad 
ruošė kelis iliustracijų variantus: Lvovo 
muziejuje yra leidinyje nepanaudotas 
Konrado Valenrodo piešinys. Maždaug 
tuo pat metu V. Smakauskas litografijos 
technika iliustravo leidinį „1829 m. lyri- 
nis albumas“. Jame yra du jau meistriš- 


p 


kai atlikti piešiniai. Viena iliustracija skir- 
ta A. Mickevičiaus „Vilijai“ iš poemos 
„Konradas Valenrodas“. Joje kraštovaiz- 
dis sukomponuotas kelių planų kontrastų 
principu. Jautriai ir įtaigiai išreikšta pa- 
krantėje sėdinčios mergaitės svajingai il- 
gesinga nuotaika. Dar vieną susitikimą su 
A. Mickevičiaus literatūra žymėjo iliust- 
racijos draminei poemai „Vėlinės“, tačiau 
jos nebuvo išleistos. 

Igaudamas iliustratoriaus patirtį V. Sma- 
kauskas pabandė kitas grafikos technikas. 
Patyręs nesėkmę oforto ir vario raižybos sri- 
tyje, ėmėsi medžio, buvo nuvykęs į Paryžių 
susipažinti su medžio raižybos technologi- 
ja. Tačiau užsienis nepaveikė dailininko mąs- 
tymo. Jis išsaugojo savitas formas, neko- 
pijavo senųjų meistrų, jo darbai skyrėsi nuo 
Europoje paplitusių reprodukcinių medžio 

raižinių. Ieškodamas technikai priimtinos 
išraiškos, prisiminė lietuvių liaudies dai- 
lę, ypač gruboką, kampuotą apibendrin- 
tą skulptūrą. Liaudiškoji inteipretacija 
atitiko dar ribotus dailininko įgūdžius. 
Pirmaisiais 68-iais medžio raižiniais iliust- 
ravo istorikų M. Balinskio ir T. Lipinskio 
knygą „Senovės Lenkija“!83 (1843 m.), ku- 
rioje daug vietos skirta ir Lietuvai. Savo 
piešinius raižė ant bukšpalo ir kitokio me- 
džio trinkelių. Šie raižiniai dar stokojo 
kūrybinės fantazijos ir techninio meist- 
riškumo — knygos herbų bei iliustracijų 
piešinys buvo nesudėtingas kontūrinis, 
brūkšniavimas grubus. Nesijautė iliust- 
racijų ryšio su spausdintu tekstu, daili- 
ninką domino pirmiausia siužetas, jo 
mąstysena dar akivaizdžiai molbertinė. 
Geriausi raižiniai — iliustracijos J. I. Kra- 


ševskio poemai „Vitolio rauda“!š5 (pagal 
lietuvių liaudies epą, 1846 m.). Origina- 
lus jų sprendimas pagrįstas liaudies dailės 
tradicijomis, susietas su tautos patrioti- 
niais ir etniniais paprotiniais bruožais. 
Interpretuoti vaizdai paryškina poeto 
mintį, stilistiškai ir vizualiai papildo li- 
teratūrą. Poemoje apdainuojama lietu- 
vių deivės Mildos ir karžygio Romainio 
meilė, neįprastos jų sūnaus Vitolio kovos. 
Epo herojai ir tolimos praeities įvykiai 
tampa pretekstu pokalbiui apie XIX a. 
lietuvių materialinę bei dvasinę kultūrą. 
Visi poemos vyrai — kariai didvyriai, mo- 
terys — kuklios namų šeimininkės; kai Tė- 
vynei gresia pavojus, jos ryžtingai išlydi 
vyrus į kovą. Romantiškai idealizuotas se- 
novės paveikslas nesumenkina pagrindi- 
nės minties — amžino veržimosi į laisvę, 
grožį, tiesą. 

Iliustruodamas poemą „Vitolio rauda“ 
V. Smakauskas jau galvojo apie piešinių 
išdėstymą tekste, apie meninę knygos vi- 
sumą. Sulaužyti įsigalėjusių spaudos tra- 
dicijų dar nepajėgė, tačiau regimai pasi- 
stūmėjo šia kryptimi. Knygai sukūrė ne tik 
pluoštą iliustracijų (9 puslapio dydžio ir 
18 mažesnių), bet ir 17 inicialų, 5 vinjetes 
bei užsklandas. Iliustracijos įvairaus dydžio 
ir formos, laisvo neapibrėžto formato — 
dailininkas atsisakė klasicistinio stačiakam- 
pio. Dauguma kompozicijų asimetriškos, 
jose vengiama masinių scenų, vyrauja dvi 
trys figūros. Iliustracijų pagrindą sudaro 
veiksmas, piešta siluetais, veidai tipologiš- 
kai apibendrinti, todėl gilesni charakteriai 
nekurti. V. Smakauskas laisvai naudojasi 
raižikliu, konstruodamas formas įvairaus 
riebumo kontūrine linija, lanksčiais ar 
kampuotais jos vingiais, nevienodu brūkš- 
nių tankumu. Vietomis paliktos dažo ne- 
paliestos dėmės. Šiomis paprastomis išraiš- 
kos priemonėmis sukurtas savitas iliustra- 
cijų dekoratyvumas, artimas liaudiškajam. 
Monumentaliai atrodantys herojai kartais 
pavaizduoti iš žemo žiūrėjimo taško. Su 

fonu figūros susietos kontrasto principu.  sižymi nauja kompozicine sandara, aiškia ir 
Dažniausiai fonas paliktas visai baltas ir paprasta forma, dideliu išradingumu, meist- 
tik ten, kur būtinai reikėjo papasakoti apie  riška raižymo technika. Jos neabejotinai pra- 
žmonių aplinką, pasirodo fragmentinės jos noksta kitus dailininko kūrinius. Tačiau vi- 
apybraižos. „Vitolio raudų“ iliustracijos pa-  zualinį knygos romantizmą kiek trikdo kai 
kur praslystantys senųjų stilių atgarsiai. Iš 
visumos iškrenta eklektiškai suvoktas tituli- 
nis lapas su rokokiniu skydu centre, Mildos 
susitikimo su Romainiu scenoje kietokas 
akademinis piešinys nesiderina su romanti- 
ne, supriešinimo principu sutvarkyta kom- 
pozicija. 

V. Smakauskas pirmasis atgaivino me- 
džio raižybą, panaudodamas ją knygų 
iliustravimui. Jo pavyzdžiu pasekė tapyto- 
jas Vladislovas Neveravičius (slapyvarde Ti- 
sevičius). 1851 m. jis savo lėšomis Paryžiuje 
išleido viename tome trimis kalbomis 
A. Mickevičiaus poemas „Konradas Valen- 
rodas“ ir „Gražina“ !*6. Knygą iliustravo 100 
medžio raižinių. V. Neveravičiaus pieštą 
poeto portretą, 22 viso lapo dydžio kompo- 


Vincentas Smakauskas. J. I. Kraševskio „Vitolio 
raudos“ iliustracijos. 1846 

Vladislovas Neveravičius. A. Mickevičiaus „Konrado Valenrodo“ iliustracija. 1851 


zicijas ir vinjetes išraižė lenkų bei prancūzų 
meistrai!š7. Septyni ar aštuoni leidinio eg- 
zemplioriai buvo su paspalvintomis iliustra- 
cijomis!šš. V. Neveravičius, kaip ir V. Sma- 
kauskas, buvo tapytojas akademistas, tačiau 
knygai sukūrė romantiškus piešinius. Vizu- 
alinė A. Mickevičiaus kūrinių interpretacija 
kupina romantiško polėkio, plastinės eksp- 
resijos. Veikėjų portretai aiškūs, stiprūs vi- 
dine jėga, išradingose kompozicijose mato- 
mas prancūzų gotikos poveikis. Iš visų iliust- 
racijų išsiskiria siužetas, vaizduojantis didįjį 
mistrą, plėšiantį iš kapeliono lyrą: kryžiuočio 
judesys sudėtingas, netikėto rakurso. Nepa- 
prasta emocine jėga spinduliuoja simbolinė 

moters figūra: jos veidas, hiperbolizuota ju- 
desio ekspresija, masyvių drapiruočių kriti- 
mas, sudėtingai paskleista šviesa ir kontras- 
tingas fonas. Knygos iliustracijos nėra vie- 
nalytės: temperamentingus įklijų vaizdus 
keičia sulėtintos buitinės scenelės, įmantriai 
raitytas vinjetes ir inicialus — griežti gotiki- 
nės architektūros ritmai. Vaizdus suvienija 
nuoširdus jų autoriaus noras atkurti objek- 
tyvų Lietuvos istorinį ir etnografinį foną. Šis 
momentas netgi akcentuojamas V. Nevera- 
vičiaus rašytame pabaigos žodyje!*?. Šios 
knygos piešiniai — viena gražiausių A. Mic- 
kevičiaus kūrybos vaizdinių traktuočių, iš- 
raiškos jėga prilygstanti poetiniam žodžiui. 


SL“ >= 
Vladislovas Neveravičius. A. Mickevičiaus 
„Konrado Valenrodo“ iliustracija. 1851 


Buitinis žanras 


Romantizmo laikotarpio Lietuvos gra- 
fikoje nemenką vietą užėmė buitinis žanras, 
nors socialinė dirva jam pasireikšti buvo la- 
bai ribota. Dailininkai domėjosi tipiškomis 
situacijomis, miestų, priemiesčių, kaimų bui- 
timi. Fiksavo pamatytus vaizdus kaip laik- 
mečio gyvenimo kroniką, neretai išreikšda- 
mi ir savo požiūrį į juos — nuspalvindami 
siužetą ironiška ar sentimentalia gaida. Išti- 
kimiausi buitinio žanro gerbėjai buvo 
K. Kukevičius ir K. Bachmatavičius. 

Konstantinas Kukevičius (1818— 1840 m.) 
— tapytojas, tačiau šiandien daugiau žino- 
mas kaip savitų piešinių ir litografijų au- 

torius. Jo dėmesio objektas — vargingieji 
miestelėnai, gatvės, rečiau. kaimų žmonių 
tipai. Natūralioje gyvenimo tėkmėje taik- 
liai parinkti būdingesni vaizdai, tipiški he- 
rojų judesiai, manieros, pozos. Aplanko 
„Vilnius 1840-aisiais metais“ šešiuose la- 
puose dailininkas atkūrė amatininkų ir 
smulkių pirklių buitį („Ratų dažytojas“, 
„Senų daiktų pardavėjas“, „Valstietis“ ir 
pan.). Su užuojauta piešė sunkiai dirban- 
čius ir bedarbius („Lentpjoviai“, „Malkų 
pjovėjai“), charakterius kūrė kartais kiek 
heroizuodamas, pastebėdamas tam tikrus 
moralinius aspektus: išraiškingu knygų par- 
davėjo veidu ir atskleista knyga pabrėžta 
švietėjiška šio žmogaus misija („Knygų par- 
davėjas“); litografijoje „Kepurininkas“ pa- 
šieptas apsukrus kepurininkas, mėginantis 
įpiršti kaimiečiui bjaurią kepurę. Piešinys 
laisvas, tapybiškas, tačiau piešiniai nėra es- 
kiziški, jų kompozicijos apgalvotos, užbaig- 
tos. Demokratišką tematiką atitinka liaudies 
dailei artimas apibendrinimas, nesudėtingas 
piešinys. Jame vyrauja siluetai, nors figūros 
ir daiktai lipdomi panašiai kaip tapyboje: 
taupiai paskirstyti šešėliai supriešinti tam- 
siems ar visai baltiems plotams. K. Kuke- 
vičius koncentruodavo dėmesį į artimiau- 
sią kompozicijos planą, tuo tarpu foną, kaip 
ir V. Smakauskas, palikdavo baltą („Malkų 
pjovėjai“) arba fragmentiškai, keliomis lini- 
jomis nužymėdavo antraeilius dalykus 
(„Valstietis“). Tik išimtiniais atvejais nusa- 
kytas veiksmo ir vietos ryšys, konkretizuota 
aplinka, jos giluminiai planai („Knygų par- 
davėjas“). 

K. Kukevičiaus litografijų stilistika daž- 
nai priklausė nuo to, ką dailininkas vaizda- 
vo, kokia jo reakcija į pastebėtą reiškinį. Iro- 
niškai traktuotas siužetas „Priemiesčio 
smuklė“ nusakytas bendrais bruožais, pa- 
sitenkinant primityviu piešiniu ir netvar- 
kingu pabrūkšniavimu. Veiksmo erdvė la- 
bai ribota — ją beveik užstoja aptrupėjusi 
smuklės siena. Prie namo geria du žvalūs 
vyrukai, vienas snaudžia susmukęs. Visų gal- 

Konstantinas Kukevičius. Priemiesčio smuklė. Iki 1840 


vos didelės, figūros lyg iš medžio nutašy- 
tos, sėdi šalia, bet nemato vienas kito — 
visa tai rodo nedviprasmiškai įvertintą si- 
tuaciją. Kitokios, romantiškos nuotaikos 
gaubia vieną gražiausių darbų — „Žydai 
kontrabandininkai Vilniaus apylinkėse“, 
chromolitografiją pagal paties tapytą pa- 
veikslą („Vilniaus albumas“, ser. II, nr. 
14). Tai gyvas epizodas iš keliaujančių 
pirklių gyvenimo. Vaizduojamas kuklus, 
jaukiai prie miško prigludęs vienkiemis; 
J0 gyventojai, susiskirstę mažomis grupe- 
lėmis kieme bendrauja su prekeiviais. Pa- 
sakojimas skrupulingai tikslus, neatmetan- 
tis antraeilių detalių. Blyškios tolumos ir 
šviesus pirmasis planas veda žvilgsnį į pa- 
grindinę paveikslo zoną, kita vertus, nuro- 
do vietos ir veiksmo tęstinumą. Minkštas 
piešinys, subtilios spalvų ir tonų grada- 
cijos, neįkyrus šviesos sklidimas sieja 


žmones ir gamtą į vienalytę visumą, ku- 
ria jautrų paveikslo audinį. 

K. Kukevičiaus piešiniai panašūs į litog- 
rafijas — tiek forma, tiek siužetais („Muš- 
tynės smuklėje“, „Senis lietuvis“, „Didžioji 
gatvė Vilniuje“, „Priciūnų dvaras“). Žino- 
mas kreida pieštas elgetavusio Vilniaus po- 
eto Juozo Kristalevičiaus portretas 
(1839 m., LDM). Išsamesniam apibūdini- 
mui šis žmogus pavaizduotas deklamato- 
riaus poza. Viso ūgio figūra modeliuota 
jautriai paskirstytais šešėliais, detaliai, gal 
kiek laisvesne ir grakštesne linija, nei litog- 
rafijose. K. Kukevičiaus piešiniuose ir gra- 
fikoje dažnai pastebimas satyrinis atspalvis. 
Dailininkas pasišaipydavo ir atviriau — ne 
viena karikatūra. LDM saugomas pieštuku 
darytas Julijono Kliačkos draugiškas šaržas. 
Bajoras nupieštas profiliu, jį taikliai charak- 
terizuoja išraiškingas siluetas. Išryškinti 

Konstantinas Kukevičius. Žydai kontrabandininkai Vilniaus apylinkėse. Iki 1840 


pentinai ir kardo galas atkreipia dėmesį į 
šlėktišką vaizduojamojo kilmę. Piešinį 
formuoja skirtingo storio kontūro linija, są- 
lyginius šešėlius atstoja laisvas pabrūkšnia- 
vimas. 

K. Kukevičiaus grafika turėjo įtakos 
Vilniaus universiteto auklėtiniui Ignotui 
Ščedrauskui (1815-1870 m.), dirbusiam 
M. Pšibilskio litografijos spaustuvėje. 
J. Ščedrauskas vėliau išvyko į Rusiją ir vaiz- 
davo rusų prastuomenės buitį. 

Kazimieras Bachmatavičius (Bachme- 
tas, Bakmetas, 1808—1837 m.) gimė, gy- 
veno ir mirė Dobrovlianuose, netoli Svy- 
rių (Baltarusija, Minsko sr., Medilo rįj.). 
1823—1829 metais mokėsi Vilniaus univer- 
siteto Piešimo ir tapybos katedroje. Žavė- 
josi J. Rustemo darbais, patyrė didelę jo 
kūrybos įtaką. 1829 m. devynis mėnesius 
gydėsi Austrijoje ir Saksonijoje, kur susi- 


pažino su vietiniais dailės rinkiniais. Grį- 
žęs į Lietuvą tarnavo Adomo Giunterio 
dvare namų dailininku, piešimo mokytoju. 
Šeimininkai nevaržė dailininko: sudarė są- 
lygas kūrybiniam darbui, leisdavo važinėti 
po Vilniaus krašto kaimus ir dvarus. 

K. Bachmatavičius buvo jautrus, geras 
žmogus. Tai paliko pėdsaką jo darbuose, 
nulėmė sentimentalų jų koloritą. Buvo ir ta- 
pytojas, ir piešėjas, nors šiandien jo kūrybą 
išsamiau galima apibūdinti pagal autoli- 
tografijas bei litografinius piešinius, kurie 
spausdinti J. Ozemblovskio, dalis A. Kliu- 
kovskio spaustuvėse. Juose vaizduojamos 
įvairios gatvės scenos, žmonių susibūrimai 
prie šulinio, tekstilės parduotuvėje, lote- 
rijoje. Dažną piešinį dailininkas apmesda- 
vo natūroje, nors fenomenali regimoji at- 
mintis atgaivindavo matytą situaciją ir prie 
darbo stalo. Litografijos rodo ne tik 

K. Bachmatavičiaus pastabumą, bet ir mokė- 
jimą detales sieti su visuma, išgauti erdvės 
pojūtį. Pirmosios litografijos, atspaustos 
pagal J. Rustemo ir A. Orlovskio piešinius, 
išleistos atskirais aplankais. „Souvenir pit- 
toreso ue des petits ovrages de J. Rustemi“ 
— tai į 7 lapus sutalpinti smulkūs piešiniai 
ir titulinis profesoriaus autoportretas. 
A. Orlovskio piešinių aplanke „Orlosiada“ 
(1836 m.)!75 yra 4 lapai. Litografijos leng- 
vų šviesių tonų, jose išsaugoti originalų pri- 
valumai. 

Būdingiausios dailininko autolitografi- 
jos surinktos dviejuose aplankuose. Vienas 
jų — „Vilniaus prisiminimai“!7* (1837 m.), 
4 smulkių piešinių lapai, antras — „Prisimi- 
nimų tąsa“! (1837 m.), 6 lapų aplankas. Jau 
pirmo rinkinio viršelio piešinyje sukurtas 
sodrus miesto gyvenimo koloritas. Pasta- 
biai, kronikine maniera fiksuojami miesto 
ribų stulpai ir raitelių figūros, caro karei- 
vių sargyba, sulaikytas vežimas, dvi valstie- 
čių figūros. Ši ir kitos litografijos pasižymi 
detaliu nesudėtingu piešiniu, švelnia paslan- 
kia linija. Formos patikslintos minkštu tu- 
šavimu, turtingais tonais ir pustoniais. 
Pieštuku atgaivinti plotai efektingai kontras- 
tuoja su šviesiomis dėmėmis. Vaizdeliuose ap- 
siribota minimaliu veikėjų skaičiumi, jie pa- 
skirstyti asimetriškai, tačiau nepažeidžiant pu- 
siausvyros. Atidumas siluetams, drabužių mo- 
deliams ir medžiagoms išduoda dailininko sil- 
pnybę — jo susidomėjimą nūdienos rūbais, 
kostiumų istorija. 

Išlikę K. Bachmatavičiaus piešiniai pa- 
sižymi precizišku piešiniu, romantiška 
vaizdo traktuote, technikos įvairove. Tai 
„Lietuvė kaimietė“ (piešta tušu, teptuku), 
„Miegamajame“ (tušu, akvarele), „Dailės 
apoteozė“ (sepija, visi darbai VNM), „Vai- 
das smuklėje“ (akvarelė, LIEM), 1831 m. 
sukilimo dalyvių portretai ir tų pačių me- 
tų albumas su liaudiškų ir karinių kostiu- 
mų pavyzdžiais (MAB Krokuvoje). 

Iš dalies autolitografiniame aplanke 
„Dobrovlianų suvenyrai“!?! (1835 m.) su- 


Kazimieras Bachmatavičius. Prof. Jonas Rustemas 


rinkti Giunterių dvaro vaizdai: peizažai su 
rūmais, parko fragmentai, gamtovaizdžiai su 
žmonėmis, paukščiais, gyvuliais. Gamtos fo- 
ne stebimos aristokratų gyvenimo scenos, jų 
pasivaikščiojimai, jodinėjimai, plaukiojimas 
valtimi. Kartais romantišką vaizdelį su neo- 
gotikiniu bokšteliu ar mūrine koplytėle pa- 
pildo darbininkų, valstiečių figūros. Vaizdai 
sentimentalūs, labai subtiliai perteikta gam- 
ta, rastas išraiškingas augmenijos santykis su 
architektūra. Aplanke yra ir silpnesnių, mė- 
gėjiškų darbų, kuriuos K. Bachmatavičius li- 
tografavo pagal savo mokinių Giunteryčių 
piešinius. 

Paskutiniais gyvenimo metais dailinin- 
kas išleido dar vieną albumą. Jame buvo 
originalios, pieštuku ir akvarele perteik- 
tos scenos bei kopijuoti darbai — vadų por- 
tretai, liaudies ir karių gyvenimo vaizdai. 
Šiuokart kostiumais domėtasi jau atvirai 
— 6 lapų albumas taip ir pavadintas: „Kos- 
tiumai ir scenos“ (1837 m.). Dalį lapų bu- 
vo numatęs paspalvinti akvarele, tačiau ne- 

spėjo. Minimi neišlikę dailininko aliejiniai 
paveikslai ir portretai; atrodo, juose, kaip 
ir piešiniuose, K. Bachmatavičius mėgo 
gražias smulkmenas!*2, G. Giunterytės-Pu- 
zynienės dienoraštyje įrašyta, kad „K. Bak- 
metas ištapė Dobrovlianų rūmų koplyčią 
— scenomis su amūriukais ir bažnytine sim- 
bolika“ 193, 

„Atsiminimų albumėliuose“!** (1820— 
1844 m.) yra V. Neveravičiaus ir kitų vilniečių 
dailininkų darbai — buitiniai, jumoristiniai 
vaizdeliai („Žydas su nešuliu“, „Stebėtojas 
Panevėžyje prie Nevėžio“, „Sparnuotas senis 
Chronos skrendantis su dalgiu“, „Du raiti ka- 
riai ir vienas apžergęs kėdę“). Buitinės te- 
matikos kūrinių paliko Peterburgo dailės 
akademijos auklėtinis Napoleonas Kiui 
(Cui). Jo autolitografijoje „Komedijantai“ 
vaizduojamas miestiečių susibūrimas apie 
aktorių trupę. Figūros išdėstytos laisvai, 
dauguma jų sutelkta kairėje lapo pusėje. 
Tai gilesnių minčių neišreiškiantis repor- 
tažinio pobūdžio kūrinys. 


Litografinis peizažas 


Romantiniame peizaže, kaip ir buitinė- 
je tematikoje, remtasi natūros studijomis, 
gamtos stebėjimu. Šiame žanre dailininkai 
drąsiau deklaravo Tėvynės meilę, atviriau 
stengėsi užkrėsti savo jauduliu žiūrovą. Ro- 
mantiniais kraštovaizdžiais apdainavo gimto- 
jo krašto grožį, lietuviškos gamtos įvairovę, 
metų laikų kaitą ir stichijos šėlsmą. Gar- 
siausias litografinio peizažo meistras bu- 
vo K. Račinskis. 

Karolis Račinskis, po sukilimo klasto- 
jęs dokumentus ir slėpęs gimimo datą, 
minimas 1816—1860 m. (V. Drėma jo gy- 
venimą datuoja 1800— 1860 m.)!*5. Buvo 
J. Rustemo mokinys, gerai piešė, puikiai 

išmanė litografijos techniką. Dailininko 
darbus spausdino visos Vilniaus litogra- 
fijos, jo kūriniai tapo svariu indėliu for- 
muojantis romantiškajam peizažui. 

1830 m. dailininkas paskelbė prenume- 
ratą 16 Vilniaus litografijų — po 4 keturiuo- 
se sąsiuviniuose. Mėgo vaizduoti Vilnių, 
ypač jo apylinkes. Dažnai pasirinkdavo ne- 
lygų landšaftą: peizažuose daug vietos skyrė 
Vilniaus kalneliams, plikiems ir apaugu- 
siems medžiais, teikiantiems piešiniui ta- 
pybiškumo, priverčiantiems jį pulsuoti. 
Daugelyje kompozicijų spindi veidrodinės 
vandens plokštumos, Neris ir Vilnia, kaip 
svarbiausios miesto arterijos, būtina K. Ra- 
činskio peizažų dalis. Dailininkas užfik- 
suotais vaizdais patvirtina gamtos nepa- 
stovumą, jos permainingas nuotaikas, 
priklausomai nuo oro, apšvietimo, metų lai- 
ko. Pedantiškai tiksliu piešiniu atkurtas rel- 
jefas, augmenijos masės, dangaus debesuo- 
tumas ir į žemę drykstantys šešėliai. Dide- 
lį poveikį paveikslų emocionalumui daro 
šviesa — natūralus ar atsitiktinis apšvieti- 
mas, saulėtų vietų santykis su užtamsinto- 
mis, šviesos ir šešėlių niuansai. Pasitaiko 
keliskart pieštas tas pats gamtovaizdis, ste- 
bint, kaip naujas apšvietimas keičia vaiz- 
do nuotaiką. 

K. Račinskio pasirinkti stebėjimo taš- 
kai dažnai sąlygojo panoraminį peizažų 
pobūdį („Vilniaus vaizdas nuo Paplavų“, 
„Vilniaus vaizdas nuo Tivolio sodo“ ir kt.). 
Juose grožimasi perspektyvos kaita, ryš- 
kiais pirmaisiais planais, laipsnišku jų blu- 
kimu, aptemdytų ir nušviestų vietų supric- 
šinimu. Peizaže „Vilniaus vaizdas nuo Ti- 
volio sodo“ (1831 m.) į tamsią paveikslo 
apačią įterpta šviesi Neries juosta. Už upės 
minkštu piešiniu nužymėti pastatų ir me- 
džių siluetai: arti ryškiai nušviesti, apgaubti 
tik skaidriu šešėliu, tolimuose planuose — 
ištirpstantys rūke. Didelė lakšto dalis pa- 
likta lengvais debesėliais nusėtam dangui. 
Ši litografija ir dar trys buvo išleistos vie- 
nu sąsiuviniu. 1831 m. dailininko darbai — 

minėtasis „Jėzuitų rūmai Vingio šile“, „Pa- 
plavos“ ir „Pilies kalno vaizdas nuo Pliko- 
jo kalno“ — ypač aukšto meninio lygio, o 
technika pranoksta visą žinomą vilniečių 
litografų produkciją. 

Panašiu principu sukurti ir uždaresni 
peizažai. „Universiteto botanikos sodas“ 
(1835 m.) pasižymi tuo pačiu minkštu deta- 
liu piešiniu. Peizažo masių išdėstymo ritmas 
pagyvintas žemu horizontu ir sudėtingu ap- 
švietimu. Kompoziciją papildo stafažinės 
žmonių figūrėlės. Trys planšetę studijuojan- 
tys kariškiai nekeičia peizažo esmės, tačiau 
duoda užuominą vaizduotei. Kartais į rea- 
lią aplinką įkomponuotos įsivaizduotos sce- 
nos. Tokia improvizacija praeities tema yra 
architektūrinis peizažas „Vilniaus Žemuti- 
nė pilis“ (1832 m.). Jame pagal nežinomą 
piešinį restauruoti pilies rūmai ir aikštė; 
dailininko fantazija sukurtas įprastinis šios 
aplinkos gyvenimas. Kompozicijos erdvė 
gan suspausta, joje vienodu koncentruo- 


Karolis Račinskis. Pilies vaizdas nuo Plikojo kalno. 1830 


247 


tu piešiniu nužymėtos architektūros masės 
ir detalės, debesuotas dangus, stafažas. 
Romantiška atmosfera sukurta šviesos pa- 
skirstymu. 

Menkai žinomas dailininkas Vincas 
Misevičius 1839—1841 metais litografavo 
keturis piešinius su Kražių miestelio frag- 
mentais: Kolegijos kompleksą su jėzuitų 
bažnyčios griuvėsiais (1839 m.), parapijos 
bažnyčią (1840 m.), Kolegijos komplekso 
vaizdą nuo parapijos bažnyčios (1840 m.) ir 
Kražių miestelį nuo Medžiokalnio (1841 m.). 
Visi piešiniai atspausti Menkarskio litogra- 
fijoje. V. Misevičiaus piešinys kietesnis nei 
K. Račinskio, atsparesnis atmosferos po- 
veikiui, jo peizažuose kitaip reaguota į švie- 
są ir orą. Toniniuose piešiniuose vyrauja 
vanduo, architektūros ir senų medžių si- 
luetai. „Kražių kolegijos komplekso“ pir- 
majame plane pavaizduotas upės fragmen- 
tas, lapo viduryje išryškinta kelių šviesių 
pastatų masyvas ir bažnyčios griuvėsiai. Ar- 

chitektūrą pagyvina nelygus apšvietimas ir 
pilkas švininis dangus. Originalesnis pieši- 
nys „Parapijos bažnyčia“, jis tarsi dviejų da- 
lių. Lakšto apačioje driekiasi Kražantės šlai- 
tas, juo traukia pėstieji ir raiteliai, kompo- 
zicijos viršuje, dangaus fone, ant kalno stūk- 
so bažnyčios siluetas. 


Portretinė grafika 


Naujas, sudėtingesnis žmogaus apibūdi- 
nimas pastebimas romantizmo laikotarpio 
portrete. Formalius ir idėjinius žanro užda- 
vinius grafikai perėmė iš tapybos, iš J. Rus- 
temo tradicijos, ypač rūpintasi modelio 
apšvietimu, pasitenkinta nesudėtingomis 
kompozicijomis, mėginta išsiaiškinti am- 
žininko nuotaikas ir vidines potencijas. Be 
to, romantizmo ideologijoje reikšminga 
vieta teko Lietuvos istorinių asmenybių 
portretams — tapytiems ir kopijuotiems di- 
džiųjų kunigaikščių, sukilimo vadų atvaiz- 
dams. Jie masiškai platinti ir tuo tikslu dau- 
ginti litografijos technika. 

Didžiausią romantinių portretų kolek- 
ciją paliko tapytojas Karolis Ripinskis. Li- 
tografavo ne tik savo kūrinius, mielai im- 
davosi ir svetimų. Kaip ir tapyboje, įdė- 
miai studijavo žmonių veidus, sekdamas 
nuotaikų kaitą. Jo litografijų piešinys 
visada kruopštus, žiūrėta faktūrinės di- 
ferenciacijos, medžiagiškumo, naudota 
kontrastinga šviesa. Šiai portretų grupei 
galėtų atstovauti A. Kliukovskio litogra- 
fijoje atspaustas originalus S. Moniuškos 
portretas. K. Ripinskis yra atspaudęs ne- 
mažai istorinių, anuomet populiarių as- 
menybių — Vytauto, Aleksandro, Stepono 
Batoro — portretų. Juos piešdavo pagal 
senąją tapybą, nevengdamas šiokių tokių 
pakeitimų, laisvesnės interpretacijos. Lais- 

Karolis Ripinskis. Prof. Stanislovo Jundzilo 
portretas. 1850 


vas požiūris į originalą matomas prof. 
S. Jundzilo portrete, reprodukuotame pa- 
gal A. Oleščinskio kūrinį (1850 m.). Litog- 
rafijoje išsaugotas kietas akademinis auto- 
riaus braižas, tačiau portreto kompozicija 
iš esmės pakeista. S. Jundzilas vienoje ran- 
koje laiko šaką, kitoje knygelę, fone pa- 
vaizduotas jo kūdikis — Universiteto bo- 
tanikos sodas ir profesoriaus gyvenamasis 
namas. Fonas susietas su figūra kietoka 
maniera, tačiau tampresnio ryšio nėra — 
aplinka neįtraukusi žmogaus, ji reikalinga 
tik kaip veiklos iliustracija. 

Išliko keletas K. Ripinskio pieštų por- 
tretų: „Senutės portretas“ (LIEM), E. Tiš- 
kevičiaus ir vyskupo Vaclovo Žilinskio 
atvaizdai (abu LDM, antrasis — pieštuku, 
tušu, akvarele). Jie panašūs į litografuo- 
tus portretus: detaliai apibūdinti mąslūs 
veidai, ryškūs siluetai, tikslus drabužių me- 
džiagiškumas, vos pabrūkšniuotas arba vi- 
sai baltas fonas. K. Ripinskiui pasitaikė kurti 
ir reprezentacinius caro valdininkų portre- 
tus (Vilniaus karinio generalgubernato- 
riaus, kunigaikščio, generolo adjutanto Mi- 
kalojaus Dolgorukovo atvaizdas, LIEM). 

Šio žmogaus veidui trūksta išraiškingumo, 
žvilgsnį trikdo apykaklių, ordinų, antpečių ak- 
centai. 


Karikatūra 


Romantikų susidomėjimas individualybe, 
politinės kovos ir socialiniai kontrastai ska- 
tino karikatūros žanrą. Cenzorių dėka Lie- 
tuvoje jumoristiniai piešiniai neigavo tokio 
politinio aštrumo, kaip kad, tarkim, anglų 
ar prancūzų karikatūra — buvo apsiribota 
pasišaipymu iš buities ir papročių negero- 
vių. Hipertrofuodami pasakojimą, juokingai 
iškreipdami ir pabrėždami personažų išvaiz- 
dą dailininkai kvietė pasmerkti tą ar kitą 
nesveiką reiškinį. Karikatūros ir šaržai bu- 
vo leidžiami iš rankų į rankas, pokylių me- 
tu išdėliojami ant svečių staliukų. 

Lietuviškosios karikatūros išliko ne- 
daug. Jos pradžia laikytinos J. Rustemo kor- 
tos. Žinomas dar vienas panašaus pobūdžio 
dailininko darbas — autošaržas „Ant žirgo“. 
Karikatūrą propagavo A. Orlovskis, 1802 m. 
gyvenęs ir dirbęs Lietuvoje. Jis gerai žinojo 
prancūzų ir anglų karikatūrą, pats buvo su- 
kūręs savitą europietišką šio žanro varian- 
tą. Gyvuose, originaliai sumąstytuose jo dar- 
buose visuomeninės ir luomų ydos pamaty- 
tos tarsi atsitiktinai. 

J. Rustemo ir A. Orlovskio jumoristiniais 
piešiniais domėjosi G. Barauskas („Smuklė 
Vilniuje“), P Pelikanas, jais užsikrėtė tapyto- 
jai A. Šemešys, J. Damelis, A. Slendzinskis, 
skulptorius R. Slizienis. Pastarasis karika- 
tūras piešė lengva ranka, vykusiai pagauda- 
mas panašumą, pavyzdžiui, plunksnele 
pieštame protestantų teologo prof. Jono 
Augusto Neandro šarže (Ossolineum biblio- 
teka Vroclave). Labai patrauklios buvo jo 
siluetinės, iš juodo popieriaus iškirptos ka- 

rikatūros. Humoristines scenas ir karikatū- 
ras („Rusų kareivių mankšta“, „Vyras su 
pypke“, „Velnias prausimosi dubenyje“ ) pie- 
šė A. Šemešys. Karikatūrinių piešinių „Ke- 
lionių po Sibirą dienyne“ paliko J. Damelis 
(KČDM). A. Slendzinskis, vaizduodamas 
gatvių ir smuklių scenas, kai kur rodė svei- 
ką humoro jausmą. Į rinkinį „Juokų muzie- 
jus arba Paryžietiškų karikatūrų rinkinys“ 
(1840 m.) buvo įtraukta grafiko ir teatro de- 
koratoriaus J. Glovackio karikatūrų. 

Dėmesio verta V. Smakausko šio žanro 
kūryba, pratęsusi pirmųjų vietinių karikatū- 
ristų tradicijas ir patyrusi prancūzų Karlo 
Verne (Carle Vernet) poveikį. V. Smakaus- 
ko darbai konkretūs ir įtikinantys, pateikti 
kaip žanriniai piešiniai. Atidus natūros stu- 
dijavimas įgalino dailininką apčiuopti žmo- 
nių ir reiškinių silpnąsias vietas. Jos pašiep- 
tos pačiomis humoristinėmis situacijomis, 
sušaržuota herojų laikysena, juokingai iš- 
kreiptais jų paveikslais. LDM saugomos 
V. Smakausko karikatūros ir humoristinės 
scenelės vaizduoja sportininkus, žydų kelionę 
į šabašą, keliones diližanais, kitokias links- 
mas situacijas („Linksmieji draugai“, „Pasi- 
vaikščiojimas“, „Bajorų pašnekesys“, „Bar- 
nis“, „Dvarininkė ir tarnas“, visi LDM). 

Karikatūras piešė M. Januševičius, ko- 
miškas situacijas sukurdamas interesų su- 
priešinimu („Kontrolė“, skiestas tušas, 
LIEM). Matyt šio žanro nevengė ir dauge- 
lis kitų solidžių dailininkų. Greta žinomų au- 
torių darbų Lietuvos muziejuose yra ir ne- 
identifikuotų karikatūrų. 


Siluetinis portretas 


XVIII a. antrojoje pusėje Prancūzijoje 
išpopuliarėję siluetiniai portretai to am- 
žiaus 9-ajame dešimtmetyje atsirado ir Lic- 

tuvoje. Juos kūrė tapytojai ir neprofesiona- 
lūs dailininkai. Portretai buvo uždažomi juo- 
dai arba iškerpami iš juodo popieriaus, kom- 
ponuojami šviesiame fone. Prancūziškųjų si- 
luetų poveikis matomas Teofilės Radvilai- 
tės— Murauskienės ir Elenos Radvilaitės 
biustiniuose portretuose. Moterų profiliai 
suformuoti lengva grakščia linija, užtamsin- 
ti juodu tušu, iškirpti ir įklijuoti į šviesius, 
vinjetėmis puoštus fonus. 

Originalius siluetinius portretus kūrė 
Česlovas Moniuška (1790-1870 m.), Vilniu- 
je dirbęs nuo XIX a. 2-ojo d-mečio pabai- 
gos. Iš septynių žinomų jo portretų (Vilano- 
vo galerija) išraiškingiausias autoportretas 
ir A. Sniadeckienės siluetas. Pirmajame, pa- 
suktame profiliu į dešinę, vykusiai atrinkti 
būdingi veido bruožai ir asmens padėtį api- 
būdinančios detalės — surdutas, kaklaraiš- 
tis, šukuosena. Siluetas iškirptas iš juodo 
nublizginto popieriaus ir užklijuotas ant 
blyškiai salotinės spalvos fono. Ypatinga 
moteriška elegancija žavi kiek didesnis An- 
taninos Sniadeckienės portretas. Jos siluetą 
praturtina sudėtinga šukuosena, skrybėlai- 
tė, bižuterija. Č. Moniuškai darė įtaką J. Da- 
melio ir V. Vankavičiaus portretai. Tarp si- 
luetinio pobūdžio darbų jo kūriniai skyrėsi 
didesniu dekoratyvumu, ypatingai iškirpta 
biustų apačia ir detalesniu žmogaus apibū- 
dinimu. Sukuosenai ir drabužiams patikslinti 
dailininkas išvirkščioje lapo pusėje įspaus- 
davojų piešinį, išgaudamas juodame portre- 
to paviršiuje lengvą reljefą. 


XVIII a. pabaigos—XIX a. vidurio gra- 
fikos raidą trukdė politiniai įvykiai, ne- 
palankios ekonominės ir kultūrinės sąly- 
gos. Tačiau visuomenės poreikiai skatino 
šią dailės šaką. 1805 m. Vilniaus Universi- 
tete įsteigta Raižybos katedra suaktyvino 
grafikos plėtotę, pakėlė jos profesionalųjį 
lygį. XIX a. pradžioje išryškėjo du sava- 
rankiški grafikos pogrupiai: reprodukcinė 


ir meninė grafika. Reprodukcinė tenkino- 
si didžiule paklausa, pagrįstai buvo laiko- 
ma pilnaverte dailės šaka. Ši grafikos 
kryptis pasitarnavo ne tik pažintine ir švie- 
tėjiškąja prasme, ji ugdė techninį grafikų 
meistriškumą, skatino meninės grafikos 
formavimąsi. 

Originalios kūrybos pavyzdžių paliko 
XVIII a. pabaigos meistrai ir pirmieji Rai- 
žybos katedros dėstytojai. Tačiau aktyviau 
meninę grafiką ėmėsi plėtoti Katedros mo- 
kinių karta. Susirūpinta knygų iliustracijo- 
mis, jų sąryšiu su tekstu ir vientisu meniniu 
leidinio apipavidalinimu, 4-ajame dešimtme- 
tyje išryškėjo žanrinė grafikos diferenciaci- 
ja. Laikotarpio grafikoje, kaip ir kitose me- 
no šakose, ilgam užsibuvo barokas, ženklų 
pėdsaką paliko klasicizmas ir romantizmas. 
Lietuviškasis klasicizmas atmetė etaloninį 
stiliaus kietumą, plokščią kontūrinį piešinį. 
Vietiniai dailininkai mąstė skulptūriškiau, 
daikto apimtį nužymėdami grakščia linija, 
švelniais tonais, naudodamiesi vario raižy- 
ba, rečiau oforto technika. Nauja romanti- 
kų karta pirmenybę teikė litografijai, vėliau 
ėmėsi medžio raižinių, t.y. naudojo tokią tech- 
niką, kuri atitiko jausmingą, permainingą 
dailininkų požiūrį į natūrą, pakitusį plasti- 
kos suvokimą. Romantizmo programa 
Lietuvoje paskatino tautines patriotines 
nuotaikas, grafikai, kaip ir tapytojai, susido- 
mėjo savo krašto istorija, vietiniu kraštovaiz- 
džiu, miesto ir kaimo buitimi. S. Čerskio, 
V. Smakausko, K. Kukevičiaus, kitų meist- 
rų darbuose pasireiškė liaudies dailės įtaka. 
Raižiniuose ir knygų iliustracijose atsirado 
užrašai lietuvių kalba. Taigi XVIII a. pabai- 
gos — XIX a. pirmosios pusės grafikai l0- 
giškai pratęsė raižybos meno tradicijas Lie- 
tuvoje, retkarčiais pakildami iki aukščiau- 
sio europinio lygio (K. Račinskio litografi- 
jos, V. Smakausko ksilografija), dažniau pa- 
sirinkdami nepretenzingą, tačiau savitą 
kelią. 

TAIKOMOJI DEKORATYVINĖ DAILĖ Metalo dirbi- 
niai* Dailioji kalvystė + Liejiniai * Auksakalystė * Medžio dirbiniai * Baldai * Su- 


sisiekimo priemonės * Keramika * Stiklo dirbiniai + Dailieji akmens dirbi- 


niai* Dailioji tekstilė * Audiniai + Kilimai» Buitiniai drabužiai * Bažnytiniai 


apeigų drabužiai * Meninis siuvinėjimas 


Vaizduojamosios dailės pakilimas XVIII a. 
pabaigoje ir Lietuvos seimelių raginimas kur- 
ti manufaktūras skatino dailės amatus bei ver- 
slus. Jų produkcija ir sudarė Lietuvos taiko- 
mąją dekoratyvinę dailę. Ji glaudžiai siejosi 
su bendru meninio gyvenimo ritmu, grožio 
idealų kaita. Meistrai stengėsi daryti ne tik 
funkcionalų, bet ir išvaizdų daiktą, tačiau dir- 
binio meniškumas priklausė nuo užsakovo ga- 
limybių, atlikėjo turimų medžiagų. 

Taikomosios dekoratyvinės dailės dir- 
binius kūrė miestų cechų dirbtuvės ir dvarų 
manufaktūros. Dalis manufaktūrų buvo už 
etnografinės Lietuvos ribų, nes kai kurie di- 
dikai turėjo dvarus dabartinės Baltarusijos, 
Vakarų Ukrainos teritorijose. Manufaktūros 
steigtos ten, kur buvo lengviau spręsti trans- 
porto bei rinkos klausimus, kur buvo tinka- 
mų žaliavų (ypatingo molio fajansui ir por- 
celianui gaminti, kuro jiems degti, smėlio 
stiklui, vilnos kilimams ir pan.). Manufak- 
tūrų dirbiniai aukštesnio meninio lygio už 
cechuose padarytus daiktus, juos gamino 
žmonės, tobulai įvaldę savo profesiją. Jei 
XVIII a. meistrai buvo kviečiami iš užsie- 
nio, tai dabar manufaktūrose dirbo vietiniai 
užsieniečių mokiniai ir net Vilniaus univer- 
siteto dailės katedrų auklėtiniai. Be to, dai- 
lininkai išpildytojai rengti cechų dirbtuvėse 
ir prie didesnių manufaktūrų įsteigtose pro- 
fesinėse mokyklose. 


Istorinės sąlygos taikomajai dekoratyvi- 
nei dailei nebuvo palankios. Carinės rep- 
resijos, kolonijinė politika, Napoleono įsi- 
veržimo pasekmės skurdino kraštą, mažino 
užsakovų skaičių. Cechų dirbtuvių ir ma- 
nufaktūrų veiklą ribojo gamybinių jėgų per- 
sitvarkymas, mašininės gamybos atsiradi- 
mas, sunkino mokesčiai ir prievolės. Cechai 
siaurino darbų apimtį, nebesamdė pameist- 
rių, apsiribodavo nedidelėmis, kapitalisti- 
niais pagrindais tvarkytomis dirbtuvėlėmis. 
Su Rusijos manufaktūromis ir pigiais jų ga- 
miniais negalėjo konkuruoti tos vietinės 
manufaktūros, kuriose tebebuvo baudžiavi- 
nis darbas ir primityvi technika. Jos likvida- 
vosi arba persiorganizavo į naujoviškesnes 
įmones su samdomais darbininkais, maši- 
nine gamyba (Labdarių draugija Vilniuje, 
Oginskių, Antano Tyzenhauzo, Radvilų ma- 
nufaktūros). Taikomoji dekoratyvinė dailė 
vis daugiau siejosi su pramone, kurios ga- 
myba dar nebuvo įgavusi specifinio pobū- 
džio, orientavosi į manufaktūrų ir cechų dir- 
binius. 

Manufaktūros, priverstos pereiti prie 
masinės gamybos ir ją piginti, mažiau do- 
mėjosi dirbinių menine kokybe. Mašininės 
gamybos procesų skirstymas į pavienes ope- 
racijas pakirto meistrų atlikėjų darbo kūry- 
biškumą, dailės kūriniai neteko unikalumo. 
Projektuodami etalonus dailininkai stengė- 

si humanizuoti techniką, tačiau jie nepajė- 
gė įveikti XIX a. pirmosios pusės taikomo- 
sios dekoratyvinės dailės krizės. 

Europos dailės stiliai Lietuvoje asimi- 
liavosi, prisitaikė prie vietinių sąlygų. 
XVIII a. paskutiniais dešimtmečiais dar ga- 
liojo barokiniai ir rokokiniai komponavimo 
principai, šių stilių ornamentika. Klasicizmas 
vėlavo, nes gamyboje buvo sunku perorien- 
tuoti kadrus. Tačiau, įsigalėjus proto vien- 
valdystei, kristalizavosi blaivesnės, aiškes- 
nės, praktiškesnės formos, klasicistinė 
puošyba. Po Napoleono invazijos klasiciz- 
mas, praturtėjęs naujais aspektais, perėjo į 
vėlyvąją stadiją — ampyrą, nors šis impera- 
toriškas stilius Lietuvoje buvo svetimas net 
aristokratijai. 

Klasicizmas atvira forma pasireiškė ne 
visose taikomosios dailės šakose. Laikotar- 
pio prieštaravimai suartino klasicizmą su ba- 
roku, todėl viename dirbinyje derinti abiejų 
stilių bruožai. Klasicizmo stiliaus įsigalėji- 
mui nemažą poveikį darė to paties stiliaus 
architektūros tektonika ir dekoratyviniai ele- 
mentai, formų konstrukcinė logika, polinkis 
į simetriją, aiškios, kiek pailgintos propor- 
cijos. Buitiniuose reikmenyse, laikrodžiuose, 
postamentuose dažnai kartodavosi kolonos 
forma, kaneliūruoti pastovai. Taikomojoje 
dailėje panaudoti architektūros analogai įga- 
vo savitą formų ritmą, originalias proporci- 
jas, naują ornamentiką. 

Klasicizmo ornamentas paveldėjo anti- 
kos motyvų asortimentą, todėl dirbiniai pri- 
klausomai nuo paskirties ir medžiagos buvo 
dekoruojami labai įvairiai. Pasitaikė subti- 
laus piešinio akanto ir lauro, nestilizuotų 
palmių ir kitų medžių šakų, vynuogių kekių, 
rožių motyvų. Dažnai iš lauro lapų ir gėlių 
pinti kaspinais perrišti vainikai, girliandos. 
Mėgti meandrai, medalionai, akroterijai, gau- 
sybės ragai, antikiniai altoriai ir urnos, vazos 
su į meandrą išlenktomis rankenomis, triko- 
jai, Himenėjo fakelai, trofėjai su antikizuo- 
tais skydais ir šalmais, amūriukai, balandžiai. 
Ampyro ornamentiką papildė iškilmingesni 

motyvai: liūtų ir satyrų galvos, sfinksai, gri- 
fai, puti, laikantys vainikus ar gausybės ragus. 
Gėlių vainikus ir girliandas pakeitė laurų vai- 
nikai, lankai, strėlės, skydai, kiti ornamenti- 
niai simboliai, saikingai puošę dirbinių plokš- 
tumas. Klasicistiniai gaminiai dažyti švelniais 
pasteliniais tonais (ypač mėgti šviesiai žali ir 
melsvi su sidabru bei auksu), populiariausios 
spalvos — balta, geltona, mėlyna, žalia, pilka. 
Klasicizmas vienijo spalvas, ampyras jas 
priešino. 

Lietuvos klasicizmas perėmė ne visas 
europietiškojo stiliaus madas. Kai kurių for- 
mų ir spalvų atsisakė, o pamėgtąsias savaip 
supaprastindavo ir varijuodavo. 

Taikomojoje dekoratyvinėje dailėje kla- 
sicizmas užtruko ilgiau, nei vaizduojamoje 
ir architektūroje. Tačiau po 1831 m. sukili- 
mo, ypač kitame dešimtmetyje, dailės dirbi- 
nių manufaktūros nebegalėjo orientuotis į 
LDK bendras tradicijas ir poreikius. Netgi 
pertvarkius gamybą, neišlaikė didelių mo- 
kesčių, Rusijos ir užsienio rinkos konkuren- 
cijos — užsidarinėjo viena po kitos (1842 m. 
Radvilų Slucke, 1842 m. Čartoriskių Koze, 
1846 m. Užečiuose ir t.t.). Dalį jų konfiska- 
vo caro administracija. 

Nutraukus manufaktūrų veiklą, pama- 
žu ėmė rastis priešprieša ampyrui — papras- 
tesnis, praktiškesnis bydermejeris. Tai buvo 
tipiškas vokiečių ir austrų miestiečių stilius, 
į Lietuvą atėjęs iš Vokietijos. Bydermejeris 
tampriai siejosi su romantizmu, jo ideologi- 
joje reikšmingą vietą užėmė Tėvynės meilė 
ir visa, kas dvelkė sava žeme, namais, savo 
stogu. Lietuvai šios idėjos buvo labai priim- 
tinos. Susidarė palankios sąlygos ir kitoms 
bydermejerio tendencijoms: caro valdžia įve- 
dė privalomus inventorius (1845 m.), į mies- 
tą bėgo valstiečiai, nuskurdę šlėktos — ir tie, 
ir kiti ėmėsi verslų bei dailės amatų, sustip- 
rindami taikomojoje dailėje liaudišką galvo- 
seną, formų paprastumą. 

Lietuvoje bydermejerio kryptis pasireiš- 
kė interjere, balduose, aprangoje. Šiame 
stiliuje natūraliai suaugo funkcionalūs, pa- 

togūs daiktai, miesčioniškai suvokta praban- 
ga, gyva, akį traukianti raštų bei spalvų 
įvairovė ir noras sukurti intymumo iliuziją. 
Bydermejeris išsivystė iš supaprastintų de- 
koratyvinių ampyro atspalvio baroko, roko- 
ko dailės elementų. Stiliaus dekorą sudarė 
naujai traktuoti realistiniai ir stilizuoti lapai, 
gėlės, rozetės, gulbės išlenktais kaklais, gri- 
fonai, kiti paukščiai, lyros, gausybės ragai, 
krepšeliai ir vazos. Visa tai buvo natūralių, 
ryškių, gyvų spalvų. 

Šiuo stilistiškai sudėtingu metu Lietu- 
vos taikomojoje dailėje intensyviai plito me- 
talo dirbiniai, baldininkystė, keramika, me- 
niniai audiniai. Greta tradicinių dirbinių iš 
įprastų medžiagų atsirado nematyti ketaus 
liejiniai, siuvinėjimas karoliukais (biseriu), 
naujos medžiagos keitė pažįstamų daiktų iš- 
vaizdą. Lietuvoje taikomosios dailės dirbi- 
niai pirmiausia tenkino sumiesčionėjusios 
bajorijos ir miestiečių poreikius. 


Metalo dirbiniai 


Metalo dirbinius galima suskirstyti į dailiuo- 
sius kalstinius, liejinius ir auksakalystės kūri- 
nius. XVIII a. pabaigoje ir XIX a. pradžioje 
suklestėjus kalvystei itin išryškėjo skirtumas 
tarp liaudies meistrų gaminių ir cechų pro- 
dukcijos. 

Dailioji kalvystė kaip ir anksčiau siejosi 
su architektūra. Tai buvo vartai, jų apkaus- 
tai, grotos, balkonų ir kapų tvorelės, kryžiai, 
vėjarodžiai. Šiais dirbiniais garsėjo Kėdai- 
nių, Vilniaus, kitų miestų cechų kalviai. 
Metalą apdorodavo iš seno žinomu karštu 
ir šaltu būdu, tačiau technologija tobulėjo. 
"Rankinį darbą retkarčiais jau keisdavo me- 
chaninis. Dirbiniams naudoti kvadratiniai 
geležies strypai, virbai, juostos. Kai prireik- 
davo kelių ar keliasdešimties panašių deta- 

lių, jos buvo daromos pagal šabloną. Iš to- 
kių pasikartojančių formų baroko geležies 
kalstinių vyravo voliutos ir išlenkimai su į 
vidų riestais galais, klasicizme paplito tiesios 
linijos, stačiakampiai susikirtimai, apskriti- 
mai ir lankai. Išlikę dirbiniai apgalvotos tek- 
tonikos ir plastikos. Jų faktūra praturtinta 
regimais kalvio darbo pėdsakais, jo pastan- 
gomis įveikti geležies pasipriešinimą kalimu, 
kirtimu, kniedijimu. 

Klasicistiniai Troškūnų (Anykščių rj.) 
šventoriaus vartai sukomponuoti iš stiliui bū- 
dingų tiesių ir lenktų formų. Vertikalias at- 
ramas sudaro po du skirtingo aukščio 
strypus, tolygiai besikeičiančius: žemesnieji 
užsibaigia žalčiuko motyvu, aukštesnieji — 
ieties formos galvute. Plačią erdvę tarp vir- 
šutinės ir dviejų apatinių horizontalių juostų 
užpildo apskritimai, susieinantys ties žalčiu- 
ku užsibaigiančiais strypais. Viršuje ir apa- 
čioje žiedus jungia pusapskritimiai lankai. 
Grakščių kreivių kaimynyste su tiesiomis li- 
nijomis sukurtas santūrus, aiškus raštas, leng- 
vai įskaitomas žolės ar sniego fone. 

Mažesnių geležies dirbinių kompozici- 
jos paprastai simetriškos, centrinės arba iš- 
centrinės. Tokie yra Grūšlaukio (Kretingos 
rj.) geležiniai vartai ir varteliai mūro sieno- 
je. Dvivėrių simetriškų šventoriaus vartų 
abiejų pusių konstrukcija sudaro logišką sta- 
čiakampį rėmą, horizontalia juosta dalijamą 
į dvi dalis. Nevienodo ilgio vertikalių strypų 
viršūnės palaipsniui kyla į centrą. Funkcio- 
naliai būtinos vartų dalys paryškintos stores- 
niais, kartais sudvigubintais strypais. Rėmų 
vidus užpildytas dekoru — tiesiais, suktais, 
lankstytais virbais ir juostomis, ne tik for- 
muojančiais muzikalų vartų ažūrą, bet ir 
stiprinančiais konstrukciją. 

Krinčino (Pasvalio rj.) bažnyčios šven- 
toriaus dvivėriai vartai — priešingas pavyz- 
dys. Vertikalūs strypai žemėja artėdami į 
centrą taip, kad jų smaigaliai nubrėžia lan- 
ką, kurio centre išryškėja kryželis. Apatinė- 
je dalyje statmenų virbų konstrukciją riša dvi 
išilginės juostos ir keturios poros susisiekian- 

čių lankų. Vartų piešinį pagyvina C raidės 
formos motyvai, prigludę abipus vertikalių- 
jų strypų, virš išilginių juostų. Šių vartų, kaip 
ir daugumos kitų, stilistika ir proporcijos de- 
rintos su sienos architektūra. 

Prasmingi architektūros akcentai yra ge- 
ležiniai kryžiai virš bažnyčių. Ir juos dary- 
davo cechų kalviai. Klasicistiniai kryžiai 
paprastai graikiškos formos, lygiasparniai. 
Kryžius formuodavo iš dviejų lygiagrečių 
juostų, kurių galus išlenkdavo trilapio pavi- 
dalu, kryžmos centrą sutvirtindavo disku. Dir- 
binio siluetą paįvairindavo iš kryžmos einan- 
tys spinduliai — tiesūs (Vilniaus Bazilijonų 
bažnyčios varpinė) arba banguoti (Vilniaus 
Šv. Mikalojaus bažnyčia). Pasitaiko gausiau 
ornamentuotų kryžių su vėjarodžiu (Alsėdžių 
kapų koplyčia, 1797 m., Plungės rj.). 

Naujas, laikotarpiui būdingas reiškinys 
buvo kaltos metalinės reklaminės iškabos, 
atsiradusios miestuose didėjant konkuren- 
cijai. Jų grafinį piešinį sudarydavo kronštei- 
nas ir žiedu prie jo pritvirtintas aiškus, vi- 
siems suprantamas gaminių ar parduodamų 
prekių simbolis (batas, riestainis). Reklamos 
buvo išraitomos iš geležies virbų ar juostų, 
kartais daikto siluetą iškirpdavo arba iškal- 
davo iš storos skardos. Netoli Vilniaus ro- 
tušės kabojusi (apie 1824—1845 m.) vyno rū- 
sio reklama buvo kontūrinė, juvelyriškai 
kruopščiai sumodeliuota vynuogių kekė. 
Kronšteino atrama vaizdavo stilizuotą au- 
galo šaką. Tokios reklamos buvo patvarios 
ir vienaip ar kitaip pritapdamos prie archi- 
tektūros kūrė gatvės atmosferą. 

Liejiniai. Technikos tobulėjimas įgalino 
plačiau naudoti liejimą, kuris Lietuvoje nuo 
renesanso laikų taikytas tik patrankų ir 
plokščio reljefo varpų gamyboje. Dabar gi, 
Vokietijos pavyzdžiu, imta lieti buitinius ir 
kitokius dirbinius: židinių, krosnių detales, 
groteles, durų dalis, antkapines plokštes su 
tekstais ir reljefais, kryžius ir pan. Liejimui 
naudotas ketus — pilko atspalvio, kietas, pa- 
rankus klasicizmo, o ypač ampyro stiliaus po- 
reikiams. Geležies liejiniai pasitaikydavo re- 


tai. 1828 m. jau minima Vilniaus guberni- 
jos ketaus liejimo dirbtuvė!?99. Vienas iš 
ankstyviausių žinomų jos gaminių — Vil- 
niaus Gubernatūros rūmų kiemo vartai ir 
šulinys, buvęs Katedros aikštėje, šiandie- 
ną žinomas tik iš piešinio!?7. Abu ampyro 
stiliaus ir abiejuose dar neišreikšta lieji- 
mo techninė specifika. Didžiuliai įvažiuo- 
jamieji vartai sukurti pagal geležies kalimo 
tradicijas. Vertikalūs jų strypai užsibaigia 
ieties formos antgaliais. Tolygiai išrikiuoti 
strypai sutvirtinti pora horizontalių juostų 
viršuje ir pora apačioje. Asketišką kompo- 
ziciją atgaivina susikertantys, rozetėmis 
puošti žiedai vartų apačioje. Šiuo piešiniu 
beveik pakartotas parko vartų ir rūmų lan- 
gų piešinys. 

Šulinys Katedros aikštėje turėjo stačia- 
kampę, dviejų profiliuotų pakopų apatinę 
dalį ir iš jos kylantį stiebą. Stačiakampės 

dalies priekis buvo dekoruotas plokščiu 
medalionu su iškilaus reljefo liūto galva 
(jo nasrai atstojo vandens čiaupą). Kane- 
liūromis išraižytas stiebas su dekoratyviais 
žibintų laikikliais savo forma panėšėjo į 
antikinį fakelą, apraizgytą lengvabūdiško- 
mis voliutomis. 

Auksakalystė. Su XVIII a. paskutiniai- 
siais dešimtmečiais mažėjo auksakalystės 
dirbinių populiarumas. Tačiau Vilniuje, Kau- 
ne ir Kėdainiuose jų gamyba iš brangiųjų 
metalų buvo pakankamai gyva dar ir XIX a. 
pradžioje. Atsirado auksakalystės dirbinių, 
atvežtų iš didžiųjų Rusijos ir Vakarų Euro- 
pos miestų. Kito vietinių gaminių išorė, jų 
estetiką vis dažniau lėmė svetimų šalių sko- 
niai. Lietuvai didelę įtaką darė prancūzų, 
ypač Paryžiaus auksakalystė. Jos atspindys 
pasiekdavo kraštą per prancūzais sekusių 
Augsburgo, Sankt Peterburgo, Maskvos 
meistrų dirbinius. Tiesa, vietiniai meistrai 
užsienietiško klasicizmo nekopijavo, jo for- 
mas modifikavo perpindami su tradicinėmis. 
Gaminiai buvo kuklesni, ornamentika san- 
tūresnė, neužgožianti paties metalo grožio. 
Naujas formas auksakaliai kurdavo dažnai 
pasikviesdami į talką skulptorius, architektus, 
tapytojus. Antai Vilniaus katedros didžiojo al- 
toriaus ciboriją suprojektavo K. Podčašinskis, 
o atliko auksakalys Istrubskis. 

XIX a. pradžioje klasicizmas supapras- 
tino dirbinių formas. Įsigalėjo racionalios 
tikslios linijos, artėjančios prie cilindro, sta- 
čiakampio, rutulio. Rokokinį ornamentą pa- 
keitė lygus, poliruotas dirbinių paviršius, tik 
vietomis perbrauktas blausia juostele ar pa- 
įvairintas reljefu. Retkarčiais puošybai nau- 
doti bareljefiniai antikizuoti vaizdai iš knygų 
iliustracijų. Formų modeliavimui ir dekorui 
buvo parenkama labai įvairi technika: lieji- 
mas, kalinėjimas, spaudimas, filigravimas, 
repusavimas, blizginimas (poliravimas), glu- 
dinimas, valymas, raižymas, graviravimas, 
kartais juodinimas. Dirbiniai daryti iš užsa- 
kovo medžiagos (aukso, sidabro, brangiųjų 
akmenų). Kaip ir anksčiau auksakaliai da- 

rė papuošalus, stalo indus, liturginius reik- 
menis, apšvietimo priemones. 

Papuošalais, kaip kostiumo detale, ap- 
rašomuoju laikotarpiu ėmė domėtis pla- 
tesni visuomenės sluoksniai. Todėl jau 
XIX a. pirmaisiais dešimtmečiais, šalia 
tauriųjų metalų, pradėta naudoti pigesnes 
medžiagas. Tuo pačiu imta ieškoti naujų 
apdirbimo ir puošimo technikos būdų, kad 
pigesnių daiktų išvaizda būtų panaši į bran- 
giųjų. 

Vienas kitas išlikęs papuošalas ir mote- 
rų portretai byloja, kad aristokratės mėgo 
papuošalus iš platinos, aukso, paauksuoto 
sidabro ir sidabro su brangiaisiais akmeni- 
mis. Papuošalai su brangakmeniais, vadinti 
juvelyriniais dirbiniais, buvo vertybė, nebū- 
tinai skirta nešiojimui. Gausų papuošalų rin- 
kinį turėjo Karolis Radvila, juos kolekcio- 
navo kiti didikai. 

Iš papuošalų didžiausią pasisekimą tu- 
rėjo žiedai ir apyrankės — moterys mūvėda- 
vo jų po keletą. Populiarūs buvo žiedai su 
akimis ir apyrankės iš kelių grandinėle su- 
jungtų detalių. Kaklą ir krūtinę puošdavo 
ovalios formos segės, įvairių formų meda- 
lionai ir pakabučiai. Medalionus dažnai ka- 
bindavo ant juodos aksominės kaklo juoste- 
lės. Pakabučiai buvo taikomi grandinėlėms, 
vyriškus pakabučius segdavo prie kišeninio 
laikrodžio. Moterys galvas puošė auskarais, 
vėžlio šukomis, vėliau diademomis. Į šiuos 
dirbinius įterpdavo raižytus briliantus ar rau- 
donąjį karneolį, aguonos spalvos agatus, 
rožinį kvarcą, deimantą. Papuošalą vertinda- 
vo pirmiausia už akmens grynumą, jo spalvą, 
kietumą, spindulių lūžio efektus. Brangakme- 
nio santykis su metalu įvairus, tačiau meistrai 
pagarbiai elgdavosi su vertingais akmenimis, 
metalinę dirbinio dalį tvarkydami pakanka- 
mai kukliai, kad jų nenustelbtų. Po stiklu 
įkomponuoti miniatiūriniai tapyti portretai 
bei vaizdai puošdavo seges ir medalionus. 
Juose ir net žiedų akyse kartais būdavo silue- 
tinių portretų, kamėjų, gemų. Segės su ka- 
mėjomis sutvirtindavo vyrų apykakles ir kak- 

laskares. Pasiturinčiuose sluoksniuose bu- 
vo madingi įvairios sudėties papuošalų kom- 
plektai. Bajorės ir miestietės dėvėjo pi- 
gesnius dirbinius — sidabrinius su perlais, 
pusiau brangiais, netikrais akmenimis. Ro- 
mantizmo laikotarpiu papuošalai mažai te- 
pakito. Vyrų apykakles ir kaklaskares kaip 
ir anksčiau sutvirtindavo segės. Dekoltuo- 
tus moterų kaklus juosė perlų, koralų, kitų 
medžiagų vėriniai. Rankas tebepuošė žie- 
dai ir apyrankės, krūtinės — medalionai. Kai 
kurių romantizmo papuošalų forma buvo 
itin kukli ir paprasta, nes savininkas pir- 
miausia brangindavo jame užslėptą mintį. 
Madingos buvo atminimo ir gedulo segės 
bei žiedai: jų akyse po stiklu buvo saugomos 
plaukų sruogos, kaip amžinos draugystės, 
meilės, ilgesio išraiška. Meilės įrodymui 
mūvėdavo varinius žiedus su atitinkamais 
įrašais. Žiedas galėjo būti ir anticarinių 
nuotaikų, patriotizmo išraiškos forma. Vil- 
niaus universiteto studentai filaretai turėjo 
žiedus — atpažinimo ženklą. Lietuvoje ir 
Lenkijoje plito patriotiniai žiedai, segės, ki- 
šeniniai laikrodžiai su T. Kosciuškos por- 
tretais, Aušros vartų vaizdais. Būdinga to 
meto detalė — geležiniai žiedai su Tėvy- 
nės meilę žadinančiais įrašais. Juos kalda- 
vo iš sukilėlių naudotų ginklų, iš žirgų pa- 
sagų, kurias naudojo 1794 ir 1831 metų 
raiteliai. 

Papuošalams artima auksakalystės sri- 
tis buvo įvairios paskirties medaliai, ženklai, 
žetonai. Pavyzdžiui, Žemaičių vyskupystės 
kapitulos kanauninko ženklas (distincto- 
rium, LDM) yra iš aukso ir emalio, Vilniaus 
miesto burmistro ir valdybos narių medalius 
puošė ryškūs vaizdai (XIX a. pr., LDM). Ge- 
rai sumodeliuoti sidabriniai žetonai su her- 
bais. Visų šių dirbinių siluetu, reljefiniu pie- 
šiniu ir blizgesiu siekta iškilmingumo. 

XVTII a. pabaigoje —-XIX a. pradžioje 
sumažėjo tauriųjų metalų ir alavinių stalo 
indų gamyba. Juos išstūmė aukšto meninio 
lygio keramika. Tačiau aristokratija neatsi- 
sakė brangaus metalo indų, auksakaliams 


užsakydavo klasicistinių, ampyrinių, vėliau 
eklektinių formų vazų sriubai, lėkščių, pa- 
dėklų, druskinių ir cukrinių. Kartais prašy- 
davo didesnių servizų — dovanoms, me- 
džioklei, kelionėms. Stalo indų komplektus 
Vilniuje darė auksakalys K. Vagneris (Wag- 
ner, 1805-1843 m.). 

Auksakaliai imdavo pavyzdžiu antiki- 
nius indus, kuriuos žinojo iš Europoje papli- 
tusių klasicistiškai interpretuotų graviūrų. 
Vazos sriubai buvo apvalios, ant apskritos ar 
stačiakampės pėdos, su dangčiu ir įvairiai 
įkomponuotomis rankenėlėmis. Apvalios 
lėkštės ir keturkampiai padėklai būdavo pro- 
filiuoti į gilumą. Druskines darydavo laivelio 
formos ant apskritos pėdos. Toks pat stovas 
laikė apvalias ar stačiakampes, dangčiu deng- 
tas cukrines. Cukrinės ir sriubų vazos buvo tur- 
tingiausiai dekoruotos. Kukliausiai atrodė 
lėkštės ir padėklai, puošti tik jų pakraščiai. 

Sidabrinė lietinė cukrinė (XIX a. pr., 
LIEM) siluetu ir net dekoru primena vazą 
sriubai arba kresną dengtą taurę. Lengvos 
lenktos rankenėlės dar labiau išplatina dir- 
binį. Cukrinė kalinėta ir graviruota, jos de- 
koras — stilizuoti akanto lapai, kriauklių 
bangos kaušelio apačioje. Dar labiau išpla- 
tintų formų kavos komplekto sudėtinės da- 
lys — kavinukas, ąsotėlis ir cukrinė (XIX a. 
3 d-metis). Skirtingų proporcijų indų silue- 
tus suartina iškilios, laužytai kampuotos ran- 
kenėlės. Kalinėtos ir profiliuotos detalės, ažū- 
rinis augalinis motyvas, rišantis kojeles su kau- 
šeliu, smulkus pakraščių dekoras — visa tai 
jungė indus į vientisą, vėlyvajam klasicizmui 
būdingą ansamblį. 

Įdomus vietinis reiškinys — lygi kalto si- 
dabro vazelė su įspaustomis 1831 m. mone- 
tomis (LDM). Paminėtina lakių proporcijų 
sidabrinė paauksuota taurė su figūra, sukur- 
ta auksakalio Presmano (1861 m., LIEM). 
Šiame dirbinyje ant pėdos stovintis amūriu- 
kas iškeltose rankose laiko taurę. Tai vienas 
iš paskutiniųjų žinomų ampyro indų. 

Kai kurie auksakalystės dirbiniai atsira- 
do iš vietinių papročių. Antai miestiečiai 

krikštatėviai užsakydavo sidabrinius šaukš- 
tus ir šaukštelius, kad galėtų padovanoti juos 
krikštavaikiui. 

Metaliniai būdavo ne tik stalo indai. Pla- 
čiai naudotos tabokinės — pailgos, suapva- 
lintais galais, ar visai apvalios, graviruotos 
ir juodintos. Buvusio Lietuvos iždo valdyto- 
jo M. K. Oginskio tabokinė — iš paauksuo- 
to sidabro ir rago, su savininko herbu me- 
dalione (LDM). 

Stalo, vaistinių ir kiti vertingesni indai 
gaminti iš vario bei bronzos. Vieni jų buvo 
saikingai kalinėti, graviruoti, kiti imponavo 
tik siluetu, natūralios medžiagos savybėmis. 
Variniai indai puikavosi rausvu atspalviu, 0 
bronzos spalva priklausė nuo įdėto alavo kie- 
kio: dažnai jos tonas būdavo auksinis, padi- 
dinus alavo kiekį — baltas kaip sidabras. Iš 
vario ir bronzos taip pat gamintos metali- 
nės kamanų ir pakinktų dalys (kartais jas pa- 
auksuodavo). 

Miestiečių, dvarų buityje vis dar vartoti 
alavo indai. Jų formos panėšėjo į tauriųjų 
metalų dirbinių dizainą, mažai kuo skyrėsi 
ir reljefinis, graviruotas ar kalinėtas deko- 
ras. Išliko nesudėtingo piešinio graviruotos 
lėkštės (LDM), vazinis indas ant aukštos ko- 
jelės — ramaus silueto, niekuo nepuoštas, 
atitinkąs alavo prigimtį, skoningi lieti deko- 
ratyvinės paskirties indai (LIEM). Jų auto- 
rius J. Fišeris, dirbęs XVIII a. pabaigoje. 

Bažnytiniai liturginiai reikmenys, paga- 
minti iš įvairaus brangumo metalų, -nema- 
ža metalo dirbinių palikimo dalis. Vieni jų 
(taurės, taurelės, ampulės, padėklai, smil- 
kyklės) tų pačių klasicistinių formų, kaip ir 
pasaulietiški auksakalystės dirbiniai. Kiti — 
kryžiai, relikvijoriai, monstrancijos — kon- 
struoti pagal klasicistines Romos formas. 
Pastarieji, lyginant su baroko dirbiniais, ki- 
to mažiau, —relikvijoriai ir monstrancijos pa- 
sipuošė nauju ornamentu, bet liko išsaugo- 
ta buvusiam stiliui būdinga saulės forma. 

Liturginės tau1es, kaip sakyta, panėšėjo 
į pasaulietinės, nors buvo atsižvelgiama į jų 
dekoratyvinę paskirtį. Išlikusios taurės 

kupolinės, lygios, su ažūriniu krepšeliu ir 
profiliuota kojele. Puoštos dulsvomis arba 
iškiliomis ornamentinėmis juostelėmis. Ko- 
munijos taurių dangtelis kartais užbaigtas 
lieta Kristaus figūrėle (Viekšnių bažnyčia, 
Akmenės rj.). Lygaus paviršiaus dirbiniai pa- 
trauklūs ramiu siluetu, veidrodiniais aplin- 
kos atspindžiais, dulsvų ir blizgančių faktūrų 
sugretinimu. Šios savybės būdingos paauk- 
suotai, lygių plokštumų taurei su lengvai or- 
namentuotu kraštu, kurią vysk. Tiškevičius 
1854 m. padovanojo Vilniaus katedrai. Ana- 
logiška yra Vadoklių bažnyčios (Panevėžio 
rj.) taurė. Liturginiai reikmenys daryti ir iš 
alavo. Sidabriškai pilkas, dulsvas paviršius 
tiko rankų plovimo indams, kryžiams, žva- 
kidėms (LDM pavyzdžiai). 

Kad liturginiai tauriųjų metalų dirbiniai 
būtų pigesni, XIX a. viduryje imta štampuoti 
jų detales. Maždaug tuo pat metu atsirado 
pirmieji stilistiniai pakitimai. Klasicizmas li- 
turginius reikmenis paveikė vėliau ir atitin- 
kamai ilgiau juose užsilaikė: tik amžiaus vi- 
duryje, prasidedant istorizmui, jį ėmė keisti 
neostiliai. 

Kai kurie bažnyčiose esantys dirbiniai 
neturi konkrečių stiliaus požymių, pavyz- 
džiui, ženklai — „votai“ (širdelių, kojų, ki- 
tokių pavidalų), kabinti prie paveikslų. Juos 
5-ame —6-ame dešimtmečiuose kūrė V. Jast- 
žembskis, A. Mianovskis. Tą patį galima pa- 
sakyti apie metalinius paveikslų apkaustus 
(drabužius, karūnas), paplitusius XVII a. ir 
nepraradusius populiarumo iki XIX a. pir- 
mosios pusės (Molėtų, Tytuvėnų, kitose baž- 
nyčiose). 

Didžiausią paklausą turėjo bažnytiniai 
ir pasaulietiški šviestuvai. Iš pradžių juos kū- 
rė auksakaliai, kiek vėliau — vario liejimo ma- 
nufaktūros, įsteigtos Palinkuvėje ir netoli Kre- 
kenavos. Šviestuvai buvo kalami ir liejami iš 
bronzos, kartais juos puošdavo marmurinė- 
mis, stiklinėmis detalėmis. Dirbinių projek- 
tus ruošdavo architektai, skulptoriai. 

Iš klasicizmo šviestuvų išskirtinos žva- 
kidės, kandeliabrai, sieniniai bra ir sietynai. 

Liturginė taurė iš Vadoklių bažnyčios. XIX a. pr. 
Paauksuotas sidabras, h=18 


Didžiausią pogrupį sudaro žvakidės. Pa- 
prasčiausios jų remiasi į plačią trikampę 
ar keturkampę pėdą, pereinančią į suap- 
valintą plokštumą. Iš pėdos kyla lygus ar- 
ba profiliuotas stiebas—kolona. Kai kurio- 
se žvakidėse žvakė statoma tiesiog į kiau- 
rymę lygiame stiebe, kitur — į kapitelio 
formos lizdą. Dažnai virš kolonos yra tau- 
rės formos kaušelis žvakei. Žymiai sudė- 
tingesnės formos, tačiau tipiškas pavyzdys 
— Vilniaus Dominikonų bažnyčios žvaki- 
dės. Jų pėdos dengtos stilizuotu debesų 
reljefu, stiebo vietoje — priklaupusi ange- 
lo figūra, laikanti žvakės lizdą. Formos dar 
pereinamosios iš rokoko į klasicizmą. Ne- 
tradicinė lietinė žvakidė saugoma LIEM. 
Jos pėda dekoruota ąžuolo lapais su gilė- 
mis. Išlenktas, rankenėlę atstojantis stie- 
bas laiko tulpės pavidalo kaušelį. Sudėtin- 
gų ampyro formų žvakidė buvo Vilniaus 
katedroje (dabar LDM). Ji bronzinė, su 
pilko marmuro palizde. Žvakidės stiebas 
išskaidytas išraiškingu ritmu, viršutinė dalis 
pagražinta reljefinėmis scenelėmis. 


Kelių lizdų žvakidės-kandeliabrai sto- 
vėdavo rūmuose ant židinių, komodų, prieš 
veidrodžius. Kandeliabrą sudarė stiebas ir 
iš jo kylančios atšakos, ųžsibaigiančios žva- 
kių lizdais. Stiebas ir atšakos buvo orna- 
mentuojamos, profiliuojamos, raižomos 
kaneliūromis. Išilginis ornamentas akcen- 
tavo dirbinio vertikalumą, ritminį formų 
augimą. Turtingai dekoruotas LIEM esan- 
čio penkiašakio bronzinio kandeliabro 
stiebas: profiliuotas, išraižytas stilizuotais 
augaliniais motyvais ir reljefiniais meda- 
lionais su antikinėmis karių galvomis. Vir- 
šuje stiebą užbaigia horeljefiniai vynuogių 
lapai. Ten pat muziejuje saugomas sudė- 
tingesnis figūrinis kandeliabras: deivė, sto- 
vinti ant cilindrinio postamento, iškeltose 
rankose laiko atvirą vazą. Iš jos kyla de- 
šimt lenktų fakelo formos atšakų. Ampy- 
riniai bažnytiniai kandeliabrai yra Vilniaus 
Dominikonų bažnyčioje: iš netaisyklingos 
aštuonkampės pėdos stiebiasi marmurinė 
kolona. Ant kolonos stovintis angelas lai- 
ko akanto šaką su penkiomis atšakomis 
žvakėms. Koloną ir žvakių lizdus puošia 
bronziniai akanto lapai, gėlių vainikai. 

Žydų apeiginiai kandeliabrai daryti pa- 
gal Jeruzalės šventyklos pavyzdžius, tačiau 
yra artimų ir vietinėms tradicijoms, pa- 
vyzdžiui, sidabruotas bronzinis šviestuvas 
(LNM): stiebo viršuje vienoje plokštumoje 
iš strypų supinti siluetiniai lelijos žiedai ir 
du, vienas link kito bėgantys briedžiai. Pu- 
siausvyros principu komponuota ažūrinė py- 
nė užsibaigia devyniais žvakių lizdais. 

Rūmų salėse ant sienų buvo kabinamos 
puošnios žvakidės, vadinamos bra — prie sic- 
nos pritvirtintas kronšteinas, laikantis atša- 
kas su žvakių lizdais. Kronšteino paviršius 
puoštas augaliniais ir geometriniais reljefi- 
niais raštais, kaukėmis, žmonių figūrėlėmis. 
Panašiai puoštos ir atšakos, kartais jos įgau- 
davo fakelo formą. 

Iškilmių metu rūmų sales ir bažnyčių vi- 
dų nušviesdavo dideli sietynai. Jie buvo 
bronziniai, su keliais skirtingo dydžio ru- 

tuliais ašyje. Iš ašinio stiebo vienu ar keliais 
tarpsniais plito išlenktos atšakos, užsibai- 
giančios žvakių lizdais. Didesnių sietynų 
siluetinės apybraižos buvo kūgio formos. 
Panašus XIX a. vidurio sietynas yra Vil- 
niaus Šv. Jono bažnyčioje. Iš jo stiebo au- 
ga voliutos forma išlenktos šakos, laikan- 
čios tris skirtingo dydžio ažūrinius lankus, 
kurie drauge su žvakių lizdais formuoja sie- 
tyno siluetą. Jo kūginę apybraižą viršuje 
užbaigia atšakas juosiantis lankelis, apa- 
čioje — stiebas su ažūriniu akanto šakų ru- 
tuliu ir žiedu. Visa ornamentika antikizuo- 
ta. Paprastesnių bronzinių sietynų stiebai 
laiko tik du rutulius. Prie rutulių tvirtintos 
išlenktos klasicistinės akanto šakos (viršu- 
je retesnės, žemiau tankesnės), užsibai- 
giančios žvakių lizdais (XIX a. pr. siety- 
nas, LNM). 

Šviesą stiprinę reflektoriai -veidrodžiai 
buvo sudėtinė apšvietimo dalis. Išliko nedi- 
delis šlifuoto stiklo veidrodis su bronziniu 
skydo formos rėmu (XIX a. pr., 61x34 cm, 
LIEM). Jo simetriška kompozicija viršuje 
pabrėžta palmete, apačioje — akanto lapais. 
Apatinė rėmo dalis masyvi, joje ne tik vešli 
lapija, bet ir iš jos kyšantys gausybės ragai, į 
kuriuos buvo statomos žvakės. 

Turtingai buvo puošiami bažnytiniai Ži- 
bintai „lampados“ amžinajai ugniai. Vienas 
jų, esantis LNM, sukurtas maždaug XIX a. 
3 dešimtmetyje. Lietas iš bronzos, pa- 
auksuotas, jau romantinės pakraipos, 
grakščių neogotikinių formų. Šešiakampės 
prizmės formos apačia, skirta stikliniam re- 
zervuarui, platėja į viršų, suteikdama krypti 
visam siluetui. Toliau kontūrus formuoja 
trys išlenktos juostos, kurios apkabina gau- 
siai, bet subtiliai ornamentuotą gaubtą. 
Kompoziciją užbaigia gotikinė karūna. Ži- 
bintą laiko grandinėlė iš lenktų tuščiavi- 
durių rombų ir dvigubo kūgio formos skri- 
tuliukų. 

Lietuvos auksakalystės meistrai, patyrę 
europinę įtaką, vis dėlto atsisakė pernelyg 
rafinuoto dekoro, supaprastindami detales 

ir raštus, jų konfigūraciją. Daug dėmesio sky- 
rė įvairių metalų sugretinimui, derinimui su 
kitomis medžiagomis, dulsvų paviršių san- 
tykiui su blizgančiais, lygių — su reljefiniais. 
Meistrai išsaugodavo pagarbą tauriai me- 
džiagai, natūraliam jos grožiui. Šie požymiai 
ir 1831 m. sukilimo atspindžiai Lietuvos tai- 
komojoje dailėje įgalina matyti vietinių me- 
talo dirbinių savitumą. 


Medžio dirbiniai 


Didelį ir įvairų taikomosios dekoratyvinės 
dailės rinkinį sudaro medžio dirbiniai: pa- 
saulietiniai ir bažnytiniai baldai, traukos (va- 
žiavimo) priemonės, smulkūs drožiniai. Jų 
meninė forma priklausė nuo daikto kon- 
strukcijos, proporcijų, stilistinės krypties. 
Turėjo įtakos pasirinktos medienos ypatu- 
mai, dekoratyvinė apdaila, jai skirtos me- 
džiagos ir spalvos. Kuriant medžio dirbinius 
dalyvaudavo ne tik šio amato meistrai (sta- 
liai, kėdininkai, karietininkai ir pan.), bet ir 
lakuotojai, dažytojai, auksakaliai. Mediena 
pradėta apdirbti staklėmis. 

Baldai — didžiausia medžio dirbinių gru- 
pė, kurioje ryškiausiai atsiskleidė klasiciz- 
mas. Tai svarbus interjero įrangos kompo- 
nentas, jų formos taikytos konkrečioms pa- 
talpoms. Puošnius ir madingus baldus užsi- 
sakydavo pirmiausia feodalai, paprastesnius 
— miestiečiai, inteligentija, bajorai. Vargin- 
gesni gyventojai retai kada atnaujindavo aplin- 
ką — baldai buvo paveldimi iš kartos į kartą. 

Ištaigingus baldus gamino A. Tyzen- 
hauzo, Radvilų, Oginskių manufaktūrinės 
dirbtuvės lietuvių ir gudų žemėse. Jų buvo 
Kėdainiuose, Biržuose, Nesvyžiuje, Nalibo- 
kuose, Bialėje, Lachve. Vadovavo užsie- 
niečiai arba jų mokiniai (žinoma Stesingo 
pavardė), dirbo iš Tilžės ir Karaliaučiaus at- 

vykę lietuviai staliai. Jie buvo įsisavinę la- 
bai supaprastintus konstrukcinius ir stilisti- 
nius vokiškosios baldininkystės pagrindus. 
Baldus dažniausiai projektuodavo archi- 
tektai. 

Baldų dirbtuvėms toną duodavo Vilnius 
— jame buvo centrinė parduotuvė, tarpinin- 
kavusi visoms lietuvių ir baltarusių žemių 
dirbtuvėms bei visiems užsakovams. 

Pirmosios klasicizmo apraiškos atsirado 
baldų dekore. XVIII a. pabaigoje barokinės 
(rokokinės) formos ir konstrukcijos puoštos 
antikizuotu ornamentu. Keičiantis stiliaus 
tendencijoms daugiau domėtasi graikų pa- 
likimu. Baldai daryti pabrėžtinai konstruk- 
tyvūs, aiškios struktūros ir vaizdo. Įsivyravo 
tiesios linijos, harmoningos proporcijos, si- 
metrija ir rami dalių pusiausvyra. Matomas 
formas gyvino drožinėtu klasicistiniu orna- 
mentu, intarsija, siauručių bronzinių juostų 
aprėminimais. Dekoru tarsi nurodydavo bal- 
do struktūrą, paryškindavo medžio tekstū- 
ros ir atspalvių grožį. Nuo XVIII a. pabaigos 
baldus pradėta poliruoti, dengti spalvotais 
lakais. 

Lietuvos, kaip ir visos Europos, klasi- 
cistiniams baldams darę įtaką prancūzų ir 
anglų dirbiniai. Jie buvo gerai žinomi vieti- 
niams meistrams, nes didikai, pavyzdžiui, 
Ona Radvilienė, siųsdindavosi baldų pieši- 
nius iš užsienio. Vakarietiški pavyzdžiai im- 
ponavo, tačiau netgi juos kopijuojant buvo 
supaprastinamos piešinio detalės, ribojamas 
bronzinių apkaustų kiekis. Vietos meistrai 
stilių traktuodavo laisviau, sušvelnindami 
anglų geometrizmą, labiau už prancūzus nu- 
toldami nuo Romos tradicijų. Be to, Lietu- 
voje naudota vietinė mediena — pušis, eglė, 
klevas, bukas, uosis, ąžuolas, rečiau ruplėta- 
sis (karelų) beržas. Netgi intarsijai naudota 
vietinė slyva, trešnė, ąžuolas. Tik furnitūrai 
kartais pritaikydavo įvežtinį riešutmedį. 

Klasicizmo įsigalėjimo laikotarpiu atsi- 
rado kur kas įvairesnės paskirties baldų, ta- 
čiau senosios formos nenunyko. Tarp dėžės 
formos baldų vis dar turėjo paklausą skry- 


AŠTUNTASIS SKYRIUS 


nios, be jų neišsivęrtė vidurinieji visuome- 
nės sluoksniai. Didžiosios skrynios, skirtos 
drabužiams ar kokiems reikmenims sudėti, 
dažytos žaliai ir rudai, su atspalviais (Vei- 
viržėnai, Klaipėdos rj.). Kai kurias aptrauk- 
davo oda, kartais — oda su vilna. Skrynių 
apdailą atstodavo metaliniai apkaustai. 
Metalo juostų būdavo daugiau, nei kad rei- 
kėdavo skryniai sutvirtinti, meistras jas išdės- 
tydavo tam tikru ritmu, suteikdavo figūrinę 
formą. Neretai paviršių ornamentuodavo 
rombais susikertančiomis siaurutėmis skar- 
dinėmis juostelėmis. Radvilų valdose plito 
ąžuolinės „Nalibokų darbo“ skrynios. Mini- 
ma, kad miestiečiai vertino panašias į Danci- 
go skrynias — galbūt jos buvo daromos pagal 
to miesto ar iš ten atvykusių meistrų 
pavyzdžius!98. Mažosios, kelioninės skrynios, 
vadinamieji „kuparai“, paprastai derinti prie 
išeiginių vežimų ir prie jų tvirtinti. 

Netrukus skrynios buvo nuvertintos, nes 
pasirodė praktiškesnis, išraiškingesnis bal- 
das — spinta. Lietuvoje ji atsirado XVIII a. 
pabaigoje, o XIX a. pradžioje jau buvo pa- 
plitusi miestiečių buityje. Spintose laikydavo 
baltinius ir viršutinius drabužius. Jas gamin- 
davo dvivėres, vėliau — su stalčiais apačio- 
je. Duris puošdavo profiliuotomis, o kartais 
drožinėtomis įsprūdomis, visą baldą rėmin- 
davo karnizais, puskolonėmis, piliastrais. 
Spintos dažytos dviem spalvomis, kad kon- 
strukcinės dalys skirtųsi nuo dekoratyviųjų. 

Atsirado pirmosios spintos brangiems 
stalo indams, serviravimo įrankiams. Jos, 
kaip ir knygų spintos, dažnai turėdavo įstik- 
lintas duris. 

XVIII a. pabaigoje miestuose pasirodė 
dar vienas naujas baldas — komoda. Koma- 
dų buvo keleriopų, bet visos neaukštos, su ke- 
liais atvirais arba durelėmis uždaromais stal- 
čiais. Dauguma komodų buvo stačiakampės, 
tiesių sienelių, pasitaikydavo ir suapvalintų 
priekyje (LDM). Paplito ampyro stiliaus ko- 
modos (ąžuolinė, vietinio meistro daryta, 
LDM). Atsirado ir dvejopos paskirties baldų 
— komoda indauja (kredensas), komoda spin- 

telė, komoda sekreteras. Pastarasis buvo itin 
populiarus ir patogus. Jį sudarė trys dalys: apa- 
tinė buvo komodos prototipas, virš jos tvirtin- 
ta nuleidžiama lenta ir didieji stalčiai, viršuje 
kilo savotiška spintelė su įvairiai kompo- 
nuotais skirtingos talpos stalčiais ir smul- 
kiais skyreliais. Baldo išvaizdą formavo jo 
dalių santykis, kuklus nesusmulkintas de- 
koras (kolonėlės, piliastrai). 

Klasicistiniai stalai buvo dideli, apvalūs, 
su viena ar trimis išlenktomis kojomis. Būta 
ir mažesnių — keturkampių, suapvalintais 
kampais ir tiesiomis kaneliūruotomis kojo- 
mis. Stalų buvo puoštų dekoratyvinėmis de- 
talėmis, lakuotų, aprėmintų bronzos apkaus- 
tais (LDM). Ampyro laikais išpopuliarėjo 
stalai iš ruplėtojo karelų beržo. 

Savitas ovalus stalas saugomas Kretin- 
gos kraštotyros muziejuje. Stalviršio kraštais 
driekiasi reljefinis astragalo ir taškų— brūkš- 
nių ornamentas. Vienintelė masyvi profi- 
liuota koja apačioje baigiasi voliutos formos 
atšakomis, išdekoruotomis akanto šakelė- 
mis, kurios, savo ruožtu, pereina į dekoraty- 
vines gyvūnų galvas su kitos spalvos akimis. 

Gaminti įvairios paskirties staleliai — 10- 
šimo, rankdarbių, arbatiniai, apeiginiai 
(LDM, LIEM). Jie būdavo ovalios formos, 
apvalūs, stačiakampiai suapvalintais kam- 
pais. Vienus puošė intarsijos, kitus dengė ki- 
limėliai, figūromis dekoruoti audiniai. 

XVIII a. pabaigos bajorų inventoriuo- 
se jau minimas rašomasis stalas, kurio pri- 
reikdavo rašymui, dokumentų tvarkymui, pi- 
nigų ir brangenybių saugojimui. Tokiuose sta- 
luose būdavo slaptų vietų ir nedegantis 
stalčius svarbiems dokumentams. Stalo 
lenta užsidengdavo cilindrinės formos ant- 
vožu. Po gaubtu sutilpę stalčiai buvo su 
rankenėlėmis, visi kiti (virš antvožo, po len- 
ta) — su užraktais. Šie baldai — gan kuk- 
lūs, tačiau imponavo sudėtinga konstruk- 
cija, mediena, apkaustais, spalva. 

XVIII a. pabaigoje tarp miestiečių pa- 
plito korpusiniai baldai — lovos ir įvairūs 
minkštasuoliai. Lovos anuomet buvo trum- 

Vilniaus meistrų darbo komoda. XIX a. pr. 


pos, plačios, skirtiigo aukščio galais ir tie- 
siomis kojomis, be baldakimo. Galų lentas 
profiliuodavo, pagražindavo drožyba. Lovas 
izoliuodavo žmogaus aukščio paravanais 
(širmomis). Jų tarprėmiai dabar jau buvo 
mediniai (anksčiau — iš audinio), ištapyti, 
išdrožinėti. 

1825 m. išrastos spyruoklės pradėtos tai- 
kyti minkštiems sėdimiems baldams. Iš pra- 
džių pasirodė krėslas ir kanapa, kiek vėliau 
— sofa, fotelis, taburetės (pufai). Baldai bu- 
vo iškilmingi, griežtų formų. Atskiri jų ele- 
mentai (sėdynės, atlošai, kojos) jau nesuda- 
rė organiškos visumos kaip baroke. Baldus 
įvairino pamušaliniai audiniai — damasto šil- 
kas, brokatas, kartūnas su lauko gėlių pieši- 
niu, vienatonis, o kartais juostuotas ripsas, 
rėmus aptraukdavo ir oda. Medžiagų orna- 
mentiką ir spalvas parinkdavo pagal sienų 
tapetus. Prabangių minkštų baldų kojas ir 
rėmus kartais puošė drožinėtu antikiniu de- 
koru, bronzos apkaustais su stilizuotu au- 
galiniu ornamentu (juos darydavo auksaka- 
liai). Buvo žiūrima dekoro pusiausvyros. 

Krėslai būdavo keturkampiai, dažnai su- 
apvalintais kraštais, į apačią plonėjančiomis 
kojomis. Suapvalintų atlošų centrą nurody- 

davo ažūrinė širdelė, trikampis ar kokia 
kita forma (žinoma ir liaudies balduose). 
Šiek tiek skiriasi du Vilniaus Kalvarijų baž- 
nyčios krėslai. Jų kojelės tiesios, į apačią 
siaurėjančios, išraižytos kaneliūromis. Ko- 
jų sandūrų su sėdyne vietos pažymėtos ke- 
turkampiais su rozetėmis. Krėslų atlošai, 
sėdynių rėmai ir porankiai saikingai pa- 
pildyti augaliniais raštais bei voliutėlėmis. 
Foteliai Lietuvoje nebuvo itin populiarūs. 
Jų būta platesnių už krėslus, trumpesnių 
kojų, su gilia pasoste ir aukštu atlošu. Že- 
mi fotelių porankiai tiko krinolinais vilkin- 
čioms damoms. Šiai madai pataikauta ir 
kanapų atramomis. Vėliau, susiaurėjus 
suknelėms atramos rankoms patapo aukš- 
tesnės arba buvo išsiverčiama visai be jų. 
Kanapos savo struktūra ir dekoru panėšė- 
jo į fotelius, tačiau sutalpindavo 3—4 sė- 
dinčiuosius. Baldo kompozicinį centrą ir 
puošniausią dalį sudarė atlošas su herbais, 
dekoratyviniais motyvais, geometriniais 
raštais. Laisviau sėdėti, net įsitaisyti pu- 
siau gulomis buvo galima ant sofos. Ji at- 
rodė jaukesnė, turėjo didesnę minkštąją 
dalį. Audinys dengdavo ne tik pasostę, bet 
ir atlošą, porankius. Aštuonių kojų laiko- 
mas baldas kėlė patvarumo jausmą. Me- 
dinės turtingesnių sofų dalys buvo droži- 
nėjamos, dengiamos metalu, kuklesnių bal- 
dų estetinė išvaizda priklausė nuo audinių 
kokybės. 

Korpusiniams baldams formomis buvo 
artimi klavikordai ir fortepijonai, be jų neap- 
sieidavo dvaruose, miesto rūmų salonuose. 
1840 m. Vilniuje įsisteigė dvi šių instrumen- 
tų dirbtuvės, kurias išlaikė Hutobas ir Juo- 
zas Piestunavičius. Veikė Lietuvoje ir kitos 
(Bielskio, Ošmenieco) fortepijonų dirbtuvės. 
Po 1831 m. sukilimo emigravęs Feliksas Jast- 
žembskis 1838 m. įsteigė tokią dirbtuvę Briu- 
selyje. Jo fortepijonai išgarsėjo Europoje, bu- 
vo noriai perkami Amerikoje. 

Baldus dažniausiai gamindavo komplek- 
tais. Ansambliai galėjo būti formuojami net 
iš keliolikos įvairios paskirties baldų, nors 

didžiausią paklausą turėjo paprasti stalo ir 
kėdžių komplektėliai. LDM yra ankstyvojo 
klasicizmo vietos meistrų darbo komplektas 
iš stalo, dvivietės sofos, 2 fotelių, 6 krėslų ir 
veidrodžio. Baldų rinkinių turi LNM, jų yra 
kitose Respublikos vietose. 

Komplekto sudėtį nulemdavo jo vieta 
interjere, patalpos paskirtis. Svečių kamba- 
ryje paprastai stovėdavo didelis ovalus ar 
apskritas stalas, sofa, 2—4 foteliai, 6— 12 kė- 
džių. Būdavo kortų, gaidų, rankdarbių sta- 
liukai, kolonos formos stovai skulptūroms, 
vazoms, gėlių pintinėlėms, fortepijonas, ži- 
dinio ekranas. Valgomojo komplektą su- 
darydavo stačiakampis ar ovalus stalas, ap- 
statytas kėdėmis (krėslais), viena ar keletas 
indaujų ir stačias dėžinis laikrodis. Miega- 
majame galais į sieną stovėjo lovos, komo- 
da arba didelė spinta, tualetinis staliukas, 
2-3 foteliai. Reikšminga interjero detalė — 
pakabinami ir pastatomi veidrodžiai. Jie 
sudarydavo didesnės erdvės iliuziją, page- 
rindavo kambarių apšvietimą, dieną atspin- 
dėdami langus, vakare — šviestuvus. 

Tamsiai poliruoti arba dažyti baldai 
skyrėsi tapetų fone, tačiau turėjo išsaugo- 
ti ryšį su patalpa, ženklinantį jų priklausy- 
mą būtent šiam interjerui. Todėl baldų ap- 
mušalai būdavo parenkami atsižvelgiant į 
tapetus, o kambario sienų apačią rekomen- 
duodavo dengti medžio paneliais. 

Vilniaus bernardinų ir dominikonų bei 
Kretingos pranciškonų dirbtuvės gamino 
bažnytinius baldus — klasicizmo stiliaus suo- 
lus, stelas, klausyklas, klauptus. Čedasų 
bažnyčios (Rokiškio rj.) klauptų nuolaidų 
stalviršį laiko keturios kaneliūruotos koje- 
lės— kolonėlės ir lygi apatinės dalies plokš- 
tuma. Kretingos bažnyčios dviejų klauptų 
architektoniką formuoja išlenktos linijos. 
Stilių paryškina kolonėlės, antablementas, 
pusapskritės nišos, antikinio ornamento va- 
riacijos. 

Po prancūzų kariuomenės invazijos Lie- 
tuvos didikai įsigijo ampyro baldų. Jie buvo 
šaltai iškilmingi, masyvesni ir monumenta- 

Kazimieras Bachmatavičius. Dobrovlianų interjeras (pagal G. Giunterytę). 1835 


lesni už klasicizmo dirbinius, pasižymėjo 
gausia puošyba. Iš romėnų ir egiptiečių 
dailės buvo atrenkami tie ženklai, kurie ga- 
lėjo sustiprinti prabangos ir didybės įspū- 
dį: vainikai, gausybės ragai, liūtų ir satyrų 
galvos, karo atributika. Ampyro balduose 
pakako ir klasicistinio dekoro bei šio sti- 
liaus architektūros detalių — kolonų, pi- 
liastrų, karnizų. Vietinį ampyrą geriausia 
apibūdinti pagal krėslą, kuriame 1815 m. 
Raguvoje sėdėjo caras Aleksandras I 
(KČDM). Didesnį ampyro baldų rinkinį 
turi LDM: tai didelis stalas, kortų staliu- 
kas, ovalus serviravimo stalas, siaura ne- 
didukė komoda, 2 foteliai, sofa, 5 aksomi- 
niai krėslai. Šioje kolekcijoje vietinių 
meistrų braižui būdingesnė komoda. Bal- 
dai surinkti iš dviejų komplektų. Vieni jų 
gaminti imituojant raudonmedį arba pa- 
dengti raudonmedžio fanera, kiti — iš 
Karelijos beržo. Lietuvoje sukurti baldai 
paprastesni už prancūzų, vokiečių ar rusų 
ampyro dirbinius, tačiau išlaiko griežtą 


kosmopolitinę stiliaus reglamentaciją. Be 
vietoje gamintų baldų, naudotasi ir iš Ru- 
sijos atvežtais. 

XIX a. 4 d-mečio pabaigoje Lietuvos 
baldininkystėje pasireiškė miestiečių ir ba- 
jorų pamėgtas bydermejeris. Mūsų krašte 
jis gyvavo gan trumpai, po 1863 m. sukilimo 
užsakovai persiorientavo į besikarto- 
jančius istorinius stilius. Bydermejeris bu- 
vo nepalyginamai praktiškesnis, demok- 
ratiškesnis už ampyrą. Nauji baldai sky- 
rėsi paprasta, lakoniška forma, pakitusiu 
tektonikos supratimu, nors įkvėpimo vis 
dar ieškota antikoje. Lietuvoje sukurti 
dirbiniai buvo labai patogūs, tikslių pro- 
porcijų, gero staliaus darbo. Jiems nau- 
dodavo gerą medieną, sėkmingai parink- 
davo apmušalų spalvas bei raštus. 

Lietuvos muziejuose išlikę byderme- 
jerio baldai tvirti, masyvūs. Tai stalai, spin- 
tos, lovos. Pagaminti iš šviesios kietos vie- 
tinės medienos — kriaušės, klevo, kartais 
karelų beržo. Baldų linijos ir formos ne- 

sudėtingos, paviršius nedekoruotas, graži 
medienos tekstūra ir spalva. Pušinių ir eg- 
linių baldų priekis faneruotas, dažytas švie- 
siai rusvais tonais. Retas kuris papuoštas 
drožyba, dar rečiau — intarsija. 

Bajorų ir miestiečių buityje daugėjo 
korpusinių baldų (spintų, komodų, bufe- 
tų, prausyklų). Jų korpusai buvo paprastų 
geometrinių formų, šoninės sienos ir du- 
rys rėmų —įsprūdų sistemos. Baldų puoši- 
me gausiai taikyta architektūros elemen- 
tai. Ypatinga įvairove pasižymėjo spintos. 
Drabužinės buvo vienadurės ir dvivėrės, 
be stalčių. Dideles jų plokštumas skaidė 
neaukšto reljefo piliastrai, kolonėlės, vai- 
nikavo frontonas. Knygų spintos (taipogi 
vienų ar dvejų durų) turėjo įstiklintas du- 
ris, jų kraštais kartais kildavo kolonėlės. 
Vitrininės spintos stalo sidabrui ir bran- 
giems serviravimo reikmenims būdavo 
įstiklinamos iš trijų pusių, paliekant profi- 
liuotas medines plokštumas. Pradėta ga- 
minti indaujines spinteles su vidinėmis len- 
tynomis maisto atsargoms. 

Įvairios paskirties stalai buvo apvalūs, 
rečiau stačiakampiai, sušvelnintais kampais. 
Apačioje juos laikė stačiakampės lentos 
įlenktais šonais, įvairių formų kronšteinai ir 
viena (rečiau dvi) profiliuota ar briaunotos 
kolonos pavidalo koja. Atsirado ištraukia- 
mi stalai, kiti kombinuoti baldai. 

Sėdimi baldai dirbti pagal kūno formas 
— kiek išlenktais atlošais ir porankiais, ap- 
takiais kampais. Į apačią siaurėjančios jų ko- 
jelės irgi kiek išsilenkdavo į išorę. Kartais 
pasitaikydavo tekintų kojų. 

Santūrių formų bydermejerio baldų 
komplektas yra Verkių dvaro rūmuose, tur- 
tingesnės išvaizdos baldai buvo pagaminti 
Astravo, Panemunio dvarams. 

Susisiekimo priemonės. Išeiginiam pasi- 
važinėjimui naudoti arkliais kinkomi vasa- 
riniai ir žieminiai vežimai. Puošnesni buvo 
vasariniai, bet paprastai transporto prie- 
monės išvaizda atspindėjo šeimininko tur- 
tinę padėtį. Vežimuose vietoje diržų ir 

Karieta 


grandinių imta taikyti plienines linges — 
tai labai padidino amortizaciją. 

Lietuvoje važinėdavo karietomis, faje- 
tonais, brikomis — visi šie vežimai buvo ke- 
turračiai. Karietos buvo uždaros ir pusiau 
uždaros. Uždarųjų medžio kėbulas ir atša- 
kos vežikui bei kelioniniams daiktams puošti 
drožinėtomis ir tekintomis detalėmis, spal- 
voto metalo apkaustais. Dekorą parinkda- 
vo pagal meto madą. Lankstytos geležies ir 
spalvoto metalo formas tvarkingai kompo- 
nuodavo pagal estetinius ir utilitarinius rei- 
kalavimus, išlaikydavo simetriją, ritmą, de- 
rindavo mastelius. Karietos salone sėdynės 
buvo nuolatinės arba iš kilnojamų pagalvėlių, 
aptrauktos brangiais spalvotais ir raštuotais 
audiniais. Vidų apšviesdavo duryse iškirsti 
langeliai. Karietas kinkydavo pora, ketver- 
tu, šešetu arklių — pagal savininko padėtį ir 
karietos dydį. E Pliaterio karietą traukė šeši 
žirgai. Jos kėbulo priekyje ir užpakalyje bu- 
vo plačios atšakos (priekyje vežikui, užpaka- 
lyje — liokajui ir daiktams), puoštos sidabri- 
niais apkaustais. Kėbulas švytėjo ne tik jais, 
bet ir sidabrine plokšte su savininko herbu 
bei pavarde. Vidaus salonas buvo uždaras, 
erdvus, sėdynės plačios, kaip kanapų. 

Pusiau uždaros karietos turėjo odinius 
nuleidžiamus gaubtus. Šios karietos buvo ne 
tokios prabangios. Paprasčiausias jų nuomo- 
davo susisiekimui mieste (vežikams). Leng- 
vas atviras fajetonas, išpopuliarėjęs XVIII a. 
pabaigoje, kartais irgi turėdavo užsiden- 

giantį gaubtą. Fajetonus puošdavo ap- 
kaustais, tačiau jų patrauklumą pirmiau- 
sia sąlygojo siluetas. Apie šią transporto 
priemonę ir karietas daugiausia papasako- 
ja anuometinės graviūros bei litografijos. 

Vietos meistrai, supaprastinę pusiau 
uždarą karietą, sukūrė keturratę briką (ka- 
riolę), siluetu panašią į kebą. Ji tiko kelio- 
nėms, buvo patogi žemės ūkiui, todėl briką 
stengdavosi įsigyti turtingesnieji valstiečiai. 
Sėdynės atlošą ir kraštus dekoruodavo 
profiliuotais kontūrais, tekintomis ir droži- 
nėtomis detalėmis. Brikų apkaustai buvo 
funkcionalūs, skoningai išlankstyti ir su- 
komponuoti. 

Žiemą gerąjį transportą atstodavo įvai- 
raus didumo atviri važiai. Jų kėbulų dalis bū- 
davo keleriopa, bet retai kada gaubta. Kė- 
bulą laikė pavažos: išraiškingo silueto, eks- 
presyviai išlenktos priekyje. Važių sėdynes 
ir užpakalinę dalį akcentuodavo labiau, ne- 
gu brikų — profiliais, drožinėtais geometri- 
niais ornamentais. Medienos fone ryškiai 
skyrėsi apkaustai. Priekyje jie užsibaigdavo 
kokio pumpuro akcentu, užpakalinėje daly- 
je — stilizuotais žiedais, gyvūnais. 

Visos susisiekimo priemonės buvo dažo- 
mos tamsiomis spalvomis — violetine, ruda, 
žalia. Tamsi dulsva mediena kontrastavo su 
blizgančiais apkaustais, sustiprindama jų 
reljefą, paryškindama kontūrus. Karietas, 
važius, kitą keturratį transportą gamino 
Vilniaus, Kėdainių, Varnių ir kitų vietų ka- 
rietininkai. Tarp Vilniaus meistrų garsėjo Jo- 
nušas Zeidelis. 


Keramika 


XVIII ir XIX amžių sandūroje paivairėjo 
keramikos asortimentas. Lietuvos aristokra- 
tija, susidomėjusi madingais Europoje por- 

celiano ir fajanso dirbiniais, XVIII a. pabai- 
goje ėmė steigti jų manufaktūras. Jos buvo 
mechanizuojamos, todėl kartais vadintos 
fabrikais. LDK etmonas M. K. Oginskis 
įsteigė fajanso manufaktūrą Telemachuose 
(1790 m.), kiek anksčiau LDK kiemo iždi- 
ninkas A. Tyzenhauzas buvo įsteigęs valsty- 
binę fajanso manufaktūrą Gardine, LDK 
stalininkas J. K. Čartoriskis organizavo fa- 
janso ir porceliano manufaktūrą Korce 
(1784 m.), Svirzeniuose terakotos manufak- 
tūrą įsteigė Radvilos (visos dab. Baltarusi- 
jos teritorijoje). Didikai, turėję valdas Lietu- 
voje ir Baltarusijoje, manufaktūras steigė 
baltarusių žemėse, arčiau sienų, orientuo- 
damiesi į plačią Rusijos rinką. Tačiau puo- 
džius ir cechų meistrus dažnai atsiveždavo 
iš Lietuvos. Manufaktūrų meno vadovais 
kviesti užsieniečiai — jie turėdavo per trejus 
metus paruošti sau vietinę pamainą. Orga- 
nizuodami gamybos procesą arba ieškoda- 
mi medžiagų, svetimšaliai negalėdavo apsi- 
eiti be čionykščių meistrų pagalbos. 

Vilniuje buvo manufaktūrų produkcijos 
pardavimo agentūros, jos aprūpindavo dir- 
biniais Lietuvos ir Baltarusijos bajoriją. Pir- 
kėjai vertino fajanso ir porceliano baltumą, 
permatomą, skambią šukę. 

Lietuvoje klasicistiniai keraminiai indai 
nepasižymėjo originaliu dizainu. Jų formos, 
perimtos iš alavo indų, buvo paprastos ir aiš- 
kios, išryškinančios pačios medžiagos kilnu- 
mą. Dirbinius dengdavo balta, mėlyna, ža- 
lia arba ruda glazūra. Indus dekoruodavo 
neaukštu reljefiniu išspaustu kiauraraščiu 
arba viršglazūrine tapyba. Reljefo išdėsty- 
mas, tapyti medalionai ir ornamentinės 
pynės atitiko indo sienelių kryptį ir padėtį, 
akcentavo dirbinio tektoniką. Įvairiau puoš- 
davo lėkštes. Be minėto dekoro, jas dailin- 
davo tapytais ar reljefiniais skrituliukais, spi- 
ralėmis, persipinančiomis stilizuotų augalų 
šakomis su vaisiais, tinkleliais, geometriniais 
raštais, mitologiniais ir fantastiniais moty- 
vais. Žinoma rausvo molio lėkštė, kurios 
dugne nulipdyta reljefinė žmogaus galva ant 

ištįsusio kaklo su sparnais, o viršuje — saulė 
(KČDM). 

Anksti įsikūrusi A. Tyzenhauzo manu- 
faktūra greitai bankrutavo, apie ją nieko ne- 
žinoma. Mykolo Kazimiero Oginskio fabri- 
kas gamino dekoratyvines sodų vazas: kieto 
fajanso, storasienes, dengtas tiršta glazūra. 
Vazose jaučiama antikinės, itališkos kerami- 
kos įtaka. Galima spėti, kad tuometinis ma- 
nufaktūros meno vadovas buvo italas. Kita 
vertus, italų fajansas buvo pakankamai gar- 
sus, jį mėgdžiojo prancūzai, žinojo Lietuvos 
meistrai. Oginskio fabriko indus apdailinda- 
vo ornamentais, augaliniais ir gyvūniniais 
tapytais motyvais, kartais buvo tapomos ar 
nulipdomos mitologinės scenelės, liaudies 
buities vaizdai. 

Garsėjo Klemenso Juozapo Čartoriskio 
manufaktūra, kuriai nuo 1790 m. vadovavo 
Pranciškus Mezeris. Jos gaminti stalo indai 
buvo iš plono, porcelianą primenančio fa- 
janso. Lėkštės, ąsotėliai, puodeliai, arbati- 
nukai — įvairių formų, didumo ir gilumo — 
buvo tektoniški, panašūs į alavinius indus. 
Jų skaidrias permatomas sieneles margin- 
davo viršglazūriniais dažais arba lengvu rel- 
jefu, ažūriniu, trumpus šešėlius metančiu 
ornamentu. Gamykla: garsėjo porceliano 
medalionais, miniatiūriniais portretais ir pei- 
zažais. Juos kūrė P Mezerio brolis Mykolas, 
tapė Juozapas Sobinskis. XIX a. pradžioje, 
kai meno vadovais tapo prancūzai (Meran- 
d'as, Petion'as), manufaktūros dirbinių for- 
mos įgavo aiškius klasicizmo požymius. 

1804 m. P Mezeris išvyko iš Korco ir įstei- 
gė porceliano dirbtuvę Baranove, o M. Me- 
zeris — Tamašove (veikusią iki 1827 m.). 

Iš Radvilų manufaktūrų pažymėtinas 
Svirzenių fabrikas, gaminęs postamentus, 
biustus ir figūras parkams bei interjerams. 
Skulptūras lipdė Vilniaus universiteto Dai- 
lės skyriaus auklėtiniai. Nesvyžiaus rinkinyje 
buvo keliolika šio fabriko gaminių — senovės 
filosofų didelių fajansinių biustų. Galimas 
daiktas, kad būtent Svirzenių produkcija 
saugoma Biržų kraštotyros muziejuje. Tai 

klasicistiniai biustai su terakotiniu, sudeda- 
mu, ampyro stiliaus pjedestalu. 

Dekoratyvinius ir buitinius indus gami- 
no Mato Navicko ir Jurgio Simanausko fa- 
janso fabrikai Vilniuje. Panašu, kad vienas 
iš jų pagamino nedidelę, statinaitės formos 
vazą (Rokiškio KM). Jos sieneles dengia ne- 
aukštas reljefas — augmenijos fone žvitriai 
žaidžiantys vaikai. To paties muziejaus rin- 
kiniuose yra fajanso puodelis. Baltame jo fo- 
ne ištapytas mėlynas kartušas, užsibaigian- 
tis karūna. Kartušo centre pavaizduotas 
Šv. Kristoforas. 

Didikų manufaktūros konkuravo su 
Lietuvoje buvusiais puodžių cechais, per- 
viliodavo geriausius cechų meistrus. Todėl, 
pavyzdžiui, Vilniaus cechas 1833 m. duo- 
menimis turėjo 16 dirbtuvių ir tik 55 meist- 
rus!99. Apie puodžių dirbinių asortimentą 
ir meninį lygį žinoma nedaug, dar viena 
neištirta sritis — etnografinėje Lietuvoje 
buvusios mažesnės keramikos manufaktū- 
ros. Respublikos muziejuose pakanka ne- 
įvardytų klasicizmo keramikos dirbinių. Pa- 
vyzdžiui, vazelė, kurios paviršių dalija rel- 
jefinės, tarsi tekintos kolonėlės ir tarp jų 
vingiuojančios šakos (LDM). Arba lėkštė 
su reljefu „Atėnės pagarbinimas“ iš Mont- 
vilų dvaro (KČDM). Graikų deivė vaiz- 
duojama su šalmu medžių fone, tarp ap- 
nuogintų vaikų ir moterų figūrų. Lėkštės 
dugno kompoziciją papildo reljefas — su- 
sipynę klasicistiniai akanto lapai ir 4 po- 
ros vienas prieš kitą stovinčių amūriukų. 
Reljefas gerai sumodeliuotas, besikarto- 
jantys vaizdai kuria indo ritmą, primena 
gamtos cikliškumą. 

Cechai, o gal ir kai kurios manufaktū- 
ros gamino klasicistine maniera profiliuotas 
ar figūromis puoštas žvakides. Išpopulia- 
rėjus rūkymui labai paplito fajanso ir bisk- 
vito pypkutės iš rausvo, juodo, balto molio. 
Netgi šie smulkių plokštumų dirbiniai bu- 
vo dekoruojami.Jų pakraščiais ar visu pa- 
viršiumi rangėsi lengvos augalų šakutės — 
įgilintas arba iškilus reljefas. Pasitaikydavo 

fajansinių pypkučių su sudėtingo piešinio 
viršglazūrine tapyba. 

Didelį keramikos dirbinių pogrupį su- 
daro kokliai. Buvo statomi židiniai, vis dau- 
gėjo koklinių krosnių. Išgalintys žmonės rū- 
pinosi, kad jos nebūtų vien funkcionalios, 
kad atitiktų interjero įrangą, patrauktų akį. 
Tai skatino dekoratyvinių koklių meniš- 
kumą, didesnę jų gamybą, nors tuo užsiimda- 
vo tik puodžių cechai ir mažesnės dirbtuvės. 

Ankstyvojo klasicizmo koklių reljefo 
piešinys minkštas, tapybiškas. Vystantis sti- 
liui, piešinys sausėjo, reljefas aukštėjo. Or- 
namentiniuose kokliuose dažnai pasitaiko 
stilizuotų, simetriškai vazonėliuose sudėlio- 
tų eglių. Kitur plokštumų kraštus uždaro 
lauro šakutės, o sudėtingesnis augalinis mo- 
tyvas įrašytas centre. Kartais augaliniai 
motyvai būdavo susiejami su herbiniais: pa- 
vyzdžiui, iš dvigubos heraldinės lelijos iš- 
kyla šakelės, kurios išsiriečia į kraštus ir ties 
lelijos surišimu užsibaigia ramunės ar ru- 
giagėlės žiedais. Pasitaiko augalinių ir gy- 
vūninių formų jungtis. LDM esančiame 
koklyje ąžuolo lapų vainikas juosia fantas- 
tinio žvėries, tarsi šerno su ragu pakaušyje 
profilį. Koklių reljefuose esti ir žmonių at- 
vaizdų. Mėlyname, šviesiai dėmėta glazūra 
dengtame koklyje pavaizduota pilnaveidžio 
vaiko galvutė (LDM). Balto koklio apačio- 
je, tarp voliutų parodyta gyvulio galva, o 
plokštumos centre — apnuoginta vyro fi- 
gūra su trimitu iškeltoje rankoje (LDM). 
Karnizams skirti įgaubti ir išgaubti kokliai 
turi klasicistiškai profiliuotus, kartais vin- 
giuojančia šakele paryškintus kraštus. Jų vi- 
durys akcentuotas išgaubta ritinio forma ar- 
ba heraldiniu motyvu. 

Daugiausia meninių koklių pagamino 
Vilniaus M. Navicko ir F. K. Boroti dirbtu- 
vės. Vilniaus cechų kokliai buvo paprastes- 
ni, padailinti tik antikine ornamentika. 

Daugumą koklių dengė baltas emalis, 
tačiau neišnyko ir kitos keramikoje naudo- 
tos spalvos — žalia, mėlyna, ruda. Koklių 
meniškumas priklausė ne tik nuo gražaus 

reljefo ar spalvų, bet ir nuo jų veidrodinių 
savybių, švytėjimo, blyksnių žaismo. Be to, 
meistrai turėjo numatyti, kaip atrodys ke- 
liolikos ar keliasdešimties koklių kompozi- 
cija židinio, krosnies paviršiuje. Štai tokių, 
visumą atspindinčių pavyzdžių išliko labai 
nedaug. 

Yra nupiešta ir aprašyta ankstyvojo kla- 
sicizmo krosnis, buvusi Mosažų pilyje: pira- 
midinės formos, apmūryta labai dideliais, 
dviejų spalvų kokliais. Koklių foną dengė 
šviesiai melsvas emalis, o iškilus ornamen- 
tas saugojo natūralią degto molio spalvą. 
Krosnies centre būta didelio reljefinio Lie- 
tuvos herbo, viršuje jį vainikavo karališka 
karūna. Apatiniame krosnies tarpsnyje, ant 
sudėtingai profiliuotos lentos buvo 1791 m. 
data ir lotyniškas įrašas. 

Didesnėse patalpose galėjo stovėti mū- 
rytos tinkuotos krosnys. Vieną tokių supro- 
jektavo architektas M. Šulcas Universiteto 
Chemijos laboratorijai (1924 m. atnaujinta 
architekto J. Ktoso). Ji cilindrinė, viršutinė- 
je dalyje — antablementas, užsibaigiantis 
pusrutulio formos kupoliuko siluetu. Pagal 
šią krosnį J. Ktosas pastatė dar tris panašias, 
įkomponuotas salės nišose. 

Ampyro stiliaus yra Burbiškio dvaro 
rūmų (Anykščių rj.) krosnys ir židiniai: ap- 
mūryti baltais kokliais, tokios pat spalvos 
skulptūrinis dekoras. Krosnys stačiakampės, 
platėjančios į gilumą, kiekvienos paviršiuje 
išskirtos trys zonos — cokolio, pakuros ir 
viršutinė vainikuojanti. Tarpsniai atskirti 
antikiniais raštais, kurie yra tarsi rišamoji 
ansamblio detalė, nes sudėtingi reljefai kiek- 
vienoje krosnyje vis kitokie. Turtingiausia 
koridoriaus krosnies plastika. Jos cokolinės 
dalies centre puikuojasi susmulkinta pasto- 
ralinė scena. Pakuros tarpsnyje stačiakam- 
piu apribotas išraiškingas aukštas reljefas — 
antikiniais drabužiais vilkinti Mūza su gėlė- 
mis. Virš stačiakampio į plotį skleidžiasi 
plokštesnio reljefo laurų vainikas. Kompo- 
ziciją užbaigia kaneliūruotos kolonos frag- 
mentas krosnies viršuje. 


Burbiškio dvaro rūmų krosnis. XIX a. vid. 


Kambarių krosnys puoštos gan įvairiai. 
Vienos jų kraštai aprėminti piliastrais, lai- 
kančiais antablementą ir girliandomis nu- 
sagstytą „kupolinį būgną“ su pora antikinių 
vazų kraštuose. Kitos ypač akcentuota vir- 
šutinė ir pakuros dalys: viršuje yra įgilini- 
mas, kurį kerta vertikalus spiralinis augali- 
nis ornamentas, apačioje reljefinė scena 
vaizduoja amūrą, sėdintį dviračiame, 
paukščių traukiamame vežime. Trečiosios 
krosnies cokolinė dalis rustuota, didysis 
tarpsnis užbaigtas suporintomis korintinė- 
mis kolonomis, laikančiomis laisvai traktuo- 
tą antablementą su karnizu ir medalionais, 
kompozicija vėlgi užsibaigia girliandomis 

ir būgnu. Kitos krosnys bendrais bruožais 
panašios į aptartąsias, nors kiekviena jų 
savaip originali, turinti kokią nesikartojan- 
čią detalę. 

Du aukšti židiniai — aiškios struktūros 
ir proporcijų. Fasado plokštumas rėmina jo- 
nėninės kolonos, laikančios antablementą su 
rozetėmis galuose ir išcentriniu ornamentu. 
Didelė pakuros dalis paryškinta ketaus ap- 
rėminimu. Vėlesni pataisymai ir istorizmo 
laikotarpiu įmūryti kokliai suardė židinių vi- 
sumą. 


Stiklo dirbiniai 


Stiklo dirbinių meniškumu garsėjo Biržų 
linijos Radvilų manufaktūros Nalibokuose, 
įsteigtos 1727 m., gyvavusios iki 1848 m. 
Jų gaminiai, kaip ir kitiems magnatams pa- 
valdžių manufaktūrų produkcija, plito Lie- 
tuvos dvaruose. 

Klasicizmo laikotarpiu toliau buvo gami- 
nami stalo indai. Jie supaprastėjo, tapo ma- 
syvesni ir konstruktyvesni už rokokinius. Kar- 
tais naudotas spalvotas arba bespalvis stiklas 
buvo dažomas, auksuojamas (KČDM). Ka- 
dangi indai vis dažniau gaminti serijiniu bū- 
du, jų dekore sumažėjo heraldinių, simboli- 
nių, alegorinių motyvų. Simboliniai ženklai 
puošė Vilniaus masonų ložės taures (LNM). 
Plačiau tiražuotų indų apdailoje dominavo 
girliandos, gvazdikų žiedai, kiti klasicistiniai, 
raižyti arba smėliu purkšti motyvai. Rokiškio 
KM saugoma rausvo stiklo taurė išgraviruo- 
ta gyvulių ir paukščių figūromis, augalų pic- 
šiniais. Pūtimo, formavimo ir puošybos dar- 
bus (šlifavimą, nuodijimą, purškimą smėliu, 
graviravimą, kraštų auksavimą) darė vietiniai 
meistrai. Juos apmokydavo F K. Fremala, 
graveriai bei dekoratoriai Drehera, Jonas ir 
Henrikas Hencai, kiti specialistai. 

Ampyro laikais pradėta gaminti sunkius 
krištolinius indus (bokalus ir pan.), kai ku- 
rie jų buvo dengiami metaliniais dangteliais. 
Indai atitiko madingas stiliaus tendencijas, 
buvo šlifuojami taip, kad įgautų briaunotas, 
spindulius laužiančias formas, dekoruojami 
punktavimu. 

Nalibokų manufaktūra gamino ne tik in- 
dus, bet ir įvairiaformes stiklo žvakides 
(LIEM), Užečiuose buvo daromi Venecijos 


Vilniaus masonų ložės taurė 

išvaizdos veidrodžiai su dekoratyviniais 
krištoliniais rėmais (KČDM), maži ranki- 
niai veidrodėliai. Kai kurie sieniniai veid- 
rodžiai buvo su stiklo žvakidėmis. 

Vilniuje stiklinius stalo indus gamino 
Vitgenšteinų stiklo dirbtuvė. Jos etalonai, 
pasižymėję paprastomis formomis ir taupiu 
dekoru, buvo skirti masinei gamybai. Šios ir 
kitų dirbtuvių indus kartais imdavosi deko- 
ruoti Vilniaus stiklių cecho meistrai. Glu- 
dinti ir graviruoti medalionai, gėlės, amū- 
riukai kukliai, bet pakankamai išraiškingai 
papildydavo indo vaizdą. Stiklių cechuose 
gamindavo ir savus indus, pradėta kurti ne- 
dideles dekoratyvines spalvoto stiklo figū- 
rėles. 

XIX a. pradžioje Valavičius įsteigė stiklo 
manufaktūrą prie Šiaulių. Ji gamino žalio stik- 
lo indus. Žinomos šios manufaktūros dar- 
bo kelių skirtingų formų, patrauklių silue- 
tų taurelės ir grafinai. 


Dailieji akmens dirbiniai 


Jaunavytiškių dvare (Rokiškio rj.) buvo 
K. S. Radvilos fabriku vadinama akmens dir- 
binių manufaktūra. Joje gamino marmuri- 
nes šlifuotas ir įvairiai profiliuotas stalų 
plokštes, veidrodžių rėmus, sodų vazas. Bu- 
vo ir smulkesnių dirbinių — šviestuvų, stalo 
įrankių, antspaudų, tabokinių (jas gamino 
iš gasmos). Fabriko produkcija netyrinėta, 
mažai žinoma. Galima spėti, kad Respubli- 
kos muziejuose ir kai kuriose įstaigose iš- 
saugoti stalai bei spintelės su marmuro 
plokštėmis, rašalinių komplektai, pagamin- 
ti Jaunavytiškiuose. Ten pat galėjo būti paga- 
minta sodo vaza, primenanti Švenčionių baž- 
nyčios vazą švęstam vandeniui (100x70 cm). 
Ją laikanti cokolinė dalis profiliais susiau- 
rėja į liemenėlį ir vėl profiliais išplatėja į at- 

virą indą skysčiui. Vaza šlifuota, iškalta iš 
kelių atspalvių juodo akmens: atraminė da- 
lis ir indas — tamsesni, vidurinė dalis — 
šviesesnė. 


Dailioji tekstilė 


Keičiantis socialinei visuomenės sudėčiai 
ir tobulėjant technikai ėmė rastis bendra 
europinė dailiosios tekstilės ir drabužių 
mada. Ją skleisdavo į Vilnių atvykę svetim- 
šaliai ir kituose kraštuose pabuvoję Lietu- 
vos meistrai. Vilniaus Fjorentini ir Vilkon- 
čiaus parduotuvėse prekiauta madingomis 
užsienietiškomis medžiagomis, naujausiais 
madų žurnalais. 

Audiniai gaminti drabužiams, interjerų 
dekoravimui, baldų apmušalams. Kauno ir 
Vilniaus gubernijų dvaruose audė iš tėvynės 
išvyti škotai. Daug meistrų lietuvių atvykda- 
vo iš Prūsijos — Gumbinės, Stalupėnų, Kara- 
liaučiaus. Tačiau plačiausiai krašto poreikius 
tenkino dvarų manufaktūros ir nedidelės 
miestų cechų dirbtuvėlės. Vienos jų veikė 
nuo XVIII a. vidurio, kitos įsisteigė aptaria- 
muoju laikotarpiu. Jų produkcijos realiza- 
vimu besirūpinusios parduotuvės—agentū- 
ros Vilniuje buvo pagrindinis visuomenės 
skonio ugdytojas. 

Jei cechų dirbtuvės daugiau orientavosi 
į liaudies audinių raštus bei spalvas, tai dva- 
rų manufaktūros pirmiausia sekė europinės 
dekoratyvinės tekstilės raštais desenais 
(dessin). 

Audiniai . Klasicizmo stiliaus audiniuo- 
se driekėsi vertikalios tiesios linijos, prie jų 
šliejosi arba spirale rangėsi lauko gėlių py- 
nės, įvairūs aksesuarai — pintinėlės, muzi- 
kos instrumentai, skrybėlaitės ir pan. Baldų 
apmušalų dekore atsirado nauja, į architek- 
tūrą linkstanti kryptis.Šių audinių ornamen- 


tas buvo sąlygiškesnis, tarp dekoro elemen- 
tų pakako skolinių iš architektūros. Tokias 
kompozicijas formuodavo vainikų, akanto, 
girliandų raštai, antikinės vazos, medalionai, 
gausybės ragai, fakelai. Europoje buvo seka- 
ma ne tik bendra mada, bet ir konkrečių me- 
nininkų darbais. Ypač garsėjo Filipo de Lasa- 
lio (Philippe de Lasalle) kūriniai, jo tamsiai 
rudos portjeros, sienų ir baldų apmušalai su 
gėlių ir šakų pynėmis, povo plunksnomis, de- 
koratyviniais paukščiais. Dailininką Liudvi- 
kas XVI apdovanojo Šv. Mykolo ordinu, jo 
paslaugomis naudojosi visa Europa (ir Jeka- 
terina II), apie F. de Lasalio medžiagas žino- 
jo ir Lietuvoje. 

Ampyro medžiagų mūsų krašte nepa- 
mėgo. Vietinių audėjų darbuose stiliaus po- 
žymiai įžiūrimi geometrizuotose formose, 
raudonos, geltonos, violetinės spalvų nau- 
dojime. Romantizmas, kiek žinoma, liaudiš- 
kais motyvais ir istorinių stilių variacijomis 
daugiau pasireiškė baldų apmušaluose. 

Aptariamojo laikotarpio audiniai nebu- 
vo griežtai determinuotų spalvų. Klasicizmas 
mėgo baltas, citrinines, pilkas, melsvas, ki- 
tokias pastelines lengvas spalvas. Jos galėjo 
būti derinamos su šiek tiek tamsesnėmis ar 
net labai tamsiomis: aguonine, mėlyna, kita 
kuria ryškia spalva. Portjeros, sienų ir baldų 
apmušalai derinti tarpusavyje ir su interje- 
ru. Drabužių audinių dekoras priklausė nuo 
jų paskirties ir medžiagos: marginti pirmiau- 
sia lino, drobės, šilko audiniai. Dažus imta 
gaminti vietoje: Gardine buvo užveista da- 
žančių augalų plantacija, kurią tvarkė bota- 
nikas E Žiliberas (Gilibert). 

Žinios apie dailiąją tekstilę Lietuvoje 
skyla į fragmentus, nes manufaktūrų šalyje 
buvo daug ir kiekviena jų specializavosi ku- 
rioje nors srityje. Lietuvos kanclerio A. Sa- 
piegos manufaktūra Rožanuose (netoli Nau- 
garduko), įsteigta XVIII a. pabaigoje, audė 
gėlėtus dekoratyvinius šilko audinius, ma- 
dingas lygias baltas medžiagas suknelėms. 
Gabrielio Oginskio įsteigta 1828 m. manu- 
faktūra Strėvininkuose (Trakų rj.) gamino 

lininius margintus audinius ir raštuotas dro- 
bes. Darbui vadovavo škotas Džonas Har- 
vis (John Harvey). Dekoratyvinius ir drabu- 
žių audinius gamino didelės Paverpenio ir 
Kražių manufaktūros (abi Kelmės rj.). Bart- 
ninkų (Vilkaviškio rj.) fabrikas XIX a. pra- 
džioje audė medžiagas, kurių ornamentas 
plačiais vingiais driekėsi vyšniniame fone. 
Zubovo dekoratyvinių lininių audinių fab- 
rikas netoli Šiaulių gamino medžiagas, pieši- 
niu gan artimas liaudies tekstilei. Šiauliuose 
buvo įsteigta austro T Kiunelio ir vietinio 
pirklio M. Nurkos šilko bei vilnos manufak- 
tūra. Alytaus, Pastovių, o ir daugelis minėtų 
manufaktūrų gamino vidutiniškos kokybės 
audinius miestiečiams, smulkiems bajorams, 
valstiečiams. Platesniems visuomenės 
sluoksniams skirtos medžiagos buvo piges- 
nės, sunkiau pasidavė stilistinei kaitai. Šiuo- 
se audiniuose klasicizmo dekoras jungtas su 
liaudies dailės ornamentika, vėliau — su by- 
dermejeriu. 

Aukštuomenei skirta dailioji tekstilė se- 
kė Europos madomis. Čia klasicizmas pasi- 
reiškė atviriau, įgaudamas kosmopolitinį po- 
būdį. Feodalų skonį tenkino Radvilų ir 
A. Tyzenhauzo dirbtuvės. Pastarasis pasta- 
tė didelį audimo fabriką Šiauliuose, taipogi 
Horodniče ir Lososne (prie Gardino). Sios 
manufaktūros gamino įvairius šilko audinius 
su prancūziškais (Liono ar konkrečiai F de 
Lasalio) raštais. Tai buvo lengvi ir lankstūs, 
smulkių gėlyčių ornamentai, dažnai su pa- 
storaliniais motyvais. Raštai rikiuoti verti- 
kaliomis juostomis, laikantis pusiausvyros. 
Audiniai buvo madingų spalvų, įvairių tonų 
— nuo perlinės ir dangiškai pilkos iki aguo- 
ninės, intensyviai raudono cinoberio. Be ma- 
dingų medžiagų, A. Tyzenhauzo manufak- 
tūros gamino vilnonius audinius ir kilimus, 
skrybėles, moteriškas baltas karūnas, galio- 
nus šilko ir aksomo livrėjoms, bajoriškų dra- 
bužių („kontušų“) juostas, puoštas lengvu 
orientalistiniu piešiniu. Dirbtuvėms vadova- 
vo Žiliberas Bekiu (Gilibert Bėcu) ir kiti 
prancūzų specialistai. 

Garsi Biržų Radvilų audykla Slucke nuo 
1758 m. audė juostas ir kitas drabužių deta- 
les, sienų apmušalus. Ypač (ir nuo seno) 
garsėjo Slucko juostos — šilkinės, sidabro 
ir aukso gijomis perpintos. Ilgainiui keitė- 
si jų kompozicinė struktūra ir dekoravimo 
principai. Išnyko rytietiški raštai, tulpės ir 
gvazdikai juostų galuose. XVIII a. pabai- 
goje juostose buvo išaudžiamos ramunės, 
rugiagėlės, rūtos, lelijos, kitos darželio ir 
lauko gėlės. Dvi dideles jų puokštes simet- 
riškai išdėstydavo juostų galuose, o smul- 
kesnį pavienių gėlių ornamentą — dryžiais 
skersai juostos. Slucko audyklos gaminiai 
dažnai buvo paženklinami — įrašais bor- 
diūro juostos gale nurodydavo pagamini- 
mo vietą, manufaktūros vadovo pavardę. 
XIX a. juostose atsirado smulkūs išilginiai 
augalų raštai, perimti iš prancūziškų audi- 
nių. Kolorite ramius spalvų derinius pa- 
keitė margesni. Sienų apmušalus Slucke 
taipogi audė iš šilko metmenų, sidabro ar 
aukso ataudų. Vienų dekore kartoti juos- 
tų raštai, kitų — augalinis, linkęs į natūra- 
lizmą. Pastarajame skleidėsi puokštės, gir- 
liandos, rozetės, vainikai. Visų apmušalų 
spalvos buvo ryškios. 

Slucko fabrikas veikė iki 1844 m. Jį už- 
darė, nes vyriški ilgi drabužiai jau nebuvo 
madingi, o juostos — pagrindinė audyklos 
produkcija — kitokio stiliaus aprangai neti- 
ko. Žymiausi juostų projektuotojai, palikę 
savo dirbiniuose pavardes ar inicialus, buvo 
Leo Madžarskis (1780—1807 metais dirbęs 
Slucke) ir A. Tyzenhauzo audyklos meistras 
prancūzas F Selimanda. 

Autentiškų manufaktūrų darbo pavyz- 
džių beveik neliko. Šiokie tokie šilko, bro- 
kato, aksomo fragmentai (kartais gal ir pran- 
cūzų gamybos) randami senuose liturginiuo- 
se drabužiuose, nes jie dažnai buvo siuvami 
iš padėvėtų feodalų drabužių bei Slucko 
juostų. Audinių likučiai byloja apie didelę 
fono reikšmę ir klasicistinio dekoro papras- 
tumą. Piešiniuose vengta sudėtingų linijų, 
gėlių vešlių formų. Medžiagos vertikaliai 

juostuotos, prie juostų šliejasi subtilios lau- 
ko gėlių puokštelės, kita smulki klasicistinė 
ornamentika. 

Po 1831 metų sukilimo audinių gamy- 
boje įvyko daug permainų. Kai kurios ma- 
nufaktūros išnuomotos kvalifikuotiems 
miestų specialistams, kurie stengėsi mecha- 
nizuoti darbą. Lanksčiausiai prie naujų rin- 
kos sąlygų taikėsi nedidelės cechų dirbtu- 
vės. 1833 m. duomenimis Vilniuje buvo 13 
nedidelių audimo fabrikėlių, dirbo 22 au- 
dimo meistrai200. Didžiąją dailiosios teks- 
tilės gamybos dalį sudarė audiniai drabu- 
žiams. Vien Upytės paviete (dab. Kėdainių 
ir Panevėžio rj. dalys) dirbo Norkūnų, Po- 
liuniškių, Palinkuvio, Karpių dvarų gelum- 
bės audyklos. 1857 m. duomenimis Lie- 
tuvoje buvo 5 šilko ir keli didesni drobės 
fabrikai20!. Jų produkcija pasižymėjo di- 
dele įvairove, tačiau visoms audykloms 
tekdavo konkuruoti su Rusijos, Varšuvos 
karalystės ir Vakarų prekėmis. Mažesnių 
fabrikų audiniai buvo pigesni už įvežtinius, 
neretai ir gražesni. Jų spalvos, raštai, me- 
džiagos sukurtos pagal pirkėjų pageidavi- 
mus. Tobulėjanti technika įgalino gaminti 
plonesnius, įvairesnio piešinio audinius. 
Verpimo ir audimo procesą imta mechani- 
zuoti. Dirbtuvės įsigydavo Žakardo stakles, 
kuriomis buvo galima austi žymiai sudėtin- 
gesnius raštus. Didelę reikšmę raštuotų ir 
spalvotų audinių atpigimui turėjo Vakaruo- 
se išrasta daugiaspalvė medžiagų margini- 
mo mašina „perotina“. XIX a. ja pradėjo 
naudotis A. Zukas savo įsteigtoje medvil- 
ninių ir šilko audinių spausdintinio margi- 
nimo dirbtuvėje Vilniuje. 

Ir po sukilimo metų audiniai lygiavosi į 
Paryžiaus madas, nukrypimų didesnių nebu- 
vo. Romantizmo įtakoje baldų apmušaluo- 
se kartais atsirasdavo liaudiška tematika, sa- 
vitai interpretuoti rytietiški raštai. Oginskio 
manufaktūra Strėvininkuose ir Zubovo fab- 
rikas tebeaudė lininius bei medvilninius raš- 
tuotus interjero audinius. Jų piešiniuose bu- 
vo bydermejeriškų, natūraliai pavaizduotų 

gėlių, ryškių spalvų. Eidrigevičiaus ir 
1840 m. Vaclovo Lopacinskio įkurtas kilimų 
fabrikai, atrodo, gamino ir pigesnius sienų 
apmušalus, turėjusius didelę paklausą. 
L. Uziemblos rinkinyje Vilniuje buvo Pie- 
šimo ir tapybos katedros auklėtinių Stanis- 
lovo bei Lauryno Rastenių, brolių Augų 
sukurtų apmušalų projektų. Tai turėjo būti 
juostuoti audiniai su kiek stilizuotomis gy- 
vų spalvų gėlėmis, antikiniais muzikos in- 
strumentais. 

Drabužiams skirtų audinių faktūros ir 
raštai siejosi su rūbo kirpimu, pabrėžė jo 
konstrukciją. Audinių piešiniais dažniausiai 
lygiuotasi į prancūziškus pavyzdžius, mados 
laikytasi ir atrenkant spalvas: dominavo per- 
linė pilka, rožinė, balta, juoda, lelijos spal- 
va. Užsienio pavyzdžiais sekė netgi gelum- 
bės dirbtuvės, gaminusios ornamentuotas 
keliaspalves antklodes bei apklotus. 

Kilimai. XVIII a. pabaigoje toliau plėto- 
ta kilimų gamyba, jais puošė ne tik bažnyčias 
bei feodalų apartamentus, bet ir miestiečių, 
bajorų namus. Kokybiškiausius kilimus ga- 
mino senosios — A. Tyzenhauzo, Radvilų, 
Oginskių manufaktūros. Pirklių užsakymus 
tenkino cechų audyklos, jų kilimai buvo skir- 
ti plačiajai rinkai. Projektus kilimams ruoš- 
davo manufaktūrose dirbę svetimšaliai, re- 
čiau — vilniečiai dailininkai. 

Kilimų komponavimo principai ir orna- 
mentika kito lėtai. Vis dar buvo žiūrima 
prancūziškojo stiliaus. Išliko susidomėjimas 
lenkiškuoju stiliumi ir tuo, kaip jame trans-- 
formavosi medalioniniai persų kilimai. Išli- 
ko XVIII a. viduryje taikyta medalioninė 
centriška kompozicijos struktūra: vidurinė 
dalis su simetriškai išdėstytais stilizuotais 
raštais ir kontrastingų spalvų, augalinių mo- 
tyvų bordiūrai. Gėlių ar geometrinis orna- 
mentas austas vertikaliomis eilėmis, kitais 
atvejais grupuotas apie kilimo centrą, pažy- 
mėtą herbu ar kokia kita iškilesne detale. 
Tačiau aptariamuoju metu pradėta atsižvelg- 
ti į kilimo vietą interjere, jo santykį su aplin- 
ka. Kilimo piešinys, spalva, jos švarumas tu- 

rėjo atitikti patalpos sienų ir lubų apdailą, 
derėti su baldais. Pamažu nyko rytietiški ki- 
limų raštai, orientalistiniai komponavimo 
principai, dekore pasirodė natūralistinių ten- 
dencijų. Kilimų centre atsirado pintinių su 
gėlėmis, kaspinais perrištų puokščių, vaini- 
kų, vertikaliai eilėmis sukabintų gėlių šakelių. 
Bordiūro zonoje išsirikiavo kitokio piešinio, 
kitų spalvų gėlės. Ampyro laikais kuriant 
meninę visumą svarbus tapo geometrizuo- 
tas aprėminimas. Kilimuose pasitaikyda- 
vo ir figūrinių kompozicijų, pasižymėjusių 
įvairesnėmis spalvomis, nedogmatizuotu 
piešiniu, kaip kad XIX a. pradžios lietuviš- 
kas kilimas su namukais ir gėlėmis baltame 
fone (Katovicų muziejus, 179x219 cm) ar- 
ba su trimis briedžiais miško aikštelėje. 
Kiek pakitusi kompozicinė sandara atnau- 
jino kilimų spalvas. Dažniausiai tai buvo 
natūralios vilnos spalvos — ruda, juoda, 
balta, kad piešinys nebluktų, kad netaptų 
iššaukiančia interjero dominante. Kilimus 
iš vilnos, vilnos ir siūlų rišo arba audė. 

Kaip ir anksčiau bendroje panoramoje 
skyrėsi Radvilų manufaktūrų produkcija. 
Nesvyžiuje ir Koreličiuose (Baltarusija) aus- 
ti gobelenai, kuriais naudojosi vien tik 
Radvilų giminė. Jie nesiskyrė nuo XVIII a. 
vidurio kilimų: buvo siužetiniai, vaizdavo 
Radvilų giminės atstovus, architektūrą. Ma- 
nufaktūrose gaminti ornamentiniai kilimai 
irgi tekdavo siauram vartotojų ratui. Jų cen- 
tre puikavosi herbai, o aprėminantys bordiū- 
rai kombinuoti iš kelių nedažytos vilnos at- 
spalvių. 

Vilnoniai audiniai ir kilimai gaminti 
A. Tyzenhauzo fabrikuose (Šiauliuose, Ho- 
rodniče, Lososne). Darbams, kaip ir anks- 
čiau, vadovavo užsieniečiai A Bekiu, kiti), 
naudota užsieninė žaliava ir vietinių veisli- 
nių avių vilna. Kilimų raštus formavo natū- 
ralios gėlių puokštės ir krepšeliai, vijokliais 
nutisusios žiedų juostos. Kilimų fonai daž- 
nai būdavo natūralios tamsios vilnos. 

Upytės pavieto maršalkos Eidrigevi- 
čiaus kilimų manufaktūra audė kilimus, 

kurių raštai ir spalvos nežinomi. Kol kas ne- 
nustatytos manufaktūros ar cechų dirbtuvės 
audė miestiečiams ir bajorijai. Jiems skirti 
kilimai buvo europietiškų kompozicijų, na- 
tūralių vilnos spalvų. Santūriame kolorite 
paprastai išsiskirdavo viena ryškesnė spai- 
vinė dominantė. Šiuos kilimus gamino iš 
vietinės vilnos ir lino austine (LDM, 
257x177 cm) arba rištine (LDM, 310x206 
cm) technika. 

XIX a. pirmoje pusėje sumenko kilimų 
gamybos apimtis. Po 1831 m. tebeveikė tik 
Eidrigevičiaus manufaktūra, 1840 m. atsida- 
rė V. Lopacinskio kilimų fabrikas. Apie jo 
produkciją žinoma tik tiek, kad kilimai bu- 
vo spalvingų raštų. 

Sienų puošybai gaminti vienspalviai ki- 
limai. Ant jų sukabindavo ginklus, medalio- 
nus, paveikslėlius, portretus, miniatiūras sta- 
čiakampiuose ar ovaliuose rėmeliuose. 

Buitiniai drabužiai. XVIII a. pabaigos 
-XIX a. vidurio moterų aprangoje vyko 
daug permainų, vyrų drabužiai kito lėtai. Ir 
šioje srityje buvo stiprus užsienio madų 
diktatas. Ryškiausią europinės mados at- 
sinaujinimą išprovokavo Didžioji prancū- 
zų revoliucija, nors vyrų madas kaip ir 
anksčiau diktavo Anglija (net stilius vadin- 
tas „a Vanglaise“). Nauji mados vėjai Lie- 
tuvą pasiekdavo įvairiais keliais. Po visą 
Europą vežiotos lėlės Pandoros (dabarti- 
nių manekenų prototipas) su naujausiais 
drabužių pavyzdžiais. Didikai atsiveždavo 
iš užsienio madų žurnalų, o nuo 1840 m. 
tokią spaudą imta tiražuoti ir Vilniuje. For- 
muojant vietines madas nemenką įtaką pa- 
darė Vilniaus teatras ir gastroliuojančios 
trupės. Žiūrovai įsidėmėdavo aktorių kos- 
tiumus, apsidairydavo, kuo vilki geriausiose 
ložėse sėdinti publika. Madų kitimą Lie- 
tuvoje atspindi anuometiniai portretai. 

Vyrų drabužiuose naujos angliškos ma- 
dos kurį laiką derintos su senomis, nes dau- 
gelis, ypač pagyvenę bajorai, nenoriai skyrėsi 
su ilgais, sarmatiškais rūbais. Iš lėto geso 
miestiečių ir bajorų „žiponų“ spalvingumas. 

Vakarų poveikyje radosi „kontušai“ su 
aukštomis apykaklėmis ir plokščiomis klos- 
tėmis. Tiltu tarp senųjų ir modernių ma- 
dų tapo nauja kariška apranga, įvesta pa- 
gal 1780 m. nuostatus. Uniformos (ypač 
paradinės) nebuvo kanonizuotos. Kiekvie- 
na vaivadija ar pavietas, net pavienių didi- 
kų daliniai (pvz., Karolio Radvilos) savo 
nuožiūra pasirinkdavo spalvas, detales. Vil- 
niaus vaivadijos kariai vilkėjo tamsiai mė- 
lynos spalvos „kontušą“ su raudona apdaila 
ir tokios pat karmazino spalvos „žiponą“. 
8-ojo ulonų pulko vado Dominyko Radvi- 
los portrete (LIEM) munduras rusvas, su 
aukšta apykakle ir žabo, puoštas raudo- 
nomis ir geltonomis detalėmis. Uniformų 
medžiagas gamino įvairūs vilnonių audi- 
nių fabrikai, detales — Radvilų Slucko 
juostų audykla, cechų meistrai. 

Karinė apranga neaplenkė ir kitų gyve- 
nimo sferų. Atsirado specialios pareigūnų 
uniformos. Akademinius mundurus pra- 
dėjo dėvėti Vilniaus universiteto profeso- 
riai ir studentai202, Rektoriaus J. Sniadec- 
kio munduras (LNM) buvo sukirptas kaip 
tamsiai mėlynos medžiagos frakas su rau- 
donais apvadais, šviesesnė mėlyna apykak- 
lė, rankogaliai ir kišenės išsiuvinėti javų 
varpomis, kitais augaliniais raštais. Išraiš- 
kingas, aukso gijomis siuvinėtas piešinys 
ryškiai skyrėsi medžiagos fone, rasdamas 
atgarsį tik solidžių, paauksuotų munduro 
sagų eilėje. 

Uniforminė apranga pamažu įrodė nau- 
Joviškų drabužių išvaizdumą ir praktiškumą. 
Įsigalint klasicizmo estetiniams idealams, rū- 
buose atsirado griežtesnės linijos, tikslios pro- 
porcijos, taurus formų paprastumas. Vyrų 
kostiume pradėta išskirti tris pagrindines da- 
lis: tai siauras vilnonis tamsus frakas su aukš- 
ta (vėliau žemesne) apykakle; tos pačios me- 
džiagos arba zomšiniai siauri kiulotai (trum- 
pos kelnės); šviesi liemenė, trumpas žabo ir 
dideliu kaspinu surišta kaklaskarė. Pakito gal- 
vos siluetas. Perukus dėvėdavo vis rečiau, o 
natūralius plaukus kirpdavo antikos pavyz- 

Universiteto rektoriaus J. Sniadeckio munduras 


džiu, dažniausiai formuodami šukuosenas 
„Titus“ arba „karakala“. Trikampę kepurę 
pakeitė aukšta skrybėlė. Naują aprangą iliust- 
ruoja J. Chreptavičiaus, J. Briotės, A. Snia- 
deckio, kiti portretai. A. J. Čartoriskio at- 
vaizdas rodo, kad siauri kiulotai galėjo būti 
mūvimi kartu su getrais. 

Ampyro metu drabužių formos ir su- 
dėtis mažai tepakito, tik pailgėjo ir prapla- 
tėjo kelnės. Lėta madų kaita ir sumenkę 
luominiai skirtumai sušvelnino distanciją 
tarp didikų ir miestiečių aprangos. Mies- 
tiečiai pamėgo darbo drabužį — dvibortį 
redingotą arba durtinį, tokį pat vilkėdavo 
raiteliai. Šaltomis ir lietingomis dienomis 
prireikdavo pašiltinto redingoto su apykakle 

ir pelerina (L. Bojanaus portretas). Galvą 
apsaugodavo aukšta skrybėle su nedideliu 
atlanku, kojas — pusbačiais arba aukštais 
batais (A. Vankavičiaus portrete). 

Romantizmas papildė vyrų madas viena 
kita nauja detale. Apranga supaprastėjo, tapo 
patogesnė. Imta siūti iš pigesnių, miestiečio 
kišenei prieinamų medžiagų. Vyro figūros 
siluete ryškėjo krūtinė, jos iškilumas kon- 
trastavo su siauru liemeniu ir ilgomis ko- 
jomis. Kasdieną vilkimas durtinis buvo su 
plačiais atvartais ir siauromis rankovėmis, 
jo ilgis siekė kelius. Redingotą irgi puošė 
platūs, bet kiek kitokie atvartai ir didelė 
pelerina, jis buvo ilgesnis (žemiau kelių), 
priekyje susegamas. Darbo kostiumus siū- 
davo iš tamsios gelumbės. Iškilmingomis 
progomis vilkėdavo aksominį fraką ir švie- 
sią šilkinę liemenę. Ypatinga, žmogų 
apibūdinančia detale tapo kaklaskarė. De- 
šimtys piešinių žurnaluose demonstravo 
įvairiausius jos užrišimo būdus. Ansamblį 
užbaigdavo aukšta skrybėlė su siaurais at- 
vartais, vėliau — cilindras. 

Bydermejeris darbinį fraką pakeitė lais- 
vu, figūrą slepiančiu durtiniu. Jame nebuvo 
talijos įsiuvų, o maišinė forma darė šį rūbą 
praktišką, nevaržantį kūno judesių. Atsi- 
rado ir didžiausią pasisekimą įgavo paltai: 
trumpi, tiesaus silueto. Rankas šildė ran- 
kovės arba laisvo kritimo pelerina. Laiky- 
damiesi senų papročių, bajorai paltus kar- 
tais suimdavo juostomis (V. Smakausko 
„Šeimyninė scena“). Dar viena naujovė bu- 
vo siauri, smailėjančiomis nosimis batai. 

Kiek pakito vyrų šukuosenos. Tapo 
madingas skyrimas per vidurį arba šone. 
Kūrybinis jaunimas, o vėliau ir solidesni 
žmonės pamėgo pusilgius plaukus. Juos 
banguodavo, sušukuodavo kuokštais į prie- 
kį. Madinga detale tapo įvairių formų ba- 
kenbardai. 

Moterų apranga vystėsi netolygiai. Feo- 
dalės ėmė sekti Vakarų madomis, miestietės 
ir bajorės šiuo atžvilgiu buvo gan pasyvios. 
Vienintelė jų garderobo naujovė — „žipo- 

nas“, sukirptas vyriškų mundurų pavyzdžiu. 
Šių sluoksnių moterys labai mėgo liemenes. 
Jos buvo klostytos žemiau juosmens, puoštos 
įvairaus didumo apykaklėmis, su rankovėmis 
ar be jų. Galėjo būti visų įmanomų spalvų bei 
medžiagų, kartais net brokato. Praktiškas dra- 
bužis XIX a. paplito ir tarp kaimo moterų, 
pakitęs tiek, kiek tą pakitimą lėmė savos ga- 
mybos audiniai. 

Liemenes miestietės vilkėdavo su ge- 
rų medžiagų, į apačią platėjančiais sijonais. 
Šie audiniai būdavo dryžuoti, vienspalviai 
šviesūs, su siuvinėtomis nestilizuotomis gė- 
lėmis. Ansamblį iš marškinių, liemenės ir 
sijono užbaigdavo lengvos nertos kepu- 
rėlės. Madingas viršutinis drabužis buvo 
plonas apsiaustas, nuo juosmens į apačią 
platėjantis, lygus vienspalvis arba gėlėtas. 
Naminį rūbą miestietėms, o ir feodalėms 
atstodavo chalatas — dažnai baltas, siau- 
rų rankovių, platėjantis į apačią. 

Iš Vakarų atėjusios klasicizmo mados 
adoravo natūralų moters kūno grožį. Atviri 
pečiai ir lengvos, kūną apglėbusios medžia- 
gos skatino konservatorius piktintis naujos 
mados nepadorumu. Piešinyje klasicistinės 
suknelės buvo panašios į kolonas: siauras me- 
džiagos ruožas tarp nuogų pečių ir aukštai 

pakeltos talijos buvo tarsi kapitelis, likusi 
suknelės dalis, suraukta ties krūtine ir na- 
tūraliai išplatėjusi ties klubais, asocijavosi 
su kolonos stiebu (Bogumilos Gucevičie- 
nės portrete). Tačiau gyvenime šis panašu- 
mas buvo sunkiau pastebimas, nes besvo- 
riai audiniai paslankiai reagavo į kiekvieną 
judesį, koketiškai nuslysdami nuo pečių, 
įgaudami kūno formą, apsisukdami apie fi- 
gūrą spirale. Be abejo; šių suknelių proto- 
tipu laikytini antikos moterų tualetai. 

Klasicistines sukneles siuvo iš plonų 
vienspalvių medžiagų. To meto aukštuome- 
nės damų paslaugoms buvo pakankamai 
platus medžiagų asortimentas. Antai 
1796 m. sąraše minimos medžiagos, kurias 
įsigijo žemaičių seniūno Katkevičiaus žmo- 
na: batistas „linon“, madingas atlasas, lengvi 
vilnoniai įvairių spalvų audiniai, kinietiškos 
medžiagos su spausdintais rašais, turkiški 
audiniai. 

Klasicistinės mados įsigalėjo po Napo- 
leono invazijos, atsirado įvairesnių fasonų 
ir detalių. Be galo madingu suknelės priedu 
tapo skraistė („šalis“, Onos Vankavičienės 
portrete). Šiltesni, laisvai apgaubę pečius ar- 
ba sukryžiuoti ties krūtine ir surišti nuga- 
roje netgi atstodavo viršutinį drabužį. Iš 
rimtesnių rūbų šaltai dienai siūtos striu- 
kės ir trumparankoviai, kailiu mušti ap- 
siaustai. Jų linijos kartojo suknelių silue- 
tus. Moterų žavėjimąsi Rytais atspindėjo 
galvos danga. Ji buvo įvairi, tačiau pir- 
mavo čalmos ir turbanai — sukti iš akso- 
mo, krepo, puošti stručio plunksnomis ir 
brangakmeniais. Anuometinė avalynė bu- 
vo patogi, žemakulnė, smailėjanti pirštų 
srityje. Nauja moters kostiumo detale ta- 
po rankinukas, atsiradęs ne tiek grožio 
sumetimais, kiek iš reikalo, nes plonosios 
suknelės buvo siuvamos be kišenių. 

Ampyras keitė medžiagas ir siluetus. Li- 
ko apnuoginti kaklai bei gilios iškirptės (de- 
koltė), tačiau rankovės tvirčiau apgulė pe- 
čius, tapo standesnės, išsipūtė. Ryški linija 
po krūtine skyrė skulptūrišką viršutinę figū- 


ros dalį nuo papūsto, platėjančio, gyvai 
banguojančio sijono (Giunteryčių grupinis 
portretas). Nepasitikėta natūraliu vienos 
medžiagos grožiu — modėliuotojai siūlė nė- 
rinius, siuvinėjimą, raštuotų juostų aplika- 
cijas, aklų ir permatomų medžiagų derinius. 
Dekoras nesuardė antikizuoto rūbo silueto, 
priešingai — nėrinių arba ornamentų san- 
kaupa suknelės apačioje ir ties krūtine, tar- 
si rėminusios pagrindinę, vertikaliai orien- 
tuotą drabužio dalį, dar labiau asocijavosi 
su kolonos dalimis. Imperatoriškasis stilius 
gražino sunkias, prabangias medžiagas. 
Audinių kokybė ir faktūra buvo itin svarbi 
kukliau dekoruotuose viršutiniuose drabu- 
žiuose — tai patvirtina išlikęs žalio akso- 
mo apsiaustas, apsiūtas gulbės pūkais. Dra- 
bužių spalvos gan įvairios — pagal sezoną, 
rūbo paskirtį, savininkės amžių. 

Romantizmas moterų madose pasireiš- 
kė ypač gausiu dekoru. Jei ampyro puoš- 
menos pabrėžė drabužio konstrukciją, tai 
dabar priedų gausybė trukdė suvokti kostiu- 
mo siluetą. Suknelę formavo nėriniai, apsiu- 
vai, kaspinai, dirbtinės gėlės, plunksnos, įvai- 
raus platumo ir formos baltos apykaklaitės 
(Idos Giunterytės portrete). Iš ankstyvesnės 
mados liko tik apnuoginti pečiai — žemai nu- 
smaukta apykaklė skyrė horizontalia juosta. 
Į apačią platėjantis sijonas buvo sutrumpin- 
tas iki čiurnų ir išpūstas. Nuleista juosmens 
linija, vėl tapo privalomas korsetas. Suverž- 
tas liemuo atrodė itin grakščiai greta nepro- 
porcinga' plačių, prirauktų rankovių. 

Maždaug 5 d-metyje moterų apranga ta- 
po santūresnė: išnyko gilios iškirptės, suma- 
žėjo papuošalų, tikslesnes apybraižas įgavo 
suknelių siluetai. Uždarų, iki kaklo susags- 
tytų suknių pečių linija turėjo būti pabrėžti- 
nai nuolaidi, artima trikampiui. 

Romantizmo mados atmetė baltą spal- 
vą. Dabar suknelės siūtos iš šviesaus at- 
laso ir aksomo. Skirtingų faktūrų sugreti- 
nimas ir šių medžiagų jautrumas šviesai 
sąlygojo besimainančius, tapybiškus dra- 
bužių paviršius. 

Viršutinė apranga — redingotas ir 
trumpikė — panėšėjo į vyriškus paltus. Mie- 
liau buvo dėvimas žieminis, kailiu pamuš- 
tas redingotas — ilgas, platėjantis drabu- 
žis su plačiomis rankovėmis, pelerina ir 
kailine apykakle. Ir apsiaustai, ir suknelės 
dabar atidengdavo kojas, tačiau avalynė iš- 
liko tokia pat — patogūs, smailėjantys že- 
makulniai bateliai. 

Laikmečio grožio idealu tapo smulkutė 
blyškiaveidė moteris. Jos galvą puošdavo 
įvairiaformė skrybėlė su plunksnomis ir dirb- 
tinėmis gėlėmis. Madingiausia buvo nedide- 
lė, piltuvėlio ar gaubto formos skrybėlaitė, 
po smakru surišta kaspinais. Galvos danga 
derinta su suknele ir sudarė kostiumo dalį, 
todėl būdavo užsidedama daug dažniau, nei 
to reikalavo oras. Tačiau ši mada nesumen- 
kino šukuosenos reikšmės, madų žurnalai 
siūlė įvairius originalius plaukų sušukavimo 
būdus. Dieną plaukus šukuodavo aukštyn 
arba skirdavo per vidurį ir puslankiu už- 
leisdavo ant ausų. Ausis galėjo dengti per 
vidurį ir stangrios garbanos. Pakaušyje 
plaukus susukdavo į kietą kuodelį. Vaka- 
rinės šukuosenos buvo įdomesnės — su 
gausiomis garbanomis, pridėtinėmis kaso- 
mis, natūraliai sudėtos arba su karaksais. 
Jas puošė šilko kaspinais, nėrinių tinkle- 
liais, įvairiais smeigtukais, vėžlio šukomis 
su perlamutro ir sidabro ornamentais, na- 
tūraliomis ir netikromis gėlėmis. Šukuo- 
senoms pritaikydavo mažučius šilko gėlių 
vainikėlius, girliandėles, į turbaną susuk- 
tus šalius. 

Bažnytiniai apeigų drabužiai — origina- 
lus XVIII a. pabaigos— XIX a. vidurio kos- 
tiumų raidos poskyris. Tai arnotai su papil- 
domais komplektais ir kapos. Arnotas — 
stangrios medžiagos, per galvą užsivelkamas 
rūbas su laisvai kabančiomis, šonuose nesu- 
siūtomis priekine ir užpakaline dalimis. Ka- 
pa vadinamas apsiaustinis drabužis, suside- 
dantis iš pagrindinės dalies ir pelerinos, labai 
platėjantis į apačią, todėl sugulantis stam- 
biomis klostėmis. Įdomus komplektas sau- 

gomas LDM. Jį sudaro arnotas, stula, ma- 
nipulai ir bursa — viskas pasiūta iš šilkinio 
ripso su įaustomis metalinėmis gijomis. 

Laikotarpio apeiginiai drabužiai siūti 
iš šilko su sidabru, puošti austais augali- 
niais motyvais. Dekoro ir paties audinio 
spalvų santykiai nepasižymėjo didele įvai- 
rove. Į gelsvą medžiagą paprastai įausda- 
vo varines paauksuotas, į tamsią — sidabri- 
nes gijas. Stiliaus permainos šiuose drabu- 
žiuose vyko sulėtintu tempu. Klasicizmas 
išsaugojo barokinį arnoto galų suapvalini- 
mą, drabužio dalijimą vertikaliomis juos- 
tomis su centrine kolona. Lėtą formų kaitą 
lėmė liturginė rūbų paskirtis, tuo tarpu me- 
džiagas ir dekorą — žemiškesnės aplinky- 
bės. Neretai bažnytinius drabužius siūda- 
vo iš nebemadingų kokios damos sukne- 
lių. Todėl ir XIX a. arnotai dar siūti iš ro- 
kokinių medžiagų. Vilniaus Šv. Mikalojaus 
bažnyčios arnotas (XIX a. pr.) papuoštas 
stambiu rokokiniu raportu iš įstrižai sugulu- 
sių gėlių ir šakelių girliandų. Audinys blyš- 
kiai violetinis, jo raštai išsiuvinėti sidabriniais, 
mėlynais, vyšniniais, kitokiais šilko siūlais. 
Vienintelė klasicizmo užuomina — aukso siū- 
lais pridygsniuotos juostelės, išskiriančios ko- 
lonas arnoto priekyje ir nugaros dalyje. 

Apeigų rūbai, siūti iš šviesių, susmul- 
kinto piešinio klasicistinių medžiagų, atsi- 
rado tik po 1812 m. Vilniaus Bonifratrų 
bažnyčios XIX a. pirmosios pusės kapa — 
melsvai pilka, su smulkiais augaliniais ir 
geometriniais raštais, įaustais iš sidabro, 
aukso, spalvoto šilko gijų. Pelerinos dalis 
sureikšminta gausiai auksuotais geomet- 
riniais raštais, aukso ir šilko siūlų kutais, 
ritmiškai tarp jų įkabintais aukso gėlyčių 
vainikėliais. 

Romantizmo laikotarpio apeiginis dra- 
bužis — Trakų bažnyčios brokatinis arnotas 
(XIX a. I-oji pusė), sukonstruotas pagal se- 
nąjį barokinį kirpimą, rūbo visumoje vyrauja 
kolona. Arnoto audinys, būdingas romantiz- 
mo metui, gali būti įvežtinis. Šaltame žals- 
vame fone laisvai išmėtyti vešlūs egzotiškų 

AŠTUNTASIS SKYRIUS 


augalų lapai — melsvi ir žalsvi, apjuosti 
purpurinių šešėlių. Kolonos dalyje kolori- 
tas panašus (yra papildoma rusva spalva), 
tačiau augalinį ornamentą keičia kontūru 
apjuostos natiurmortinės detalės — dube- 
nys, staliukai, vazos. 

XVIII a. pabaigoje ir XIX a. pradžioje 
arnotus dar siūdavo iš Slucko ir Gardino 
juostų. Kelmės, Surviliškio, Šiluvos, Trakų 
bažnyčiose, kunigo Stanislovo Dobrovolskio 
rinkinyje Paberžėje išsaugoti pavyzdžiai 
rodo, kad mišių rūbas dažniausia buvo siu- 
vamas iš dviejų skirtingų juostų — arnotų 
šoninės dalys skiriasi nuo kolonų tiek spal- 
vomis, tiek raštais. 

Meninis siuvinėjimas. Meniniu siuvi- 
nėjimu puošti klasicistiniai drabužiai, 
smulkūs dirbiniai, interjere naudotos me- 
džiagos. Siuviniai buvo labai nevienodos 
kokybės, nes šio darbo imdavosi ir profe- 
sionalai, ir mėgėjai. Siuvinėjo 1835 m. 
įsteigta A. Mozerio nėrinių ir meninio siu- 
vinėjimo manufaktūra Naujoje Vilnioje, 
paskiri meistrai, kilmingos moterys. Nau- 
dotasi įvairiausia technika, plokščia ir rel- 
jefine faktūra, paplito siuvinėjimas bise- 
riu — smulkiais įvairiaspalviais karoliu- 
kais. Piešinio, technologijos pasirinkimą 
lėmė medžiaga ir rankdarbio paskirtis. 

Baltas batistas, muslinas, perkelis ir ki- 
tos plonos medžiagos (iš jų pasiūtos skrais- 
tės, nosinaitės) siuvinėti plokščiai, baltu siū- 
lu. Komponavo iš stilizuotų gėlių (dažnai 
hortenzijų), vynuogių lapų, girliandų, ana- 
nasų, javų varpų. Moterų sijonus ir sukne- 
lių apačią puošdavo tais pačiais augaliniais 
raštais, bet jau siuvinėtais spalvotais siūlais. 
Šiuos drabužius margino ne tik stilizuotais 
motyvais — moterims patiko ir realistiniai 
įvairių žolynų, lauko gėlių piešiniai. Spalvo- 
tomis gėlėmis pasiuvinėdavo net vyriškų bal- 
tų liemenių priekį. Jau buvo užsiminta apie 
akademinių mundurų dekorą — aukso gijo- 
mis siuvinėtas varpas ir smulkias gėlytes. Taip 
dailinti ne tik uniforminiai drabužiai, bet ir 
frakai — jų kraštai, skeltuko sritis. 


Siuvinėdavo kai kurias interjero detales, 
pirmiausia — baldų apmušalus. Siuvinių de- 
koru kartodavo paties audinio raštą, sustip- 
rindami piešinio poveikį, medžiagos deko- 
ratyvumą. Siuvinėtais siužetiniais vaizdeliais 
puošdavo židinio širmas. Analogiškos 
kompozicijos ir kaip savarankiški interjere 
kabinėti paveikslai. Vienas tokių pavyzdžių 
— lokalinėmis spalvomis, detaliai išsiuvi- 
nėtas jaunuolis peizaže (XIX a. I pusė, 
MABRS). 

Siuvinėta apdaila taikyta smulkiems bui- 
ties reikmenims ir tualeto detalėms. LDM 
saugoma užrašų knygelė, kurios aksominis 
raudonas viršelis išsiuvinėtas aukso gijomis. 
Tačiau dažniau nedidelius daiktus dekoruo- 
davo spalvotais karoliukais. Biseriu siuvinė- 
davo moteriškas ir vyriškas pinigines, krep- 
šelius, rankinukus, ilgas (50—67 cm) pypkių 
kandiklių įmovas. Dirbiniai, pasiūti iš pačių 
įvairiausių medžiagų, buvo ornamentuoja- 
mi raudonais, rožiniais, žalsvais, baltais, 
oranžiniais, melsvais karoliukais, sukabintais 
į geometrizuotą augalinį piešinį. Išliko tur- 
kiškų pypkių, kurių kandiklių įmovos apipin- 
tos rožinėmis gėlytėmis ir lapeliais (LNM), 
šilkinis, vašeliu nertas rankinukas su karo- 
liukų apdaila (LDM), moteriškas spaustos 
odos krepšys, taipogi išsiuvinėtas gėlėmis, 
rankinukas, siuvinėtas biseriu ir spalvotais 
vilnoniais siūlais (LDM). Retkarčiais bise- 
riu siuvinėdavo futliarus kortoms, dėžutes 
tabakui, laikrodžių dėklus, seges, maldak- 
nygių ir užrašų knygučių viršelius. Viršeliai 
ir šilkiniai dėžučių dangteliai būdavo išsiūti 
ne tik gėlėmis, bet ir teminiais vaizdeliais 
(medžiotojas, šuo su paukščiu nasruose, 
vaikai valtyje). Profesionalesni meistrai siu- 
vinėdavo siužetinius paveikslus, gražiai ta- 
pybiškai derindami karoliukų spalvas, pasi- 
žiūrėdami į klasicistines drobes (šokančios 
merginos, mergina su vaikinu, medžiotojai, 
peizažas, LDM). 

Didžiausi ir technologiškai sudėtingiausi 
kūriniai buvo bažnytinės vėliavos. Jų me- 
džiagas — švelnių atspalvių šilką, vilną, 

Siuvinėjimai. 1861 


medvilnę — siuvinėdavo dygsniais ir kitais 
klasicizme žinomais būdais. Vėliavų centre 
įkomponuodavo siuvinėtą ar tapytą paveiks- 
14. Nemunaičių bažnyčios (Prienų rj.) med- 
vilninės vėliavos (84x69 cm) centre yra kar- 
tušas, kuriame ryškiai ištapyta Šv. Kazimiero 
figūra. Siuvinėtas kartušas su dekoratyviniais 
mazgais kampuose ir karūna viduryje suda- 
ro foną šventajam. Didkiemio bažnyčios (Ši- 
lalės rj.) medvilninė vėliava abiejose pusėse 
puošta aplikuotais paveikslais. Vienoje pu- 
sėje detaliai išsiuvinėtas šventosios veidas, 
kitoje — angelo galva ir sparnai; abiejų fi- 
gūros suformuotos didelėmis plokštumomis 
išdėstytais kelių spalvų šilko lopiniais. 
Liturginių rūbų apdailai naudota įpras- 
tinė siuvinėjimo technika ir naujas, pasau- 
lietinėje praktikoje nežinomas siuvinėjimas 
metalo plokštelėmis bei stikliarusais (aukso 
ar sidabro spalvos stiklo skrituliukais). Pa- 
prastai buvo siuvinėjami klasicizmui arti- 
mesni ornamentai: išilginės juostos su smul- 
kiu vingiuotu lauko gėlių raštu. Konkretus 
tokio apeigų rūbo pavyzdys — Aukštadva- 
rio bažnyčios (Trakų rj.) arnotas (1833 m.), 
kurio brokatinis atlasas nudryžuotas subti- 
liomis, gelsvai žaliomis ir melsvomis juosto- 
mis, su panašių spalvų gėlių ir lapelių vin- 
giais. Originalios ornamentinės puošybos 
yra Onuškio bažnyčios (Trakų rj.) vyšninio 
aksomo arnotas. Centrinė jo dalis išsiuvinė- 
ta smulkesnėmis ir stambesnėmis gėlėmis: 
mažosios gėlytės sukomponuotos iš stiklia- 

rusų ir dirbtinio perliuko viduryje, didžių- 
jų žiedus atstoja upės kriauklės, perliniai 
žirniai, baltas biseris. Likusios rūbo plokš- 
tumos išsiuvinėtos auksinėmis šakelėmis. 
Koloną ir arnoto kraštus atskiria šviesaus 
šilko ir aukso apsiuvas su vynuogių pynių 
kontūru. Arnoto apačioje įrašas: 1856 R. 
K.“ Technologiškai paprastesnė, bet retai 
pasitaikanti apdaila matoma Vilniaus 
Sv. Kazimiero bažnyčios arnote (XIX a. 
I pusė). Jame augaliniai raštai derinti su fi- 
gūrinėmis kompozicijomis: priekyje pavaiz- 
duota Marija Gailestingoji, nugaros kry- 
žiaus kolonoje — Kristus ir angelai. Figūrų 
piešinys primityvus, siuvinėtas mėgėjo, 
spalvų deriniai kontrastingi, nesuderinti. 

Ampyro ir vėlesnių laikotarpių apdai- 
loje, interjerų drapiravime, net liturginiuo- 
se rūbuose ir vėliavose paplito nėriniai, 
apsiuvai, įvairūs priedai. Ypač vertinti nė- 
riniai. Juos nerdavo plačius ir siaurus, iš 
aukso arba sidabro gijų, baltų siūlų, ašu- 
tų. Madingas buvo bronzinių kvadratėlių 
derinys, sukomponuotas neriant kryželiu. 
Šiaip jau nėrinių raštai pasižymėjo didele 
įvairove, neretai juos projektuodavo Uni- 
versiteto dailės katedrų absolventai, pie- 
šėjai. 

Madingus reikmenis gamino dirbtuvės, 
pavieniai amatininkai. Vilniuje aktyviai te- 
besireiškė XVII a. įsteigtas galionininkų 
(pasamoninkų, artis safiaticae) cechas, 
gaminęs galionus, nėrinius, juostas ir juos- 

teles apsiuvams, dekoratyvines virveles. 
Moterų poreikius tenkino E. Rožansko 
dirbtinių gėlių dirbtuvė. 


Lietuvos dailės tėkmė įveikė XVIII a. 
pabaigos- XIX a. vidurio akmenuotus is- 
torijos slenksčius. Plėtėsi miestai, kilo nau- 
jų stilių architektūra, klasicizmo rūbą vil- 
kosi apgriauti senieji pastatai. Reikšmin- 
gų kūrinių paliko klasicizmo ir romantiz- 
mo vaizduojamoji dailė, manufaktūrų bei 
cechų veikla taikomosios dekoratyvinės 
dailės srityje. Lietuvos dailininkai, stebė- 
dami Europos meno slinktį, koregavo jo 


idėjinį ir meninį turinį, įprasmindami sa- 
vo krašto estetines problemas. Stipriu kul- 
tūrinio gyvenimo stimuliatoriumi tapo Ar- 
chitektūros ir Dailės katedrų susiformavi- 
mas Vilniaus universitete. Užsieniečius pa- 
keitę vietiniai dailininkai gerai pažinojo, 
jautė krašto dailės tradicijas, aktyviai da- 
lyvavo kultūrinėje ir visuomeninėje veiklo- 
je. Paveikslai, atspindėję Lietuvos gamtą, 
istoriją, buitį, liaudies kūrybos atgarsiai 
vaizduojamojoje ir taikomojoje dailėje ska- 
tino tautinę savimonę. Universiteto profe- 
soriai ir auklėtiniai žengė tautos vertės su- 
pratimo puoselėjimo pirmuosius žingsnius. 

1. Pranciškus Smuglevičius. Judita. LDM. 


Pranciškus Smuglevičius: 3. Granovskienės portretas. LDM. 
2. Vilniaus universiteto rektoriaus Jeronimo 4. Skitų pasiuntiniai pas Darijų. LDM. 
Stroinovskio portretas. LDM. 


5. Jonas Rustemas. Autoportretas. LDM. 7. Pranciškus Smuglevičius. Persų pasiuntiniai pas 
6. Juozas Oleškevičius. Juozapo Platerio portretas. Maroko sultoną. LDM. 
1830. ŽM. 


8. Pranciškus Smuglevičius. Lietuvos valstiečiai. 
LDM. 


Jonas Rustemas: 

9. Jono Sniadeckio portretas. 1823. LDM. 

10. Motiejaus Barankevičiaus portretas.1823.LDM. 
11. Pranciškus Smuglevičius. Kristus pas Pilotą.LDM. 


12. Pranciškus Smuglevičius. Vyskupo Jono 
Stepono Giedraičio portretas. Prieš 1795. VNM. 
13. Juozas Oleškevičius. Alegorinė scena. LzDM. 

Jonas Rustemas: 

14. Pijus Tiškevičius. LDM. 

15. Žmonos portretas. LDM. 

16. Medardo Končos portretas. LDM. 

17. Teofilės Gucevičienės portretas. LDM. 


Kanutas Ruseckas: 

18. Besijuokiančio italo studija. 1823. LDM. 

20. Apeninų peizažas. 1822-1826. LDM. 

19. Jonas Damelis. Vyskupas Povilas Rava. 1827. LDM. 


21. Valentinas Vankavičius. Adomas Mickevičius 24. Polikarpas Joteika. Vincento Giecoldo 

ant Aju Dago. Po 1829. LDM. portretas. 1827. LDM. 

Kanutas Ruseckas: 25. Karolis Ripinskis. Ignoto Monkevičiaus 

22. Pjovėja. 1844. LDM. portretas. LDM. 

23. Tiškevičių malūnas Paplaujoje. 1858. LDM. 26. Vincentas Smakauskas. Steponas Batoras 
įsteigia Vilniaus akademiją. LDM. 

27. Napoleonas Ylakavičius. Autoportretas. 1852. 
LDM. 

28. Adomas Šemešys. Liudviko Kondratavičiaus- 
Sirokomlės portretas. 1854. LDM. 

29. Vincentas Smakauskas. Žydų vestuvės Vilniuje. 
Po 1858. VNM. 


Vincentas Dmachauskas: 

30. Kryžiuočiai ruošiasi pulti Punios pilį. 1837. 
LDM. 

31. Tynecas prie Krokuvos. 1859. LMAB. 

32. Vladislovas Neveravičius. Marija Magdalena. Apie 
1835. LDM. 

33. Mykolas Kuleša. Kalnų peizažas su pilimi. ŽM. 

34. Marcelinas Januševičius. Jėzuitų rūmai Vingyje. 
1836. LNM. 

35. Jonas Šolma. Trakų pilies griuvėsiai. 1827. LMAB. 

36. Než. autorius. Apolinarijos Zelinskienės 38. Vladislovas Neveravičius. Autoportretas. 1856. 
portretas. LDM. LDM. 

37. Než. autorius. Mykolo Kleopo Oginskio 39. Henrikas Žukauskas. Nežinomoji mėlyna 


portretas. XVIII a. pab. LDM. skarele ant pečių. 1840. LDM. 

Dziennik Wilcūski. — 1822. — T. 1. — S. 114-— 128; 
Apic K. Podčašinskio skaitytą kursą taip pat žiūr.: 
MAB RS. - F 151-510 

8. Tatarkiewicz Wl., Kaczmarzyk D. Klasycyzm i romantyzm 
w rzežbie polskiej. — S. 41 

9.A. Maczuski. O przyjazniach i przyjaciotach. Wilno, 1817 

10.Jelski K. O związku architektury, skulptury i malarstwa 
przez... magistra artium pelniącego obowiązki pro- 
fesora skulptury w Uniwersytecic Wileūskim. Wilno, 
1822 

11. Pienwsze wystawicnic dziet sztuk pięknych w cesarskim 
uniwersytecic Wileūskim // Dziennik wileūski. — 
1820. — T. 2. — Nr. 3. — S. 360—368; Uwagi nad 
artykulcm... // Tygodnik Wilefski. - 1820. - T X. — 
Nr. 170. — S. 147—155; Nr. 171. — S. 174-183; 
Zastanowic się nad uwagami w Tygodniku Wileūskim 
N. 1701 171 // Tygodnik Wileūski. — 1820. — T. X. — 
Nr. 173. — S. 233— 242; Szemesz A. Wspomnienic 0 
Szkole malarskicj Wilefskicj // Athenacum. — 1844. 
— T. VI. — S. 216-217, 228; Smokowski W. Do 
wspomnicf... // Athenacum. — 1847. — T. I. - 
S. 152—-203 

12. Czamowski M. Krėtki rys postrzežen nad robotami 
sztuk picknych // Dziennik Wilefski. — 1822. — T. II. 
— Nr. 9, — S. 104-113 

13.Jurkštas J. Vilniaus XIX amžiaus perspektyviniai planai 
ir jų įgyvendinimas. — P, 48 

14, Ten pat. — P 49 

15. Janavičius B. Trumpa Kauno miesto išplanavimo ir 
architektūros vystymosi iki tarybų valdžios įsteigimo 
Lietuvoje apžvalga. — P. 129-141 

16. Aptariamuoju laikotarpiu iš viso buvo sudaryti 4 miesto 
vystymosi planai. Bc minčtojo — 1774 m. planas 
(Maskvos CVIA, B. 22045), 1794 m. (Maskvos 
CVIA, B. 22047) ir 1821 m. (Lietuvos CVIA, F 61. 
- B. 1726) 

17. M. Januševičius, „Kūdikėlio Jėzaus vaikų namai“. 
1840. Akv., LNM. 

18. Penki M. Knakfuso pavyzdiniai projektai saugomi Var- 
šuvos universiteto bibliotekoje 

19, M. Januševičiaus akvarelė „Verkių rūmai“, 1836, VUB; 
Nežin. dailininkas „Verkių rūmai“, LDM; V. Dmachaus- 
ko „Verkių rūmai iš Neries pusės“. 1840, LDM; kiti 

20. Vorobjovas M. Verkiai. — P 4. M. Vorobjovas cituoja 
ištraukas iš belgų kunigaikščio Karolio Juozapo dc 
Ligne prisiminimų, kuriuose minimos trys šven- 
tyklėlės 

21. Tatarkiewicz W. Dwa klasycyzmy, wilefiski i warszawski. 
-S.27 

22, Lietuvos architektūros istorija. T. 2. — P. 310, 493 

23. Levandauskas V Architektas Karolis Podčašinskis, — 
P. 73-75 

24. Drėma V Dingęs Vilnius. — P. 181 

25. E. Rimgaila laikraštyje „Gazeta Warszawska“ (1858. 
— Nr. 236, 239, 240) kritikavo mokytojo veikalą „No- 
menklatura architektoniczna“, išėjusį 1855 m. Žino- 
ma ir K. Podčašinskio replika F. Rimgailai. Ji išspaus- 
dinta nebuvo, šiuo metu saugoma Lenkijos meno 
instituto archyve 

26. Jundzill S. B. O przymiotach potrzebnych w sztucc 
ogrodniczej. Wilno, 1809; Jėzef Strumillo. Ogrody 

pėlnocne czyli zbior wiadomošci o rozmnažaniu 
drzew owocowych i rošlin ozdobnych... Wilno, 1820 

27. K. Jasėnas. Visuotinė meno istorija. Architektūra. — 
P 412 

28. Čerbulėnas K. Romantizmo architektūra Lietuvoje. 
— P 122,126-127 

29. Gawędy o literaturze i sztuce przez J. I. Kraszewskicgo. 
- S. 209 

30. „Vestigia delle Terme di Tito c loro interne pitturė“. 
35 kopijas nupiešė pats vienas P. Smuglevičius, 20 — 
su architektu V. Brena (Brenna Vincenzo, 1745— 
1830) 

31. Žr.: Acrpyu M. Muykesuų. - C. 122 

32. Andrzejowski A. Ramoty starego Detiuka o Wotyniu. 
= T. 2. —S.15 

33. Leono Sapiegos portreto vieta nežinoma. Nuotrauka 
publikuojama kn.: /Įpo6os JI. H. ŽKusonucs Beno- 
pyccuu XIX - nauana XX B. - C. 30 

34, St. Moravskio portretas dingęs. Reprodukuotas kn.: 
Morawski St. W Peterburku. Įklija knygos pradžioje. 

35. H. Grocholskio portretas minimas kaip grafų Gro- 
cholskių nuosavybė. Reprodukuotas ten pat, St. Mo- 
ravskio knygoje. — P. 128 

36. Gasparo Žalvietos portretas dingęs. Minimas kn. Ras- 
tawiecki E. Stownik malarzėw polskich. — T. 2. — 
S.72 

37. Darbus mini A. Andrzejovskis, aprašydamas J. Oleš- 
kevičiaus dirbtuvę. Ten pat pridedama pastaba: „.. 
bet Oleškevičius į juos (peizažus) vargiai žvilgterėdavo 
(...), nes peizažo meną laikė žemiausia tapybos meno 
pakopa.“: Andrzejowski A. Ramoty... — T. 2. — S. 32 

38. P Smuglevičiaus portretas minimas kn.: Salski J. Sztuka 
i kultura polska na Litwic i Rusi. — S. 29; Kiti du — 
Ryszkiewicz A. Gaspar Borowski // Slownik artystow 
polskich. — T. 1. — S. 215 

39. Zastanowicnic sic nad uwagami... — S. 222 

40. Paveikslų vieta nežinoma. Minimi kn.: Mycielski J. Sto 
lat dziejow malarstwa w Polsce. — S. 164, kitur 

41. Paveikslas dingęs. Minimas.: Kondratowicz Daniel || 
Stownik artystow polskich. — T. 4. — S. 80 

42. Portretų vieta nežinoma. M. Micielskio atvaizdas mini- 
mas kaip jo anūkų nuosavybė.: Mycielski J. Sto lat 
dziejow malarstwa w Polsce. — S. 164 

43. Drėma V Pranciškus Smuglevičius. — P. 216 

44. Paveikslas dingęs. Minimas: Smokowski W Jan Rus- 
tem. — S. 117 

45. Ten pat. — P 132. Šiuo metu paveikslo vieta nežinoma 

46. Ten pat. — P 131, Paveikslas dingęs 

47. Szemesz A. Wspomnicnia o Szkolė malarskicj wilef- 
skicj. — S. 215 

48. Paveikslas dingęs. Minimas: Rastawiecki E. Stownik 
malarzow polskich. — T. 2. — S. 149 

49. Smokowski W Jan Rustem., — S. 109 

50. Dziennik Wileūski. — 1820. — T. 2. — S. 366 

51. Szemesz A. Wspomnicnia o Szkole... — S. 214 

52. Puzynina z Gūnterėw G. W Wilnie i w dworach litew- 
skich. — S. 44 


53. Smokowski W. Jan Rustem. — S. 130—131 

54. Pijaus Tiškevičiaus portretas buvo Meno bičiulių drau- 
gijos Vilniuje nuosavybė. Dabar dingęs. Nuotrauka 
publikuojama kn.: Zahorska St. Dzieje malarstwa 
polskiego. — T. 1. — S. 51 

55. Rapolo Slizienio portretas buvo Slizienių šeimos nuo- 
savybė. Dabar dingęs. Publikuojamas: Sokolowski A. 
Dzieje porozbiorowe... — T. 2. — Cz. 1. — S. 236 

56. Stanislovo Šumskio portreto vieta nežinoma. Repro- 
dukuotas: Potudnic. — 1921. — Nr. I. — S. 15 

57. K. Bachmatavičiaus litografuoti piešiniai yra šešiuose 
lapuose. Jie sudaro aplanką: „Souvenir pittaresguc 
des petits ouvrages de J. Rustem. Recneillis ct lito- 
graphics par sou cleve reconuoissant C. Bachmato- 
wicz a Vilna. Lit. Ozicblowski.“ Ant vieno lapo užra- 
šas — „Lit. Kliukowskicgo“. 1837 m. 

58. Pirmojo puslapio pirmosios kortos skyde įrašas: „Car- 
tes barbouillices par Rustem a Vilna.“ Žodis „bar- 
bouillics“ rodo nerimtą dailininko požiūrį į šį darbą. 
Kortos atspaustos septyniuosc lapuose. Vienos 
kortos dydis 9x6 cm. Trečio lapo ketvirtojoje kortoje 
įrašas: „80, Cartes de Fantaisic. Dess. par J. Rustem, 
grav. par G. Kisling (1898)“. Ketvirtajame puslapyje, 
virš J. Rustemo autoportreto, įrašyta: „Album de 
Wilno nr. 37“ 

59. Istoriniai J. Damelio paveikslai išvardinti kn.: Rasta- 
wiecki E. Stownik... — T. 1. — 130—133 

60. E. Rastaveckis ir A. Šemešys mini „Algirdo krikštą“ 
buvus A. Ratinskio nuosavybe 

61. Rašoma, kad „Kryžiuočių magistro mirtis...“ yra Lvovo 
Ossolineum bibliotekos nuosavybė: Lorentz S. Ma- 
teriaty do žyciorysu i tworczošci Jana Damela. — 
S.312 

62. Szemesz A. Wspomnicnia o Damėlu. — S. 182 

63. Ten pat. — P 182 — 184; Rastawiecki E. Stownik... — 
S. 131 

64. Do wspomnienia o szkole... — S. 162—163 

65. Smokowski W. Walenty Wankowicz. — S. 139 

66. A. Puškino portretą aprašo St. Moravskis: Morawski 
St. W Peterburku. — S. 9 — 10 

67. M. Šimanovskos portretas dingęs. Paskutinį kartą mini- 
mas kaip A. Mickevičiaus muziejaus Paryžiuje 
nuosavybė, Kn.: Malarzsprawy Walenty Wankowicz. 
- S. 458 

68. Minimi kaip Vaclovo Vankavičiaus nuosavybė. Kn.: 
Salski J. Sztuka polska... — S. —- 28 

69. Vieta nežinoma. Kn.: Rastawiecki E. Slownik... — T. 3. 
= S.31 

70. Smokowski W. Walenty Wankowicz. — S. 153 

71. Swierzewski S. Przyjacicl Kraszewskicgo W. Smokowski. 
— S, 303 

72. Apic kompoziciją „Priamas prašo Achilą...“, ckspo- 
nuotą 1824 m. PDA parodoje, rašoma: Kraszewski I. 
Wincenty Smokowski. — S. 188; „Kypian manų 
HBIX HCKyYCCTB. - 1825. - 4. 2. - Nol, - C. 62 

73. Smakausko mintys apic paveikslą išdėstytos laiške 
I. Kraševskiui (originalas saugomas Jogailos biblio- 
tekoje Varšuvoje) 

74. „Tebiečių vado Epaminondo mirtis“ eksponuota 1827 
m. PDA parodoje. Apic paveikslą spausdinti atsi- 
liepimai (žurnaluose „OreuecrBeHHbIe 3arnuckM“, 
„Cesepuaa nuena“) cituojami str.: Mytarewa K. O 
wzajemnych kontaktach... — P 259 — 260 

75. Minimi ir apibūdinami str.: Kraszewski J. I. Wincenty 
Smokowski. — S. 188, kitur 

76. „Europictis keliaujantis po Egiptą“, eksponuotas 
1827 m. PDA parodoje. Apie tai rašyta žurnale „Cc- 
bepnaa nucna“. Mytarewa K. O wzajemnych kon- 
taktach... — S. 266 

77. Paveikslai dingę. Visi eksponuoti PDA parodose: „Ku- 
nigaikščio Paškevičiaus į nelaisvę paimtų vergų para- 
das“ — 1852 m., „Žečpospolitos scimas Radome“ 
1860 m., „Jogaila prašo karalienės Jadvygos rankos“ 
ir „Jogailos priėmimas po pergalės prieš kryžiuočius “ 
— 1862 m. 

78. V. Smakausko autoportretas Miclagėnų bažnyčioje. 
LDM yra keliasdešimt autoportretinių etiudų 

79. Uziembla L. Kartka z dziejow sztuki u nas. - MAB 
RS. — F151—51.-—B-2;F 1151-92. —B1 

80. Rašoma, kad paveikslas sukurtas Minske po 1846 m.: 
/lpo6oa JI. H. XKuBonuco Benopycenu XIX — na- 
uana XX 8. - C. 70 

81. Puzynina G. W Wilnie... — S. 52—53, Knygoje minimi 
Makovskio, Peškos, Sniadeckio, Rustemo portretai 
ir juos lydintys pricrašai, kaip kad „Ota pan Rustem, 
co malujė z gustem“, „Ota pan Frank, co lubi krank, 
krank“ ir pan. 

82. Szemesz A. Wspomnienia... — S. 217—218 

83. Autoportretas ir Kotrynos Vojeicchovičiūtės-Slen- 
dzinskienės portretas publikuojami leidinyje: Ludo- 
mir Slendzinski. — W-wa, 1977. — S. 236, 238 

84. „Žydai kontrabandininkai,, 1942 m. pavogti iš Micl- 
žinskių galerijos Poznanėje 

85. Paveikslą „Rusiškas ckstra paštas" mini J. K. Vilčins- 
kis: Wileziūski J. K. Juljan Karczowski. Wspomnic- 
nic. — S. 119 

86. Paveikslas dingęs. 1929 m. buvo parduodamas Pary- 
žiaus aukcione 

87. „Jojantys turkai“ buvo privačiuose Chreptavičių rin- 
kiniuose Ščorsuosc. Dabar paveikslo vieta nežino- 
ma 

88. „Šv. Povilo bažnyčios Romoje vidus“ buvo privačiuo- 
se Potockių rinkiniuose Krokuvoje. Dabar dingęs 

89. Wspomnienia o Szkole malarskiej wileūskei... — 
S. 224—225 

90. Dauguma darbų pateko į privačias kolekcijas, kelioli- 

ka turėjo J. I. Kraševskis. Kiti žinomi iš litografijų 

„Zastanowicnic sic nad uwagami... — S. 241; Smokow- 

ski W O malarstwie w Polsce. — S. 141 

92. Paveikslų vieta nežinoma. Minimi kaip Vandalino Pus- 
lovskio nuosavybė Str.: Kraszewski J. I. Pejzaž. Mi- 
chal Kulesza. — S. 280 

93. Vieta nežinoma. Minimas: Syrokomla Wt. Vincenty 
Dmochowski. — S. 144 

94. Ten pat. — P. 144 

95. KNM yra aliejumi tapyti peizažai „Pilies griuvėsiai Tra- 

kų ežere“ (1858), „Trakų pilies griuvėsiai“, „Trakų 
pilies bokštas ir statiniai“ 

96. Šis ir kiti peizažai, kurių vieta nenurodyta, minimi V. Si- 
rokomlės darbe, kitoje literatūroje 

97. Prancūzų dailininkai peizažistai XIX a. 4—7 dešimtme- 
čiuose vystę plencrinę tapybą. Iš natūros tapė gamto- 
vaizdžius Barbizono kaimo apylinkėse. Jų kūrybinė 
veikla padarė didelę įtaką Europos peizažo raidai 

98. Ypač plačiai buvo komentuojama „Paskutinė komu- 
nija“ Žiūr.: Pamigtnik sztuk picknych. — 1854. — Cz. 3. 
— S. — 17; Tygodnik Petersburgski. — 1854. — Nr. 88. 
— S.657—658; Nr. 92. — S. 686—687; Nr. 96. — S. 717— 
720, kitur. Visuomenės susidomėjimas paveikslu pa- 
skatino T. Goreckį nutapyti kelias jo replikas 

99. „Jaunos mergaitės išpažintis“ 1845 m. buvo apdova- 
notas auksiniu medaliu „Už ekspresiją“ 

100. Privati nuosavybė. A. Mickevičiaus portretas repro- 
dukuotas kn.: Dobrowolski T. Novoczešnc malarstvo 
polskic. — T. 1. — S. 360 

101. Nurodoma, kad visi portretai sukurti pricš 1850 m.: 
DerwojedJ. Gorecki Tadeusz // Slownik artystow pols- 
kich. — T. 2, — S. 405 

102. Paveikslas detaliai aprašomas str.: Napoleon Illako- 
wicz// Kurycr Wilenski. — 1862. — Nr. 29. — S. 232. 
Nurodoma, kad jis yra Lvove, privačioje Emilijos Lo- 
siovos kolekcijoje 

103. Portretų vieta nežinoma, Minimi str.: Laskarys J. 
Wspomnicnic z dziedziny sztuk picknych na Litwie // 
Teka Wilefska. — 1858. — Nr. 4. — S. 317 

104, Portretai dingę. Atskiri Juozapo Sniadeckio ir jo žmo- 
nos portretai buvo Kazimiero ir Andriaus Sniadcc- 
kių nuosavybė. Žiūr.: Drėma V, Nowak Z. Iakowicz 
Napoleon Michal Juliusz // Stownik artystėw pols- 
kich. — T.3. — S. 145 

105. Ten pat. Minimi 4 portretai: Graficnės Kazimieros 
Pliatericnės dc Racs, Pliaterytės, Stepono Pliaterio, 
Pranciškaus Pliaterio 

106. Ten pat. — S. 232 

107. M. Giunterytės portretas, buvęs Pžezdzeckių rinki- 
niuose, žuvo Antrojo pasaulinio karo metais 

108. Pradiniame gyvavimo etape (iki 1756 m.) tai buvo 
uždaras namų teatras. Uršulės Radvilienės rašytas 
dramas vaidino jos vaikai ir dvariškiai 

109, Kolaczkowski J. Wiadomošci, tyczące się przemyslu i 
sztuki w dawncj Polsce. — S. 146 

110. Andrzejowski A. Ramoty starego Detiuka o Wotyniu. 
= S. = 176-177 

111. Teatre turbūt galiojo ta pati spalvų simbolika, kaip ir 
tapyboje. Muzikinės dramos „Klotilda“ recenzentas 
piktinasi herojaus apranga: „K. bc kita ko vilkėjo bal- 
tais drabužiais, o tai tironams nebūdinga“. Žiūr.: Te- 
atr Wilenski // Kurycr Litewski. — 1811. — Nr. 3. — 
S.1 

112. Frank J. Pamietniki. — T. 2. — S. 51 

113. Rulikowski M. Teatr polski na Litwie. — S. 13 

114. Kottubaj E. Galerja Neswicžska portretow Radziwil- 
lowskich. — Wilno, 1857. — S. 505 

115. Rulikowski M. Teatr polski na Litwic. — S. 28 

116. Listy Joachima Lelewela. List XIII. — Poznan, 1878. 
—- Tl. - 5.4 

117. „Lietuvių tautos teatro“ projektas. Detaliai išdėsty- 
tas kn.: Frank J. Pamigtiniki. — T. 2. — S. 134—136 

118. Teatr Wilenski // Kurycr Litewski. — 1811. — Nr. I. 
=5/8 

119. Niektėrze myšli o teatrze wilefūskim // Tygodnik Wi- 
leūski. - 1816. — T. 1. — Nr. 5, - S. 75 

120. O J. Teatr Wilenski. Tragedya Nadyr // Tygodnik Wi- 
leūski. — 1816. — T. 1. — Nr. 26. — S. 428 

121. Miller A. Teatr i muzyka na Litwie. — S. 208 

122. J. Rustemo teatrinė veikla išsamiai atpasakota jo pa- 
ties laiškuose, 1832— 1833 m. rašytuose Feliksui Vei- 
sui. Žiūr.: MAB R S. — F 139—3915. — P 9, 15, 17, 23, 
27,29, 31-32, 34, 45-46, 48-51, 55 

123. Miller A. Teatr i muzyka na Litwic. — S. 195 

124. Rašoma, kad Krušinskis nutapė dekoracijas Dž. Ros- 
sini operai „Italė Alžyre“ (1853 m.), G. Donizetti 
operai „Lukrecija“. Žiūr.: Drėma V Kruszynski // 
Stownik artystow polskich. — T. 4. — S. 238 

125. Syrokomla W. Wincenty Dmochowski. — S. 144 

126. Teatr Wilenski // Kurycr Wilenski. — 1861. — Nr. 37. 
=S.372 

127. Rėmer A. Pamiętniki. — S. 6 (Styczen, 19); S. 49 (Lu- 
ty, 16) 

128. Drėma V Joteyko Jan // Siownik artystow polskich. — 
T.3. - S. 298 

129. Czamowski M. Krėtki rys postrzežen nad robotami 
sztuk... — S. 113 

130. V. Levandauskas spėja, kad šios skulptūros galėjo būti 
sukurtos pagal J. Durand'o pavyzdinių brėžinių al- 
bumą (1819 m.). Žiūr.: Levandauskas V Architektas 
Karolis Podčašinskis. — P 57 

131. Levandauskas V, Levandauskienė R. Kauno rotušės 
aikštė. — P. 28 

132. Romer A. Z dziejow wileūskiej szkoty sztuk pięknych. 
- S. 15-16 

133. A. Romerio dienoraštis. - MAB RS. —- F 29-576. 
— P 83 (1857 m. kovo 7 d.) 

134. J. Stroinovskio, M. Počobuto, J. Niškovskio, J. Brio- 
tės ir A. Bielkevičiaus biustų nuotraukos publikuo- 
jamos kn.: Profesorowic uniwersytetu i Akademji 
medyko-chirurgicznej w Wilnic. — Wilno...; dar 5 
biustai matomi P Smuglevičiaus salės nuotraukoje, 
darytoje 1929 m. Žiūr.: MAB RS. — F 12-749 

135. Profesorowic uniwersytetu... — Pav. 25 (13 kartonas) 

136. Ten pat. — Pav. 24 (12 kartonas) 

137. Balinski M. Opisanic statystycznc miasta Wilna. — 
S. 99 

138. V. Levandauskas rašo, kad skulptūros sukurtos 
1834 m. ir kad centrinė figūra buvo Kristaus Naza- 
riečio. Žiūr.: Levandauskas V Architektas Karolis 
Podčašinskis. — P. 44 

139. Minimi: Drėma V Jelski Kazimierz // Slownik artys- 
tow polskich. — T.3. — S. 280 

140. Drėma V Jelski Kazimierz. — S. 280 

141. Bareljefų vieta nežinoma. Žiūr.: Mockosckniūi My6- 


Auwura w PyMauosckiji My3ejt. KaTanorb oTAE- 
nenKa ĄpesnocTeit: Konekųns Bunienckaro My1eg, 
M. — 1906. C. 121. — Ho 2913, 2914. Bareljefas 
„Vilniaus universiteto patvirtinimas 1803 m.“ apra- 
šomas A. Remerio dailininkų kartotekoje: CVIA, — 
F 1135. — Ap. 18. — B. — 9,1. — P 134-135 

142. Victa nežinoma. Minimi: Drėma V Jelski Kazimierz, 
— S. 280 

143. Kairiūkštytė-Jacinienė H. Pažaislio vienuolynas. — 
Kaunas, 1930. — P. 8 

144. Proszynska Z. Ccyzik Ignacy Julian / Stownik artys- 
tow polskich. — T. 1. — S. 307 

145. Ten pat. — S. 307 

146. Minimas: Bieliiski J. Uniwersytet Wilenski. —T. 2, 
— S. 764; ten pat minimi kitų artimųjų portretai mc- 
daliuosc ir statulėlės (P. 765) 

147. Drėma V Lietuvių nacionalinės skulptūros pradinin- 
kas // Švyturys. — 1957. — Nr. 22. — P 18 

148. Proszyiska Z. Dmochowski Henryk // Slownik artys- 
tow polskich. — T. 2. — S. 59 

149. Ten pat. — S. 60 

150. Abu žinomi tik iš nuotraukų. Žiūr.: Litwa i Rus, — 
1912, — T3, — Z,1. - 5.56 

151. Proszynska Z. Dmochowski Henryk. — S. 60 

152. Fotografijos publikuojamos leidinyje: Rzežby Helc- 
ny Skirmuntowej. — Lapai 5, 6 

153, 7-amc šio amžiaus dešimtmetyje skulptūros nuim- 
tos, kadangi jų būklė buvo labai bloga. Šiuo metų 
nišose stovi gipsinės originalų atliejos 

154. Melbechowska-Luty A. Kozlowski Jozef // Stownik ar- 
tystėw polskich. — T. 4. — S. 227 

155. Pinxit, delincavit, invenit, faccicbat, sculpsit, indicit 
(lot) 

156. Niemcewicz Julian Ursyn. Dzieje panowania Zygmun- 
ta III... Warszawa, 1819. - T 1-3 

157. MAB RS. — LIET: 2. 3. 9. 5. — INV. 5937; formatas 
16,5x22,5 

158. Visas 80 nespalvotų kortų komplektas saugomas 
VNM 

159. Bojani Ludovici Henrici. Anatome Testudinis Euro- 
pacac. Wilno, 1821 

160. NAUJAS MOKSLAS SKAYTIMA dicel MAŽŪ 
WAYKŪ ŽEMAYCZIU yr LIETUVOS su 51 pa- 
weykslays... WILNIUJE, 1824 

161. S. Čartoriskio autoryste abejoja I. Korsakaitė. Žiūr.: 
Korsakaitė I. Kajetono Nezabitausko Elementoriaus 
(1824) iliustracijos to meto kultūros kontekste // 
Nuo gotikos iki romantizmo. — P. 189 

162. Privačiame pokalbyje su T. Adomoniu Edmundas 
Laucevičius sakė matęs pavienius spalvotus clemen- 
toriaus piešinius. Kur juos matė - T. Adomonio už- 
rašuosc nenurodoma 

163, Czerski St. Widok dawnego Wilna z krėtkiem obias- 
nieniem. — Wilno, 1822 

164. Čerskis Stanislovas // Lietuviškoji enciklopedija. — 
Kaunas, 1937. — T.5. — P. 1120-1121 

165. Opis Žmudzkicy Dyccezyi (z trzema mapkami) przez 

kanonik Katedralnego Stanistawa Czerskiego... Wil- 
no, 1830 

166. V. Drėma rašo, kad VU litografija buvo įsteigta 
1819 m. Žiūr.: Drėma V Dingęs Vilnius. — P. 42 

167. Jūsef Strumillo. Ogrode pėlnoenc czyli zbi6r wiado- 
mošci... — Wilno, 1823 

168, Jonas isz Swisloczes kromininkas wędrawois... par Jo- 
zapa Rupcyka. Wilniuje, 1823 metuosc 

169. Maciej Przybylski. Poczatki rysunkėw malarskich. Wil- 
no, 1830 

170. Teodor Narbut. Dzieje starožytne narodu litewskego. 
Wilno, 1835—1841. T. 1-9 

171. Josef Ignacy Kraszewski. Wilno od początkow jego do 
roku 1750. Wilno, 1840—1842. — T. 1-4 

172. Obrazy z žycia i podrėrzc Jozefa Ignacicgo Kraszcw- 
skiego. Wilno, 1842. — T. 1-2 

173. Eustachy Tyszkiewicz. Listy o Szwecji. Wilno, 1846. — 
TE1-2 

174. Przypomnienic Wilna. Litografowane przcz K. Bach- 
matowicza. Wilno, 1837 

175. Orlosiady. Zbior Rysunkow A. Ortowskicgo Litogra- 
fowany przez K. Bachmatowicza. Wilno, 1836 

176. Atlas rycin z historyi Wilna. Litografowanc przez 
J. Ozieblowskicgo. Wilno... 

177. ALBUM WILENSKIE czyli zbiėr Rycin, Litografji i 
Chromolitografji, poswigcony wytącznic przedmio- 
tom krajowym, i wykonany zc szczegėlnem staranicm 
przez najznakomitszych Mistrzow w Paryžu 

178. Pan Eugeniusz. Szkile obyczajowe. Skrešlit, tekstem 
objasnit Artur Bartels. — Paris, 1858, — (Album dc 
Wilna. — Serija 6. — Nr. 4); Pan Atanazy Skorupa 
cztowick postępowy. Szkici obyczajowc. Skrešlit i 
tekstem objasni! Artur Bartels. — Paris, 1858. — (Al- 
bum dc Wilna. — Serija 6. — Nr. 5) 

179. Wspomnienia Wotynia, Polesia i Litwy przez J. I. Kra- 
szewskicgo — T. 1—2. — Wilno (Album dc Wilna. — 
2-2) 

180. ALBUM KIJOWSKIE poswicconc wytacznice sta- 
rožytnošciom i pamiątkom Kijowa, Ukrainy, Podola 
i Wolynia... 

181. Pomniki rytownictwa krajowego. Wilno, 1858 

182. Dalį raižinių plokščių leidėjas padovanojo Meno ir 
pracitics paminklų draugijai Varšuvoje. Šiandien jos 
saugomos VNM 

183. Konrad Wallenrod. Powicšc historyczna z dziejow li- 
tewskich i pruskich przcz Adama Mickicwicza. Pc- 
tersburg, 1828 

184, Michat Balinski i Tymoteusz Lipinski. Starožytna Pols- 
ka pod względem historycznym, geograficznym i sta- 
tystycznym opisana. Warszawa, 1843. — T. 1-3 


185. Josef Ignacy Kraszewski. Witolorauda, Piesū z podan 
Litwy. Z 50 drzeworytami W. Smokowskicgo i mu- 
zyka St. Moniuszki. Wilno, 1846 

186. Adam Mickiewicz. Konrad Wallenrod ct Grajina. Edi- 
tion illustrec par Jean Tysicwicz. Paris, 1851 

187. Dalis piešinių nėra originalūs, juos V. Neveravičius 
piešė pagal kitų dailininkų kūrinius 

188. Paspalvinto leidinio egzempliorius yra MAB RS. Spal- 
vinta ranka, akvarele — daugiausia inicialų raidės 

189. Pabaigos žodyje V. Neveravičius pasakoja, kaip sun- 
kiai sekėsi atkurti senosios Lietuvos vaizdus. Atsi- 
kerta nežinomiems kritikams: „Dažnai man metamas 
prickaištas, kad mažai tame lenkiško tautiškumo, bū- 
tų pagrįstas, jei ne pačios apysakos: tai lietuviški vci- 
kalai, ir kalbama juose apic tuos laikus, kai Lenkija 
su lietuvių tauta nepalaikė draugiškų santykių“. — 
P. 268 

190. Drugi ciąg przypomnicn. Litografowanc przcz 
K. Bachmatowicza. Wilno, 1837 

191. Souvenir dc Dobrowlany. 1835. Odbito w Wilnic u 
Ozicblowskicgo 

192. Bielinski J. Uniwersytet Wileūski. — T. 2. — S. 743 

193. Puzynina G. W Wilnic i w dworach litewskich. — 
S. 107 

194. MAB RS. — F 151. — 1133, 1134 

195. Drėma V Dingęs Vilnius. — P. 44 

196. 1928 m. Vilniaus gubernijos pramonės aprašymas // 
Lietuvos TSR istorijos šaltiniai. — T. 1. — P 392 

197. B. Kuževskis. Šulinys Katedros aikštėje. 1920. Pieš. 
LNM. - Inv. nr. T. - 78 

198. Sienicki S. Meblc kolbuszowskic. — W-wa, 1936. — 
S. 28, 39 

199. Balinski M. Opisanic statystyczne miasta Wilna. — 
W., 1835. — S. 114—115, 120 

200. Ten pat. — S. 114—115, 119 

201. Mepkuc B. Pa3aBHTME MpoMbIIJIEHHOCTH H C(bOPMH- 
posaHne nponeTapuaTa JluTrBmi B XIX8. - C. 60 

202. Būta konkrečių nuorodų, kokias uniformas turi vilkė- 
ti Vilniaus universiteto dėstytojai ir studentai. Taisyk- 
lėse sakoma: „Durtinis iš tamsiai mėlynos gelumbės 
stačia apykakle ir žydros spalvos atvartais; pamušalas 
tos pačios spalvos; liemenė ir apatinis drabužis baltos 
gelumbės; sagos paauksuotos, lygios. Siuvinėjimas 
auksu pagal pridėtą piešinį privalomas rektoriui, pro- 
fesoriams, universiteto garbės nariams ir gimnazijų 
direktoriams — ant apykaklių, atvartų, kišenių; ad- 
junktams ir sekretoriams — ant apykaklių ir atvartų...“ 
Žiūr.; CGopuuK nocTaHoBAeHHH no MMHMCTepCTBY 
HapoAnoro npocBeLjenna. Lil TaT6: 4 npunoxeHKs. 
1802—1825. — CIO, 1875. — T 1. — C. 19 

Giunterytė-Bučinskienė Matilda 161 p 

Giunterytė Ida 276 p 

Giunterytė-Puzinienė E. 118 p 

Giunterytė-Puzynina G. 68, 246, 263 

Glinskis Mykolas 129 p 

Glovackis Antanas 174—175 

Glovackis Juozapas Hilaris 23, 31, 65, 166, 175-177, 
230—231, 232, 249 

Glovackis Liudvikas 80 

Godliauskas Juozapas 86 

Goja (Goya Francisco) 12 

Golianskis Pilypas Nercušas 34, 128 p 

Goluchovskis Juozapas 34 

Goreckis Tadas 156, 157—158, 163, 284 

Gostinska Alcytina 111 p 

Granauskicenė 105 p 

Grasis Juozapas (Grassi, Grassy Joseph) 9, 115, 128 

Gregotovičius Karolis 36, 74, 78—79 

Grynas (Grecnc) N. 203 b 

Grocholskis Henrikas 112 p, 282 p 

Grodekas Ernestas Gotfrydas 33, 224 p 

Grosas Julijonas 25 

Grosas Žanas Antuanas (Gross Jean Antoine) 11, 135, 
146, 150 

Gucevičicnė Bogumila 276 p 

Gucevičius Laurynas 20, 23 p, 23—24, 25, 36, 51—59, 62, 
64, 75, 90, 93, 95, 166, 183, 184, 188, 194, 227, 230 p 

Gulmanas I. 94 

Gurskis Valerijonas 25 


H 

Haidnas (Haydn Franz Joseph) 171 
Harvis Džonas (Harvcy John) 271 
Hatovskis Antanas 19 

Heclmholcas Teodoras 36 

Hencai Jonas ir Henrikas 268 
Herberskis Vincentas 224 p 

Herderis (Herder Johann Gottfried) 7, 10, 15 
Hecrmanovskytė-Gucevičienė Teofilė 120 p 
Hermingas Jonas Ditrichas 182 

Hincas (Hintze) Andriejus Juozapas 161 
Holandas (Holland) Jonas Dovydas 171 
Holovinskis Ignacijus 157 p 

Holpertaitė Leontina 147 p, 151 p 
Homeras 10 

Hopenas Jurgis 107 

Houdon Jean Antoin 8 

Horbacevičius Juozapas 212-—213 
Hrebnickis Justinas 192 b 

Hrebnickis M. 155 

Hrinevičius Jonas Stanislovas 146 p 
Hugo Victor 10 


LX 

Ivanovas (Hsanos) Aleksandras 9, 142 
Ivanovas (Hsanos) Andriejus 142 

Ivinskis Laurynas 15 

Ylakavičius Napoleonas 94, 156, 159, 159 a 


J 

Jančevskis Ciprijonas 159 p 

Jankevičius Antanas 70, 166, 226, 232 

Janonytė Rasa 5 

Januševičius Marcelinas 134, 154—155, 181, 249 

Januševičius (Januškevičius) Mykolas 43, 70, 115, 163, 
281 

Januševskis Julijanas 77 

Januškevičienė Teklė 148 p 

Januškevičius Ignas 148 p 

Jarnakevičius 182 

Jasėnas Kazimicras 89 

Jasinskis Jokūbas 103, 193, 202 

Jastžembskis Feliksas 262 

Jastžembskis V. 257 

Jegorovas (Eropos) Alcksiejus 142 

Jekaterina II 13, 270 

Jelskis Karolis 183 

Jelskis Kazimieras 5, 23, 32—33, 56, 65, 69, 70, 134, 
189—196, 197, 198, 199, 201, 215 

Joteika Jonas 178 

Joteika Polikarpas 133, 144—145 

Jundzilas Stanislovas Bonifacas 38, 82, 121 p, 146 p, 
200 p, 212a, 248 p 

Juozapavičius Mykolas 115, 163 

Jurevičius Stanislovas 186 

Jurgelevičius Norbertas 145 p 


K 

Kado Mykolas 24, 25 

Kalinauskas P. 162 p 

Kalkatinas I. 161 p 

Kamcronas (Cameron Charles) 9 

Kaminskis Kazimieras 40 

Kamučinis Vincentas (Camuccini Vincenzo) 134, 150 

Kanova Antonijus (Canova Antonio) 8, 221 

Kapelis Aloyzas Liudvikas 121 p, 146 p 

Karčiauskas Julijonas 133, 150 

Karpiai 80 

Karstensas (Karstens Asmus Jacob) 8 

Karvelis J. 128 

Katkevičius J. K. 189 b, 276 

Kaufman (Kaufmann Angelica) 8, 117 

Kavaliauskas Kazimicras 33, 198, 201 

Kazlauskas Juozapas 212, 215 

Kažinskienė Marija 213 a 

Kažinskis Motiejus (Kažynski Macicj) 174, 175 

Kerstingas (Kersting Georg Friedrich) 11 

Kirkoras Adomas 17, 153, 234 

Kisieliauskas, Kiselevskis (Kisiclewski) Moticjus 19, 51 

Kislingas Gotlibas (Kisling, Kiesling Gotlicb) 30-31, 
123, 126, 129, 140 p, 222, 223—225 

Kiui (Cui) Napoleonas 246 

Kiunelis T. 271 

Klauberas I. 223 

Klembovskis Boleslovas Bonaventūras 133, 146 

Kliačka Julijonas 243 p 

Klimauskienė Sofija 134 

Kliukovskis Antanas 231, 233, 244, 248 

Klodtas Peteris 157 p 

Klongevičius Andrius 146 p, 215 al 

Klosas (Ktos Juljusz) 267 

Knakfusas Martynas (Knackfuss Marcin) 19, 37, 40-48, 
51, 52, 183, 281 

Kobylinskis Jurgis 128 

Kochas (Koch Joseph Anton) 11 

Kokularas (Kokular Aleksander) 9 

Koleridžas (Coleridge Samuc! Taylor) 10 

Komarai 83 

Končia Medardas 122 p 

Kondratavičius (Kondratowich) Danielius 109, 114 

Kondratovičius-Sirokomlė Liudvikas (Kondratowicz, slap. 
Syrokomlia Wladystaw) 17, 148 p, 198 b, 203 pam 

Koniccpolskis S. 224 p 

Konsteblis (Constable John) 11 

Kopernikas Mikalojus 9 pam 

Korsakaitė I. 285 

Kosakauskas, Kosakovskis Jonas Nepomukas 40, 193 p 

Kosakauskas Juozapas 17, 41—44, 50, 162 p 

Kosakauskas Stanislovas 88 

Kosciuška Tadas (Košciuszko Tadeusz) 13, 129, 202 p, 
256 

Kostka-Potockis Stanislovas 23 

Kostkos 94 

Kovalskis Kazimieras 161 

Kozlovskis (Koanoscnū) Michail Ivanovič 8, 9 

Koženiauskas, Koženevskis Juozapas 113 p, 145—146 p 

Kraševskis Juozapas Ignotas (Kraszewski Jozef Ignacy) 
15, 17, 113 p, 233, 234, 236, 237, 239—240, 283 

Krauzas M. 161 p 

Kristalevičius Juozas 243 p 

Kublickiai 92, 200 a 

Kukevičius Konstantinas 149, 236, 242—244, 250 

Kulakauskas (Kutakowski) Dominykas 36, 167 

Kuleša Mykolas 134, 150—151, 153, 154, 233, 236 

Kulikauskas J. 182 

Kulikauskas K. 163, 178 

Kulikauskas V. 36 

Kundzičius (Kundzicz) Tadas 19 

Kurbe (Courbet Gustave) 12 

Kurnatauskas Viktoras 231 

Kutuzovas (Kyry308) Michailas 172 

Kuvilje (de Cuvilles Frangois) 6 

Kuzevinskis B. 257 

Kvarengi (Ouarenghi Giacomo) 9 

Kviatkovskis Kazimieras 107 

Kviatkovskis Rozeslavas 213 pam 


L 

Lagunavičius Alfonsas 5 

Lamartenas (dc Lamartine Alphonse) 10 

Lampis (Lampi Johann Baptist) 9, 114—116 

Lampis (Lampi Franz Xaver) 115—116 

Lanfrankas (Lanfrance Julės Isidores) 27, 223 

Lapate (La Patte Pierre) 52 

Lasalis (dc Lasalle Philippe) 270, 271 

Lasusas (Lassus Jean Baptiste) 80 

Laucevičius Edmundas 285 

Le Brenas (Lc Brun, Le Bruyn, van Bruyn Andrėc) 20, 
31, 188—189, 190 

Ledu (Ledoux Claude Nicolas) 9, 52 

Lelevelis (Lelewel Joachim) 15, 30, 31, 34, 174 

Lemanas Frydrichas (Lehmann, Lemann Friedrich) 30, 
31, 226 

Lemersjė (Lemercicr) Ž. 151,233, 234 

Leopardi Giacomo 10 

Lesingas (Lessing Gotthold Ephraim) 7 

Leščinska A. 146 p 

Letjeras Žijomas (Lethicrc Guillamme) 134 

Levandauskas V. 285 

Levickis I. 62 

Libošicas Juozas 128 

Lipinskis (Lipiūski Karo! Jozef) 140 p, 161 p, 239 

Liškevičius M. 163 

Liudvikas XIV 6 

Liudvikas XV 6 

Liudvikas XVI 9, 270 

Lizanderis Justinas 177 

Lopacinskis Jonas Nikodemas 219—220 


Lopacinskis Vaclovas 272, 273 
Lukoševičius Tadas 161 
Luksas Kazimieras 161 p 


M 

Mackevičius Juozapas 237 

Madžarskis Lco 271 

Mankovskis T. 50 

Mariljė Klementas Pjeras (Marillicr Clėment Pierre) 220 

Markonis (Marconi Henryk) 95 

Markovas A. 158 

Maroni Antonio 99 

Martosas Ivanas 32 

Masalskis Ignotas Jokūbas 17, 47, 51, 52, 99, 100, 170, 
171 p, 181 

Matckeris (Mattekier) Jonas 40 

Mengsas (Mengs Anton Raphacl) 99, 117 

Merlini Domenico 44 

Mezecris Pranciškus 266 

Mianovskis A. 257 

Michelangelo Buonarroti 8 

Miciclskis Mykolas 114 p, 282 p 

Mickevičius Adomas (Mickiewicz Adam) 10, 15, 109, 
111-112 p, 132-141, 148, 154, 157 p, 177, 198 b, 
200 b, 237, 238, 242, 284 p 

Mickevičiūtė-Gorcckienė Marija 157 p 

Milė (Millais John Everett) 11 

Milė (Millet Jean Frangois) 12 

Miltonas (Milton John) 7 

Miris Silvestras (de Mirys, Miris Silvestre) 171 

Mirskiai 118—119 p 

Mirskytė-Šumskienė Marija 118 p 

Misevičius Vincas 247—248 

Miševskis Julius 134 

Miuleris P. 41 

Mižutavičius Tadas 237 

Mocartas (Mozart Wolfgang Amadeus) 173 

Moniuška Česlovas 250 

Moniuška (Moniuszko Stanistaw) 147, 177, 178, 248 p 

Monkevičius Ignotas 145 p 

Moračinskis Jonas 178 

Moravska-Korvel (Morawska-Korwel Marija) 174, 175 

Moravskis Dominykas 174 

Moravskis (Morawski Stanistaw) 109, 112 p, 282 p 

Mothe (dc la Mothe Jean Vallin) 9 

Mozeris A. 278 


N 

Napolconas Bonapartas 14, 129 p, 142, 251, 252 

Narbutas Teodoras 15, 17, 91 

Navickas Matas 266, 267 

Navickis G. R. 218 

Nazimovas V. I. 133 p 

Neveravičius Vladislovas (slap. Jonas Tisevičius) 156, 
159—160, 240—242, 246, 286 

Nezabitauskas-Zabitis Kajetonas 15, 228 

Niemcevičius Jonas Ursinas 199 p, 223, 225 

Niemčevskis Zacharijas 190 p 

Nikolajus I 156 

Niškovskis Jonas Frydrichas 121—122 p, 191 b,212a, 
221, 224 p, 285 b 

Noimanas (Neumann Balthasarc) 6 

Norblenas (Norblin Jean Pierre) 9, 27, 117, 124, 172 

Norvaiša Pranciškus 51 

Novalis (Noval) 10 

Novosilcevas (Hosocnnbųes) Nikolajus 21 

Nurka M. 271 


[0] 

Obelevičius Teodoras 198, 201 

Oberas (Auber D. F) 178 

Odinccas (Odynicc Antoni Edward) 200 b 

Ofenbachas (Offenbach Jacgucs) 178 

Oginskaitė-Kublickienė J. 120 p 

Oginskaitė-Puzinienė E. 183 p 

Oginskiai 80, 251, 259, 272 

Oginskis Gabrielis 270 

Oginskis Mykolas-Kazimieras 17, 169, 170, 175, 260, 
265, 266 

Oginskis Mykolas Kleopas 17, 116 p, 160 p, 

Oleščinskis Antanas 218, 236, 248 

Oleškevičius Juozapas 33, 109—112, 128, 158 

Onacevičius Ignas Žegotas 15, 34 

Orlovskis (Orlowski Aleksander) 9, 109, 140, 142, 149, 
199, 237, 245, 249 

Ostrovskis Janas 198—199 

Otoselskis Konstantinas 171, 172, 174 

Ozcmblovskis Juozapas 52, 231—233, 244 


P 

Pacas Mikalojus 189 p 

Palladio Andrea 36, 52, 67 

Pampalonis Luidžis (Pampaloni Luigi) 216 

Pavlas I 129 

Pavlovskis B. 88 

Peciūnas Povilas 64 

Pelikanas Pranciškus 132, 161, 249 

Pelikanas Vaclovas 146 p, 226 p 

Persjė (Percicr Charles) 9 

Perlis Ipolitas 231 

Perlis Juozapas 217, 218, 226 

Peška Juozapas (Peszka Jozef) 109, 114—115, 170, 172, 
232, 283 p 

Petkevičius Liudvikas 17 

Piaseckicnė 141 p 

Piascckis K. 140 p 

Piestunavičius Juozas 262 

Pigale Jean Baptiste 31 

Pilchovskis Dovydas 34, 212 pam 

Pilsudskis J. 92 

Pironezi Džakomo Batista (Pironesi Giambatista) 175 

Pivarskis J. 26 

Pliateriai 80, 159 p, 264, 284 p 

Pliateris Adomas 17, 230 

Pliateris Ignacas 150 

Plonskis (Ploūski Michal) 9 


Počobutas Martynas (Poczobutt-Odtanicki) 110—111 p, 
189 p, 191 b, 285 b 

Podčašinskis Jonas 64 

Podčašinskis Karolis 25, 64—70, 71, 74, 77, 78, 94, 166, 
187, 199, 255, 281, 282 

Podhaiskis Tomas 182 

Podolinskis Mykolas 30, 147, 222—224 

Poniatovskis Stanislovas Augustas 9, 13, 16, 31, 59, 99, 
155, 171, 183 m, 189 b 

Poniatovskis Juzefas 225 p 

Pope Alexander 7 

Porcianka Konstantinas 212—213 a 

Poška Dionizas 15, 16 

Potockiai 80, 283 

Protnickytė-Ruseckienė 136 p 

Prudonas (Prud'hon Picrrc Paul) 8, 11, 109 

Pšczdzicckis R. 128 

Pšibilskis Motiejus 31, 159, 231 —232 

Pšickis Mauricijus 226, 227 

Pulmanas (Gulmanas) Ignotas 208 

Pusenas (Poussin Nicola) 6 

Pusjė Džozefas (Poussier Joseph) 36, 37, 63, 72 

Puslovskis Vaitiekus 140 p, 141 p, 161 p 

Puškinas (Ilymkun) Aleksandras 140 p, 283 p 


R 

Rachlevičiūtė R. 5 

Račinskis Karolis 231, 232, 246—247, 250 

Radvila Antanas Henrikas 218 

Radvila Dominykas 274 p 

Radvila Jonušas 17 

Radvila Karolis 64, 255, 269, 274 

Radvila Motiejus 171 

Radvilaitė Barbora 203 pam, 234 p 

Radvilienė Celestina 116 p 

Radvilienė Teofilė 114 p 

Radvilienė Ona 260 

Radvilienė Uršulė 168—169, 284 

Radvilos 80, 155, 170, 171, 251, 252, 259, 260, 265, 268, 
271-274 

Radzevičius Klemensas 161 

Rafaelis (Raffaclo Santi) 109, 112, 117, 142, 146, 150, 
157, 163, 224 

Rafalalavičius Karolis 156, 158 

Rastaveckis Eduardas 129 

Rastenis Laurynas 272 

Rastenis Stanislovas 272 

Rava Povilas 128 p 

Reikovskis Jurgis 121 p 

Rembrandtas (Rembrandt Harmenszoon van Rijn) 117, 
118, 120, 157 

Remerienė Rachilė 192 b, 193 p 

Remeris (Rėomer) Alfredas 20, 178, 190 

Remeris (Romer) Eduardas Jonas 16, 147 

Remeris (Romer) Matas 147 p 

Reni Gvido (Reni Guido) 115, 163, 225 

Ribera Jusepe 157 

Richteris (Richter Ludwig) 11 

Rigis Tomas (Righi Tommaso) 52, 56, 181—182 

Rimgaila Fulgentas 25, 74, 77—78, 95, 282 

Ripinskis Karolis 16, 133, 145— 146, 161, 231, 232, 236, 
248—249 

Ritšelis (Ritschel) Vaclovas 73 

Riudo Fransua (Rudcau Francois) 201 

Rondelė (Rondelet Jean Baptist) 25, 52, 64 

Ropai 80 

Ropas von Vilhelmas 83 

Rossetti Daute Gabriel 11 

Rosis (de Rossi Pjetro) 40, 50-51, 155, 185 

Rossini Gioacchino Antonio 177 

Roškovskiai J. ir E. 213 a 

Rotmanas (Rottmann Carl) 11 

Rozelinas (Roselino Petrus) 163 

Rožanskas E. 280 

Rubensas (Rubens Peter Paul) 6, 112, 117 

Rudamina Jonas Gvalbertas 121-122 p 

Rude Francois 12 

Runge Philipp Otto 11 

Ruseckas Boleslovas 136 p 

Ruseckas Feliksas 136—137 p 

Ruseckas Jonas 136 p 

Ruseckas Kanutas 16, 70, 133, 134—138, 150, 151, 
212 pam, 236 

Ruso (Rousseau Jean Jacguos) 7 

Rustemas Jonas 5, 20, 21, 23, 26-29, 30-31, 34, 35, 64, 
96, 115—127, 122—123 a, 132—134, 138, 139, 142, 
145, 146, 147 p, 148, 150, 155, 159, 161, 167, 
170—172, 174, 176, 177, 199, 218, 221, 224, 230, 232, 
244, 245, 248, 249, 284 


s 

Sadovnikovas Vasilijus 57, 236 

Sakas Džiuzepė (de Sacco Giuseppe) 39, 40, 49—50 

San-Ursinas (de Saint-Ursin Marie) 224 p 

Sapiega Aleksandras 169, 270 

Sapiega Leonas 111 p, 224 p, 282 p 

Sapiega Povilas 188 b 

Sapiegos 80, 171 

Saundersas Juozapas 20—23, 29—34, 200 p, 220—224, 
226, 230, 237 

Selimanda F 271 

Sestšencevičius Jonas Bohušas 128 p, 227 p 

Simanauskas Jurgis 266 

Simonas (Simon Bernhard) 48 

Sirokomlė (žr. Kondratavičius) 

Skavronskis 237 

Skirmantaitė (Skirmuntt) Elena 203—204 

Skirmantas Kazimieras 203—204 

Slaveckis Vincentas 30, 31, 229—230 

Slavinskis P. 221 p 

Slendzinskis Aleksandras 133, 148—149, 249 

Slepstys Adomas 134 

Slizien Kamilė 17 

Slizienis Rapolas 17, 121 p, 198, 199—200, 249, 282 p 

Slovackis (Stowacki Juliusz) 10, 15 

Slovackis Euzebijus 34 


Smakauskas Pranciškus 186, 187 

Smakauskas Vincentas 20, 28, 92, 117, 118, 132—134, 
142—145, 147, 163, 198—201, 229, 231, 232, 237—242, 
249, 250, 275 

Smirke Robert 9 j 

Smuglevičius (Šmuglevičius) Antanas 49, 50, 107, 166, 
170, 172—174, 175, 183 

Smuglevičius Pilypas 49, 166 

Smuglevičius (Šmuglevičius) Pranciškus 20, 23, 26-27, 
34, 48, 53, 96—109, 112, 113 p, 114—116, 129, 131, 
132, 162, 218, 282 

Sniadeckiai 159 p 

Sniadeckicnė Antanina 250 p 

Sniadeckis Jonas 29, 121, 146 p, 198 b, 200 p, 274 

Sobinskis Juozapas 266 

Spampanis Karlas (Spampani Carlo) 40, 48—51, 167, 
172, 183 

Speranskis Michailas 128 p 

Stanevičius Simonas 15 

Stanislovas Augustas (žr. Poniatovskis) 

Stasovas (Cracos) Vasilijus 59, 70—72 

Steponas Batoras 143 p 

Strazdas Antanas 15 

Straževičius Juozapas 233 

Straževičius Mykolas 215 a 

Stroinovskis (Stroynowski) Jeronimas 68, 69, 105 p, 
110 p, 191 b, 193 p, 195 p, 222 p, 285 p 

Strumila Juozapas 82, 230 

Suflo (Soufflot Jacgues Germain) 9 

Sventožeckienė Č. 192 b 

Svidzinskis Konstantinas 236 


Šš 

Šachtas Gustavas 77 

Šadovas (Schadow Gottfried) 8 

Šantyras J. 63 

Šarkevičius G. 162 p 

Šatobrianas (Chatcaubriand Renc F) 10 
Ščedrauskas Ignotas Mauricijus 158, 159, 244 
Ščedrinas (LĮenpun) Feodosijus 32 
Šebujevas Vasilijus 142 

Šelingas (Schelling Friedrich Wilhelm) 10, 34 
Šemešys Adomas 118, 129, 134, 147—148, 249 
Šetkevičiai 92 

Šildhauzas (Szyldhaus) Karolis 36, 212 

Šileris (Schiller Friedrich) 10, 174 
Šimanovska (Szymanowska Maria) 111 p, 141 p, 283 p 
Šinkelis (Schinkel Karl Friedrich) 9, 25, 64 
Šlegelis (Schlegcl August Wilhelm) 10 
Šmithofas (Szmidhoff Wilhelm) 177 
Šmuglevičius Lukas 26, 98 

Šneidtneris Kristupas 182 

Šolma Jonas 155—-156 

Šriogeris (Schrocger) Efraimas 44 

Štrausas Aleksandras 178 

Šulcas Mykolas 24, 25, 29, 32, 59, 65, 166, 194, 267 
Šumskai 86 

Šumskis Liudvikas 216 a 

Šumskis Stanislovas 121 p, 145 p, 282 p 
Šurinas (Lilypun) 94 
Švikauskienė E. 92 


T 

Taujanskienė Karolina 141 p 

Taujanskis Andrius 139 p, 142 

Tenersas (Tenicrs David) 148, 149 

Terneris (Turner William) 11 

Ticianas (Tiziano Vecelli) 146, 224 

Tiepolo Giovanni Battista 6 

Tikas (Ticck Johann Ludwig) 10 

Tiliusas J. 146 p 

Tišbcinas (Tischbein Johann F A.) 8 

Tišeckis Bronislovas 74, 76—77 

Tišeckis Stanislovas 74, 77, 95 

Tišeckis Tomas 25, 74—76, 94, 95 

Tišinskiai 111 p 

Tiškevičiai 80, 88, 216 a 

Tiškevičius Antanas 17 

Tiškevičius (Tyszkiewicz) Benediktas 17, 148 

Tiškevičius (Tyszkiewicz) Eustachijus 17, 192 b, 200 b, 
248p 

Tiškevičius Jonas 94, 147 p 

Tiškevičius Jurgis 146 p 

Tiškevičius Konstantinas 17, 155, 236 

Tiškevičius Pijus 120 p, 282 p 

Tiškevičius Vincas 170 

Tyzenhauzai 80, 116 p 

Tyzenhauzas Antanas 17, 120 p, 169, 170, 251, 259, 265, 
266, 271-273 

Tyzenhauzas Konstantinas 17, 198 b 

Tyzenhauzas Rudolfas 140 p, 224 p, 

Torvaldsenas (Thorvaldsen) Albertas Bertelis 8, 9, 13, 
134 

Trojanauskas Jonas 134, 150 

Turčinskis E. 162, 163 


U 
Ujciskis Tomas 227 p 
Uzicembla L. 272 


v 

Vagneris (Wagner) K. 256 

Valančius Motiejus 15, 157 p, 228, 234 
Valdmiuleris (Waldmūller Ferdinand Georg) 11 
Valinavičius Andrius 133, 146 

Vankavičienė Ona 118—119, 147 p, 276 p 
Vankavičius Antanas 119 p, 275 p 

Vankavičius Valentinas 138—142, 157, 161, 250 
Varnckas Aleksandras 158 

Vašingtonas (Washington George) 203 b 

Vato (Wattcau Antoine) 6, 117 

Vavžeckiai 93 

Vavžeckis Tomas 128 p, 193 p 

Vcisas Dovydas 222—223 

Veisas (Weiss) Izidorius 20, 29, 217, 222 
Velička Mikalojus 40 

Venecianovas (Beneųuanos) Aleksiejus 149, 158 
Verdi Giuseppc 178 

Vereščiakovaitė Marija 132 

Verne Karlas (Vernet Carlc) 249 

Verne Klodas (Vernet Claude Joseph) 150 
Vicčekauskai 95 

Vilčinskis Jonas Kazimicras 17, 150, 151, 233—236 
Vinči (da Vinci Leonardo) 225 

Vinkelmanas (Winckelmann Johann Joachim) 7, 8, 99 
Viollet Le Duc 80 

Vitgenšteinai 269 

Vitgenšteinas Liudvikas 48, 149, 154, 166, 188 
Vyganauskis Liucijus 80 

Voelkas Aleksandras 17 

Volčackis Valentinas 99 

Voleris Jokūbas 89 

Volfgang Jonas 146 p, 226 

Volfgang Aloiza Elena 146 p 

Volteras (Voltaire Francois Maric) 7 
Vordsvortas (Wordsworth William) 10 
Vorobjovas Mikalojus 281 

Vuvermanas (Vouwcrmann Philip) 149 


KĄ 

Zacharovas (3axapos) Andrejanas 9, 36 
Zakrževskis 182 

Zaleskis Kazimieras 236 

Zaleskis Martynas 236 

Zaleskis Mykolas 214 a 

Zalivskis J. 202 p 

Zanas Tomas 122 p, 134, 199 p, 200 b 
Zaucrveidas (Seucerwcid) Aleksandras 149 
Zavadskis Juozapas 212a, 221, 222 
Zavadskis Pranas 236 

Zdanovskis Antanas 72 

Zeidelis Jonušas 265 
Zeidlerienė-Rustemicnė Ona 122 p 
Zielinskienė Apolinarija 161 p 

Zokai 87 

Zupė (von Suppe Franz) 178 
Zvicravičius Motiejus 182 


N- 


Žametas-Žemaitis Albertas 134, 164—165, 177178, 
236 

Žebrauskas, Žebrovskis, Žebrys Tomas 49 

Žeraras (Gerard Francois) 8, 11 

Žeriko (Gericault Theodore) 11, 12 

Ževuskis Henrikas 109 

Žickis T. 145 p 

Žiliberas (Gilibert) F. 270 

Žilinskis Vaclovas 157 p, 248 p 

Žirardo Alfonsas (Girardot Alphonse) 48, 188 

Žukas A. 272 

Žukauskas Henrikas 161 

Žukauskas M. 218, 231 

Žulavskis 217 


TURINYS 


PIRMASIS SKYRIUS 


LAIKOTARPIO (1770-1860) 
BENDRA APZVALGA........annis 6 


ANTRASIS SKYRIUS 


LAIKOTARPIO REIŠKINIAI 
LB T UV O E a iavsiauanian ania 13 


TREČIASIS SKYRIUS 


VILNIAUS UNIVERSITETO . 
ARCHITEKTUROS IR DAILES 
KATEDROS a ažiinikžiaso sis ias en 19 
Architektūros ir dailės katedrų raida ............. 20 
S IIGENIIŲ sai aisn ia eia ESSS 
Mokymo priemonės .daaaaaaaaansnensnis 
Architektūros katedra ....Lkeaeannnns 

Piešimo ir tapybos katedra 
Raižybos katedra .L.skaaaeaaanaaaaaanannnis 
Skulptūros katedra „Ladenas 

Pagalbiniai mokslai „Ladaakaaneaaeno 

PATO dA S sz sias k iso so i a oi 


KETVIRTASIS SKYRIUS 


ARCHITEBKTURA iš ss ss sasisais 36 
Miestų planavimas ir statyba „L2.aaakaaaaaaanennrnn 37 
Ankstyvasis ir brandusis klasicizmas ............. 40 
Vėlyvasis klasicizmas ...aaaaeaenaaasaenennnnaaannns 64 
SAPRIDYZAS sin aks i  apė sSSI 71 
RūrROhITŽINAS ss sssiis sias iš in isiosaLaeoss 73 
Dvarų sodybų kompleksai „L.L.Ldaaaaaaaaaeaasaanenas 680 
Sakralinė architektūra „.Laaaaaaaaaaananenanananannn 89 
PENKTASIS SKYRIUS 

TA P Y BA iii susi ssnso  ia  lss 96 
K IASICIZIIESI enas ii ao is ia A ei a 97 
Tarp klasicizmo ir romantizmMO „.aaaaaaanaaanas 116 


RGP 2IMIS aaa ias a es nai ais E 
Akademizmas ... 
IMIntalilirOS. ssssašiauraiisniaiiaššššgaiais 
Religinė tapyba „Ladakas 

Sienų tapyba. Vitražas 
TElIKO EEE siais siais a si a i sa 


ŠEŠTASIS SKYRIUS 


SKULPTURA. ssisiaisimviinssasstussasssius 
Dekoratyvinė skulptūra 
Kamerinė skulptūra ............. 
Portretinė skulptūra ......... 
Bažnytinė skulptūra ......... 
Antkapiniai paminklai 


SEPTINTASIS SKYRIUS 


GRAB IK Assišznossssšissnaniššiussasssšūsessiasėsi 217 
Reprodukcinė ir meninė grafika „eks 217 
IKAYGŲ GTA az iseis vadi aaa 237 
Buitinis žanras „.-.eso „242 
Litografinis peizažas 246 
Portretinė grafika ..... „248 
Karikatūra „L. 249 
Silisėtinis DOMNELAS asssanmenssnopaas a sasas ašas piko 249 
AŠTUNTASIS SKYRIUS 
TAIKOMOJI J e 
DEKORATYVINE DAILE........... 253 
Metalo dir DENIAI Laeia sias si sis nsašai 
Medžio dirbiniai „.--daaaaeaenananenos 
Keramika... 


Stiklo dirbiniai 
Dailieji akmens dirbiniai 


Dūliūje tEKSEIĖ kasis sičiuno ssanskaknscvosnaoa made aps 

TŠNAŠOS Lsinisa sios es Us ss ii 281 
Ie ii TS 287 
SalitTULMNDOS cisuisaszisssus sanis niisiasigiosio sės 301 


Asmenvardžių rodyklė ......aaaaakakanansesnns 302 


